
A MAGYAR SZINESZETI BÍRÁLÓKHOZ, 

különösen X. et Comp. úrhoz. 



A kritika valódi jótétemény a szellemi világban, midőn 
elvekből és szükséges tárgyismerettel gyakoroltatik ; mi- 
dőn oly elmék foglalatoskodnak vele, kik mind elegendő 
tudománynyal, mind beható Ítélettel bírnak az olvasót 
tanítani. Az ily módon s ily elmék által készült kritika 
felette becses még akkor is, ha nem eléggé illedelmes han- 
gon iratik, sőt, mondjanak akármit a kritika sanyarúsága 
miatt jajveszéklő színészek vagy írók, becses még akkor 
is, ha fájásig éles vagy épen durva, mert durva beszéddel 
kevésbbé lehet ugyan hatni az érdeklett személyekre, kik 
hajlandók lesznek a durva bírálóknak ítélőtehetségét és 
tudományát is kétségbe venni ; de legyen ama durva be- 
széd alapos, legyen helyes elvek következménye, nem fogja 
az elhibázni czélját az olvasó-közönségben. Tárgyismeret 
és elvek szerinti felfogás tehát a kritikusnak, és tanítás a 
kritikának, fő feltétele. 

Mennyiben felelnek meg ezen föltételeknek áltáljában a 
magyar könyvbírálatok, nem czélom vizsgálni, azt ítélje 
meg más ; én itt észrevételeimet csupán egy tárgyra kívá- 
nom szorítani : a színész eti bírálatokra. 

Legyen bár kedves vagy nem, kénytelen vagyok egész 
őszinteséggel kimondani, hogy nagyobb része a magyar 
színi bírálatoknak, melyek eddig időszaki írásainkban 
megjelentek, nem egyebek mint puszta személyes tetszés 
és nem-tetszés, elv és ok nélküli észrevételek, melyek a 

O DRAMATURGIAI IRASOK. 

legnagyobb felületesség színét hordozzák magokon. Nem 
szólok a Kassán néhány év előtt megjelent Jdlehszfin 
l\((1ósít(ísokYÓl, melyeknek a mocskos keztyü és sáros 
csizma voltak leginkább bírálati tárgyai ; nem a Honinü- 
vészben megjelentekről, ezek szinte nem építenek, mint a 
többiek, de azon elsőséggel mégis bírnak a Rajzolatok 
legiijabb e nemű czikkelyei felett, hogy nem rontanak 
annyira, holott emez utóbb említett időszaki irat X rf 
Comj). névhelyetti jegygyei bélyegzett Kritihai Törcdchaí 
a mellett, hogy a szó legszorosb értelmében semmit sem 
használnak, ártanak inkább, mely ártásnak czéljait és 
indítóokát felfogni én legalább nem vagyok képes. 

Nincs szerencsém ismerni azon úri embert, kinek tollá- 
ból ezen X. et Comp. j^gyű czikkelyek kerülnek, de bárki 
legyen, tartalék nélkül megmondhatom neki, hogy Kriti- 
kai Töredékeiben egy a művészetre nézve tanulságos gon- 
dolat sincs mindeddig, hanem a helyett czéltalan élesség 
és üres elménczkedések, milyenekkel egy idő óta fiatal, 
úgynevezett humoristáink, egész az unalomig bőven aján- 
dékozgatnak meg bennünket. Nem abbai* akadok én meg, 
miben a megrótt színészek, és sok olvasó kétség kívül meg- 
akadtak, hogy a budai színészek X. et Comp úr által kivé- 
tel nélkül mániásoknak, széltől zúgó és gőztől keringő 
fejűeknek, s a társaság egészben véve rosszabbnak mon- 
datik lenni a felbőszült gulyánál, hanem abban, hogy ezen 
úr elégnek hiszi javallását vagy gáncsait koronként el- 
mondogatni, a nélkül, hogy kötelességének érzené egy- 
szersmind kifejteni, miért s mely nézetek szerint ítéli ezt 
vagy amazt ; sőt bár ily okatlan bírálatokra, a művészet 
nálunk még eddig nem igen értett nemében, nem egyszer 
csóváltam el fejemet, még ezt is szó nélkül fogtam volna 
hagyni, de azon mód, melylyel X. et Comp. úrnak a Eajz. 
XIII. számában álló egész kritikai czikkelye írva van, 
kényszerít, hogy e tárgyban egyszer legalább én is elmond- 
jam észrevételeimet. E czikkelyekben túl van hágva min- 
den mérték és liatár, s a kritikus megbántódott lelke egész 

hevéből szólalván fel, kiönti nagy nehezteléseit azon, hogy 
a budai szinészek az ő tanácsait nem követték, s bármily 
erővel iparkodott kimutatni a jobb utat, az siker nélkül 
maradt. 

Megvallom, ez igen különös módja a tanításnak, és külö- 
nös nemű szerénység is ezenfelül. A kritikus nem véve 
magának fáradságot, hogy javallása vagy dorgálása helyes- 
ségéről a színészeket meggyőzze, mégis azt várja, sőt 
egyenesen megkívánja, hogy azok az ő észrevételeihez 
alkalmazzák magokat, s midőn kívánsága nem teljesedik, 
mint a megbántott gyermek, haragjában, saját kedves 
bábjait elhajigálja magától. Nem lesz felesleg figyelmez- 
tetnem ezen urat, hogy igaznak csak azt ismerhetjük és 
fogadhatjuk el, miről meggyőződünk, s hogy számtalan- 
szor állítunk valamit elvekből és okokkal is, s állításunk 
még sem fogadtatik el igazság gyanánt, mert talán okaink 
nem voltának eléggé győzök, vagy a mi szemeinknél máso- 
kéi élesebben láttak. Ha már az okokra épült állításnak is 
ily sorsa van, mennyivel inkább lehet az okatlannak. Az 
még mindig kérdés, ha az X. et Comp. úr által adott ta- 
nácsok s a jobbnak hirdetett út valóban helyesek és jók 
voltak-e? Szokjunk már egyszer, mi XIX. század emberei, 
magunkat csalhatlanoknak nem hinni, s tanuljuk meg, 
hogy annak, a mit mondunk, nem kell szükségképen 
mindjárt bölcseségnek lenni, csak azért, mert mi mon- 
dottuk. 

Azt mondja X. et Comp. úr, hogy azon nagy elbizottsá- 
got színészeinkben, mely szerint magokat tökéleteseknek, 
hibátlanoknak tartják, az idétlen dicsérők okozták. Ezen 
állítás igaz ugyan, csakhogy nem kellett volna azt a budai 
színészekre kivétel nélkül alkalmazni, mert talán vannak 
közöttök mégis olyanok, kik érzik és tudják, hogy még 
van tanulni valójok. Egyébiránt úgy vagyok én is meggyő- 
ződve, mint X. et. Comp. úr, hogy a megrótt elbízottsá- 
got, mely sok színészeinkben megvan, nagy mértékben 
előmozdították az idétlen magasztalok, kiknek száma. 

szembetűnő kárunkra, mindenütt egész sereg. Az idétlen 
magasztalás, valamint az idétlen óesárlás, egyképen kár- 
tékony, s következéseire nézve nagy bűn. Ne feledje azon- 
ban X. et Comp. úr, hogy e nagy bűnben azon folyóirat 
redactiója is nem kis mértékben részes, melyben saját 
Kritikai Töredékei közrebocsáttatnak. Nem tudom, mennyi 
befolyása van e redactiónak X. et Comp. úr kritikáira, de 
annyi bizonyos, hogy midőn e redactió a múlt évben színi 
bírálatait megindította, maga is amaz X. et Comp. által 
megrótt magasztalok sorába tartozott. Ki hasonlítá pél- 
dául a különben jeles tehetségű, de még sokban ki nem 
fejlett Lendvaynét az igen nevezetes, és a maga korához 
képest ritka tünemény, MüUer Sophiehoz ? Hányszor van 
a Eajzolatokban classikus, remek előadásról, mesteri szí- 
nészről, mesteri játékról szó ? En emlékezem oly helyre 
is, hol a kritikus egy előadásról azt ítéli, hogy benne 
« színészeink csaknem egytől egyig remekeltek.)) Classící- 
tás, mesteriség, remekség oly kifejezések, melyekkel az 
értelmes műbíró felette tartózkodva fog mindenkor élni. 
Színészi bírálóinkban ezen magasztalások szinte úgy túl- 
ságok valának, valamint túlságok most a Eajz. XIII. szá- 
mában álló korholások. Itt is, mint többnyíre, középen 
van az igazság, s én arról ^Sbgyok meggyőződve, hogy va- 
lamint classícitást keresni színészi előadásainkban még 
korai dolog, úgy alaptalan állítás az is általában, hogy 
« színészeink az előremenéstől borzadnak.)) Ha tehát szí- 
neszeink közül sokan elhízottak, ki ennek oka más, mint 
magok a túlságig magasztalgató bírálók ? Ne szoktatták 
volna őket « classikus » és « remek » nevekhez, most keve- 
sebb volna a panasz. Egyébiránt, ha ezen elbízottságí vá- 
dat a budai színészek mint színészek érdemlik, a mit né- 
melyről nem akarok kétségbe venni, X. et Comp. úr is 
szinte mint elbízott kritikus hasonlót érdemel, mert azért, 
mivel tanácsai el nem fogadtattak, azt mondani, hogy a 
budai színészek borzadnak az előremenéstől, oly elbizott- 
ság, mely kétségbe hozhatlanúl bizonyítja, mennyire hiszi 

X. et. Comp. úr «bogy a territoriuiuot egész a nagy diófáig 
kizárólag bíija.» 

A kritikának múlhatlanúl kötelessége mindenkor a 
körülményeket is figyelembe venni. Nem kellett volna 
X. et Comp. úrnak felednie, mi állapotban voltak e télen 
a budai színészek, mi részvét mutatkozott irántok ? Sege- 
delmök semmi sem volt, hallgatójok többnyire oly kevés, 
hogy alig jöttek be még az előadási költségek is. Pénzbeli 
segedelem nemlétében több haszonvehető tagnak el kellett 
távoznia; az operák, melyek eddig legjövedelmezőbbeknek 
mutatkoztak, egészen megszűntek, minek a művészetre 
nézve azon káros következése lön, hogy a Budán maradt 
kisszámú társaságnak jelesebb tagjai kénytelenek voltak 
csaknem minden előadásban föllépni. Az ily gyakori föl- 
lépés szükségképen készületlenséget szül, s a jobb és gon- 
dosabb színészt is felületességhez szoktatja, kifárasztja 
végtére a lelket is, s elolt benne minden kedvet és szenve- 
délyt a játszás iránt; s ha lehet-e attól kielégítőt várni, 
kivált művészpályán, ki valamit kedv és szenvedély nél- 
kül, mintegy kénytelen űz, nem szükség értőknek magya- 
ráznom. Ki elvek szerint bírál, ezeket nem fogta volna 
feledni, s érzette volna, mily méltatlan és czél nélküli do- 
log a budai szinésztársaságot ily körülmények között is 
hírlapi felületes korholgatásokkal zaklatni, és tőlök a kö- 
zönséget mindinkább idegeníteni. Mintha megesküdött 
volna X. et Comp. úr ezen budai szinésztársaság hitelének 
rontására, holott, ha valaki komolyan kérdené, van-e ebben 
okosan fölvéve akár niéltalom, akár müszeretet, czélhoz 
vivő szándék, vagy bármi néven nevezhető hazafiúság, a 
válaszszal X. et Comp. úr alkalmasint zavarba fogna jőni. 

A színésznek általában sokkal nagyobb jogai vannak 
megkívánni, hogy kritikusa igazságos és dologhoz értő, s a 
felőle írt kritika kimerítő legyen, mint az írónak. A nyom- 
tatott könyv maradandó és kitérj edettebb közönsége van, 
a felőle írt bírálatnak nemcsak egy sokkal nagyobb közön- 
ség ellenőre, hanem — s erre figyelmezzenek kritiku- 

saink ! — ellenőre az idő. Ha az író iránt igazságtalanok 
a jelenkor kritikusai, igazságosak lesznek minden bizony- 
nyal a jövendő koréi ; ha alaptalan ítéletet mond felőle 
egyes bíráló, bírálata megczáfoltathatik egy nsigy sereg 
értelmes olvasó részvétele által. A színészre nézve mindez 
nem áll. A színész műve pillantatnyi, tünedékeny; ma 
elragadt bennünket, holnap már csak emlékezetben él 
homályosan ; neki minden dicsőség a jelenben van, s egy 
kisebb, legfelebb egy-két ezer nézőből álló körre szorítva. 
A mit mai előadása felől bírálója ír, annak az idő épen 
nem lehet ellenőre, közönsége pedig hasonlíthatlanúl 
kisebb, mint a könyvbírálatnak, mert azok közül is, kik 
ma előadását látták, hányan fognak csak néhány nap 
lefolyta után is híven emlékezők maradni. Maga az igaz- 
ságszeretet parancsolja tehát, hogy a színi bírálatoknál 
felette tartózkodók, méltalmasak és dologhoz értők le- 
gyünk. 

En elejétől fogva nem tudtam azt megérteni, s nem tu- 
dom még most sem, mi czél van az eddigi magyar színé- 
szeti bírálatokkal? Bírálóink ott kezdték a dolgot, hol 
végzeni kellett volna. A művészetnek oly nemében, mely 
nálunk theoretice egészen új, practice pedig bölcsőjében 
van, nem szabad és nem lehet czélirányosan, csak kimerítő 
bírálatokat adni. Tudom, hogy vannak esetek, midőn a 
puszta, okokkal nem támogatott bírálat is czélhoz vezet. 
Német- vagy Francziaorsz ágban, hol számtalan a műértő, 
elég a kritikusnak csak távolról érinteni a dicséretes vagy 
hibás oldalt, ott ezen puszta érintéseket maga tudja az 
olvasó magának magyarázni. Nálunk még most csak könyv- 
bírálatokat, ezek közül is a tudományok csak egy-két ágá- 
ban, lehetne ily felületes kézzel írni. Színi bírálatainkban 
elkerűlhetlenűl szükséges még most minden apróságra 
lebocsátkozni, hogy magunkat megfoghatókká tegyük mind 
a színészek, mind pedig a közönség előtt ; állításainkat 
okokra, minél praktikusabb módon, építenünk, hogy a lel- 
kekben meggyőződést eszközöljünk. 

ítéletem szerint mindeddig azon színi bírálatok leg- 
tűrhetöbbek, melyek szinte a Eajzolatokban Ószwte icf^t- 
vérek aláírással jelentek meg, de ezeknek is kevés hasz- 
nok volt és lehetett. Miért ? mert ezek sem bocsátkoztak 
a művészet belsejébe, philosophiájába, s bennök is arról 
van legkevesebb, a mi leginkább tárgyok volt volna, a 
színi előadásokról : s ezen kevés is inkább individuális 
nézet, mint mélyebb tanulmány s elvek következménye. 
Legtöbb észrevétel bennök is az igazgatóságot és az elő- 
adott színjátékokat illeti, s kár, hogy ezekbe is némelykor 
hamis tanítás is csúszott, milyen a többek között például 
ez. «Hogy a művészet érdeme onnét méretik, a mennyire 
megközelíti vagy elhagyja az örökké szép természetet » ; 
mely Batteux korában divatozott elv rég megczáfolva s a 
műphilosophiából száműzve van. Ha azonban kellene 
lenni az eddigiekhez hasonló színi bírálatoknak — a mit 
én nem hiszek — inkább óhajtanám ezen Őszinte testve- 
reké\i, mint az X. et Conip, által írtakat, vagy a Honmü- 
vészben, Szemlélőben megjelenőket; bennök több meg- 
gondolás mutatkozott, és jobban tudták a szinésztársaság 
helyzetét s körülményeit figyelembe venni, mint társaik. 

Ne gondolják azonban az itt mondottak után színészeink, 
vagy X. et Comp. úr, mintha én magamat a budai vagy 
bármely szinésztársaság ügyvédévé akarnám tenni. Isme- 
rem én ezen társaság igazgatóságának főkép, ismerem az 
egyes tagoknak is hibáit és fogyatkozásait, valamint amaz 
X. et Comp. által szóba hozott elbizottságot is, s mind 
azoknak sem védője, sem elpalástolója nem akarok lenni. 
Azonban szeretem az igazságot is, s oly társaságtól, mely- 
ben a legjobb tagok segedelemhiány miatt, gyakran ön 
akaratjok ellenére, kénytelenek mindent játszani, és így 
nem egyszer kontárkodni, nem kivánandok csodákat, sem 
bírálataimat a művészet legfelsőbb kivánataihoz nem 
szabandom, és megfontolandom azt is, hogy nézőktől 
üres színház nem nagy kedvet és ösztönt nyújthat a leg- 
buzgóbb művésznek is. Játéks;5inünk egész állapotja, mint 

most van, sok fogyatkozásokat mutat, de meg fogja nekem 
engedni X. et. Comp. úr, hogy azokon nem egyszerre le- 
het segélni, s nem is úgy, ha okok és következmények 
megfontolása, ismeret, elv és czél nélkül korholást és ma- 
gasztaláét írogatunk puszta hatalomhangon. S az igazsá- 
gos meg fogja azt is vallani, hogy színészeink sokat halad- 
tak, mióta fővárosunkban vannak. 

Nem lesz tárgyam határain kivül, ha színészeinket 
eddigi bírálóikkal egybehasonlítom. Színészeink előadásán 
kevés vagy épen semmi theoriája nem látszik a művészet- 
nek ; mindaz, a mit tudnak, praktikai tudomány, több- 
nyíre középszerű, csak némely tagoknál, s ezeknél is némi 
szerepekben, emelkedik fölül a középszerűségen. Kritiku- 
sainkban praktikai tudomány semmi sincs, theoriai kevés- 
sel több a semminél, s az is sok részben hamis, vagy 
pusztán eltanult, mely nem vált második termesze tökké, 
s végre ez is többnyire rosszul alkalmazva a különös ese- 
tekre. Játékaikból és bírálataikból én legalább az egyik és 
másik félnek ilyen képét vontam ki magamnak. Olvasván 
e szerint a középszerüleg praktikus színész, a még csak 
középszerű] eg sem theoretikus bíráló kritikáit, nem lesz-e 
kénytelen sok észrevételre, melyek egyébiránt sincsenek 
okkal támogatva, de talán nem is támogathatók, mosoly- 
gani ; nem lesz-e kénytelen némelykor ezt is mondani 
magában : kritikusom itt tanácsot adott, melyet én gya- 
korlatban kivihetetlennek találtam régen és sokszor. A do- 
log így állván, mit én mostani kritikáinknál igen termé- 
szetesnek találok, lehetetlen, hogy a bírálónak és bírálat- 
nak is a színész előtt hitele legyen ; lehetetlen, hogy a 
megbírált, bírálójánál bölcsebbnek ne higyje magát, pedig 
a kritika, mely a jelenben iiem szerezhetett magának hi- 
telt, mely eltévesztette czélját, a jövendőben is örök időkre 
hatás nélkül marad. A színészeti kritika nem oly könnyű 
dolog mint mi magyarok véljük : maga a művészet philo- 
sophiáj a általában igen nehéz tudomány, s benne, ítéle- 
tem szerint, a színmüvészeté legnehezebb. En részemről 

legalább csak mélyebb tanulás után merném magamat 
valamely színház előadásainak rendes bírájává tenni, 
pedig nem tartozom azok sorába, kik ítéleteiket kimon- 
dani rettegnek, de igen azokéba, kik rettegnek hamis tudo- 
mányt terjeszteni. Mennyivel ezélirányosabb volna színi 
bírálatainkat most még csak egyes kitűnőbb színdarabok 
előadásaira szorítani, úgy a bíráló — kiről szeretném föl- 
tehetni a dologhoz értést — jobban elkészülhetne, készül- 
ten mehetne a színházba, s így ügyesebben fedezhetné föl 
mind a gáncsolatra, mind a dicséretre méltó oldalt ; s az 
ily szemléletből támadott bírálatnak is azután nem kellene 
mindjárt másnap kinyomatnia, hanem csak napok után, 
midőn a bírálónak ideje volt mindent megfontolni. Maga 
Lessing, ki mély tudományánál s éles ítéleténél fogva se- 
besebben foghatott fel mindent, mint a mi bírálóink, így 
teve, midőn Hamburgi Dramatiirgidját megkezdette, s 
csak több nap lefolyása után bocsátá közre bírálatait, mily 
sikerrel ? tudja és hálával érzi egész Németország. 

X. et Comp. úr jelenti azt is a Rajz. XIII. számában, 
hogy kritikáival ezentúl felhagy, minek okául azt adja, 
mert a budai színészek az ő (általa csalhatlanoknak vélt) 
tanácsait nem követik. Ez bizonyítja, hogy X. et Comp. 
úr önnön czéljait sem érti. A kritikának nem az tiszte 
főképen, hogy a megbírált személyeket térítse meg, hanem 
az, hogy az olvasó-közönséget oktassa. Tudom tapaszta- 
lásból, hogy megbírált író vagy művész rendszerint nem 
hiszen kritikusának, már csak egy kis makacsságból sem, 
s ha van olyan is, ki hajlandó hinni, s az általa jóknak 
tartott észrevételeket elfogadni, az csak a ritkább tüne- 
mények közé számítandó. De kritikát azért írnunk kell 
még akkor is, ha sikerét a megbírált személyeken nem ta- 
pasztaljuk, mert ha ezen kritika való tudományt hirdet, 
bizonyosan nem fog siker nélkül maradni az olvasók kö- 
zött. Én azonban örvendek, ha X. et Comp. úr kritikái- 
val felhagy, nem az általa emiitett okból, mert az nem 
ok, hanem azért, mert eddigi bírálataiból ítélvén, nem Iá- 

tok benne elegendő készültséget és tudományt, több oldalú 
ízlést és Ítéletet, hogy színi előadást haszonnal bírálhas- 
son. Azon czélját pedig, mely szerint ezután nem az elő- 
adott színdarabokat bírálandja, még inkább elhibázottnak 
tartom mint színi bírálatait is. Amott X. et Comp. úr 
semmi tudományt sem terjesztett, itt pedig, mint az 
eddig látottak már is bizonyítják, hamisat fog terjeszteni. 
Én tehát az itt röviden érdeklettek után — mert e 
tárgyról sokat lehetne beszélnem — arra kérném bíráló- 
inkat, szűnjenek meg oly kritikákat írni, mint az eddi- 
giek, melyeknek semmi okos czélja nem lehet, mely csak 
idegeníti a különben sem nagyon buzgó közönséget, a 
nélkül, hogy más részről magának a művészetnek is hasz- 
nálna. Ha pedig bírálni csakugyan meg nem szűnhetnek, 
tegyék a művészet philosophiáját általában a színművé- 
szetét pedig különösben, tanulásuk tárgyává ; oly írókat, 
kik a művészet e nemébe mélyebben hatottak, mint pél- 
dául Goethe vagy Engel,, vagy az általok is gyakran idéz- 
getett Schlegel Wilhelm, ne csak olvassanak, hanem ügye- 
kezzenek keresztülhatni, akkor fogják látni ezen művé- 
szet fej szédítő mélységeit, nehéz tanulhatását ; akkor mind 
értelmesebben, mind igazságosabban fognak szólni a tárg^^- 
hoz, s nem feledik azt se, hogy a magyar színész eddig 
egészen természet fia, mesterek és nagy példányok nélkül, 
s hogy őt nem szabad s nem kell azon magas mértékhez 
mérni, melyhez egy Esslair vagy Seydelmann, Schroeder 
és Anschütz méretnek. 

I. 

SZÜKSÉGES MAGYARÁZATOK A RAJZOLATOK SZÍNBÍRÁLÓ 

COMPÁNIÁJÁNAK. 

A magyar színészetről, melynek ügyében ma, írva és 
beszélve, oly sok szó tétetik, én is kívántam néhány gon- 
dolatot az olvasók közé szórni, azon reménynyel, hogy az 
elszórandók között találkozhatnak jó magok is, mel3^ek 
alkalmas földbe esvén, gyümölcsözendőleg kelnek ki. 
Magvetők vagyunk csak, kik írunk, bizonytalan reménj^ü 
magvetők, s kába az, ki hízelkedik magának, hogy min- 
den általa vetett mag teljes bizonysággal vírulást érend. — 
Nézeteimet, melyek a pesti Társalkodó ez évi folyamának 
XIX. számában közöltettek, csupán a színművész étre szo- 
rítám, mert magáról a játékszínről már többen értekeztek, 
s itt fogalmaink lassanként világosodni kezdenek, a szín- 
művészet iránt ellenben még alig hallánk alapos szót. 
Fő czélom volt a művészet barátit figyelmesekké tenni, 
hogy azon színi bírálatok iránt, melyek nálunk a legújabb 
időben megkezdettek s némelyek által oly nagy erőlködés- 
sel, s mint a Rajzolatok ez évi XIII. száma bizonyítja, 
követelt tudománynyal folytattatnak, nem mindnyájan 
vagyunk egy véleményben, s hogy a dolgot nem csupán 
az élőnkbe állított oldalról lehet és kell tekinteni ; mert 
félszeg nézet sehol sem vezet tiszta fogalmakhoz, kritika- 

ban pedig czéltalanságán túl fonák itéletinondásokra s 
mi ezekből következik, méltatlanságokra téveszthet. Ami- 
ket mondottam, tigyekeztem okokból mondani, hogy meg- 
győződést eszközöljek ; valamint más alkalomkor, közön- 
ség előtt felszólalva, nem kívántam, hogy valaki vakon, 
szavaimat nem fontolva, részemre álljon, sem annak kép- 
zelete nem kapott el, hogy állításaim kérdésen fölül valók, 
azt azonban bizton reménylettem, hogy ellenkezésem az 
elméket fel fogja izgatni, figyelemre és fontolásra ébresz- 
teni, s ha ezen fontolásnak nem az lesz is következése, 
mit én várok, és senki nem áll is részemre, eszköze leszek 
annak, hogy írás és magányos korbeli szóváltások által, 
melyeket ily ellenkezések mindig támasztanak, a magyar 
színészet és színi kritika iránt tisztább, világosabb fogal- 
makra jussunk, s hogy a tudás köre e részben is nyerjen 
közöttünk terjedelmet, s különösen, ha üdvöt hozandók 
most divatozó színi kritikáink, azoknak hitel és meghall- 
gattatás szereztessék, ha pedig kártékonyak és ál utakra 
vivők, rontassék le azon kis tekintetök is, melyet magok- 
nak netalán itt-ott szerzettek, és kritikusaink máskép 
kezdjék a pályát most még jó korán, mielőtt rossz irányt 
adhattak. Azért ada isten nyelvet, hogy gondolatinkat 
egymással közölhessük, s egymástól kölcsönösen tanul- 
ván, szellemileg haladjunk, nem pedig, hogy mint halak 
némán úszszunk az elemben, nem is képzelve jobb és 
szebb körülményeket, mint a melyekbe vak sors taszított, 
és saját megf éneklésünk fogva tart. Bár többször, és min- 
den oldalról vizsgálódva, hallatnék szavainkat a napi- 
rendre került tárgyak felett, akkor szelídülvén bennünk 
kölcsönös ellenmondások által lassanként az önhittség, 
jobban megértenők és ismernők egymást, s czéljaink ha- 
marabb sikerűinének. 

Azt nem vártam, hogy színi bírálóinkat szavaim meg- 
^térítsck, mert, mint egyszer már említem, tapasztalásból 
tudom, mikópen a iiözönség előtt kimondott ellenkező 
ítéletnek az érdeklett szokott legkevesebb hitelt adni, az 

pedig, hogy épen X et Comp. urak fogadják el nézeteimet, 
oly kevéssé várhattam, a mily nagyon kitüntették ezen urak 
aEajz. XIII. számában azon boldog hiedelmöket, hogy ők 
ama sors választottai közé tartoznak, kiknek mindenesetre 
igazságok szokott lenni. Hogy felszólalásomra épen ezen 
uraktól fog felelet következni, azt tökéletesen hittem, mert 
melyik, kivált kezdő, magj^ar író volna az, ki magát Írói- 
lag megholtnak ne vélné, mihelyt az ellene történt szót 
felelet nélkül hagyta? már csak azon közmondás miatt is, 
«azé az igazság, kié az utolsó szó!)) szükségesnek véli a 
választ; a jelen esetben pedig az az úgynevezett hitmor 
(melyet, minthogy különbözik a való humortól, tévedés 
elhárítására jó leszen még most magyar humornak nevez- 
nünk) az az úgynevezett humor, mondom, mely egy idő 
óta mindenütt forr, árad és habzik, sem engedte volna 
meg a csendet és hallgatást. 

A felelet megjött a Eajzolatok részéről, s egész a meg- 
lépésig hamar, mert az csakugyan nagy szerencsétlenség 
volt volna X et Comp. részökre, ha valaki csak tíz napig 
is kételkedhetett volna, hogy az ő kritikáik tökéletesek. 
E feleletben, mely jókora neki-rugaszkodással volt dol- 
gozva, mindenről van beszéd, röviden és hosszan, a mint 
telt, csak arról van egész a meglépésig kevés, a mi álta- 
lam kérdésbe vétetett. A Eajzolatok sok ügyekezetű szer- 
kesztője, úgy látszik, engem fontosabbnak tart a közfon- 
tosságú színészeti ügynél, mert erről legkevesebbet beszél : 
abban látszik fő mulatságát találni, ha írói személyemről 
s írói dolgaimról beszélhet s minél több tárgyat találhat 
humori szenvedélyeire. Én ugyan nem akarom ezen el- 
méncz barátomat játékaitól megfosztani, s humori gyönyö- 
rűségeiben bolygatni, sőt, ha kedvét leli benne, ezennel 
felszabadítom őt, hogy rajtam (becsület korláti közt) gya- 
korolhassa humori erejét; azt azonban, mint jóakarója, 
fülébe súgom, hogy azon úton, melyet választa, nem fogja 
ügyét kivívni, mert míg ő játszik, mulatja magát s másról 
beszél mint kellene, én addig a tárgyhoz fogok szólni, s 

BaJM. V. 2 

^ig ö egy sereg nevetőt gyűjt maga körül, én addig a. ko- 
moly itéletűeket hódítom részemre a akkor majd ön pél- 
dáján fogja tanulni, hogy humorizálni is csak a maga he- 
lyén jó, nem mindenütt, hol szeszélyünk támad s kedvünk 
tartja. Hae nugae seria ducent in mala .... 

Másodszor szólalok meg ezúttal a szinészeti bírálatok 
ügyében, s ámbár most kissé hosszasabban, de remény- 
lem — ha isten színi kritikusainknak s közöttök kivált 
Munkácsy János úrnak erőt, egészséget adand — nem 
utolszor. A játékszín ügyén országos figyelem függ, érdemli 
a fáradságot, hogy róla hosszabban is beszéljünk. Megnyíl- 
tak az elménczség, a szójáték csatornái, várhatunk nagy 
humoristikai áradást, mely leginkább az én építményei- 
met, apró viskóimat fogja fenyegetni, azonban, mivel is- 
ten kegyelméből gonddal vannak építve s olykori veszé- 
lyek némileg már meg is edzették őket, reménylem, most 
is ki fogják állani az ostromot, azért én egész nyugalom- 
mal csak azon hullámok ellen ügyekszem gátakat rakni, 
melyek a közügy ellen látszanak erejöket intézni. 

Mit én a pesti Társalkodó ez évi folyamának XIX. szá- 
mában mondottam, annak veleje röviden ennyiből áll: 
((Kritika úgy használ s úgy gyakoroltatik czélirányosan, 
ha tanít ; művészet nem eléggé ismert nemében tanítani 
csak úgy lehet, ha bővebb és részletes magyarázatokba 
bocsátkoznak kritikusaink, A színészet nálunk, practice 
bölcsőjében, theoretice ismeretlen föld lévén, kritika által 
úgy taníttathatik, ha állításainkat minél inkább megma- 
gyarázzuk, kritikáink pedig akkor nyerhetnek hitelt és 
elfogadtatást, ha elvekből folynak és okokra támasztat- 
nak. Eddigi színi bírálóink vagy magasztaltak túlságig, 
vagy korholtak czéltalan élességig, a nélkül hogy elvekből 
s okokkal szólván, magoknak ezen korholó élességre taní- 
tás által szerzettek volna jogot. Bírálataiknak e szerint 
nem lehet jó sikere ; ártanak az ügynek, nem használnak ; 
a közönséget idegenítik az ügytől, a színészeket pedig jó 
korán hozzá szoktatják a kritikát oly valaminek tekinteni, 

a mi puszta személyes tetszéseket mondogat dicsérve vagy 
ócsárolva; hozzá szoktatják, hogy magokat bölcsebbek- 
nek képzeljék bírálóiknál, s fölül minden kritikán. Ez 
okból kéretnek a színi bírálók, hagyjanak fel kritikáikkal, 
vagy ha nem, nyúljanak a tárgyhoz több készülettel, mint 
a mit eddig bizonyítottak. » 

Ezeket mondottam én, s a mi ezeken kívül mondva 
van, csak annyiban tartozott a dologhoz, hogy ezeket vilá- 
gosítá, magyarázta, okokkal támogatta. Az értők, remény- 
lem, felfogták gondolatimat, legalább nem lehetett nem 
látníok, mit akarok. Állításaimnak, hol kellett, okát adám, 
hol nem adtam, az olvasó vizsgálatára számoltam, mert 
a tárgy, mely felől ítéletemet hallatám, a színi kritikák 
t. i., a közönség kezébe volt, s azt rá elég vala figyelmez- 
tetni. Axiómákat, igaz, nem bizonyítottam, s nem is nagyon 
magyarázgattam, mert ezt csak gyenge elméjű gyermekek- 
nek kell, kik egyedül ott hisznek okot látni, hol egy azért, 
mert, tehát áll, s ott is csak úgy, ha az állítással egy sor- 
ban, mert egymástól messzebb álló tárgyakat egybefogni 
elméjök gyenge. Iskolamesternek, nevelőnek kötelessége 
gyermekeket oktatni, nem pedig íróknak ; azonban, ha a 
gyermekek már vessző alól kinőttek, s korosodva is gyer- 
mekek maradtak, szükség, hogy iskolán kívül is, közönség 
előtt, halljanak néha leczkét, én tehát ezúttal, minthogy 
a tárgy is érdemli s épen a maga idejében is van, hívte- 
len leszek az írói elvhez, s Orbiliusként, mindaddig fogok 
magyarázni, meddig csak meg nem taníttatom, hogy tár- 
gyamhoz nem értek, vagy meddig a tanítványok meg nem 
esküsznek, hogy mindent tudnak és semmi föltétel alatt 
sem akarnak más szavára hallgatni. 

Mindenekelőtt kijelentem, hogy én itt leginkább az én 
humorista barátommal, Munkácsy János úrral, fogok szót 
váltani. Ö Eajzolatai ez évi folyamának 157. lapján min- 
den lapjaiba iktatott czikkelyt magáévá tesz, következőleg 
az X. et Comp. kritikai czikkelyeit is, azért nekem a jelen 
ügyben senkivel mással nem, csak vele lesz dolgom. Mi- 

í2* 

nek váltogatnék ón szót névtelen h ismeretlen emberekkel 
oly társaságban, hol régi ismerősre találok? 

Az én víg, jó humorú, de egy kicsinyt haragos barátom 
ezt mondja a liaj zolatok ez évi folyamának XIIT. számá- 
ban a 102. lapon: 

«Ez évben kozdett kritikai je<íyzotoinket (azX. et comp. fir- 
mával jeleiteket) mind ez ideig (ezen XIII. számig) híven foly- 
tattuk, a nélkül, hogy nemű (jól magyarul: nthni) bővebb észre- 
vételekre ereszkednénk ; reményi vén mind örökké, hogy ha taná- 
csaink egyszerre nem nyerendnek is kívánt sükert, azonban nem 
fogjuk azokat egészen mellőzve látni. » 

Alább ugyané lapon ezt : 

« Színészeinken mind eddig sem szíves baráti tanács, sem 
érdemlett dorgálás nem fogott, ők a l)aráti tanácsot dölyfösen 
megvetni látszanak, e szerint dorgál ásókon egészen felííl emel- 
kedetteknek gondolják magukat. » 

Ezen két pontban az én szíves tanácsadó és érdem sze- 
rint dorgáló kritikus barátom két fontos dolgot ismer el 
és vall meg, hogy t. i. bővebb észrevételekbe nem ereszke- 
dett, és hogy a színészek az ő kritikáit megvetni látszanak. 
Mindkettőről fogok majd szólani, most csak arra kérem 
az én barátomat, jegyezze fel ezeket magának. 

Ugyanezen számában a Ilajz. alább a 103. lapon idézi 
Schlegel Wilhelmnek az olasz színészekről mondott Ítéle- 
tét ekképen : 

«Töl)bnyire mcsterségöknek abc-jét a tiszta kiejtést és gj-a- 
korlott emlékező tehetséget SF^M bírják. Fogalmuk sincs arról, 
hogy szerepüket könyv nélkül kellene (Schlegelnél : lehetne) tud- 
niok és náíok minden darabot kétszer hallhatni, a súgó olv 
hangosan heszel, mint máshol a színész, s hogy egyniástól 
(Schlegelnéí : a súgótól) megkülönböztessék magukat, módfelett 
kiáltoznak. Igen nevetséges látni mint küzd a súgó, ha a köz 
feledékenység által valamely jelenés zavarodni kezd, s mintegy 
kígyó dugja ki fejét üregéből, hogy a heszédet és testmozgáso- 
kat megelőzze. » 

E szavak után X. et Comp. vagy Munkácsy János úr azt 
veti : «Az igaz, hogy azt szinészeinkről épen mindig, és 
épen mindnyáj okról el nem mondhatni, de más részről 
mit nem mondhatna még Schlegel, ha a magyar szinésze- 
ket ismerné. » 

Tehát, ha épen mindig és épen mindnyájokról el nem 
mondhatni is Schlegel szavait, vannak esetek és vannak 
szinészek, melyekben és kikről el lehet mondani, hogy a 
tiszta kiejtést és gyakorlott emlékező-tehetséget s így 
mesterségök abc-jét sem birják; tehát oly szinészek, 
kiknek bár nem épen mindenikéről és nem épen minden- 
kor, de mégis sokáról és sokszor elmondhatni, hogy mes- 
tersége abc-jét sem bírja; oly szinészek nem igen mélyen 
hatottak a magok mestersége értésébe, s ha nem hatottak 
mélyen be, önkényt következik, hogy azokról (vagy leg- 
alább nagyobb részéről) fölteheti « Bajza úr is)) és akárki 
is, « hogy értelmi kifej lettségök (a magok mesterségében) 
oly alant áll, hogy őket oktatni kell», nem « iskolás gyer- 
mekekként)) ugyan és nem is «oly okok felhordásával, 
melyeket józan ész egyszerre átláthat » (mint a l^ajzol. 
XX. 157. lapján mondatik), hanem iskolás és tanulni akaró 
férfiakként és oly okok felhordásával, meh eket józan ész 
sem láthat egyszerre át, ha t. i. ez a józan és sokszor és 
sokaknál mestersége abc-jét sem bírja. Tehát ex concessis, 
én nem mondottam valami csodálatosat és humori kaczajra 
méltót, midőn színészeinket semmi theoretikusoknak és 
középszerű praktikusoknak mondottam, sőt én kevesebbet 
vettem le a magyar színészekről, mint az én szíves tanács- 
adó kritikus barátom, ki rólok azt mondja, hogy mester- 
ségök abc-jét sem tudják, mert középszerűnek lenni hason- 
líthatlanúl többet teszen, mint abc-ésnek, vagy még abc- 
ésnek sem lenni. 

Következik most már ezekből, hogy az én kritikus bará- 
tomnak el kell ismerni, akár van hozzá kedve akár nincs, 
hogy a színművészet nálunk a művészetek egyik nem igen 
értett neme, annyira nem értett, hogy épen azok, kiknek 

számára az X et ('Omp. jegyű kritikák főkép Írattak, mes- 
terflégöknek még csak abc-jét sem bírják, s ha nem bír- 
ják, ebből ismét következik az, hogy ezen abc-re kellene 
őket tanítgatni. 

így tehát az én kritikus barátom mindent elismer és 
vall, már a liajz, XIII. számában, mielőtt én megszólam- 
lottam volna, a mit én állítottam, névszerint : 

1 . Rogy a színművészet nálnnk a művészetek egyik nem 
értett neme. 

á. Hogy a színművészet ezen nem értett nemében 
kritikai tanításokat tartván, bővebb észrevételekbe nem 
ereszkedett, s így tanításait nem tehetvén megfoghatókká, 
annak kellett következnie. 

3. Hogy felületesen oda hányt észrevételeinek nem volt 
sikere, miként maga vallja, mert a színészek az ö kriti- 
káit megvetni látszanak. 

S mit állítottam én a Társaik. XIX. számában ? Azt, 
hogy mostani színi kritikáinknak semmi sikere, haszna, 
nem lehet ; hogy nekünk elkerűlhetlenűl szükséges még 
most minden apróságok magyarázatára leboesátkozni, 
hogy nem szabad, s nem lehet a színművészetben csak 
kimerítő bírálatokat adnunk, ha kritikáinkat megfogha- 
tókká és így czélirányosokká akarjuk tenni. 

A dolog így állván, nem fogja-e minden értő látni, hogy 
az én kritikus barátom azon hálóban fogódik meg, me- 
lyet önmaga szőtt, s liogy itt hasztalan minden további 
humoristikus ficzkándozás. En itt már feleletemet bevé- 
gezhetném, s a tárgy érdemére nézve nem kellene többet 
szólnom, azonban minthogy az én sokreményű barátom a 
hálóban itt-ott még réseket lát, melyeken kiszabadulást 
remél, szükség, hogy ezen réseket is beszőjem, s megmu- 
tassam azt az én barátomnak, hogy sehol sincs szaba- 
dulás. 

Azt hiszi és állítja az én kritikus barátom a Rajz. 
XX. 157. lapján (ellent mondva annak, mit a Rajz. 
XIII. számában megvallott), hogy az ő kritikái tanulsá- 

gosak voltak, s «ő bizváöt mondhatja, soha sem mondotta, 
ez rosszul vala téve, a nélkül hogy hozzá ne tette volna, 
így kellett vala tenni, a hol csak a szükség megkívánta », 
következőleg, hogy kritikáinak nem a bővebb észrevételek 
hiányából nem volt a színészeknél síkere, hanem a szí- 
nészek elbizottsága miatt. 

Hogy ezen állítás első részét elhígyje az olvasó, szükség 
volt volna a kérdéses kritikáknak oly helyeire hivatkozni, 
melyeket az én kritikus barátom tanulságosaknak tart, s 
ha én azt mondottam pusztán és oktalanul (mint követel- 
te tik), hogy az X et Comp. jegyű kritikák nem tanulsá- 
gosak, arra nem ismét pusztán és okatlanúl kell vala 
felelni, hogy bizony azok tanulságosak, s épen azon vét- 
ket követni el, mely nekem vetetik szememre, hanem 
az lett volna a dolog rendén, hogy példák idéztessenek 
az ellenkezőre, vagy legalább rajok hivatkozás történjék. 
Idéztetik ugyan két példa, de mindkettő oly gyenge, mely 
nemcsak le nem rontja az én állításomat, hanem még 
nagyobb hitelt támaszthat annak igazsága iránt. Egyik 
tanulságos például idéztetik azon észrevétel, melyet a Eaj- 
zolatok ezen kifejezés iránt «Epen itt jön ő» tettek, má- 
sikul az idegen nevek és szavak iránti tanítás ; s ezen pél- 
dáknak mindkettejét nagyfontosságú dolognak tartja az 
én kritikus barátom, holott az első észrevétel nem a szín- 
művészetet érdekli (mit én kérdés alá vettem), hanem a 
rendező tisztét, a másik pedig magában véve a legkisebb 
tekintetű tárgy az egész színművészetben, mert ha az ide- 
gen nevek és szavak néha rosszul ejtetnek is ki, oly népnél, 
hol kevés tudja mint kellene ejteni, az még nem fogja elron- 
tani a színi előadás hatását, ha egyébiránt a szerepek jól 
vannak felfogva éö visszaadva. S ez a kis (miattam tanul- 
ságos) észrevételke magában még nem erős arra, hogy az 
én általános észrevételemet színi kritikáink iránt ledöntse. 
A mi pedig azt illeti, hogy kritikus barátom a budai színé- 
szeket olasz, franczia, angol grammatikákkal ajándékozta 
meg, hogy belőlök az idegen neveket és szavakat kiejteni 

tanulják, ezen buzgósága dicséretes, csak hogy általa nem 
egészen fogja czélját elérhetni, mert például, az angol, 
skót, írus nevek kimondását sem az én barátom, sem a 
magyar színészek nem fogják angol grammatikából meg- 
tanulni, azért én oly buzgó kritikus lévén, mint Munkácsy 
úr, még egy oly lexikont is ajándékoznék, hol az idegen 
nevek és szavak kimondása taníttatik, a milyet a német 
tudósok már adtak ki. 

Gyanús dolog, hogy az X. et Comp. jegyű kritikák vé- 
delmére e két példácskán kívül semmi sem idéztetik, hogy 
én az én kritikus barátomnak megmutassam, miként áll 
ügye, íme lebocsátkozom itt egyes jegyzetekre, s kiszorí- 
tom őt a puszta állítgatások tágas mezejéről, hogy futás- 
ban ne kereshessen többé menedéket, hanem kénytelen 
legyen fegyverrel víni fegyver ellen. 

Mindent, mi a szinművészethez lényegesen tartozik, 
következő osztályok alá kell vonni : SzócjUi'i, fchnomhh 
(recitatio), szavalás (declamatio), testtartás (ide -tartozik 
a járás, ülés, állás), kézbeszéd (chironomia), arczbeszéd 
(mimika, szorosabb értelemben), charakter felfogás és kife- 
jezés, A mi ezeken kivül van, például öltözködés, arczfes- 
tés, decorátiók, machineriák stb. eflf. az előadáshoz tar- 
toznak ugyan, de nem a színművészethez ; a színművész 
ezek nem létében is művész marad és tökéletesen teljesít- 
heti művészeti tisztét. A mit tehát az X. et Comp. czikke- 
lyek az itt előszámláltak tárgyában jót és, mint nekik 
praeceptori hangon nevezni tetszett, ábécés színészeink- 
nek érthetőt mondottak, s okokkal, győzőleg, az leszen, 
ítéletem szerint, tanulságos gondolat a színművészetre 
nézve. 

Kiírok minden észrevételt, a maga czíme alá és osztá- 
lyába helyezve, a mi az X. et Comp. bélyegű kritikákban 
a felébb előszámláltakhoz tartozólag mondatott. 

Szőejtés. 

1. Észrevétel. « Megyeri úrnak az a és á közt van egy közép 
«-ja, ezt indulatokban, felkiáltásokban igen használja s ekkor 
néha orrából is beszél. » (Rajz. 1886. IJI. szám, 23. lap). 

Nem akarom kérdésbe venni, mennyiben igaz ezen 
észrevétel ; lehet, hogy egészen az, de ha sikerét akarta a 
kritikus, s vágyott azt mind Megyeri, mind pedig hallga- 
tói előtt is hihetővé tenni, idézni kellett volna néhány 
szót, melyekben Megyeri ezen á-t leginkább kitűnteti, s 
meg kellett volna azt is magyarázni, melyik legyen ezen 
általa vétkellett közép a? az a magasan ejtett rövid a-e, 
melyet nógrádi a-nak lehetne neveznünk, minthogy Nóg- 
rádban s néhány vele szomszéd megyékben (Gömör, Hont, 
Bars) legkitűnőbben hallható, s közel áll a tót hangzatú 
a-hoz ? vagy pedig ama mélyen ejtett, o-hoz közeledő, 
öf.-e, melyet liévai «a breve obseiirum » -nak nevez, s mely 
némely magyar tájakon a köznép kiejtésében hallható ? 
Mindkettő hibás, s ki magának tiszta magyar kiejtést, mi- 
lyen például Szolnok körül, vag,y Miskolezon és tájékán a 
műveltebbek közt divatozik, ügyekezett megszerezni, nem 
fogja mondani. Ezen észrevétel, igy példa nélkül oda vetve 
s meg nem magyarázva, mind Megyeri, mind hallgatói 
előtt használhatatlan lesz ; helyességét nem fogják elhinni, 
vagy, ha elhiendették, nem fogják tudni — minthogy két 
közép a van, a kritika pedig itt csak egy középről szól — 
melyik legyen a vétkellett, s melyiket kellene Megyerinek 
kiejtéséből kiirtania? Tanítást vár még most nálunk a 
józan szinész, értelmes és világos tanítást, nem pedig ké- 
tes figyelmeztetéseket. 

2. Eszr. « Marosi úr mutatni helyett ne mondja mutatni. » 
III. 23.) 

Ezen rövidke észrevétel helyes lehet, de csak egyetlen- 
egy ama sok száz hiba közül, mely szinészeink kiejtésé- 
ben hallható, s az általa adott tanítás igen félszeg. En 

egyszer legalább általáiios magyarázatot tartottam volna 
színészeinknek a kiejtésről; megmondottam volna, hogy 
ne ejtsék a szavakat dialektus szerint. Mikép kelljen a 
magánhangzókat ejteni, kimerítőleg tanítja a jó gramma- 
tika, milyen például Eévaié : röviden vagy hosszan kell- 
jen-e ejteni valamely szótagot, megtanulhatni a gondosabb 
magyar írók munkáiból. Színész nem egyes hely, táj, vagy 
megye, hanem ország és nemzet gyönyörködtetésére ját- 
szik ; előadásain mindenféle tájbeli hallgató van jelen, s 
ámbár ezen hallgatók közül sok beszél saját szülőföldjé- 
nek dialektusán, de mégis mindenik keblében él (talán 
csak a pórt lehetne kivenni) bizonyos tíBzta, magyar kiej- 
tési ideál ; ezen ideálhoz ügyekezzék a színész közelíteni, 
s akkor leszen kiejtésében is nem mindennapi, hanem 
művész. Ezen nézet lehetne a kiejtésre nézve általános 
szabályul felállítható, de midőn felállíttatnék, el kellene 
mondani azon kivételt is, melyet a szabály némely aljas 
pórszerepek előadásánál szenved. Kritikusainknak levén, 
én a hibás kiejtés irtására minden adandó alkalommal 
idéztem volna sok példát, mert néha színészeink egészen 
hamisan s úgy ejtik a szavakat, a hogyan semmi művelt 
magyar nem, például, jóg, kch% ön, (öa hosszan, egy ne- 
mét jelenti a halaknak Balaton vidékén), jog, kör, ön he- 
lyett ; néha pedig dialektus szerint beszélnek, mint fóró, 
órom^ Jdnrj, liaJalára^ forró, orrom, láng, halálára helyett. 
Ily észrevételek tételére sem nagy fáradság nem kívánta- 
tik, haszna pedig a színészetre nézve hasonlíthatatlanul 
több volna, mint bármi nemű humornak. 

Itt következnék, mi az idegen szavak kiejtéséről mon- 
datott, de felébb már volt érintve. 

3. Észr. « Ajánljuk színészeinknek, hogy a kiejtésekre jól' vi- 
gyázzanak s ne mondják ,egész Béla udvara, o helyett : ,Béla 
egész udvara.' Egészen más az, ha mondjuk : az egész budai 
színház tartalma, a mi körülbelül 2000-re felmenne, és ha azt 
mondjuk, ,a budai színház egész tartalma, a mi többnyire annyi 
százra sem megy föl. (VI. 46.) 

Ezen észrevételt azért írtam ki, nehogy általam kész- 
akarva kihagyottnak vétessék, mert egyébiránt nem a szó 
helyes vagy helytelen kiejtéséhez, hanem a stílus logiká- 
jához tartozik, vagy azon észrevételek sorába, melyek a 
könyvnélküli tanulást illetik, miről én, mint az egész szí- 
nészi művészséget megelőző s elmulaszthatatlan készület- 
ről nem akarok beszélni. Az emlékezeti gyakorlottság oly 
szükséges a színpadon fölléphetésre, mint tiszta levegő az 
életre. Valamint a döczögő járású, sántikáló lábú ember 
nem színre való, úgy a rossz emlékezetű sem, s az ilyet 
színpadról örökre száműzni kell, mert ott soha nem re- 
ménvihet előmenetelt. 

4. Eszr. « Számos grammatikai hibák csapdosák füleinket, 
l)edig mily kevés fáradságba, inajdnem csak egypár órába ke- 
rülne, hogy megszűnjenek. » (XI. 87.) 

Hogy egy-pár óra alatt meg lehessen tanulni a magyar 
grammatikát, azt az én magyar humorista barátom maga 
sem fogja elhinni, hanem ha a grammatika alatt az ikes 
igékről szóló tanítást érti, a mit feltenni baráti jó véle- 
mény miatt nem akarok. De még az ikes igék között is 
vannak olyanok, melyeket már a miatt is, hogy kétesek, s 
csak a nyelvünk régiségeivel megbarátkozottak által ismer- 
tetnek jól, nem lehet egy-pár óra alatt megtanulni. Egyéb- 
iránt ezen grammatikai észrevételnél sem ártott volna szí- 
nészeinket koronként efféle hibákra figyelmeztetni, pél- 
dául : tn^zrl, veszel, adjál, cszrl,', rrtetödiL', Nfondódih', 
szobdhífíf }iir(ij/eL' stb. meh^eket minduntalan hallani 
színpadunkon. Az ily példák megingatták színészeinket 
azon hitben, hogy ők, született magyarok lévén, szükség- 
képen jól is tudnak magyarul. Óhajtottam volna azonban 
azt is, hogy a ki mást grammatikáz, maga is tudjon gram- 
matikát ; különben megtörténhetik, hogy oly hibákat fog 
megróni, melyek nem hibák, vagy ha igen, a megrovó 
által is elkövettetnek, a mi ismét nem szolgál a színész- 
nél a kritikus hitelének terjesztésérc. Az én grammati- 

záló barátom pedig maga sem erős grammatikus, mint a 
Eajzolatok általában bizonyítják, különösen pedig az 
X. et Comp. bélyegű czikkelyekben ezek : Afrika növé- 
nyeit Európdba{n) ín('(/honosftani (1. 45.), mindenek 
utána (1. 63.), némilefi (1. 78.), liatótdjc.H^ czéltelen, férfi- 
nek stb. Tehát grammatikai hibákkal s « pedig 1835-ben ! I ! » 
mint a Kajz. 95. lapján az én kritikus barátom felkiált, 
nemcsak a magyar színészek és Kotzebue ugyanezen la- 
pon megrótt fordítói, hanem magok a korholó kritikusok 
és e korholatok tára, a Rajzolatok, ezen njfetenként két- 
szer megjelenő napi Jap» is bővelkednek. ^ 



Felmondás, szavalás. 

Annyi beszéd között, mennyit kritikusaink a budai 
előadásokról tartottak, múlhatlanúl szükség lett volna 
arról kimerítőleg értekezni, micsoda felmondást (reci- 
tatio) és micsoda szavalást (declamatio) tartanak kriti- 
kusaink helyesnek s mely elvekből ? Ezen két pontra 
nézve az angol színészek különböznek a francziáktól — 
legalább az új, úgynevezett román ti ca iskola előtt kü- 
lönböztek ! — a németek az olaszoktól, sőt a németek- 
nél az újabbak a régiektől, s a maiak is egymás között; 
különbözik a vígjáték a szomorútól, a versben írt dráma 
általában a prózaitól, sőt a versben írt úgynevezett polgári 
szomorújáték a hősitől, s mindenikben más és más tactus 
és időmérték szerint tartatik a recitatio és declamatio. 
Ezen nagy különbözés már maga mutatja, hogye tárgyat 
egészen czéltalan dolog nálunk kezdőknél csak amúg}^ 
futtában érinteni, mint az X. et Comp. jegyű kritikák 
következő észrevételeiben : 

5. Kfizr. «Öröniniel tapasztaltuk, hogy (Kantomé) oddigi szo- 
kásaki nt, akár kívánta helyezete, akár nem, nem mindjárt síró 
hangon kezdette. » (III. 1:2.) 

Ezen éözrevétel silányabb, hogysem sok figyelmet ér- 
demlene, alkalmat nyújt egy-pár szó elmondására, mely 
kritikusainknak nem lesz felesleges. A darab, hol Kan- 
tomé, mint állíttatik, nem mindjárt síró hangon kezdette, 
Kotzebue Montfaucon Johannája volt. — Kritikusaink 
gyakran mondják el a hatalom szót, hogy színészeink ne 
érzelegjenek, ne siránkozzanak, a nélkül, hogy a körül- 
ményeket szemök előtt tartanák. Kotzebue, Iffland, Jün- 
ger siránkozó színműveik nagyobb része elmúlhatlanúl 
megkívánja és szükségessé teszi a síró hangokat, s vala- 
mint az ily művek korok betegségét viselik magokon, 
úgy beteges bélyegeiktől megfosztva s egészséges józan 
reeitátióval játszva, hatás nélkül maradnak, és fásak, szá- 
razok lesznek. Én azt óhajtanám, hogy a kotzebuei, zieg- 
leri néző- és szomorújátékok örökre száműzetnének szín- 
padainkról, mert azok sem a hallgatókra, sem a színé- 
szekre nem épületesek, azokat német érzelgéshez, ezeket 
hamis páthoshoz, és hibás recitátióhoz szoktatják. Hamar 
azonban a sors megverte velők színészeinket, kritikusaink 
józanul csak azt tanácsolhatják, hogy a siránkozó recitá- 
tiót mérsékeljék, nem pedig azt, hogy egészen hagyják el, 
mert ez kivihetetlen tanács. Kantoménak pedig nem ár- 
tott volna a folyton folyó kritikában kíjelelgetni az esete- 
ket, hol, ha nem kívánta is helyzete, «síró hangon kez- 
dette » ; különben Kántorné, ha hajlandó volna is ez észre- 
vételt elfogadni, világ végéig nem tudhatja, hol hibázott, 
s hol kezdette mindjárt síró hangon. 

6. Észr. wMálikánk világi szüléit figyelmeztetjük, no szoktas- 
sák (őt) aflPectált patkósra, ne fojtsák el benne si természetiség 
csiráját még gyermekkorában ; a gyermek l)eszéljon egyszerű 
gyermekileg.)) (III. 23.) 

Azt hiszem, hogy oly kis leányt, mint akiről itt szó van, 
sem szoktatni pathosra, sem elszoktatni tőle még most 
nem lehet. Mind a pathosnak, mind az aíTectáltnak fo- 
galma felül van ily gyermek képzeletén. S ha ő aflfectált 

pathotísal játszik, az benne alkalmasint természet; ha 
tanulva volna világi szüléitől, fitestvére is így játszanék s 
ugyanazon iskola színét viselné magán. Ezen észrevételt 
tehát Málika szüléinek, ha elfogadták is, el kell tenniök 
8 — 10 év utáni időre, most korai és használhatatlan. 
E helyett hasznosb lett volna a felnőtt szinész Málikáknak 
foganatos leczkéket tartani. 



7. Eszr. «Kántornó állásíiiban, mozdulatiban, hangijában sdIc 
pathos van, de hangoztatásában pathosa többnyire elfei'dül, mórt 
a dolgot erőteti ; nem szükség érzotgorjesztéshöz kiabálás, a 
kedves múltnak emlékét csöndes fííjdalommal is sirathatjuk, 
boszúra i)edig lassú beszéddel is lehet tüzelnünk ; a mással- 
hangzókat igen jó, ha az eml)er a legnagyobb szenvedélyben is 
csak úgy ejti ki, mint iratnak ; ha a szenvedélyre igaz ok van 
jelen, a legmagányosabb mássalhangzó mellett is fellobban az, 
például csak a mai bosszúállókat veszszük, mely darab egy 
sz-vol is a legnagyobb boszúra ingerelt bennünket.* (V. 38.) 



Ezen általam kiírt egész szakasz mindannyi határozat- 
lan beszédet foglal magában. Én el akarom hinni, hogy 
Kántorné a dolgot erőlteti is, hogy benne felesleg pathos 
van, de mindezek úgy vannak-e elmondva, hogy mások 
is, és kivált Kántorné is tanulhassanak belőle, s az ide 
hányt észrevételeket hajlandóságok s okok legyen hibák- 
nak elismerni. Azonfölül, hogy ezen kritikusi beszédnek 
igen tréfás hangja van, — mit kritikában csak ott kell 
használnunk, hol valamit nevetségessé akarunk tenni — 
még érthetetlen és homályos is. Miként ferdülhet cl a 
pathos hangoztatása s miben áll az az elfrrdülé,^ ? - Az 
X. et comp. kritikának fő ezélja a színészekre hatni, s 
lesz-e tanácsainak sikere előttök, ha játékaikat ügyekszik 
nevetségessé tenni '? ha ott is tréfát űz belőlök, hol azok 
azt nem érdemlik, hol komoly magyarázatot várnának ? 
Szerencsétlen kritikus az, kinek csak egy húrja, s hely, 
személy, idő-változás nélkül mindig egy^ hangon pengnek 
kritikái! — Mi a hoszá sz() két sz-eli kiejtését illeti, az 

nem hiba ; ha a kritikusok egy sz-el szeretik, az még nem 
ok ellenészrevételre. 

8. Eszr, wBartháné asszony nagyon meglepett ; csak bizonyos 
csevegésről szokjék le, ekkor száját összehúzza s beszéde értliet- 
len.» (Vin. 63.) 

Ezen észrevételnek egyenesen tapasztalásomból mon- 
dok ellent. A pesti színpadon játszott Jósige volt az, 
melyben Barthánénak ezen csevegése és száj-összehúzása 
megjegyeztetett. S hol csevegett itt Bartháné ? Ott, hol 
Lendvayné is csevegett, midőn t. i. a két leány tréfá- 
lódva beszél egymással, s hol a leán}^ csevegés nem 
volt hiba. Kritikusaink megjegyezték azt magoknak, hogy 
Bartháné csevegni szokott, a mi sokszor igaz és hiba, de 
elfelejtették, hogy ezen csevegés néha helyes is lehet. Az 
említett érthetetlenség pedig Barthánénál nem a csevegés 
következése szokott lenni, hanem az, hogy rosszul áll 
meg a színpadon, egész oldalt és fejét befelé fordítja, s 
így hangjainak három negyedrésze a színfalak (coulissák) 
között vész el, a mi a pesti nagy színházban, mely akus- 
tikai tekintetben oly rosszul van építve, még inkábl) 
észrevehető volt. 

9. Észr. «Kovácsné ily szerepben (Varázs, a Jósigé-])on) ine«í- 
lialadta reménységünket, csak azt ne tüntette volna ki oly na- 
gyon, hogy rímes versekben bev<;zél.» (VIII. 63.) 

Kovácsnénak itt nem az volt hibája, a mi mondatik, 
hanem az, hogy hamisan declamált. A Jósíc/c szerzője 
maga is ki akarta tűntetni Varázs beszédeit, mert rövid 
rímelt trochaeusokban beszélteti őt, s így más versformá- 
ban mint többi személyeit. A szerző szándéka teljesítésére 
elég volt volna ezen helyeket lassúbb és ünnepibb han- 
gon szavalni, s ez meg is történt, de ezenfölül a szava- 
lásban kéthangúlag emelkedő és sűlyedő éneklés is volt, 
s a beszéd nem interpunctiókra, hanem versenként volt 
recitálva, s ezek ronták el a dolgot. Ha ezekről a Rajz. 
kritikusai valahol tanítást tartottak volna, talán Kovácsné 

ehhez szabta vala magát, de a declaiiiátioról általában 
kevés szó van, s mi van is, haszonvehetetlen, miként 
mindjárt látni fogjuk bővebben. 

10. 7t's2r. «A jAmbusok szavalására nézve ezeket jegyezzük 
mef^ színészeinknek: 1-ször ne pattogtassák a verseket, ne tüntes- 
sék oly nagyon szemükbe a hallgatóknak, hogy ők még versek- 
ben is tndnak líoszélni; — ez a liatást rontja, a figyelmet a 
tárgy velejéről külsőségekre vonja; mert mi őszintén megvalljuk, 
valahányszor ily pattogtatott jambu sokat hallunk, njjaiuk min- 
denkor görcsösen (I) összevonaglanak, mint midőn gyermekko- 
runkban a ftsimplicinm legest » scandálgattuk. á-or. Ha már 
csakugyan különös figyelmet akarnak nyújtani (figyelmet nyúj- 
tani?'?) színészeink a jambusok iránt, tüntessek ki azt abban, 
hogy az író tolla hoz minél hívebben ragaszkodjanak ; mire nézve 
tartsák eszökbcn, hogy kötött beszédben nem mindegy : és vagy 
N, , — színészek szovijalma vagy^ szíjiész szorffalma — inondok 
jAmbust vagy tnondoni a jAmhvst, — aluszom vagy alszow, 
neked vagy néked, — engem vagy enyémet stb. 3-or. A szaval- 
lást mindig a drámál)an uralkodó szellemhez koll alkalmazni ; 
a vers közép lépcső a próza és ének közt ; s így azt lelkeseb- 
lion s nagyobb pathossal kell szavalni mint a prózát, >. (YIII. 64.) 

Találtunk tehát végtére oly szakaszt is, hol a Rajzolatok 
kritikája intést ád, mely szerint óhajtaná ki vánságát telje- 
síttetni. Csakhogy, fájdalom, jobb volt volna semmit nem 
mondani, mint azt, a mit monda, amúgy a színésznek 
legalább nem mutattatott volna hamis irány. Való az, hogy 
a vers közép lépcső (fok inkább) a próza és ének közt, de 
nem való az, hogy a verset nagyobb pathossal és lelke- 
sebben kell szavalni mint a prózát. Ezen elvet általános 
szabályul tolíii a szinészekre, annyi, mint az egész fel- 
mondási és szavalási tudományt alapjaiból felforgatni, s 
a változatos és charakteristikus reeitátió és declamátió 
helyébe kellemetlen és únodalmas egyhangúságot hozni. 
«A szavallást mindig a drámában uralkodó szellemhez 
kell alkalmazni)) : igen igaz ezen állítás, de midőn az vet- 
tetik mellé, hogy a vers közép lépcső a próza és ének közt, 
s így azt lelkesebben s nagyobb pathossal kell szavalni 
mint a prózát, mi következik ezen tanításból ? Az, hogy 

valamikor a színdarab versben van írva, annak szelleme 
mindannyiszor lelkesebb és pathetikusabb, mint a prózá- 
ban írotté, a mi már magában is képtelen állítmány, de a 
belőle folyt következmény még képtelenebb, mert e szerint 
a verses vígjátékokat is általában, sőt még azon helyeket 
is, hol a színész elmésségeket (a mi ész és épen nem indu- 
lat kiforrása) mond, indulattal vagy is pathossal kellene 
szavalni, ha nem nagygyal is, de még is nagyobbal mint 
a prózában írt dráma elmésségeit. Következik továbbá az 
is, hogy a prózában írt indulatot kevesebb pathossal kell 
felmondani, mint a versben írt elméskedést, azon általá- 
nos szabály szerint, mert a verseket nagyobb pathossal 
kell mint a prózát. A lelkes szónak pedig e helyt értelme 
sincs. Lelkes szavalásnak azt mondhatni, hol a színész 
lelkének egész figyelme a szavalott tárgyra van függesztve, 
annyira, hogy az a hallgatók előtt is minden oldalról fel- 
fogó ttan és átgondoltan előadott tárgyként^ tűnjön fel. 
Teszi a köz divatban a lelkes szó az élénket, hevesei is, 
teszi továbbá a helyeset, jól, tökéleteset De hogy mind 
ezek egyképen kívántatnak meg a prózai és versi szava- 
lásban, s ez utolsóban nem nagyobb mértékben, mint 
amaz elsőben, ezt nem szükség bizonyítgatnom. 

Az én kritikus barátom hallott, vagy olvasott valamit 
ezen tárgyról, de sem felfogni, sem azt alkalmasan újra 
elmondani nem volt ügyes, pedig az elmondani tudás 
maga is oly dolog már, hogy ha azt író, de kivált kritikus 
nem bírja, jobb volna soha tollat kezébe nem vennie, 
mert így a mit jól tud is, fonákul fogja tanítani. 

Színi kritikusainknak lévén, ezen alaptalan és felüle- 
tes beszédek helyett, következő gondolatokat mondottam 
volna el, kifejtve és megmagyarázva, színészeinknek. 

Tanuljanak színészeink metrikát már valahára ; e nél- 
kül mesterségök a versi szavalásban és felmondásban 
örökké csak vak tapogatózás lesz ; s tanuljanak kivált 
szinésznéink, mert e tekintetben mind, még a legjobb is, 
gyenge. — A versek felmondásában ne declamáljanak 

Bajza. V. 3 

mindig mintegy szabály szerint ; itt az egyszerű recítá- 
tiónak szinte úgy megvan a maga helye mint a prózai 
mű előadásánál. -- Ne énekeljék szinészeink a verse- 
ket. Énekelni kétképen szoktak ; vagy úgy hogy minden 
egyes vers első fele (hemistichiuma) magasabb, a másik 
fele pedig mélyebb hangon mondatik és viszont, vagy pe- 
dig a versek páronként vétetnek, s az első emelkedett, a 
második sűlyedő hangon, nem declamáltatik élőnkbe. — 
Ügyekezzenek a színészek behatni a szavalandó költe- 
mény értelmébe, s ekkor fogják tudni, melyik szóra és 
kifejezésre kell több vagy kevesebb erőt fordítani. — 
A verseket interpunktiókra kell felmondani, s a beszéddel 
nem ott állani meg, hol a vers végződik (mint nálunk 
többnyire szokás), hanem ott, hol értelem és interpunctió 
kívánják. — Verseket ellentétben a prózával szabálysze- 
rűleg (in regula), azaz, ha semmi más föltétel nem korlá- 
tolja a színészt, lassúbb, ünnepibb hangon kell szavalni. — 
Ne legyen a színésznek arra gondja, kitűnik-e a hallga- 
tónak az általa felmondott vers, vagy nem, ügyekezzék 6 
a költő értelmét felfogni, a szavakat tisztán kiejteni és 
alkalmasan hangoztatni (intonálni), akkor nem fog elveszni 
a dictió harmóniája, s megvan egyik fő czélja a drámai 
versnek, mely nem annak tudásában áll, hogy most előt- 
tünk vers szavaltatik, hanem abban^ hogy a beszéd har- 
móniáját tisztán érezzük. Mihelyt a színész a vers kitün- 
tetésére iparkodik, hamisan fog intonálni, s beleesik amaz 
únodalmas éneklésbe. — Ifjú és kezdő színésznek ajánl- 
ható, hogy otthon szobájában naponként declamáljon vala- 
mit, s eleintén oly mély hangon, a minőn csak melle en- 
gedi, ezáltal fog hangja terjedelmet nyerni s minden for- 
dulatokon szerencsével átmenni stb. stb. 

Színi kritikákat írván, megmondottam volna azt is, 
legalább egyszer,"^ hogy szinészeink felmondás és sz^a- 

* A Honművész ez év foly. XXVII. száma 211. lapján, midőn 
épen ezen észrevételek Írattak, történt említés egy o és új isko- 
láról a színészetben. Alább majd szó leszen felőle. 

lás tekintetében régi és új iskolára oszlanak. A régi vagy 
inkább síró és éneklő iskolához tartoznak színészeink 
közöl sokan még a jobbak is: Kántorné, Szentpéteri, 
Déryné, Szerdahelyi ; az új iskolához : Megyeri, Lend- 
vainé, Lendvai, Telepi. — Bartha, Tóth, Parázsóné ezen 
két iskola között ingadoznak. Nem levén a régi időkből 
még csak oly felületes színi kritikáink sem, mint a mos- 
taniak, tapogatni sem tudom, mikor alakúit ezen régi 
iskola, kik voltak fejei? Hogy akotzebuei,jüngeri,ifflandi 
színművek előadása nagy befolyással lehetett ezen iskola 
támadására, azt sok bizonyossággal merném állítani. 
Mai nap ezen régi iskola leginkább Kantomé játékaiban 
tükrözi magát vissza, s ki az ő játékait jól fogja charak- 
terizálni, az adandja legjobb képét a régi iskolának, mely- 
nek korunkban kérdésen kívül ő feje, s ha van valami 
ezen régi iskolában dicsérni való, annak nagyobb része 
Kantomét méltán fogja illetni. Szinésznéink mai időben 
többnyire ő utána képezik magokat. Ezen iskola legtúlsá- 
gosabb pontját, tudtomra, Czelesztin teszi, s az ő régen- 
ten sokaktól csodált Hamletjében a régi iskola szén véd- 
hetetlen carricatúrává fajúit. Az új iskola kezdőjét és terem- 
tőjét szinte nem tudhatom; korunkban Megyerit lehet 
feje gyanánt tekinteni ; az őrecitátiói (mi az intonátiót illeti) 
a legegészségesebb beszédek, melyeket magyar színésztől 
valaha hallánk, de a művészi szavaláshoz még ő sem bírt 
fölemelkedni, a mit természetesnek tartok színészetünk 
eddigi körülményei közt. Megyerihez legközelebb Lend- 
vainé áll, s a mit ő recitátiói tekintetben eszközleni tud, 
az neki, úgy látszik, eredeti műve, s ő a legjobb úton van, 
melyen fiatal színészné lehet. Kár, hogy Megyeri kiejté- 
sein, mi némely víg szerepeknél észrevehető, bizonyos 
selypegés fordul elő, a mi néha jól üt ki, de többször nem 
illik a szerephez. Ez a selypegés az s betűk kiejtésében 
tűnik ki leginkább ; Lendvaíné pedig némely szótagokat 
elharapva s elnyelve ejt ki, másokat ismét, természetöknél 
fogva rövideket, megnyújt és viszont, például : hdtálöiu, 

kéinjelém, jö Istoi, förö : hatalom, kegyelem, jö isten, forró 
helyett, s ez által mindketten ártanak a különben elég 
józan reeitátiónak. Lendvainénak szükség volna minden- 
nap valamit egy hozzá éirtő előtt olvasni, ki ezen hibákra 
(melyeket megszokás miatt maga nem igen vesz már észre) 
figyelmessé tegye. Telepi az új iskolai reeitátiónak egyik 
legszélsőbb pontjához áll közel, ott, hol gyakran máj- 
minden művészet megszűnt s elkezdődött a minden- 
napiság országa. Az ő beszéde a legértelmesebb vagy 
legalább egyike a legértelmesebbeknek, mert minden 
szótagot hallhatólag mond ki, hangja meglehetős terü- 
letű, s erő van benne, de ezen erő néha nyerseséggé 
válik, s ezen nyerseség az, mely kivül áll a művészi 
recitátió határain. Vannak azonban esetek, hol Telepi 
recitátióján szelídítve van ezen nyerseség, s ily ese- 
teknél kielégítőleg recitál. Az ő d^óhra vn(fyójü>, melyet 
egykor a budai színpadon szavalt el, közkivánságra két- 
szer egymás után, a legjobb szavalások egyike volt, melyet 
magyar színésztől valaha hallottam. — Fiatal színészeink- 
nek nem ajánlható eléggé, hogy óvakodjanak a régi isko- 
lát követni, mert az hamis szavalásra, vezeti őket, tartsák 
inkább szemök előtt az újat s tanulják belőle, a mi meg- 
tanulásra méltó, mert a való művészi declamátiót még ez 
sem érte el, de ezen iskola kezdi törni az utat, melyen 
hozzá közeledhetni. — Egressy, ki szorgalomban sokakat 
halad meg, szinte inkább az új iskola nyomain megyén, 
de neki is vannak síró hangjai, melyek érzékeny szerepei- 
ben leginkább észrevehetők, s ez a régi iskolából ragadt 
rá ; kár volna, ha ettől nem tudná magát megszab aditni. — 
Általában el lehet még most színészeinkről mondani, hogy 
a művészi szavalást nem bírják. Kantoméban sok elemei 
voltak egy leendő jó szavalónénak, de neki a régi iskola 
elmúlta után kellett volna születnie. Fiatalabb szinész- 
néink szaván többnyire bizonyos rekedtséget vehetni észre, 
a mi a női csengő hangokhoz szokott fület felette bántja: 
ez nagy akadálya a valódi declamatiónak. Színészeink 

maguk is érzik, hogy gyengék declamátióban, mert egj^es 
versezetek felmondásától tartózkodnak, pedig igen óhajtó 
volna, hogy Kölcsey, Vörösmarty s egyebek szavalható 
versezeteik, némelykor a színpadról is nyernének életet. 

Ezen itt elmondottak bővebb fejtegetést érdemlenének, 
mi szinészbiráink tiszte volna ott, hol egyes műveket 
bírálgatván, részletekbe bocsátkozhatnak ; én csak figyel- 
meztetésül hordám fel mind ezt, mind némely alább követ- 
kezendőket, hogy mind inkább kitessék, milyen szini bírá- 
latokat óhajtanék én most még nálunk. 

A declamátió változatossága egész a végtelenig menő, 
színdarab, charakter, helyezet, indulat, kor, nem szerint, 
8 azt elvekre vont rendszeres értekezéssel kimeríteni szinte 
lehetetlen, azonban különös eseteknél elvekből következő 
hál^znos intéseket lehet adni a színésznek. De istenért ! 
csak hozzá értő és elvekből itélő bírák szóljanak, mert 
most, midőn színészetünk fejledezik, mind színésznek, 
mind közönségnek fonák irányt adni kétszerte veszedel- 
mes és vétkes dolog. 

Testtfu-tás. 

11. E^zr. «Egyetlenegy föltételünk vala, Nyírínének ineginon- 
(laní, hogy a nyelvet legszorgalmasabban tanulja, hogy járásába, 
állásába, lépéseibe, mozdulataiba oly virgonczságot igyekezzék 
önteni, mely a híres neves nyíri lányokéit megközelítse. » 
(VI. 46.) 

Itt az én kritikus barátom egy kis szójáték miatt 
(egy neme a magyar humornak), melyre a Nyíri név adott 
alkalmat, hamisabb tanítást mondott el, mint a miről 
képzelete lehetett volna, melyet, minthogy az itt mindjárt 
következő észrevétellel egészen rokon, alább fejtendek 
meg. 

12. Eiizr, «Laborfalvi Bóza szépen előre haladott, de azért 
ncni szükség többnyire előre hajolnia; legyen állandó tanulmá- 
nya a hozzá épen nem mostoha természet. » (Vili. 63.) 

Itt ismét humornak kellett a kritikába vegyülnie, a mi 
magában nem volna hiba, de midőn annak rovására, hogy 
humorizálhassunk, fonák tanácsokat adimk, ez megbo- 
csáthatatlan könnyelműség. Mivel Laborfalvi Rózának jó 
külseje van, mit a hozzá épen nem mostoha természetnek 
köszönhet, tehát a természetre utasíttatik, hogy azt tegye 
állandó tanulmányává. 

Szerencse, hogy némely kritikusaink tanításai nem 
lehetnek oly veszedelmesek foganatj okban, a mily rosz- 
szak és hamisak elvökre nézve. Mi magyarok, kik a szép- 
nek philosophiájával oly keveset törődünk, minduntalan 
a természetre hivatkozunk, s ezt akarjuk kizárólag művé- 
szeink iskolájává tenni, s ehhez méregetjük a művészi 
szépet, s feledjük, hogy magának a művészetnek is van 
természete, melyet a prózai (anyagi) világban nem leh^t 
feltalálni, következőleg azon prózai természettől, melyet 
ezen beszédeknél értünk, sem lehet eltanulni. Minden 
művésznek, s így a színinek is, egyedüli tárgya az 
ícsthetikai szép, s ezen aosthetikai szép a természetből 
van ugyan általvéve a művészi világba, de művészi 
világnak levegőjében el kell változnia, s el is változik 
és idealitást nyer, s ez az idealitás az, mely megkülön- 
bözteti az anyagi világ szépségeit a művészi széptől ; 
ennek közbenjövetele nélkül művészség és minden- 
napi természet tökéletesen egyet tenne, s egy volna, 
így pedig nem tudom, minek vesződnénk tovább az egész 
művészettel, miután mindazt, a mit művészet előállít- 
hatna, magában az anyagi világban, a prózai termé- 
szetben fellelhetnők. A szép a természetben van ugyan 
még akkor is, miután ideállá változott, mert az ideál maga 
is megnemesített természet, de pusztán, úgy mint azt az 
anyagi természet alkotta, a művészi világban nem lehet 
általtenni. Ki már maga is művész, ki meg tudná külön- 
böztetni ezen itt szóba hozott két természetet, annak le- 
hetne oly utasítást adnunk, hogy tegye tanulmányává a 
természetet, s ügy ekézzék közelebb járni hozzá; akkor, ha 

észrevettük, hogy ezen művész oly magasságig űzi az idea- 
lizálást, hogy műveiben már csak földfeletti képeket lát- 
hatunk ; de kezdőknek, kiknek effélékről fogalmok sincs, 
csak kárral tanácsolhatjuk a természet tanulását. oA ter- 
mészet a művészettől, úgy mond Goethe, egy iszonyú 
hézag által van elkülönítve, melyet külső segéd nélkül 
(milyennek kellene lenni a valódi theoriának, azaz kriti- 
kának) maga a lángész sem képes átszökni. » 

Ezen elvet, melyet nem volna felesleg egykor bővebben 
fejtegetni, hogy lássák, kik szünetlen természetkövetést 
és utánozást prédikálnak, miként áll a dolog, a jelen 
esetre alkalmazva, mi volna következése azon utasítás- 
nak, hogy Laborfalvi tegye a természetet tanulmányává, 
Nyiriné pedig ügyekezzék a nyíri leányok élénkségét és 
virgonczságát megközelíteni, ha ezen utasítás lelkiösme- 
retesen követtetnék? Az, hogy ezen kezdő színésznek egé- 
szen a prózai természethez tartanák magokat, s nyernénk 
tőlök, midőn tökéletesen kifejlettek, művészet helyett 
mindennapiságot, melynek látása miatt nem szükség, hogy 
költséges színházakat építsünk, úton-útfélen eléggé éldel- 
hetjük. Az a nyíri leányok virgonczsága, mely előképül 
jelelte tik ki, színpadon nem fogna kielégíteni egy műértőt 
sem, s alkalmasint nem látszanék egyébnek mindennapi 
grátia nélküli szarkaugrándozásoknál. Virgonczság a min- 
dennapi életben, s virgonczság a színpadon, két egymástól 
különböző dolgok. Én tehát ezen fonák s balútra tévesztő 
tanács helyett inkább azt javaslom a nevezett két szinész- 
nének, hogy tegyék állandó tanulmánynyá a művészetet, 
azaz figyelmezzenek a nálok már előbbre haladott szinész- 
nékre, s tanulják azoktól, miként kell a színpadon mo- 
zogni. wBedenke der Schauspieler, dass er nicht alléin 
die Natúr nachahmen, sondem sie auch idealisch vorstel- 
len soUe, und er alsó in seiner Darstellung das Wahre mit 
dem Schönen zu vereinigen habe.» Ezt mondja egyike a 
legnagyobb műértőknek, s e tanács felette tanulságos, s 
egyenesen a művészet philosophiájából vagyon merítve. 

Maga ez a pont is mutatja, micsoda stúdium lehetett az 
a színművészet körében, habár hosszas volt is, melylyel 
az X. et Comp. jegyii czikkelyek írója dicsekszik. Midőn 
az ember hosszas stúdiummal sem jutott el az abc-ig, 
akkor csakugyan hasznosabb volna felhagyni minden 
további fáradozásokkal, vagy legalább leczkéket nem kel- 
lene tartani oly tudományból, melynek első alapjait is 
oly rosszul ismerjük. 

A többi észrevétel, mely a színművészet ezen ágában 
még tétetett, itt következik. 

13. Észr. « . . . . a másik (Róza) jó Bellának nevezi magát, s 
mi valóban örömest elhiszszük, hogy ö jó, s nagyon jó, ha- 
nem azért nem szükség minden szavára egy bókolatot csinál- 
nia.)* (V. 38.) 

14. Észr, Bartháné hagyjon fel egyszersmind színészeink- 
nek majdnem általános hibájával, a test előre hajlongásával.* 
(Vni. 63.) 

15. Észr. «Ne tegyék magukat (a színészek) oly rút állásokba, 
minőket ma valánk látni kénytelenek : egyik görbe nyakkal, 
másik púpos háttal, harmadik kecskelábbal (?) szundikált úgy 
szólván, nem pedig állt, a színpadon*. (VIII. 64.) 

A sokszori bókolásnak néha jelentése is lehet, például, 
midőn a színésznek társalkodási ügyetlenséget kell szere- 
pében kifejeznie. S vájjon nem kell-e itt is, ki fogja ezt az 
olvasók közül érteni, hacsak a Eóza által előadott szerep 
természetéből meg nem magyaráztatik? Löwe, a bécsi 
udvari szinész, — kitől még oly nagy kritikusok is, mint 
általában a magyar színészet bírálói, nem fogják megta- 
gadni a jeles művész czímét, egy falusi úrfi szerepét játsz- 
ván, midőn az a városban megjelenik fentebb társasági 
körben, számtalan bókolatok által tűnteti ki az úrfi ügyet- 
lenségét, s itt is hiba-e ez a sok bókolat? Vagy ne mond- 
junk semmit, vagy világosan és okkal. — Hogy Bartháné 
előre hajlongott, ismét nem akarom kétleni, de ezen előre- 
hajlás nem akkor történt-e, midőn alázatosságot kellett 
kifejezni ? Ha igen, akkor helyén volt. Lehet-e az ily dol- 

gokból általános szabályokat csinálni ? Minden értő azt 
fogja felelni, hogy nem ; minek beszélünk tehát általá- 
nosságban, holott tanításaink így nem igazak ; mért nem 
szorítjuk az észrevételt egyes esetre, hol a hibát mindenki 
általláthassa ? — A görbe nyak, púpos hát, kecskeláb pe- 
dig puszta elczímezések személyek nélkül; fogják-e az 
ezen alkalommal föllépett színészek tudni, melyik czím 
kit illet közűlök? S nem fogja-e egyik a másikára tolni a 
hibát? 

Színészeink nagyobb része, nemcsak Budán, hanem 
szerte az országban is, nem igen erős annak tudásában, 
mint kellene a színen megállani, járni, ülni, a mit kritiku- 
saink, ha valót akarnak mondani, magok is meg fognak 
vallani ; de minél gyengébbek ők e részben, annál eröseb- 
beknek kellene lenni kritikusaiknak az oktatásban, s annál 
több és alaposabb észrevételt tenníök; a felébb idézett 
példák azonban nem igen bő tanítást foglalnak magokban. 

Ha én magamat szinészbíróvá tevém, más dolgokat 
emlegettem volna. Például : Ne feledjék el szinészeink, 
hogy nem magoknak, hanem a közönségnek játszanak, ez 
okból úgy álljanak meg a színpadon, hogy fejők a felé 
legyen ugyan fordítva, kihez szavok intézve van, de csak 
egy kevéssé, s annyiban, hogy arczok három negyedré- 
szét a nézők láthassák. Csak fél arczot láttatni, valamint 
hátat fordítani is, bármikor, de kivált midőn a szinész 
beszél, nagy hiba ; mert így az arczbeszéd égészen elvész, 
s a fejnek rossz helyzetéből következik az is, hogy a szi- 
nész szava nem hallható, mert minden hangja a színpadra, 
a színfalak közé van beszélve, és ott enyészik el. Ki két 
gyakorlott művészt látott színpadon egymás közt egy- 
szerre beszélve, észrevehette, hogy a szóló kevéssé mindig 
előbbre mozdult a nézők felé, hallgató társa pedig hátra 
vonult, mely mesterség ügyesen és feszesség nélkül hasz- 
nálva a legjobb hatású volt mind a nézők előtt, mind a 
declamátióra nézve. — Midőn magasabb rangúakkal szól- 
nak alacsonyabb helyezetűek, tartózkodjanak hozzá 

igen közel menni, mert ez a társalkodási szabályok sze- 
rint tiszteletlenség. Szolgák, ha csak szükség nem kivánja, 
az ajtóhoz közel állapodnak meg. — Ügyekezzék a szinész 
valamely megszokott kellemetlen testtartástól magát meg- 
szabadítani, nemcsak fenn a színpadon, ha nem külső 
társalkodásában is, különben a színen ügyekezvén ezt 
kerülni, figyelme ide leszen fordítva, s ez által egyéb lé- 
nyeges kivánatokat fog elmulasztani. Legillendőbb állás a 
színpadon az, midőn a test perpendiculáris vonalban tar- 
tatik a színpad lábalatti deszkázatával, s ezen vonalt kell 
megtartani a járásban is. Ha ezen vonal hátra hajlik, 
kevélységet vagy bámulatot jelent ; ha előre, restséget, 
lelki csüggedést, levertséget, alázatosságot. — Színpadi 
járásban a lépésnek egyformának kell lennie ; helyes láb- 
mozdúlatnak azt nevezhetni, midőn a térdek nem feszít- 
tetnek hátra felé, hogy a lábak merevedetten mozduljanak, 
sem nem csüggesztetnek igen előre, hogy a lábak szegle- 
tet képezzenek, hanem e kettő között közép mérsék tarta- 
tik. A kifeszített térdek kérkedő lelket ábrázolnak, az 
előre hajlottak póri gondatlanságot és neveletlenséget. — 
Tartózkodjanak a színészek kijőni a prosceniumba ; azon 
vonal, hol az első kárpit leesni szokott, legyen a határ, 
melyen túl a súgó felé senki ne lépjen, ez megzavarja 
azon symmetriát, melynek a játszó színészek és diszítmé- 
nyek között lennie kell, s ezt a gyakorlott szem a néző- 
hely közepéről azonnal észreveszi. — Midőn a szinész a 
leghátulsó színfalak közül lép ki, ne jőjön párvonalban a 
színfalakkal, hanem diagonális vonalban a súgó felé ; e 
szabály szenved ugyan ismét kivételeket, de, például, 
monológ elmondásakor szorosan megtartathatik. — Ha 
a szinész leül, ne vesse szét lábait; ügyekezzék tag- 
jainak kerekded állást adni ; kellemes ülést képekről 
tanúihatni, melyek mesteri festők müvei ; még inkább 
lehetne szobrokról, ha ilyenek gyűjteményével bírnánk. 
Férfiak, midőn leülvén, széköket előre húzzák, ne czomb- 
jaik közt, mert az illetlen, hanem oldalt fogják azt meg. 

Kinek a színpadi mozdulatok nem váltak még annyira 
második természetévé, hogy azokat játék közben egyszerre 
eltalálja, hasznos leszen minden szerepnél, otthon tükör 
előtt gyakorolni magát. Ha színészeink bókolatot (compli- 
ment) tesznek, ne hajtsák meg magokat 'derékben oly na- 
gyon. E tekintetben sok ügyetlenséget láthatni színpadain- 
kon, minek kiirtására hasznos volna, ha minden színész 
tánczolni is tanúina, stb., stb. Még itt felette sokat mond- 
hatnék, de nem tanítani, hanem kritikusainkat figyelmez- 
tetni szándékozom, s ezen czélra eleget, talán sokat is 
mondottam, melyhez még csak azt teszem, hogy az itt 
mondottak számtalan módosítást szenvednek egyes ese- 
teknél, miket kijelelni a kritika dolga volna most még 
nálunk. 

Eézbeszéd, arczbeszéd. 

16. Eszr. «Laborfalvi . Eóza szorgalmasabb lehetne. Nem elég 
a szerepet elmondani; indulatot, azok változásait, arczon, moz- 
dulatokon, hangban természetesen kell előtüntetni. » (IV. 31.) 

Minden észrevétel, mi a kéz- s arczbeszéd osztályába 
tartozott volna, ezen kis általános megjegyzésen kívül 
elmellőztetett, pedig sem ezen ága a színművészetnek nem 
oly kis tekintetű, hogy könnyen mellőzni lehetne, sem 
színészeink nem oly erősek a mimikában és chironomiá- 
ban, hogy ne volt volna alkalom észrevételekre. 

Színészeink nagyobb része nem tud kezeível bánni. 
A has felett egymásba font karokat csak a legkülönösebb 
esetekben lehet eltűrni, például, ha egy kövér anya, ház- 
asszony, matróna, nyugalmasan hallgatna valaki hosszabb 
beszédére. Volt egy színészünk Budán — többé nincs ott, — 
kinek az egymásba font karok szabályszerínti kézállásai 
voltak. Van egy fiatalabb színész most, ki karjaival tűr- 
hetőleg tudna bánni, de kezének vagy inkább ujjainak 
nem tud semmi kerekdedséget adni ; keztyű nélkül ököllé 
szorítja ujjait össze, valahányszor karjai mozdulatlanul 

függenek; keztyű vei pedig, még mozdulatoknál is, ujjai 
egyenesen állanak, s gyakran egymástól szét, a mi kezé- 
nek kellemetlen vonaglást kölcsönöz. Az ujjak se ököllé 
ne szoríttassanak össze, se ne terjesztessenek szét, hanem 
álljanak feszesség nélkül gyengén meghajolva. Hogy a 
karok és kezek megszokják a független helyes állást, ne 
hordjanak a színészek színpadon kivül semmit kezeikben, 
a férfiak például ne pálczát, az asszonyok ne legyezőt 
vagy erszényt. Óvakodjék a színész kézmozdulat alatt 
kezeit arcza elébe emelni, vagy testén keresztül ; ki a né- 
zőkhöz bal felül áll, egy kézzel teendi mozdulatait baljá- 
val, ki jobb felől, jobbjával tegye, így a test nem fedetik el 
a nézők szemei elől. Arczvonásait a színész tükör segedel- 
mével kerítse hatalmába, a mi legalkalmasban úgy fog tör- 
ténni, ha a színész szerepét vagy halkkal mondja el tükör 
előtt, vagy épen nem, hanem csak gondolja, s hozzá alkal- 
mazza arczvonásait, szemeit, s mindazt, mi az arczon 
mozgékony ; ha fennhangon beszél, lehetetlen elkerülnie, 
hogy a declamátíóra is ne ügyeljen, s ekkor két tárgyra 
oszlik a figyelem. 

Itt ismét sokat mondhatnék részint mások után (mert 
külföldön ezen dolgok már igen ki vannak fejtve, nekünk 
csak tanúinunk kellene), részint saját tapasztalásomból, de 
czélomon kivül van, a helyett inkább egy megjegyzést a 
felebbi észrevételre. Az a természetes szó mit akar itt 
ismét jelenteni? Ha azt, mit a nem erőltetett, a feszesség 
nélküli, akkor békén maradok Munkácsi barátommal ; ha 
ellenben itt ismét azon tanítás adatik a nevezett szinész- 
nének, hogy az indulatokat úgy fesse, mint a mindennapi 
életben megjelenni látja, a művészet kivánatai nélkül, 
akkor ezen hamis és a művészetet gyökereiből kiforgató 
tanításnak ünnepélyesen ellenmondok. 

Gharakter felfogás és kifejezés. 

Ha valahol, ezen tárgy iránt óhajtottam volna, hogy az 
én kritikus barátom és compániája a dolog velejébe 
bocsátkozzanak, annál inkább, minthogy itt alig lehet 
egyéb általános szabályt adni szijiésznek, mint hogy a 
charaktereket híven, a költő értelmében tüntesse elő. 
Minthogy maga ezen előtüntetés oly számtalan vegyület- 
ből áll össze, mint p. o. hang, járás, ülés, kézmozdulat 
stb. s némely mélyebb charakterek oly sokféle magyará- 
zatot vesznek fel, és sokképen adatnak vissza (az egy Ham- 
letet említenem elég), itt a kritikusnak mind javaló, mind 
pedig gáncsoló észrevételeit a legnagyobb világossággal 
szükség motiválni és megmagyarázni, ha beszédének sikert 
óhajt. Tapasztaltatik továbbá az is, hogy a színész vala- 
mely charaktert általában jól fog fel, de némely vonások- 
ban következetlenül visz ki, az ily helyeket szorgalmasan 
kimutogatni a bírálónak szoros tiszte. 

A miket e tárgyban az X. et Comp. jegyű kritikák mon- 
dottak, itt következnek. 

« 

17. Eszr. «Túlság08 egy vígjáték (Kiki párjával), melyet Telepi 
úr túlságoskodásai még túlságosabbá 'tevének. Lendvay úr még 
a bosszú legnagyobb forrásában is oly jámborul viselte magát, 
mintha előre tudta volna, hogy inasa valóban nem mátkáját 
vévé el, s így meg vala győződve a poetai igazságról, pedig 
mai világban semminemű igazságnak, még a poétáinak, sem 
kell sokat hinni. » (II. 16.) 

A mi itt Telepiről mondatik, puszta nem támogatott 
szó, milyeneket alább egész sereggel fogok kimutogatni ; 
a mi Lendvairól, avval van motiválva, hogy mai világban 
semminemű igazságnak sem kell sokat hinni ! Látszik, 
hogy a mi kritikusaink, kik a budai színészeknek a jobb 
utat akarják kimutatni, melyen a művészet szent czélja 
felé törekedjenek (Eajz. XHI. 102.), korán sem veszik oly 

komolyan a dolgot, mint kellene, hanem csak azért ír- 
nak kritikákat, hogy húmori tréfáikat alkalom legyen 
kiönteni ; pedig, uraim, kritikus urak ! ily humorral, mely- 
nek nincs komoly oldala, semmit sem tanítanak az urai, 
s kétlem, ha az olvasóktól sok mosolygást is nyernek-e? 
Mai világban semminemű igazságnak nem kell sokat 
hinni ? Miért épen mai világban nem ? S miért még az 
igazságnak sem? Hihetőleg azért, mivel humoristáink 
magok érzik, hogy igaz és való színe alatt áltanításokat 
szoktak ránk tolni, mert egy közmondás azt tartja, hogy 
«Ki miben bűnös, abban gyanús. » S a mai világi igazság 
más-e, mint az ó világi ? 

18. Észr. «A több oldalú Egressy ur (Eberhárd, az Örültek 
/lázában) sok sok ügyességet fejtett ki. Első berohanása s meg- 
józanodása igen természetes, (talán igaz, való?) volt.» (IV. 30.) 

Tehát Egressy úr azért fejtett ki sok sok ügyességet, mi- 
vel az egyetlenegy berohanás természetes volt. 

19. Éüzr. « Megyeri úr és Kántorné asszony semmiből is igye- 
keztek valamit teremteni.)) (VI. 30—31.) 

Kritikusaink pedig ott is, hol semmit sem tudnak, eről- 
ködnek valamit mondani. 

20. Eszr. «Ale8sandro (Lendvay úr) ellen sem volna egyéb 
panaszunk, hanem azt csak hiában igyekszik velünk elhitetni, 
hogy mikor az ember egy mély s halálhozandó üregbe záratik, 
olyan kényelmesen sétálgasson ott, a félelemnek, borzadásnak 
legkisebb jele nélkül hangban és mozdulatokban. Már ezt a 
marchese (Megyery úr) másként tévé, s megjelentékor szinte 
hátunk is borsódzott, pedig neki több reménysége lehetett a 
kiszabadulásra, mint akárkinek ; vagy tán azért nem félt Ales- 
sandro, mivel jó ember vala ? hajh! higyje el ön, igen gyakran 
vannak körülmények,, melyekben a jó embernek jobban kell 
félni mint a rossznak. » (V. 38.) 

Ez észrevételben nem lehet tudni világosan, ki korhol- 
tatik, a szinész-e, vagy a drámaköltő? Ha a drámaköltő 

Úgy festé Alessandrót, hogy jóságában bízván, nem fél a 
haláltól, akkor a gáncsot a költő érdemli, nem a színész ; 
vagy ha Alessandro oly charakter, kemény, elszánt, hogy 
a haláltól semmi esetben nem fél, a marchese pedig en- 
nek ellenkezője, akkor mind Megyerinek, mind Lendvai- 
nak jól kellett játszania, ha úgy játszottak, mint monda- 
tik. Itt tehát a kritikusoknak ezen két charaktert kellett 
volna a költő értelmében megmagyarázni, s a magyará- 
zatból mint következményt kivonni a felebbi észrevételt, 
mert oly eset nem egy, de több is képzelhető, hogy valaki 
halálhozandó üregbe záratván sem mutatja borzadása és 
félelme jeleit, s hogy valósággal nem is fél. Emlékeztetem 
kritikusainkat csak a Neslei torony azon jelenésére, mi- 
dőn Buridan, a sötét tömlöczben lelánczolva és halálra ki- 
jelelve, oly teljes bátorságban mutatja magát már akkor 
is, mikor még nincs reménye szabadulásra. 

21. Eszr. *A mi ezen némának (Francisco, Celina nevű da- 
rabban) személy esítésót illeti, az egészet véve Szentpéteri úrtól 
többet várhatánk, mert bár közvetlenül vizsgáljuk is a termé- 
szetet, látni fogjuk, hogy a némák nem csupa csekély kézmoz- 
gások által adják elő néma jeleiket, mint ma Szentpéteri úr ; 
hanem bőven használt kézmozgásokat testmozgásaikkal kÍRérik.» 
(V. 39.) 

A természetet vizsgálhatni közvetlenül, és tanulhatni 
is belőle, kivált nagy művész sokat fog tanulni ; de a mit 
a természetben látánk, ne vigy^ük majmokként, mindazt 
színre, mert a színen, mint már ismételve mondám, nem 
természetet, hanem müvészséget akarunk látni. Ezen sze- 
repnél az a kérdés, kifejezett-e Szentpéteri azon kevés 
kézmozgással minden gondolatot és érzést, melyet kife- 
jeznie kellett? Másodszor, kérdés, nem volt-e az általa 
előadott néma, nyugalmas, phlegmatikus charakter? Ha 
mind e két kérdésre igennel válaszolhat Szentpéteri, vagy 
nézői, akkor jól játszott, kritikusai ellenére is. íme mi 
czéltalan beszéd az, ha nem bocsátkozunk bővebb fej- 

tegetésekbe, s észrevételeinket számtalan kérdés és két- 
ségnek teszszük ki. 

22. Észr. « Megyeri úr (Árbocz, a Jósigéhen) indulatfestésével 
gondosan gazdálkodott a negyedik felvonásra, a dráma közép- 
pontjára, mely után méltán elő is tapsoltatott. Lendvayné assz. 
(Edua) szerepének legkitűnőbb szakát, a 3d. felvonást, közelé- 
gedésre adá, utána előtapsoltatott ; — de az ötödik felv. az 
öngyilkolás ördögének körmei közt is oly szelíden, oly jámborul 
viselte magát, hogy mi egyszerre kitaláltuk, hogy egész dolga 
csupán tréfa és tettetés, s így nem is féltettük az öngyilkolás- 
tóU (VIII. 63.) 

A mi Megyeriről mondatik, ha igaz volna is, keveset 
nyomna, de nem is igaz ezenfölül. Megyeri, ezen kétség- 
kivül leggondolkodóbb szinészünk, ki a szinköltő akarata 
ellen soha sem szokott túlságoskodni, Árbocz szerepét túl- 
ságosan adá, s a hol lehetett, indulatoskodott, kiáltozva s 
gondosan nem is gazdálkodhaték, mert ezen Árbocz már 
a szerzőtől elhibázott túlságos charakter, melyet lehetett 
volna ugyan Megj^erinek mérsékelnie, de ő maga látszott 
érzeni, hogy ezen mérséklettel még unalmasabbá leszen 
ezen estveli előadás, mint így is volt ; Árbocz t. i. azon 
személy, melynek az egész darab érdekét kell fentartania. 
Lendvainénak hibául említett szelidségét én nem vettem 
észre, azonban nem akarom kétségbe venni, mert külön- 
ben is oly fölületesen elmondott észrevétel, hogy felőle 
nem is szükség szót vesztegetnem. 

24. Észr. « Marosi úr az érzelgő festőt egészen ellenkezőleg 
adá. Képén édes andalgás, szendeség helyett komorság, dacz ; 
epedő lágy sóhajtozó hang helyett többnyire erős ; lassú bizony- 
talan lépés helyett feszes volt, melyekhez járulni kellé még a 
félelemnek, együgyüségnek bizonyos társalkodási szögletességgel 
egyesülve. Az érzelgők épen nem Marosi úr szerepei. • (X. 79.) 

Ezen észrevételnek egy kis elsősége van a többiek fe- 
lett, világosban megmondja benne a kritikus, mit akar. 
Csakhogy a festő érzelgősége ismét nincs eléggé igazolva. 

s az észrevétel kétségek alá vonható, a mi a szerepnek ta- 
lán két-három charakteristikus szavával elmellőztethetett 
volna. Abból pedig, hogy Marosi, a kezdő szinész, ez egj^- 
szer az érzelgő szerepet elhibázta (ha ugyan elhibázta), 
még nem következik, hogy az érzelgők neki épen nem 
szerepei. 

25. Eszr. fA Lendvay pár (Molnár György és Trózsi testvé- 
rek, ily czimü vígjátékban : Kecskeméti család Bécsben) igye- 
keztek (pár igyekeztek?) finomítani s szebb színekbe önteni 
szerepüket ; bár mindnyájan követék példájukat, s a különben 
is tóíságból nem csinálnak bajazz6kat.» (X. 79.) 

Ha a szinész ellentétben az anyagi világgal ügyekszik 
finomítani, azaz művészivé tenni és szellemibb világba 
emelni, szerepeit, ez dicséretére szolgál, mert így a művé- 
szet körében és czéljai szerint munkál, de ha azt ügyek- 
szik finomítani, mit a költő, a művészet határai között 
maradva, aljasnak akart festeni, akkor ügyekezete el van 
hibázva. Itt épen ezen eset látszik előfordulni. A költő 
művéről azt mondja a kritikus, «hogy aljas túlságokból 
g^^űlt szemétdomb)), ha ez áll, szabad legyen nekem azt 
hinni, hogy nem a megdicsért Lendvai-pár, hanem a kor- 
holt bajazzók játszottak jól, vagy inkább úgy, mint a da- 
rab kívánta. A jelen színmű aljasságai vagy a művészet 
határai között vannak a költőtől tartva, vagy nem. Ha 
igen, akkor kár a színésznek a költő czéljai felett finomí- 
tani, ha nem, akkor az aljasságért nem a színészt kell 
megróni, hanem a költőt. Ama tanács, mely szinte diva- 
tozó közöttünk, hogy a szinész ügyekezzék a költő aljas- 
ságait finomítani, nem kezdő színészeknek való, hanem 
olyanoknak, kik a művészet kiterjedését, határait ismerik. 
Kezdő színésznek jobb tanácsot nem adhatunk, mint azt, 
hogy ragaszkodjék a költő czéljaihoz. Szabályok átszök- 
delése csak virtuóznak, csak mesternek engedtetik meg, 
tanítványa tartózkodjék azt tenni, mert ily próbák is- 
métlése végtére nyakát szegheti. Mívelt ember, nem igen 

Bajm. V. ^ 

leli gyönyörűségét wtúlságokból gyűlt szemétdomb » nézé- 
sében, de ez nem is mi veit embernek van játszva, hanem 
a karzat boldog népének, s ha az ily szemétdombot 
szemétjeiből ki fogjuk is tisztogatni, semmit sem nyer- 
tünk, sőt igy a karzatot is megfosztjuk gyönyörűségei- 
től, a mi veit néző kivánságait sem elégítjük ki. Kinek 
az ilyenek nem tetszenek, ne menjen színházba, mi- 
dőn előadatnak, ha pedig bement, tűrje az aljasságot, a 
túlságoskodást, mint a darabnak a maga születésével ho- 
zott bűneit, s ne akarja azt saját színéből és typusából ki- 
venni, 8 ne tartson egyoldalú ítéletéből egyoldalú leczkéket. 
Színi kritikus lévén, én itt a költő bajazzóságait feszeget- 
tem volna. Midőn én Megyerit a Gdríthoacziás diál- 
ban és Li//>ij9ác2;iban ugrándozni látom, rajta csak sajnál- 
kozni szoktam, korholni nem őt, hanem játékszínünk 
állapotját fognám, mely szükségessé teszi, hog^^ színé- 
szeink legjobbjai is pórnépnek írt aljasságokat játszsza- 
nak. Ily módon, el fogja nekem hinni minden értő, soha 
nem fogunk valódi művészeket képzeni ; a pankratiasta- 
ság iskolájából világ kezdete óta nem láttunk nagy művé- 
szeket előlépni, s azért ne örüljünk oly igen embereink 
sokoldalúságának a művészpályán. 

Ennyit mondottak azX. et Comp. jegyű kritikák látszó- 
lag motiváltan és tanulságosan. Vannak azonban még 
észrevételeik, pedig nem kis számmal, hol már azon fá- 
radságot sem vették, hogy látszatra motiváljanak, ezekkel 
•szükség még megismertetnem az olvasót. 



Okatlan ítéletek, hatalomszavak. 

26. Ehzv. Túlságos egy vígjáték (Kihi párjával), melyet Telepi 
úr túlságoskodásai még túlságosabbá tevének. (TI. 16.) 

27. Küzr. A czímszorepben Kantomé ezen estnek koronája 
volt. (IIL 22.) 

28. Kszr. Megyeri úr csak hősöket ne játszszók, ott van Szent- 
péteri ÚT. (III. 23.) 



29. A's'zr. Egressi, Szilágyi urak és Bafthánó asszony dicsére- 
tet érdemleDek. (III. 23.) 

.'30. jE'.ssr. A czimszerepben (TuJokiiiányi Máté) Szentpéteri úr, 
valamint az egész jól megkaczagtatott. (III. 23.) 

31. hi^^r. Nyíriné asszony énekeit ismét örömmel hallottuk. 
íJÍI. á3.) 



32. l\.i<zr. Egressi úr sokszor ügyességet fejtett ki. (IV. 30.) 

33. Ei^zr. Telepi úr jól mulattatott, oly szépen dadog s oly 
kedves részeg ő. Marosi úr nem ellenség szeme elé való, 
(IV. 31.) 

34. Ei^zr. Szentpéteri úr, Laborfalvi Kóza, midőn egymásra 
ismertek, örömüket hathatósabban kitüntethették volna. (I\^ 31.) 

35. Eszr. Szilágyi úr II. Fridriknek igen jó ábrázolója volt. 
líV. 31.) 

36. Ei^zr, Szentpéteri, ámbár rekedt volt, a hív öreg szolga 
fájdalmát méltólag tünteté elő. (IV. 31.) 

37. Éhzv, Egressi úr ma nem igen jól. (IV. 31.) 

38. JÍ,s3r. Lendvay úr játékában jó vala. (IV. 31.) 

30. Ef^zr, Ludovicot Egressi úr, mennyire e rosszat lehet, jól 
eljátszotta. (IV. 38.) 

40. Éazr. Laborfalvi Eózának ismét örök tanulást ajánlunk. 
(V. 38.)^ 

41. Ehzv. Megyeri és Kovácsné jól. (V. 39.) 

42. Észr. Bartháné nagyon meglepett. (VIII. 63.) 

43. Ehzv. Kovácsné ily szerepben meghaladta reménységün- 
ket. (VIII. 63.) 

44. Észr. Donna Isabella (Kántorné asszony) jól ; különösen 
sikerült legelső jelenése. (VIII. 64.) 

45. Észr. Lendvayné asszony a szelid leányka szerepében szo- 
kott jelességgel lépett föl. (VIII. 64.) 

46. Észr. Don Manuelnek (Lendvay úr) több pathost kíván- 
nánk. Don Caesar jobban kielégített bennünket. (VIII. 64.) 

47. Észr. Telepi úr mint Lámpa semmi kívánni valót sem 
hagyott. (VIII. 64.) 

48. Észr. Sperber szerepét Szentpéteri úr dicséretesen játszá. 
(X. 78.) 

49. Észr. Lendvay úr a kapitányt nyert tapsaira érdemesen 
Egressi úr a cynicus tudóst dicséretesen. (X. 78.) 

50. Észr. Lendvayné Bofiát szerencsésen, a víg kedvű tréfás 
Pólit Laborfalvi Bóza, s az érzelgő Luizét Bartháné asszony 
meglehetősen adák. (X. 79.) 

51. Észr. Szilágyi úr ma rendkívüli tűzzel játszott különös 
örömünkre. (X. 79.,) 

4* 

52. Eszr. Telepiné és Kovácsné szerepet cseréihetének, úgy 
legfalább egyik jó, így mind kettő rossz vala. (X. 79.) 

53. Észr. Laborfalvi R<Sza szép igyekezetet bizonyíta. (XI. 87.) 

54. Észr. Szilágyi úrban ismét örömmel láttuk a régi tüzet 
éledni. (XI. 87.) 

55. Eszr. Udvarhelyi úr akadozva és nyakát összehúzva nem 
volt helyén. (XI. 87.)* 

56. Észr. Telepi úr gavallérokban soha sem fog tetszeni. 
(XI. 87.) 

S íme negyven különböző szerep puszta okatlan beszéd- 
del megítélve ! S ez okatlan ítéletek a közönség kezében 
forganak, a közönség által ismertetnek, s mégis az X. et 
Comp. jegyű, kritikus azt meri állítani, hogy «ő bízvást 
mondhatja, hogy soha nem mondta, ez rosszul vala téve, 
a nélkül, hogy hozzá ne tette volna, így kellett vala ten- 
nie.*) - Azt fogná itt mondhatni az én kritikus barátom, 
mindennek nem lehet okát adni, és így túlságos kívánság 
az tőlem, hogy a szinészbírálók mindent motiváljanak. 
Igaz, hogy mindent nem lehet motiválni, nem lehet pél- 
dául azt, a mi érzés dolga vagy a mi az anyagi (materiá- 
lis) ízlés körében tartozik ; de én ily dolgok motivátióját 
nem is kívánom, hanem kívánom annak okát adatni, a mi 
ész és ítélet dolga, a mi felsőbb elvekre visszavihető. Kri- 
tikus tartózkodjék minél kevesebbet mondani olyat, a mi 
nem motiválható, mert puszta állításnak puszta tagadás 
tétethetik ellenébe, s egyik a másiknál nem levén súlyo- 
sabb nyomatékú, egymást elidálják, a miből aztán végtére 
sem kerül ki semmi hasznos, semmi meggyőző vagy tanító. 
Legfelebb az engedhet magának szabadságot kritikában 
érzései és személyes tetszése elmondására, ki elvekre 
visszavihető állításoknál sokszor bizonyíta be, hogy nincs 
okok szűkében ; ily kritikus állításai hihetőbbek lévén, 
legalább figyelmeztetés gyanánt szolgálhatnak, de a min- 
dig, vagy többnyire okok nélkül bírálót nem lehet egyéb- 
nek tekinteni puszta csevegőnél, s ha az ilyen csak cse- 
veg, még hagyján 1 de ha csevegéseinek meghallgattatást 



DRAMATURGIAI ÉS LOGIKAI LECZKÉK. 53 

követel, az megérdemli, hogy kissé keményebb hangon is 
rendre igazittassék. 

Kiírtam mindent pontosan és szorgalommal, a mit az 
X. et Comp. jegyű kritikák a színművészetre tartozót mon- 
dottak ; ha van még ezeken kívül valami, a mit tévedés- 
ből — vagy Munkácsy barátom szerint — készakarva 
hagytam volna el s ellenem argumentumul szolgálhatna, 
szabadságában lesz idézni ; én legalább többet nem talál- 
tam, 8 így nyugodtan visszatérhetek oda, hol beszédemet 
kezdettem. 

A gondolkodónak, az el nem fogúltnak, s annak, ki 
egybehasonlítva olvas, elég vala az X. et Comp. kritikáit 
áttekinteni, hogy láthassa, kinek van kettőnk közöl igaza, 
ezen kiírásokat én azok könny ebbíté sere tettem, kik nem 
vesznek magoknak fáradságot egybehasonlításra, Ítélgetni 
azonban még is szeretnének. 

Az idézett bírálati mondatoknak egy része hamis nézet, 
más igen felületes, harmadik homályos és határozatlan, 
negyedik puszta személyes tetszés vagy nem-tetszés s okat- 
lan hatalomszó, az egész kritika pedig elvek és alapok, 
vagy legalább józan s a müphílosophiában megállapított 
elvek nélküli itéletmondások. Kérdem én most már, a 
bírálásnak ily módjával, mit ért el a Rajzolatok szerkesz- 
tője, mire tanitá akár a színészeket, akár olvasóit? Van-e 
arra gondja s érdekel-e az valakit, közönség elébe való-e 
az, mi tetszik egy névtelen kritikusnak és mi nem? Me- 
lyik észrevételében az X. et Comp. czikkelyeknek van jele 
hosszabb tanulmány és tapasztalás által szerzett ösmere- 
teknek, melyekkel a kritikus a Rajz. IGG. lapján dicsek- 
szik? hol van az a szinte itt említett praktikai alkalmazás 
a színi előadásra ? Habár csak oly kis észrevételkék for- 
dultak volna elő többször, mint itt a. 2. és 24. számokkal 
jegyzettek, ha nem felednők is a Rajzolatok negéddel tel- 
jes XIII. számát, némi részben legalább mint kritikusi 
gyarlóságot és fiatal fellobbanást megbocsátnók. De ily 
parányi jegyzéske is alig fordul elő egy-kettő. S az ily kri- 

tikák Írói mernek előttem esküdözni, hogy bizony az ö 
kritikáik tanulságosak, s azoknak kellett volna basznál- 
niok, ha színészeink nem volnának elbizottak. — Lehet-e 
nagyobb elbizakodás és önhittség, mint örökké másban 
keresni a hibát, és nem magunkba is szállni legalább 
néha? mint hogy másokat csak azért,, mert tanácsainkat 
nem követték, mániásoknak és felbőszült gulyához hason- 
lóknak, sőt nem, hanem még ezeknél is rosszabbaknak 
czimezgetni? Lehetett-e józan észszel a bővebb észrevéte- 
lekbe nem ereszkedő bírálatoktól egyebet várni, mint azt, 
hogy színészeink ne hallgassanak rajok ? S ezen bővebb 
észrevételekbe nem ereszkedő, s mégis élesen korholó 
bírálatok nem voltak-e arra méltók, hogy színészeink őket 
megvessék ? A Eaj zolatok kritikái az elbizottságot akar- 
ják irtani színészeinkből. Nem akarom kérdésbe venni, 
mennyire sikerülhet ily czél általában kritikával, nem azt, 
ha kritikáknak ez volna-e fő czéljok? Ha ki azonban ily 
czélt tűz ki magának, szükség, hogy eszközeit okosan 
válaszsza ; s lehet-e nagyobb megfontolás nélkül eszközt 
választani, mint a Rajzolatok? Elbízott embert puszta 
ellenészrevétel nemcsak meg nem térítend aoha, hanem 
még makacsabbá teend, s hogy magába szálljon, okokkal 
kell mintegy körülfonni, hogy el])izottsága körében ne 
mozdulhasson, s mintegy saját lelkiösmerete előtt meg- 
szégyenítve érezze magát ; továbbá, ha magunk részére 
ügyekszünk őt vonni, ne gyakorolgassuk rajta elméssé- 
günket (vagy a Rajzolatok jó magyar nyelve szerint, vitz- 
ünket), humorunkat, mert így még inkább elidegenítjük. 
Ki az olvasó-közönség tanítására írná főkép kritikáit, az 
korholhatna élességgel is, ezen élesség nem volna saját 
czéljai ellen, de ki a megbírált személyek megtérítésére 
ír, az éleskedései által a legjobb utat választja czéljai 
ellen. 

Az eddig mondottakkal eléggé bebizonyítám, úgy 
hiszem, hogy az X. et Comp. jegyű kritikák teljességgel 
nem tanulságosak, következőleg, hogy egészen haszontól- 

lanok, s hogy, ha van valami foganatok, az ártalmas le- 
het csak, s hogy ezen kritikákat jobb volna végkép abba 
hagyni ; és így bebizonyítám azokat, miket a Társalkodó 
ez évi folyama XIX. számában állitottam. 



Kell-e példa arra is, hogy a színdarabok bírálatában 
hamis tudomány vagyon? íme egy több helyett, csak 
annak jeléül, hogy az én barátom és comp. ezen mezőn 
sincsenek úgy otthon, mint kellene. Ezen kritikus urak a 
Bajz. egyik számában a franczia romantika képét akarják 
a magyar olvasóknak festeni, s az alapszíneket a festmény- 
hez Schlegel Wilhelm Drámai Leczkéi III. köt. 119. és 
köv. lapjaiból veszik, holott Schlegel Leczkéi 1808-ban 
tartattak Bécsben, és 1809 — 1 1. láttak először világot, te- 
hát akkor, midőn a franczia romanticismus (melv a fran- 
czia restaurátió alatt veszi eredetét) még nem született. 
« Századunk elején, úgy mondanak a Rajz. kritikusai, drá- 
mai országunkban is revolutió támadott, a korcsosított 
antik trónja porba dőlt, s a korunkhoz méltó regényes 
lön a nép legnagyobb öröme és zajos tapsa közt a szín- 
pad királynéja.* Micsoda regényes volt az, mely száza- 
dunk elején lön a színpad királynéja ? az-e, melyről 
Schlegel szól, vagy a franczia romanticismus ? Ugyan 
csak jártasak az én kritikusaim a história literariában ! 
Sem a valódi romanticismus, sem a francziák által úgy- 
nevezett, nem lőn századunk elején színpad királynéja. 
Amaz már Shakespeare korában az volt, ez utóbbi pedig 
csak a Napóleoni időszak után született. Schlegel a roman- 
tika iskolát, azaz a keresztény világét charakterizálja, 
ellentétben az antikkal (görög és rómaival), s lehet kép- 
zelni, mint ülhetik már most ezen charakteristika a fran- 
czia romantika iskolájának minden egyéb termékeitől, s 
egy magában álló új mező. Akarnak ugyan az én barátom 
és comp. Schlegelen kívül önerejökkel is néhány ismer- 
tető vonását adni a íranqzia romantikának, de ezen von^i.- 

sok ráillenek egyéb újabbkori német s angol színköltőkre 
is, 8 így a kép hamisan van festve, s csak tévedésbe hozza 
a tanulni akarót. Ez egy példa elég legyen arra, hogy a 
Rajz. kritikusai nincsenek elkészülve a drámai kritikára; 
többet készakarva nem idézek, mert a Társalkodóban 
megjelent felszólalásomnak nem a színművek, hanem a 
színészet kritikái voltának fő tárgya, s én itt nem akarok 
versenygést támasztani, mert erre nézve a felületes kri- 
tika nem oly ártalmas, mint a színészetre nézve, s külön- 
ben is megelégedhetnek ezen kritikus urak, ha a színmű- 
vészeti kérdésből becsülettel kígázolhatnak, 

Dramaturgusokat is akai't az én barátom és compáníája 
nekem ajánlani, azonban jónak látták mégis ezen drama- 
'turgusok neveit elhallgatni, nehogy tudtomra essék, kik 
azon mesterek Schlegelen kívül, kikből tudományaikat 
oly hamisan merítgetik. Ezen dramaturgusok névsorát 
még elvárom, ha pedig nem közlendik, tökéletesen fogom 
hinni, hogy gyermekekkel van dolgom, kik kísértetekkel 
ijesztgetnek másokat, azon hozzájok illő hitből, hogy a 
kísértetekből minden úgy fél, mint ők. 

Végtére, humorístice is megfontolván az én humorista 
barátom azokat, miket én a pesti Társalkodó ez évi foly. 
XIX. számában mondottam, azt állítja, hogy én ott «a 
nyerget akartam megütni azért, hogj^ érezze a ló» vagy, 
humor nélkül szólva, a Eaj zolatok kritikusait akartam 
megütni, hogy érezze a liajz. szerkeztetője, «de csak a 
sötétben vagdaltam, és sem a nyerget, sem a lovat nem 
találtam. » Én pedig azt hiszem, hogy a nyerget is, a lo- 
vat is találtam, mert (jön a megmutatás, s erre figyeljen 
az én barátom) a nyereg úgy viszhangzott, hogy sok egyes 
ütéseimet másodszor és újra hallhaták az olvasók, a ló 
pedig humorístice rugdalt és « tyúkszemeit védte », mert a 
humoristák világában tyúkszemes lovak is vannak. A ki 
nem mondott gondolaton mindig uralkodhatunk, de ha 
egyszer kimondtuk, rajtunk fog uralkodni, ezt tartja egy 
keleti közmondás ; azért hasznos, hogy csak oly gondola- 

tainkat mondjuk ki, melyeknek rajtunki uralkodása nem 
fog fájni. Ezt a tanácsot ne feledje el az én barátom, neki 
mint humoristának sokkal nagyobb szüksége van reá, mint 
bárkinek. 

Sok egyebekre kellett volna még felelnem, a mi ellenem 
felhordatott, de azok nagyobb részint olyanok, melyek 
czáfolataikat már magokban hordják, s velők tovább ve- 
sződni csak idővesztés volna. 

Ennyiből áll,mit az én barátomnak ezúttal mondani szük- 
ségesnek véltem. Hosszasan beszéltem, s még sem mon- 
dottam el mindent, a mit még mondani lehetne a sziné- 
szet tárgyában, azonban reménylem, hogy az én barátom 
és hosszabb tanulmány és tapasztalás által ösmereteket 
szerzett compániája, még tovább is fogják ez ügyet moz- 
gatni, 8 azon esetre még fentartok magamnak némelye- 
ket : most azon óhajtással végzem szavaimat, melylyel a 
Társ. XIX. számában végzettem. Birálják kritikusaink a 
magyar szinészeket, de tanítólag, erre nagy szükség van ; 
ha pedig így nem tudnak, hagyjanak fel minden kritiká- 
val, mert az téveszt, hamis fogalmakat terjeszt, s kezdeté- 
ben elrontja a magyar színmüvészetet. 



n. 

PRO MEMÓRIA A KASSAI SZEMLÉLŐNEK. 

A Szemlélőnek mindennemű literátori gyarlóságokkal 
megterhelt redactiója is jónak látta még egy bűnnel ne- 
velni újságirói bűneit, s türödelmes olvasója elébe találni, 
a mit egyik álnevű munkatársa a budai szinészet felől 
nagy ügygyel-bajjal fejében kifőzött. Lapjainak 31. és 
32. számában föllelheti, kinek tetszik, ezen sovány ele- 
delt. — - Egy-pár állítását akarom csak itt érinteni, mindent 
figyelembe venni, a mit monda, oly megkülönböztetés 
volna írój oknak, minőre önmaga is alig tárta számot, mi- 

dőn orthographiai, grammatikai, stilistikai, nyomtatási, s 
a mi leggono8zal)b, itóleti hibáktól liemzsegő nem tudom 
miét ösBzeférczelte. 

Pártfahumsik nevezi magát ezen úri ember, s felette 
kár, hogy a nyomtatási hibákban gazdag Szemlélőben 
épen ezen álnév maradt hiba nélkül, s hogy a Parttalan- 
ból nem leve Páratlan, mert valóban gondolkodásmódjára 
nézve jHÍntélküli a maga nemében. 

Az olvasó-közönség tudja, mi ellenkezésben állanak az 
én állításaim a színbírálat ügyében a Kajzolatokéival, még 
is ez a páratlan úr azt állítja, hogy mindkettőnknek egye- 
temben teljes igazunk van, s ezt akkor állítja, midőn 
előre bocsátá. «l-ör, hogy kétes a teljes igazat úgy egyik, 
mint másikának engedni ; 2-or, hogy nekem sokban van 
igazam, X. et Comp. uraknak pedig kevésben nincs » azaz, 
őszerinte tehát, némelyekben nekem sincs igazam, és 
X. et Comp-nak sincs, mégis együtt véve mindkettőnk- 
nek teljes igazunk van. Ily lágy gondolkodású s minden 
egymással ellenkező dolgokra is fogékony elméknek kár 
philosophiai 2)ályára nem adni magokat, s mindjárt a jó- 
zan ész szabályait nem reformálni, mert meddig azon 
logika áll, mely szerint ezredek óta az egészséges ész 
gondolatkerekei járnak, addig csak tébolyodottak fogják 
elhinni Páratlan úrnak, hogy két egymással homlokegye- 
nest ellenkező állítás egyszerre igaz lehessen. 

Arra szólít fel engem ezen páratlan úr, hogy, mivel nem 
elégszem meg mostani színi kritikáinkkal, nyissak meg 
magyar színbírálati folyóiratot, és írjak jobb, kimerítőbb 
bírálatokat ez eddigieknél. En egypárszor megmagyaráz- 
tam már — a gróf Dessewfify József és a Döbrentei ellen 
írt feleletekben — mi alaptalan beszéd azt mondani : ami- 
vel ez vagj'^amaz neked nem tetszik, csinálj jobbat !» Állí- 
tásomat e tárg}^ban senki sem feszegette még eddig, ám- 
bár az én állításaim - a minek csak örvendhetek- nem 
igen szoktak feszegetés nélkül hagyatni ; jele tehát, hogy 
nzon állítás nenjcsak az én, bánom mások meggyőződése 

is volt, mégis találkoznak páratlan emberek, kik amaz 
őseiktől maradt bölcseségre: « csinálj jobbat !» mindig 
visszamennek kérőzni. Én nem fogok itt újra annak 
bonczolgatásába bocsátkozni, hogy a lkot ó ész és ítrlő esz 
különböző dolgok, a mit már egypárszor, úgy hiszem, 
megfejtettem, hanem csak azt kérdem ezen páratlan úr- 
tól : ha szabója, kinek egy általa elrontó ttnak, rossznak 
Ítélt köntöst ö visszavethetne, azt felelné ezen páratlan 
úrnak, hogy ha a köntös nem tetszik neki, csinálj a jobban : 
mit mondana Páratlan úr azon szabónak ? Nemde, ma- 
gyar szép szokás szerint bot után nyúlna, s mint hóborto- 
sat botozná ki szobájából ? - Lássa tehát ezen páratlan 
úr, Ítélnünk nemcsak szabad mindenről, hanem rá termé- 
szettől nyert s elidegeníth étlen jogunk is van, jogunk van 
megmondani, ha valami nem tetszik, de azért sem törvény- 
ből kötelesség, sem józan észből szükség nem következik 
a rossznak Ítéltet jobbá vagy jobban csinálnunk. Nekem 
jogom van megmondani, hogy a magyar színészeti bírá- 
latok nem tetszenek, de a ki nem tetszésemre azt feleli, 
hogy Írjak jobbat, az ellen nem emelek ugyan botot, - 
mert botot nem emberek, hanem ebek ellen viselek ke- 
zemben, ellenére ősi szokásainknak, melyeknek még min- 
dig vannak nálunk baráti és hatalmas védelmezői, de 
azon kis gonosz óhajtást, el nem fojthatom magamban, 
hogy bár az ily gondolkodású ember, példaadás végett, 
egy órára oly házba zárassék, mely még eddig hazánkban 
nem volt, s csak most épülend egy nagylelkű püspökünk 
eléggé nem dicsérhető indítványából. 

Több mondani valóm nincs ezen páratlan úrnak. Szere- 
csent mosni nem akarok, azért tőle a Szemlélő szerkez- 
tetőjéhez fordulván, arra kérem őt, tisztelje jobban olva- 
sóit, mint hogy minden páratlanok velőtlen beszédeit 
kiadja; s erre nem magamért - mert mit árt az nekem, 
bármi sületlen dolgok állnak is a Szemlélőben? - - ha- 
nem saját javáért kérem. A Szemlélő egyszer már megbu- 
kott, nem a közönség részvétlejisége, hanem a redactió 

silánysága miatt ; mert a közönség egy idő óta még az 
igen középszerűt is pártolja. Ez a példa legalább nagyobb 
gondosságra ösztönözhetné a Szemlélő sok szándékú, de 
parányi erejű és még parányibb készületű szerkezte tőjét. 
Pártatlanságot kürtöl szakadatlanul a Szemlélő redactiója, 
de ki pártosabb mint ő, ki minden sületlenségnek párt- 
ját fogja? S van-e megbocsáthatatlanabb párt, mint mi- 
dőn az ember a tudománytól és tanulástól pártol el, s az 
alaptalan csevegőket gyűjti zászlója alá? 

Beszédem keserű, de van ok rá, mert egy egész folyóira- 
tot tudatlanság tárává tenni, valóban oly botránkoztató, 
melyről keserű érzés nélkül emlékezni sem lehet, még 
kevésbbé szólni. 

III. 

NÉHÁNY SZÓ A HONMŰVÉSZ SZÍNI KRITIKÁIRÓL. 

Felvilágosításul Garaynak. 

Mit a Kaj zolatok kritikai egyesülete hossz adalmasb 
okoskodással ügyekezett mindenkép lerontogatni, azt Ga- 
ray ez évi Honművész 27. számában egy szemhunyorítás- 
sal vélte tönkre tehetni, csakhogy az ő szerencsétlenségére 
nem minden szem Kronion szeme, mely hunyoritásával 
Olympot ráz, s azt se higyjük, hogy Olymp megrendülte- 
kor minden kőszál azonnal inogjon, egy hitvány kis szik- 
ladarabka néha ormok rezgései közt is helyt áll. 

Garay igen nagy hasznot lát a magyar színi kritikák- 
ból, kivált a Honraűvészben megjelenni szokottakból. 
Azt állítja, hogy ezen kritikák oly nagy élénkséget hoz- 
tak mind közönségünk s íróink, mind pedig színészeink 
közé, milyet a kritika nélküli állapot századokig nem ho- 
zandott vala. Ez valóban igen szép volna, ha bebizo- 
nyodhatnék. Én a tárgyat kissé máskép látom, s lehet 
hogy rosszul, de épen azért óhajtanám, ha Garay megta- 

nítana az ellenkezőre. Szeretném tudni mindenek előtt, 
miből vonja ki Garay ezen nagy dolgot, s miből következ- 
teti ama századokat megelőző változást, mely a magyai* 
színészetre nézve oly rövid idő alatt végbement ? Csupán 
és egyedül abból, hogy a magyar színészet a hírlapok ál- 
tal nyilvánossá lőn ? — Ha Garay azt mutatta volna meg, 
hogy ez a nyilvánossá létei egy egész seregét tette közdi- 
vatúvá a színművészet iránti hasznos ideáknak magj-ar 
hazánkban, akkor hajlandók volnánk képzelni, hogy azon 
egy-két év alatt, mióta a Honművész megszületett, vala- 
mit, habár nem századokat előzőleg is, haladtunk; de 
ezen megmutatással Garay adós maradt, s úgy hiszem, az 
is fog maradni, mert a Honművész által forgásba hozatott 
ideákból, a színművészet körében nem nagy, hanem amo- 
lyan kis seregecskét is egybeállítani, nagyobb munka, 
* mint a mit Garay vagy bárki más teljesíteni képes lehetne. 
Nyilvánosság maga, tanulságos új ideák s nézetek terjesz- 
tése nélkül, ha még négyszer oly nyilvánosság leend is, 
milyennel a Honművész jelenleg bír, nem lesz képes a 
színművészetben egy-két év alatt századokat megelőző vál- 
tozást eszközleni. Kritikák, épen olyanok, minőket a Hon- 
művész koronként közölget, már a Honművész előtt je- 
lentek meg Kassán — s így hamis azon állítás, hogy a 
magyar színi kritikát Eóthkrepf kezdte volna — s mégis 
azon kritikák nem vittek végbe semminemű reformot, 
sőt folytak volna tovább, ártalmat hozandottak a színé- 
szetre, mert a figyelmet lényeges dolgok helyett melléke- 
sekre törekedtek fordítani. A Honművész kritikái, igaz, 
hogy dicsértek és dicsérgetnek folyvást, s alig is tesznek 
egyebet, de ezen dicsérgetés hogyan eszközölhessen szá- 
zadokat megelőző befolyást, azt Garay csak maga értheti, 
ki e nagy szót kimondá. Színi előadásoknak már magok- 
ban is van nyilvánosságok, a nyilvános színházban, hol 
tartatnak, s az ő nyilvánnosságokat a hírlap nem eszközli, 
hanem csak nagyobbá teszi, s ezen nagyobbá-tétel ébreszt- 
het ugyan a színészben nagyobb gondosságot és iparko- 

dást, de oly nag>'ot, mely kevés év alatt századokat meg- 
előző következésü lehessen, a legkicsapongóbb remény- 
nyel sem remélhetünk tőle. Kiknek van nagyobb nyil- 
vánossága, mint az íróknak ? Az általok írott munka, bírá- 
latával együtt, tartományról tartományra szárnyal szét, 
az ő nyilvánosságok közvetlenebb befolyású, írásaikat, a 
felettek elmondott ítélettel, mindenki ismerheti, még sem 
fog nekem Garay példát idézhetni a literaria históriából, 
hogy az írói nyilvánosság oly kevés idő alatt, mennyire a 
Honművész pályája terjed, oly századokat megelőző cso- 
dát teremtett volna, milyenről Garay a színmüvészetben 
képzelődik. Vagy talán Garay az éh^nkséfj szónak akar 
igen kis erőt adni ; de emlékeztetem reá, hogy minél keve- 
sebbet fog ezen szó nála tenni, annál szilárdabban fog 
állani az én véleményem az övének ellenében. 

Az a haszna is van, úgy mond Garay a Honművész kri- 
tikáinak, hogy a magyar színészet történetéből az utóvi- 
lágnak adatokat szolgáltatnak. Ez valóban fontos tekin- 
tet, de én előre is sajnálom azon utó világot, mely a ko- 
runkbeli színészet történeteire s megítélésére a Honmü- 
vészből lesz kénytelen adatait szedni, mert ezen adatok a 
legvisszásabb képét mutatandják a színészetnek, melyet 
csak mutatni lehet, s belőlök az utóvilág annyi mesterszi- 
nészt képzelend, mennyivel, fájdalom, hazánk még igen 
sokáig nem fog dicsekedni. 

A Társalkodó XIX. számában elmondott szavaimban 
Garay egy fölfedezést is tett, olyat, melyet a Eaj zolatok 
kritikai egyesülete, minden erőlködés mellett sem vala 
képes tenni. Én t. i. a Társalkodó imént nevezett számá- 
ban a 74. lapon azt mondám, hogy elejétől fogva nem 
tudtam azt megérteni, s nem tudom még most sem, mi 
czél van az eddigi magyar szinészeti bírálatokkal? alább 
pedig, a 76. lapon, arra kérem színi kfitikusainkat, szűn- 
jenek meg oly kritikákat írni, mint az eddigiek, melyek- 
nek semmi okos czélja nem lehet. Ezen két kifejezésnek 
elsője semmi czélt sem teszen fel, másodika pedig nem 

okos czélt, s őbennök Garay egy kis ellenmondásocskát 
lát, mely, úgy mond, önmagát lerontja, s ő nem is fárad 
lerontásával. Hát ha ezen két kifejezés nem rontaná le 
egymást, hanem mégis Garay erejétől várná a lerontást, 
mit mondana ekkor Garay ? Próbáljuk meg. 

Garay igen nagy barátja a szójátékoknak, nagyobb mint 
akárki íróink közt, a mi magában nem baj ; a szójáték 
néha mulatságos apró czikkelyek írására szolgáltat alkal- 
mat a Eegélö s Honművész számára ; de baj az, ha Garay t 
ezen szenvedélye annyira a szavakkal! bíbelődéshez szok- 
tatja, hogy szavakat nézzen ott is, hol dolgot kellene. Ha 
szavakhoz ragaszkodunk, akkor igen is a semmi czél ki- 
zárja magából a nemes okos czélt is, de ha a dolgot vesz- 
szük, mint férfiakhoz illik, akkor a nem okos czél és semmi 
czél egyet jelentenek. Hogy a magyar színi kritikáknak 
nem okos czéljok vagyon, vagy legalább lehet, azt igen is, 
elejétől fogva meg tudtam érteni, de hogy a nem okos 
czél is czél lehessen, mely miatt Garay vagy más is kriti- 
kákat Írjanak, ezt, megvallom, most tanulom először Ga- 
raytól. Ha én oly barátja volnék a szójátéknak, mint Ga- 
ray, akkor ezen kifejezésben: «Ezen ellenmondásocska 
önmagát lerontja » csak a szavakhoz tartanám magamat, 
s azt felelném, hogy mivel a Garay által felfödözött és 
felállított ellenmondásocska omaga lerontja magát, » meg- 
szűnik minden Garay által talált ellenmondás, s az én 
kérdéses két kifejezésem tökéletesen consequentiában van 
eg}^mással ; azonban mivel én nem vagyok oly szenvedé- 
lyes barátja a szavakkali bíbelődésnek, föltettem Garay 
felől, hogy itt akart valamit mondani, s csupán a szava- 
kat vétette el, s ezen kifejezés helyett, ezen ellenmondá- 
socska lerontja Bajza állítását, ezen hibásat tette, «ezen 
ellenmondásocska lerontja önmagát » a mit ő nem akar- 
hatott mondani, minthogy saját véleménye ellen szól. 
Ezen kis példa, reménylem, vigyázóbbá fogja tenni Ga- 
ray t, s elszoktatandja a szavakkali bibelődéstől ; mert, 
^igyje el nekem ezen fiatal kritikus coUega, hogy magok- 

ban a szavakban nincs czáfoló erő, bármi erősek legyenek 
is ezen szavak néha, hanem csak a dologban és értelem- 
ben, melyet a szavak kifejeznek. 

Tovább megyek még Garay állításain. A Társalkodó 
73. lapján én azt beszélem, úgymond ö, hogy a Honmű- 
vész kritikái nem építenek, s ő ezen beszédet példával 
rontja le, avval t. i., hogy « többen a budai színészek közül 
megvallák, hogy a Honművész észrevételeit igen szívesen 
veszik, s hol lehet, használják. » Garay még nem látszik 
tudni azt, hogy czáfolni közönség előtt, és czáfolni szobá- 
ban négy fal közt, vagy akárhol, de élő szóval, két egy- 
mástól igen különböző dolog; nem látszik továbbá azt 
érteni, hogy szóvita in abstracto, és szóvita in concreto, 
ismét különböző dolgok. Midőn az ember élő szóval czá- 
folati erősítésére hivatkozhatik magányos vallomásokra 
és tanúk nyilatkozásaira, hivatkozásait a tanúk szemé- 
lyesen fogják igazolhatni ; de ha közönség előtt írva idéz 
vallomásokat, ezeket ki fogja elhinni, hacsak hitelesített 
tanúlevelek nem igazolják? Továbbá, nem kell elfeledni, 
hogy az, a mi in abstracto igaz, módosítást szenved in 
concreto, a mi theoriában igaz, módosítást szenved praxis- 
ban, azért a két dolgot mindig szorosan el kell választani, 
inert különben nincs czélja (vagy, hogy Garay ismét ellen- 
mondásocskát ne találjon, nincs okos czélja) beszédeink- 
nek. Midőn én azt mondom, hogy a Honművész kritikái 
nem építenek, s általánosan mondom, s ezt Garay czáfolni 
akarja, akkor óhajtanám, hogy felsőbb nézetek szerint 
szólna, és elveknél maradva mutogatná meg az általam 
tagadott építés lehetségét. Én elhiszem, hogy a magyar 
színészek a Honművész magasztaló kritikáit igen szíve- 
sen veszik, de ez a szívesen vétel még nem teheti azt, hogy 
ezen kritikák épületesek is lehessenek. Garay itt ismét 
elégnek tartotta csak akarni az én állításom lerontását, 
de az akaratnál tovább nem bírt menni. Neki elég az én 
állításom lerontására azon vallomása a színészeknek, hogy" 
a Honművész kritikáit hol lehet, használják? Én azt áUí- 

tom, hogy ezen kritikák nem használhatók, mert nincs 
bennök tanítás ; azt kellett volna tehát Garaynak megmu- 
tatnia, mi van ezen kritikákban épületes és használható. 
De Garay előtt lerontó példa az is, hogy a szinész «urak 
és asszonyságok a nyilvánosság befolyását magukra meg- 
ismerik, s hogy a kritika vakolatmeszét és köveit többé- 
kevésbbé épülésökre is fordíták.» De én épen azon köve- 
ket nem látom a Honművész kritikáiban, melyekből épí- 
teni lehetett volna, azt pedig, hogy a színészek nyilvános- 
ság befolyását magokra megismerik, ha megengedném is, 
nem fogna belőle Garay semmi lerontó dolgokat az én 
állításaim ellen következtetni, mert nyilvánossá tenni 
valamit, mint már érintem, még nem te szén tanítani, s 
ezen nyilvánosságból legfölebb kissé több vigyázat a já- 
tékban következhetik, de mind ezen, mind pedig még 
négyszer oly nyilvánosság is, mint a minőt a Honművész 
gerjesztett ; mégis csak vezető s tanító ideák nélküli nyil- 
vánosság fog maradni. 

Minthogy itt a fentebb álló észrevételemmel (L. 33. 1.) 
némi egybefüggésben van, még egy dolgot nem lesz fe- 
lesleg említenem Garaynak. Ö a magyar színművészetet 
szinte ó és új iskolára osztja, és pedig nemcsak szava- 
lási, hanem chironomiai tekintetben is, s előszámlálván a 
jobb magyar színészeket, azt mondja, hogy mindezen 
színészek (többé vagy kevesebbé) egy új iskolához tartoz- 
nak. Én nem akarok itt arról sesthetikai leczkéket tar- 
tani, ha jó-e ezen osztályozás chironomiai tekintetben is ; 
de azt mégis szeretném tudni Garaytól, honnan ismeri 
ő az ó magyar iskolát ? Oly színészek játékából-e, kik már 
megholtak, vagy pedig a most élőkéből ? Az élőkéből ne- 
hezen ismerheti, miután őket mind egy új iskolához tar- 
tozóknak mondja, s így csakugyan oly színészek játékából 
kellett azt kivizsgálnia, kik már többé nem élnek, legalább 
szinészileg nem ; de ezen nem élők ismét oly rég nem 
élnek már, hogy még én sem ismerhettem őket, ki Garay- 
nál legalább 9 — 10 évvel korosabb vagyok, annál kevésbbé 

Bajza. V. 5 

tehát Garay. A dolog nem tudom» miként áll, szeretném 
azonban felvilágosítva látni, mert abból sülne ki majd, 
mit ér az a Garay osztályozása, melybe minden most élő 
jelesebb színész vagy szinészné helyet foghat. Azt, hogy 
Garay az ó iskolát némely kontár szinészek játékából 
vizsgálhatta volna ki, bajos leszen megmutatni, mert kon- 
tárkodás sem nem alkotott, sem nem tartott fenn még 
soha művészeti iskolát, hacsak a hibák iskoláját annak 
nem veszszük, a mit bizonyosan Garay sem fog akar- 
hatni. 

Ezeket válaszúi arra, mit Garay a Honművész védel- 
mére előadott, hogy észrevegye magát. ^lert nem mind- 
járt czáfolat az, mit az ember egy kis jó kedvében leír és 
a Honművészben di-amatirrgiai tanítás gyanánt kiad. Én 
egyike vagyok azoknak, kik teljes szívből örvendenek az 
írói pályán serdűlni kezdő fiatal elméknek, mert ez nyújt 
reményt arra, hogy az elhanyatlottak s lassanként elha- 
nyatlandók helyei nem maradnak a hazának minden kár- 
pótlás nélkül. Azoknak sorába óhajtok tartozni, kik ké- 
szek az elmét elismerni s annak hódolni, kor és rangi 
különbség nélkül; azonban mindezen hajlandóságom 
mellett sem örvendek annak, hogy némely fiatal írótár- 
saink a munkát oly könnyűnek veszik, s írnak mindenről 
készület és hosszabb gondolkodás nélkül, s írnak össze- 
vissza minden nemben. Ily mód nem lehet a fiatal elmék- 
nek kedvező, s nem lehet általában a literatúrának is 
hasznos, ez csak könyveink számát szaporítja, de belső érté- 
köket nem neveli. Lehet, hogy hibázok, de az én nézetem 
szerint, Garay, mind a mellett, hogy korához képest már 
is sok nemekben próbálta meg erejét, szerencsés sehol 
sem vala, kivévén a lyrai pályát. Ezen észrevétellel nem 
azt akarom mondani, mintha reményemet veszítettem 
volna, hogy ezen társunk egyéb pályákon is szerencsével 
járhat valaha, csak azt, hogy eddig igen könnyűnek vette a 
munkát, s elégnek hitte csak akarni. Azon tanácsra, hogy 
keveset kell írni, de jól, azaz minden oldalról megfontolva, 

kevésnek lesz oly szüksége fiatalabb íróink között, mint 
Garaynak, kivált akkor, ha kritikai pályára tökélendi ma- 
gát. Nem abban van érdem, hogy sok pályákat fussunk, 
hanem abban, hogy szerencsével, ki csak egyet futott is 
ig^" meg, méltó a koszorúra. 



IV. 

habmadszori szavam a rajzolatok színbibáló 

compániAjához. 

Negyedik szakaszát olvassuk már Munkácsy Eajzolatai- 
ban a « Dramaturgiai és Logikai Leczkékre» adott vála- 
szoknak, s még mindeddig hiába várakozunk oly beszédre, 
melyben czáfoló erő volna. Én nem azért szólaltam bele 
ezen dramaturgiai ügybe, hogy a szükségtelen csevegéseket 
megörökitsem, hanem azért, hogy beszédeinknek értelmi 
súlyt adván, belőle olvasóink a dramaturgiára nézve tanul- 
ságot vonhassanak ki. Azért intem és kérem a válaszolókat, 
hogy czáfolóbb és tudományosabb feleleteket adjanak, s 
szóljanak ügyükről, ne rólam, mert nem én, hanem rossz 
taktikájok és saját ügyök silánysága leszen oka, ha a csa- 
tát majd elveszítik. Eddig mondottaikra kevés viszonzani 
valóm leszen, mert a viszonzás nagyobb részint csak kér- 
désbe vett írói pályám védelméből állhatna, e tekintetben 
pedig mindenkinek, de kivált feldühűlteknek, oly határ- 
talan szabadságot engedek, jót, rosszat vélni, mint a mily 
határtalan Munkácsy úrnak és compániájának önmagok 
iránti bizodalma és csalhatatlansági érzete. Bármi erős 
kifejezésekben fogják is egymásnak magyarázgatni, mik 
vagyunk személyesen s Íróilag mindkét részről, az a 
fenforgó dramaturgiai kérdéseket nem fogja sem jobbra, 
sem balra eldönteni. En figyelemmel olvasom a Eajzo- 
latok humoros és humortalan válaszait — a phlegmatikus 
szerkeztetön kezdve X. et comp(ánián) keresztül le egészen 

5* 

Frankenburg Adolíig — s ha fognak fontos dolgok mon- 
datni, nem tartózkodom annak idejében a tárgyat tovább 
is és bővebben fejtegetni, de ha az eddigiekhez hasonlólag 
tárgyon kivüli, egészen felesleges, és tanulság nélküli éiie- 
kezések tartatnak, akkor kénytelen leszek magamat, bár- 
mint boszankodjék is a compánia (vagy ha jobban szere- 
tik : compagnie), elbízni, s azt hinni, hogy állításaim, ha- 
bár más tanultaknak nem is, de a compániának csak- 
ugyan ledönthetetlenek ; s ily helyzetben igen ezéltalan- 
nak fognám tartani a további beszédet. Peesegésnek és 
fecsegőknek, kivált hírlapiaknak, egy idő óta nem vagyunk 
szűkében; ha kinek tetszik, szaporítsa számokat többre, 
én részemről nem fogom ; tehetek hasznosabb dolgot is. 

m 

V. 

BEFEJEZŐ SZÓ GARATNAK. 

Miután Garay a maga ügyéből, mely a Kritikai Lapok 
Vn. füzetében általam szóba vétetett, gyermekes feleselést 
akar csinálni, sikertelen dolognak tekintem a tárgy fe- 
lett vele még több szót is váltani. Szerencse rá nézve, ha 
az értők azt hiendik, hogy a miket védelmére legújabban 
mondott, nem meggyőződésből, hanem csak vitatási ma- 
kacskodásból erednek ; mert amúgy kegyetlenebb kritikát 
írt, mint bárki írhatott volna, saját ítélő tehetségére. Ne- 
kem, ki még most az elsőt teszem fel róla, elég őt ezen 
pontra jutottnak látnom. Itt nyugton veszek tőle búcsút 
mint olyantól, kivel dolgomat mostanra nézve elvégzettem, 
remélve mindazáltal, hogy a literatúrai pályán még más- 
kor is találkozandunk, kivált, ha a logikában folyvást olv 
fölfedezéseket teend, mint elkezdette. 

Nem szeretném, ha ezen befejező szavaimra Garay sem- 
mit sem szólana, mert azon módnál fogva, miként legújab- 
ban, védte magát, igen illő, hogy az utolsó szó övé legyen. 



SZÓZAT 
A PESTI MAGYAR SZÍNHÁZ ÜGYÉBEN. 



Nyolcz hét híján egy évet tölték a pesti magyar színház 
kormányzásában, mostoha körülmények miatt kevés siker- 
rel ugyan az intézetre, de annál többel magamra nézve ; 
mert tanultam embereket ismerni s magamat, s tapasz- 
talást gyűjték azon mezőn, hol előbb elméletileg voltak 
eszméim. Emberismeretemnek magam, tapasztalásimnak, 
melyekből itt közlök némelyeket, talán mások is hasznát 
vehetendik, kiket a sors a színházi igazgatás virágtalan 
pályájára helyezend. 

Czélom a hazafiak figyelmét a pesti magyar színházra 
fordítani. 

Nem tetszeni, hanem használni akarok, s így, ha nem 
lesznek kedvesek, miket mondok, nem ütközöm meg benne. 
Ki a dolgokat saját nevökön nevezni, s miket lelkének 
belsejében igazaknak talált, kimondani is szereti, annak 
nem könnyű tetszésre szert tenni, annak gondolatain, 
báralegmézebb szavakba burkolva is, esípősség fog érzeni, 
mi nem minden ínynek kedves. 

Pesten, septemberben 1 839. 



I. Általános eszmék. 

Vitatkozások tárgya volt az valaha : kelljen-e a színházakat 
a társaságban megszenvedni, nem tidvösebb volna-e, erkölcsi 
szempontokból, ha azok nem léteznek, és soha divatba nem 
jönek. Mint mindon életbe hatóbb tár^y, úgy oz sem szűkölk(i- 

dött ellenzők s pártolókba]]. Rousseau s mások kárhoztaták a 
játékszint, Schiller s d'Alembert szenvedélyesen pártolják. Egyik 
fél erkölcsvesztegetö találmánynak hirdeté ; a más, név szerint 
maga d'Alembert, épen ellenkezőleg, a színművet jelenésekben 
ábrázolt erkölcsi oktatásnak állítá ; Napóleon szerint pedig a 
nagyszerű szomorájátékok mind megannyi nagy embereket 
képző iskolák, mennyiben azok lelket tüzelnek, a szívet tágítják 
és emelik, s véleménye szerint Francziaország, fiainak jeles tet- 
teit sok részben Corneillenek köszönheti, kit ő, ha élne, her- 
czeggé fogna tenni. Igen kedvező nyilatkozás a játékszínre nézve 
a világ legnagyobb szellemei egyikének szájából ! 

Napjainkban e tárgy feletti viták megszűntének, mert a iii ívelt 
nemzetek többsége a színházak pártjára állott ; kormányok, tes- 
tületek segélik azokat tömérdek áldozatokkal, s most kiirtásuk 
felől értekezni, miután a közvéleményben annyira meggyökerűl- 
tek, volna bár kártékonyságuk eldöntött igazság, a sikeí étlen 
törekedések sorába tartoznék. Czél- és korszerűbb, véleményem 
szerint, arról gondolkodni, miként lehetne a színházakat, melyek 
tettleg fennállanak, és tagadhatatlanul nagy befolyást gyakorol- 
nak a népre, úgy rendezni, hogy velők a társaság puszta idő- 
töltésen túl és fölött, nagyobb, nemesebb czélokat is érhessen 
el. Mert a színházak ártalmait bővebben fontolónak lehetetlen 
azon vég eredményre nem jutnia, hogy azok nem lényegesen és 
szükségképen, hanem csak föltételesen lehetnek kártékonyak, 
rossz ügyelet alatt tudniillik ; de mi van, mi bizonyos körülmé- 
nyek között és föltételek mellett ne lehetne ártalmas ? Mi eléggé 
szent, mivel visszaélni nem lehet ? Nem történt-e már oltárnál, 
vallási szertartásaink legszentebb helyén, mérgezés ? — A játék- 
szín, mint pusztán mulatsági intézet is, tagadhatatlanul szelle- 
mibb és így nemesebb időtöltés helye, s mint ilyen mindig lel 
ós érdemlend még áldozatokkal is pártoltatást, meddig a világ 
merő beduinokból nem áll, mert mívelt embernek szellemi mu- 
latságra úgy van szüksége, mint a míveletlennek anyagira. 

Nekünk magyaroknak, kik a színházzal nemzeti czélokat 
remélünk és fogunk is egybe köthetni, sokkal fontosabb az, 
mint a német, franczia vagy angol nemzetnek ; nekünk az, ha 
akarjuk, lételünk egyik alapkövévé válhatik, s ez okból ártalmi 
oldalai ellen legkcvésbbé lehetne józanon panaszkodnunk, és ha 
vizsgálatra veszszük napirenden levő és gyakran szóba hozott 
országos intézeteink hasznait és szükségét, látnunk kell, hogy 
közöttük kevés van fontosabb és előlegesebb, mint e játékszíni 
ügy. Mégis — mi csodálatos, — valamennyi között ez az, minek 
létesülése legnehezebben megyén, minek legtöbb akadályai, leg- 



SZÓZAT A SZÍNHÁZ FOYÉBEN. T\ 



többféle ellenségei vannak. — Nem szűkölködénk ugyan kezdet 
óta apostolokban, kik az ügyért buzgóan hirdették az igét, de 
ezek buzgalma nem vala elégséges mindeddig a köz részvét- 
lenség fagyát fölengesztelni. Csak a kisebb szám pártolja tettleg 
mai napig a színi ügyet; a nagyobb, szóval, Ígérettel szolgál 
bőkezűleg, tanácsol és sopánkodik a sopánkodókkal ; de midőn 
cselekvésre jő a dolog, bujósdi ajtót kohol, melyen tisztessége- 
sen, nem-akarás gyanúja nélkül, menekedhessek. 

Vannak a magyar szinügynek oly ellenzői, kik magokat 
elvek embereinek vallják. Ok elvből -minden néven nevezhető 
játékszínnek ellenségei, következetesen a magyarnak is. Ük 
nagytekintetű tudós férfiak nmnkáiból tanulták, mi kártékony, 
szellemileg ártó befolyású intézetek legyenek a státusban a szín- 
házak. Az elvnek e sanj'arú férfiai azonban nem mind egy 
fajúak ; nagyobb része képmutató, csak némelyike valódi. Az 
első rendbeliek hosszas tanításokat szoktak és tudnak tartani 
minden játékszín ellen, de minthogy Pesten egy nem-magyar 
színház van, s oda járni divat és jó tónhoz tartozik, szorgalma- 
san járnak. Ezek legkorcsabb fiai a hazának, mert erkölcsi elvek 
palástjába burkolva munkálnak a magyarodás s nemzetiség el- 
len ; leghálátlanabb madarai azon levegőnek, mely őket táplálja, 
s nem érdemlik, hogy az isten szent napja rajok világit. Mert 
a ki honának ellensége, az senkinek, még önmagának sem ba- 
rátja, az bujdokolhatik vándor fecskeként innen vagy túl az 
Óceánon, sehol sem fogja feltalálni magát, mindenütt idegen 
lesz az élet vég szélei között. Ilyet megvetni kellene, és kerülni 
mint ragályt, ha nem volna oly igen sajnálatra méltó. — A má- 
sik, a valódiak felekezete, őszintén hiszi a színház ártalmas 
voltát, s hogy elveit terjeszsze, divatosakká tegye, legelőször is 
a magyar színház ellen kel ki, melynek alapításáról még csak 
egy pár év óta kezdünk komolyan gondolkodni, a helyett hogy 
szónoki tehetségeit a nem-magyar ellen fordítaná, mely évtize- 
dektől állandóvá lőn közöttünk, s a színház általok képzelt és 
hirdetett kártékonyságain túl, még nemzetiségünknek sem hasz- 
nál. tRont a játékszín ? így szól Kölcsey, miért mégis a német- 
től vissza nem irtózni ? Miért a gravámenek közé nem tétetni, 
hogy a pesti, budai, pozsonyi stb. német színházak bezárassa- 
nak ?• * Mi balgaság s egyszersn)ind gyanús dolog a színházak 
kártékonyságáról csak akkor vitatkozni, midőn a magyar meg- 
alapítása van kérdésben, a nem-magyart pedig, mely évek óta 
i'irágzik közöttünk, hallgatva mellőzni ? 

* JÁsá: Muzárioii. Új folyam I. füz. 354. laj). 

Nem kicsiny közöttünk azoknak száma is, kik hazafiútlansá- 
<^ukat művészet szeretetével palástolják ; német szinházakba 
i árnak magyar létökre, mert, úgy mondanak, ott a művészet a 
tökély magasabb fokán áll. Nem volna ugyan nehéz megmuto- 
gatni, hogy jelenleg budapesti német színházaink művészi tekin- 
tetben alig, vagy ha igen, kevéssel állanak felébb a magyarnál, 
de okoskodásnak a fajulni induló saját sophistikai okoskodását 
leszen kénytelen ellenébe tenni, hogy valahogyan igazolja állí- 
tását : mert az önigazlást ott, hol a vád hazafiútlanság, meg a 
fajúit is becsületbeli dolognak tartandja. Csak arra vagyok bá- 
tor az ilyeneket figyelmeztetni, hogy ha örökké német szín- 
házba fogunk járni a művészet szeretete miatt, s örökké azt 
pártolni : mikép fognak a magyar szinészet tökéletesedésének 
forrásai megnyílni ? Tán a magyar szinészet, ellenkezőleg min- 
den tapasztalással, pártoltatás nélkül is kifojlendik ? Adná az 
ég, hogy növény istennek csoda terméke volna, mely ne szo- 
ruljon ápoló kezekre : akkor nem volna szükség elfajult honfiak 
megtérítésé l)en fáradni, akkor felvinílna az maga erejéből, meg- 
szégyenítésére a tévelygőknek. S meg kell vallani, hogy a mű- 
vészetnek ez ürügye alatt egy igen furcsa indulat is rejtezik : 
hazafiság tudniillik, de csak (inhaszonért, azaz : ubi beiie, ibi 
patria. Mit törődünk sokat mely hazának fiai vagyunk, csak 
dolgaink jól folyjanak ! mi gondunk nekünk a magyar szín- 
házra, csak máshol jól mulassuk magunkat ! Megvallom, ez oly 
szép hazafiság, mely a leghaszontalanabb embertől is kitelnék. 
Nem lehetne e vájjon néha egy kis áldozatot is tenni azon nem- 
zetért, melynek tagjai vagyunk, melyhez nemcsak vér, hanem 
nagy érdekek is kötnek, melynek felvirúltából unokáinkra is egy 
jobb lét fog felvirulni ? Kgy kis áldozatot mondom, mert a pesti 
magvar és német színház közcitt nincs oly művészi különbséi^, 
hogy a magyarba járni nagy áldozat legyen. 

Némely nagyobb tekintetű férfiak azon állításban tetszenek 
magoknak, hogy a magyar szinészet azért nem alapodhatik 
meg, mert a magyar általában «nem született komédiásnak, és 
charakterével nem fér össze a komédia*. Az első, ha jól értein, 
azt teszi, hogy a magyar nem alkalmas szinészségre, a máso- 
dik, hogy a magyar, charakterénél fogva, nem kedvelője a szin- 
művészetnek. Ezen állításban némely magyarjaink hizclkedést 
találiuik magoknak, mintha a magyar charakter férfiasabb s 
valami nemesebb volna, mint azon nemzeteké, kik a színészet- 
nek kedvelői; de ezen állítás a mily sértő, oly alaptalan is. 
Mert vájjon a művészet oly megvetendő valami-e, mit nem 
kedvelni dicséretes, kedvelni ))e(lig j)irulás.ra niéltó ? h]u nzí 

vélem inkább, hogy nemzetnek oly charakterrel bírni, mely 
a művészettel nem rokonul, századunkban nem férfiasságot, 
lianem durvaságot jelent; durvasággal pedig nem dicseked- 
nünk kell, hanem inkább igyekeznünk azt kiirtani magunk- 
ból. Ne igen örüljünk tehát a dicsőségnek, mely ránk abból 
háramlik, ha a' szinószet nem fér össze charakterünkkel. — 
De ezen állítás továbbá nem is való, mert vájjon a pesti 
német színház számos látogatói között naponként nem igen 
sok magyar van-e ? s ezen sokról lehet-e józanul a felebbit 
mondani? vagy, azon nagy sereg Debreczenben és Kolozsvárt, 
mely egyszer s másszor Pestről oda utazott magyar színészeink 
vendégszerepeire összocsoportosúl, vájjon nem magyar-e ? Alapta- 
lan továbbá a mondat azon része, hogy a magyar, színészetre 
nem alkalmas, és kissé fonák is, midőn a magyar színpadon 
tagokat látunk föllépni, iskola nélkül és c8U])án gyakorlatilag, 
önerejökböl színészekké képzetteket, kik ha talán udvari szín- 
házak tagjaival nem is, számos német szinészszel sok tekin- 
tetben mérkőzhetnek. Ezt én merem állítani, kinek Ítéletében 
soha sem gáncsoltatott még túlbecslés, de a szigorúság többször. 
Számlálhatnék még elő egyebeket, beszélhetnék bujósdi aj- 
tókról, melyeken a nem-akarás menekedni szokott, mindannyi 
akadályairól szinészetünkDck ; de nem akarván hosszas lenni, 
mellőzöm őket, csupán egyet említendő, mely fő és közvetlen 
oka annak, hogy még most is, 1839-ben, miután egy színházunk 
Pesten már két év óta felépülve és megnyitva áll, vitatkoznunk 
kell a felett : miként lehetne a magyar színészetet Pesten biz- 
tosítani és virágzatba hozni. 

Ki a történteket nem tudja, csudálkozni fog, ha mondom, 
hogy épen ezen színház, mely 1837-l)en fölépült s megnyitta- 
tott, egyik fő oka annak, hogy színészetünk még mindig inga- 
tag lábon áll. Ezen úgynevezett ideigleni színházat a sors ha- 
ragjában gondolta ki és bűneink büntetésére építé föl, hogy 
iiátravessen czéljainkkal ismét több évekre. Ha ez ideigleni 
színház építése oly tűzzel-vassal, oly erőszakosan nem űzetik 
akkor, midőn az országosan alapítandó diinaparti színházról 
Pozsonyban a törvényhozás szava megzendült : sokat mernék 
tenni rá, ma országosan biztosított színészetünk volna Pesten. 
De akkor az ideigleni színházhoz letett egy pár alax)kő elbódíta 
l)ennünket, azt mondók : « Jobb ma egy veréb, mint holnap egy 
túzokw ; nem akaránk egyet érteni felhevüléseink közt a duna- 
parti színház hidegebben, de biztosabban számoló barátival ; s 
luindamellett, hogy egyetértésről oly sokat szeretünk beszélni, 
ííz özektől egyosülésro barátilag nynjtott kőzet ol noni fogadók, 

hanem dolgoztunk excentrice, azaz kiki magának : így az aka- 
ratok ereje megoszlott, zűrzavar támada az ügy felett, és a zűr- 
zavarban egy harmadik halászott, láthatatlanul ugyan, de a 
maga részére legtöbb sikerrel. Higyjétek el nekem, bármint 
szépítsük is most már a dolgot, az ország gyűlésén igen hatal- 
mas okúi szolgált ez ideigleni színház az országos ellen, még 
azoknál is, kik azt világosan ki nem mondották. S bármint 
örültek is sokan ez ideigleni színház fölépülésének 1837-ben, 
most 1839-ben nem lehet ezen épületié fájdalom nélkül tekin- 
teni; mert ez oka, nem egyediili, de mégis fő, hogy színésze- 
tünkkel oly visszásán és természetlenűl vagyunk, hogy magyar 
létünkre kinn a juhszélen tanyázunk, s ha magyar művészetet 
akarunk látni, télben sárözönben, nyáron porfellegek közt jutha- 
tunk be a nemzeti Thalia sanctuáriiimába. Ezen ideigleni szín- 
ház, uraim, az országosat elbuktatta, magát pedig meg nem 
alapítá, még csak fel sem építette kellőleg, mert udvara máig 
kerítetlen és puszta, falai meszeletlenek, s bár belül elég víg és 
derült, kivált ha Norma előadásakor németekkel megtelik : de 
kívül szomorú, és bánkódni látszik, hogy országos testvérének 
halált okozott. 

Mielőtt Pesten házunk volt, sokan azt hitték, hogy csak ezt 
kell építeni, a többi magától megyén, s a sült galamb önkényt 
röpülend szánkba. íme itt az épület, s mit nyertünk vele? Hol 
állunk még mindig ? Megszűntek színház iránti aggodalmaink ? 
Korántsem, sőt mindennap rettegnünk kell, hogy a mily nyakra- 
főre megnyitók azt fordított színdarabbal, oly pompásan bezár- 
juk eredeti operával. S ez a Nemesis keze lesz rajtunk, makacs 
egyet-nem-értésünk bűne miatt. 

Ne vélje azonban vahiki, ríiintha állítanám, hogj^ mi ez ideig- 
leni színházzal semmit sem nyertünk. Nyertünk igenis 1 Művé- 
szi tekintetben sokat ; szép előhaladást az operában, és tapasz- 
talást, mely keserű ugyan, de kincsekkel ér fel. Nincs pedig 
áldozat, melyet a tapasztalás birtokáért oda ne adhatnánk, ha 
az áron szerezhető volna ; de a tapasztalás az élet dija, melyet 
a sors rendszerint hosszas izzadásokért utolsó pályabérül nyújt 
a kortól leroskadottnak. Mi a színészet dolgában még i^alc, 
vagy tán épen gyermekek, köszönjük meg a végzetnek, ha biik- 
dosásinkból tapasztalást enged gyűjteni. Megtanultuk, hogy Pes- 
ten puszta építéssel nem lehet színészetet még most alapítani ; 
megtaniiltuk, mit már előbb is tudhatánk, de hinni nem akar- 
tuk, hogy ház mellett még a pénz sem elég biztosítéka a szi- 
nészeti állandóságnak, hogy ezekhez még művészi tudomÁny, 
rendszeres igazgatás, és mi ennek következménye, gazdálkorlÁsi 

takarékosság is kívántatik. A jelenleg igazgató részvényes tár- 
saságnak háza is van, pénze is volt; de nincs és kezdet óta 
nem volt rendszerezett igazgatása, s ez volt a nagy bökkenő: 
inde prima mali labes. 

Nem nyúlt ezen igazgatás bizonyos renddel s meghatározott 
elvekkel a dologhoz. Mind a színház megnyitása, mind a gép 
mozgásba tétele igen sietve s elhamarkodva történt ; később 
pedig nem fordíttatott rá azon gond, melyet a tárgy szövevé- 
nyes volta megkiván. Eleinte az igazgatás minden számolását 
csupán színdarabok jövedelmeire és kiadásira szorítá, s operákba 
pár évig nem szándékozott kapni. Maga a négy pesti vásár 
mintegy kezességül látszott szolgálni, hogy az igazgatás vagyoni- 
lag fenn birja magát tartani. Maradt volna meg ez első feltéte- 
lénél, most más rendben állanának dolgai. De csakhamar ope- 
rákba vágtunk, és pedig nem amúgy piano, mint kellett volna, 
lianem mindjárt fortissimo. Drága énekesnőt fogadtunk fel, ki- 
nek minden hangját garasok helyett pengő forintokkal fizetők, 
s midőn egyikünk másikunk fejét csóválá és kételkedek a meg- 
állhatás felett, avval biztatók egymást, hogy az énekesnő 16 — 
17,000 forintját aláírás útján fogjiik beszerzeni. Iparkodtunk is, 
mennyire-annyira, aláírókat szerezni, s nagyuraink biztattak is 
bennünket az énekesnő megmarasztására ; az aláírásban azonban 
nem igen erőltetek magokat. De mi, mindennek ellenére 
is, szerződésre léptünk az énekesnővel, s ismét biztattuk egy- 
mást, hogy jól fognak menni dolgaink, mert a színházat az 
énekesnő s az opera fogják megmenteni a bukástól. ElsŐ valék, 
ki ez állítás valóságán kételkedni kezdettem; mert annyit tud- 
tam, hogy az operákat német szomszédaink nem jövedelmező, 
hanem csak fényűzési czikkelyül tekintik a színházaknál, s azok 
legfelebb a zenekóros olasznál és francziánál fizethetik ki ma- 
gokat, hol a bemeneti díj nagy, és egy új mű egymás után 
15 — 20-szor adathatik, s mindig tele házakban. Kételkedésem 
azon gondolatra vitt, hogj^ egy kis számot vetnék, s íme a 
számvetésből kisült, hogy az opera nálunk is, valamint a néme- 
teknél, nemcsak egy fillér hasznot vagyonilag nem tett, hanem 
ezerekre menő kárt. Erre én figyelmesekké tevém annak idejé- 
ben azokat, kiket a dolog legközelebbről illetett ; de szavaim 
nem nyertének hitelt, ámbár számokon alapultak, és heves czá- 
íolatokat szültenek, puszta okoskodáson és az operai közönség 
nagy számán épülteket. De ki nem tudja, ha ítélni elfogulás és 
mellék tekintetek nélkül akar, hogy oly számolásból, melyben 
csak a jövedelemnek van némi ingatag alapja, a kiadás pedig 
nem vétetik figyelembe, megtudni lehetetlen: actív vagy passiy 

állapotban van-e a i)énztár. Legtisztább Bzándékból eredt figyel- 
uioztetéseni nelieztelést szült, s a neheztelök operaellensógnek 
kiáltottak ki. Kit nem tudunk niegczáfolni, kisebbíteni szoktuk, 
hogy szavai hitelét rontsuk. Nekem ugyan igen mindegy, opera- 
ollenségnek tartatom-e vagy operabarátnak, mert emez úgy. 
mint amaz sem szégyen, sem szerencsétlenség, s ha volna is, 
én még mindig vigasztalhatnám magam, hogy nagyobb zivata- 
rokat láttam már, luelj^ek mégis elsodorni nem tudtak, s hiszek 
istenben, hogy ezen kis opera-csetepaté sem fog elmorzsolni. Az 
idő mindent rendbe hoz, s ez meg fogja mutatni, melyikünk 
tette áldozatát az istennek oltárára őszinte szívvel. Engem azon- 
ban sem ilyetén apró hírkoholmányok, sem semmi, maga a 
Dauiokles kardja sem fog soha is tartóztatni, hogy kimondjam, 
mit kimondani szükségesnek vagy legalább hasznosnak vélek ; 
azért itt ismétlem : Hogy az opera a pesti magyar színháznál, 
miként most rendezve van, nem tesz hasznot, hanem ezerekre 
menő kárt, mit számokkal fognék bebizonyítani, ha a színház 
számadásai ma is kezemben volnának, mint igazgatásom alatt 
voltak. ^ 

Panaszkodunk, hogy a pesti magyar színháznak közönsége 
igen kicsiny, s nem képes fentartani az intézetet. Ezen állítás 
nem egészen való ; a közönség igen kicsiny ugyan, és úgy, mi- 
ként most a színházi dolgok állanak, nem elégséges a költségek 
fedezésére ; azonban vegyük ki az operára és hallétre fordított 
költségeket, meg fogjuk látni, hogy a színdarabok a mostani 
néző közönséggel fen bírják magokat tartani. A pesti magyar 
színház 1837. aug. 2á-től, midőn megnyittatott, 1838. aug. 22-ig 
operai jövedelmeken kivül behozott körülbelül 90,000-et váltó- 
ban: oly mennyiség, melyből a színészetet fenn lehetne tar- 
tani. De nemcsak arra vagyon szükség, hogy fentartsa magát, 
hanem arra is, hogy az koronként gyarapodjék, s művészi elő- 
meneteleket tegyen, mert csak így érünk vele czélt. E végre 
legközvetlenebb eszköznek gondolnám színdarabokon kivül ope- 
rát és ballotet is szerkeztetni. ítéletem szerint semmi nem oly 
káros színészetünkre, mintha a színésznek nem marad elég 
ideje készületre; ha örök játszás által zaklattatik, ha sem tanul- 
mányira, sem egy kis pihenésre nem jut ideje. Sok játszás által 
lejátszsza magáról a lélek a kedvet, kedv nélkül a játék csak 
gépi foglalatosság. Ama secessus és otium, melyet Róma egyik 
költője emleget, nemcsak költészi, lianem általában minden mű- 
vészi munkálkodásokra illik és szükséges ; azokat nem lehet, 
mint kézműveket napszámra űzni. E czélra vagy operákkal és 
balletokkel lesz a szjnész koronként felváltandó, vagy, ha vasár- 

naptól szombatig színdarabokat adatunk, igen nagy Bzinészi 
személyzetet kell tartani, oly nagyot, hogy minden kitűnőbb 
szereposztályra több tag legyen — mint van például a bécsi 
udvari színháznál — kik egymást felváltogassák. Az első eset 
csak országos segedelemmel létesíthető, a második néhány évig 
még országos segedelemmel sem, mert a most Pesten levő szi- 
nészek számát hozzájok hasonlókkal sehonnan sem pótolhatjuk. 

Vidéken alig van egy-kettő, ki itt becsülettel megállhatna. 
Azért operát és balletet kell a színészet segedelméül szerkesz- 
tetni. De a színdarabokat, operát és balletet egyszersmind, mi- 
ként tapasztalásunk bizonyítja, a pesti magyar közönség még 
most nem elégséges fentartani, azért más eszközökről kell gon- 
doskodni, mint a mik eddig használtattak. 

Meg vala kísértve a színház haszonbérbe adatása, de bérlő 
nem akadt ; s most, úgy hiszem, még kevésbbé fogna. Meg van 
kísértve a részvények útja, s láttuk, hol állunk vele. ítéletem 
szerint jelenleg nincs egyéb hátra, mint országos pártolás. 

Szándékom e kis röpiratban arról értekezni főkép, hogyan 
gondolnám én a pesti magyar színházat elrendezendőnek, azon 
esetre, ha az országosan segíttetik, s kifejteni, mennyire pará- 
nyi erőm engedi, az e tárgyra tartozandókat. 



II. Kell-e a magyar színházat országosan pártolni? 

Midőn a magyar színház országos pártoltatásáról szó vagyon, 
első kérdés, melyet mind tenni mind bővebben megfontolni 
szükséges, ím ez : vájjon, mi czélokat vél a nemzet egy magyar 
színház alapításával elérhetni ? és ha csakugyan nyomós okok 
vannak, melyek a színház országos pártolását szükségessé te- 
szik, mi szempontok azok, mikből tekintve a dolgot, ezen inté- 
zetnek épen Pest városában kell alapíttatnia ? nem volna-o 
czélirányosb azt inkább Miskolczon, vagy Debreczenben, vagy 
épen Szegeden állandóvá tenni, hol több a magyar ajkú lakos ? 

Mondják a magyar színház pártolói, hogy miután szerte a 
haza legfőbb, legvirágzóbb városaiban német színházak vannak 
s Pesten magában egy pompás szinte német, igen illő, hogy egy 
nemzeti magyar is legyen ; hogy szégyen, ha a magyar nép 
csak idegen nyelv segedelmével juthat azon szellemibb s ne- 
mesb éleményhez, mit színi előadások nyújtanak ; hogy sokan, 
kik németül nem értenek, száműzvék saját hazájokban a szín- 
házból azalatt, hogy a német ajkú lakosok duskálkodnak ezen 
életgyönyörben ; hogy pirulnunk kell idegenek előtt, kik Pesten 

lueglbr dúlván kérdik töJünk: «Jiol van Hzinházatok ? • s mi nem 
tudunk azt mytatni stl). 

Mind igen szép, luizafiúi buzgalomból fakadó, és így dicsére- 
tes gondolatok! do kénytelen vagyok kimondani, engem mégis 
nem indítanának arra, hogy most még magyar színházat orszá- 
gos segedelemmel alapítsak ; mert a felhozott okoknak minde- 
nike csak illedelmi és diesvágyi, vagy végtére mulatsági szem- 
pontból javallják az ügyet, de annak szükségét nem bizonyít- 
ják. Megengedem, hogy nemzetnek illedelmi, mulatsági tekin- 
tetből és csupán nemzeti dicsőségért is, lehet és illik intézeteket 
országosan alapítani, de hogy nemzetnek mint a magyar, mely 
szükséges és hasznos intézetekben szűkölködik, intézetei sorát 
mulatságaikkal kelljen megkezdenie, ezt oly tévedésnek tartom 
mi egy nemzet méltóságával össze nem egyeztethető. Magányos 
személy is, józanul gondolkodva, rendelkezései sorát nem a 
pusztán ille(lelmi vagy fényűzési tárgyakon, hanem a kerűl- 
hetetlenüL szükségeseken kezdi, s csak midőn ezekkel ellátá 
magát, fordítja figyelmét amazokra : mennyivel inkább kell a 
józan ész e szabályát egy nemzetnek követnie ! Tekintsünk szét 
e hazában s kérdjük : liány igen szükséges intézettel dicseked- 
hetünk ? S alig fogunk valamit felmutatni. S ha most végtére 
nyolcz százados e részlieni bűnös gondatlanságunk után nem- 
zeti életre ébredvén, az országos figyelmet intézetek alapítására 
szándékozimk fordítani, vájjon egy szegényeket gyámoló intézet, 
egy észbetegek háza, politechnikum, magyar akadémia, buda- 
pesti álló híd, javító dologház stb., miket alig győznénk elő- 
számlálni, nem mind elölegesb tárgyak-e, mint e színház, melyet 
csupán a nemzet dicsőségére és mulatságára akarunk alapítani? 

Vegyük csak kissé figyelmünkre e tárgyat, mert igen méltó 
rá I Eii úgy látom a dolgot, hogy ha a magyar színházzal egyéb 
czélt nom lehet, vagy mi magyarok nem tudunk elérni, mint 
hogy a magyar saját színházában találjon szellemi időtöltést, 
és azt, hogy midőn idegen angol vagy franczia Pesten meg- 
jelenik, büszkén mutathassunk egy pompás magyar színházra, 
akkor — istenért ! — ne vessünk ki százezereket ilyen intézetre 
még most, mert az nemcsak nemzeti gyalázat, hanem vétek is 
leszen ; vétek, hogy nép, mely mind szánatra, mind ápolásra 
legméltóbb betegeit, kik az emberlót legfőbb kincsét, az észt. 
elveszítek, gyámolás nélkül hagyja ; hogy azon nép, melynek 
városaiban szegény intézetek nemlétében rongyosan, fólmezitelen 
koldulja az elnyomorodott naponkénti falatját, ós ha azt meg 
nem kapja, talán éhen gebed, ily nemzet mondom puszta idő- 
töltésül s mulatságára százezereket költsön. 

De a dolog másként áll; s ún legalább azt hiszem, hogy a 
színház oly intézetté tétethetik, melylyel a legszentebb hazafiúi 
czélokat érhetni el, oly intézetté, melynél alig van valami ne- 
künk magyaroknak szükségesebb és előlegesb. Lássuk ezt. 

Véleményem szerint e javítási időszakban, hol reform eszméi- 
vel kelünk s azokkal fekszünk, hol az clöhaladásnak minden 
még oly parányi kerckcséjét is mozgásba ügyekezünk tenni, 
nekünk magyaroknak sem fontosabb és czélszerűbb, sem alapo- 
sabb és életbe hatóbb reformunk nincs, mint nyelvünk, nem- 
zetiségünk terjesztése, egyeteujivé tétele. Vjz oly sokszor vitatott, 
megmagyarázott, bebizonyított dolog, mely a jobbaknál vérbe 
és életbe ment által, s ki na])jainkban ezen kételkedik, az csak 
szívét vagy agyvelejének egészségét hozza gyanúba. Ezt elis- 
merte a törvényhozói tekintet is, s utóbbi országgyűlésink dicső- 
ségesen munkáltak benne ; a kormány semmi akadályokat nem 
tesz, sőt legújabb időkben szép példáit adá o részbeni egyet- 
értésének ; a minthogy nyelvünk egy évtized óta í)ly szembeötlő 
haladásokat teszen, hogy a hazah kebelnek lobognia kell örö- 
mében e nemzeti felvirágozásnak. Tisztelet és hála azon nemes 
telkeknek, kik férfiasan nyúltak a dologhoz, kik sem fáradságu- 
kat sem vagyonukat nem kímélték e nagy, e gyökeres és szá- 
zadokra kiható fontosságú eszme valósításában 1 Az ö nevök 
legragyogóbb lapjain fog fényleni nemzetiségünk történetköny- 
vének ; de minden ezen szívemelő törekedések mellett is, azt 
hiszem én, még sokat nem tettünk, mit tennünk kell, s mit 
tennünk hatalmunkban van. 

A magyar nyelv közönségessé tételében, mi a legújabb tör- 
vények és országgyűlések akaratánál és szelleménél fogva köte- 
lesség lön, legfontosabb, ítéletem szerint, Budapest magyarosí- 
tása. Ezt, úgy hiszem, elég csak kimondani, hogy kiki bizonyít- 
gatás nélkül is átlássa. E két városban körülbelül 120,000 lélek 
él ; oly néptömeg, milyen sehol sincs az országban együtt. Mind- 
ennek úgy szólva kellő közepe. Itt van legtöbb míveltsóg, itt 
legnagyobb értelmi súly ; ezen két városra függesztvék egész 
ország szemei. Ez ád más vidékeknek tónt, irányt ; innen szivá- 
rog ki, mint valamely fénytoronyból, minden sugár, a mint e 
két város tót, német vagy magyar szellemű, úgy leszen minden 
kisugárzásainak a nemzetiségre jótékony vagy káros követke- 
zése. Meddig ezen roppant néptömeg, így együtt az ország kellő 
közepén, nem magyar, addig nem messze jutottunk magyaro- 
dásankkal, addig elhihetjük, hogy Pannoniánk vállain fityegnek 
ugyan magyar köntöedarabok, de szíve idegen. E két város ma- 
gyarodása nagyobb következményű és életbe hatóbb fogna lenni. 

iiiiiitJm luás vidékeken cfjy millió lelket tcttüiik volna luagyarrá. 
Azért, ha czólt valódilag és komolyan akarunk, Pevst-Biidának 
magyarosítása legyen jelszavunk. 

Mellőzve az erőszakos eszközöket, melyek sem hazánkban. 
sem külföldön nem példa nélküliek, de általam csak rendkivfili 
esetekben javalhatandók, azt tartom, hogy iskola, templom és 
színház azon leghatalmasabb rugók, melyek általában, különö- 
sen pedig a budapesti magyarodás erőmüvét legsikeresben moz- 
gathatnák előre. Képzeljük csak, ha egy magyar Albach a buda- 
pesti egyházi szónok székek valamelyikéről hazai nyelven hir- 
detné isten igéit : mennyi emberben ébredne vágy azt megért- 
hetni, s mfamyi ember fogna fáradságot venni rá, s mi nyo- 
masztó súlyt érzene az, ki a hitnek ezen szónoki tehetséggel és 
művészi erővel kétképen is megszentelt szózatát nem élvezné. 
Képzeljük, ha budapesti iskoláinkban a nevendékek mindjárt a 
jövő évben magyar nyelven tanulnák a tudományt, és egy dísze- 
sen éj>ült, országosan pártolt, következőleg jól rendezett magyar 
színház állana a város közei)én I Mi lialadást fogna tenni a 
nyelv és nemzetiség csak egy évtized alatt is, ininmagunk el 
fognánk rajta bámulni 1 

Nem tagadhatni, hogy Budapest magyarodására nézve eddig 
is tétettek már lépések, s ez eszmétől sem a két város kormá- 
nyai, sem a németajkú polgárság nem idegen többé. Kivált ez 
utóbbiak dicséretére legyen említve, hogy ők régóta buzognak 
gyermekeik magyarosításában, régóta küldözik azokat magyar 
vidékekre nyelvtanulás végett, s néha oly sikerrel, hogy pár év 
múlva visszatért gyermekeik alig tudnak németül beszélni ; és 
általában mondhatni, hogy a pesti német polgárban e részben 
ma már sokkal több jó szándék van, mint képzelnŐk. De az 
baj, hogy csaknem egészen magokra vannak hagyva. Gyerme- 
keik megtanulnak magyar vidékeken magyarul, de mi haszon- 
nal ? midőn haza térvén, itt az egészen német levegőben újra 
átváltoznak, kivált a leánygyermekek azzá, mik előbb voltak: 
németekké. Sem beszélhetnek, sem hallhatnak többé magyar 
nyelvet, mert templom, iskola, színház, honnan a magyarodás- 
nak terjednie kellene, s leginkább terjedhetne, németek, vagy 
legalább mai napig nincsenek azon állapotban, hogy magok 
iránt közfigyelmet gerjesztettek volna a nagy tömegben, és 
divattá válhattak volna: pedig a városi lakosnak az kedves, 
az népszerű, a mi divat. Iskola tehát, templom és színház, s 
olyan, melynek befolyása lehessen, melyet országos pártolás 
emel ! 

Ha már a hármat sorozni kellene, én hatására nézve a szín- 

házat luindjárt luásodik helyre inernóm tenni ; mert ennél sike- 
resebben csak iskola képes a magyar nyelvet terjeszteni. 

Csodálni lehet egyébiránt annak, ki körülményeinkbe nincs 
avatva, s ki oly boldog, hogy nemzetet cselekvés nélküli tespe- 
désben, százados álomban nem látott, miként lehete ily fontos 
tárgyakat, mint ez emiitett három, mai napig hathatós országos 
pártolás nélkül hagyni ; mert mindezekre nemzeti gyűléseinken 
beszédnél egyéb még nem igen történt. 

Ha azt akarnám e helyt magyarázgatni, mutogatni, hogy egy 
magyar színháznak igen nagy befolyása van nyelv és nemzeti- 
ség terjesztésére : szükségtelen munkát fognék tenni, azaz bizo- 
nyítgatni oly valamit, mit minden magyar átlát s hisz, s csak 
a nem-magyar vagy rosszakaratú tagad, de ez sem meggyőző- 
dés, hanem puszta makacsság vagy rossz czélokból. Nekem pe- 
dig a magyar színházról értekezőnek, nem az czélom, hogy 
német ajkú társainkat, kik az ügynek talán született ellenségei, 
részemre vonjam, hanem az, hogy magyarjainkat, az ügy iránt 
netalán ingadozókat, vagy hidegeket, buzdítsam, és a jóban erő- 
sítsem. 

Imént mondottaimból ki fog világlani, hogy én a magyar 
színház ügyét sokkal magasabb szempontból nézem ; hogy vele 
nem puszta mulatságot és időtöltést akarok, hanem nyelvet és 
nemzetiséget, nemzeti érzelmeket, sympathiákat stb., szóval oly 
intézetet, mely egészen magyar szellemtől legyen lelkesítve, 
mely kebeléből magyar levegőt leheljen e két városra. 



III. Operák és színdarabok. 

A túlzás emberei, kiket rendszerint csak szenvedély vezet, s 
a dolgok becsét hidegebben fontolni nem tudják, s kik a szín- 
házi ügyben is saját érdeköket a honiaktól elválasztani gyen- 
gék, egy kérdést hoztak napirendre, melynek megfontolása 
lényegesb és nagyobb következményű, hogysem a magyar szín- 
házról gondolkodónak hallgatással mellőznie lehessen. A kérdés 
ez : Miként lehet és kell az operát a magyar színháznál tekin- 
teni ? 

Mióta a pesti színház megnyittatott, s benne Carl és Wurda, 
Schodelné és Dobrowszky hangjaikat megzendülni hallók, azóta 
a magyar operáról igen sok a beszéd ; annak számos kedvelői, 
látogatói támadtak, s azon idő óta leginkább, hogy Schodelné magát 
pesti magyar színház tagjává szerződéssel kötelezte, minden 
figj^elem az operára van függesztve, s a színdarabok ügye naá- 

sodrendű, hogy ne mondjam mellók-tárgygyá vált. Vájjon he- 
lyén van-e ez ? 

Schodelné tehetségei tagadhatatlanok ; ő — habár nem oly 
csoda is, mint a kritikának némely gyarló űai velünk elhitetni 
akarnák — kétségkivül jeles énekesnő, s érdekes jelenet a ma- 
gyar színpadon. Neki a magyar színházi opera sokat köszönhet, 
nélküle az oly rövid idő alatt alig bírt volna annyira kifejlődni, 
alig magának oly sok kedvelőket szerezni. Annak ő lelke, ő ele- 
venítő forrása. De a mint egy részről neki érdemei vannak, úgy 
más részről azokért bőven, talán pazarlólag is jutabnaztatik, s 
nem igen van oka hálátlanságról panaszkodni. Neki magának 
nagyobb hónapdija van, mint Lendvayné, Laborfalvi Eóza, Me- 
gyeri, Szentpéteri, Fáncsy, Lendvay, Egressy Gábornak együtt, 
kik jelenleg a magyar színészetnek legméltóbb képviselői. Ezen 
fölül a magyar színháznál Schodelné szeszélyeinek minden meg- 
hódolt; ott ő nem ismer urat, ott senkinek, még elöljáróinak 
sincs sem oly sok, sem oly erős akarata, mint neki. fölül áll 
minden renden és minden színházi törvényen, a mi, ha hódolói- 
nak nem is, neki mindenesetre diadal. Mint XIV. Lajos fran- 
czia király monda egykor: «A státus én vagyok !» úgy^, ő mél- 
tán mondhatja: «A magyar játékszín én vagyok I» — akkor 
lép fel, mikor neki tetszik, azon szerepben, melyben akar, akkor 
hagyja el Pestet és annyi időre, a mikor és mennyire kedve 
van, szóval, ő saját akaratánál egyéb korlátot nem ismer. Ez 
ügyességre mutat, s a derék énekesnő eszének nem válik szé- 
gyenére ; a hódolók pedig érdemlik, hogy rajtok gázoljon, mert 
Id nem kénytelen, mégis elhagyja magát tapodni, az méltó rá. 
A színügy barátjának ugyan szomorú látvány, de annak, ki 
hazai dolgokon nem sokat aggódik, nmlatságos távolról nézni, 
mint leve itt egy intézet egy asszonyka szeszélyei játékává, s 
mint vesz az napról-napra czélellenibb irányt. De ezeket csak 
mellesleg. 

Ha Schodelné Német-, Franczia- vagy Olaszországban tette 
volna azt az opera megalapításában, mit nálunk teve, mindenki 
örömömledés közt említhette volna nevét. De a mi lielyzetüak 
egészen más, s csak ezen példa is mutatja, hogy a külföld neiii 
mindig szolgálhat előképül. Nekünk színházunkkal nevezetesb 
czéljainknak kell lenni, mint maga a művészet is. ítéletem sze- 
rint elsőbb a haza és nemzet, mint a művészet, s amazokat e 
miatt elhanyagolnunk nemcsak bűn, de józan észszel sem egyez- 
tethető. — A mélyebben látó és jövendőre kinéző hazafinak 
nem lehet a magyar színpadi opera gyarapodásán és az eirxlí- 
tett énekesnő törekedésein tiszta öröme ; mert épen ezek azok. 



SZÓZAT A SZÍNHÁZ ÜGYÉBEN. 83 



mik bennünket színházunkkal oly visszás állásba hoztanak, 
hogy most már magunk sem látszunk érteni, mit akarunk ; 
épen ez énekesnő és opera azok, mik a mostani igazgatás pár- 
tolását oly mértéken túl megnyerek, s a közönség kedvezéseit, 
tapsait egészen magokhoz ragadták, hogy jelenleg a színészet a 
szó legsajátabb értelmében háttérbe van tolva. 

Az igazgatóságnak vagy talán magának a részvényes társa- 
ságnak e részbeni nézeteit mi illeti, ők magok tudhatják leg- 
jobban, mit akarnak. Nekik, magányosak egyesülete levén, talán 
szabad saját erszényökre oly mulattató intézetet alkotni, milyet 
tetszik ; szabad teljességgel tekintetbe nem venni, szolgál-e az 
általok pártolt intézet hazai czélok előmozdítására vagy sem ; 
de valamint nekik ezt szabad, úgy nekem viszont ós minden 
hazafinak szabad volna itt és mindenütt nyíltan, távol minden 
sérteni akarástól, kimondani, hogy ily gazdálkodás a pesti ma- 
gyar színházzal nemzetiség tekintetében furcsa gazdálkodás. 
Azonban mire vezetne ez ? Megváltoztatná a dolgok mostani 
állását ? Teljességgel nem. Ismerek urakat, kik sokkal maka- 
csabbak, s így talán bölcsebbek, hogysem Írótól, kivált ha az 
még tudós társaság tagja is, javaslatot, a magokéval ellenkezőt, 
figyelembe vegyenek. De nekem is nem czélom e csekély irat- 
kában a mostani igazgatás tetteit feszegetnem ; az ő urodalma, 
mint tudjuk, a pesti magyar színházban csak ideigleni, pár 
évig tartó, nekem pedig a színház jövendője függ szemeim 
előtt. Az czélomra igen kicsiny tekintetű dolog, hogy 1839-ben 
oly kormány alatt vau a pesti magyar színház, mely operát 
pártol színnaűvek kárával : ez mulandó I de hogy ezen bal irá- 
uya és fonák nézete a dolognak át kezd szivárogni a nagy kö- 
zönségbe, ez a színház jövendőjére súlyos s eldöntő következ- 
ményű, 8 ez az, mi engem szólásra kényszerít. 

Tessenek bár szavaim, vagy ne, kénytelen vagyok kimondani, 
lií^gy itt nekünk a magyar színházban csakugyan opera a fŐ dolog, 
nem pedig színmű : akkor ezeu színház nem érdemli, hogy felsegé- 
léaére, még most a nemzet csak egy fillért is adjon. Mert vájjon, 
mi országos czólt érünk mi el ezen, bár a magok nemében jeles, 
iVarrnákkal, BecUricékkel, Bajit aloíkal stb. ? Nyelvet terjesz- 
tünk-e vagy nemzetiséget ? En azt hiszem, egyiket sem. Nem- 
zetiséget nem, mert ezen operák mind idegen termék, idegen 
*ó.rgy és világ, idegen szín és charakter, idegen hang és érzés, 
olasz, vagy francála, vagy német, de semmi esetre nem ma- 
gyar ; oly szín, charakter és érzés, melyek vagy meg nem ho- 
nosodnak közöttünk, vagy ha igen, a mennyit általok művészi- 
leg Jiy erünk, ugyanannyit veszítünk nemzetileg, mert muzsikai 

érzéseinket, ízletünket németté, olaszszá, francziává változtatják, 
és lassanként egyszerű, de magyar sajátsággal teljes, szivünk- 
höz szóló, nemzeti sympatliiákat ébresztő, s így nekünk felette 
becses énekeink iránti szeretetünket is elfonákítják leikeinkben. 
Senki nálamnál nagyobb tisztelője nem lehet a művészetnek, 
tűnjék az fel bárhol, szobrászi vagy képirói, zene vagy költői 
nemben ; senki nálamnál jobban nem gyönyörködhetik egy 
jeles és jól adott operában ; de hol a művészet nemzetiséggel 
jő ütközésbe, ott mindig e másodiknak fogom adni az elsőséget, 
s nekem, megvallom, nemzetiség árán művészet nem kell. Mi 
legyünk előbb nemzet, aztán gondolkodjunk művészetről s mű- 
vészi ízlésünk nemesítéséről. Nemzetiségünket ügyekezzünk ide- 
gen befolyás nélkül saját magából kifejteni, úgy lesz az majd 
valódi, hasonló a francziához, angolhoz és spanyolhoz, hol az 
idegen is elváltoztatja charakterét, és a nemzetihez simul, és 
különböző a némettől, mely világ utánzója. Nekünk mindent 
alá kell rendelnünk ezen fő eszmének: nemzetiség, s mindeüt. 
s így a művészetet is, ennek gyarapítására használnunk. Legyen 
bár a művészet magában és magáért is becses, ha az még most 
nemzetiségünket gátolná, nem segélni, hanem inkább káros 
befolyását akadályoznunk kellene. 

Ismerem s végig gondolám az ellenvetéseket, melyekkel állí- 
tásaim ostromoltatni fognak, s nem rettegem őket. Ki fogja 
elhinni, szólanak majd, hogy az opera ne volna nyelv terjesz- 
tésének eszköze : mennyi idegen ajkú embert csal az be a ma- 
gyar színházba, kik lassanként oda szoknak ? S vájjon az opera- 
textus nem magyar nyelvű-e csak úgy, miként a színművek? 
És a zeneművészetben nem lehet-e nemzetiség ? Nem fejezhet-e 
az ki magyar érzelmeket, nem buzdíthat-e bennünket nemzeti- 
ségre ? 

Épen az, hogy az opera sok idegen ajkúakat csal a magyar 
színházba, bizonyítja, mit ón állítok, hogy t. i. az opera nem 
eszköze azon czéloknak, miket színházzal elérni törekedünk. 
A sok idegen ajkú hallgató mindannyi tanú, hogy az opera 
egyetemi nyelv, melyet magyar és német, tót és oláh egyképen 
értenek. Már hogy egyetemi nyelv magyar nyelvet terjesztem 
nem fog, ezt csak el fogja nekem mindenki hinni. Ha az az 
opera idegen ajkúakat is csal be a magyar színházba, abban éu 
kevés örvendetest látok ; az legfelebb a pénztárnak hasznos — 
jóllehet még ez is kérdés — mi egy országos segedelemmel 
alapított háznál csak másodtekintetű dolog leend. Azon idegen 
ajkú, ki csak operába jár, nem igen fog valaha magyar szín- 
darabokat megnézni. Ama beszoktatás, beédesgetés, becsalús. 

mit az operának tulajdonítunk, nem jelent többet, csak azt, 
hogy meddig jó operáink lesznek, addig az idegen ajkúak be 
hagyják magokat csalni és hozzá engedik magokat a színi épü- 
lethez szokni, de nem a színművekhez is. Hogy valaki ezekhez 
szokjék, ezek előadására járjon, arra nem ok az operába-járás. 
íme két éve múlt, hogy megnyitottuk a pesti magyar szín- 
házat, hogy operáink németeket csalogatnak belé, s mit tapasz- 
taltunk ? Azt-e, hogy a németek színdarabjainkhoz kezdenek 
szokni ? Szaporodott-e vájjon a színdarabok néző közönsége ? 
Épen nem ! Csak azt látjuk, hogy a németek a magyar szín- 
házi operához meglehetősen hozzá kezdenek szokni, mert opera- 
közönségünknek egy harmada alkalmasint németekből áll, kik 
a magyar operából a magyarosodásnak még csak első elemeit 
sem nyerik, azt nevezetesen, hogy füleik magyar kiejtéshez 
szoknának. 

Operáinknak magyar textusa .van, igaz, de mi haszon ebből 
is ? Szokásban van a színházaknál, midőn új opera adatik, a 
darab meséjét röviden a játékszíni czédulákon közleni ; s mire 
mutat ez ? Vájjon nem arra-e, hogy az operákat előadás alatt 
megérteni igen nehéz ; mert minden hatodik-hetedik énekes 
csak az, ki nekünk nem csupán hangot, hanem szavakat is éne- 
kel. Mi felette kevés az, mit ének alatt a textusból érthetni I 
Maga Schodelné, legügyesebb énekesnőnk, annyira érthetetlenül 
énekli a magyar szavakat, hogy senki sem merne megesküdni, 
néha egész operán keresztül, vájjon nem spanyol texstust éne- 
kel-e? S ily körülményben ón valósággal nem is tudom, minek 
vesződik derék énekesnőnk magyar textus tanulásával, holott 
német vagy olaszszal is épen úgy czélt érhet, mint most, ha- 
szon is csak annyi van benne nyelvünkre nézve, mint jelenleg, 
azaz : semmi. 

Hírlapjaink egyikében valaki javaslá : alapítsunk olasz operát 
a magyar színházban. Ezen javaslatot sokan mint túlságosat 
nevették akkor ; pedig nincs benne nevetni való, mert olasz 
operával mi csak azon czólokat érjük el, melyeket a mostani 
magyarral. Ha pusztán mulatságot óhajtunk, fogunk nyerni 
nagyobbat, mint most, mert jobb énekeseket léptethetünk föl. 
Ha nagy közönségnek örülünk, meg lesz minden bizonynyal ; 
niert a német is mind színházunkba fog járni, jobb énekeseket 
hallhatván nálunk, mint saját színpadán. Szóval, tökéletesebb 
énekeket fogunk hallani, mulatságunk több lesz, közönségünk 
nagyobb ; és, ha talán rettegünk, hogy a magyar színházban 
egy kis nemzetiség s magyar nyelv ragad ránk, o részben sem 
kell aggódnunk : az olasz opera oly kevéssé fog bennünket ma- 



86 DRAMATURGIAI ÍRÁSOK. 



gy árokká tenni, mint & mostani, és — a mi nem megvetendő 
észrevétel — nem kell többé vesződnünk fiatal magyar éneke- 
sek tanításával — mely czélra most conservatoriumot is készü- 
lünk alapítani ! — Olaszországból kész énekeseket kaphatunk, 
kettőt is azon áron, mit most egynek fizetünk, kik bizonyosan 
kevesebb követelésűek lesznek, mint e mostani egy. A valódi 
hazafi aztán majd örvendeni íog ezen olasz-magyar intézetnek 
úgy, mint kinek háza ég, s titkon talán köny csordul ki sze- 
meiből, midőn meggondolja, mivé lett azon ház, melyre ő ada- 
kozott, s melytől nyelv s nemzetiség tekintetében oly sokat várt. 

Nem állítom, hogy zeneművészet általában, s különösen az 
operai ne fejezhessen ki nemzeti érzelmeket ; sőt ellenkezőleg, 
azt hiszem, hogy operák által fog idővel nemzeti zenénk kifej- 
lődni, s nemzeti zenével érzések, sympathiák nemzetiek. Ha 
nyelv ügyét nem is, vagy csak kis mértékben, de nemzeti ér- 
zelmeket bizonyosan terjeszthetnek, életben tarthatnak az ope- 
rák ; de ezen operáknak aztán magyar szelleműeknek kell lenni, 
s magyar eredetieknek, nem pedig oly aknák, mint a mostaniak, 
melyekben nemzetiségünknek még csak szikrája sincs. De mi- 
kor fog ezen időszak bekövetkezni ? mikor zeneművészeink 
támadozni, kik még talán nem is születtek, kik a felsőbb ma- 
gyar zenét teremtendik ? Miként az opera ma áll, s talán még 
ötven évig fog, nyelv és nemzetiség tekintetéből csak annyiban 
érdemel pártoltatást a magyar színházban — mint felébb az 
I. szakasz végén érintem — mennyiben a színművek jobb elő- 
adását eszközölheti. 

Meg kell itt gyónnom, hogy valahányszor én egy olasz Báj- 
itali vagy Normát hallgatókkal tömött házban előadatni latok, 
s utána más napon egy eredeti magyar színmüvet üres falak 
közt, mindannyiszor elszomorodik lelkem, s néha elkeseredé- 
semben azt kérdem magamtól : minek e népnek színház ? Ez 
még itt is hazájától fut ; nem azt pártolja, mi lételének alapjait 
vetné meg, mi halottaiból támasztaná fel lassanként, hanem 
épen azt, a mivel semmi hazafiúi czélok egybe nem kötvék; itt 
is külföldieskedik, s mivel az opera a németnél, a francziánál 
inkább divat, mint a színdarabok, ő is meg akarja mntatni, 
hogy divatszerű, nem gondolván meg helyzetünk különbségét a 
német s francziától, kiknek nyelve kiirthatatlanúl van meggyö- 
kerezve ; nem azt, hogy nekünk nemcsak vagyoni, hanem szel- 
lemi áldozatokat is kell tennünk, ha nem akarunk a nemzetek 
sorából kitöröltetni, s hogy, ha operákban jobban gyönyörköd- 
nénk is, nem ezeket, hanem a színészetet kellene pártolnunk. 
És ha csak operáért járjuk a házat, minden józan azt fogja kiál- 

tani: Egy fillért se színházra, mert az nem mozdít elő nemzeti 
czélokra, hanem csak vétkes külföldieskedés fészkévé vált ; őrül- 
tek házát inkáhb, mint operaházat I arra bennünket erkölcsi 
kötelességek is kényszerítnek, erre csak mulatkozási vágy vonz : 
annak haszna leszen, ennek inkább káros következéseit vár- 
hatni. 

Ha színházunk mostani állapotját fontolatra veszszük, lehe- 
tetlen nem látnunk, hogy az opera már eddig is tett kárt, és 
lassanként, ha a dolgokat így folytatjuk, még többet teend. 
Emlékezzünk csak vissza budapesti színészetünk azon idősza- 
kára, midőn rendes operáink még nem voltak, midőn azok még 
színházunknál nem foglalták el az uralkodó széket. Színészeink 
iparkodóbbak voltak, mint ma, és színdarabjaink közönsége 
mind buzgóbb, naind részvét-telibb, s talán nagyobb számú is. 
Mióta az opera lett minden, minden megváltozott. Az igazgatás 
pártolásának lehetetlen, hogy a közönségre befolyása ne legyen. 
Ha ő akarja, a most pártolt operákat szinte úgy megunathatja 
a közönséggel, mint megúnatnak a színdarabok. Ne legyen csak 
az operákra annyi ügyelet, ne oly tönaérdek költség, mint most, 
legyenek az előadások hanyagok : meg fogjuk látni, hányan 
látogatandják az operai előadásokat. Most az általános pártolás 
alatt az opera szépen virágzik ; az énekesek szembeötlő hala- 
dást tesznek a művészetben ; előadásaik szorgalomra, készült- 
se'gre mutatnak ; az opera-repertorium érdekes és változatos ; 
sem előadásoknál, sem újdonságok szerzésében költség nem 
kíméltetik, s a mi első előadásokban nem tőn kitűnő szerencsét 
mint Vesta szűzé, Csel, Mari stb., attól a közönség igen óvato- 
san kíméltetik. A színdarabok ellenben alig tengenek a köz 
részvétlenségben. A közönség el van szoktatva tőlök, mert ope- 
rát és csak operát vár, és ha a magyar színházban nincs opera, 
készebb a németbe menni, csakhogy operája legyen. S e túlsá- 
gos operázás még a német színháznak is előmozdító eszközévé 
kezd válni. A színdarabok repertóriumára semmi gond, megunt 
és rég elfeledett Csörgő sapkák, Mexikói vőlegények stb. sze- 
detnek elő, egyszerre két-három jobb színész vendégszerepekre 
bocsáttatik, és nagy szerepek, gyakorlatlan fiatal színészek ke- 
zeibe adatnak ; az előadásokat készületlenség, szerep-nem-tudás, 
figyelmetlenség, álmosság és unalom bélyegzik. Színészeink úgy 
nézik magokat, mint kik csak kegyelemből vannak tűrve : s 
ezért kialudt bennök a játékkedv, az ügyekezet, mindamellett, 
hogy fizetésök oly nagy, a milyen még soha sem volt. E köz 
marasmusban minden ember idegenedni kezd a háztól, s a szín- 
darabok előadása alatt látni a páholyokban ámításokat, a karza- 

ton pedig csak amolyan erőltetett tapsokat hallani. íme, ezt 
köszönhetjük az operának ! Színházunk, minek nemzetiség és 
nyelv templomául kellett volna lennie, puszta mulatkozás he- 
lyóvó vált. Magával az operával is annyira megfeszítettük a 
húrokat, hogy most már alább bocsátani bajos, s magok az 
opera pártolói is nemsokára legnagyobb zavarban lesznek, mert 
vagy imádott ónekesnőjök szeszélyeit lesznek kénytelenek min- 
den áron tűrni, vagy egy hozzá hasonlót jó drágán szerezni, 
mivel Dériné a pesti közönségnek többé nem kedvencze, Felbér 
pedig csak most fejlődik. Nem okosabb volt volna-e a dolgot 
lassan kezdeni, s úgy fokonként magasabbra emelkedni, mint 
egyszerre oly nagyot előre szökni, honnan többé nincs vissza- 
lépés. 

«Am legyen tehát 1» fogja ezekre mondani az operák túlzó 
barátja: « tegyünk próbát ezután a színdarabokkal, de meglát- 
juk, hogy üres leend a ház». Ha a színészetet, mely hitelét 
kezdi veszíteni, oly rendbe hozzuk, mint kell és tőlünk telhe- 
tik, kétlem, hogy e jóslat valósuljon ; ha pedig csakugyan így 
áll a dolog, ha csakugyan nem kellene a pesti közönségnek 
többé a színdarabok : akkor félre minden gondolattal egy nem- 
zeti színház alapításáról, akkor az nekünk többé nem eszköz 
czéljainkra, s nincs ok, miért vesztegettessék reá országos erö, 
országos gond. Hagyjuk ekkor az egész színügyet magányos 
vállalkozók szerencséjére és nyerekedési ösztönére, a nemzet 
pedig fordítsa figyelmét hasznosabb és szükségesebb vállalatokra. 



lY. A pesti magyar színház országos pártoliatásáról. 

Előadám okaimat, melyekből a magyar színészetet országosan 
pártolandónak vélem ; elmondám, miért gondolom minden 
egyéb intézetek előtt, s miért Pesten ; hátra van, hogy arról 
szóljak, vájjon szüksége van-e a pesti magyar színháznak or- 
szágos segedelemre, nem volna-e megalapításában más mód ? 
Hiszen a magyar tudós társaság is, mondják sokan, magányo- 
sok adományiból állott fel és virágzik ; nem jobb út volna-e a 
színházra nézve is ez ? Külföldön nem példa nélküli, hogy szín- 
házak részvényekkel alapíttattak és tartatnak fenn, Angliának 
pedig tömérdek intézetei vannak, melyekre országosan egy fillér 
sem szavaztatott. 

Ezen észrevételekre, melyeket nem-akarás talált ki, s ha a 
színház országosan elŐvétetik, ismét nem-akarás fog előgördí- 
teni, bátorkodom nézetimet röviden előadni. 



SZÓZAT A SZÍNHÁZ ÜGYÉBEN. 89 



Midőn 1837-ben a pesti magyar színház építése vége felé 
közelgene, hirdettetett, hogyha valaki, magányos, eléggé vagyo- 
nos személy, vagy egyesület találkozandik, ki a színházat ki- 
veendi, Pestmegye hajlandó könnyű feltételek mellett azt neki 
átadni. Azt hiszem, hogy a színháztól fizetendett haszonbéri 
pénzmennyiség nem igen terhes fogott vala lenni, sőt talán a 
megye azon kötelezés mellett, hogy a haszonbérlő tartozzék jó 
színészi személyzetet tartani, megelégedett volna csupán a tulaj- 
doni jog elismerése végett egy pár aranynyal is ; mert lelkes 
rendéit, kik e ház építését határozák, tisztán hazafiúi czélok, 
nem pedig nyerekedési vágy vezérlették. De mindemellett is 
haszonbérlő nem találkozott, mert a vállalat nyereséget nem 
Ígért. Más módhoz kellé tehát nyúlni, s ezen más mód egy 
részvényes társaság volt, mely jelenleg a színházat bírja. E tár- 
saság csak nevezi magát részvényesnek, valódilag nem az ; tag- 
jainak részvényeik után semmi pénzosztalék nem jár, serami 
jótéteményben, a hazafiúi öntudaton kivül, nem részesülnek. 
Kiki befizeti részvényét 40 pengő forintjával és még csak ka- 
matot sem húz, csupán a részvény tőkéje fizettetik vissza há- 
rom év múlva. Ez tehát tisztán hazafiúi áldozat, mely magában 
igen szép, de bizonyítványa annak, mi mesterséges utakon lehe- 
tett néhány hazafit a színház pártolására bírni. 

Ez így levén, kérdem én most már, miután 1837-ben, midőn 
bennünket szép remények kecsegtettek ; midőn azt hittük, hogy 
magok a pesti vásárok fényesen fognak jövedelmezni, nem akad- 
tak vállalkozók, kik e házat kivenni merték volna, miután csak 
oly mesterségesen alkotott testület segélyével lehetett azt meg- 
nyitni : 1839-ben, midőn hétről-hétre aggodalomban vagyunk, 
hogy jövedelem szűke miatt a ház bezáratik, most reméljük-e, 
hogy magányos vállalkozók akadnak a színház fentartására, 
kik pénzöket minden haszon reménye nélkül kivetik ? Ez való- 
sággal igen túlságos képzelet volna ! 

A mi példák vonatnak egyéb intézetekről a színházra, azok 
azért nem alkalmasak, mert Angliában és máshol is, a magá- 
nyosok által állított intézetek nagyobb része olj^an, mely hasz- 
not igér ; azok ellenben, melyeknél a részvénynek pusztán erköl- 
csi osztaléka lehetne, hol áldozni kell, fejedelem vagy ország 
által pártoltatnak. Színházak, a nem, vagy legalább ritkán jöve- 
delmező intézetek közé tartoznak, s a valósággal jó állapotban 
Jevök többnyire kormány vagy város vagy ország kezeiben 
vannak. 

Mi a Tudós Társaságot illeti, igaz, hogy szép példája a ha- 
zaűúi lelkesületnek, midőn egyesek egyszerre 50 — 60,000 pengő 

forintonként tesznek áldozatokat, minden anyagi nyereség remé- 
nye nélkül ; de ezen példák a mily dicsőségesek, oly ritkák is 
egyszersmind. Csak kevesen vannak, kik ily tettekre képesek, s 
ezen kevesek vagyonára áhitozzunk-e örökké, midőn közintézetek 
gyámolításáról vagyon szó ? Nem volna-e tőlök esztelenség ma- 
gokat kimeríteni, s nem a legbotránkoztatóbb igazságtalanság-e 
tőlünk kivánni, hogy ők, és mindig csak ők áldozzanak ? a 
többség pedig távolról nézze, semmit nem téve, minthogy ma- 
gasztalgassa őket, némely kaján pedig titkon még nevesse is, 
mint fanatikusokat a honszeretetben ; mert — pirulva kell ki- 
mondanom — vannak ily titkon nevetők is. A Tudós Társaság 
magányosok adakozásaiból alapíttatott, de vájjon a nagylelkű 
alapítók czélt órtek-e már vele ? Az-e már ezen intézet, minek 
lennie kellene, s minek alapítói akarták ? Azt hiszem, hogy 
attól még meglehetősen távol van. Mennyit kellene tenni, meny- 
nyit tudna és bírna tenni, mit most jövedelem szűke miatt nem 
tehet ! Egy dolgot említek csak. Én, ha tőlem függne, a Tudós 
Társaság fizetett rendes tagjainak nem engedném meg, hogy 
más hivatalokkal foglalkodjanak, mint a mi literatúra körébe 
tartozik, s ekkor másként fognának munkálkodni mind a tár- 
saságban, mind azon kivül a literatúra javára. De most ezt 
kivánni nem leliet, mert egy része a tagoknak épen nincs 
fizetve, egy része 300 és 500 pengő forinttal : oly summa, mely- 
ből Pesten, hol csak szállásért elfizeti nagy részét, alig élhet 
valaki tisztességesen. Azért kénytelen csaknem mindenik más 
foglalkodásokat, hivatalokat vállalni, mi írói pályájának ritkán 
kedvező. Igaz, hogy a Magyar Tudós Társaság, gazdasági igen 
okos rendszerénél fogva, miszerint az évi jövedelmek egy része 
a tőkéhez tétetik, száz év múlva igen gazdag és virágzó inté- 
zetté leend ; de ha az ország azt óhajtja, hogy ne csak tengjen, 
hanem virágozzék, és pedig most mindjárt, midőn talán leg- 
nagyobb szükség van rá, gyümölcsözzön, szükség ezt is orszá- 
gosan segélnie, s íme csak ott vagyunk végtére is, hol e sza- 
kaszt kezdettem : az országos segedelemnél. 

Ha tehát akarjuk, hogy a magyar színház is Pesten ne csak 
tespedjen, hanem biztos lábon álljon, és valahára virágozzék, 
haladás eszköze legyen nyelv, nemzetiség s művészetben : or 
szagos gonddal kell azt gyámolnunk. 

y. A színház pártolása érdekében áll minden magyar hazafinak. 

Midőn egyszer-másszor a pesti színház építésére teendő ön- 
kényes adakozásokra szólíttattak fel a hazafiak, azok, kik Pest- 

tői távol laknak, vagy kik a renddel, melynek tagjai, nem egyez- 
tethetik meg a színházba járást, azt mondák és mondják ma 
is: fMinek adakozzam én a pesti színházra, én, ki annak soha 
hasznát nem veendem, ki talán életemben nem fogok belépni 
küszöbén ? » 

Megvallom, ezek pusztán csak önzés sugalmai. Egyedül azt 
kell-e előmozdítanunk, a mi személyes érdekeinkben áll, s a 
közért semmit nem tenni ? S midőn a közért áldozunk, nem 
áldozunk-e magunkért is egyszersmind, mert hiszen a közbon 
magunk is benn vagyunk. Felébb érintem, hogy a színházat 
nem időtöltésül pusztán, hanem nemzeti czélokért kell akar- 
nunk, és így tagadnom kell, hogy legyenek hazafiak, kiknek a 
pesti magyar színház ne legyen érdekökben, lakjanak azok bár 
Pesten, •bár Pesttől távol, és tartsák a színházba járást saját 
személyökre nézve bár illetlennek. Ki magyar nyelvet és nem- 
zetiséget akar, ki azt hiszi, hogy e kettő ránk nézve nagy kö- 
vetkezésü, annak azt nemcsak egy, hanem minden czélra vezető 
eszközökkel kell akarnia, legyen az színház, vagy iskola, vagy 
bármi egyéb. 

De ha pusztán személyes érdekeinket tekintjük is, gondol- 
kodjunk csak keveset, látni fogjuk, sokkal hihetőbb, hogy a 
marmarosmegyei ember megyéjében idővel jó magyar színészt 
látand, ha Pesten egy színház lesz alapítva, mint ha Manuaros- 
ban alapíttatik egy. S ez csupán azon egyszerű okból, mert a 
pesti közönség naponként kifejezett tetszése vagy nem tetszése 
sokkal jobb iskola színésznek, mint például a viski közönségé. 
Ha Visken építünk egy magyar színházat, száz év múlva is 
alig fogunk benne jó magyar színészt látni ; de ha Pesten éj)í- 
tünk, sokat merek föltenni, csak húsz év múlva is, magyarodá- 
sunk haladván, lesz oly vándortárpaság, mely igen kielégítőleg 
játszhatik Visken. Ily nagy a különbség hely és hely között 
művészi előhaladás tekintetében. Gróf Széchenyinek teljes igaza 
van, midőn azt mondja Játékszínrűl írt munkájában : «Ha szín- 
házainkra nézve is nem ex-, hanem concentrice dolgozánk vala, 
azóta volna egy jó színházunk Pesten, a helyett, hogy most egy 
sincs, s ezen egy, iskolája s ültetvénye lehetett vala régóta több 
jó magyar színésznek. De saját érdekeinket szeretjük első helyre 
tenni, s e miatt elhanyagoltatik a köz, pedig a közzel a saját 
is csökken, s így a legszebb úton járunk, hogy semmi czélhoz 
ne juthassunk.* 

YI. Koldulás. 

Országos segedehnezéseknek, ajánlásoknak, melyek, ha egy- 
szer határozatba mentek, adózás természetét veszik magokra, 
nálunk még maiglan sok ellensége van. A megyéknél szinte köz 
divat országgyűlési utasításba adni, hogy a követ semminemű 
rendkívüli adót küldőire haza ne vigyen. 

En sem hazafi sággal, sem idő szellemével nem látom ezt 
egyezőnek. Hogy egy ország közintézeteket nélkülözhessen, ezt 
sem okoskodás útján, sem példával nem bizonyíthatni be, s 
mihelyt az kétségen kivüli, hogy ez vagy amaz intézetre szük- 
ség van, ügyekezni kell mielőbbi alapításán. Kinek kötelessége 
már közintézeteket alapítani ? Egyeseknek ? Ez valamiuJfc czél- 
szerűtlen, úgy igazságtalan is, s azonfölül szerfelett terhes. 
Állíthatnak egyes személyek közintézeteket, ha nekik tetszik, 
ha részvényeik után hasznot várhatnak, vagy ha szellemi osz- 
talékkal megelégesznek ; de egy-kettönek közért terhet viselni 
nem lehet kötelesség. 

Divatos nálunk közintézetek alapításakor a koldulás, s ez 
néhány ízben már sikerűit is ; de valljuk meg, hogy a kolduso- 
kat utczán úgy, mint szobában meguntuk, s minél messzebb 
haladunk elő értelmileg, annál inkább ellene fordul a közvéle- 
mény a koldulásnak, mint minden józan czél elleni szokásnak. 
Ez egyik embert a másik felett terheli, ugyanazért igazságtalan 
is. A jobb anyagból gyúrt ember eddig, míg az alamizsnálkodás 
szent dolognak tartatott, többet és többször adakozott, mint az, 
kinek hazafiság, erény, vallás csak puszta nevek. Itt nem va- 
gyon, hanem az ember nemesebb része, jó szíve, vettetik adó- 
teher alá. 

A valódi koldulás ellen általában igen sokat lehetne mon- 
dani ; nekem itt csak az intézetekre tenni szokott koldulásról 
czélom szólani. Ezeket én czéltalanok- és alkalmatlanoknak tar- 
tom. Hányszor történtek már kéregetések törvényhatóságoknál 
színházak építésére, szinésztársaságok segélésére, és hol va- 
gyunk szinészetünkkel ? Melyik magyar szinésztársaságnak bír- 
tunk mindeddig állandóságot szerezni, önkényes adakozásink- 
kal ? Ha egybe számítnók azon j^ónzmennyiséget és fáradságot, 
melyet egyszer-másszor szerte a hazál)an a színészetért áldoz- 
tunk : oly nagynak találnók, hogy belőle egy pompás színház 
telnék ki és biztosíttathatnék örökre. 

A színészet hasznára történt koldulások oly régiek, oly na- 
ponkéntiak, s épen ezért megunottak, hogy én azt hiszem, min- 

deii oly színházbarát, ki nem többel, csak 2(XX) váltó írt jövede- 
lemmel bír, ha ekképen szólíttatnék meg: « Barátom, adj a pesti 
magyar színházra most egyszer száz váltó forintot, és örökre 
meg lesz az alapítva, te j)edig örökre megszabadulandasz ezen- 
túlra a koldulási alkalmatlanságtól, nem vonakodnék a száz 
váltó forintot lefizetni, részint hazafiságból, részint, hogy az 
alkalmatlan koldulástól menekedjék. Pedig száz forint 2000 jöve- 
delemtől felette sok I és bizonyossá merek tenni akárkit, hogy 
oly summára, mennyi száz váltó forintonként minden 2000 jöve- 
delemtől begyűlne országos kivetés szerint, 8zínházala])ításra 
szükség nincsen. 

Nincs semmi ok reá, hogy az országos ajánlásoktól idegen- 
kedjünk, sőt intézetek alapítására ez az egyetlenegy igazságos, 
czélszerű és könnyű mód. Czélszerű, mert minden egyes erőket 
egy pontba von össze ; igazságos, mert vagyonához képest min- 
denki aránylag terheltetik, mi a koldulásnál és önkényes aján- 
latoknál nem történik ; könnyű végtére, mert mindenki köteles 
levén viselni a terhet, az sok között oszlik meg, s végtére alig 
leszen érezhető. 

Ne kolduljunk tehát, s ne várakozzunk nagylelkű adakozá- 
sokra, melyek csak egyeseket terhelnek, a nélkül, hogy czélra 
vezetnének : hanem vessük ki egymásra önkényes adóként, és 
vigye a terhet kiki. 

Szép bizonysága például Nógrádmegye rendéi hazafiságá- 
nak, hogy legújabban a pesti magyar színház felsegélésére 
5000 pengő forintot ajándékozának ; de mire vezet ? Czéltalan 
és idő előtti vesztegetés, s Danaidák edényébe vetett pénz, mely- 
lyel a lelkes megye sem többet, sem kevesebbet nem eszközle, 
mint azt, hogy a színház mostani birtokosainak igazgatási éle- 
tét egy hónappal tovább húzta, mert körülbelül 5000 pengőre 
mennek hónapos költségei. Ez tehát csak oly gyógyszer, mely 
egy pár napot told a beteg életéhez, de a haldoklót többé lábra 
nem állítja. 

Én koldusnak nem örömest adok krajczárt, részint mert így 
nem eszközölhetem, hogy ne maradjon örökké koldus, részint 
mert nem is vagyok benne bizonyos, vájjon jó czélra adakoz- 
tam-e, vájjon nem henyét, vagy gazembert segítek-e ? de egy 
szegényeket gyámoló intézetre legnagyobb örömmel fognám 
adni a rám esendő forintokat. 

Vn. Alaptőke. 

Egy országos színház alapítására hatszázezer pengő forintot 
vélnék szükségesnek. Ez nem nagy mennyiség Magyarország- 
nak, czélunkra pedig, azt hiszem, elegendő. 

Ezen summát én tőkének hagynám, és vele a gazdálkodást 
ekként intézném el : A tőkének évenkénti kamataiból egy részt 
mindig félre tennék a tőkéhez. Például: 600,000-nek 5 száztóli 
kamata teszen évenként 30,000 pengő forintot. Ezen harmincz 
ezerből 24 ezerét évenként a színház segedelmére, 6000-et pedig 
a tőkéhez adnék. 

A magyar színháznál színész, énekes és tánczos személyzetre, 
valamint cselédségre és tisztviselőkre szükség van hónapon- 
ként 13,000-re váltóban; egyéb költségekre elég volna 2000, s 
így öszvesen 15,000. Ez 12 hónap alatt teszen 180,000 vfrtot. 
A színház napi jövedelmeit lehet tenni évenként 1()0,000 frtra 
váltóban, a bérleteket igen könnyen tehetni 30,000-re váltóban, 
s így a színházi jövedelmet öszvesen 130,000-re; ha ehhez adjuk 
a 600,000 pengő kamatjából ide szánt 24,000 pengőt vagy 60,000 
váltót, fog tenni az egész summa 190,000 vtób. tehát 10,000-rel 
többet mint a mit szükségesnek állítók. 

Lehet, hogy volna év, melyben nem jőne be 130,000 váltó, s 
akkor a 10,000 maradék is fölemésztetnék, de ez alkalmasint 
csak rendkívüli idő fogna lenni. Eendszerint számítani lehetne 
8 — 10-re, mely évenként felesleg volna a költségekre. Ezen feles- 
leg summából ismét egy kis tőkét kellene csinálni elöregedett 
ós betegűlt színészek gyámolítására, tanításokra stb. 

A felébb említett 6000 pengő, mely a kamatokból elszakasz- 
tatnék, arra való volna, hogy belőle 20 év múlva egy nemzet- 
hez méltóbb épület állíttatnék a dunaparti telken. Húsz éven 
túl pedig a színház javára fordíttatnék ismét. 

De hogy ezen országosan ajánlandó summa megint el ne 
olvadjon, vagy bal czélokra ne fordíttassék : szükség volna az 
országnak 1. a pénzt biztosítani, annak kezelését tökéletes és 
országos ellenőrzés alá tenni; 2. hogy megint bal irány ne adas- 
sék az intézetnek, elhatározottan kifejezni, mi czélból alapít a 
nemzet színházat ; 3. rendszerezett igazgatást alkotni. 



VIII. Az igazgatás. 

Minden színházi igazgatást három részre oszthatni : gazda- 
sági, fenyítéki és művészire. 

A gazdaságihoz tartozik: hogy jövedelem s kiadás rendben, 
pontossággal, takarékosan s a legszigorúbb ellenőrség alatt ke- 
zeltessenek; a színház tulajdonai, szerzeményei, milyenek pél- 
dául a ruha- és könyvtár, diszítmények, bútorok és szükséges 
szerek (Requisiten) felügyelés és vigyázat alatt álljanak, és — 
mit legelőbb kell vala említenem — jövedelem és költség között 
szükséges arány tartassék. 

A fenyítékihez, hogy a színházi személyzetnek alkalmas, 
hely- és korszerű törvényei legyenek, azok szigorúan megtartas- 
sanak ; mindenkinek, személyválogatás nélkül, igazság szolgál- 
tassák ; senki törvény alól ki ne legyen véve, hanem minden 
egyformának jiézessék, kiváltságokkal és szabadalmakkal — 
melyek a jogtudósok szerint is csak sebei a törvényeknek — 
ne bírjon; száműzve legyen minden személyes üldözés és párt- 
fogás. 

A művészi igazgatáshoz tartozik az egész művészet nagy 
mezeje. Például: játékrend (repertórium) készítése, szereposztás, 
próbák elrendezése, játék és öltözetek helyességére ügyelet, di- 
szítmények, stb. mit sokasága miatt alig lehetne itt felszám- 
lálni. 

A gazdasági igazgatás egy speculáns, adásvevésben gyakor- 
lott férfit; a fenyítéki jogértőt és igazságszeretőt; a művészi, 
művészethez nemcsak gyakorlatilag, hanem tudományosan is 
értő, művelt férfiút, ki a színházi intézetnek magasabi) irányt 
legyen képes adni, kivan. Mind a három külön és egyenként 
véve is egy nagy mező. Az volna szerencsés színház, melynek 
igazgatója mind a háromhoz értene; de ez alig létesülhető 
óhajtás. 

Kevés hivatal van, mely a színházi igazgatásnál szövevé- 
nyesb és nehezebb volna, de színházra nézve nincs egyszers- 
mind fontosabb. Bölcs igazgatással gazdaggá és virágzóvá lehet 
tenni a legszegényebb és tengőbb színházat is, mint viszont 
ügyetlennél a milliónyi értékűt is bukáshoz vinni. Töbl) színház 
bukott meg már igazgatási értetlenség és botlások által, mint 
pénz szűke miatt. Azért, ha a magyar, országos akarattal fog 
segéltetni, az igazgatásra országos figyelmet kellend szánni; 
különben milliókkal sem fog virágzatba hozathatni. 

Tökéletes színigazgatási rendszer, véleményem szerint, még 
nincs feltalálva, s ennek a dicsősége későbbi időknek maradand. 
Az igazgatási nehézségeket, annak minden szövevényeit csak az 
képes látni, kinek alkalma volt e részben tapasztalásokat te- 
hetni ; a tapasztalatlan könnyűnek hiszi, s minden tétovázás 
nélkül vállalja el gyakran e terhes tisztet, nem is sejtvén, mi 

tömkelegbe bocsátkozik, minek aztán rendszerint számos zűrza- 
var, nevetséges — és nagy szerencse, ha nem káros — vissza- 
lépés, vagy lielyreállíthatlan bukás szokott következése lenni. 

Színészeket több energiával mint lágysággal igen, de terem- 
tettével és káplárpálczával nem lehet kormányozni. Ezt az egyet 
higj'jük el valahára, és sok ballépésektől fogunk a színigazga- 
tásban menekedni. Színész magát a műveltebbek osztályához 
számítja, és valóban oda is kell neki tartoznia, ha rendeltetésé- 
nek meg akar felelni. Szellemét ismeretekkel, tudománynyal kell 
kiképeznie, s jaj annak, ki iskolakerülőből leszen szinészszé oly 
czéllal, hogy tanulástól szabaduljon, s alakját s öltözködési 
ügyességét fitogtassa a színpadon ; az ilyen a m'éltán megvetett 
komédiás névnél tisztességesebbet soha sem vívand ki magának 
e pályán, hol csak a tudománykedvelőnek, a szorgalmasnak virul 
koszorú. Azért a jobb agyagból gyúrt tanul, míveli magát mind 
belső- mind külsőleg, s az ilyen megvárja azt, s méltán, hogy 
vele az igazgatás mi vétségéhez illőleg bánjék. 

Vannak, kik azt hiszik, hogy nagy különbség van a magyar 
és az idegen, például a német, színészek közt, s hogy a magyar 
romlottabb, féktelenebb nép mint amazok, következőleg, hogy 
velők nehezebb bánni. Én csaknem egy évig tartó igazgatásom 
után ellenkezőt bizonyíthatok, s azt merem állítani, hogy a 
magyar színészben általában — kivéve a kiveendőket, mert ki- 
vétel itt is, mint mindenütt van — igen sok becsületességet és 
ügyszeretetet tapasztaltam, s alig hiszem, hogy e részben a né- 
metnél hátrább álljon. A magyar színész eléggé rendszerető: 
eddigi legnagyobb hibája az volt, hogy magát született lángész- 
nek képzelte, mely tanulás nélkül is nagyra mehet s a tanulás- 
ban nem is igen erőlteté meg magát. Ezen hiedelem következ- 
ménye kétség kívül az a sok különböző előadás, melyet szín- 
padunkon tapasztalunk, s az, hogy az egyszer s tán többször 
már jól adott művek, később ismét rosszul adatnak, mert színé- 
szeink játéka többnyire nem elv és stúdium, hanem vak eset 
eredménye. Ezen káros hiedelem azonban már is enyészni kezd, 
egy rendszeres igazgatás mellett pedig, mely a szorgalomnak 
méltatója, a hanyagságnak üldözője lesz, egészen kiírtathatik. 

Színész által^y^an ingerlékenyebb, indulatosabb, mint más osz- 
tálybeli ember, a mi nem csoda; mert^ mestersége örök indula- 
tok táplálása s azokkal foglalkodás. O haragra, irigységre, bo- 
szúra, nevetésre, szerelemre könnyebben gerjed ; neki kevesebi* 
lelki nyugalma van, s vele általában nehezebb bánni, naínt más 
osztályú emberekkel. Azért, ki színészeket kormányoz, legelső 
és legfőbb szüksége van arra, hogy saját indulatait zabolázni 

bírja, és türödelme legyen bevárni mindennek legalkalmasabb 
idejét. Önmegtagadásra van szükség sokkal inkább, mint bár- 
mely hivatalban. 

Szinész és szinész örök vetélkedésben élnek egymással, a mi 
magában nem hiba, sőt legerősebb ösztöne az előhaladásnak. 
Vetélkedés még dicséretes dolog is, meddig vetélkedés marad ; 
de az szinészek között könnyen irígykedéssé, egymás elleni 
áskálódássá — kivált a gyarlóbb nöszemélyeknél — fajúi, s ebből 
vég és számnélküli perpatvar, egybeütközés veszi eredetét, me- 
lyeket elintézni az igazgató bölcseségéhez tartozik. Ha elhanya- 
golja ezen apró csetepatékat, vagy nem elég okossággal, psycho- 
logiával intézi el: megörökíti a társaságban a czivakodást, és 
végtére fejetlenség áll be. Principiis obsta .... Ezeket senuui 
színigazgatás ki nem kerülheti; előttem naponként folytak ily 
apró pörök elintézendők. 

Színházigazgatóknak ezenfelül nemcsak színészekkel van 
bajok; ők a közönségnek is feleletteherrel tartoznak, s vajha 
általa igazságosan és valódilag méltattatnának; de az tetteik 
megitélésében igen egyoldalú ; ritkán tud körülményeket fonto- 
lóra venne, s mondhatni általában, oly biró, ki általában minden 
legkisebb, még történetes hibát is az igazgatónak ró fel, a di- 
csérendőt ellenben ritkán tulajdonítja neki érdemül. 

Ezek s effélék a színigazgatásnak kikerülhetlen s a dolog 
természetéből folyó kellemetlenségei ; vannak azonban olyanok, 
melyeket az igazgatási rossz rendszer okoz, midőn például az 
igazgatás több egyforma hatalmú igazgatókból áll, vagy ha egy 
különös igazgatóból is, de nem elégséges hatalommal felruházva, 
hanem apróságokig menő függésben és feleletteherrel. Ilyenek 
szoktak többnyire lenni a választmányi igazgatások. 

Az ily választmányi, vagy jobban mondva, testületi igazga- 
tásnál nincs valami czélszerűtlenebb alkotmány, kivált úgy mint 
nálunk eddig többnyire gyakoroltatott, midőn senkinek sincs 
szorosan kiszabott hatásköre, hanem egyik a másik rendeleteit 
akadályozza, zavarja, és egyik a másiktól szükségtelenül nyű- 
gözve van. A külföld a színigazgatás ezen betegségéből már 
meglehetősen kigyógyult; mi még sinlünk benne, ámbár előt- 
tünk a példák, mint rontják meg az ily igazgatások szín- 
házainkat. 

Bizonyos megállapított rendszerrel testületnek igazgatni 
szinte lehetetlen. Mennyi fej, annyi vélemény; s a munkálatok- 
ban semmi következetesség. Az ily testületek határozataiban nem 
megalapított elvek, hanem puszta tetszés és szenvedélyek szol- 
gálnak vezérfonalul. Fenyítéket a szinószeti személyzetben nem 

lehet tartani, mert minden igazgató tagnak más és más párt- 
fogottja vagy üldözöttje van, vagy a mi sokkal gonoszabb, párt- 
fogottnéja és üldözöttnéje; mert ha valahol, a szinigazgatások- 
nál nagy szerepet szokott játszani a nemi viszony, ez a szín- 
házi fenyítéknek emésztő férge és minden rend felforgatója. 
Legigazságosabb ügyében sem várhatván senki igazságos ítéle- 
tet a pártfogási rendszer miatt, lassanként az egész társaság 
demoralizáltatik, és vagy nem akar többé semminemű kormány- 
tól függeni, vagy, ha valamely kormány még bír vele, csak erő- 
szakos úton bír. Pedig kétszeres jaj azon társaságnak, legyen az 
színészi, vagy bármi néven nevezhető, melyet nem törvények 
félelme, vagy rendszeretet, hanem csak puszta physikaí erő 
fékez; az közel van szétbomlásához. 

Testületi igazgatások jobbára ott szoktak alakíttatni, hol a 
színház dolgaiba több egyforma joggal biró személynek van 
szava, például részvényes társulatoknál, vagy országosan alapí- 
tott színházaknál. Négy-öt száz részvényes, mint tudjuk, vagy 
egész ország, nem kormányozhat, tehát választmányt nevez, 
hét-nyolcz tagból állót, kikre a kormányt bízza. Ezen 7 — 8 tag 
ismét egyet nevez, vagy választ, igazgató czímmel, határozatai 
végrehajtására. 

Most lássuk, mint szokott ezen igazgatás gyakorlatilag menni. 
Az igazgató semmit végre nem hajthat, meddig a választmány 
fel nem hatalmazza. A választmány, hogy felhatalmazásokat 
szavazhasson, gyűléseket tart koronként. Ezen gyűléseknek 
nincs rendesen meghatározott napjok, vagy ha van, azok nem 
tartatnak meg ; néha egy hétben kétszer is van gyűlés, máskor, 
egy hónapban alig egyszer. E rendnélküli gyűlések végzései 
által hányatik az igazgató ide s oda, minden korlát, minden 
következetesség nélkül. Szokásban van ugyan a választmányok- 
nál néhány pontban az igazgató hatáskörét kiszabni, de ez rend- 
szerint nem tartatik meg ; a mi jogokat ma a választmány az 
igazgatónak általadott, holnap, ha tetszik, vagy érdeke úgy kí- 
vánja, maga bitorolja azokat. Az igazgatónak naponként van- 
nak — mert színháznál minden pillantatban fej lenek- ki újabb 
kérdések — dolgai, melyeket azonnal kellene elvégzeni, de ő 
azokat nem végezheti választmányi gyűlés nélkül. Ha már a 
választmány gyűlései pontosan tartatnának, csak minden tíz 
napban is egyszer, még hagyján I de néha, mint mondáin, egész 
hónapig sem tartatnak, s addig az igazgatói munkálatoknak 
heverniök kell. Gyűlések gyakorta háromszor is hirdettetnek, 
míg egyszer megtartatnak. A kiszabott órán többnyire senki 
sem jelenik meg, talán az igazgatót kivéve — kinek leginkább 

becsületében áll az intézet ügye ; — másfél órával később hul- 
longanak a tagok egyenként. Sokszor bizonyos tárgy felett hir- 
telen kellene határozni, s nem lehet, mert nincsenek elegendő 
tagok együtt, s így a tárgy elmarad, néha örökre, mert ideje 
múlt. A tagoknak t. i. nem fő foglalkozásuk a színház, ők hiva- 
talukat csupa becsületből és szívességből viszik, vagy saját gaz- 
daságukkal vagy más 'hivatallal elfoglalvák, s igazán szivükön 
csak azt viselik, hogy a színház dolgai valahogyan menjenek, 
de hogy jól is menjenek, s az intézet virágozzék, azon nem 
igen aggódnak. 

Ily kormányból aztán számtalan zűrzavar, fennakadás, követ- 
kezetlenség szokott folyni, mit utóbb a színházi közönség is 
észrevesz, s nem tudván az igazgatás belső szerkezetét, az igaz- 
gatónak tulajdonít, s ellene a gáncs és gúny egymást éri elany- 
nyira, hogy, ha nincs elég lelki ereje méltatlan kisebbítéseken 
fölülemelkedni, megátkozza a perczet, melyben e csodálatos 
hivatalt elvállalta. A választmány tagjai pedig — kiké a hata- 
lom és dicsőség — az alatt, míg a talán buzgó igazgató izzad, 
fárad, éjt nappallá teszen, igen kényelmesen érzik magokat. 
Fitymálnak minden dolgaiban ; ők magok a legszigorúbb birák ; 
semmivel megelégedve nincsenek, s gyakran történik, hogy az 
igazgatónak tulajdonítják vétkül, mit magok határozának. Mun- 
kában nem igen erőltetik meg magokat; gyűlésbe akkor men- 
nek, midőn kedvök jő, midőn jobb mulatságot nem tudnak 
találni, mert mulatságot ezen foglalatosság is nyújt nekik; ha 
eljöttek tudniillik, összeülnek, s mindenről beszélnek sokat, csak 
arról nem, a miért a gyűlés tartatik: az intézet ügyeiről. Sok- 
szor, ha a legkomolyabb kérdés van vitatkozás alatt, elhagyják 
azt, 8 arról értekeznek: e vagy ama színésznőnek milyen deli 
alakja, szerelemteli dévaj szemei vannak, milyen kerekded tag- 
jai, sugár termete stb. efféle, a hely és tárgy komolyságához 
épen nem illő, hitványságokról. Egy tárgy van, melynél igen 
erdekelteknek látszanak ; midőn két színésznőnek egymással, 
vagy színésznőnek szinészszel van pöre. Ilyenkor az igazgató 
urak nagy szenvedélylyel szólnak, néha közel vannak az össze- 
kapáshoz, s a dolog vége az, hogy a színész és színésznő közti 
pörben mindig a színésznő, a két színésznő közöttiben pedig 
mindig a szebbik nyertes. S ez aztán színházi fenyíték és igaz- 
ságtétel 1 

Ezek ugyan nem szükségképeni rossz oldalai egy választ- 
mányi igazgatásnak, mert képzelni tudok oly választmányt is, 
mely másként fogna kormányozni, de tapasztalás tanúsítja, 
hogy az gyakorlatilag csaknem mindenhol így vagyon és így 

lesz, meddig a választmányi tagok becsületből és szívességből 
fogják hivatalukat viselni, s meddig az igazgatás végrehajtó 
részébe szinte úgy, mint a határozóba, befolyan danák. 

Nem kevés figyelmet érdemel az is, hogy a színházi igazga- 
tás igen nehéz tudomány levén, hozzá kevesen készültek, követ- 
kezőleg kevesen is értenek, s így, ha sok ^igazgató van, nagyobb 
részint oly férfiak, kik jó falusi gazdák, vagy ügyes speculán- 
sok, derék tábla- vagy szolgabirák, főjegyzők vagy alispánok, 
de a színház-igazgatáshoz annyit értenek, mint én a boncztudo- 
mányhoz, ki külsőleg, látásból ismerem az emberi test tagjait, 
de azok belső egybeköttetéseit nem tudom, nem értem, s lia 
valahol csont törik, vagy láb ficzamodik, nem tudom, hogyan 
lehet és kell rajta az egész veszedelme nélkül segíteni. Milyen 
határozatok lehetnek már azok, melyeket ily dologhoz nem értő 
tagok hoznak, kiki képzelheti I 

íme ilyenek kisebb-nagyobb módosítással a testületi igazga- 
tások, 8 ezeket megértvén, nem igen fog valaki csodálkozni, 
hogy az általok követett rendszer mellett egy intézet sem szokott 
jó véget érni. 

Sokat lehetne a színi igazgatás mind bal, mind jó oldalairól 
tanácslólag és tervezőleg mondani, s mégis alig kimerítőleg. 
Legbizonyosabb azonban e részben az, hogy végtére a jó igaz- 
gatás egy alkalmas egyéniség személyes értelmétől és ügyessé- 
gétől függ, s ki színházat szerencsésen akar kormányoztatni, fő 
gondja legyen egy ügyes igazgató választása. 

Legkevésbbé rossz igazgatásnak képzelem azt, midőn minden 
igazgatási rendeletek egyetlenegy személytől jőnek, oly személy- 
től, kinek a színházi ügy magának is érdekében áll. Ily igaz- 
gatásban van legtöbb rendszer és következetesség, erő és tekin- 
tet ; itt folyhatnak a dolgok megakadás nélkül, itt lehet az 
igazgatásban bizonyos felsőbb művészeti elveket kifejteni, s az 
intézetet lassanként virágzati tökély felé emelni. Az udvari szín- 
házak csaknem mindenütt egyes személyek kormányára vannak 
bízva. 

Tökéletesen független, teljes hatalmú igazgató csak oly szín- 
házaknál képzelhető, hol az igazgató egyszersmind haszonbér- 
lője vagy tulajdonosa a háznak. Országos intézetnél, mely egy 
egész nemzet tulajdona, s annak ellenőrsége alatt kell, hogy 
álljon, nem alakítható. Itt az igazgatónak függőnek, felelősnek 
kell lennie: azért, véleményem szerint, azon feladás lesz meg- 
fejtendő, hogy az igazgató ellenőrség alatt álljon ugyan, de 
olyan alatt, mely ne legyen neki nyűg és akadály munkálkodá- 
saiban, mely kezeit ne kösse meg, mert akkor ismét mozdul- 

liatatlanságban fog tespedni a rá bízott intézet. Szabadnak, de 
mégis függőnek kell őt tenni, a mi ugyan némelyek előtt kép- 
telennek fog tetszeni, de valósággal nem az, s valamint a tör- 
vény szépen megférhet a szabadsággal, úgy a korlátolt igazga- 
tás is a függetlenséggel. Igazgató, ki tetteiért senkinek felelettel 
nem tartozik, országos intézetre nézve kártékony lehet. Legyen 
szabad az igazgató, de ne törvénykivüli, azaz ne minden felelet- 
teher nélkül ; mert így tágas mezőt nyitnánk ugyan a cselek- 
ve'sre, de egyszersmind a visszaélésre is. Úgy kellene tehát az 
igazgatást szerkeszteni, hogy az igazgató ne tétessék szorosabb 
és több korlátok közé, mint a mennyi visszaélései gátlására 
szükséges, mit én úgy gondolnék elérhetőnek, ha nagyban té- 
tetnék felelőssé, kisebbeknek pedig szabad kezek engedtetnének 
neki; vagy, hogy példában világosítsam fel, szoros felügyelés 
alá tenném azt, hogy az intézet virágozzék, nemzeti czéljainak 
megfeleljen, művészileg előhaladjon, de az eszközök választását 
ezen legfelsőbb czélokra egészen az igazgató belátására bíznám ; 
nem feszegetném soha az igazgató munkálkodásait, csak azok- 
nak eredményét venném szigorú bírálat alá, s ha ez nem fe- 
lelne meg az országosan kitűzött czéloknak, vonnám feleletre 
az igazgatót. 

Ezen elvből indulva, az országosan alapítandó színház igaz- 
jíatását következőleg gondolnám szerkesztendőnek. 

Választassék országgyűlésileg egy kilencz tagból álló biztos- 
.ság \agy választmány, beleértve ezen számba az elnököt s 
jegyzőt is. E választmánynak ne adassék semmi avatkozási jog 
az igazgatásba, hanem csak fő felügyelés és foglalkodásai szorít- 
tassanak következőkre: 

1. Tartozzék bizonyos meghatározott időben múlhatatlanul 
összeülni, és egy meghatározandó évszaknak (hónap, évnegyed 
vagy félévnek) számadásait megvizsgálni. 

2. Az igazgatónak a színház művészi gyarapodásáról tett 
előterjesztését átolvasni és reá okokkal támogatott gáncsoló, 
vagy helybenhagyó észrevételeit megtenni, hogy az igazgató 
koronként megtudja, micsoda felsőbb vélemény vagyon igazga- 
tásáról, és szükség-e igazgatási elveit megváltoztatni, vagy köz- 
megelégedés esetére azokat tovább folytatni. 

3. Az igazgatót ezen bizottmány választaná meghatározott 
időre, és ha az intézet java úgy kívánná, ő tenné le. 

Egyéb befolyást nem kellene engedni e választmánynak az 
igazgatásba. 

Egy kérdés támadhat itt igen könnyen. Tudva van, hogy a 
színházaknál. naponként többféle fizetéseknek kell történni, me- 

lyok rendszerint az igazgatói utalványokra szoktak megesni. 
Vájjon ezen utalványok kiadására nem kellene-e e választmányt 
azért felhatalmazni, mert ezen jog a színházi pénztárra nézve 
igen nagy következésű, s mert színházi igazgatót, ki szükséges 
jártassága, tudománya és személyes jó tulajdonságai mellett 
még vagyonos is legyen, következőleg utalványaiért kezesked- 
hessek, azaz : azokat helyben nem hagyás esetére ön erszényé- 
ből fizethesse, fölötte nehéz leszen találni. 

Erre nézve tekintetbe kell venni, hogy az utalványok leghat- 
hatósabb eszközök az igazgató munkálatainak gyorsítására. Bár 
azok kiadási joga választmánynál igen jó lehetne gazdasági 
tekintetben, de az igazgatásra nézve könnyen hátráltató és aka- 
dályozóvá válhatnék, sőt nemcsak, hanem magára a színház 
jövedelmeire is kártékony. Tudják, kiknek ebben gyakorlatok 
van, hogy bizonyos színművek bizonyos időben adatva sok né- 
zőket vonnak be, például ha még egészen újak, ha a budapesti 
német színpadokon nem adattak. Ily művek adatását az okos 
igazgatás siettetni fogja, hogy meg ne előztessék; siettetnie 
pedig csak úgy lehet, ha pénz elegendő van szabad rendelkezése 
alatt ; mert ritka új szinmű az, melynek adatása költséget ne 
kívánna. Ha már utalványt nem az igazgató ad, hanem a vá- 
lasztmányi ülések, melyek csak ritkán tartathatnak, az igazgató 
nem munkálhat szükséges gyorsasággal ; meg fog clőztetni, a 
2)énztár nem egyszer szép summától fosztatik meg, a közönség 
pedig egy tán érdekes mű új sági ingerétől, a mi, ha sokszor i 
történendik, — s a választmányi rendszer mellett valóban fog 
is történni — pangást hozand a^ intézetre, és annak hitelét 
csökkenteni fogja. Tanácsosabbnak tartanám tehát az utalvá- 
nyokat az igazgató hatalmába adni, bizonyos korlátok között és 
ellenörség alatt, melyek a pénztárt vagyontalan igazgató kezei- 
ben is biztosítván, az igazgatói munkálatok gyorsaságát is nem 
akadályoznák. Hogyan volna ezen ellenőrség alakítandó, a kö- 
rülmények fognák kifejteni. 

Az igazgatás gazdasági részét egy az igazgatótól különböző 
személyre kellene bízni, egy színházi gazdára, hogy az igaz- 
gatónak annál több ideje maradjon a művészi és fenyítéki osz- 
tályokra figyelni. 

Az igazgatónak fenyítéki s művészi dolgokban kiterjedett 
hatalmat kellene adni ; különben sem elég tekintete, sem elég 
szabadsága nem leend munkálkodni, s csak gép lesz, és tehet- 
ség s tekintet nélküli czímviselő. Fenyítéki tárgyakban neuj 
kellene őt semmi ellenőrség alá vetni, művésziekben pedig csak 
általános felügyelése alá a választmánynak, miként már órinte- 

tett, a mennyiben t. i. az intézet szembetűnő művészi csökke- 
nése forogna kérdésben. 

Hatalmát körülbelül következő pontokra lehetne szorítani : 

I. Az egész színházi személyzetet — a színházi gazdát és 
pénztárnokot kivéve — ö fogadná és ő is bocsátaná el. A szi- 
nésztagok hónapi fizetéseik kiszabását egészen rá kellene bízni, 
csupán az általános hónapi vagy évi személyzetfizetés mennyi- 
ségét kellene szorosan a választmánynak meghatároznia. 

n. Játékrend készítésében, új művek választásában, diszít- 
mény, öltözetek meghatározásában stb. teljes hatalmat. 

EÖ. A színészi törvények készítésében szinte és a vétségek 
megbüntetésében minden idegen befolyás és superrevisorium 
fórum nélkül, kivéve a törvényhatósághoz tartozókat. 

lY. Pénztárért nem kellene felelősnek tenni az igazgatót, 
de kérdés esetében tartoznék utalványai helyességét okokkal 
igazolnia. 

Dyetén jogokkal s a felébb érintett és itt a IV. pontban em- 
iitett korlátok között, gondolnám, egy értelmes és jóakaratú 
igazgató oly szabadon mozoghatna, hogy üdves munkálatiban 
nem volnának kezei kötvék. 

Vannak, kik azt vélik, tanácsosabb volna korlátlan hatalmú 
igazgatót nevezni. Én azt hiszem, ez egy túlságból a másba szö- 
kés. Minden korlátlan hatalom visszaélések szülő anyja. Kik 
korlátlan hatalmat emlegetnek, mindig egy ideálját képzelik 
magok előtt az embernek, de az ily idealisták csalatkoznak : 
ember, ha legjobb is, változékony, s jót magunkért sem állha- 
tunk minden esetekre, annál kevésbbé másért. Mi ritka a valódi 
buzgó s egyszersmind értelmes férfiú; ellenben mi nagy a he- 
nyék, hiúk, indulatosak, értetlenek és rossz akaratúak száma, s 
egy ilyen kezébe adni országos intézetet, annyit tenne, mint azt 
egyenesen veszélybe dönteni. 

A színházi gazdának következőket gondolnék kötelességül te- 
hetni : 

1. Számadások pontos vitelét. 

S. A színház bérleti s naponkénti jövedelmeinek pénztára 
nála volna, és érte tartoznék kezeskedni. 

3. Minden szükségesek vásárlása őt illetné. 

4. Az igazgató utalványait ő is aláírná nagyobb rendtartás 
miatt, de ellenmondási hatalom nélkül. 

5. Az épületre s minden hozzátartozandókra ő ügyelne fel, ő 
eszközlene, ha valami romlanék, szükséges igazításokat. 

Az igazgatói hivatalhoz szükséges volna egy titkár is, legalább 
egy másoló vagy leíró, s egy hivatalszolga. A titkár vinne mie- 

den Írásbeli foglalatosságokat, milyenek : az igazgatói napló, le- 
velezések stb. 

IX. Igazgató. 

Az intézet lelke az igazgató, tőle kell várni a magyar színház 
gyarapodását nyelv, nemzetiség ós művészi tekintetben ; azért 
ennek választásában legnagyobb vigyázattal kell eljárni. Benne 
én körülbelül következő tulajdonokat keresnék : 

Legyen tekintetben álló férfiú, tiszta cbarakterú ós szilárd, 
tudományos műveltségű és jó ízlésű. Művészethez, ha gyakorla- 
tilag nem is — mert hol találunk ilyet ? — legalább theoretice 
értsen, s benne alapos ítélettel bírjon. Legyen igazságszerető, 
részrehajlatlan ; igazságszeretetében szigorú, de ne kegyetlen, 
kemény, de ne durva, ne indulatos, gőgös, hanem leereszkedő, 
nyájas, s leereszkedni tudjon önmegalacsonyítás nélkül. Ne 
legyen korlátolt elméjű és saját eszméibe szerelmes, mert így 
csupa fejességből is bal utakat választand ; türödelmes az észre- 
vételek iránt, bárkitől jőjenek is azok. — Legyen munkaszerető 
és bíró, szorgalmas, kitartó erejű, sebes eltökélésűl. Született 
magyar, jó hazafi, s az ügynek, mely kezeire bizatik, buzgó 
barátja. 

Ezeket értelmes olvasó könnyen motiválhatja magának, részint 
saját belátása, részint a felébb előadottak után. 

A színházi gazdában — kit gazdasági igazgatónak, felügyelő- 
nek is lehetne nevezni — én* adásvevéshez értő, takarókos és 
vagyonos férfiút kívánnék, jó erkölcsűt, neveltet. Vagyonost azért, 
mert kezeire pénzek, és pedig nagyobb mennyiségben lesznek 
bízva. 

Mind az igazgatónak, mind a gazdának tisztességes fizetést 
kellene rendelni, hogy terhes hivatalukhoz kedvök lessen, s ne 
legyenek kénytelenek más vállalatok által vagyonukat nevelni. 
Czélt csak így lehetend érnünk. 



X. Színházi épület. 

Vannak, kik a Pestmegye által épített színháznak nem baráti, 
részint távolsága miatt a mostani hidvég-környéktől, mely a vá- 
ros középpontjának tartatik, részint a hely csínatlansága miatt, 
hol az áll, mely nyáron porfellegbe van borítva, télen pedig 
sárfészek. Ez okokból s azon nevezetesből, hogy a nemzeti szín- 
ház külsővárosra van szorítva, midőn az idegen, a német. Pest 

egyik legdíszesebb helyén pompáz, egy új ház építtetése óhaj- 
tatik a Dunaparton kijelelt telken. 

Magam is azok sorába tartozom, kik a csínatlanságnak nem 
baráti, s ki óhajtanám, hogy színházunk díszesebb helyen állana 
valahol a belvárosban. Azonban miután az épület már áll, nem 
óhajtanám, hogy tőle az országos pártolás megvonassák, néhány 
évig legalább, míg oly pénzmennyiségünk növekedhetik, mely- 
ből egy, nemzethez illőbb, tágasabb házat építhetünk. Ezen 
pestmegyei színháznak elejétől fogva mind neve ideigleni volt, 
mind rendeltetése : maradjon ez még néhány évig így, míg 
Pest magyarjai szaporodnak. Most egy új házat építeni egy- 
szerre nagy költségvesztegetés volna. Pestmegye rendéi, azt 
hiszem, könnyű föltételek mellett át fognák engedni afz épületet 
ideiglen az országnak. 

Azon esetre azonban, ha e ház az ország tulajdonává válnék, 
bátor vagyok figyelmesekké tenni, kiket illetni fog, hogy e ház 
még némelyeknek híjával van, mik egy színházhoz kerűlhetle- 
nűl szükségesek. Nincs, például, alkalmas festőteremé, nincs 
raktára, hová a diszítményeket eltenni lehessen, s megnyitása 
érében néha kénytelenségbe jött az igazgatás szabad ég alá 
kitenni gyönyörűen festett vásznait; ruhatára is nem legbizto- 
sabb helyen van. Hely azonban a ház udvarában elegendő volna 
mindezeknek építésére. 



XI. Eredeti színművek jutalmazása. 

Mind a nyelvnek s nemzetiségnek, mind a magyar literatú- 
rának, s végtére magának a színháznak is igen érdekében áll, 
hogy minél több és becsesebb eredeti színművekkel bírjon — 
ertem itt a szomorú- és vígjátékot, bohózatot és operát. — Ezen 
czélt úgy fogjuk elérni, ha a szerzők a színházi intézet által 
némi jutalommal buzdíttatnak. 

A jutalmazásnak azon módja, mely a pesti magyar színház- 
nál egy ideig divatozott, véleményem szerint a legczélirányosb. 
A színházi pénztárnak nem terhes, buzdításul pedig elegendő. 
Minden uj színdarab, t. i. szigorúan megbiráltatván, ha szín- 
padi hatással — ezt kell itt főkép tekintetbe venni, nem a belső 
becset — kecsegtet, előadása meghatároztatik, s ekkor az író 
^őy egész bevételt nyer ily felosztással : 

Az első előadásból adatik az írónak egy ötöd rész, a máso- 
(ííkból kettő, a harmadikból ismét kettő. Hasonló díjt kellene 
adni külföldi remekművek jeles fordítóinak is. 

Ha az új mű első előadáskor megbukik, az többé elő nem 
adathatván, az iró természetesen csak az Vs-öt nyeri; de ezt 
mindenesetre ki kellene adni, különben azon ösztön, mely az 
Íráshoz kivántatik, csökkenni fog. Ezen egy ötödrész kiadásával 
az igazgatóság semmit sem fog veszíteni, mert — ha az új dara- 
bok hitele hibás választás által el nem rontatik — fel lehet 
tenni, hogy minden új előadás egy ötödrészszel több haszDot 
hozand be. — Bohózatoknál két ötödrészt a zeneszerzőnek kel- 
lene adni, operánál pedig egy ötödrészt a textus-irónak; a töb- 
bit amott a szerzőnek, itt a zeneművésznek. 

Ha időjártával valamely író művei különösen megkedveltet- 
nének s látogattatnának, az ilyennel az igazgatóság különös 
alkura is léphetne ; de ennek módját és szükségét az idő mu- 
tatná meg. 

Az eljátszott darabok tulajdoni joga mindenesetre az iróé 
maradna, azaz : az író nyomathatná vagy eladhatná szabadon, 
mint neki tetszik, de csak miután a jutalom-előadásoknak ideje 
eltelt. Ha előbb adná ki, természetesen elvesztené a színházi 
díjat. Azonban a három előadást egy éven túl tán nem volna 
szabad halasztani. 

A színművek megbirálását, gondolnám, legczélszerűbb volna 
a Tudós Társaságra bízni, mert nincs testület, melyről inkább 
fel lehetne tenni, hogy e részben dologhoz értő. A birálatnaik 
azonban szigorúnak kellene lenni ; mert annak felette káros 
hatása van, ha az eredeti darabok gyakorta buknak a színpadon. 



XIL Országos ellenőrség. 

Nem rekeszthetem be alkalmasban és korszerűbben szinház- 
róli értekezésemet, mint ha azon óhajtásomat mondom itt ki, 
hogy én az országosan alapított színházat egész ország vélemé- 
nyének ellenőrsége alatt kívánnám látni, azaz: oly nyilvános 
intézetté alkotni, melyről Ítéleteket szabadon lehessen, akái 
ellen, akár mellett mondani. Ily ellenőrségnél az intézet virá- 
goztatására üdvösebb eszközt alig fogunk találhatni; azért or- 
szágosan gondolnám kíjelentendőnek, hogy a színház jövendő 
elöljáróinak tilalmas leszen a szinházróli vélemények kifejezését, 
szóval vagy írásban, gátolni. Szükség, hogy a haza koronként 
értesüljön, mi állapotban van az országosan alapított középponti 
színház ? vájjon megfelel-e ez a várakozásnak, s nem vön-e bal. 
a haza akaratától eltérő irányt? 

Jó ügynek nincs szüksége menedékekre, melyek az ítéleti 

szabadságot gátolják. Én sem észszel, sem korunk haladási szel- 
lemével nem tudom azt megegyeztetni, hogy egy nemzeti inté- 
zetről véleményeket mondani, akár írva akár beszélve, szabad 
ne legyen. Oly igazgatás, mely a nyilvános szótól retteg és a 
sötétséget keresi, hol gonoszság kigyói szoktak fészkelni, vagy 
gyáva, vagy értetlen, vagy végtére rosszasággal teljes, s én az 
ilyennek kezeiből, mert mindenesetre gyanús, azonnal kiven- 
ném az intézet kormányát. 

fiosBzakaratúak és az ügy ál baráti azok, kik a vélemény- 
kimondásban az intézetre nézve ártalmas következményeket 
hirdetnek. Ezt tapasztalás czáfolta meg már. Vájjon mit ártott 
egy másik, szinte országos intézetnek, a Magyar Akadémiának, 
hogy ellene és mellette mindenki szabadon szólhat ? S mit ár- 
tott a pesti magyar színháznak, hogy az én egész igazgatásom 
alatt egy pár hírlap az ellene- Írásból szinte professiót csinált ? 
Teljességgel semmit. Ha alapos dolgok iratnak, azok csak javára 
5zalgálandnak az intézetnek, s méltók használatra; az alaptala- 
nokat pedig meg lehet czáfolni, sőt meg nem czáfolva is az idő 
feldönti. Opinionum commenta delet dies . . . 

Egyesek visszaéléseinek leghatalmasabb fékezője, s ha meg- 
történtek, ostora a nyilvánosság ; s ez az, mit én színházunkra 
nézve óhajtok és sürgetek. 

I. 



OROSZ BAJOK. 

Erdemei és tehetségéhez képest ügyekezvén méltatni 
Balásfalvi Orosz József urat, a pesti Társalkodó ez évi 
5. számában úgy nyilatkozám : hogy ő gróf Teleki József- 
hez írt válaszában oly sok észnek — leleményes észnek ! — 
adá jeleit, hogy ha tovább is ily szépen haladand, remé- 
nyünk lehet a circuli quadratura feltalálását is tőle nyer- 
hetni. Ezen dicséret a drágalátos úrnak nem tetszett, 
elménczkedésnek vette, és Hiniöke 7. számában ügyek- 
szik azt magáról elhárítani, mely czélra azt gondolta ki 
legsikeresb eszköznek, ha engem, mint opera- ellenséget 
és legszegényebb historicust Magyarországon mutatand be 
Himöke olvasóinak. Bizonyítási módja ama régi, harmad- 
fél év óta ismeretes, melynek ő volt feltalálója, Csató Pál 
pedig tökéletesbítője a maga famosus Szemléjében: 
miszerint védokok nélkül, ösupán állítólag vagy tagadó- 
lag, vagy pedig koholt adatok- s hamisított idézetekkel 
mutogattatnak fül-nem-hallott, szem-nem-látott képtelen- 
ségek. A Hírnök urainak t. i. — kiké a hatalom és dicső- 
ség — nem az látszik komoly czéljok lenni, hogy valamit 
bebizonyítván, az igazat, a valót napfényre segítsék, 
hanem az, hogy némely, a Hírnök szerkesztői hivatalá- 
ban fekete könyvbe jegyzett nevek ellen fordítsák a iöz- 

véleményt.* Ezen szép szándékú urak keveset törődnek 
vele gyakorta, hogyan leszen védhető, a mit állítanak, 
igazolható, a mit koholtak, ész és idő birószéke előtt; 
replicázni a legigazabb ügy ellen is, és valószínűség szó- 
felhőibe burkolni a mesét, lehet egy kis szemleírói fürge 
észszel, s ha néhány könnyen hívőt, s mélyebben vizs- 
gálódni restet, csak kis időre is elámíthattak, s a port 
mint afiféle rossz ügyek védői, bármi frivolitásokkal is, 
pár nappal tovább húzhatták, nyereség van belőle; ez 
alatt újabb és újabb factumokat lehet költeni, és a vitát 
más mezőre vinni, hogy a csetepaté megöröküljön és a 
fekete könyvbe jegyzett nevek szünet nélkül közönség 
előtt forogjanak és szünet nélkül egy sereg rágalom kísé- 
retében. 
« 

Orosz úr igen téved, ha azt hiszi, hogy a circuli quad- 
ratura elménczkedés akart lenni. Nem lévén oly elméncz 
mint 0. úr, óvakodni szoktam az elménczkedéstől s he- 
lyette inkább egyenes igazságokat iparkodom mondani. 
A circuli quadratura is ez akart lenni, s úgy hiszem, lett 
is. A gróf Teleki Józsefhez írt válaszban t. i. én 0. úrnak 
néhány ritka és igen eredeti felfedezéseit vettem észre, 
például: «Hogy nemzetünk törvénykönyve nem egyéb 
történeti adatoknál.)) A milyen új, oly meglepő fölfede- 



* Csató egyik Szemléjében nem átallá kivallani : hogy az 
Athenaeumnak ártani akar a közvéleményben. De nemcsak nem 
ártott, hanem tetemesen használt, mert legdühösebb zajgásai 
alatt az Athenaeum 300-nál nyert több előfizetőt, mint a mennyit 
előbb számlált. A becsületes magyar olvasó t. i. azt gondola 
magában : mit olyan ember, mint Csató, hétről-hétre és ex professo 
ííyaláz, az nem lehet rossz, és előfizetett. Az általa pedig annyi 
erőködéssel magasztalt Kunoss Természete előfizetők nem lété- 
ben elakadt. Jelenleg is azon lapok iránt van legkevesebb rész- 
vét, melyeket a Szemle leginkább magasztal. Világos adat arra, 
mennyi hitelök van a szemlei beszédeknek, s megérjük még az 
időt, midőn többen is mint Nagy Ignácz, megkiméltetni kérik 
magokat a Himök dicséreteitől s óhajtani fogják, hogy általa 
roBBzaltassanak. 

zés ! mert csakugyan vannak nemzetek, kiknek törvény- 
könyve nem történeti adatok, hanem fonóban készült 
mesék, kivált ha ezen nemzetek alkotmánynyal is birván, 
befolynak a törvényhozásba ! 

Továbbá: hogy «a Zsehszótárii&l más nem akadémikus 
előbb jóval tökély esbet adott. » Ki e két szótárt összehasonlí- 
tandja, lehetetlen lesz nem látnia, hogy magyarázat tekin- 
tetében a Zsebszótár nem áll a Fogarasié mögött, s azért 
mert a Zsebszótár készítői a Fogarasiénak magyar-német 
részét már használhatták és használták is. Miben állhat 
tehát 0. úr szerint Fogarasiénak jóval tökélyesbsége ama 
felett ? Nem egyébben, mint hogy sokkal kevesebb szót 
foglal magában ! s ebben áll 0. úr találmányának eredeti- 
sége. A rövidség t. i. becses portéka, kivált szótárban! 
Azért kik szótárt irtok jövendőben, hogy Orosz magas 
kegyeit megnyerjétek, ügyekezzetek azt minél kevesebb 
szóval ellátni. Ez oly észrevétele 0. úrnak, melyre «Auch 
gut))-ot mondana Saphir álmélkodásra méltó eredetiség- 
gel, és 0. úr meglepő találékonysággal viszhangozná 
utána. 

Végre: «Az akadémia eddigi fönnállásából a nyereség 
nem egyéb, mint a szépliteraturának drámákkal, s versek- 
kel gyarapodása . . . versekkel, melyeket a költő önmaga 
túlél, de megjutalmazni mégis erőködik.» Gyönyörű gon- 
dolat, 8 mily gyönyörű, oly igaz is ! mert mióta a tudós 
társaság fönnáll, nem tett egj^ebet, mint verseket Íratott 
és nyomatott saját költségén I így vette meg és adta ki az 
akadémia pénzén Trattner-Károlyi Vörösmarty verseit; 
így Tóth Lőrincz és Kunos s mások, 8 így végtére Bajza — 
ha ismeri őt 0. úr — a magok verseit. Ennyi verssel 
gyarapodott a magyar literatura az akadémia költségén l 

Ily nevezetes fölfedezéseit szemlélvén 0. úrnak, nem mél- 
tán kecsegtethetém-e magamat, hogy ily találékony elme 
a quadraturának is feltalálója leszen, 0. úr nekem ellen- 
ségem, de hiába ! a mi igaz, csak igaz, kénytelen vagyok 
benne elismerni ezen találékony tehetséget, és most már 

még inkább, mint előbb, mert midőn azt mutogatja, hogy 
én opera-ellenség vagyok, még fényesebb bizonyságait adja 
találmányos elméjének. S^^o^iaíomban t. i. oly felfedezé- 
seket tesz, melyek felől sejtésem sem volt és nem tudom, 
mit bámuljak inkább 0. úrban : észrevételei eredetiségét-e 
vagy igazságát ? Lássuk. 

Azt hiszi 0. úr, hogy én mostani szinigazgató Nyáry 
Pál Szózatom elleni felszólalásától leginkább Idlszato^n 
tartani. Vájjon mi alapja van ezen állításnak ? Semmi 
más nem lehet, mint hogy én Nyáry Pál iratáról előlege- 
sen azt mondám, hogy hihetőleg tanulságosabb leend az 
eddigi e tárgyban megjelent iratoknál. Ezt azért mond- 
hattam, mert Nyáry Pál adatokkal léphet ott fel, hol 
Orosz és társai csak sikertelen okoskodásokat nyújthat- 
nak. S íme, ha valaki valamit tanulságosnak hisz, ez 
elegendő ok 0. úrnak arra, hogy az a valaki azon tanul- 
ságosnak hitt valamitől egyszersmind féljen is 1 Valóban 
igen rossz következtetés, hogy attól, a mi tanulságos, 
féljünk ! És aztán én tartok valakitől ! S most, miután 
Szózatom rég megjelent s megmu tatám, hogy ha okom 
volna valamitől vagy valakitől I tartani, csendességben is 
maradhatok. Orosz úr szerint talán az félénk, ki kilép a 
síkra és fegyvereit megmutatja, s az bátor, ki semmi 
dologba bele nem szól, hanem otthon kályha mögött 
húzza meg magát és szablyáját ágy alá rejti. Nem lévén 
szokásom semmi dologba vitatkozólag szólni, mint a mit 
igaznak hiszek, bizonyossá tehetem 0. urat, hogy öntuda- 
tom, ha félénk természetű volnék is, felbátorítana. 

« Csodálkozik — továbbá 0. úr — hogy én, ki Szó- 
zatomban eleve hirdettem, hogyha nem lesznek kedve- 
sek, miket mondok, nem ütközöm meg benne . . . nekem 
igen mindegy opera-ellenségnek tartatom-e, vagy opera- 
barátnak . . . tessenek bár szavaim, vagy ne stb. . . . most 
egyszerre — ú. m. 0. úr — annyira felhevülök s oly 
mohón kapok minden szavamon, mely ennek ellenkező- 
jét mutathatná, hogy azoknak mindegyikénél felkiáltok : 

opera, opera I ... mi nagyon hasonlít a vízbe -fuUadóknak 
mindenhez kapkodásához. » -^ Orosz úrnak szemei aligfe 
nem gyengék, a mi igen természetes volna oly férfiúnál, 
ki tíz, sőt több év óta fáradoz, éhezve és szomjúhozva a 
haza boldogságát, ki hétről hétre oly remek kritikákkal 
gyarapítja a szegény magyar literatúrát mint a hirnöki 
Szemlék; ily férfiú kénytelen nappalait éjekkel pótolni és 
szemeit gyertyázással pusztítani. De kár s az igazságra 
nézve örök veszteség, hogy 0. úr szemüveget nem hasz- 
nál, s annak segédével nem vizsgálja a tárgyakat. Csupán 
szemgyengeségnek kell tulajdonítani 0. úr gyakori téve- 
déseit, mert hogy oly elme tévedhessen, azt csak gondolni 
is káromkodás volna. Szemüveg segédével 0. minden 
bizonnyal észrevette volna (bármi mélységes dolog is az), 
hogy az én Vándorihoz intézett felkiáltásaim nem felhe- 
vülésből erednek, hanem azon ártatlan szándékból, mi- 
szerint igen meg akarom értetni Vándorival, hogy a Szó- 
zat a magyar színházból nem akarja kiküszöbölni az 
operát. Vájjon 0. úr nem kiált-e maga is, ha szavait 
félreértik, és olyat fognak rá, mit nem monda. Nagyon 
szép volna oly szabadelmű férfiútól, mint 0. úr, ha nem 
gáncsolná másban mint maga is épen úgy tesz. — Hogy 
mohón kapnék minden szavamon, mi az opera-ellenség 
vádjának ellenkezőjét mutathatná, ezt valóban nem tudom, 
miből vette észre 0. úr. A betűkből nehezen, mert azok 
nem szökdécselnek, nem kapkodnak semmi után, sem 
arczvonásukat nem változtatják, ha csak káprázó szemek- 
kel nem nézzük őket ; engem pedig magamat, midőn czá- 
foló betűimet írtam, nem láthatott Orosz úr, mert az 
mégis csak gonosz egy szem volna, mely Pozsonyból 
Pestre látna írószobámig. Csodálnom kell egyébiránt 
0. úr eszét, hogy fennakad azon, ha én a Szózat szavait 
idézem. Ugyan tanítson meg engem, mivel lehetne czél- 
szerűbben és természetesben megczáfolni, hogy a Szózat 
az operát kiküszöbölni akarja, mint egyenesen a Szózat- 
ból idézett szavakkal, melyek homlokegyénest ellenkezőt 

mutatnak ? Az einber néha a bölcseség gőzétől azt sem 
veazi észre, mi orra előtt van ! — Alkalmas szemüveggel 
észrevette volna 0. úr azt is a Yándorihoz intézett fel- 
világosításból, hogy nekem nem az fontos, opera-barátnak 
tartatom-e vagy ellenségnek, hanem az, hogy ha valaki 
méltónak tartja arczomat festeni, híven fesse. Valamint 
szebb nem akarok lenni mint vagyok, úgy rútabb sem s 
nem hiúságból, hanem azért, mert a hazugságnak szóban 
és tettben, épen úgy mint képmásban, gyűlölője vagyok. 
Xem azért nem engedem magam opera-ellenségnek fes- 
tetni, mivel az szégyen, szerencsétlenség, vagy talán 
nekem ártalmas lehetiae, hanem azért, mert a kép hazug 
másolat. Ha valaki egy magas, szőke, karcsú ficzkót fest- 
vén, a kép alá Balásfalvi Orosz József nevet írna, nem 
fogná-e Orosz úr megmondani, hogy e kép nem hü, hogy 
a festő vagy ügyetlen, vagy készakarva hamisít, s ezt 
nem mondaná 0. úr azért, mintha magas, szőke, karcsú 
legénynek lenni szégyen, vagy szerencsétlenség, vagy 
ártalmas volna, hanem azért, mert a kép nem 0. urat 
ábrázolná. 

Szerencsésen megmagyarázván e nagy mélységű dolgot, 
általtérhetek azokra, mikkel 0. úr meg akarja mutatni, 
hogj' én csakugyan opera-ellenség vagyok és az operát a 
magyar színházból ki akarom küszöbölni. 

Vándori volt az első s mindaddig egyetlen, ki ezen 
opera-kiküszöbölést szóba hozá. En neki feleltem, idézve 
a Szózatból helyeket, melyek homlokegyenest ellenkezőt 
bizonyítanak s egyszersmind felszólítva őt, mutasson az 
általam idézettekkel ellenkezőket. Vándori mind mai 
napig egész szerénységgel hallgata, hanem 0. úr lépett 
fel helyette, mint deus ex machina, mintha Vándorinak 
szüksége volna prókátorkodására ! 0. úr lépett fel helyette, 
kinek az egész dologhoz semmi köze. Akarja ugyan ő iga- 
zolni ezen avatkozását, mondván, hogy én az ő lapjaiban 
neveztettem opera-ellenségnek. Igaz, hogy azon circuli 
quadratura, miszerint opera ellenségnek mondatik az, ki 

Sa]xa. V. 8 

a magyar színházhoz operát ajánl, legelőször is az 0. úr 
lapjaiban állíttatott, de ki által*? 0. úr által nem, hacsak 
a Csató és Széplaky nevek alatt is nem 0. úr lelke kisért? 
0. úr maga is megvallá, hogy ez ügyben semmi részt 
nem vett. Ezt satellesei állíták, s egyik nevezetesen az, 
ki mind a mellett, hogy fogadást tön, a Hírnököt ott nem 
hagyni, míg kezeit bírja, most mégis ép-kézláb eltávozott. 
S ily vitéznek állításait akarná-e Orosz úr igazolni? 
Higyje, kinek tetszik, de én nem hiszem. 0. úr igen jól 
tudja, hogy maga nevezetes faetumait sem volt mindig 
képes igazolni, midőn kellett volna, nem hogy még máso- 
két akarná. 

Saját szavaimnak én levén legjobb magyarázója, elég 
volna e sok alap nélküli csevegésekre csak ennyit mon- 
danom : Én a magyar színházban színművek, operák és 
balletek adatását egyszersmind óhajtok, de nem óhajtom, 
hogy opera miatt elhanyagoljuk, vagy egészen hátra tol- 
juk a színmüvészetet, mert evvel egyszersmind nemzeti 
czélokat köthetünk össze, amavval nem. — Ki e világos 
szavakat nem érti, az vagy tompa eszű, vagy hitvánv 
szóhős, s csak azért beszél, hogy czivakodói ügyességét 
fitogtassa. De erre 0. úr még egy bujósdi ajtót találhatna, 
mondván, hogy ha most így gondolkodom is, midőn a Szó- 
zatot írtam, más véleményben valék. Meg kell tehát vizs- 
gálnunk, mit fedezett fel 0. úr találékony elméje a Szó- 
zatban. 

I. « Azért itt ismétlem, hogy az opera a pesti magyar 
színháznál, miként most rendezve van, neifi tesz hasznot, 
hanem ezerekre menő kárt. » — E szavakat idézi 0. úr a 
Szózatból ; ezek neki annyit tesznek, hogy az operát ki 
kell küszöbölni és ezek alatt annak bizonyítására, 
hogy ón opera-ellenség vagyok ! Vagy igaz azon állítás, 
hogy az opera kárt tesz a magyar színháznál, vagy nem. 
Ha igaz, nemcsak az fogja kimondani, ki opera-ellenség, 
hanem az is, ki opera-barát, ha az egész színügyet sze- 
reti. Ehhez nem szükség ellenségnek lenni, hanem 

csak igazmondónak. Van kedves, van keserű igazság, de 
az valósággal a legnagyobb demoralisatió jele volna, 
ha keserű vagy kedvetlen igazságot csak ellenség volna 
képes kimondani. Az én logikám szerint nem az az ellen- 
ség, ki hibát és kárt vévén észre - jól-e rosszúl-e, más 
kérdés ! — ezt ki is mondja és rá figyelmezteti, kiket illet, 
hanem az, ki hallgat és talán ravaszul nézi a dolgok 
káros folyamatát. De lehet a másik eset is, hogy állítá- 
som nem igaz, hogy az opera nem kárt, hanem ezrekre 
menő hasznot teszen. Ez esetben mit kell következtetni 
józanul és bona fide rám nézve ? Legközvetlenebbül azt, 
hogy számításomban tévedtem. Az ellenséges indulat 
megmutatására egy puszta számítás, melyhez tévedés 
férhet, még magában nem elégséges ok. Ki például azt 
mondaná, hogy Orosz úrnak a Hírnök, mint most ren- 
dezve van, nem tesz hasznot, hanem ezrekre menő kárt, 
az mondana bár igazat, vagy ne, semmi esetre sem nézet- 
hetnék józanul csupán e mondatért Hirnök-ellenségének. 
Egy kissé kevesebb kajánkodással kell a dolgokat megfon- 
tolnunk, mindjárt tisztán fogjuk egymást érteni. — De 
végtére én nem is általánosan mondám, hogy az opera kárt 
tesz, hanem csak föltételesen : miként most rendezve van, 
miből önkényt következik, hogy észrevételem nem is az 
opera, hanem annak mostani elrendezése ellen vantéve.Mit 
akar tehát Orosz úr ezen szavak idézetével. Nem fogja-e 
első tekintettel minden józan átlátni, hogy itt nagyon 
erőszakoltan van a circulusban a quadratura megtalálva, 
ámbár megtalálva csakugyan van, mert 0. úrnak az 
opera eh-endezése (igazgatása) és az opera maga, egyet 
tesznek, mi kész képtelenség. 

n. «A mélyebben látó s jövendőre kinéző hazafinak 
nem lehet a magyar színpadi opera gyarapodásán tiszta 
öröme. » Ezt idézi továbbá 0. úr a Szózatból. S miért nem 
lehet? az a szokott hamisító modorban — igen óvato- 
san ! — a Szózatban maradt és nem ment át a himöki 
Szemlébe, mert gyengítette volna a költött vádat; pedig 

8* 

mikor 0. úr vádol, annak igaznak kell lenni minden áron. 
Mondjuk el hiven, mit a Szózat monda: «Nem lehet a m. 
színpadi opera gyarapodásán és az említett énekesnő 
törekedésein a jövendőre kinéző hazafinak tiszta öröme, 
mert ez opera és énekesnő azok, mik a mostani igazgatás 
pártolását oly méi^téken túl megnyerték s a közönség ked- 
vezéseit. tapsait egészen magokhoz ragadták, hogy jelen- 
leg a színészet a szó legsajátabb értelmében háttérbe van 
tolva ». Mi ellen vannak ezen szavak intézve ? világosan 
és félreérthetetlenül azok ellen, kik az operát a színművek 
felett pártolják s eszközévé teszik a színművek elnyomásá- 
nak. Nem az opera ártalmas a színműveknek ; nem az 
rosszal tátik itt, hogy opera van a magyar színháznál ; az 
opera magában elég ártatlan dolog, de ártalmas, mint kés 
gyermek kezében, ha túlságosan és a nála mind szüksége- 
sebb, mind hasznosabb színművészet felett pártoltatik. 
Értse meg jól 0. úr ez álmélkodásra méltó dolgot! 

ni. «Ha nekünk a magyar színházban csakugyan opera 
a fő dolog, nem pedig színmű, akkor ezen színház nem 
érdemli, hogy felsegélésére még most a nemzet csak egj' 
fillért is adjon. » - «Es ha csak operáért járjuk a házat, 
minden józan azt fogja kiáltani: Egy fillért se színházra, 
mert az nem mozdít elő nemzeti czélokat^ hanem csak 
vétkes külföldieskedés fészkévé vált ; őrültek házát inkább 
mint opera-házat !» — Ha ezen szavakat kikapjuk a könyv- 
l)ől s így egészen magokban veszszük, lehetne nekik azon 
értelmet adni, mintha én az opera iránt nem volnék jó 
indulattal ; de ha idézünk, híven kell idéznünk, nem 
kiszakasztva, hanem egybefüggőleg azokkal, mik a mon- 
datot tökéletesen magyarázzák. Itt az idézet megint nem 
történt bona fide; mert a hozzá tartozó magyarázatok 
készakarva elhagyattak. Én nem mondottam azt, liogK 
opera általában nem érdemel országos pártoltatást. Igen 
is érdemel, mint művészet, következőleg a lélekművelő- 
désnek egyik hatalmas eszköze ; de előlegesen, mindenek 
s különösen a szavaló művészet felett, teljességgel nem, 

még műveltebb nemzeteknél s^m, nálunk magyaroknál 
pedig, hol színházzal nemzeti czélokat lehet és kell is 
összekötnünk, még kevésbbé. Ha valaki meg tudja mu- 
tatni, hogy opera színműnél sikeresebb, vagy legalább 
hozzá hasonló eszköz nyelv és nemzetiség terjesztésére s 
előmozdítására, akkor én térdet-fejet hajtandók neki s 
elisraerendem, hogy nincs igazam ; de ezt még nem mu- 
tatta meg senki, s kétlem, hogy valaki fogja. Megismerem 
én, hogy opera is eszköze lehet nemzetiség terjesztésének, 
mei-t zene sok nemzeti charaktert fejezhet ki ; de ezen 
operának aztán nemzetinek"^ kell lenni. A mi olasz, 
franczia, német operáink művészet tekintetében minden 
figyelmet és részvétet érdemelnek, de nyelv és nemzetiség 
tekintetében nem lehet rólok szó,"^"^ miből önként követ- 



* Sokan nem tudják megfogni, hogy művészetben is lehet 
nemzetiség, s általában magyar művészetről beszélni nevetséges- 
nek tartják. Ezektől szeretném kérdeni, vájjon soha sem vették-e 
észre, hogy az olasz zene és poesis különbözik a franeziától, ez 
■i némettől, ez ismét a spanyoltól ? stb. Mi oka, hogy nálunk a 
líákóczi indulójának nagyobb hatása van a nagyközönségre, 
mint Bellini bármely áriájának ? Szebb-e ezen induló, művészibb 
és szabályszerűbb- e mint Bellini művei? ezt alig mernék állítani 1 
Az ok másban nem leiiet, mint a nemzeti sajátságban, melyet 
ezen induló kifejez. A művészetnek vannak ugyan örök törvényei, 
általános szabályai, de ezek nem zárják ki a nemzeti sajátságot, 
legalább nem szükségképen. Napjainkban minden nemzet nagy 
íigyelmet kezd fordítani a nemzeti sajátságokra tánczban, zené- 
ben, poesisben, egyedül nálunk vannak bölcsek vagy túlfinomodott 
majmok vagy nevetséges cosmopoliták, kik erre megvetöleg tekin- 
tenek. Magyar művészetről, mint létező dologról, beszélni az igaz, 
még korán van? de mint leendőről és létesíthetőről kell és épen 
most van idő. 

** Zerinvári Irma kisasszony — az Orosz-Század 7. számában, 
és maga a liypertudós Hangay úr is a 8. számban — nem tud 
különbséget tenni nemzetiség tekintetében egy fordított opera és 
í'ííy fordított színmű között, pedig, a szép kisasszonyka kegyes 
engedelmével, a kettő között van egy kis különbség. Az elsőből 
t. i. csak éneket nyerek, azt is egészen idegen szelleműt, a 
íJiásodikból nyelvet, és pedig egészen ruayyarl ; a -mi, ha más- 

kezik, hogy nekünk magyaroknak, annyi szükségesebb és 
hasznosabb intézetek hiányában, nem lehet intézeteink 
sorát opera-alapitással kezdeni. Mert, hogy a művészet eg}' 
nemzetnek, mely még nyelvével és. nemzetiségével sem 
áll oly lábon mint kellene, nem a legszükségesebb, nem a 
legelsőbb : ezt úgy vélem, a művészet legtúlzóbb barátja 
sem fogja tagadni. Nem az opera ellen szólok én, hanem 
a színdarabok ügyét védem ; nem a művészetet akarom 
elhanyagoltatni, hanem a művészettel nemzeti czélokat 
összekötni ; nem azt akarom, hogy az opera elnyomassák, 
hanem azt, hogy az opera ne nyomja el a színművet, mert 
akkor az opera egyenesen nemzeti czéljaink ellen dolgo- 
zik; elnyomja pedig, ha a magyar színháznál fő dolognak 
nézetik s így a színház nem érdemli meg, hogy országosan 
csak egy fillérrel is segíttessék. Elsőbb a nyelv és nem- 
zetiség, aztán jő a művészet, elsőbb a színmű, aztán jő az 
opera. Hogy kenyerünk legyen a háznál, kerűlhetlenűl 
szükséges, mert e nélkül nem élhetünk; hogy nádmézünk 
is legyen, jó, de nem kerűlhetlenűl szükséges, mert nád- 
méz nélkül megélhetünk. 

Nyelv és nemzetiség kenyér, mely nélkül nincs nem- 
zeti existentia, művészet czukor, mely jó, hasznos, mely 
művelődésre vezet, de a létezésnek nem feltétele; kenyér- 
rel azonban lássuk el magunkat, czukrot pedig csak akkor 
szerezzünk be, ha rá kény ér- vétel után költségünk maradt; 
a czukor, mielőtt elegendő kenyerünk volna, nem érdemli 
meg, hogy rá csak egy fillért is költsünk. Ez az én szavaim- 
nak értelme ; de a ki ilyet mond, lehet-e beszédéből követ- 
keztetni, hogy a czukornak ellensége, hogy azt ki akarná 
pusztítani ? Valóban nevetséges, vagy szánandólag együgyű, 
ki ilyet teljes meggyőződéssel akar következtetni. 

Akármennyit törjük fejünket, okoskodunk, abból aligha 



nak csekélység is, nekem igen fontos, bár érette a szép kisasz- 
szonyka szelíd női nyelveeskéje « nyelvcsigázó pedant szobatn- 
dós» czímnael tisztel is meg. 

fogunk kigázolhatni, hogy a magyar színháznál a színmű 
ulbő és azt operai dicsőségekért, énekesnők jóléteért 
elhanyagolnunk nem szabad. És ha még tudósabb s a 
nagy muzsikai entheos és ábrándok miatt még mysticu- 
sabb értekezéseket fordítnak is németből Hangay uraimék, 
vagy imák eredetileg, annak megmutatására, mit senki 
kérdésbe nem von t. i. hogy a zene becses dolog, s ha azt 
még hirnökibb urbanitású jegyzésekkel czifrázzuk is fel, 
mint van az Orosz-Század 8. számában, soha sem fogjuk 
megmutathatni, hogy nekünk magyaroknak a színházban 
elsőbb és szükségesebb legyen az ének mint a színművé- 
szet, és ha agy velőnket taplóvá szárítjuk is a bölcselkedés 
melegében, mégis csak az fog igaz maradni, hogy a 
magyar színházban fontosabb személy Lendvayné mint 
Schodelné, Megyeri mint Konti stb. S ki ezt hiszi és ki 
is mondja, az senkinek és semminek nem ellensége, hanem 
barátja a nemzeti ügynek, oly barátja, ki rágalmaztatások, 
gyanúsítások föltétele alatt is megmondja, a mit hiszen. 
Korántsem gúny, vagy ellenséges indulatból mondom 
én, hogy őrültek házát kell inkább pártolni mint opera- 
házat, hanem komoly meggyőződésből, mert azt hiszem, 
amaz szükségesebb és nélkülözhetlenebb egy nemzetnek 
08 így elsőbb is, mint az opera. 

IV. «Mi legyünk előbb nemzet, aztán gondolkodjunk 
művészetről s művészi ízlésünk nemesítéséről ». Ez is 
opera-kiküszöbölést jelent, nemde? Természetesen, ki az 
operának valódi barátja, az operát fog akarni minden áron; 
az nem tekint se jobbra, sem balra, hanem ha kérdi valaki 
tőle, mi kell a magyar nemzetnek legelőször is? azt fogja 
kiáltani : opera ! S mi másodszor : opera ! mi harmadszor, 
tizedszer, huszadszor: mindig csak opera! Csak neki 
operája legyen, megvan minden, mert ebben áll a nem- 
zeti boldogság! Ha az tartatik csak opera-barátnak, ki így 
ííondolkodik, akkor én elismerem, hogy az operának nem 
vagyok barátja, mert nekem más religióm van, és nem 
vagyok képes magammal elhitetni, hogy nemzetünk jóléte 

operában álljon. Mi a Szózatból idézett szavakat illeti, 
azokat talán felesleg is igazolni, mert nyelv és neínzeti- 
ség még magának a művészetnek is alapjai; s hol e kettő 
nincs, ott aligha fog valami nagy és szép felvirágozni, oly 
hazából a művészi talentumok ki fognak vándorolni, mint 
tőlünk Haydn és Liszt, Wurda és Reichel kivándoroltak. 

íme ezek azon nevezetes idézetek, melyeket 0. úr a 
Szózatból kiírt, melyekkel ö erőködik megmutatni azon 
két tételt : hogy én operaellenség vagyok és az operát ki 
akarom küszöbölni, s most láthatja az olvasó, hogy ki 
engem opera- ellenségnek nevez, az csakugyan « rágalmaz 
és káromkodik* (mint 0. úr mondja). Sokat mernék fel- 
tenni, hogy ha a gyapjúmosásról írtam volna értekezést s 
benne tevék említést 0. úr circuli quadraturájáról, 0. úr 
még ott is egy operapusztítót fedezett volna fel bennem. 
Ily leleményes elme, ki valamit ott is talál, hol az a valami 
nincs, alkalmas fából vas karikát csinálni, a fehér szin 
feketeségét és a circuli quadraturát demonstrálni. Ezen a 
maga nemében különös és egyetlen elméről mondani, a 
mit én mondok, nem elménczkedés, hanem komoly meg- 
győződés kifejezése. S mindenekre kérem is 0. urat, hog}' 
ha semmit sem akar is nekem hinni, ezen egyet higyje el, 
mert esküszöm Csaplovics phifosophiájára, Csató állha- 
tatosságára és szilárd elveire, s magának Orosz úrnak 
oraculumi authoritására a két magyar hazában, hogy nem 
akartam és nem akartam elménczkedni ! ! 

Egyet bátorkodnám még e helyt 0. úrtól ós társaitól 
kérdeni : vájjon mi személyes okot képzelnek ők arra, 
hogy én az operának ellensége s a színműnek barátja 
lehetnék? Tett nekem valami kárt az opera, vagy hasznot 
a színmű? vagy jövendőben is teend-e nekem, ki sem 
opera-, sem drámaíró nem "vagyok és nem is szándéko- 
zom lenni? Valóban magamnak is érdekes volna hallanom, 
mi okot tudnának ezen urak mondani, kik, magok szerint 
Ítélvén meg mást, mindenütt önhaszonvadászatot, szemé- 
lyes érdeket kutatnak. 

Kegyes vala Orosz úr irántam egy különös hajlandósá- 
got is bizonyitani, mit kevés magyar író iránt szokott, 
t i. a Szózatról bölcs Ítéletét is kimondá, és pedig nem a 
Szemlében oly gyakran előforduló pythiai szavakban: 
"Csak rajta! Auch gut! Mirabile dictu!» melyeknek mély 
éi-telmét csak maga képes felfogni, hanem világosan, 
félreérthetetlenül, hogy t. i. «a Szózatban ugyanazon 
tárgyról, majd fehér, majd fekete mondatik s az egészben 
tiszta felfogás nem létezik. » 

Természetesen ! Természetesen ! Tiszta felfogások csupán 
0. úr agyában születnek, vagy ott, hol 0. úr bábáskodik, 
azaz őket megszületni segíti, például a Hírnökben és 
Századában. Máshol ne keressetek tiszta felfogást, azok- 
nak a műhelye csak Pozsonyban van, a sétatér 749. száma 
alatt. 

Nem árt néha magunkkal is kevéssé számot vetnünk. 
Ha valahol az ember tiszta felfogást nem talál, annak az 
is lehet oka, hogy önmaga nem bir tiszta felfogással, mert 
a tiszta felfogás megtalálására magára is tisztán felfogó 
tehetség kell; e nélkül, ha világ végéig vadászszuk is, 
soha sem fogjuk megtalálni a tiszta felfogást. Orosz úr 
már néhány hatalmas jeleit adá, hogy discretivum iudi- 
cium szűkében van; vájjon nem ez-e oka, hogy a tiszta 
felfogást nem tudja megtalálni. Felszólíthatnám 0. urat, 
mutassa ki a Szózatnak azon helyeit, a tiszta felfogás nem 
létének bebizonyítására, hol ugyan azon tárgyról fehér és 
fekete mondatik, de minek az ? Avval csak magamra 
ingerelném 0. urat és alkalmat adnék neki quadraturákat 
ívutatni és mutogatni képtelen, megmutathatatlan dolgo- 
kat. Nem fogna-e ő . ismét kiírni helyeket a Szózatból, 
mint most tévé, teljesen nem, vagy csonkán és félszegül 
))izonyítókat ? és ismét elámítani a hasonlítgatni restelő 
olvasót, hogy miket ő feketéknek mond, valósággal azok 
is. Ismerjük már e találékony elmét, melynek semmi sem 
Jf^hetetlen. Azért 0. úrnak ilyetén, az ügyet úgy is nem, 
csak személyemet illető gáncsoskodásait legokosb és tana- 

csosabb mellőzni, mert, ha valaki vitatkozás tárgyává 
teszi, 0. úr azonnal elő áll s úgy megmutatandja, hogy 
minden logikai rendben gondolkodó fejnek hajszálai föl- 
borzadnak belé. Ilyenekhez chamaeleoni ügyesség kell, s 
ebben Orosz úr hasonlíthatatlan mester, ő váltogatja 
színeit, mint a körülmény kívánja, s ha valaki fáradságot 
venne ily haszontalanságra, az ő írásaiban mutogathatna 
ki ugyanazon tárgyról fehéret és feketét. 0. úr között 
J 830-ban és 0. úr között 1840-ben egész a nevetségig 
nagy a különbség, oly nagy, mint a hernyó és a pille 
közt; a pille is hernyóból lett, de rajta még sincsenek a 
hernyónak semmi jelei többé. Ezen összehasonlításban 
találnók meg igazán ugyan azon tárgyról a fehéret és 
feketét. De ez semmi baj ; Orosz úrnak ez szabad ; Orosz 
úr azért derék literátor, az ő gondolatai zsinór-egyenes- 
ségűek, ő elveiben állhatatos, tiszta felfogású, párthoz 
nem tartozó ember; más zavart eszű, pártos és czimborál- 
kodó ! Orosz úr mindent tud az iszaptól a czédrusig ; ő a 
legeredetíebb, leggeniálisabb feje korának; más, ha maga 
a tudós társaság volna is, csak eredetietlen compilator, 
fordító, szolgai utánzó, középszerűségen túl nem haló' 
Csak rajta ! Auch gut ! 

II. 

AZ ÁLNEVŰ 45 ELLEN. 

A Hirnök és Százada legújabban azon irányt látszanak 
venni, hogy egészen piszkolódások tárává alacsonyúljanak. 
Egy idő óta alig jelenik meg szám, melyben ne volna 
czikkely a legarczátlanabb garázdaságokkal megtömve, s 
nincs irat eléggé durva, vagy eléggé botor, melyet a tiszta 
felfogású és híres urbanitású szerkesztő, — ki legújabban 
is türelmet, igazságot, szelídséget prédikált — lapjaiba 
fel ne vegyen, mihelyt az az akadémia, Athenaeum vagy 

ennek szerkesztői ellen van intézve. Mi czél van ily czik- 
kelyek' közlésével, már volt alkalom fejtegetni, s minthogy 
a közönség napról-napra tisztábban kezdi látni, kezdi 
észrevenni, mint tiszteli Orosz a maga olvasóit, róla többé 
szót is vesztegetni kár ; de nem kár, sőt kötelessége min- 
den igazságbarátnak, fáradságot nem kiméivé, időt nem 
sajnálva, világosságra hozni az ámításokat és megismer- 
tetni az ámítókat, kik koronként rágalom-műhelyökböl 
előbúván, felmutatják, mit titokban, ártó szándékkal, 
ügyek és személyek ellen koholtak. 

Legújabban az Orosz Század 24. és 28. számaiban egy 
csoda eszű ember ütötte föl fejét 45 szám alá rejtezve, 
ki ha annyi szellemmel birna, a milyen dühös és kái-té- 
tony szándékú, bizonyosan, mint egykor sz. Jánost a 
pogányok, argumentumai olajában főzne meg engem ; de 
szerencsétlenségére nincs több esze, mint egy szúnyognak, 
mely maga röpül a gyertyalángba. Ö például meg akarja 
mutatni számokkal, hogy én mint igazgató rosszul gazdál- 
kodtam a színház jövedelmeivel ; és mit mutatnak meg 
számai ? Épen az ellenkezőt, épen azt, a mit tagadni 
erőködik; ő a a Felfordult világa) írója ellen dühösköd- 
vén — józan ok nélkül ! — az álnevű írókat sicariusok- 
nak nyilatkoztatja ^ és morzsányi eszével ki nem birta 
gondolni, hogy így magát is sicariussá tette, mert maga 
is 45 sz. alatt álnevűsködik. 

Ily különös példányával az Orosz Század hőseinek alig 
volna érdemes szót váltani, ha dolgokat nem csevegne, 
melyek csupán azért kaphatnának itt-ott hitelre, mert 
színházi számadásokat illetvén, a közönség láthatási 
körén kívül esnek s így szükségessé teszik a felvilágosítást. 

* E czikkely még Orosznak is tetszett (mirabile dictul) s 
mégis kiadá ellene ezen nevetséges dühösködéseket. Újabb adat 
arra, mit felébb mondák, hogy ő mindent felvesz lapjaiba, mi 
az Athén aeum ellen van. — Óh ez az Athén aeum ! ez a Figyel - 
inezö l ha ezeket Orosz megbuktathatná! akkor volna diadalom, 
hegyen -völgyön lakodalom ! ! I 

Mai napon veszem színigazgató-választmányi jegyző 
Ballá Endre úr levelét, melyben ezt írja hozzám : « A vá- 
lasztmány közelebb volt ülésében hozott határozata által 
nekem tette kötelességemmé, a tek. urat szívesen s tisz- 
telettel megkérni az iránt, hogy azon (a levélben érintett) 
árjegyzékeknek leendő átnézéséhez s az illető számadá- 
sokkali összehasonlításához egyik választmányi tagnak 
segédkezeket nyújtani ne terheltessék.* E levél, mint 
adata bizonyítja, mai napon (april 8. 1840) íratott és kül- 
detett hozzám ; holott az álnevű 45 a Század 28. számá- 
ban már mart. 26-ról ezt írja : «Az igazgató -választmány 
kénytelen volt a napokban (tehát még egy pár nappal 
legalább is előbb, mint mart. 26.) Bajza urat az iránt 
felszólítani, hogy az igazgatása idejebeli tartozásokat tisz- 
tára hozni segítene.*) Megvallom, ha én egy ily kétes ügy 
mellett akartam volna ügyészkedni, mint álnevű ellene- 
sem, ezen dolgot nem hoztam volna közönség elébe, mert 
mindenkinek igen feltűnhetik, hogy 1 837-diki (vagy leg- 
felebb 1838. januáriusi) számadási dolgok 1840. martius- 
ban vétetnek kérdésbe és akarnak tisztára hozatni, azaz 
két év és két hónap múlva, a mi, ha nem hanyagságot, 
mindenesetre pontatlanságot bizonyít, s épen az ellen 
van, mit 45 védeni és tisztogatni akar, és új erős bizony- 
sága 45 igen szegény itélő-tehetségériek. De továbbá : az 
adatok egybehasonlításából kiáltólag világos, hogy 45 igen 
be van avatva a mostani igazgatás tanácskozásaiba, 
végzéseibe, mert tizenhat nappal is előbb tudja meg a 
határozatot, mint én, kit az legközelebbről illet, és vilá- 
gos abból, hogy 45 az árjegyzékeken fekvő tartozást oly 
határozottan, legutolsó krajczárig megmondja. Ki kétel- 
kedik ilyen után, hogy ha ezen 45 számú gavallért kutatni 
érdemesnek találnám, könnyen ki fognám találni, melyik 
bokorból kelljen őt kiugrasztanom. 

Ez ámbár elég furcsa és bélyegző, 'mint nem tartanak 
némelyek akármi nyomorú és hitvány eszközt is magok- 
hoz méltatlannak, még kicsiny dolog; különösebb és na- 

gyobb tekintetet érdemel az, mi módon akarja ezen 45 
megmutatni, hogy én rossz gazdája valék a színházi jöve- 
delmeknek. Azt mondja t. i., hogy én nem egészen eg}^ 
éves rövid igazgatásom alatt 39,584 frt és 34 kr. költöttem 
el, az igazgató-választmány pedig az én elmenette té sem ^ 
után másfél éves (hosszú, nemde ?) idő alatt 68,559 frt 
40 kr.» ^'^ Nem vizsgálván azt most, igazán mondatik-o 
meg az idő, igazak-e a számok ? vegyük őket igazaknak, 
s nézzük csupán azt, mi következik belőlök, és ha követ- 
kezik-e, mit 45 erőszakosan kifacsarni akar? Azon meny- 
nyiséget, mely általam elköltöttnek mondatik, oszszuk 
fel 10 részre, azaz 10 hónapra (mert eddig tartott az én 
igazgatásom) ; azon mennyiséget pedig mely az igazgató- 
választmány által elköltöttnek állíttatik, oszszuk fel 18 
részre (vagy 18 hónapra, másfél évre) s az eredmény ez : 

Én elköltöttem egy hónap alatt 3958 frt 27 kr. 
A választmány • . , 3808 » 52 » 

Lehúzva e másodikat az elsőből, 

marad „ „ „. 149 » 35 » 



* Ezen szó fulánkját, mint koíabeszédet, megvetem. Nekem 
a részvényes társaság jún. 6. 1<S38. tartott gyűlésében gr. Káday 
Gedeon indítványára köszönetet szavaztatott « fáradságomért », 
lemondásom után*megkérettem, jáinék be a választmányi ülé- 
sekbe, és jártam júniustól egész augusztusig, a mik nem tör- 
ténhetnek, ha 45 igen elmés kifejezése szerint « elmenettettem » 
volna. De végtére Földváry Gábor úr alább idézendő elnöki 
iij vatalos jelentésében, mindjárt az elf^ő lapon mondja, hogy : 
«a részvényes társaságnak 1838. jún. 6. tartott nagygyűlése előtt 
jelentónk, hogy addigi színházi igazgató t. Bajza József úr 
liivataláról lemondott vala.» Ily körülmények között elmenet- 
tetésről csak az beszélhet, kinek esze «ment el.» 

** Ez, nem tudom, honnan tetszik ki, miután Földváry Gábor 
úr vilá«<osan mondja, hogy 16 hónap alatt a választmány 
218,147 frt 31 és ^h kr. költött. Lásd: Jelentése a pesti nemz. 
színház igazgatására összeállott részvényes társasági választott- 
ságnak. Pesten Trattuer-Károlyinál 1840. 7. 1. 

És így én hónaponként 149 frt 35 kr., 10 hónap 
alatt pedig 1495 frt 50 krral költöttem többet, mint a 
választmány ugyanannyi idő alatt. — Ezen 1495 frt 50 kr. 
már magában is felette csekély összeg ; csekélyebb, hogy- 
sem rossz gazdálkodást lehessen belőle következtetni: 
de mivé fog törpülni még, ha a körülményeket figyelembe 
veszszük! Emlékezzünk csak vissza, hogy én egy új, min- 
denben szűkölködő, mindenben szegény színházat vettem 
át, melyről Földváry Gábor úr, mint választmányi elnök, 
maga ezt mondja: « Figyelembe veendő, hogy a t. n. vár- 
megye a színházzal csak 25 diszítményt s néhány hónapra 
is (én azt mondom egy hónapra is) alig számított ruha- 
tárt adott által ; a zenemüszerek, zenedarabok pedig s 
általában véve a könyvtár rossz fordítású s csak igen 
nagy szorultságban használható régi darabok jegyzékét 
kivéve egészen hiányzottak. » "^ Ezen hiányzó dolgok leg- 
nagyobb része az első tíz hónapban, az én igazgatásom alatt 
készült. És a ruhatárra • elköltött 16,016 frt 23 kr. diszit- 
ményekre elköltött 10,226 frt 40 kr.->^*. - elhallgatva a 
szerep és hangjegy-irási, a fordítási költségeket, elhall- 
gatva egyebeket — nagyobb részint az általam elpazarolt- 
nak mondott pénzmennyiségből költetett. Ellenben az 
én lemondásom után a választmány egy mindenekkel fel- 
készített, ellátott színházat vett át, hol ily rendkívüli, 
ezerekre menő költségek nem voltak. S íme mindezen 
nagy költségek mellett, mennyivel költöttem én többet 
aránylag, mint az igazgató- választmány ? 1495 frt 50 kr- 
ból álló csekélységet I ! ! S ez aztán argumentum az Orosz 
Századi álnevű bölcs előtt annak megmutatására, bog}' 
ón rossz gazda voltam, az igazgató-választmány pedig jó, 
mind a mellett hogy a választmánynak csaknem oly 
mennyiség kellett rendes költségekre, mint nekem rendes 
és rendkívüliekre. Valóban nehéz elhatározni, mit kelljen 



* L. Az id. Jeleotés 5. 1. 
■^■^ U. o. 6. L 

inkább bámulni az ily beszédekben : a szemtelenséget-e, 
vagy a határt nem ismerő kajánságot, mert hogy kétszer 
kettő sem több sem kevesebb négynél, azt talán Kinizsi 
gyermekkori koponyájával is ki lehetne számoltatni. 
Figyelembe kell venni végtére azt is, hogy én a színház 
gazdasági igazgatásában januárius hónapon túl (1838) 
felette kevés részt vettem, s ha volt volna rossz gazdál- 
kodás, pazarlás 10 hónapi igazgatásom alatt, akkor is 
nem magamnak, hanem hármunknak t. i. Földváry Gábor 
és Ilkey Sándor tbiró uraknak együtt van részök ezen 
pazarlásban, kik a nálam levő választmányi hiteles jegyző- 
könyv bizonyítása szerint, igazgatásom utolsó négy hó- 
napjában a gazdasági dolgokra felügyeltek. Nem kell 
feledni azt se, mit már más alkalommal is előadék, hogy 
a költségeknek egy nagy része választmányi határozatok 
következtében tétettek, miket nekem tulajdonítani rossz 
gazdálkodásúi — merő oktalanság. 

Mi a 13,334 frt 44 kr. adósságot illeti, melyet mi három 
pazarló az első tíz hónapi igazgatás után a színházra 
hagytunk: még kérdés, vájjon ezen számok is igazak-e, 
meríl; a régi fizetetlen árjegyzékek rendbeszedése is csak 
most határoztatott el ; de ha valósággal igazak is, a fel- 
lebbiek után igen könnyű rájuk nézve a felelet, ne kell- 
jen t. i. az én igazgatásom alatt oly sok költséges dolgok- 
kal magát ellátnia a színháznak, ma nem volna adósság. 
Van még itt azonban egyéb is tekintetbe veendő. Igazga- 
tásom első hónapjaiban (szeptembertől februárig) az 
igazgató-választmány határozatából négy pénteki és egy 
keddi napon hónaponként nem voltak színi előadások : a 
mi öt hónap alatt 25 napot teszen ; mindannyi veszteség 
a jövedelemre nézve ! és szeptember, október, november 
hónapokban, midőn még nagyobb jövedelmek voltak, 
nem csekély Veszteség. Emlékezni kell továbbá azon iszo- 
nyú télre 1838-ban, midőn oly fő utczáin is Pestnek, 
mint a magyar színházhoz vivő hatvani -utcza, hintók 
dőltek föl a tömérdek hóban; midőn az emberek sem 

kocsin sem gyalog nem találták igen kényelmesnek a szín- 
házba járást ; midőn az akkor még újdonság és nagy divat- 
ban lévő Schodelné is csak ritkán csinált nagyobb jöve- 
delmű házakat, mint a mennyi neki egyszeri föllépéseiért 
fizettetett ^ nem az én rossz gazdálkodásom miatt, hanem 
az igazgató-választmány határozatából. Nem kell feledni 
végtére, hogy az árvíz is az én igazgatásom idejébe esik, 
midőn ismét 25 napig volt zárva a színház. Ez úgy-e, 
mind nem az én hibám t. i. sem a nagy tél, sem a kis 
jövedelem, sem a nagy árvíz ? Ne legyen ezen 50 nap 
elvesztése, ne a többi csapások, ne a mindenben szűköl- 
ködő színház, bizonyosan nem 13,334 frt 44 kr. adósság, 
hanem talán két ennyire menő töke-szerzéssel vádolná- 
nak most a 45-féle emberek, mert hiszen a kajánság 
el)ből is tudna vádat koholni. S íme így világosodnak ki a 
dolgok, így fordulnak vissza rosszakarat fegyverei a gono- 
szokra, így jő napfényre, ha méltányosak vagyunk s kis 
belátással is a dolgokba, hogy ki ellen ily súlyos körül- 
mények között csak 1495 frt 50 kr. hozhatunk fel vádas- 
kodásul, az még sem volt oly felette rossz gazda az 
igazgató-választmánynyal hasonlítva, mint a felfuvalko- 
dottság mérges bajúszpödrések között kürtölni szereti és 
kürtölteti álnevű teremtményei által. Ilyenekből állanak 
az én színigazgatói turpisságaim, és álnokságaim, melye- 
ket 45 emleget, melyeket a választmány mindeddig nem 
akart fölfedezni azon egyszerű okból, mert. vádakat fölfe- 
dezgetni, azaz koholni, igen könnyű, hozzá 45-féle embe- 
rek rossz akaratának csak egy huszad része kell, de az 
alaptalan vádaskodás nem választmányok dolga, és bebi- 

* Jan. 25. Ismeretlennö — 269; febr. 3. Montecchi és Capn- 
letti -— 334; febr. 7. Ismeretlennö — 270 ; febr. 14. Mont. és 
Cap. — 153 ; febr. á3. Norma — 204 váltó forintot lioztak ht 
a napi költségek levonása után. — Jan. 15-től, midőn szerződése 
kezdődött, az árvízig, Schodelnénak minden egyes föllépése 
körülbelül 400 váltóba került az igazgatóságnak, vendég-szerepei 
pedig 500, 250 és 376 váltó forintjával fizettettek. 

zonyítani is, a mi csupán csak rágalom, kissé nehéz s 
arra néha negyvenöt fej sem volna elégséges. Az igazgató- 
választmány igen okosan hallgat, mert jobban van érte- 
sülve a dolgok felől, jobban tudja, hol fekszik a nyúl, 
mint az álnevű 45. 

Kérdi 45, miért én mint igazgató nem voltam opera- 
ellenség ? miért nem keltem ki ellene, miért semmit sem 
szóltam ? — Miért nem keltem ki az opera ellen, drága 
45 úr ? Azért, mert én az opera ellen most később sem 
keltem ki, mivel az operának magának én csak oly 
l)arátja, kedvelője vagyok, mint bárki, oly túlzót kivéve, 
ki operát minden áron, még kárral is, pártol. Én csak 
az opera mostani bal elrendezése ellen keltem ki s ez 
ellen szólottam még igazgatóságom idejében is, szó- 
lottam Schodelné szerződése ellen, mely sok nem 
jónak forrása volt, de szavam a választüiányban nem 
nyert elfogadtatást. Igaz, hogy akkor még nyilvánosan, 
közönség előtt, nem szólék, mert barátja vagyok a rend- 
nek mindenben, és azt sem helyesnek és illendőnek, sem 
okosnak nem tartom, hogy egy igazgató a maga felett álló 
testületet közönség előtt rója meg, azért mert azon testület 
az ö nézeteit el nem fogadta. — Miért nem voltam igaz- 
gatóságom idejében opera- ellenség? Azért, mert általában 
soha sem voltam az, és jövendőre sem leszek, ha mind- 
járt 45 szépen megkér, vagy oly bunkós bottal fenyege- 
tend is, mint a minővel minapában Aranyosi körül egész 
himöki finomsággal forgolódott, mert nem vagyok azon 
ember, ki a bunkós botos literatoroktól annyira megijed- 
jek, hogy elveimet is megtagadjam. 

Elménczkedik is a bunkós botú úr, és azt mondja: 
«hogy az én nevemben és természetemben benne van a 
baj és zaj ; hogy engem az egyenetlenség istenasszonya 
körülhordott az országban ; mert kit nem sértettem én 
már meg ? Hogy én szüntelen büntettetem, bűneim sze- 
memre lobbantatnak, megrovatnak, ostoroztatnak. » Igaz, 
hogy sok 45-féle kalandor s régóta sújtogatja felém osto- 

Bajz». V. 9 

rát, de a megsujtás nem igen sikerűit még eddig, mert a 
felém irányzott ostor többnyire a sújtó nyakába tekergő- 
zött, mint ime most 45 úr is járt volna velem, ha álnév 
alá nem bújik, és mások, kiket elszámlálhatnék, de exempla 
sünt odiosa. — S azok igen ártatlan büntetések, szemre- 
lobbantások, megrovatások, melyeket az ember vagy fel 
sem vészen, vagy mihelyt akarja, alaptalan fecsegéseknek 
bizonyíthat be. 

Az egyenetlenség istenasszonyára nézve és azon 
kérdésre: hogy kit nem sértettem én már meg? meg 
kell jegyeznem, hogy nem az a ti bajotok, uraim, drága 
kedves ellenség urak, mintha én sértenék valakit, — mert 
a sértés mesterei és kezdői aligha nem mindig ti vagy- 
tok ; nekem csak az hibám, hogy midőn kardot emeltek 
ellenem, én is karddal védem magam, nem nádszállal, — 
hanem az baj ótok, hogy én gyakran szólamlom meg ott, 
hol a szót szükségesnek látom, hol valami üdvös dolgot 
rosszakarat, vagy bal nézetek által sülyedni észreveszek, 
gyakrabban mint sok írótársaim, s midőn megszólamlom, 
néha kézzel-foghatóbblag, magyarábban és őszintébben 
szoktam beszélni, hogy a kiket illet, jól megértsék. Nem 
az egyenetlenség istenasszonya, hanem az egyenessége 
hordoz engem ; ez sugallja nekem, hogy ott, hol a szót 
hasznosnak, néha kötelességnek iö látom, ne hallgas- 
sak, ne mondjam azt, mit sok kényelem- és békeszerető 
hazafitársam: Bizony én nem ízetlenkedem velők! Én 
ízetlenkedem veletek és megmondom szemetekbe, hogy 
ludasok vagytok s ez az, mi nektek nem tetszik, a 
miért a Literatúrai Lapokat, Természetet, Rajzolatokat, 
Századot, hirnöki Szemléket stb. tele firkáljátok elle- 
nem, mint ha szavakkal, hirnöki urbanitással azaz dóron- 
gologiával igazság nem létében engem vagy akárkit el- 
nyomni hatalmatokban állana, mintha nekem is nem 
volnának szavaim, komolyak vagy tréfásak, szelídek, 
vagy metszésig élesek, a szerint, a mint szükségessé 
teszitek. 

Mi egyébiránt a nevembeni akadozást ^ ezen rég elkopott 
s utczaí gyermekek közé igen illő, de a hirnöki Század 
lapjain nem nagy erőt bizonyitó csúfolódást illeti, azt 
mint általában minden efféle éretlenségeket, igen könnyű 
visszatorlani, ha érdemes. Én például ex notis internis 
azt veszem észre, hogy ellenesem 45 rőfös fekete köpö- 
nyege alatt valami Jankó nevű uracs bujkál ; ezt sejtve, 
ha egy kevéssé megforgatván a franczia urbanitás hivata- 
los lapjait, ott némely füstölgő fejű tudósok mendicans 
tót deáki elménczkedéseit követni akarnám, könnyen 
kitalálnám a fellebbi névhez prsedicatumúl ezen szót fa^ 
s akkor meg volna a mysticus 45 nomine et omine. Azon- 
ban az efféle « finom társalgási)) időtöltéseket csak holmi 
czím nélküli literatorokra hagyom, kik megterhelvén 
elsavanyodott gyomrukat «philosophiával, természetjog- 
gal és történettudománynyal » az elménczkedést és men- 
dicans diáki formulákat az indigestio bajai ellen ex prae- 
scriptione medica használják: hadd gyógyítsák ők magokat 
amint tudják, egészséges lelkű embernek ezek nem valók. 

Az operai jövedelmekre nézve egy kis gyógyulást, és 
így haladást a jóban, veszek észre, mert már ezen 45 csak 
ennyit mond: opera tartja fenn «annyira-mennyire» a 
színházat. Előbb minden 45-tös ember azt állítá, hogy 
opera nélkül bukni kellene az intézetnek. A dolgok vál- 
toztak : ez évben már az operának is csak Reichel és a 
vásár tudtak nézőket gyűjteni, máskor nem hiszem, hogy 
a költségek is bejöttek volna, s az ünnepelt énekesnő ez. 
évben aligha kifizette magát. Az idő ellensége minden 
nem-igaznak s előbb-utóbb boszút állva törli el az altatás 
betűit, csupán az igazságon, mely örök, nincs semmi 
hatalma. 

Ha a színház országosan nem pártoltatik, azt mondja 
45, azt országgyűlés végével be kell zárni. Ez eleinte igen 
meglepett, mert hiszen maga mondja 45, hogy évi pótlásul 

* Pasquilhisok ellen panaszkodnak a pasquillansok I 

9* 

nem kell több mint 7,642 frt 36Vi5 kr. (körülbelül a 
Schodelné évi fizetése). S ezen kis summát nem lehetne 
egy kis takarékossággal kigazdálkodni? Én azt hiszem: 
igen. És aztán, ott van az opera, ez a színházak universa- 
lis fentartója; s nem lehetne-e minden évnegyedben nyelv 
és nemzetiség előmozdítására, valami kötéltánczost, va^ 
szemfényvesztőt szerzeni s általuk kicsinálni a szükséges 
pótlékot, úgy is már annyira « haladt szellemileg* a szín- 
ház, mint 45 dicsekszik, hogy a közönségnek, mely ezelőtt 
megnézte a színdarabokat is, most jobbára csak üyenek 
kellenek. Ezen beszéd a bezáratásról, magyarán szólva, 
csak ijesztgetés, s ennyit tesz : mi vagyunk csak legények 
talpunkon, ha mi nem vagyunk, mindennek vége. Én azt 
mondom : a legrosszabb esetben sem kellene bezárni a 
házat, hanem színészeknek adni, kik magokra hagyatva, 
nem fogják a köpönyeget tovább nyújtani, mint a meddig 
ér, és ha nem oly szemfényvesztő ragyogásban is, de 
valamikép csak fenn fogják magokat tartani, s ez a 
í^alamikép is, mert magyarul fog beszélni e német város- 
ban, többet ér, mint a bezáratás. 

Azon munkára nézve, melyről mondja 45, hogy benne 
« szépen rajzoltatom, és a színház kinyitásától elkövetett 
álnokságaim feljegyeztetnek)); továbbá azon rémítésekre. 
hogy ha «az igazgató-választmány is szól», még akkor 
lesz majd a valami: ezekre elég legyen mondanom, hogy 
én nevetek minden fenyegetést és megvetem a fenyegető- 
ket. Ha kinek még annyi alaptalan beszédek után is. 
melyek a színházi dolgokban rólam és ellenem elmondva, 
és a mennyiben érdemes volt, megczáfolva is voltak, van 
mondani valója, miért nem szól, miért hallgat évekig? 
Mit ér a puszta fenyegetőzés, kivált amúgy köpönyeg alól, 
bizonyító erő nélkül? 

Hogy a Szózathsin meg ne mondatott volna, micsoda 
igazgatást gondolok én jónak, ezt elég legyen egyszerűen 
és kereken tagadnom. Ölvastassék el figyelmesen, a mi a 
()1 GG. lapokon áll, s világos lesz, hogy én e részben 

igen határozottan nyilatkozom s megmondom, micsoda 
igazgatást vélek jónak. Alapos-e véleményem, vagy nem, 
más kérdés ; de az bizonyos, hogy szólok és pedig elég 
világosan és határozottan mondom ki, mit hiszek jónak. 
Ha tervem nem tetszik 45-nek, készitsen mást, vagy leg- 
alább mutassa ki hibáit, meg fogjuk köszönni, de ez kissé 
nehezebb lesz, mint a legmesterségesebb rágalomczikkeket 
írni. Ha egyébiránt én csak tagadólag szólnék is az igaz- 
gatásról, t. i. azt mutogatnám, hogyan nem volna jó azt 
szerkeszteni, nyereség -lehetne benne, mert hibák isme- 
retére vezetne, a mi nélkül nincs út a tökélyhez, mert 
első lépés bölcseségre a balgatagságok kerülése. 

Nagy rettegések között van álnevű ellenségem, s azért 
látszik Írottnak egész vádaskodása, nehogy én legyek az 
országosan pártolandó színház igazgatója. Kétszer is fel- 
fohászkodik: isten mentse meg őt ettől! annyira, hogy az 
ember kísértetbe jő hinni, hogy ezen 45-nek valami szín- 
házi bűne lehet, mely miatt tőlem félti bőrét, nehogy azt 
világosságra hozzam; azonban miattam csendesen alhatik 
bűnével, én nem igen fogom őt háborgatni. 

De minthogy ismét szóba hozatott, és most már igen 
nemtelen magyarázatokkal ez az én igazgatásom, szükség 
egyszer legalább iránta közönség előtt nyilatkoznom. 

Nekem a művészetek s azok philosophiája általában 
ifjúságom óta kedvencz tapulmányim voltak; közöttük 
különösen a színészet is sok érdekkel bírt rám nézve. 
Figyelmeztem a színházakra, színészekre, mennyire Pest, 
Pozsony és Bécs e részben gyakorlatilag alkalmat nyúj- 
tanak; szerettem e tárgyakról beszélni, olvasni, gondol- 
kodni. Szem előtt tartam és éber ügyelettel valék a távolabb 
külföldre és mellette a honi fejlődésre. Voltak fogalmaim 
régóta e tárgyak mély, nehéz, szövedékes voltáról. Szeret- 
tem hasonlítást tenni a közt, a mint a magyar színészet 
ügye a szomszéd németéhez képest áll, s végig gondolám 
nem egyszer, mennyi teendő van még e részben nálunk, 
mi gyenge lábon állunk, mennyi van egészen alapjaiból 

építendő, mennyi gyökerestől irtandó, reformálandó. Át 
tudám gondolni, egész nagyságokban mind azon aka- 
dályokat, nehézségeket, melyek rz elébe gördülni fognak 
egykor, ki e tekintetekben valamit eszközleni akarand. 
ügy valék meggyőződve, hogy a magyar színészetben 
üdvös reformokat tenni, mind kötelessége, mind alkalma 
annak leend, ki egykor a pesti, akár országúi, akár más- 
ként pártolandó magyar színház kormányára fog meg- 
hivatni. Tudtam, mik a színészetre nézve a budai szín- 
háznál történtek. Látám, mint fáraszta ott ki részint a 
vállalat nagysága és szövedékes volta, részint némi bal 
körülmények, egy. oly értelmes és buzgó — s a mi fő dolog 
színháznál — egy oly gyanútalan beesületességű férfiút 
is, mint a köztiszteletben álló Fáy András, kinek ügyelése 
alatt oly szépen indult sarjadásnak honi színészetünk, 
8 mint vonult ő vissza reményvesztetten, elkedvetlenül- 
ten igazgatói hivatalától. Ezeket mind tudva, tisztán látra, 
ismerve a színigazgatási tüskepályát, az annak, ki egész 
lélekkel meg kíván neki felelni, vérig izzasztó és végül 
csaknem mindig babértalan pályát, ismerve a feladás 
nagyságát és erőm, készületeim aránylagos csekélységét, 
senki sem kételkedhetik rajta, ha mondom, soha nem 
voltak még csak álmaim sem a felöl, hogy én a pesti ma- 
gyar újdon épült színháznak igazgatóságát keressem. 
Gyengeségem és erőm, vagy nem nyúlni valamihez, vagy 
ha igen, megfelelni neki egész tehetségemmel. Haladt 
meglehetős sebességgel 1837-ben a színház építése s las- 
sanként eljött az idő, melyben annak megnyitása felől is 
gondolkodni kellett. Még nem volt senki is, kit az össze- 
állott részvényes társulat igazgatónak kijelölt volna. Egyik 
egyet, másik mást gondolt. Fáy Andrásnak ötlött fel leg- 
először azon gondolata, hogy ezen hivatalt nekem kellene 
elvállalnom. Emlékezni fognak, kik akkor jelen voltának, 
mint vevém én ezen gondolatát a tisztelt férfiúnak merő 
tréfa gyanánt, s midőn bizonyossá tőn, hogy az neki ko- 
moly óhajtása, mint valék idegen tőle, mennyire nem 

lelt semmi hajlandóságot bennem ez ajánlat elfogadására. 
Július hónapban valánk s még nem volt igazgatója a 
nemsokára megnyitandó magyar színháznak. A választ- 
mány ülést tárta, míg a repertóriumot egy egész hónapja 
elkészíté már, és igazgatója még sem volt, mert a kik 
talán elvállalták volna ezen tisztet, azokban a választ- 
mánynak nem volt bizodalma, kiket a választmány talán 
óhajtott, azok semmiképen nem voltak rábeszélhetők. 
Végre néhányszori hosszasabb beszédek és alkudozások 
után rá hagy ám magamat biratni Fáy András által, hogy 
ha a választmány megszólítand, nem vonakodom elfogadni 
az igazgatói hivatalt. És a választmány július 36-ikán 
tartott gyűlésében — ha jól valék értesítve, csaknem 
egyenlő akarattal — elhatározá, hogy meghivand. Ily 
körülmények közt vállaltam én el a színházi igazgatást. 
Meg kell nyíltan vallanom, hogy midőn elvállaltam azt, 
még kevesebb kedvem volt hozzá, mint midőn legelsöbben 
Fáy által megszólíttatám, mert ekkor már igen közel volt 
a színház megnyitásának a körülmények miatt elhalaszt- 
hatatlan ideje, a nélkül, hogy rá legkevesebb művészi 
előkésziilet tétetett volna. De elvállalám mégis, mert senki 
nem akarván ez ürömpoharat megízlelni, azt hittem, 
hogy elvállalnom a bizodalomnál fogva némi kötelesség, 
és hogy vannak terhek közügy érdekében, melyek alól 
magunkat kivonni nem szabad; elvállalám tehát nem 
magamért, hanem az ügyért és elvállalám Fáy Andrásért, 
kinek a színészeti ügyben kellemetlenségeit ismertem, 
fáradozásait méltányoltam, kit én mind feje, mind szíve 
miatt régóta tiszteltem és tisztelek, s ki ennélfogva erővel 
birt felettem, rávenni olyanra, mihez nem volt kedvem. 
A színház készületlenségben, minden a legnagyobb 
zavarban volt, mert minden gond, figyelem csaknem 
kizárólag az építésre vala fordítva ; de a színháznak mind 
e mellett is meg kellett nyittatnia, mert közelgett a pesti 
augusztusi vásár, melyet, mint a tapasztalás mutatta, 
elmulasztani 10 — 1 1 ezer frt bizonyos veszteség leit volna. 

Mily eletem volt nekem igazgatásom első napjaiban, mi- 
dőn egy rögtönzötten megnyitott színházat kellé rendbe 
szedni, de mily életem volt még később is, azt képzelni 
sem képesek, kik hasonló körülmények közt nem voltak ; 
egyedül azok tehetnének némi bizonyságot, kik magok is 
sok részben velem együtt fáradoztak : az akkori szinészi 
rendezőség és néhány szinész. Alig tölték nyolcz-kilencz 
hetet az igazgatásban, már erősen el voltam tökélve, hog}' 
hivatalomról lemondjak. Láttam tudniillik, hogy kevés 
jót tehetek, hogy a dolgok másként folynak, mint én előre 
képzeltem és ezélszerűnek tartam, hogy az igazgatásnak 
azon módja, mely a részvényes társaság által kij elelteteti 
s melyet a választmánynak fő eszmében követnie kellett, 
nem előmozdító, hanem hátráltató befolyású lesz az inté- 
zetre. Lemondásomat első hónapokban azért halásztam, 
nehogy méltán mondhassák rólam, mintha a munka rend- 
kívüli terheitől ijedtem volna meg s akarnék szabadulni. 
El valék határozva fél évet legalább — t. i. a legterhesebb 
időt — a legsanyarúbb körülmények daczára is kihúzni. 
Ez idő el is tölt s én épen lemondandó valék : de ekkor 
jöttek az árvízi iszonyú szerencsétlenségek, melyek zavarba 
hoztak mindent, zavarba a színházi dolgokat is. Elhalász- 
tam a lemondást, nehogy a zavart rögtöni eltávozásom 
még nevelje, s lemondék nem előbb mint június 6. 1838., 
midőn a színháznál minden a lehető legjobb rendben volt, 
s midőn oly valami is történt, mi első lépés volt az álta- 
lam behozott színházi fenyíték és rend felbomlására. 

E rövid, őszinte előadásból, melyet részint hiteles 
jegyzőkönyvek, részint oly tanúk mint Fáy András és 
mások bizonyíthatnak, látja az olvasó, hogy én a színházi 
igazgatói hivatalra nem vágyódtam, hogy mind végig vona- 
kodám tőle, és csak midőn azt látám, hogy az ügynek rám 
némi szüksége van, vállaltam el ; elvállalván pedig, éjeim 
s nappalaim neki szentelem és korántsem csináltam belőle, 
mint a rágalomszáj mondja, sine curát, hanem egész 
lélekkel vittem s mindent megtevék, mit időm szűke és 

nyomasztó körülményeim közt lehetett, s ha nagy fára- 
dozásaimnak kevés sikere volt, annak nem én valék oka ; 
midőn pedig elhagyám helyemet, azért hagytam el, mert 
nem láttam semmi üdvös czélt az intézetre magam fel- 
áldozásával. 

Most természetesen igen könnyű a rosszakaratúaknak 
vádaskodni, minden hiányt, fogyatkozást nyakamba hárí- 
tani, csevegni: hogy « rossz gazda valék, hogy sem theorice, 
sem practice nem értettem a dolcghoz, hogy az 500 frt 
díj érdekelt, hogy a színház megnyitásától kezdve álnok- 
ságokat követtem el» stb,; de hol voltak akkor ezen vádas- 
kodó urak, midőn az intézet oly nagyon szorult segéd- 
kezekre, midőn minden készületlen volt, mindent tenni 
kelle, midőn éjjeli-nappali munkára volt szükség, hogy a 
dolgok megindíttassanak ? Miért nem léptek elő akkor 
titkos odúikból az ily 45 nevű madarak, hogy vállaljanak 
őOO pengő forintért igazgatói hivatalt? Én nem irigyeltem 
volna nekik, de nem is igyekeztem volna nekik csak 
szóval, intéssel is előlök elragadni ezen 500 frtos nagy 
szerencsét! Akkor hallgatott a kajánság, s mikor én dol- 
í^ozám, nyári hőségben, éjfeleken túl, ők kényelmesen 
nyújtóztak ágyaikon, talán hogy annál több erejök, egésí- 
ségök legyen később a rágalomra, vádaskodásra. Akkor 
igen kellemes volt, hogy találkozott valaki, ki magát teher- 
hordóvá engedte tenni, ki áldozatot hozott, a legnagyobbat, 
mely tőle telhetett ; mert lemonda, mire teljes életében 
törekedett, független helyzetéről: föláldozá nyugalmát, 
szenvedelmeit, idejét, miket nem ötszáz, hanem ötezer 
forinttal sem lehet megfizetni, kivált egy olyannál, kinek 
ezen pénzösszeghez léte kötve nincs. 

Ezeket nem dicsekedésűl és nem is szemrehányásul 
hordám fel; az első nem természetem s a másodikat 
nemtelennek tartom közügynél ; de el kelle egyszer leg- 
alább mondani körülményesen a dolgok valóságát, hogy 
az ámitók álorczája leszaggattassék és az olvasó lássa, 
hogy a mit tettem, azért, ha köszönetet nem várok is, 



138 DRAMATURGIAI ÍRÁSOK. 

legalább elismerést érdemlek, nem korholtatást és rágal- 
makat. 

Álnevű vádlómnak egész ezikkelye arra van számítva, 
hogy valahogyan én ne neveztessem ki ismét az országo- 
san pártolandó színházhoz igazgatónak és minthogy ő 
ettől igen retteg: azért kell nekem vádoltatnom a nemzet 
előtt, mint « rosszul gazdálkodottnak, álnoknak, értetlen- 
nek », s a mennyi szépségei még ezen felül amaz Orosz- 
századi gyönyörű czikkelynek vannak. Valóban szép igaz- 
ság-kiszolgáltatás 1 Adtam-e vájjon arra legkisebb okot is, 
mintha én a színigazgatás után vágyódnám ? Mivel, hol 
és mikor? Azt hiszi-e 45, hogy én, ki 1837. semvalék 
hajlandó, most tíz hónapi keserű tapasztalással gazda- 
godva, fogok ezen hivatal után esdekleni? Soha se retteg- 
jen tőlem, aludjék békén miattam, mert ha maga vágyódik 
ezen hivatalra, vagy van valakié, kit beletukmálni sze- 
retne, én legkevésbbé fogok útjába állani, s ne higyje, 
hogy volna valaki a két magyar hazában, ki kevésbbé 
óhajtson lenni színház-igazgató mint én, s ki, ha akármi 
sors által még egyszer vállaimra kerülne e teher, őszin- 
tébben és buzgóbban fohászkodnék fel istenéhez, hogy ha 
lehet, múljék el róla e keserű pohár! 

Pest, april. 8. 1840. Bajza. 

Egressy Gábornak. 

Eve múlik, mióta a pesti magyar szinház mozgalmairól 
a lapok játékszíní krónikájában czikkeket koronként köz- 
leni szoktam. Néhányan, kiket én értőknek tartok, nem is 
tudván, ki írja ez álnevű czikkeket, kedvezőleg nyilatkoz- 
tak egyszer s másszor előttem, s úgy vélekednek, hogy e 
czikkekben, minden rövidségök mellett, néha tanulságos 
észrevételek vannak és a hang bennök mérséklett, kímé- 
letes még ott is, hol korholó, annyira, hogy csak az nehez- 
telheti, kiben épen semmi türödelem nincs gáncsoló Íté- 
letek hallásához, ki eléggé szerencsétlen semmit nem 
hinni maga felől, mi nem magasztalás. Nekem az vala fő 
czélom, midőn a szerkesztőségnek színházi dolgokról írni 
ígérkezem, hogy a nemzeti színház fejlődési történeteihez 
korrajzi vázlatokat adjak, mert a krónika czím maga 
ilyesmit látszik igényleni, azaz följegyezzem, mennyire 
akadályozva más foglalkodás által nem vagyok, históriai 
hűséggel, mit a napi eseményekből följegyzendőnek gon- 
dolok, felvilágosítva, magyarázva saját nézeteimmel, 
javalva vagy rosszalva a szerint, mint meggyőződésem 
sugallja. Egy része tehát az általam írtaknak történeti 
előadás, egy része vélemény, gyarló, mint akárki másé, 
mely annyiban igényel helyeslést, mennyiben magát a 
művészet philosopbiájából igazolni birja. Senki sem bizo- 
nyíthatja rám, hogy valahol kimerítő kritikákat ígértem, 
vagy véleményemet valakire rádisputálni akartam volna. 

Kimóletes üfjyekeztem lenni beszódimben, mert mindig 
szem előtt tartam, hogy a magyar színművészet még csak 
kezdők törekedése s hogy színházunk még nem volt s ma 
sincs azon körülmények közt, hogy benne művészi nagy 
előmeneteleket tenni könnyű volna, s így a kritika szigo- 
rúságát hazafiság palástjával fedeztem be. 

Azt hivém, hogy e móddal kikerűlendem a vitákat, me- 
lyeket annak, ki olyasmivel foglalkodik, mi a kritikával 
rokon, kikerülni oly nehéz. S íme egy évet szerencsésen, 
minden összezörrenés nélkül húztam ki s talán ki fogtam 
volna egy másikat is, ha Egressy Gáborban csak annyi 
léleknyngalom, annyi türelem volna is, mint színész- 
társainak nagyobb részében. De neki azon bal szokása 
van, hogy akárhol történik felszólalás, színészetet érintő, 
azonnal előáll, mintha a magyar színművészetet ő találta 
volna fel, s övé volna a hivatalos kötelesség, azt minden 
képzelt észrevétel ellen védeni, s vitáz, ügyészkedik, néha 
maga, többször társai nevében — mi ellen már óvások is 
tétettek — s parányi dolgokból nagyokat csinál, csak 
hogy mutogathassa magát ; mint íme most, midőn saját 
ügyét ismét a színészek ügyévé akarja erőltetni, s fontol- 
gatja, hog>^an fogja az ellenség az országot figyelmeztetni 
a pesti színészek hanyagságára azért, mert egy álnevű 
ember az Athenaeumban azt monda, hogy Egressy Grábor 
Petron Maxim szerepében erején felül kiabált és nagvon 
hánykolódott. — Kár, hogy Egressy Gábor egy igen jó 
dolgot nem tud, azt t. i, hogy minden kicsinységet felese- 
lés tárgyává tenni sem szükséges, sem hasznos, sem taná- 
csos; ha ezt tudná, jelen felszólalását egészen felesleges- 
nek, a hangot pedig, melyre felhíva nem is volt, igen 
helyén kívülinek találta volna. 

Azonban mindegy, a dolog megtörtént; Egressy ezt íg}' 
találta jónak. szólt és ismét oly hangon, a minőn egy- 
kor e lapokban táblabírói jelleniü leczkékről értekezett és 
magát Kossuth ellenében martyrnak avatta fel, miért oly 
keserű visszatorlást kapott. Ö szólt, s engem válaszra kény- 

szeríte, nem azért, hogy magamát védjem — mert mi 
szüksége van az álnévnek védelemre? — hanem azért, 
mert áitanitásokat tart dolgok felett, melyekhez nagyon 
érteni hiszi magát, de, miként reménylem bebizonyít- 
hatni, valósággal nem ért. 

Állításainak csak néhányára kívánok észrevételt tenni. 
Egressyben van annyi nyugtalanság, hogy nekem máskor 
is nyujtand alkalmat, vele szót váltanom s így ha mit 
most elhagytam volna: akkor is elvégezhetendem vele. 

«Szinbirálatokat czáfolgatni nem szokás, — mond 
Egressy — mert ahhoz a színésznek mindig vagy kedve 
vagy ideje hiányzik » stb. — Nem szokás, mert bajos s kivált 
érdeklett színésznek « önzés nélküli » vitába bocsátkozni 
színbírálat felett. Bajos, mert az ily önvédelemben több- 
nyiremagunk bírái vagy inkább hízelgői vagyunk; észrevét- 
lenül s akaratunk ellen áthatván még elméletünket is azon 
elfojthatatlan vágy, hogy theoriánk, ha alkalmazzuk, ben- 
nünket ne sújtson. Bajos tehát mindenesetre, de el nem 
fogúit, világos fejű 8 csak józanon hiú embernek nem 
lehetetlen, ki szerényen fog hallgatni tehetségéről, elő- 
adása érdemeiről, ki drámában annak tartalma s jellemei 
felfogásáról szóland s ezekben veti meg igazolásának 
alapját; ezekből fogja kimutatni mit hogyan, s miért 
akart úgy adni, mint adottnak véli, mert úgy adta-e 
valósággal, az inkább az értő közönség ítéletére tar- 
tozik. 

•Hallgatva tűrünk — mond tovább Egressy — hosszú 
éveken át minden észrevételt, alapost mint felületest, 
epést, kajánt, durvát, pedánst, iskolás gyermekit egy- 
aránt*. — Igen s minél durvább, pedánsabb, iskolás 
gyermekibb, annál könnyebb is azokat tűrni egy kicsiny 
kis philosophiával és önérzettel, ha az tiszta s elbízottság- 
tól ment. Színésznek, ki a világ bűneit, hibáit ostorozza, 
e kis türelemre szüksége van. De ha az észrevétel kaján 
és epés, ismét önérzet és philosophia ? Bizonyosan ; vagy 
kétes kimenetelű villongás a kritikussal. « Egyél madár, 

vagy halj meg!» ezt mondja a sólyom- idomár. Itt nincs 
közép út. 

Mit magára a fődologra, miért leginkább e feleselését 
támasztá, Egressy Gábor mond, az egy nagy zűrzavar s 
bizonyítja, hogy ő magával sincs tisztában azok iránt, 
mikről ír. 

«Ha Szebeklébi méltányos akar lenni — úgy mond — 
el kell ismernie, miként egyes nem sikerűit játékban ily 
panasznak (t. i. hogy a magyar színészek naturalisták) 
teljességgel semmi alapja nem lehet, mert ép fejű ember 
nem egy, sem két előadás után fog művészi tekintetben 
valamely színész egész értéke felett pálezát törni. » Szíves 
örömest elismerem, mit Egressy Gábor úr rám parancsol 
és parancsolatja nélkül is tudom, hogy egy-két előadás 
után valamely színész pályáját megítélni nem lehet s 
józan nem fog akarni. De mit nyert Egressy ez elismeré- 
semmel? Itéltem-e én, vagy helyeslettem- e másnak íté- 
letét, ha egy-két előadásból pálczát tört valamely színész 
egész értéke felett ? Nem azt mondám- e, hogy a kiáltozás 
és a tagok dísztelen vonaglása egyik okául szolgál azon 
panasznak, hogy színészeink nem eléggé simák, nem eléggé 
szabályozott játékúak stb. vagy mint Egressy maga meg- 
keresztelé a gyermeket, hogy színészeink naturalisták. 
Tehát sem én, sem az általam idézett panaszlók nem egye- 
dül abból, a mit Egressy Gábor Petron Maxim szerepében 
kiáltott és tagjait hányta- vetette, hanem több más okokból 
mondják azt, hogy színészeink naturalisták s szempil- 
lantat emberei. Mit harczol tehát Egressy szélmalmokkal 
minek költ dolgokat, melyek mondva nem voltak ? Nem 
tanácsosb volt volna-e — ha már csakugyan « szélnek eresz- 
teni* nem volt ereje Szebeklébi beszédét — olyasmit 
czáfolni, mit Szebeklébi valósággal állított ? Nem oda akar 
Egressy ütni, a hová czéloz ; ő másért lobbant fel, mint a 
mit vitatkozás tárgyává tőn. Ez igen is világos. 

Ily zavaros beszéd továbbá az, hogy a bíráló mit vegyen 
bírálata alapjául, meddig menjen és ne menjen bírálata- 

ban, hogy a színészi « küzdelmek önérzetét, melyek színé- 
szeink egyedüli jutalma, vigasztalása és menedéke, hagyja 
bántatlanul ». Mennyi szó, annyi csodálatos dologi Mintha 
a kritikusnak nem volna szabad hasznát vennie — illede- 
lem és méltányosság korláti közt — bírálataiban még a 
színész személyes körülményeinek is, és viszont mintha 
ezen körülményekre örökké köteles volna ügyelni ! Ilyen- 
féle beszédekért utasíttatott vissza egykor e lapokban a 
néhai részvényes társasági igazgatóság, mely a kritikust 
a színházi függöny zsinegei után akarta rángatni. A kri- 
tikus mindenre kitérj eszkedh étik, a mi a szín ügygyei 
összefügg, s tudománya, ismeretei, tapasztalásai arra 
valók, hogy általuk belátása szerént az ügynek használjon. 
S ne gondolja Egressy, hogy azért, mert ö színész, a szín- 
ügyet egyedül maga hordozza szívén. A kritikus, a jó 
szándékú, szinte úgy hazafí, s habár éles s habár szigorú, 
úgy törekedhetik minden szavával s tettével a színügy 
javára^ mint akárki fia. 

«A küzdelmek önérzete egyedüli jutalma, vigasztalása 
és menedéke a színésznek I» Boldog isten ! mintha Magyar- 
országban semmi elismerés nem jutna a jobb színésznek ! 
mintha éheznie és fáznia kellene ! Micsoda erőszakos mar- 
tjTkodás ez ismét! — És mintha oly önérzet, mely egye- 
düli jutalomnak tekinti magát, nem állana felül minden 
Szebeklóbíek hántásán és szorulna Egressyek ügyész- 
kedésére. 

•Tehetségeket, talentumokat és minden hivatást meg- 
tagadhat Szebeklébi a színészektől, de szorgalmukat el 
kell ismernie, ezt legnagyobb szerénységgel követelhetik és 
követelik a haza színe előtt, mert igazság ». Az egész fele- 
letben ez a legnagyobb galimathias Egressy szájából. 
Követelnünk csak olyat lehet, mihez világos jogunk van. 
S világos, félreísmerhetlen joguk van-e a magyar sziné- 
szeknek elismerésre szorgalmukért? Nem lehetne-e szor- 
galmukat kétségbe hozni, oly tagadhatlanúl munkások-e 
színészeink ? Hát ha valaki azt hinné és meg is t'u^ná 

mutatni, hogy magyar színészekben tehetség van, de szor- 
galom hiányzik ? Akkor is követebié tőle Egressy a dicsé- 
retet és parancsolná, hogy ezen szorgalmat, mit ö nem 
hisz, el kell ismernie ? El kell, ha nincs ok az ellenkezőre, 
de mihelyt ok van, ez a fennhéjázó kell igen nevet- 
séges és épen nem szermy követelés, Egressy úr! 
És íme, Egressy követel elismerést a színészek szorgal- 
máért, ki egykor e lapokban ezeket irá : «Hiában, csak 
valljuk meg, a mint van, hogy a nagyobb rész (színészeink 
nagyobb része t. í.) fel sem képes hivatása becséhez, nehéz 
voltához emelkedni ; ezen rész biztosságban levén fizetése 
rendes járása felől, azt tartja, hogy ha egyszer kötelessé- 
gének mechanice eleget tett, szerepét a súgóra számolva 
megtanulta, miért gyötörje magát tovább? ő úgy is elég 
boldognak érzi magát, mert szakmányát leróván, még 
némi mulatságra is marad egy kis ideje ». 

Kell-e oly színészek szorgalmát elismerni, kiknek arcz- 
képe az itt Egressy által festett képhez hasonlít ? Szorgal- 
masaknak nevezi-e Egressy az oly színészeket, kiket itt 
leirt? Ugy-e, hogy kell és kövelel szavak kissé furcsán 
zengenek most már Egressy szájából? Hajlandók vagyunk 
egyébiránt én, és úgy hiszem, velem sok más, elismerni 
egy-két színészünk szorgalmát egyben és másban, de hogy 
annak elismerését fennhangon, a haza színe előtt, épen 
követelni lehetne, kissé mégis vakmerő állítás. Ha valaki 
ily dologból követelést csinál, akkor igen könnyű lesz 
adatokat felhordani hanyag játékra, szerep -nem -tudásokra, 
beszédbelí hibákra, melyeknek kikerülésére egy-pár napi 
tanulás elég volna, mik a fennen követelt szorgalmat 
mindenesetre kétessé tehetik. A kell és követel szavakkal 
tehát csak gazdálkodjék Egressy úr, mert a pazarlás két- 
szeresen árt, ha nincs miből költenünk. 

A szorgalmat egyébiránt ép úgy hatalmamban áll meg- 
tagadni, ha tagadásomat igazolni birom, mint a tehetsé- 
geket, hivatást stb. ; ha pedig nem bírom, akkor semmi 
sem áll hatalmamban, mert a kritikus katonái az okok, 

és ha ezekből nem tudja kiállítani táborát, akkor igen 
szegény hatalom az, melyet bír. «Értjük?» 

De kissé még vissza kell térnem azon pontra, hol 
Egressy a naturalistaságot szóba hozza. Itt először az a 
kérdés, állítja-e Szebeklébi, hogy az színészeinkre kivétel 
nélkül alkalmazható. 

Nem ; mert a vádat csak idézi, mint idegen állítást s 
ezen vádra vezető egyik okúi a hang s mozdulatbeli túl- 
csapongást rója meg. Itt ismét két kérdés támadhat: 
1. hang és mozdulatbeli túlcsapongás megerősíthet- e 
valakit azon — hibás vagy nem hibás — véleményben, 
hogy színészeink naturalisták ? 2. Igaz-e, hogy Egressy 
Gábor a kérdéses helyeken hang- és mozdulatokban túl- 
csapongó volt. Ez utóbbira, mint illik, maga Egressy nem 
bocsátkozik; ennek elitélése másokra tartozik; az elsőre 
bizonyosan maga is igennel fog felelni. S ha ez áll, akkor 
végtére is csak az dönthetné meg Szebeklébi állítását, ha 
kivílágúlna, hogy hang- és mozdulatokban az illő fokon 
túl nem ment. S ez a bökkenő, s hihetőleg ez lázította 
fely mert általlátta, hogy erről neki szólnia nem szabad, 
vagy csak igen kimerítő értekezéssel adott szerepéről, s 
régre is csak hivatkozással az értő közönségre, mely 
elitélendi, vájjon szerepfelfogása jó s játéka annak meg- 
felelő volt-e. Ezért vitte át a vitatkozást a naturalistaság 
kérdésére s mivel e hiba őt talán kevésbbé bélyegzi, mint 
némely társait s így e helyt erősben áll, itt önti ki min- 
den nelieztelését megrótt túlcsapongásaiért, melyeket 
igazolnia igen bajos. De látni való, hogy az ily üres vita 
ezélhoz nem vezethet, valamint nem mind azon expecto- 
ratiók, melyek rendszer, speciális szabályok stb. iránt 
Szebeklébi ellenében tétetnek. 

• 1842 nem 1820 többé, mint másban, úgy a színészet- 
ben sem, midőn például ily általános terminusok, miket 
Szebeklébi a hanglejtésről, mimikáról stb. mond, nekünk 
még újak, tanítók lehettek ». Megbocsásson nekem Egressy 
Gábor, ha azt mondom, hogy ez ismét igen megfontolat- 

lan beszéd, minek bebizonyítására kiírom ide azt, mit ő 
általáiios terminusokuBk nevez. «A művészi érdemeket 
nem lármáktól, nem a tagok vonagló mozgatásától kell 
mérni, banem onnan, hogy bizonyos mérséklet korláti 
közt csupa hanglejtés által mit tud a színész kifejezni, 
mert a rámában a fő kép csakugyan maga a beszéd ; a 
mimika, az úgynevezett actió, csak árnyéklatok amannak 
kiemelésére ». Mi van e szavaJkban mondva? Az, hogy a 
színművészetnek lelke a hanglejtés, a beszédbeli kifejezés. 
S igaz-e ezen állítás ? Mióta színészetről fogalmok van az 
embereknek, minden értő és gondolkodó igaznak hiszi ezt. 
Mi baja van tehát Egressynek vele ? Semmi más nincs, 
csak hogy az 1842-ben mondatik, nem pedig 1820-ban; 
hogy az már nem új a színészeknek, és így nem lehet 
tanító. Valóban különös fogalma lehet Egressynek a kriti- 
káról, ha azt képzeli, hogy annak csak új dolgokat szabad 
mondania, és különös fogalma a tanításról, ha tanulsá* 
gosnak azt képzeli csak, a mi valakinek új. Én meg fogok 
elégedni mindenkor oly kritikussal, ha egy új észrevételt 
sem teend is, ki a régi elismert igazságú észrevételeket a 
jelen esetre jól alkalmazandja, és azt hiszem, tanulságos 
is lesz kritikája; tanulságosabb mint azé, ki új, de még 
el nem ismert, még kétségbe vonható észrevételeket teend. 
Fentebb idézett szavaimban én nem akartam semmi újat 
mondani, sőt igen meg voltam győződve, hogy régit mon- 
dok, de egyszersmind arról is, hogy jót és igazat. 

S azt hiszi Egressy, hogy az én kérdés alatti szavaim, 
ha általános terminusok, mint ő nevezi, 1820-ban tanítók 
lehettek volna, s ma már nem azok ? Miért ! azért kétség- 
kívül, mert az 1842-iki színész nagyobb fokán áll értel- 
miségének, mint az 1820-i. De ez fonák gondolat és pedig 
oly fonák, melynél nagyobb nem lehet. Minél kisebb 
fokán áll a színész az értelmiségnek, annál speciálisabb 
észrevételekkel kell neki magyarázgatni; az értelmes, a 
gyakorlott ellenben felfogja és megérti az általánosbat is ; 
valamint a gyermek tanításánál minden apróságot magya- 

rázunk, mit a már felserdült ifjúnak csak említeni elég. 
íme, hogy Egressynek nincsenek tiszta eszméi a dolgok- 
ról, melyekről ír I 

Nekem valósággal nagy okaim vannak kétségbe vonni 
azt is, mit Egressy ^llitani látszik, hogy az 1842-iki szí- 
nésznek oly igen tiszta eszméi volnának arról, miképen a 
színészetnek lelke és veleje a hanglejtés, a beszédbeli 
kifejezés. Én legalább, és velem többen, a beszédművé- 
Rzetet tartom annak, hol színészeink a leggyengébbek, s 
ennek kell tulajdonítani ama sok félig és rosszul sikerűit 
szavalásokat, melyeket tőlök koronként hallunk. Hány 
van színészeink közt, ki csak a gyönyörű magyar szót 
értelmesen, tisztán, úgy miként azt isten megteremtette, 
ejtené? kivéve egy-két igen keveset, vagy hadarnak, szó- 
tagokat nyelnek el, és fecskeként csevegnek, vagy nyersen, 
miveletlen szájjal minden nemesség nélkül ejtik a szót ; 
vannak, kik még csak a tájszólástól sem bírtak megmene- 
kedni. Pedig mennyire van még mindezektől a szavalási 
művészet, mely tiszta, érthető, változatos, jellemző és 
kifejezéssel teljes. És ha a beszédművészet iránti észre- 
vétel igen tudott, ismert, felfogott eszme volna is színé- 
szeinknél, vájjon nem hanyagoltatik-e el számtalanszor s 
vájjon minden, ki a szabályt tudja, elég ügyes- e azt egy- 
szersmind valósítani ? Ugyan mondja meg Egressy maga, 
oly igen sűrű színpadunkon a sikerűit szavalás, hogy e rész- 
ben a hanyagokat, vagy ügyetleneket a kritikának még em- 
lékeztetnie is felesleges ? És hogyan fog a hanyag szorga- 
lomra buzdíttatni, az ügyetlen tanulásra ébresztetni, ha 
észrevételek által nem ? — És nem kell vala elfelednie azt 
sem, hogy a kritika nemcsak Egressy Gábornak vagy azon 
igen tudós színészeknek, kik 1842-ben már fölülállnak 
még a régi igaz észrevételen is, hanem fiatalabb és kezdő 
színészeknek is iratik, és iratik ... az olvasó-közönségnek. 

Én ugyan úgy vélekedem, — akár tetszik, akár nem — 
hogy a beszédművészetbeni megrovásoknak még maga 
Egressy Gábor is veheti hasznát, mert ő sem oly erős a 

szavalásban — bár egyike az iigyesbeknek — hogy neki 
a régi igaz szabályok emlékezetbe hozatala felesleg legyen, 
s általában, hogy oly észrevételek, minőket az athenaeumi 
krónika írói itt-ott tenni szoktak, haszontalanok legyenek; 
azonban, ha ö ilyes észrevételeken fölül képzeli magát, 
ám tudassa ezt kritikusaival. A kritikának vannak magasb 
méretei is, s ki méltánytalannak tartja a mindennapi és 
szokott mértékhezi méretest, annak szolgálhatunk másféle 
észrevételekkel is, és ha épen kivánja, leölthetjük a kriti- 
káról a hazafiság palástját : s nehogy vele amúgy méltat- 
lanság történjék, oly szigorú bonczolás alá vehetjük játé- 
kát, mint a hogyan már classicitásra emelkedett színé- 
szekét lehet és kell; de igen kétlem, hogy ki birjon 
elégíteni nagyobb követeléseket, s kétlem, hogy így tized- 
részét nyerheti meg azon javallatoknak, melyeket eddig- 
elé tapasztalt. Én igen meg vagyok győződve arról, hogy 
a magyar színésztől nem lehet azt követelni, mit egy 
Seydelmann vagy La Eoche, Sehroeder vagy Devrienttöl, 
azonban, ha ki csak úgy véli magát igazságosan biráltat- 
hatni, ha ily színészek osztályába soroztatik, ő lássa; 
csak legyen aztán ereje a kritika bonczkésének élesebb 
metszéseit jajveszékelés nélkül kiállani. 

Azon utasításra, hogy szerezzek magamnak az intézet 
belgépezetéröl kimerítő tudomást s ekkor az okokat keres- 
sem saját fészkeiben, kénytelen vagyok kérdeni, honnan 
tudja azt Egressy Gábor, van-e Szebeklébinek a belgépe- 
zetről kimerítő tudomása vagy nincs ? Hát ha például 
van tudomása erről is, s ezen állapodva tudja, hogy a 
színház mostani körülményeiben, igazgatásában sok nem 
jónak kútfeje van, de mindennek nincs. Az igazgatás, 
mely a gépezetet mozgatja, hatalmas eszközöket nyújthat, 
hogy az előadások rendesen folyjanak, hogy a színész, ha 
akar, előmeneteleket tehessen, de hogy akarjon is tenni, 
ez csakugyan nincs hatalmában. Az igazgatás buzdíthat, 
kedvet adhat, jutalmazhat, büntethet, de játszani maga 
nem taníthat ; a megrögzött restet, hanyagot, szakmányo- 



SZINBSZETI DOLGOKRÓL. 14*9 

zót szorgalmassá nem teheti, a rossz emlékezetűt, a butát 
éles eszűvé nem varázsolhatja. Tehát ne akarjunk minden 
hibát örökké csak az igazgatás nyakába varrni, Egressy 
úr, hanem nyúljunk néha saját kebelünkbe is, s ne retteg- 
jünk elmondani, ha igaz, a mea culpát is. 

«Alljak elő valahára speciális szabályokkal, rendszer- 
rel» — így tanácsol Egressy. Mi a rendszert illeti, nem 
tudom, mit képzel Egressy rendszer alatt, ha azt gondolja, 
hogy rendszereket, mik tudománj^osan készített köny- 
vekbe valók, kritikában lehet és kell felállítani. Speciális 
szabályok, mennyire a krónika íróinak tehetségétől s ide- 
jétől telt, adattak is. 

Hogy mindenről kimerítő értesítések vagy bírálatok 
adassanak, ez nem is lehető oly lapban mint az Athe- 
nsBum, melynek több czéljai vannak s fő czélja nem a 
szinház. De mind e mellett is találhat Egressy, ha keresni 
akar, az Athenseumban annyi speciális észrevételt, 
mennyi a többi lapokban összevéve sem adatott, talál oly 
részletes bírálatokat is, melyeknél részletesebbeket keve- 
set adtak, még oly külföldi írók is, kiknek kizárólag az 
vala czéljok. Azonban, hogy ilyesmi gyakran történjék, 
teljes lehetetlen, azon okból, mint már mondám, mert az 
Athenaeumnak a színház nem fő és nem is egyetlen czélja, 
és másodszor, mert azt győzni igen nehéz, kevés ember 
levén, kinek hozzá készülete s e kevésből megint kevés, 
kinek ideje is volna. Mi történik tehát? A kimerítő bírá- 
latok gyérek; gyakoriabbak az egyes intések, észrevételek. 
Árthatnak-e ezek? Igen, ha a színész gyáva vagy elbízott. 
A gyáva minden észrevételnél elcsügged, az elbízott fel- 
riad ; csak az okos és szilárd tesz félre minden szív- és 
észbeli gyengélkedést, s használja a haszon vehetőt, elveti 
az elvetendőt. Legéletrevalóbb ember, ki még ellenségeitől 
is tanulni tud, legnyomorúbb, ki még barátjaira is gyana- 
kodik, ha elismervén s becsülvén őt, érdemei- és erényei- 
ért helylyel-közzel hibáira is figyelmeztetik. — S itt még 
az auctoritás káros befolyása ellen sem lehet panasz, mert 

mi tekintete lehet egy álnevű író intése vagy észrevételé- 
nek, ha csak az a valóságban nem gyökeredzik s a köz- 
véleményben helyeslést nem talál ? Korunkban csak ilyek 
fogadtatnak el, s nyernek méltatást vagy a melyek elmé- 
letileg kimerítők s alaposak. Ha Szebeklébi rövid s hely- 
telen észrevételt tesz, épen ezen igénytelensége által 
veszti el ártalmát, mert állítása egyes véleményként 
enyészik el. 

Ha tudnám — mond tovább — «mi gyűlöletes, mi sze- 
rencsétlen taktika a színészeknek egymáshozi hasonlít- 
gatása, e modorral bizonynyal végkép felhagynék. — Les- 
sing a kritikusok királya — úgymond — nem használta 
ezt.» Hát ha én csak oly jól tudnám mint Egressy Gábor, 
hogy a hasonlítást némelyek nem szeretik, azok t. i. kikre 
nézve a hasonlítás nem üt ki kedvezőleg és mind a mellett 
is nem hagynék fel a hasonlítással, nem volna-e kény- 
telen Egressy azt gondolni, hogy a mit az ember minden 
oldalról megfontolva és elvből teszen, attól ismét csak 
megfontolva és ellenkező elvből állhat el. Én tudom, hogy 
a hasonlítás gyűlöletes annak, ki gáncsoltatík, s kedves 
annak, ki dicsértetik ; de ha ezt elegendő oknak találnám 
arra, hogj: ne hasonlítsak, akkor ugyanezen okból min- 
den gáhcsoló kritikával fel kellene hagynom. Legyenek, 
uraim, önök elég erősek, ha nyilvános pályára léptek, 
gáncsot és dicséretet meghallani, — mert ez elkerűlhetlen 
önök pályáján, mint élőnek a halál — és akkor nem fog- 
nak félni az összehasonlíttatástól. 

A legmagasabb karzat-embertől kezdve a legalsóig, 
egyetlenegy néző sem tartóztatja magát a hasonlítástól. 
S a kritikának ez nem volna szabad? Nem kötelessége-e 
a közvéleménynek e részben irányt adni? Már azután 
milyen irány ez, jó-e vagy rossz, az a kritikus egyediségé- 
től függ, mint minden egyéb a kritikában. De a hasonlítást 
csak azért, mert egy-pár beteg idegűnek nem tetszik, 
midőn egyszersmind oly tanulságos, tán legtanulságo- 
sabb, elmellőztetni, igen nagy követelés. — Hányszor 

hasonlíttatDak az egy szakbeli írók is egymással a kriti- 
kában ? S mit az Írókkal tenni hasznosnak és szabadnak 
találtatott, az ne legyen szabad színészekre nézve ? csak 
azért, mivel ezek gyarlóbb és ingerlékenyebb teremtmé- 
nyek. De mi köze a kritikának mint kritikának a művész 
ingerlékenységével, midőn annak művéről szól. író, mű- 
vész, szinész ki nem kerülheti a jó és rossz kritikát, s ha 
nélkülözi, csecsemő korát éli még vagy meghalt. 

Lessinget a mi illeti, ha én idéztem volna, Egressy 
bizonyosan azt feleié, hogy előtte auctoritás nem nyom 
semmit. Azonban minthogy ő idézi, én elfogadom aucto- 
ritásúl, s azt mondom, hogy Lessingnek színi bírálataiban 
nem volt mezeje hasonlításokkal élni, mert három kötetű 
egész dramaturgiájában talán csak öt szinész játékáról 
Bzól igen mellesleg. Egyéb kritikáiban ő is hasonlíta, ha 
nem tadja, vagy nem hiszi Egressy, olvassa el kritikai 
leveleit az irodalomról. Es így a Lessíngi auctoritás sem 
basznál Egressynek semmit. 

«Ha egyik színészről határozottan kímondogatjuk: hogy 
utolérhetetlen, nem elbizakodásra adunk-e okot ennek ?» 
Ezt kérdi Egressy. Igen is, de szeretném kimutatva látni, 
kit mondottam én valaha utolérhetlennek ? én, ki kritiká- 
ban minden superlativus gradust a lehető legnagyobb 
ovakodással kerülök, mert az húsz eset közül csak egyben 
szokott igaz lenni. Vád ismét, mely mondva nem volt, s 
koholva van. Azonban igaza van Egressynek : a dicséret 
a gyengét elhízottá teszi. Ilyen elbízottság példányai a 
magyar színháznál is vannak, kik társaikat lenézik, min- 
den dicséretre, mely nem az ő drága személj kéjöket illeti, 
kaján szemmel tekintenek, kik tudományos míveltség 
nélkül jó és rossz theoriákat szükséges válogatás nélkül 
összeolvasván s a jót is felfogni kellőleg nem bírván, szü- 
netlen okoskodnak, s magokat mű-philosophnak képzel- 
vén, leczkéket szeretnek tartani másoknak dolgokról, 
melyek mélyébe nem hatottak, kik azt mondogatják, hogy 
a gyermeket úgy kell nevezni, miként ők megkeresztelik. 

Ezen urakat egy-két dicsérő szó te\é ily nagy emberekké 
saját képzelgésükben, s miután lassanként kisül, hogy ez 
igen gyarló uraknak a dicséret méreg s a kíméletes haza- 
fiúi kritika nem használ, gondunk lesz rajok, hogy a töm- 
jénfüstbe meg ne kábuljanak és nagyobb gondunk mint 
eddig, mert 1842 nem 1820 többé a színészetben, ezt 
tanultuk Egressytől s így paulo maiora canamus. 

Az pedig, hogy «Szebeklébi úr kritikájára az ország 
szivét ellenségek a színészettől elídegeníthetik», igen nagy 
ugrás egyszerre. Az országnak aprólékosságokra nem igen 
lehet gondja. Mit gondol avval az ország, hogy Egressy 
egyszer nagyobbat kiáltott vagy lépett, mint kellett volna? 
Az országgyűlés elég nagylelkű volt a színház iránt, de 
nem a megyék, kik még sok helyen most szedegetik be a 
megajánlott öszveget. Kamatból kellene költenünk s a 
tökét fogyasztjuk, vakmerő kezekkel illetvén az íUethetet- 
lent 8 szígortalan köny őrrel a rövid jelen enyhítéseért 
koczkáztatjuk az egész jövendőt. 

Mindezeket én ily terjedetten nem Egressyért fejtege- 
tem, ki polémiái ugrándozásaiban e figyelmet alig érdemli, 
hanem a közönségért véltem szükségesnek elmondani. Ha 
Egressynek tetszik ismét más tárgyra ugrani, meglehet, 
kísérni nem fogom, mert csak oly tárgyakról szeretek 
értekezni, melyek arra méltók s másodszor, mert — mii 
nem kell feledni — a jelen vitának tárgya tulaj donkép 
csak ez : vájjon Egressy nagyobbat kiáltott és lépett-e 
mint kellett. Erről pedig úgy hiszem, már eddig is eleget 
beszéltünk. 

Használ-e végre általában felhivatlanúl ily hangon 
szólalni fel, mint Egressy most, neheztelések s követelé- 
sekkel minden tárgyi fejtegetés nélkül? Alig. Az egyik 
várban haragusznak, a másikban nem félnek. Ha így 
szólunk: «Nem így van ez, Szebeklébí úr!» erre könnyű 
ezt felelni: «De már ez csak így van, Egressy úr!» Ha a 
méltánylásra gúnynyal így viszonozunk : « Alázatos szol- 
gája!)) igen méltán kérdezheti a kritika: mi kell hát. 

atyámfia ? Sem dicséret, sem gáncs ? Jól van, ne higy- 
jétek, ha dicsérünk, haragudjatok, ha gáncsolunk ; hiedel- 
metlenség és harag legjobb táplálat a szellem meggyilko- 
lására. S ne feledjük, itt most nincs arról szó, eléggé 
méltányos* e a közönség a szinészek iránt, hanem hasz- 
nál-e valamit szinésznek és szinészetnek, ha egyszerű 
intéseket nehezteléssel utasitnak el a nélkül, hogy csak e 
neheztelést is józanon motiválni birnák? Mutasson a ma- 
gyar irodalom alaposabb, igazságosabb kritikát, mint az 
AthenaBuméi, ezek bizonyosan elvesztik tekintetöket, s így 
ha van, ártalmokat is. 

íme figyelemre vevém az ellenem mondottakat, meg- 
vizsgáltam szorgalmasan, hogy tanuljak belőlök, ki min- 
denkitől örömest tanulok, de alapnélkülieknek találtam e 
beszédeket, azért csak a régi ösvényt fogom ezentúl is 
tapodni Egressy Gábor engedelmével. Nekem szabadsá- 
gomban van a színház felöl úgy szólni mint eddig szól- 
tam, Egressy Gábornak pedig teljes szabadságában, mind 
azt, ha tetszik, nem hinni, vagy ha ezt még üdvösebbnek 
véli magára nézve, épen nem is olvasni. Játszszék ő szorgal- 
masan, az AthenaBum kritikusai pedig bírálgatni fogják őt 
figyelmesen a nélkül, hogy egyiknek szükségkép a másik 
útjába kellene állania. 

Az üngar 210. számából azt tanuljuk: hogy az egész 
drámai maqyar literatura nem ér annyit, mint gróf 
Teleki László Kegyencze, Vájjon azon jámbor úr, ki ezt 
írja — kinek neve, mellesleg legyen mondva, paradox- 
vadászatról és különczködésröl eléggé ismeretes lehet az 
Ungar olvasói előtt — tud-e annyit magyarul, hogy ma- 
gyar színmüveket olvasson, vagy ha igen, olvasta-e a 
magyar jobb színműveket, hogy ilyen merész állításokkal 
előlépni bátorkodik ? Én kétlem. 

Tisztelet, becsület gróf Teleki Lászlónak; senki sem 
készebb nálam elismerni, hogy Kegyencze hivatást bizo- 
nyít : de hogy az hibás mü s nem lehet többnek mint fiatal 
író első próbájának tekinteni, ezt, gondolom, most már, 
miután színpadon is megfordult és olvasás által is eléggé 
ismeretes lőn, nem kérdés többé, és egyébnek talentumot 
bizonyító próbánál azok sem fogják már tartani, kik 
eleintén talán némi előszeretetből hajlandók voltak e 
művel oly nagy zajt ülni. A drámai irodalom, igaz, nem. 
áll még magas ponton, ha valami nagy tökélyeket keresve 
bíráljuk azt, de ott mégis áll, hogy kezdő író egyetlenegy- 
próbáját, ha kétszer oly jó volna is, mint a Keyyena^;, 
elébe nem tehetjük. 

íigyébiránt ne csodálja senki a magyar drámai iro< 
lom középszerű állását, mert az alig 25 — 30 éves k< 
s minden hatalmasabb pártoltatás nélkül emeltetett odsk, 
hol áll. 

Vájjon melyik színmű-írónk adott el műveiből csak 
1000 példányt, hogy buzdítást kaphatott volna? Mert az 
írónak nemcsak pénz kell, hanem részvét is a közönség- 
ben, sőt valódi költőknek, quorum ex meliori luto finxit 
praecordia Titán, a részvét még nagyobb buzdítás, mint a 
pénz. Nálunk a magyar akadémia alapításáig sem pénz, 
sem részvét nem kecsegtette a drámaírót ; most az aka- 
démia jutalommal kecsegteti, de részvét a közönségben 
talán még kisebb van mint volt, s ezért a jutalmaknak 
mindeddig nincs is fényes eredménye. Azonban ha más 
nemzetekre tekintünk, kiknél a drámai irodalom igen 
régen míveltetik, nincs okunk oly igen pirulni. Az óriási 
német irodalom például, magoknak a németeknek nyilat- 
kozása szerint is, nem nagy számmal mutathat müveket, 
melyek az alapos és józan, nem túlságosan akadékoskodó 
kritikát kielégítsék; mert bátor vagyok tagadni, például, 
hogy színmű, mely előadatásra nem való, melynek szín- 
padon hatása nincs, omnibus numeris absolutum legyen. 
Színműnek előadatás főczélja, s e nélkül az nem felel 
meg rendeltetésének, e tekintetben pedig a különben nagy 
Goethe sem igen erős. Minek tehát épen csak a magyar 
drámánál túlságos követeléseket tenni, minek leszólni a 
magyar drámát, mely csak tegnap született, oly lapban 
kivált, mely magyar érdekek képviselője akar lenni. Kis- 
faludy Károly maga sem mindennapi erejű színműíró — 
volt, s ha németül ír vala, nagyobb hírben áll a nagy 
német irodalomban, s színpadról jobban fog ismertetni, 
mint nálunk, kik hajlandóbbak vagyunk egymást gán- 
csolni, mint egymás érdemét elismerni, kik teljességgel 
nem akarjuk és nem tudjuk becsülni, a mi mienk, s 
örökké külföldískedünk, és — a mi legöregebb hiba — 
kiknél veszekedő fiatal kritikasterek mindig vannak, kik 
kalandoznak az irodalomban: querentes quem devorent; 
pedig Kisfaludy Károlynál nekünk több drámaíróink is 
vannak, drámánk pedig nem egy, mely sokkal hibátla- 
nabb az általam mind személyesen, mind pedig sokat 

Ígérő talentumánál fogva igen tisztelt gróf Teleki Ke- 
gye)iczénél. 

Némely embereink — s ezen gyarlóság kivált a hazánk- 
ban élő, vagy rövid ideig itt tartózkodó német literátor 
urakon szokott megesni — bekukkantanak egy kicsit a 
magyar dolgokba, hallanak valahol harangozni, s azonnal 
készek, mint valami dodonai oraculum triposról, nagy 
hangú alaptalan itéletmondásokkal. Aesthetikával foglal- 
kodó íróink egyike — kit én egyébiránt becsülök stúdiumai- 
ért, ámbár meg kell vallanom, hogy ő a különködéseknek 
nagy barátja — minap azt monda, hogy drámáinkban 
nincs egy valódi jellem is, csak kisérletek, s ennek okát a 
franczia színművek befolyásának tulajdonítván, a kisér- 
letek közt csak Kisfaludy Mokányát, Gaal peleskei nótá- 
riusát és Baczúr Gazsiját tartja méltóknak említésre. Én 
azt hiszem, ezen úr csak azon magyar színműveket ismeri, 
melyeket színpadon látott, pedig itt igen kevés fordul meg. 
Ha szorgalmasan átolvasná a magyar drámai irodalom 
jobb műveit, alkalmasint jellemeket is találna, vagy leg- 
alább több kisérletet, s akkor másként fogna nyilatkozni. 
Lehet azonban, hogy nekem a jellemekről más fogalmam 
van mint neki, s ez esetben gyökeres oka van vélemé- 
nyeink különbözésének ; de miután én Shakespeare azon 
jellemeit, melyeket ő idéz, szinte sikerűit jellemeknek 
tartom, okom van hinni, hogy szava a magyar drámai 
jellemekről elhirtelenkedett, nem pedig olvasás utáni 
ítélet. Egyébiránt azt is meg kell jegyeznem, hogy az 
általa idézett Kisfaludy Károlyra a franczia drámáknak 
nem volt s nem lehetett befolyása, mert ő drámái nagyobb 
részét megírta, mielőtt a franczia regényes dráma-iskola 
Hugó Victorral 1817-ben elkezdődött. 



SHAKESPEARE, FRANCZIA SZÍNMŰVEK S AZ 

ATHENAEUM. 

VálaszYíl Ilenszlmann Imre úrnak. 

Mióta Pesten magyar színház nyittatott, az Athenaeum 
Magyar játékszíni krónika rovata alatt szakadatlan 
figyelemmel kiséri azt mai napiglan. Közölt e lap tudósí- 
tásokat, birálólag és történetileg vázolva, főkép a színi 
előadásokról s csak mellékesen a színművekről; sőt az 
előadásokról is, mint tudva van, nem kimerítőleg bírálva, 
mert az Athenaeum nem dramaturgiai lap, czélja nem 
kizárólag színészet. Színművekről szóltukban az Athe- 
DSBum játékszíni tudósítói és bírálói annak megítélésére 
szorítkoztak főkép, volt-e ez vagy amaz műnek színi 
hatása, s ha nem volt, a színműben kell-e okát keresni 
vagy az előadásban, a nélkül hogy a mű belbecsének 
megbirálásába részletesen taglalólag bocsátkoztak volna. 
E módot az athenaeumi Krónika 1837 óta máig híven 
megtartotta : alig találni hat év alatt tíz-tizenöt czikket, 
melyek kivételül szolgálhatnának. Többnyire csak általá- 
nosságban vannak a színművek jellemezve. E töredékes 
és vázolatos jellemének daczára azonban az athenaeumi 
Krónika mind a nagyobb közönség, mind azok által, kik 
sesthetikai műveltségűeknek mondathatnak, eléggé ked- 
vező ítélettel fogadtatott. Még ellenségeink is — elég 
legyen említeni a hirnöki Szemleírót — nem egyszer 
nyilatkozának felőle javalólag. 

Ez évben megindult Garay Begéló]e, mely színi tudósí- 
tásaiban az Athenaeumétól eltérő irányt tűzött ki maga- 

nak. Benne főfigyelem színmiívekre van, b a színházi 
előadások többnyire általánosságban jellemeztetnek: szí- 
nészet! dolgokra részletesebben, ritkábban bocsátkoznak 
a Regélő színi tudósítói. E lapnak elejétől fogva főczélja 
vala a franczia színművek hitelét lerontani, s e czélra, 
meg kell vallani, nincs is egyéb eszköz, mint magokba a 
művek bonczolatába bocsátkozni. Én soha sem rosszaiám 
a Eegélőnek e módját, sem az Athenseumban nem enge- 
dem mások által rosszaltatni : ámbár meg kell vallanom, 
több ízben tapasztalam, hogy a bírálók egyszeri hallásra 
nem jól fogták fel a müveket, és gáncsolának egyes oly 
dolgokat, miket olvasás után alig fogtak volna. Színmű- 
veket, színházi csevegések, zajgások közt, hallás, kivált 
egyszeri hallás után bírálni, csak eléggé biztosnak nem 
tartom, de nem tagadom, és nem tagadnám soha, hogy 
kellő készületü kritika, melyet nem szenvedély és vak 
pártoskodás vezet, így is tehet hasznot, mert részleteket 
lehet egyszeri hallással is felfogni és dícsérőleg kiemelni 
vagy megróni. Használom egyébiránt az alkalmat itt, 
mert helyén van, azon hitemet kimondani, hogy a sok 
felületes színbirálatnak, mely ellen kivált Németországban 
annyi a panasz, s melyek ott végkép leronták a színi 
kritika hitelét, abban van főleg kútfeje, hogy a művek 
hallás, nem pedig olvasás után biráltatnak. Ha a bíráló 
olvashatná előbb a színmüvet, s úgy menvén annak elő- 
adására, írná színi tudósításait, sokkal alaposban szól- 
hatna még az előadásról is. Mert a ki járatos effélékben, 
észrevehette, hogy a színész némelykor balul dicsértetik 
vagy gáncsoltatik, azért, mert az általa játszott szerepet 
kritikusa nem tudta egyszeri hallás után kellőleg felfogni. 
Mint mondám, hat év óta folytattatnak az Athenseum 
színi tudósításai akként, mint az imént előadám, s íme a 
Regélő íróinak, nem ismerve és nem is nagyon igyekezve 
ismerni a multat, hihetőleg azért, mert a magok jelenét 
tartják egyedül üdvösnek, most jut eszökbe feltámadni, 
és a hat évig követett módot miattok feltaláltnak és köve- 

tettnek hirdetni. Mert vájjon nem azt mondja- e Henszlr 
mann Imre úr a Begélő 93. számának 1069. lapján, miként 
dtöbb mint hat hónapja nem mertek az Athenasum szin- 
birálói csak egyet is pártfogásuk alá venni és védelmezni 
azon franczia drámák közöl, melyek alapjokban szemeik 
előtt darabokra szaggattattak, holott azelőtt minden párisi 
felületes színmű-gyártvány fölött magasztalólag értekezni 
nem vonakodtak » . 

Henszlmann úrnak ez állítására elég legyen egyszerűen 
azt megjegyezni: az Athenaeum hat évi folyamatai nyit- 
vák előtte, végig tekinthet rajtok, s ha nem puszta kötődés 
szándéka, hanem nemesebb czélok vezérlik felszólalását, 
végig tekintend, s akkor látni fogja, hogy az Athenseum 
általában felette ritkán értekezett színmű felől, legyen az 
párisi és londoni, berlini vagy bécsi gyártvány; hogy 
ötször szólt előadásról részletesen, míg egyszer a dráma 
belbecséről ; hogy voltak franczia művek, vagy mint ő 
nevezi : párisi gyártvány ok, melyek nemcsak nem ma- 
gasztaltattak, hanem erősen gáncsoltattak, például a 
Fehérek, a Vas álorcza stb. ; látni fogja, hogy azon tüne- 
mény, mit ő most az Athenseum kritikusaiban nem- mérés- 
nek, a Kegélő kritikusaitól való félelemnek bélyegez, nem 
tegnapi dolog, hogy ez így volt akkor már, midőn még 
Garay Eegélője meg sem született, Vahot Imre a magyar 
irodalomban nem létezett, maga Henszlmann úr pedig 
csak még tanulta valahol Németországban, hogy a fran- 
cziákat gyűlölni kell, talán csak azért, mert a németek is 
gyűlölik. Látni fogja, hogy az athenaeumi Krónika hat 
éven keresztül hív tüköré a színházi események- s idők- 
nek. Legfigyelmesebb, leggazdagabb és bővebb 1837. és 
38-dik években, mert akkor nyittatván meg a magyar 
színház, a legszebb kilátások, legragyogóbb remények 
ébredtek leikeinkben színművészetünk felvirágzása iránt. 
E remények később kialuvának balkörülmények bekövet- 
keztében, s krónikánk szűkebb lön. Majd el is némult 
végkép, tudva levő okokból egész 1841-ig, midőn a pesti 

magyar színház országossá lőn. Ekkor újra megszólalt, 
nagy buzgalommal és figyelemmel kísérve az országos 
intézetet, de csakhamar kitetszvén, hogy az újdon ébredt 
remények a magyar szinügy tökélyesbülése iránt csak 
hiúk valának, ismét csökkent a buzgalom a színi tudósí- 
tókban, s csökkent szemlátomást mai napiglan. Itt állunk 
most azon gondolatnál és erős meggyőződésnél — mit 
nem oly könnyű leikeink mélyéből elvitázni — hogy ez 
országos ügy alapjaiban és gyökerestől el van hibázva, 8 
mit mond az athenaeumí Krónika? Egykedvűleg nézi a 
dolgokat, ritkán szólal meg, miért? mert az Athenaeum 
szerkesztője úgy látja, hogy országos színházunk oly rossz" 
állapotban van, min nem segíthet, nem változtathat semmi 
kritika, semmi hirlapi értekezés. Ez felülhaladja kritikus, 
felül egyes lap, sőt az egész magyar journalistika hatal- 
mát és tehetségét : ezen csak országosan lehet segíteni, 
csak országosan eszközölhető, hogy intézkedések történ- 
jenek a művészet érdekében, hogy fiatal színészeknek 
módok, eszközök nyújtassanak magok képzésére, azok 
pedig, kik már bizonyos fokig felvergődtenek s képességet 
nyertek éldelhető előadásokkal örvendeztetni a nézőt, 
szigorú és értelmes rendtartás alatt úgy munkálódhassa- 
nak tehetségeikhez aránylag, hogy az előadásokat von- 
zókká, művésziekké tehessék, hogy a kritika ne legyen 
kénytelen csak hazafiúságból kíméletes lenni; országos 
hatalommal lehet valahára egy igazgatást szerkeszteni, 
minőt nemzeti intézet igényel, mert oly igazgatások, mi- 
nőket eddig 1837 óta láttunk, műértőket ki nem elégíthet- 
nek. Meddig ez s ehhez hasonlók nem történnek, addig a 
kritika nem teszen egyebet, mint ki a fát ki akarván 
vágni, csak gallyait nyesegeti, a helyett hogy gyökerének 
irányozná a fejszét. Lehetetlen pedig, hogy a siker nélkül 
beszélő ki ne fáradjon, hogy lelke évekiglen megtartsa 
rugalmasságát. Keveset beszél Krónikánk néhány hónap 
óta, kevesebbet mint valaha, és angol vagy német vagy 
eredeti magyar színművekről épen oly keveset, mint a 

francziákról, mert látja, hogy itt gyökeres reform kellvén, 
feleslegesek a beszédek. De különben is, ha ki évekig kisér 
figyelemmel egy intézetet, melyben sem előre sem hátra 
nagy lépések nem tétetnek, hanem hosszú idő óta tespe- 
désben és pangásban áll az, és ez állapotról oly sokszor 
szólt, oly sokszor ábrázolt hű képeket, lehetetlen, hogy 
sok újat és olyakat mondhasson többé, miket még nem 
monda, ismétleni pedig, és mindig csak magát ismétleni, 
csupán az együgyűségnek lehet kedve. 

Midőn tehát Henszlmann úr akár gáncsoló, akár ma- 
gasztaló hosszabb és taglalóbb értekezéseket vár és sürget 
az Athenaeum kritikusaitól, olyasmit követel, mit az Athe- 
naeum nem igért, de évekiglen nem is adott, és pedig elv- 
ből nem ; midőn azt mondja, hogy azelőtt minden párisi 
gyártvány felett magasztaló értekezést tartatott, a múltból 
nem igazolható dolgot beszél, s midőn végre azt, hogy az 
Athenseum több idő óta gyéren szól színművekről, nem- 
merésnek, gyávaságnak bélyegzi, akkor csak saját merész- 
ségének és készületeinek hizeleg, mit én nagy szerénység- 
nek nem tartok ugyan, azonban mint ismeretes gyarlósá- 
gát némely tudós úrnak, szívesen megbocsátok. 

De vannak az Athenseumra ennél még súlyosabb vádak 
Í8, milyeket nem lehet figyelem nélkül hagynom, már 
csak azért sem, mert némelyiket másod, sőt harmadíz- 
ben is olvasom a Eegélőben mintegy diadallal ismételve. 
Szóljunk ezek közt első helyen a Shakespearet illető 
panaszról. 

A múlt hónap 10-én a pesti magyar színpadon Shakes- 
peare 0/feeíídja adatott, s a közönség, úgy mond Henszl- 
mann úr, nem fogadta azt teszéssel. Ez nevezetes esemény 
lehet Shakespeare tisztelői előtt, azok előtt kivált, kik 
Shakespearet nemcsak hír után tisztelik és azért, hogy 
műértőknek látszassanak, hanem tisztelik, mert olvassák, 
mert ismerik : előttem nemcsak nevezetes, hanem csodá- 
latos is volna, ha körülményeinket nem tudnám, így azon- 
ban nem az csodálatos, hogy Shakespeare nem tetszett, 

Bajza. V. 1 1 

hanem az, hogy némely tudós uraknak, kik az előadáson 
jelen voltak, ez esemény váratlan lehete, s kik okait für- 
készve furcsábbnál furcsább dolgokat beszélnek talán 
csak azért, hogy elhigyjük, miként a művészet titkaiban 
ők egyedül az avatottak. 

E tudós férfiak közé tartozik Henszlmann úr is. Ezen 
úr, ki a művészetet tette tanulmányai főtárgyává, ki egy- 
szer másszor föllépett értekezöleg és tanitólag, hirdetve a 
művészet istenségének igéit, mint egy kiküldött apostol, 
hogy legyen világosság a művészet országában, hivatása 
köréhez tartozónak hivé megharagudni ez eseményen, és 
most fölemelve szavát a Regélőben, leczkét tart a közön- 
ségnek és .... az Athenseumnak, mert — erre figyelmet 
kérek ! — abban is, hogy Othello nem tetszett, az Athe- 
nseum a főbűnös, ez az Athenseum, mely minden bajnak 
egyedüli oka, mi tudós férfiakat ér, ha nem úgy tánczol a 
világ, mint ők fütyölnek. 

Ha Henszlmann úr valami roppant hatást vár Shakes- 
peare műveitől a magyar színházban még most, akkor 
nem mondhatok egyebet, mint hogy ébren álmodik, és 
teljességgel nem fogta fel a körülményeket, melyek szemei 
előtt állanak. Vegyük fel csak Othellói magát. E mű tet- 
szett volna a magyar közönségnek — a minthogy tetszett 
is némi részben, nem ugyan oly nagyon, mint shakes- 
pearei mű érdemlené, de úgy mégis, mint tetszeni szokott 
a jobb újdonság általában, s mint tetszettek első, későbbi 
előadások alkalmával Hamlet, Lear, Coriolan s a Velen- 
czei kalmár — ha belőle némi botrányos és a magyar 
közönség elébe teljességgel nem való helyek kihagyatnak, 
mert hiába prédikáljuk a világnak bármi nagy enthusias- 
mussal, hogy a mi Shakespeareben van, mindaz nmaga a 
természet saját nagyságában, lepel, máz és divatöltöny 
nélkül)), hogy az « betyárság utáni szaglálódásv, ha valaki- 
nek szeméremsértő dolgok nem tetszenek, hogy gondol- 
kozó ember előtt az igen szép, ha minden saloniságot 
félretéve, zsírral megkent és porral belepett jóillatú 



FRANCZIA SZÍNMÜVEK. 163 

bagaria-csizmákkal, mellény és nyakravaló nélkül, felhő- 
kergető köpönyeg-idomú bő zekében, mint valami gara- 
bonczás, lépünk be oly terembe, hol minden ember ünne- 
pélyesen öltözve jelenik meg, hiába prédikálunk ily 
dolgokat, midőn senki sincs velünk egy véleményben, 
midőn a világ különczködéseinkre legfelebb is csak azt 
feleli : Mi természetesebb mint a mez nélküli meztelenség, 
8 mi emberek egykor ily természetesen jártunk, figefa 
leveleivel fedeztük csak testünk némi részét ; makkal is 
éltünk egy időben, a mi természetesebb volt mint a 
töltött-káposzta vagy pástétom, de később, midőn eszünk 
kÍ8sé megnyílt, átlátok, hogy meztelenségünket köntössel 
eltakarni nemcsak czélszerűbb, de tisztességesebb is, és 
hogy a pástétom is jobb a fanyar bükkmakknál, s most 
már köntöseinket nem fogjuk elhányni és in puris natura- 
libus színházba menni, sem vadalmára nincs többé nagy 
étvágyunk csupán azért, hogy egy-két különczködő műér- 
tőknek tartson bennünket. Shakespeare nagy költő, de 
nem magyar költő, s így minden szava, a mit írt, magyar- 
nak soha sem fog tetszeni ; Anglia sem Magyarország, és 
végtére az emberiség több mint 200 évvel korosabb Shakes- 
peare idejénél, s így akármennyit törjük fejünket, senkit 
nem fogunk rábírni, hogy a mi botrányos, azt ő illedel- 
mesnek tartsa, csak azért, mert Shakespeare írta, ha pedig 
franczia írta volna, akkor tán nem volna illedelmes. 
Másik ok, hogy Shakespeare, úgy mint érdemlené, nem 
tetszik, abban van, mert Shakespeare általában egyike a 
legmélyebb költőknek ; kivált mint psycholog bámulatos 
és mint jeUemfestő nagy. A mint ő a lelket ábrázolja, az 
abban hullámzó indulatok és szenvedélyek változásait 
fokonként a legnagyobb psychologiai következetességgel 
élőnkbe tükrözi, ennek felfogásához igen figyelmes és 
gondolkodó néző kell, s általában igen mívelt közönség 
fogja csak érteni, hogy Shakespearehez némi tekintetek- 
ben semmi hasonlítható nincs a világ irodalmában. Nem 
tapasztaljuk-e gyakran, s nemcsak a magyar, hanem más 

színházakban is, hogy néha Shakespeare legtragikaibb 
helyei nem félelmet vagy szánakozást gerjesztenek a soka- 
ságban, hanem nevetést, mely symptomát másként nem 
magyarázhatni meg, mint egyedül úgy, hogy a megneve- 
tett hely fonákul vagy épen nem értetett meg. Harmadik 
oka a nem- tetszésnek az, hogy szinész nincsen sok, ki 
Shakespeare mélységeibe behatva, az ő szerepeit felfogni 
és jellemzetesen visszatükrözni birná a lélek állapotjait, 
melyeket a nagy britt oly mesteri kézzel fest, s így mit 
szinész gyakran maga sem ért, maga sem fogott fel kel- 
lőleg, azt hallgatói előtt sem lesz képes érthetővé tenni. 
Hallgassa csak Henszlmann úr figyelméén a színészek 
beszédeit, akár magyar, akár német színházakban, a sza- 
vak intonatiójából fogja észrevenni számtalanszor a nem 
vagy rosszul értett helyet. E tekintetben magyar színhá- 
zunk sem igen erős, a mi egyrészt természetes is, mert 
hol vegyenek színészeink elég időt és készületet Shakes- 
peare mélységei tanulására? Minden eddig ismeretes 
shakespearei művekben kitűnő szinész, hosszas stúdiu- 
mok után volt csak képes jeleset előmutatni. Színészeink 
körülménye nem enged egy szerepre sok időt, fáradságot 
fordítani. Örvendjünk, hogy csak így is állunk, hogr 
Egressy, Lendvay, Szentpétery csak annyit is képesek elő- 
mutatni shakespearei művekben, mennyit egyszer-más- 
szór tapasztalánk. így állván a dolgok, igen jó tanács az, 
hogy közönséget, színészeket előkészíteni nem úgy fogjuk, 
mint a Begélő, mely a közönségnek gorombaságokat 
mond, ha nem tetszik neki, mit nem ért, minek megérté- 
sére előkészületeket nem is igen tettünk. 

Egyébiránt, ha kissé figyelmesebben körültekintünk, át 
fogjuk látni, hogy ilyen előkészítő eszközeink nem is 
léteznek. Lapot kellene alapítanunk, ha volna rá tőke 
vagy remény, hogy a magyar közönség részvéte ilyesmit 
fentartand, mely ne foglalkodnék egyébbel dramaturgiá- 
nál, vagy legalább főczélja ez volna. Mert szinházróli 
rövid tudósításokban, milyeket például az Athenseum 

adhat, s adott eddigelé, e czélt nem érhetni el, ha pedig 
azt hiszi Henszlmann úr, hogy igen, akkor kár elfelednie, 
hogy nemcsak Athenaeum van, mely Shakespearet meg- 
kedveltethetné, s elfelednie, mi szemei előtt áll, hogy a 
Regélő is czéljáúl tüze ki a szinészetet. 

De Henszlmann úr még tovább is megyén. Ö azon ese- 
ményt, hogy Othello nem tetszett, az Athenaeummal akarja 
összeköttetésbe tenni, azt állítván, hogy az Athenaeum 
kritikusai és szerkesztője « többnyire a sima külsőségekhez 
ragaszkodnak, a közönség előtt az üres, redves, de meg- 
czukrozott felszínen mutatkozó franczia drámákat dicsé- 
rik. Ha ezen kritikusok, úgymond, saját meggyőzödésök 
védelmezése által a közönséget összehasonlításra és ön- 
eszmélkedésre bírták volna, ha nem úszkáltak volna ezen 
kritikusok felszínen mint léha vajgyűrű a levesben, hanem 
leszállottak volna a tenger mélyébe valódi gyöngyök kere- 
sésére, akkor megértené és megkedvelte volna a közönség 
Shakespearet és (Othellón megbotránkoztával) nem tenné 
magát nevetségessé)). 

Kég nem olvastam kuszáltabb okoskodást. — Nem az 
tehát a panasz, hogy az Athenaeum Shakespearet nem 
dicséri, mert hiszen dicsérte, mennyire tehetségében állott, 
hanem az, hogy mást dicsért, nevezetesen a franczia drá- 
mákat, sőt később még az is baj, hogy hat hónap óta még 
azokat sem dicséri, de még mindezeknél nagyobb baj az, 
hogy az Athenaeum kritikusai Henszlmann úrral nem 
viaskodtak a franczia drámák felett, hogy az általa szét- 
szaggatott franczia drámákat nem védelmezték. 

Baj tehát, ha az Athenaeum a franczia drámákat dicséri, 
de baj az is, ha hat hónapig nem dicséri, vagy dicsérje és 
ne dicsérje bár, de ha egyszersmind nem vitáz is miattok, 
ez mind csak Shakespearenek árt, és így, hogy Shakes- 
peare tessék, nem kellene a franczia drámákat dicsérni, 
de ismét hogy Shakespeare tessék, kellene dicsérni is, sőt 
még ez sem elég, vitázni is kellene Henszlmann úrral a 
franczia drámák miatt. 

E különös beszédre nem kellene semmi magyarázat, 
mert minden magyarázat nélkül is kitűnők visszásságai, 
és nem fognak semmi józant az Athenseum ellen inger- 
leni ; azonban még különösebbek azon mondatok kísére- 
tében, melyekkel Henszlmann úr őket világ elébe bocsátja. 

Azt mondja Henszlmann úr, hogy az Athenaeum kriti- 
kusai a franczia drámákat dicsérve «sima külsőségekhez 
ragaszkodnak s a terv létszeres kényszerűsége, a jellemek 
szükséges fejlődése előttök majdnem egészen elenyészik, 
hogy csak hatásról csevegnek, ügyes szerkezetről ábrán- 
doznak, mit ismét nem a drámai szükségességből Ítélnek 
meg, hanem csattanó hatások után». Bocsásson meg 
Henszlmann úr, hogy én mindazon beszédeit, melyeket 
az athenseumi szinbirálatok felületességéről tart, saját 
kifejezése szerint, üres csevegéseknek nevezem. Az Athe- 
nseum, mint fellebb előadám, nem tette professiójává a 
színművek bonczolgatását, hanem jellemezte csak röviden 
a színműveket, mely rövid jellemzés, ha Henszlmann úr- 
nak nem tetszett, felszólalhatott volna akkor mindjárt, 
midőn írattak, ellenök, de azt Henszlmann úr nem tette, 
s most is mit tesz? Beszél általánosságokban a nélkül, 
hogy csak egy példát is idézne, mi általános mondatait 
igazolná. Ezen általános beszédeket tehát szabad legyen, 
mint hiábavaló légbehadarászást figyelem nélkül hagyni. 
Az ügyes szerkezetrőli ábrándozásra és hatásróli cseve- 
gésre meg kell jegyeznem, hogy én drámában igen fontos- 
nak tartom, s ezt még a theoretikusok apjától, az öreg 
Aristotelestől, tanultam, a szerkezetet, s így ki a szerke- 
zetről — nem ábrándoz ugyan, mit nem tartok helyesnek 
kritikában, hanem ítéleteket mond, az fontos dologról 
beszél. A hatást a mi illeti, én nem tudom megfogni 
Henszlmann urat és társait, miért haragszanak oly nagyon 
a hatásra? ha valahol, színműveknél szükséges a hatás. 
Vagy azért iratnak e színművek, hogy hatások ne legyen, 
hogy untassanak ? Meglehet, hogy Henszlmann úrnak 
igen kedves a hatástalan színmű, s én erről nem tehetek. 

de azt mégis meg kell mondanom, hogy Henszlmann úr 
ezen küiönczködéssel egyedül maga van. A magyar szín- 
házi közönség drámától hatást vár, a színház pedig gon- 
dolnám, mégis inkább a közönségért van és segéltetik 
WO,000 pgő forinttal, nem pedig kettőnkért azaz Henszl- 
mann úrért és érettem. Vagy tán a hatással nem lehet 
összeegyeztetni a színmű belső tökélyeit? Ezt még meg 
kellene mutatni. Én azt hiszem, a hatás nem árt semmit 
a dráma belbecsének, a belbecsnek ellenben egy nagy 
fogyatkozása a hatás-hiány. 

Fontosabb itt egyébiránt azon vád, hogy a franczia 
drámák csak fölületesen dicsértettek, sőt később hat hónap 
óta nem is dicsértettek. Úgy hiszem, abból, ha a franczia 
drámák vagy nem vagy silányul dicsértetnek, nem az 
következik, hogy ezen drámák megszerettessenek, hanem 
épen az ellenkező, s íme Henszlmann úr hogyan « soroz 
szemet szemhez^, hogyan «sodorja)> okoskodása «lán- 
czát» ? Boszankodván, hogy a franczia drámák kedveltet- 
nek, korholódva említi, hogy azok fölületesen dicsértettek. 
Ha az Athenaeum kritikusai « valódi kritikusok volnának, 
üg}^mond Henszlmann úr, avval, hogy saját meggyőződé- 
süket védték (azaz védték és dicsérték a franczia drámá- 
kat) a közönséget összehasonlításra s öneszmélkedésre 
bírták volna; ha a helyett, hogy mint léha vajgyűrű a 
levesben felszínen úszkáltak, leszállottak volna a tenger 
mélyébe valódi gyöngyök keresésére, ha levitték volna a 
közönséget az alap fenékre, beavatták volna a mélység 
titkaiba, akkor szoktatták volna Shakespeare megkedvelése 
8 megértésére és akkor ez a közönség nem tette volna 
magát nevetségessé az által, hogy OthellóhsbU megbotrán- 
kozott ». 

Érdemes lesz a beszédet és okoskodást kissé taglalni. 
A Eegélő és AthensBum kritikusai között fenforgó véle- 
ménykülönbözés miben áll a franczia drámákra nézve ? 
Abban, a dolgot pár szóval kimondva, hogy a Regélő kri- 
tikusai a franczia drámákat rosszaknak, az Ath^nseupiéi 

ellenben jóknak tartják. Ha tehát a Eegélő kritikusai a 
franczia drámák felett vizsgálódni fognak, meggyőződé- ^ 
seiket követve, a vizsgálódás minden kétségen kivül abból 
fog állni, hogy a franczia drámák silányságát, a dolog 
velejébe és mélyébe bocsátkozva, mind inkább kimuto- 
gatni igyekeznek ; az athenaeumi kritikusok pedig, szinte 
meggyöződésöket követve, épen ellenkezőleg, azok jóságát 
fogják bizonyítgatni, s így ha az athenaBumi kritikusok 
nem felszínen Úszkálnak, hanem leszállanak a tenger 
mélyére valódi gyöngyök keresésére, a közönséget az alap- 
fenékre le viszik, a mélység titkaiba avatják, és mindezt, 
mint mondatott, megíryöződéseik szellemében teendik, ők 
csak oly gyöngyöket fognak keresni, és hiszem, találni is, 
melyek mindannyi bizonyítványi leendnek a franczia 
drámákban rejtező szépségeknek. Ha már ezen búvárko- 
dás a közönséget öneszmélkedésre és összehasonlításra 
birandja, mint Henszlmann úr hiszi, akkor ezen önesz- 
mélkedéstől azt kell-e várni, hogy a franczia drámák meg- 
utáltatnak és megutáltatván Shakespeare meg fog szeret- 
tetni? Teljességgel nem. Mert ha az is már, hogy az 
Athenseum csak felszínesen, sőt egy ideig nem is dicsérte 
a franczia drámákat, nem ártott ezen franczia drámák- 
nak, sőt Henszlman úr megismerése szerint is, emelte 
érdeköket, hogyan lehessen józanul várni, hogy akkor, ha 
gyöngyeik kimutogattatnak, ha a közönség mélységeikbe 
avattatni fog, hogy akkor más eredmény keletkezzék, mint 
hogy még inkább meg fognak szerettetni, én épen nem 
tudom átlátni. 

És általában Henszlmann úrnak ezen beszédein igen 
nehéz eligazodni. haragszik, ha a franczia drámák nem 
dicsértetnek, haragszik, ha felületesen dicsértetnek, ha- 
ragszik, ha a franczia drámák tetszenek, mégis óhajtja, hogy 
azok védessenek, hogy azok szépségei kerestessenek, harag- 
szik, ha Shakespeare nem tetszik, s hogy nem tetszik, a 
franczia drámák megkedveltetésének tulajdonítja, és mégis 
sürgeti, hogy a franczia drámákat az Athejiaeum ne felü- 

letesen dicsérje. A franczia drámák okai is nem is, hogy 
Shakespeare nem értetik, nem kedveltetik ! ! ! Ezen kuszált 
okoskodás nagyon is bizonyítja, hogy a baj nem a franczia 
drámákban van, nem is az Athenaeam kritikusaiban, nem 
is a színházi közönségben, hanem más valahol, mit nem 
szükség megmondanom, mert az olvasó maga is könnyen 
ki fogja találni. 

Nevezetes itt az is, hogy Henszlmann úr szerint az 
Athenaeum az a bűvös lap, mely a közönség tetszésével 
és nem-tetszésével kénye szerint játszhatik. Az Athenaeum 
kritikái félszínen úszkálnak, léha vajgyűrűk a levesben és 
mégis képesek a közönséggel a franczia drámákat meg- 
kedveltetni! ez az Athenaeum képes ilyesmit végbevinni, 
melyet már régibb jobb szelleme is elhagyott, melynek 
újabb kritikusai: Szebeklébi, Kéve készületlenek, gyávák, 
csevegők, és nem is valódi kritikusok, mint Henszlmann 
úr mondja. Vájjon mivel szerzetté magának az Athenaeum 
e nagy hitelt? A Kegélő kritikusai valódi kritikusok, stu- 
diumos készültségű urak, nyakig vannak a levesben, 
lesüppedeznek mint meg annyi gombóczok annak mé- 
lyébe, szétszaggatják a franczia drámákat, és mégis semmi 
sikere nincs szavoknak. Ily keserves állapotban elhiszem, 
hogy szeretnének vitázni a franczia drámák felett az 
Athenaeum kritikusaival. Tudom jól és rég gyanítám, a 
mi most már kisült, hogy a franczia-gyűlölő urak régóta 
mesterkednek benne, régóta törik rajta fejőket, mint 
lehetne az Athenaeumot vitába vonni. Azonban az Athe- 
naeum szerkesztőjének is van egy kis tapintata és sejtő 
tehetsége, s épen azért nem engedte magát vitába vonatni, 
oly vitába, mely az ö véleménye szerint teljességgel nem 
ügyvita, hanem egészen személyes érdekű s vele egyebet 
nem akarnak ez urak, mint zajt támasztani és a figyel- 
met, melyet hosszadalmas színbirálati okoskodásaikkal 
nem birtak, most vita által kritikai mozgalmaikra fordí- 
tani. Hogy senki sem figyelt ezen urak beszédére, mond- 
hatlanúl boszantja őket, s mit tegyenek, hogyan segítsenek 

magokon ? Nincs egyéb hátra, mint ingerkedni és boszan- 
tani az ellenfélt ; azért előlépnek és gyáváknak, készület- 
lenieknek nevezik az Athenseum kritikusait. Együgyűség 
ellenében nem rossz taktika volna : sértegetni, hogy vég- 
tére kifárasztván nyugalmokat, szó vitára ingereitessenek, 
de az Athén aíumon el fognak tompulni e nyilak. Boszob- 
kódjának, sértegessenek^a haragos urak, én csak mulatni 
fogom magam haragjokon, de vitázni velők a franczia 
drámák jelessége vagy silánysága felett nem fogok, sem 
az Athenaeumban nem engedek, jelen körülmények közt. 

Nevezzék az Athenseum kritikusait készületleneknek, 
ha tetszik, azok ezt figyelemre sem méltatják. Ők nem 
szóvitákkal akarják készültségöket bebizonyítani, hanem 
alapos itéletmondásokkal. Nevezzék gyáváknak, ezt csak 
nevetik az Athenseum írói és szerkesztője, kik több iro- 
dalmi vitákban voitak már, hogy sem szükségek volna 
épen Henszlmann úron bebizonyítni bátorságukat. Sem 
ingerkedés, sem gyalázgatás, semmi sem tökélheti el az 
Athenaeum szerkesztőségét egyéb vitára, mint a józan 
okosság, s józan okosság szerint pedig nincs czél, nincs 
szükség a franczia drámák felett vitatkozni. 

Irodalmi vitatkozásnak, véleményem szerint, csak négy 
esetben van helye : 1. ha elleneseinket, 2. ha a közönséget 
akarjuk véleményeink elfogadására bírni; 3. ha az látsza- 
nék, hogy a véleményünkön levő közönséget meggyőző- 
déseiben sikerült megingatni elleneseinknek is, 4. lehetne 
még vitatkozni azért, hogy a homályban levő igazság 
kifejtessék. Vegyük fel akármelyik esetet a négy közül, 
s világos lesz, hogy eszélytelenebb* dolgot alig követhetne 
el az Athenaeum, mint a Kegélö uraival vitába keveredni 
a franczia művek felett. A közönséget meggyőzni arról, 
hogy a franczia drámák jók, vagy legalább nem oly rosz- 



* Eszély : Klugheit, eszélyes : klug. E szót Szemére Pálnak, ki 
oly sok jó szóval ajándékozá meg már nyelvünket, köszönhetjük. 

Bajza. 

szak, mint ezen urak hirdetik, nem kell, mert hiszen a 
közönség erről annyira meg van győződve és annyi bizo- 
nyítványait adja naponként, hogy a franczia-gyűlölö 
urak egészen kétségbe kezdenek esni miatta. De megingat- 
ták-e a Kegélő írói őket meggyőződéseikben? Teljességgel 
nem, hiszen mindennapi panasza magoknak ez uraknak, 
hogy a franczia művek nagyon kedveltetnek, s valósággal 
jelenleg jobban kedveltetnek, még a kedvelt operáknál is. 
Hogy a Eegélő írói más véleményre birassanak, azaz a 
franczia drámák kedvelésére vonassanak vitatkozás által, 
vagy hogy az igazság kifejtessék ? Ez egészen hasztalan 
fáradság volna. Ugyan lehet-e remény oly személyek meg- 
győzésére, kiket csupa szenvedély izgat ? lehetne-e nyu- 
galmas vitatkozásra bírni harcz által, kik már harcz előtt 
indulatoskodnak ? lehet-e reményleni, hogy azokkal vitat- 
kozva igazságok fejtethessenek ki, kik már előre pártot 
csináltak az ügyből, kik az ellenfélt, még mielőtt rajta 
megmérték erejöket, készületlennek, gyávának, csevegő- 
nek, fölületesnek czímezik, mint Henszlmann úr? Hiszem, 
hogy ellentét által kifejlik az igazság, de hogy indulatos 
szóváltások által kifejtessék, soha sem hittem. De végtére 
mit is nyerne a frnczia drámák ügye avval, ha ezen ura- 
kat az Athenseum a maga véleményére bírná? Csupán azt, 
hogy a franczia drámák ezer és ezer kedvelői két-három 
emberrel szaporodjanak, mert tudtomra csak Henszlmann 
úr és Vahot Imre vannak az ellenkező oldalon, vagy leg- 
felebb még Garay János, ki bármelyik oldalon álljon, 
aesthetikai tudományával sehol sem fog lázadást okozni. 
Van-e azonban remény ezen urak megtérítésében ? Henszl- 
mann úr úgy látszik, hosszabb ideig külföldön németek 
közt laktában annyira magába szítta a francziák iránti 
gyűlölséget, hogy tán egy csepp vér sem kering ereiben, 
melynek minden atomja tele ne volna franczia-ellenes 
gyűlölséggel. Vahot Imrét megtéríteni ? Ez volna még a 
munka! Előbb történhetnék akármi, minthogy ő csak 
egyetlenegy kimondott szavát visszavonja. Szólj egy szót. 

ki biszi azt, hogy & frasczia drámák szétrz&^.-'Attatt&k ^ 
aiczok megsebesíttetett? Maga HenBilmaim nr. » szetözac- 
gató éa Bebesitö, maga dicsekssili eien höei tetr-U -^iiaj 
azonban ezt nem hiszi. Mert mit jeleothetDek a hr:v>-i.ÍLe- 
dés e Bzétazaggató és megsebesítő ssavai egrer-rt. mict •:!-'- 
njiC; mi Regélő kritikusai megmutattok, idídc ket-z^r kr~ö 
négy, miként a franczia drámák semmit ^m erm^k. t-jT.£re 
tettük azokat; és ti AUieDieum kritikn^ai. ti s^-atak. i.-m 
mertetek és nem tndtatok ssót emelni rétielmökre. L'en. 
de miből bizonyodik be a mondat el.-ö re-z^? A Hei-:'.<y 
beszélt ugyan sokat, de kit győzött meg 5 a k'Jzón-^'jet '.' 
Xem gondolnám, mert a francda drámák azal.'itt. h"L-7 a 
Regélő irogat ellenök, még jobban ked vehetnek, míct 
előbb. Micsoda jelből sejUiebii hát, hogy a \if-X':'iö '■Z'-i- 
szaggatott és megsebesített cask egyet is ? AbWl, hoey 
sok beszéd volt ellenök ? Hajh, édes ormim. az éf>en nem 
lehetetienség, hogy valaki az önök hosszas beszédeit üre- 
geknek is tartsa, a ha ki üreseknek tartja, az Tila^z vé^-rig 
em fogja elhinni, hogy e beszédek sebzők és szetí-za<i^'^- 
k voltak. Éb hát ha épen az Athenienm kritikusain tor- 
it volna ezen szerencsétlenség, h<^- sebzést éa szetszac- 
<st nem látnak, mind a mellett, b<^ UenazImaDn úr 
irdet? Ekkor is védelmére keljenek annak, mit véle- 
ik szerint semmi veszély nem környez? Nem annyi 
ez, mint szélmalmokkal harczolni ? K franczia 

ő Ötvenet felel vissza, beszélj fehérről, feketéről, ő neked 
a kékről felel, és a mi egészen lehetetlenné teszi a komoly 
vitatkozást, el szokta tagadni, a mit egyszer irt. nem 
szűkölködik okokban, szintúgy mint szavakban nem, csak 
az az igen nagy baj, hogy szavai özönében halászni kell 
azt, mi dologhoz szól, okai sokaságában pedig azt, minek 
súlya volna, mi győzhetne. Ilyen urat legjobb hagyni, 
hadd nyargalózzék vesszőparipáján, hadd mulassa magát 
táborozásaival és gyönyörködjék, hogy ellenség fejei 
helyett káposztás-kertben kaszabolt fejeket. Ki fogná azt 
elhitetni Vahot Imrével, s ki elég bohó őt ismerve ilyes- 
mit csak akarni is, hogy hét puszta faluban nem ő a leg- 
nagyobb vitéz, ő, ki belőlem 1840-ben irodalmi Sámsont 
csinált, csak azért, hogy 1842. évben megmondhassa, 
miként ő nem fél tőlem, ő az irodalmi vasgyúró ! ! 

De tegyük fel, hogy van czél a vitával és van ok rá. 
Akkor is bátor vagyok kérdeni : az Athenaeum kritikusai- 
nak vagy szerkesztőjének kötelessége-e minden emberrel, 
kinek vitára kedve pattant, azonnal vitába keveredni? 
Akármelyik irodalmi gladiátor kiáll a literatúra síkjára 
felgyürekezve, mindannak kedvét az Athenseum írói és 
szerkesztője töltsék? Nem tudom, miért vitázzon épen az 
Athenaeum Henszlmann úrral? Ha oly nagy viszketege 
van valakinek vitára, hogy épen nem segíthet magán más 
úton, ám fogadjon magának vitázót. Hogy az Athenaeum 
guenlla-hábonit viselt, lovayiatlan kirohanásokat tett 
volna Henszlmann úr ellen a franczia drámák miatt, ez 
oly állítása Henszlmann úrnak, melyet alkalmasint álmai- 
ból merített, mert az Athenaeum hasábjain ilyesmit nem 
olvasa. 

Abból, hogy az Athenaeum kritikusai pártolják a franczia 
drámákat, még nem következik, hogy csatázni is kelljen 
érettök. Mondja ugyan Henszlmann úr, hogy a franczia 
drámák « szemünk láttára szétszaggattattak, hogy védenünk 
kellett volna őket, hogy érdekünkben állott volna semmi 
sebet nem tűrni kedvesünk arczáu)). Igen, de ki mondja és 

ki hiszi azt, hogy a franczia drámák szétszaggattattak és 
arczok megsebesíttetett? Maga Henszlmann úr, a szétszag- 
gató és sebesítő, maga dicsekszik ezen hősi tettel, senki 
azonban ezt nem hiszi. Mert mit jelenthetnek a hetvenke- 
dés e szétszaggató és megsebesítő szavai egyebet, mint eny- 
nyit: mi Eegélő kritikusai megmutattuk, mint kétszer kettő 
négy, miként a franczia drámák semmit sem érnek, tönkre 
tettük azokat ; és ti Athenaeum kritikusai, ti gyávák, nem 
mertetek és nem tudtatok szót emelni védelmökre. Igen, 
de miből bizonyodik be a mondat első része ? A Kegélő 
beszélt ugyan sokat, de kit győzött meg ? a közönséget ? 
Nem gondolnám, mert a franczia drámák azalatt, hogy a 
Kegélő irogat ellenök, még jobban kedveltetnek, mint 
előbb. Micsoda jelből sejthetni hát, hogy a Regélő szét- 
szaggatott és megsebesített csak egyet is ? Abból, hogy 
sok beszéd volt ellenök ? Hajh, édes uraim, az épen nem 
lehetetlenség, hogy valaki az önök hosszas beszédeit üre- 
seknek is tartsa, s ha ki üreseknek tartja, az világ végéig 
nem fogja elhinni, hogy e beszédek sebzők és szétszagga- 
tok voltak. És hát ha épen az Athenaeum kritikusain tör- 
tént volna ezen szerencsétlenség, hogy sebzést és szétszag- 
gatást nem látnak, mind a mellett, hogy Henszlmann úr 
azt hirdet? Ekkor is védelmére keljenek annak, mit véle- 
ményök szerint semmi veszély nem környez ? Nem annyi 
volna-e ez, mint szélmalmokkal harczolni ? A franczia 
drámák igen jó egészségben vannak, szerettetnek napról 
napra jobban a magyar közönség által, nemcsak szétszag- 
gatva, de megsebezve sincsenek, s így nem szorultak 
védelemre. Az Athenaeum kritikusainak előbb hinniök 
kellene e szétszaggatás valóságát, hogy a védelem szük- 
ségét láthassák. 

Azon beszédekre, hogy a « gyakran ajánlott ügyhar- 
czot az Athenaeum kritikusai kikerülték, és az egykor 
derék Athenaeum tekintélyének védsánczai mögé rejtez- 
tek, — hogy ha ők valódi kritikusok volnának, nem volt 
volna szabad azt kikerűlniök, nem találandotta őket az 

készületlenül »; úgy hiszem, az eddigiekben elég felelet 
van, csak azt kell még megjegyeznem, hogy nem mind 
ügyharcz az, mit némely vitázni szerető urak annak ke- 
resztelnek. Az Athenseum magától nem szerze magának 
tekintélyt, hanem szerzettek neki írói és szerkesztője, s 
ha írói és szerkesztője saját tekintélyük sánczai mögé 
rejteztek volna, igen jól tevék, jobban legalább, mintha 
minden czéltalan czivódásba belekeverednek. 

A szép tanácsokra, melyeket Henszlmann úr az Athe- 
nseumnak ad, mit kell vala tennie, hogy Shakespearet 
megkedveltesse és megértesse a közönség által, azt kell 
kérdeznem : az Athenasum maga van-e a magyar iroda- 
lomban ? Én tudok egy Regélőt is, mely a magyar szín- 
művészet ügyeit szinte tartalmi körébe sorozta. Miért nem 
kedvelteti meg a Regélő által Henszlmann úr az adott 
szép tanácsok szerint Shakespearet ? Vagy akármennyit 
értekezzünk Shakespeare dicséretére, az mind nem nyom 
annyit, mint az Athenseum hallgatása? Vagy tán csak az 
Athenaeumból felhangzó szónak van súlya ? Ennyit én 
magam sem vagyok hiú hinni, Henszlmann úr pedig, ki 
oly sok szép bókokat mond az Athenaeum színbirálóinak, 
reménylem, csak lesz egy kis következetességgel ilyesmit 
nem várni. Egyébiránt kénytelen vagyok megvallani, hogy 
ha a Regélő mindazon sok beszéddel — ■ mert köréhez 
képest elég sok volt az — mit Shakespeare dicséretére ez 
évben tartott, nem bírta Shakespeare kedvelőinek számát 
szaporítani, azt én természetesnek tartom. Hogy Shakes- 
pearet megkedveltessük, kissé másként kellene művei 
felől értekeznünk, mint Vachot Imre szokott, ki alig mond 
egyebet dagályos szókba öntött bámészkodásoknál, mikből 
egyéb nem jő ki, mint hogy Vahot Imre nagyon csodálja 
Shakespearet, a mi szép ugyan tőle és dicséretére válik 
ízlésének, de Shakespeare tökélyeinek megismertetésére 
sokat nem eszközöl. A közönségnek puszta föllengések 
helyett gyakorlatibb dolgokat kell beszélni, és kritikusok- 
ban általában dicséretesebb dolog a bonczoló ész, mint a 

levegőben szárnyaló phantasia, Henszlmann úr azt hiszi, 
hogy a kritika megkedveltetheti Shakespearet; miért nem 
iiedveltette meg tehát a Regélő, miért kedveli ma kevésbbé 
a magyar közönség Shakespearet, mint azelőtt, ha ugyan 
Henszlmann úr ez állításának hinni lehet ? Ha gúnyolódni 
kedvem volna, azt mondanám, és nem minden alap nél- 
kül: a Regélőben álló tudós értekezéseknek tulajdonít- 
ható, hogy a nagy, de üres magasztalások nemcsak nem 
győztek meg senkit, hanem talán még gyanússá tették 
Shakespeare tökélyeit, azonban ilyesmit nem hivén — azt 
hivén csak, hogy általános és vázolatos kritikai czikkekkel 
nem kedveltetheti meg Shakespearet — nem is akarok 
mondani, hanem csak arról szólok, hogy ha az Athenseum- 
nak tekintélye volt, mint Henszlmann úr mondja, vagy 
még ma is van, ennek oka az, mert az Athenseum soha 
sem túlságoskodott, ment komolyan és férfiasan a maga 
útján; korholt, dicsért színészeket, előadást, de mindig 
bizonyos mértéket tartva. A Regélő ellenben mit csinál ? 
Túlságoskodik kritikáiban és beszélget, épen oly meggon- 
dolatlanul, mint polémiáiban, s bánt néha még dicséretei- 
ben is. A francziákról, például, a legképtelenebb dolgok 
beszéltetnek, azoktól minden megtagadtatik, azoknak 
sem életök, sem müvészetök nincs, azok Henszlmann úr 
szerint csak az üres formalitás bábjai. E francziák gyűlö- 
lete annyira ment, hogy fogadni mernék, ha a Regélő 
urainak valamelyike haditudományokban jártas volna, 
tudós értekezést írna annak megmutatására, hogy Napó- 
leon nem volt ügyes hadvezér, csak azért, mert franczia 
volt. Az AthensBum soha sem vitázgatott német, franczia, 
angol színművek ellen vagy mellett, hanem rosszalta a 
meggyőződése szerint rosszat és javalta a jót minden nem- 
zetkülönbségnél, és óvakodott túlzásoktól, mik mindig 
éretlenség jelei. 

A drámákat a mi illeti, nyíltan kimondom, hogy én 
azokat általában pártolom, de nem minden egyes művekig, 
mert vannak közöttük hibásak ; hanem pártolom bennök 

általában az igen jeles drámai iskolát, nem gondolva 
sokat a német kritikusok elfogult Ítéletével és többnyire 
üres beszédeivel. A franczia drámai iskola embereinek 
kezd sikerülni, és sikerült már eddig is jobban, mint bár- 
kinek : a drámát megtisztogatni minden vele nem rokon, 
minden idegenszerű elemektől, csak azt emelve ki bennök, 
mi valósággal lényeges. Ezen tisztogatásnak lehet kö- 
szönni, hogy a franczia müvek általában előadásra alkal- 
masbak, mint bárminemű müvek. Pedig az előadhatás 
egyik lényeges kellék színműben, s e nélkül, legyen az 
egyéb tekintetekben bármi tökéletes, rendeltetésének nem 
felel meg, mert a dráma előadása (Darstellung), nem pedig 
elbeszélése valamely cselekvénynek, következőleg az nem 
olvasásra, hanem eljátszatásra, azaz színpadra készül, és 
ha színpad nem volna, feleslegessé és czéltalanná válnék 
a drámaírás. A franczia drámákban főfigyelem a cselek- 
vényre van, aztán a mesére és szerkezetre, és utoljára a 
jellemre ; értem itt a komoly színmüveket, melyek ellen 
szokott lenni legtöbb kifogás. Én e rendet tökéletesnek 
tartom, mert a drámában nem a jellemzés fő dolog. Lehet 
szomorújáték jellem nélkül, de cselekvény nélkül nem 
lehet, ezt mondja Aristo teles, és évezredek folytak le, 
mióta mondotta, de még megczáfolva nincs. Szeretem a 
franczia drámákat egyszerüségökért szerkezetben és be- 
szédben. Az ö párbeszédeik nem keresett könyvnyelv, nem 
rhetori pompájú czifra ékesszólás, hanem az élet nyelve, 
melynek a helyzet és körülmény ad szavakat. Szeretem 
őket, mert életet ábrázolnak oly híven és valóan, hogy a 
hallgató ismert személyeket és töiiiéneteket vél látni és hal- 
lani, a nélkül mégis, hogy az élőnkbe rajzolt kép és sze- 
mély megszűnnék eszményi lenni. Szeretem továbbá jó 
irányukért, vagy inkább józanész javalt tanaikért. Ezen 
művek többnyire erkölcsi irányúak, és nem ellenkeznek a 
morál tanításaival. Eszközeik ugyan néha erősebbek és 
gyógyszereik nem ritkán drastikusak, de a ki gyenge idegű, 
ne vegye be őket, mert minden nincs mindenkinek készítve. 

Más tanító és javító eszközök kellenek az érettkorú ember- 
nek) más a serdülőnek, más ismét a gyermeknek, s csak az, 
ki ezeket feledi, fog kárhozatos szót emelni, mikor a franczia 
drámákban néha a kép erősebb színekkel festetik. Elisme- 
rem azonban, hogy a franczia drámákban vannak fogyat- 
kozások, de hogyan is ne volnának, mikor ez iskola még 
oly új, alig 20 éves. A kisebb erejű írók nagyon utánozzák 
az elsőbb rendűeket, s ebből némi monotónia keletkezik, 
és ismétlése sok nem lényeges ugyan, de mégis föltűnő 
dolgoknak, mikből aztán némely hyperkritikusok nagy 
zajt szoktak csinálni. De ez mindig így volt s így leszen. 
Arról Hugó Viktor és a jobbak nem tehetnek, hogy oly 
sűrűn utánoztatnak, és sokszor lelketlenül ; vagy tehet az 
erdők kedves dalosa, a fülemile, ha felséges dalát békák 
ummogni akarják? Elismerem, hogy jellemzéseik néha 
fölületes kézzel vannak téve, de azt, hogy jellemeik ne 
volnának, mint mondatik, mesebeszédnek tartom. Némi 
túlságoktól nem mentek, mit azonban részint ezen iskola 
fiatalságának, részint az ellenszegülésnek kell tulajdoní- 
tani, mit a sok oldalróli ostromok idéznek elő. Mert ezen 
Tskolát ostromolja benn Francziaországban az úgyneve- 
zett classikusok pártja, ostromolja a külföld, kiválfc egy 
nagy serege a német kritikusoknak csupa nemzeti gyűlöl- 
ségből. Ha ez ellenszegülési túlságok lecsillapodnak, nagy 
reményem van, hogy ezen iskolából fog kifejleni a leg- 
tökéletesebb drámaírás, cselekvény, szerkezet, színszerű- 
ség tekintetében tökéletesebb mindennél, mit eddig 
láttunk. 

Ez véleményem, általánosságokban szólva, a franczia 
művekről. Készletekben többet lehetne mondani s íveket 
betölteni e tárgyról ; de ezúttal nem értekezni akarok ezen 
művek jó vagy rossz oldala felett, hanem csak azt mutatni 
^®g» bogy okaim nekem is vannak, melyek miatt a fran- 
czia színműveket pártolandóknak gondolom. Vitatkozni 
azonban, mint felébb mondám, nem szándékom, mert 
annak semmi szükségét nem látom. Ha ki e műveket 

károsaknak hiszi, ám szóljon ellenök, ez az ő kötelessége. 
A Regélő értekezzék számról -számra, hótről-bétre, ha 
tetszik, felettök és ellenök, de oly bohóságot ne akarjon, 
hogy az Atlienseum is vitá;?zon azért, mert a Regélő rosz- 
szaknak tartja e műveket. Igyekezzék maga erejével az 
Athén a3um nélkül, kivi ni, a mit akar. Ha az Athenaeum- 
nak hallgatásában is volt erő és súly, ügyekezzék a Regélő 
beszédének erőt adni, hogy a franczia színművek a ma- 
gyar színpadon megdöntessenek ; mi szükség erre a há- 
ború? Azt véli Henszlmann úr, hogy ha vitatkozásban 
nyertes lenne, az a franczia művek silányságát bizonyí- 
taná be? Korán sem, az csak annyit bizonyítana, hogy az 
Athenaeum kritikusaiban nem volt elég erő a franczia 
műveket védeni, de nem többet. 

Még egyet. Az Athenaeum 'Henszlmann úrnak egykor 
derék volt, annak tekintélye volt, s most már semmit sem 
ér, jobb szelleyne elhagyta. Garaynak tavai még oly lap 
volt, mely mellett érdemes vala segédkedni, érdemes volt 
bele írni ; Vahot Imre pedig — ki ha akarja vemhes, ha 
akarja nem az — még ez évi júniusban is érdemesnek 
tartá e Japot, hogy benne tegye le becses elme-kincsét, s 
tavai óta, sőt néhány hónap alatt mivé lett előttök e lap? 
Tudománytalan óság lett, mely mívelt embernek neni 
való, hanem csak pletykázni szerető vén asszonynak ka- 
lács alá. Mi okos beszédek ezek! Kár, hogy oly nagyon 
erőtetik magokat ezen urak a bölcseségben, bizony bizony 
megárt. Miért volna ez az Athenaeum oly silány? Talán 
azért, hogy Henszlmann, Garay és Vahot Imre urak 
nem kegyeskednek bele írni többé? Boldog isten! Az az 
egykori Athenaeum, mely Henszlmann úrnak derék volt, 
ezen három úr segedelme nélkül lőn derék, még mielőtt 
ők Írogattak bele, s így van lehetség benne, hogy derék 
legyen, miután nem írogatnak is többé. . . . Beszélget a 
Regélő egy idő óta az Athenaeumnak valami új szerkesz- 
téséről és szerkesztő] ér ÓT,, de ez csak egy vénasszonyi rege. 
minőt a Regélőben, hogy a lap czímének minél jobban 

megfeleljen, többet is találhatni. Az AthenaBumnak én 
hat év óta vagyok szerkesztője, s a lap hat évi folyama- 
tában egy betű sincs, mi nem közvetlen szerkesztésem 
által jutott bele, mert két társam és barátom egyike a 
Figyelmezőt szerkeszté, másikának pedig csak közvetve 
volt mind a két lap szerkesztésére befolyása, s így az új 
szerkesztésrőli mesének nincs alapja, hanem van jókora 
meggondolatlanság azokban, kik ilyeket nem restéinek 
csevegni; van hiba jókora mennyiségű bennetek, uraim, 
kik Ítéleteket a szerint mondtok kedvezőleg vagy rosz- 
szalólag, a mint jó vagy rossz lábon állótok avval, kiről 
szólnotok kell — ut exempla docent, és ezen bölcseségtek- 
nek tulajdonítsátok aztán, ha oly nagy tekintélye van 
Regélői szavatoknak a közönség előtt, hogy rá senki sem 
figyel, mint francziák elleni táborozásaitoknál láthattátok. 
Egy felől az Athenaeumtól vártok egyet és mást, korhol- 
játok azt, hogy a közönséget nem tanítja erre s amarra, 
más felőlröl azt mondjátok, hogy az tudománytalan óság, 
csak kalács alá való ! Soha se erőtessétek magatokat 
ilyen okossággal. Regélőtök nem fogja kiregélni az em- 
berek fejéből azt, mit józan észszel láthatnak. 

Kell-e még többet is szólanom Henszlmann úr meg- 
támadására? Mindenre szóltam, mire érdemes volt és 
kellett. Bocsásson meg az olvasó, ha hosszas voltam; 
káfizakartan beszéltem egyébről is a köztünki meghason- 
lásnál, mert ha már kénytetve vagyunk vitába keveredni, 
ügyekezzünk legalább személyt illető dolgaink mellé 
ügyet illetőket is sorozni, hogy pusztán magán tárgyaink- 
kal ne untassunk. Hallgatnom nem lehete többszöri fel- 
hivatás után, meg kellene mutatnom a közönség előtt két 
dolgot, azt t. í. mint akarnának engem a Begélő urai 
czéljaik eszközéül használni, s mint használnának, ha ész 
csak nekik jutott volna ; és meg kellé mutatnom a Regélő 
urainak, hogy fortélyaikat átláttam, és nem vagyok az, kit 
éretlenkedések játékszeréül használni lehessen. 

1837. 

I. Nov. 20. Párisi naplopó. — Színészeinknek azon 
csodálatos tulajdonuk van, hogy új színdarabokat rend- 
szerint először adnak legjobban, s másodszor, harmadszor 
rosszabbul. A jelen darabnak nem volt ugyan ily sorsa, 
de mégis ehhez némileg hasonló. Az első előadás oly 
lankadt volt, hogy ki e színművet olvasásból ismerte, alig 
ismerhetett rá. A második előadás meglehetősen jó volt s 
hasonlatlanúl élénkebb, mint az első. Benne Lendvayné 
megfelelt annak, mit tőle nem ok nélkül várni szoktunk ; 
Szentpétery és Telepy felfogták szerepeik lelkét és vissza 
is tudták adni, s a művészethez értő hallgatók megelé- 
gedve hagyták el a színházat. A mai (harmadik) előadás 
már nem volt az, mi a második. Lendvayné, kinek a mai 
darabot vinnie kell, csak az utolsó felvonásban hasonlita 
magához, hol csakugyan maga a darab is jobban játszik. 
Az első felvonásban valami hanyagság és elszeleskedés 
látszott játékán. A szavak könnyelmű elhadarásával azt 
bizonyítá, hogy ő azokban, miket mond, semmi egyéb 
fontosságot nem helyez, mint csupán azt, hogy el legye- 
nek mondva, holott ezen szerep sok mondataiban charak- 
terfestő és fontos dolgok vannak, melyek kiemeltetést 
kívánnak. A pajkosság, mely ezen szerepnek fő vonása, 
most ismét mint az első előadásban, erő nélküli volt s 
inkább leányi dévajságnak, mint fiúi vásottságnak lehet 
nevezni. Azon egy-pár helyen, hol Józsi nőtestvére sorsán 
elérzékenyül, női felsohajtá sokat hallottunk, pedig ez Józsi 

charakterével nem egyez ; az ő elérzékenyülésének némi 
haraggal és bosszúval kell vegyülve Iqnni. Legjobb volt 
azon jelenés a tábornokkal, midőn Józsi ennek megmondja, 
mit tenne ő, ha apja volna a leánycsábitónak, és azon 
szemrehányó, félig gúnyoló jelenés Morin özvegygyei; 
ezekben Lendvayné bebizonyítá, hogy ő sokat bír és tud, 
mihelyt akar, mihelyt a dolgot nem veszi könnyen. Szent- 
pétery is hanyagabban játszott, mint második előadáskor; 
csupán Telepy töltötte be helyét úgy, mint első felléptekor 
ezen szerepben. A többiek szerepei mindjárt jól vannak 
játszva, mihelyt el nem rontatnak. Ezek nem viszik a da- 
rabot, hanem csak segítik, s ezek ellen nem igen lehet 
sok észrevétel. Habár kedvetlen dolog is, de ki kell mon- 
danunk, hogy színészeinkben még igen nagy a hanyagság 
(negligentia) és gondatlanság, s némi fáradságot csak ak- 
kor látszanak magoknak venni, midőn először tanulnak 
meg valamit, s ha az egyszer sikerűit, nem gondolnak vele 
többé sokat, azt vélik, hogy az magától is fog menni. Ki 
azt hiszi, hogy a színészetet csak úgy jó szerencsére lehet 
űzni és a szerepeket egyszersmindenkorra betanulhatni, 
annak nincs fogalma azon eszközökről, melyek e nehéz 
pályán tökélyhez vezetnek. Színészeink bizonyíták azt 
már többször, hogy tudnak, de azt nem igen bizonyítgat- 
ják, hogy akarnak is ; a mi végtére nemcsak színészi vé- 
tek leszen, hanem nemzeti is azon fölül, mert szorgalmat- 
lanságnak intézetet állítani nem igen akarhattak azon 
bazafiak, kik a pesti magyar színháznak létet adtak. Ezen 
észrevételeket nem volt szükség épen ma elmondani, hol 
Lendvayné és Szentpétery (két szorgalmasabb színészünk) 
viszik a fő szerepeket, de egyszer már kellett mondani, s 
alkalmat rá a mái darab is nyújt a. — iv — 

1888. 

11. Jan. 6. Ismeretlen nő. (La Straniera) regényes 
opera 2 felv. írta Eománi, fordította Szerdahelyi, muzsi- 
kája Bellinitől. Meg valánk az egésznek correct vitele ál- 

tal lépetve, s annál inkább, mert az első felvonás adatása, 
ez előtt két héttel, jiem nagy reményekkel biztatott. Scho- 
delné, mint Alaide, remekelt. Egressy Benjámin éneke 
(Arthur) napról napra biztosabb, simább, érzést, olvadozást 
jól kifejező, de annál kevésbbé páthost, s így előadása 
sincs egyszinűség nélkül. Szavávali helyes gazdálkodás 
mellett, különben nem erős hanggal is lehet énekbe ár- 
nyéklatot hozni. Eddig ő még mindig csak románcdalló. 
Ezért ajánljuk e szorgalmas, buzgó énekesnek a drámai 
iskolát, s mint ennek egyik szerencsésebb növendéke, 
Schodelné assz. énekét, stúdiumul. Szerdahelyi Walde- 
burg szerepében inkább helyén van, mint egyebütt. De az 
ő rémítő E-je, (a magyar szavakban, például szErElEm). 
milyen soha semmi ajakból nem folya, itt sincs helyén. 
Még most nem kívánunk erről bővebben szólni, ő fog ér- 
teni, ha akar, s rossz szokását — mert az nem egyéb — 
letenni. Éder Luiz (Isolatta) most is ott van, hol. két hó- 
nap előtt; s kiben ily kevés szeretet van a művészethez — 
ily kevés igyekezet, buzgóság - az le látszik mondani a 
hallgatók részvételéről is. * * * 

in. Apr. 17. Kean, és 18. Monaldeschi, mindkettő 
Dumas mesterműve, kerültek színpadra. Az előadást mind- 
kettőnél meglehetősen sikerültnek lehet mondani. Kean- 
ben Galles gróf szerepét, mely előbb Bartha adott, most 
Szerdahelyi adá. Sz . . állásai kevésbbé férfiasak, bennük 
kevesebb méltóság van, de ő hajlékonyabb és simább Bar- 
thánál, és így a szerep egy tekintetben nyert, másban ve- 
szített. Egressy Gábort, kit a Horatiusok és Curiatiusok 
czímű darabból kerekded és szoborszerű szép állásairól 
dicséretesen ismerünk, Monaldeschi szerepében, midőn a 
halál félelmei között van, kellemetlen tagyonaglásairól 
kell megrónunk. Amott nagy szorgalom és stúdium jelei 
látszanak, itt semmi sem, csak a vak történetre bízva. Erre 
jó leszen a sokat igérő és már is legjelesbjeink közt álló 
derék fiatal színésznek ügyelnie. * "^ * 



MAGYAR JÁTÉKSZÍNT KRÓNIKA. 183 

ly. Jún. i22. A Fösvény, v. Nem mehet ki a szohdhól- 
Egyike Kisfaludy legsikerültebb vígjatékainak, mely nem 
maradhat hatás nélkül, ha sebesen, egybevágva adatik. 
A mai előadásban meglehetősen iparkodtak színészeink, 
hogy e míívét megbuktassák. Az egy Telepyt kivéve, ki 
legalább nem ronta, a többiek vagy keveset vagy semmit 
sem tudtak. Megyeri, szerepének (Bajszövő) némely helyeit 
igen jól, mesterileg kiemelte, de az egészbe sehogy sem 
tudta magát belegondolni, s azonfölül beszédében aka- 
dozott. Kovácsné, ki nem igen szokott valamit elrontani, 
ma igen hanyagon és kedv nélkül játszott. Szerdahelyi és 
Bartháné még csak azon fáradságot sem vették magoknak, 
hogy szerepeik szavait megtanulják ; Szilágyi többnyire 
csak magának beszélgetett, senki sem értette ; Szigligeti és 
Elkelné két ásítozást gerjesztő szerelmes volt. A hanyag- 
sághoz, hibákhoz még azon szerencsétlenség is járult, 
hogy Bartháné rekedt volt és szűn nélkül köhécselt. Ily 
körülményiek közt írjon az isten legfölségesebb genieje 
vígjátékot, az is bukni fog. A fő hiba itt abban van, 
ki a szerepeket osztá, s erre figyelmeztetjük az igazga- 
tóságot, a szereposztásnál nincs nevezetesb, fontosb ré- 
sze az igazgatóságnak ; a legremekebb művet el lehet 
ejteni rossz szereposztás által. Ez alkalommal el nem 
mulaszthatjuk az igazgatóságnak és színészeinknek egy 
dolgot hazafiúi leikökre kötni, az eredeti darabok sor- 
sát. Nekünk nemzetiségre, s ennélfogva eredetiségre 
kell törekednünk mindenben, de kivált színpadunkon, 
mert ez nagy következésű dolog. Mit akarunk mi szín- 
házainkkal ? Nem egyedül mulatságot, gyönyörködtetést; 
nekünk magasabb czélokat kell hozzá kötnünk, nyelvet, 
nemzetiséget. Figyelmet kell tehát fordítani, a legnagyob- 
bat, honi Íróink termékeire. Ez a legalkalmasb eszköz fel- 
sőbb czélainkra. Sőt nemcsak ez azon út is, melyen szín- 
házaink egy más, a német színházaktól (melyeknek oly 
nagy száma és keleté van hazánkban) különböző oldalról 
mutatkozhatnak a közönség előtt ; ez az, hol a német ve- 



1S4' DRAMATURGIAI ÍRÁSOK. 

lünk nem vetólkedhetik, hol egészen új dolgokat mutatha- 
tiink, hol bennünket meg nem előzhetnek. A nézők sok- 
szor nyilvánítanak már részvétet magyar színmüvek iránt, 
(igyekezzünk ezt hasznunkra fordítani, s legyen jelszavunk, 
eredeti színművek s a legnagyobb szorgalommal beta- 
nulva) Inkább bukjék meg színpadunkon tíz idegen da- 
rab, mint egy hazai. Fájdalom, még eddig e részben nem 
nagy vala az ügyekezet ! Színészeink épen itt mutatnak 
legnagyobb hanyagságot, annyira, hogy ha jobb eredeti 
színműveink is lassanként egészen elvesztik hitelöket, s 
nevezetesen a színjmdra vígjátékokban oly szerencsével 
munkált Kisfaludy Károly is rövid időn elavul, csupán 
és egyedül színészeinknek lehet köszönni. Azéii; kérjük 
és felszólítjuk mindazokat, kiktől a dolog függ, hogy 
ezt hazafiúi kötelességöknek tekintsék, s nevezetesen az 
igazgatóságot, hogy eredeti darabokat ne adasson máskor, 
csak ha a szerepeket alkalmas tagokkal lehet betöl- 
teni, s ezeket soha se tegye segéd- vagy mellék-darabok- 
nak, mert így inkább kívánnám bezárva látni a szín- 
házat. 25. 

V. Jún. i29. líd ront cjnjszerre. Vígj. 1 felv. Kisfaludy 
Károlytól. - A szereposztásra nézve el kell mondanunk, 
hogy Adél szerepe Eder Luiznál nem volt jó kezekben. 
Kisfaludy Adél szerepében egy gyermekileg ártatlan, de 
természeti eszénél fogva nem minden dévaj ság nélküli 
leányt ábrázolt. Itt tehát a személyesítönek ezen két dol- 
got kell egybe olvasztania, és pedig úgy, hogy egyik a má- 
sik kára nélkül történjék, mit színésznőink között senki 
sem tud, az egy Lendvaynét kivéve, ki ezen nemben mes- 
ter. Eder Luiznak ez igen nagy feladás volt. Nevetéseiben 
valami kényszerített volt, kéztartásaiban valami ízet- 
len afíectálás, mit ő hihetőleg egyik korosabb társné- 
jától tanúit el. Minek a kéz ujjait egymástól oly szét 
tartani, és minek a kis ujjait a többi közül kiemelni? 
Az ujjakat természetes görbülésökben kell hagyni, midőn 

a kéz nyugalomban van, így kap ez kerekded formát, mely 
a kézfejnek legkelleraesb állása. Ha a szerep charaktere 
affectálás, akkor lehet és kell a kézzel úgy bánni, mint ma 
Eder Luiz, de Adél szerepében igen szerencsétlen talál- 
mány volt. Általában az ő mai állásain, mozgásain, beszé- 
dén valami feszes és keresett volt, azért e szerep a néző- 
nek tökéletesen elvesztett. Miskolezy Júlia szinte nem volt 
helyén, de ezen szerepet nem lehetett másnak adni, ha- 
nemha Déryné elszánná magát végtére ilyeneknek játszá- 
sára. Tisztes, éltes matrónák szerepére nincs színésznőnk, 
mind a mellett, hogy a személyzet oly szükségtelenül 
nagy ; ennek hiányát színházunk igen sínli. De a magyar 
színésznők között általában nehéz ezen osztályra személyt 
kapni, mert ők soha sem akarnak megöregedni. Kantomét, 
Dérynét tisztes anyaszerepek eljátszására nem igen lehetne 
rávenni, pedig mily szépművészeti koszorúk virulnak e 
pályán is ! A tehetségekkel megáldott színész, ha korá- 
hoz tudja mérni szerepeit, soha nem unatja meg magát, 
és sírjáig el nem avul. Miskolezy Júlia játéka aljas volt, 
nem volt rajta az az úri, mit e szerep kíván. Korányi 
tanácsosnéból egy ó divatú korcsmárosnét csinált, pedig 
annak nem kell egyébnek lennie, mint óságot affectáló, 
öreg nemes matronának, körülbelül olyannak, mint Lend- 
vayné igen szerencsésen talált nagynénié (a Veszedelmes 
Nagynéniben), hahogy ez komoly nem volna. Többi színé- 
szeink ma különös jó humorban voltak, és dicséretesen 
játszottak, s bebízonyodott az, hogy ha Kisfaludy vígjáté- 
kainak nincs hatása, az nem Kisfaludy hibája. ?5. 

VI. Júl. 17. Lassú víz partot ntos. Igen mulattató s nem 
rosszul alkotott vígjáték, s egyike azoknak, melyeket színé- 
szeink jól szoktak adni. A mai előadásnak kevesebb hatása 
volt, mint az elöbbenieknek, mert nézők szokatlan kis 
számmal jelentek meg. Báró Patakfalvinét mi ugyan lát- 
tuk már sokkal jobban is előadva, mint ma Dérynétől, 
azonban még az ily játékkal meg lehet elégedni, mert a 

szerep egészben véve nem volt elrontva. Déryné ott igen 
gyenge, hol fájdalmat, elkeseredést kell ábrázolni, igen 
gyenge a méltóságos, a parancsoló helyezetekben. Neki 
inkábbára sikerűinek a csendesebb érzések, a tréfák, 
enyelgések, meddig azok naivságba nem mennek át, mert 
a naiv ismét nem az ő köre. Az ő naivsága keresett, s 
látszik játékában, hogy ő naiv akar lenni, s ez az, mi 
a naivságot semmivé teszi, mert az öntudatlan. Játék 
végén Déryné ma akadozott s nem tudá szerepét, mit eddig 
tőle még nem tapasztaltunk. Fő szerepe ezen vigjátéknak 
báró Szeredi, melyet máskor Bartha; ma Szentpéterv 
adott, elég hatással ugyan a közönségre, s ha a dolgot 
csak amúgy könnyedén veszszük, mondani Jehetne, jól 
is, mert hol együgyűt kellé játszania, együgyű volt, hol 
méltóságost, parancsolót, önakaratú, szilárd férfiat, az is 
mind volt ; de ezen szerepnek egy nehéz oldala van, benne 
a derék, önakaratú, szilárd, eszes férfinak, hogy a szép és 
gazdag özvegyet (Patakfal vinét) elnyerje, együgyűnek kell 
magát színlelni, mert az özvegy uralkodni szeret, s kénye 
szerint cselekedni, s csak oly férfinak adja kezét, kinek 
nincs önakaratja. Itt tehát az együgyűt úgy kell játszani, 
hogy csak az özvegy előtt tessék annak, a közönségre nézve 
pedig keresztülsugározzék rajta az, mit báró Szerediben, 
mint valódi férfiúban, tisztelni kell. Ezt sem Szentpéten', 
sem Bartha nem bírják. SÍ. 

VII. Júl. 21. Norma. Lipcsey Klára és Benza vendé- 
gek. - Déryné dicséretesen vitte a czímszerepet ; Joob 
meglehetősen, és talán jobban mint máskor a római pro- 
consulét, de alsó hangjain, szokás szerint, rekedtség volt. 
Ettől ő alig fog megszabadulhatni. Benza igyekezett, erö- 
ködött, de nem bírt oly közmegelégedésre munkálni, 
mint Udvarhelyi, ki e szerepben (Oroveso) a közönségnek 
kedvcncze. Feltűnt színpadunkon Lipcsey Klára is, kiről 
a Honművész vidéki műbírái oly sok dicséreteset mondot- 
tak. Gyönyörű szép alak, sugár sylph termet ; arcza, mind- 

amellett, hogy igen rosszul volt kifestve, bájoló, s mozgá- 
saiban nem művészi ugyan, de természetes kellem, oly 
dolgoji, melyek előttünk motiválják a vidéki műbirák 
magasztalásait, de minket városiakat nem birnak elvaki- 
tani, hogy meggyőződéseinket ki ne mondjuk. Külsejére 
nézve ő a legbájolóbb, de énekére nézve a leggyengébb 
Adalgisa, kit valaha színpadon láttunk. A kezdőknek is 
csak kezdője még, s nem igen sok képzelete lehet operai 
énekről. Hangjáról azt mondanók, hogy benne valami 
idétlen van, ha nem félnénk, hogy ily gyengédtelen be- 
széddel a női szépség felségsértőinek tartatunk ; így csak 
azt mondjuk, hogy azok ki nem fejlett gyermekleány 
hangjai, melyek még nem éneklésre valók. Mi válnék 
belőle iskola által, tapasztalt énektanítók tudnák megha- 
tározni, mi csak azt mondjuk, hogy kár volna, ha ezen 
bájos színpadi tündért a magyar színházak elveszítenék. 
Ha operára nem volna használható, képeznie kellene ma- 
gát színésznővé. A közönségtől egy-pár zajos tapsot 
nyert, mert a tapsjutalom a férfiak hatalmában van, 
s a férfitenyér igen hamar mozdul tapsra női szépség 
látására. ?5. 

MII. Júl. 22. Nöragadds az dldrczoí^ halból. Ezen va- 
sárnapi bohózatnak egyik fő szerepe Ágoston, melyet Hu- 
benaytól láttunk igen jól adva ; ma Telepy adá, ki azt nem 
látszik érteni. nagyon is virgoncz, élénk volt, s a mi 
nevetségest mondott és tett, azt igen is látszott érteni, és 
akarva mondani, holott ezen szerepnek az őszinte, bátor, 
de egészen öntudatlan butaság bélyege. íí^5. 

IX. Júl. 23. Laifios és törve ny szél', vígj. 2. felv. Irta 
Kotzebue, ford. Megyeri Károly. Klcueífholt házaspár. 
A színműről magáról- értjük az elsőt hallgatunk, mert 
róla nem is mondhatni semmi épületeset ; az előadás a 
gyengébbek közé tartozott. ^legyeri eléggé iparkodott, de 
játékának kevés hatást tuda szerzeni, mert ez a Nikodé- 

muB Úr nem oly szerep, mely a fáradságot megjutalmazná. 
Eder Luiz ma ismét egy naiv leánykát játszott, s szerepét 
ismét tökéletesen elrontá. A mily örömest halljuk őt — 
mindamellett, hogy nem alaposan készült énekesnő — 
énekelni, oly nem örömest látjuk játszani; neki erre ke- 
vés hivatása van. Vig szerepein valami feszes és erőlte- 
tett van, komoly és szomorú szerepei pedig érzés nélküli, 
üres, egyhangú deelamátiók. A szereposztóknak volna 
kötelessége őt csak a maga helyén használni. Erkelnének 
rég meg akartuk mondani, hogy ő nagyon is bátor kezd 
lenni a szinpadon, s evvel ügyekszik ügyetlenségeit elpa- 
lástolni. Tőle ugyan, mint kezdőtől igazságtalan dolog 
volna nagyokat kivánni, de figyelmeztetni nem árt. oly 
illetlenül hányj a- ve ti vállait és kezeit, oly dísztelenül 
nyújtja előre nyakát, hogy ha ezt úgy láthatná, mint a 
közönség, elrémülne magától. Ez a nagy magavetiség igen 
kevés gyengédségre mutat, s általában nem út arra, hogy 
mozgásai valaha azt nyerjék meg, mi grátiának neveztetik. 
Ma alig volt egy pár szava, s ezek elmondását is nyak- 
nyújtással, vállvonogatással, kézhányással czifrázta ki, 
gondolván, hogy így szebb. — Az elevenholt hdzaspárhm 
Szerdahelyi különös jó szeszélyében volt, s e kis bohózat- 
nak igen nagy élénkséget adott, s a nézők által többszöri 
zajgó tapssal jutalmaztatok. Déryné szintén igen dicsére- 
tesen játszott, s azt bizonyitá, hogy belőle ügyes parodis- 
táné válhatnék, ha erre elszánná magát stb. Még egy fon- 
tos dolgot kell e helyt említenünk. Az öltözködésben eg}' 
idő óta fonákságokat veszünk észre, úgy látszik, mintha 
erre most semmi ügyelet nem volna. De ha az igazgatóság 
e részben elmulasztja kötelességét, a színészeknek magok- 
nak kellene öltözeteikre gondot fordítani. Színésznőinkre 
e részben legtöbb a panasz. Ok hiúságokat — Viveszszük a 
kiveendőket - - elébe teszik a művészetnek. Ismerünk 
színésznőt — egyiket a korosabbaknak — ki mindig 
jónak, szépnek, fiatalnak, csinosnak akar látszani. Oly 
szerepet, mely színpadilag rút, vagy cselszö vényes, vagy 

Öreg, vagy melyben aljasán kell öltözni, világ minden 
kincséért sem vállalna. nem játékával akar hatni, ha- 
nem személyét és köntöseit fitogtatni. S mi ez egyéb, mint 
a művészetet typus és charakter nélküli kaezérkodásra 
(coquetterie), ruha-productióvá alacsonyítani stb. Ezen 
észrevételre itt Déryné mai öltözködése adott okot. Ö ma 
egy elszegényedett feleséget játszott, és fodrokkal, szala- 
gokkal és selyemköténynyel piperézte fel magát, s rajta a 
szegénységnek legkisebb jele sem volt. Már ily öltözködést 
hogyan tudna Déryné Hagymáné asszony szerepében 
igazlani, nem foghatjuk meg; s ezen öltözködés annál 
különösebb és szembeötlőbb volt, minél jobban és 
charakterszerübben vala Hagyma uram (Szerdahelyi) 
öltözve. !?5. 

X. Júl. 27. Két gályarab. A mai napon Déryné 
öltözete ismét följegyzésre méltó, mert benne semmi 
charakter nem volt. Megengedjük, hogy vannak a vilá- 
gon molnárnék, kik úrilag szeretnek és tudnak öltöz- 
ködni, de midőn általánosan csak molnárnérói van szó, 
és nem egy magát czifrázni és úrilag öltözködni szerető 
molnárnérói, akkor a szinésznének kötelessége ruha- 
színekből és ruhanemből olyakat egybe válogatni, melye- 
ken az aljasabb (nem egészen aljas) néposztály ízlése és 
szokása kitűnjék, így lesz az a szereppel összehangzó 
öltözködés. 95. 

XI. Aug. 5. 6. Tündér Ilona, tüneményes vígj. 3 sza- 
kaszban, népdalokkal, énekekkel és tánczczal ; írta Mun- 
kácsy János, muzsikáját Szerdahelyi. — A szerző azok 
közé tartozik, kik a színmű értékét színi hatástól függesz- 
tik fel; lássuk tehát a számosan megjelent nézők viseletét 
részletesebben. Az első felvonás alatt feszült figyelem a 
darabb menetére, élénk taps az előforduló víg ötleteknél ; 
utána egyesektől próbák a szerző éljenzésére, de a közön- 
ség abba nem ereszkedik. A második felvonás alatt elfá- 

rad a figyelem, csökken a részvét, méltatás, s a harmadik- 
ban úgyszólván elenyészik, csalódott várakozások érze- 
menyeiben. Második estve nem nagy publikum, s a kai- 
zaton kivül ritka tetszés. Hol keressük ennek okát? Az 
előadók hanyagságában ? Nem ; ezek semmit sem játsza- 
nak nagyobb kedvvel, mint kasperliádokat, s itt is való- 
ságos inspirátióval munkálkodtak, kivált első estve ; s mi- 
dőn a darab sorsa el látszott határozva, hültebb kedvvel 
másnap, de épen ennélfogva kevesebb túlzással, s ennyi- 
ben jobban, a darab elbukásának ők épen nem valának 
okai, hanem a munka tartalmatlansága, az életi és tün- 
dérvilági elemek öszve nem függése, a drámai cselekvénv 
fonák menetele, mint a mely érdekében elejétől végig 
folyvást sülyedő, minél fogva az egész darab igazán fején 
áll s lábával ég felé vergődik. Cselekvényről szóltunk, 
hogy véleményünket megértessük, noha e szó itt alkal- 
mazhatlan, mert Tündér Ilonában nincs cselekvény, nincs 
csomó s feloldás, a tettek belső, életmüves, tehát szüksé- 
ges egymásból fejlődése, hanem csak egyes történetek ön- 
kényes egymás mellé sorozása, puszta külső összehalmo- 
zás. A tárgy az árvíz által károsultak sorsa, összekötve 
Tündér Ilona regéjével. Az első felvonásban látjuk őket 
kocsmában dőzsölni, elcsüggedt szívvel, kétségbeesetten. 
Egy ismeretlen (László), ki őket pénzzel segíti, s a kocs- 
mából dologhoz kiutasítani igyekszik, tőlök durván meg- 
támadtatva, megismerteti magát - ő Argírus királyfi, s a 
tündér világ tárva szemeik előtt. Ez Bunkó Daniban, a 
harangozóban (Bartha), és Csicsó Gyuri borbélyban (Me- 
gyeri) kedvet támaszt a tündérvilág meglátogatására. Mi 
czélból ? nem igen érthetjük. Bunkó és Csicsó beszélnek 
ugyan Tündér Ilona aranyhajai megnyíréséről, de a 
beszédénél tovább nem is mennek, s nemcsak hogy a dolog 
többé czélba nem vétetik, de a szándék annyira feledé- 
kenységbe megy, hogy Csicsó a tündérvölgyi fekete ember- 
től útja iránt kérdeztetve, elég őszintén maga vallja meg. 
hogy azt maga sem tudja. A szerző t. i. tündérjátékot írt 

.s személyeinek menni kellett, akár volt arra sztikségök, 
akár nem. S mi történik a tündérvilágban e kalandorok- 
kal? Bunkó Boszorka tündértől (KovácBné) jól megvendé- 
geltetik, utóbb Csicsóval együtt az ezüstfagyöngyét akarj a 
szedni, de ahhoz szükséges tulajdonokkal nem l)irván, 
kiutasíttatnak. S most visszajőnek, a mint mentek, ott 
vannak, a hol voltak, a nélkül, hogy a történetnek legkis- 
sebb következése lenne ; majd összetalálkozván társaikkal. 
Bunkó megkéri Piroskát (Bartháné) Csicsó számára, kit 
ez a darab kezdetén egyszer, úgy történetesen, látott, el 
is uyeri a vászontakácstól (Szentpétery), mert tündérjá- 
ték szerelem s házasság nélkül nem lehet, s a szerző ma- 
gyar tánczczal akará bevégezni darabját. Olvasóim azt 
fogják kérdezni, hol marad Tündér Ilona (Laborfalvi 
Kóza)? Felelet: A czímlapon! Ez puszta csalétek a nép 
becsődítésére ; a padon pedig puszta báb, mely a cselek- 
vésben részt nem vévén, hat vagy tíz szót mond, s arany 
ruhájával s fürtéivel igyekszik a nézők kíváncsiságát ki- 
elégíteni. Argírus királyfi is szintúgy begyeskedik szemé- 
lyével, kétszer vagy háromszor jelenvén meg, de általa 
semmi sem történik a károsult nép erkölcsi javítására, s 
mégis ő tündérsége elég merész velünk elhitetni akarni, 
hogy a korhelyek gyökeresen javulnak. Legjobbak a gépe- 
lyek (a mennyiben nem akadoztak), diszítmények, öltöze- 
tek, a népdalok (a textust ide nem értve), a berekesztő 
magyar táncz s néhány tréfa s vig ötlet, miket nálunk 
humornak neveznek. --Az előadást, mint már mondók, 
kivált másodszori adatáskor, a sikerűitek közé lehetne 
számítani, noha a feladás háládatlan. Tündér Ilona a pa- 
ródiák legaljasabb neme, dőzsölés benne a fő cselekvény; 
a három fő szerep, Bunkó Dani, a személyesített gyomor, 
puszta állatiság, minden nemesebb vegyítek nélkül ; Csicsó, 
az esztelenség maga, s a vén, rút, csacska s férfivágyí) 
Boszorka. 8 ilyenekben érdemeljenek azután színészink 
tapsot ! Értelmes, tiszta, kifejezéses előadásáért a kis Te- 
lepi Mali (Piczike) valóban megérdemelte a tapsokat és 

kihivatást, melyeket Barthával s Megyerivel nyert. Ki 
ezekre az utóbbiak mellett még igen méltó volt, de e juta- 
lomhoz szerepe csekélységénél fogva nem juthatott, az, 
Szentpétery (Csombók, vászontakács). a természetet 
magát valósága teljes sajátságában tűntette élőnkbe. 

38. 

XII. Szept. 18. Raphaela, Eaupachnak színi hatással 
bíró művei közé tartozik. Az előadás gyenge, igen untató 
volt. Szigligeti sokkal inkább kezdő még — ámbár ö is 
már néhány évű színész — semhogy oly szerepet meg- 
bírhatna, mint a lángoló szerelmű ifjú Ozmin. szerelmes 
szerepekben alig fog valaha szerencsét tehetni ; keblében 
nincsenek elemei annak, mivel érzetmélységet és lágyságot 
fejezünk ki. Neki eddig legdicséretesebb oldala az, hog}' 
értelmesen és grammatikai hibák nélkül beszél, mi színpa- 
dunkon ugyan csak ritka két tulajdon. A szóhadarás, az 
értelmetlen beszéd és a tömérdek nyelvhiba napirenden 
levő dolgok, annyira, hogy ezekről, kivált a legutóbbik- 
ról, színi kritikusaink már unalomból többé nem is beszél- 
nek. Vájjon mikor fog színházunknak azon szerencse 
mosolygani, hogy ily dolgok kiirtására és általában a mű- 
vészi előhaladásra értelmes emberek ügyelhessenek? Mert 
ezeknek semminemű kritika nem használ. László mai sze- 
repében (Heliodor) szinte nem volt helyén. Ot komoly 
szerelmes szerepekre, hivatása, sőt talán kedve ellen is, 
erőtetni, sem a művészetnek, sem az ő személyes hitelé- 
nek nincs érdekében. Erdős (a kassai színháztól) magában 
is gyenge szinész. Megyeri szerepében (Abdallah) pedig 
kétszeresen kellett kitűnnie e gyengeségnek. Neki na- 
gyobb, hevesb indulatok kifejezésére nincs ereje, nincs 
mimikája, nincs hangja, játékában semmi más dicsérni 
való nem volt, hanem, hogy kivévén rosszul számolt sut- 
togásait, érthetőleg beszélt. Az egy Laborfalvi játszott, 
ítéletem szerint, kielégítőleg. Ha a darab, egy pár elront- 
hatatlan jelenéseivel fenn nem tartja magát,- megbukott 

volna László, Erdős, és leginkább Szigligeti játéka 
miatt. 95, 

XIII. Szept. 24. Ari(uhf(\ a könnyelmű nő. Eredeti szo- 
morújáték 4 szakaszban. írta Kuthy Lajos. — Magáról a 
műről talán egy másodszori előadáskor fogunk szólani, 
most csak azt jegyezzük meg: sokan panaszkodtak, hogy 
a darabot nem értik, minek fő oka az is lehetett, mert a 
t'zédula az előforduló személyeket egy szóval sem tette a 
nézők előtt jókorán ismeretesekké, hanem csak puszta 
neveik lajstromát közié, s ig}^ a néző a személyek egymás- 
közti viszonyát csak nagy fáradsággal fürkészheti ki, a mi 
kedvtelenitő, s untató egyszersmind. Drámaíróinknak 
űincs szüksége azon regénjárói fogásra, hogy nézőit vá- 
ratlan kifejlésekkel lepje meg, A onéző előtt mindennek 
világosnak kell lenni, így tanít a jeles műphilosoph Dide- 
rot — ő minden személynek meghittje, biztosa, ő mindent 
tud, a mi történik és történt. » Innen van, hogy Euripi- 
des a « tragikusok legtragikusabbika», mint Aristoteles 
nevezé a maga prológ,] aiban, nem tartózkodik elmondani 
a nézőknek röviden, mi fog történni az előadandó darab- 
l)an, mert színműben nem annyira az fontos mi, hanem 
az, hogyan történik, s ez a hogyan maga elégséges a leg- 
nagyobb érdeket gerjeszteni. Az efféle titkolózásokkal az 
írő csak a maga czéljaí ellen dolgozik. Mi az előadást 
illeti, azt általában sikerültnek lehet mondani. Lend- 
vayné tökéletesen előtűntette Ariadné charakterét. Az oly 
ördögi nőalak volt, oly természetlen s minden asszonyi- 
óságból, sőt emberiségből kivetkezett, minőnek őt a szerző 
ábrázolá. Jelesen játszá még Laborfalvi Vetullát, Megyeri 
IVtrillát, s általában a színészek részéről dicséretes ügye- 
kezetet lehetett észrevenni. ?5. 

XIT. Nov. 16. Enzersdorfi posfalcíjéuji. Bohózat 3 sza- 
kaszban, énekekkel és tánczczal ; irta Told, ford. Balog; 
muzsikáját szerzetté Iliotte. Igen vidám estvénk volt. 

Bajza. V. 13 

Szerdahelyi (P^yed), Geiiiális, mint postalegény, miut 
színész, mint gyáva férj, félreismerhetetlen vonásokban 
tünteté ki szerepei typusát, és zajos tapsokkal üdvözölte- 
tett. Megyeri ismét egy új oldaláról mutatkozott a fürge 
és hivatalában pedáns Szapora Anastásius szerepében, 
valamint a színház titoknokáéban is. Azon arcz, azon 
mozdulalok, azon hang, mely e derék színész hatalmá- 
ban van, magát a komolyságot is meg tudná nevettetni. 
komikai szerepeiben mindeddig utolérhetetlen a magjai- 
színészek között. ?5. 

XV. Nov. 19. JiiciKtrd hirrílj/ a szenlföhlöUj vagy 
Aitfflia zdszlója.Történeti regényes színj. nég^' felv. Scott 
Walter után játékszínre írta Lembert. -- Ki nem ismeri 
Scott TalisHKiit czímü gyönyörű regényét, melyben Anglia 
bajnok királya Richárd, Saladin szultán, Keneth és a 
tündér szépségű Editha előttünk élni és mozogni látsza- 
nak a költő varázs ecsete alatt? A szerző ezen tái*g}at 
fogta fel és alkalmazá színre. Ue az alkalmazás által sokat 
veszíte. Eichard, a szultán, Keneth és Editha itt is érdekes 
alakok ugyan, de ki az eredeti képét ismeri, annak e dráma 
személyei csak olyanok, mint a siíhouettek az olaj arczkép- 
liez képest. A darab azonban, mindezek mellett is, nincs 
érdek nélkül, szorgalommal játszva, megmaradhat a re- 
pertóriumon. P]mir (Saladin) szerepét Fáncsy kitünőleg 
jól adá s mutatta, hogy ha a dráma élesebb vonásokkal 
festé vala ez alakot, ő azt híven felfogni és visszaadni 
elég ügyes lett volna. Az az ön erejében bizakodás, az a 
hősi bátorságos vállalkozó lélek, s az a rejtély esség, melvbe 
Scott ezen személyt burkolja, igen jól valának visszaadva 
Fáncsy nyugalmán, ünnepélyes hangján, mozdulatain és 
elhatározott beszédén stb. 3.*). 

1839. 

XVI. Márcz. 15. Én volhttH, Az előadás a jobbak közt 
tartozik. Szerdahelyi, Komlósy Ida kedvvel és hatással 

játszottak. Barthánénak a szomszódasszonynyali (Ko- 
vácsné) czivódása különösen jól sikerűit; az a szánako- 
zással vegyült méreg, hogy a szomszédasszony őt el akarja 
ámítani oly dologróli beszédeivel,' melyeket ő jobban vél 
tudni, igen szerencsésen volt kifejezve. Kár, hogy őt a kiál- 
tásoknál hangja rendszerint elhagyja, és beszédei riká- 
csolókká válnak. Kovácsné saját elemében látszott mo- 
zogni ; a vén, lesekedő, árulkodó, hírharang anyókát, ki 
kapva kap az alkalmon, hogy a békés házasok közé kon- 
kolyt hintsen, az agg dadák ezen nemének egész psycho- 
logiájával adá stb. 

X\T[. Márcz. 21. Capriciosa, vagy Ne kérdezd a nő éveit, 
Vígj. 3 felv. Irta Federici. Ford. Kovacsóczy. E vígjáték 
azt tanítja, mint lehet egy indulatos, önfejű s egyszersmind 
hiú hölgyet a maga gyarlóságaiból kigyógyítani. A gyó- 
g^itásmód : szeget szeggel. A komikum benne részint 
Capriciosa (Lendvayné) indulatoskodása, makacssága és 
hiúságából, részint a körüle állóknak, kik őt kigyógyítni 
akarják, cselszö vényeikből fejlik ki. A mű eszméje, mint 
látszik, színpadilag nem új ; Shakespearetöl kezdve mai na- 
pig sokszor volt használva, s mi a pesti magyar színpadon 
is jókora számmal láttunk műveket, melyeknek tárgya 
hasonló ; azonban mindamellett is a darab elég érdekkel 
hír, s a kivitelben elég újsággal, hogy magát színpadun- 
kon fentartsa, kivált ha a szerepek is oly helyesen lesz- 
nek kiosztva, mint ma, és színészeink a maihoz hasonló 
kedvvel fognak iparkodni. Ezen két körülmény adhat ne- 
künk többször is oly kerekded, egybevágó előadást, oly 
művészi éleményt, mint a mai est. Lendvaynét a czím- 
szerepben öröm volt látni, ő színészi tehetségeinek egész 
gazdagságában tűnt ki. Haragot, boszút, örömet annyi 
tapintattal, annyi félreismerhetetlen vonásaival adá a mű- 
vészi valóságnak, hogy őt a szerepben merném a legjobb 
színésznők mellé tenni. Mi bősége az eszközöknek, melye- 
ket ő a charakter festésére, az indulat kifejezésére hasz- 

13* 

nál ! Kár, felette kár, hogy első rendű magyar szinész- 
nőnk a beszéd tisztaságát és értelmességet nem ügyekszik 
úgy hatalmába keríteni, mint egyebeket. Néha a rossz 
állás miatt beszéde a színfalak közt vész el, máskor ismét 
a szótagok elnyelése, elhadarása csak sejteni hagyja a 
hallgatóval, mit mond. Neki olvasni kellene, tanulnia, és 
a sok, a mindennapi fenhangon olvasás által magát min- 
den betűhang teljes, ép kiejtésére szoktatni. Ez a színé- 
szet első eleme, e nélkül lehetetlen tiszta művészi éle- 
ményt adni a hallgatóknak. Igen dicséretre méltólag állot- 
tak stb. Csavdd, 

1841. 

XVni. Jan. 1. Miczhdn családja. Ered. dráma 3 felv., 
egy felvonású előjátékkal, Szigligetitől. — Ismeretes a 
rege Miczbán nejének hét ikreiről. Szigligeti e regét vette 
alapúi drámájában. Miczbánné erkölcstelennek szidva 
utasít el egy koldusnőt, mert egyszerre három gyermeket 
szült. Utóbb magának hét fia születik, kik közöl hatot, 
nehogy férje előtt hűtlenség gyanújába essék, a Tiszál)a 
vettetni parancsol ; de a dajka irtózva e kegyetlenségtől, 
őket egy gyarló sajkában haboknak ereszti. A gyerme- 
keket egy száműzött görög fogja s neveli fel. így találjuk 
őket a játék elején, mint kész férfiakat, testileg, lelkileg 
tökéletesen kinevelve, megosztozva a háztartás gond- 
jaiban. De nevelő atyjok már nem él, s ők szerencsét ki- 
sérteni mennek szét a világban (egy háeőrűl maradván' 
oly fogadással, hogy bizonyos idő múlva ismét megjő jenek 
számot adni jó s rossz napjaikról. Simon ábrándos von- 
zalommal siet a Tiszához, kérni tőle szüléit, kiket nem 
ismer, s mégis oly annyira szeret. A jó víz hallgat ; de 
mellette egy kis kunyhóban haldoklik a dajka, ki őket 
kitette. Ott találja őt Simon és születése titkát; de Micz- 
bántól, kinek — a dajka meghalván — maga beszéli el a 
történetet, őrültnek tartatván, klastromba küldetik. Ez a 
fonál vége, melyen a történet legömbölyödik. A hat testvér 

egyike tévedésből Miczbán egyetlen liának tartatik Gerő- 
bántól, ki előtt ez magát írnoknak adja ki. Az nyeri 
meg a Miczbán fiának szánt menyasszonyt, s midőn Micz- 
bán megjelenvén, a tévedés felvilágosul, az elvetett fiú 
elmondja történetét, s Miczbánné, ki egyedül bús e víg s 
élénk körben, bűnbánat s fiai elvesztése miatt, végre meg- 
leli gyermekeit s lelke nyugalmát. Az egész műnek szép 
psycholcgiai belseje van, s a meglepetések nagyobbára 
ezen épülnek ; különösen megható a jelenet, melyben a 
sejtő anya az egymás mellett álló s egyenlő korú s öltö- 
zetű deli ifjakban fiaira ismer. De a víg elem nagyobb e 
drámában, s általában sikerültebb, mint a komoly rész. 
Igen mulatságos Gerőbánnak és az áldeáknak (György), 
valólag Miczbán fiának, párbeszéde ; kevésbbé sikerűit s 
igen arkádiai Ditriknek s Gerőbán leányának jelenete. 
A hét fiú között három van kiemeltebb jellem : a hon- 
maradt György, a Tisza-imádó Simon s a szerelmes Ditrik ; 
de ez gyengébb a többinél, vagy több mélység, vagy ma- 
gasb energia kívántatnék hozzá, s mert az elsőre kicsi a 
hely, inkább az utolsó, s e szerep nem Barthának való : 
mély tragikai hangja nem elég lágy ilynemű szerelmi 
vallomásokra. — Az előadás a nem sikerültek sorába 
számítandó. Fáncsy (Simon) játékán legtöbb ügyekezet 
volt látható : hogy ügyekezetének kevés hatása volt, hogy 
a többet kívánókat ki nem elégi theté, onnan kell magya- 
rázni, mert e szerepben érzelgés, a szó jobb értelmében, 
van és ifjonczi hév, két oly elem, mely különben derék 
színészünknek előadásaiban ritkábban szokott sikerülni. 
A hosszas távollét után ma először föllépett és zajos tap- 
sokkal üdvezlett Egressy Gáboron észrevehető volt, hogy 
e szerepet (György) nem játszsza kedvvel, s ezen fölül több- 
nyire teljes érthetetlenségig halkkal beszélt, mi részint a 
színfalak felé gyakori fordulásnak, hol a hang elnyeletik, 
részint a színháztólí elszokásnak tu/lajdonítható. Ez ért- 
hetetlenség miatt veszett el a szerző ama biztos kézzel 
festett jelenete, hol György mint áldeák lép fel ; minek 

máskor mindig nagy hatása volt. Komáromi sokszor, és 
ma is, nyers hangjával idegenít ; ennek mérséklése a maga 
helyén könnyű és tőle függ. A két női szerep vivőjé- 
ről (Laborfalvi : Miczbánné és Hiibenayné Eózsa) nem 
mondhatunk többet, mint hogy iparkodtak. Minden ki- 
fogás nélkül csak Szentpétery játszá szerepét, de e szerep 
sokkal kisebb s alárendeltebb, hogy sem vele az egész 
előadást kiemelni lehetne. Az a művészi természetesség, 
világos, érthető, szabatos játék, mely Szentpétery tulaj- 
dona, lehetetlen, hogy jótékonyan ne hasson minden ér- 
tőkre. Sz. nem a sikervadászat embere, s az nem válik 
kisebbségére stb. *** 

XIX. Jan. 2. Kean, Egyike azon műveknek, melyek 
kedvenczei voltak a magyar közönségnek, de utóbb ha- 
nyag játék miatt érdekökben csökkentek. A mű régi hite- 
lét visszaállítani Egressy Gábornak van fentartva, mert ő 
volt leginkább, ki sok szorgalmú, szabatos előadásával azt 
megkedvelte té. Megemlékezve e szinmű régi előadásaira, 
a mairól kevés dicséretest mondhatni. Egressy Gábor - 
kinek e szerepéről egykor oly sok helybenhagyással emlé- 
keztek e lapok — ma nem volt kielégítő. Beszéde ismét 
érthetetlenül halk volt. A szerep legkitűnőbb szakaszai 
messze maradtak azon jellemhű s mondhatni művészi 
ábrázolatoktól, melyeknek egykor tanúi valánk. A jelenés 
Damby Annával, hol a szinészeti viszonyok oly életvaló- 
sággal rajzoltatnak a költő által, fagyos közönyösséggel 
beszéltetett, az öltözőszobai helyet kevés hév és bensőség 
jellemzé, a kocsmai jelenésben, a matrózzal, nem volt elég 
önérzet és tartózkodás, a lorddali szóváltásban pedig mü- 
vésztelen túlzást tapasztaltunk, s végre az őrülési, más- 
kor megrázó, jelenet sem sikerűit. A lorddali jelenésben 
máskor Egressy a szenvedély kitöréseit sok nemességgel 
tudta párosítani : most ennek egy pár helye bizonyom 
durva kérkedésig vitetett. Ez annak csalhatlan bizony- 
sága, liogy hosszú vándorlás alatt a provinciális azínpa- 

dókon még gondolkodó és folytonos stúdiumok közt élő 
színészre is ragad valami, mit némelyek parlagiságnak, 
én azonban, Egressy érdemeihez méltányosabb kifejezés- 
sel, művészietlen természetességnek vélek nevezhetni. 
E jelenésben nem tartá meg színészünk azon korlátokat, 
melyeken túl minden költészet prózai mindennapiságban 
vész el. Legsikerültebb volt ma a Helenávali búcsújelenet. 
Itt megint ráismerheténk a régi Egressy-Keanre. A meg- 
csalódott szerelmesnek bosszúba kitörő szenvedélye mes- 
terileg volt visszaadva. Ügyekezzünk, uraim, igazgatók és 
közönség, kicsiny számú színész talentumainkat Pesten 
Ö88zeg}^űjteni, és itt megtai*tani. Vidékeink még nem 
eléggé jó iskolák a színésznek. Onnan ők kevés dicséreteset 
hoznak, sőt abból is, mit Pestről vittek el magokkal, 
gyakran veszítenek. Kell egy kis idő hozzá, míg Egress}^ 
a művészetben stúdiumai által meghódított tartományo- 
kat, melyeknek némelyike hatalma alól elpártolt, újra 
YÍöszaszerzendi, folytatván további hódításait, mikre te- 
hetség és szorgalom által kétség kívül híva van. A derék 
Hubenayné kielégít vala bennünket, ha e sok érzetkífeje- 
zést követelő szerepben Ijendvaynéhoz nem volnánk 
szokva, azon Lendvaynéhoz, ki épen az érzelemfestésben 
valamennyi színészeink és színésznőink közt talán leg- 
erősebb. I)amby Anna szerepén a költő szeretettel dolgo- 
zott, 8 az egész szív hangjaiból van szerkesztve stl). 
Laborfalvi Róza (Heléna) is hozott magával egy kis vídé- 
kiséget rövid utazásából ; máskor Heléna több saloní 
gyengédséggel volt tartva, mint ma. Szentpéterí (John 
Coocs) a régi jeles ; azt a piaczi szemtelenséget és tola- 
kodást, melylyel a költő e matrózt fölékesíté, a legmes- 
teribb ecset sem adhatná vissza jobban. Ily játékot óhaj- 
tanék megmutathatni azon bölcs szemöldökű, részint na- 
gyon is magyar, részint igen külföldieskedő uraknak, kik 
szeretik mondogatni, hogy a ómagyar nem komédiásnak 
való!» 8 hogy « színészink még középszerűségig sem 
vergődtek fel!)> Pistol (Egressy Benj.) és lord MellvíU 

(Csepreghy) szerepeik tökéletesen elvesztek, és pedig 
(jegyezzük meg !) észrevehető kárral az egészre stb. 

Bajza. 

XX. Jan. 12. Az idegen nő. Színjáték öt felv. 
Weissenthurn Johanna után Kiss Iván, a m. akad. költs. 
A darab rövid vázlata ez : Özvegy Berkesi grófné egyet- 
len fia Henrik és Hantáry Henriette grófkisasszony, 
szüléik régi megegyezéséből jegyesek, készülőben van- 
nak menyegzőjökhöz ; történik azonban, hogy Henrik, 
lovaglás közben, méné által levettetik épen Téglási varga 
lakja előtt. Téglási — ki nejével, egy házához fogadott 
idegen leánynyal s legényeivel ugj^anekkor ebédel — 
a történt szerencsétlenséget hallván, kirohan háznépével 
az ifjú gróf segedelmére ; lakába hozzá őt, s a fél- 
ájúltát ápolja. Midőn szédüléséből föleszmél, egy kitűnő 
szépségű leánykán, az idegenen, ki kéz-sebe bekötésével 
foglalkodik, akadnak meg szemei. E percztől kezdve elal- 
szik keblében minden más szenvedély, el minden vonzó- 
dás a különben sem kedvelt jegyes iránt, és szíve egész 
lángjával az idegenért ég. Tudakozódik a titokteli no 
származása iránt, mit azon grófi koronából a zsebkendőn, 
melylyel az kéz-sebét bekötözé, és úri viseletéből maga- 
sabbnak gyanít: de faggatásai mind sikeretlenek ; a 
varga és neje sem tudnak ismertetésére semmit mondani. 
Magától a leánytól kér végre értesítést, neki szerelmi val- 
lomást és házassági Ígéretet téve: de mind hiába! a nő 
zárkózva marad, a szerelmi nyilatkozatokat pedig vissza- 
utasítja. Közben az Özvegy grófné, fia viseletéből sejteni 
kezdi annak idegenkedését Henriettétől ; tűnődik a vál- 
tozáson, de okát ki nem tudhatja. Egyikében ily tünődési 
pillanatainak megjelenik Téglási varga, ki - - azon nagy 
mennyiségű pénzből, melyet az ifjú gróf a szegényes kül- 
sejű idegen leány számára nála letett volt — serami jó 
szándékot nem sejtvén, fölfedezi a gróf szerelmét a leány 
iránt. A szigorú erkölcsű és családi gőggel teljes grófnét 

haragra lobbantja ez előtte nemtelennek tetsző szenve- 
dély; most érti fiának jegyese iránti idegenkedését. Eltö- 
kéli a csábító idegent helybeli előjáróság által kitiltatni a 
városból. De a rendőrségi tiszt, kire e szándékát bízza, 
közelebbről megismerkedve a leány körülményeivel, vise- 
letével, öt nemes gondolkodásúnak, feddtelen erkölcsü- 
iiek találván, pártolása alá veszi, s közte s a grófné között 
egy találkozást eszközöl. E találkozás más fordulatot ad a 
dolognak. A grófné nemcsak szépnek, de igen nemes és 
magas gondolkodásúnak találja az idegent, részvétre ger- 
jed iránta, s melegsége által rábírja származási titka föl- 
fedezésére. Nyilatkozik ő, s e nyilatkozásból tudjuk meg, 
hogy neve Petrowsky Mária, egy magas rangú lengyel 
család ivadéka, kinek apja és bátyja, forradalmi időben, 
politikai hitök miatt hóhérkéz által estek el ; anyja 
száműzetve, birtok-fosztottan, e miatti őrültségében halt 
meg. A történet vége : kibékülése az öreg grófnénak üa 
Mária iránti szenvedélyével, és egybekelése a szívben rég 
rokouúlt párnak. - A mü tartalmas, jellemeiben válto- 
zatos, és egy-két szerepében élethű s érdekes azon rejté- 
lyességnél fogva, melybe az idegen nő burkolva van ; d(% 
véleményem szerint, alapjában hibás. Hogy a kifejlés 
iiem mindjárt az első, hanem csak az ötödik felvonásban 
következik, oka a leány titkolódás^ban van, s épen e tit- 
kolódás nincs kielégítőleg motiválva, azaz, nincs psycho- 
logice, és nincs magokból a körülményekből. Hogy egy 
lengyel leány a politikai hitből eredt vétek büntetését 
oly szerfeletti gyalázatnak tartsa, mit kész legyen örök 
titokba leplezni, kész miatta legnagyobb szerencséjét is 
eljátszani és ínségben élni, ez teljességgel nincs lengyelül 
ííondolva, de nincs ezenfölül psychologice is, mert a 
leány nem idegen Henriktől, s itt a szerelmi szenvedély is 
nem kicsiny izgató szer a titok leleplezésére. A szer/őné e 
jellemmel nagy dolgot akart végbe vinni, azt felül akar- 
ván emelni minden földi javak és földi ösztönön : belőle 
különös angyali lényt csinált, s épen evvel rontá el a 

dolgot, ezáltal leve Mária tökéletesen valószinütlen, el- 
hibázott jellem, azaz ; szép, magos, s azon csodálat s nagy 
részvétre méltó, melylyel kiválta női közönség az ily regé- 
nyes ideálokat fogadja ; de nem élethű, nem való s emberi 
s épen ezért a csomó lebonyolodtakor a gondolkodóban 
okatlan magaviseletével semmi alapos érdeket nem, csu- 
pán nevetséget gerjeszthető. Azonban ennek így kellett 
alakíttatnia ; e nélkül a mű nem vált volna azzá, a mi, 
talán motiváltabb, szabályszeríibb, de a nagy közönségre 
aligha ily hatású. S íme egy példa a sok közöl, mit nem 
kell mindent tennie a szegény színműköltőnek színpadi 
hatás miatt. A dráma többi alakjaival inkább ki lehet bé- 
külni, mert nem oly lényegesek ; ámbár ezeken is kevésbbé 
vagy inkább meg\'an azon beteges halványság, melylyel 
a német írók, kivált a nők, személyeiket érdekessekké 
tenni iparkodnak, és szájokba itt-ott gyanús bölcselkedé- 
sek adattak, melyektől e metaphysikiis nemzet oly ritkán 
tud megszabadulni. Henriknek elejétől végig valami ér- 
zelgő tehetetlenséget, gubbaszkodó bágyadtságot venni 
észre. Legegészségesebb, legsikerültebb két alak a varga 
és neje. Ezekben a valóság nemcsak individuális voná- 
sokban, hanem az osztályt is, melyhez tartoznak, jelleni- 
zőleg van adva. - Az előadás kielégítő volt : Fáncsy és 
Lendvayné (Téglási és neje) kivált jól fogak fel szerepe- 
iket. A varga oly vegyűletű jellem ugyan, mely szinte 
magától játszik, s elrontani nehéz volna, azonban még 
sem fogná mindenki oly kicsinységekig l)élyegzőleg adni 
mint Eáncsy ; de a grófnévali jelenésben és szóvitában az 
ábrázoló ecset kissé erösebben fogott, mint kell vala: itt 
kevesel)b bátorság inkább helyén van. Lendvayné a vidám, 
kedélyes házi nőt sok élénkséggel adá ; de egy rögtönzött 
nevetése, mely kivül van a színmű körén, balul hatott a 
figyelmes nézőre. Ilyesmitől színpadon óvakodni kell. 
Hubenayné nagy gonddal adá a czímszerepet. Ezt azon- 
ban inkább fogná bírni Lendvayné, s az egésznek elő- 
adása aligha nem nyerne, ha e két színésznő szerepeket 

cserélne. Háladatosabb szerep ugyan a vargánéé, de 
könnyebb is. Amaz oly gyakorlott színésznő erejéhez, 
mint Lendvayné, méltóbb feladat, s érdemes megkísér- 
teni. László (Repkényi), Bartháné (Henriette) ij^arkodtak ; 
még a vargainast személyesítő Petrik is jól tölte be 
helyét. — A különben elég sima és színpadon igen hasz- 
nálható nyelvű — a mi íróinknál nem oly mindennapi, 
mint hinnők - — fordítónak egy rossz szavát kell megró- 
nunk. Mária egy helyen ezt mondja: «Nem fogok fér- 
jűlni.» Férjűlni sem többet, sem kevesebbet nem tehet, 
mint férjjé lenni; s nem fonák beszéd-e ez egy lyánka 
Hzájából e helyet: «nem fogok férjhez mennie? Szóko- 
holási mesterségünket több vigyázattal űzhetnők. 

B. 

XXL Pebr. 10. Foster-testvérek. Dráma 5 felv. Schnei- 
der német átdolgozása után fordítá Joannovics Deme- 
ter. -- Egyike azon színműveknek, melyek hosszadal- 
massága eUen minden előadás után panaszkodni szoktunk, 
de ha színpadra kerülnek, mégis örömest nézzük meg. 
Ahányszor e mű még adatott, mindig tetszést nyert a 
közönségben és méltán, mert jól talált jellemekben és 
érdekes helyzetekben gazdag. Didaktikai érdeme is van ; 
oktató beszéd az, a nélkül hogy ezáltal művészi becséből 
veszítene, e textus felett : Ne bánjál rosszul másokkal, 
mert nem tudod, mi érhet magadat is egykor. A fösvény s 
embertelen Foster Tamás, szívtelen, pénzgőgös nejével, a 
tékozló, de jószívű Foster István, a nemes indulatú Foster 
Róbert, a nőkülöncz Wellsted Anna, a kérkedő, de gyáva 
Speedwell, a kimondhatatlan szelídségű Lambskin Jere- 
miás, mind annyi eredeti s érdekes alak, melyeknek 
mindenike saját arczvonással és kifejezéssel bír. A mű 
uiéltó volna, hogy ügyes kéz által újra fordíttatván, mind 
eredetiéhez hűvebbé tetessék, mind a nyelvhibáktól meg- 
szabadíttassék, és némely nem ügyesen tett csonkításai 
Wsszaállíttassanak, milyenek — egyebeket elhallgatván — 

azok, miket a költő Lambskin Jeremiás szájába adott, de a 
fordításban nincsenek meg, vagy ha megvoltak, valamely 
avatatlan kéz által kitöröltettek. Színészeink magok is 
törölgetnek szerepeikből, néha lényeges szavakat és 
helyeket, ha észreveszik, hogy azok játszása vagy szava- 
lása fölülhaladja erejöket, hasonlóan az ügyetlen fordí- 
tókhoz, kik átugrossákaz eredeti beszéd nehezebb helyeit. 
Mindkét esetben a szerzőkön történik nagy méltatlanság, 
mi a legszigorúbb megrovást érdemli, a hol és a mikor 
csak megtörtént. Volt alkalmam tapasztalni német szín- 
házban, hogy a Lambskin szerepéből nálunk kitörölt 
mondatoknak igen jó hatások van, és mind annyi bélyegző 
vonásokat adnak a «mondhatlan szelídségű» szerencse- 
lovag képéhez. Előadva már sikerültebben is láttuk e 
müvet színészeinktől, akkor nevezetesen, midőn benne a 
fő szerepeket Megyeri és Lendvay vivék. A mai előadás- 
ban mindenek felett Szentpéteri (Speedwell) játékát kell 
kiemelnem, ki a gyávák közt bátor és kérkedő, de a bát- 
rak közt gyáva lovagot különös virtuozitással adá. Maga 
a személy deli, vállalkozó alakja és pulya lelke közti 
ellentét sok mulatságnak leszen forrásává; E szerep derék 
Szentpéterynknek egyik legsikerültebb ábrázolatai közé 
számítható. Alkalom van ezúttal megmondanom Szent- 
péterynek egy dicséretes sajátságát — habár más szere- 
peire tán még inkább illik, mint e maira — mely őt külö- 
nösen megkülönbözteti társaitól, s mely tekintetben kevés 
magyar színész állja ki vele a hasonlítást. némely ked- 
vencz szerepeibe — például báró Emmerling, Hild Tamás 
stb. — annyira behelyezni tudja magát, hogy a néző 
kísértetbe jő azt hinni, ímprovisál; hogy mindaz, mit 
mond és cselekszik, saját szava és tette, mintha nem sze- 
repéből, hanem saját lelkéből keletkezett volna épen azon 
perczben, midőn monda és tévé. Ily játéknak lehetetlen 
hatás nélkül elhangzania, mert a legnagyobb művészi 
altatás eszközli. László kis túlsággal ugyan — mit azon- 
ban meg lehet e helyt bocsátani, mert maga a jellem is 

különös, hogy ne mondjam túlzott de sok szerencsével 
adá Lambskin Jeremiást. Foster Istvánt, a nőtlent, a 
tivornyák, kártya és koczka barátját, tűrhetöleg adá 
Bartha ; de a nősét, a megtértet a városi főbirót nem 
elég úrilag. A szerep első részében hibásan volt ábrázolva 
azon jelenet is, melyben Wellsteed Anna ktilöncz őszinte- 
ségében magát Foster István nejéül ajánlja. Itt nyomasztó 
körülményeit rajzolván, valami koldusi panaszra fakadt, 
mit én hibás felfogásnak tartok. Foster jelleméből az 
foly következetesen, hogy nyomorban sem csügged el, s 
lelke mindig megtart bizonyos rugalmasságot és délczeg- 
séget, mi lelke erejében bizakodást tanúsit ; ez árnyazata 
nem volt meg Bartha játékának. Fáncsy (Foster Tamás) 
játéka ellen is kifogásaim vannak. Az ő szerepének három 
része van: egyik a gazdagságában bizakodó, testvérét 
megvető, fiát megátkozó és kitagadó Foster Tamást ábrá- 
zolja; a másik rész a balszerencse által lesújtott és két- 
ségbeesettet, a harmadik végre a nyomor által megtörtét, 
a magábatértet, a megbocsátót és kibékülőt. A mi gőg- és 
gúnynak, harag- és megvetésnek kell lenni az elsőben, 
annak általában kevés éle és ereje volt Fáncsy játékában ; 
a kétségbeesés kitöréseiben hangja hagyá el színészünket, 
H e helyek kifejezés nélküliek levének ; a töredelem és 
megbocsátás pillanatai jobban sikerűitek neki ; érzéssel 
adattak és érzést gerjesztenek. A szerep általában el- 
rontva nem volt, de nem is leve az, minek lenni kellett 
volna. A kedves különczöt (Wellsteed Anna) Laborfalvi E. 
sok kellemmel, Johannát Hubenayné jól adák. Foster 
Eobert szerepéből, ki igen szenvedőleg áll egymással czí- 
vódó atyja és bátyja közt, keveset lehet csinálni, azonban 
ezt elrontani is könnyű : Egressy Gábor nem rontá el, s 
igy megtéve, a mit lehetett. Miskolczy Júlia, Foster Bor- 
bála szerepének első részét, midőn még szerencsés körül- 
mények közt van, erő nélkül és ügyetlen arczjátékkal, 
második részét pedig, a megtértet, az engesztelőt, érzés 
nélkül adá. Szilágyit kell még említenünk, "Wellsteed 

Anna szolgáját, ki kicniny szerepót ügyesen adá. Agrani- 
matikai botlások még mindig napirenden vannak. — 
Vájjon mikor lesz erre nézve elegendő figyelem az 
igazgatás, és elegendő ügyekezet a színészek részéről? 
Ily szavak : jutalmazol, indítsál, ma egyik hibátlanabbal 
beszélni szokott színészünk szájából voltak hallhatók. 
Ezen undok németességet pedig: «te egy szerencsétlen 
ember vagy; két boldogtalanok voltak » semmi módon 
sem tudják színészeink magok közöl kiirtani. Színé- 
szeknek a grammatikai eorrectségű, a dialektustól ment 
beszédre felette kényeseknek kellene lenníök ; s e tekin- 
tetben példány és mustra gyanánt állniok, hogy rajok, 
mint authoritásra hivatkozni lehessen, valamint a 
francziáknál Lekain és Talma beszédeikre a magok korá- 
ban, és Rachelére a mostaniban. Kinek fogna ilyesmi 
nálunk eszébe jutni, midőn alig van két-három színé- 
szünk, ki a tájkiejtéstöl tisztán szólni tud, olyan pedig, ki 
egyszer-másszor nyelvtan elleni hibát ne követne el, 
egyetlenegy sincs. B. 

XXII. Febr. H. liózs a. Eredeti víg:játék 3 felv. Irta 
Szigligeti. Magyar világ, magyar jellemekkel, nagy, részint 
hív másolata a kornak, melyből vétetett. S ez az, mi neki 
a többiek felett elsőséget ad. De ezen elsősége csak tartal- 
mára nézve áll ; mert drámai tekintetben hátrább van, 
mint Szigligeti előbbi műveinek jobbjai. A jellemek közt 
kitűnők Toldié és Bábelé. Amaz szilárd, komoly, férfias, 
szívérzelmeire nézve szerény, bátortalan ; emez szem- 
telen, hazug, gyáva; de élénk bodzabél emberke, ki 
minden bukás után fölpattan könnyű s üres fejével, s 
talpon áll, mint elébb. Endre gazda, Toldi szolgája, is 
eredeti, egyszerű, ép magyar ember. Igen kedves alak 
Kórogi Eózsa, finom, jókedvű, elmés. A deli lovag 
Ország, valamint Csupor is a kor bélyegét viselik jelle- 
mökön, de ez utóbbiak már jobbára nem drámaiak s így 
az egész cselekvény súlya inkább csak az első kettőre 

nehezedik. Innen van, liogy e mű olvasva nagyobb ér- 
dekű, mint játszva. Rózsa és Ország viszonya mindjárt a 
játék elején be van fejezve, s így köztök semmi bonyolo- 
dásnak, kifejlésnek nincs többé helye : pedig ez alkalmat 
nyújtott volna a költőnek Eózsát ártatlan szeszélyek és 
fortélyok által, Országot átszerelem és féltés szenvedélyei- 
vel cselekménybe bonyolítani. Rózsa jellemén e fölött 
némi szeplő is van. igen ügyesen viszi ki a tervet, hogy 
Toldival magát meggyülöltesse. S ez elég vala a viszony 
feloldására; de ö még azonfölül sophismákhoz is folya- 
modik: a mátkasággal, a jegygyűrűvel. E helyett csak a 
valót kellé őszintén megvallania : hogy Országgal már el 
volt jegyezve, hogy a harczjáték Bábel megszégyenítésére 
vala kigondolva; meleg tisztelet, nyájasság és szívesség 
szavaival kellé a hőst engesztelnie, s megvallani, hogy a 
váratlan esemény erejénél fogva hatalmában van, s kész 
megtenni az áldozatot. Toldi nagylelkű, ki szerelmet várt, 
áldozatot elfogadni büszke ; de büszke láttatni is, hogy 
szivében oly mélyen van megsebesítve, s átengedi a 
menyasszonyt, kinek csak szavát nyeré meg véletlen sze- 
rencsével, de szívét nem. — Nem látszik megegj^ezni 
líózsa asszonyisága val, hogy ö adja át Bábelnek írásba 
tett czímeit. Ezt helyette tán Csupor tehetné. — Némely 
újszerű kifejezéseket is óhajtanánk kihagyatni, s Endre 
gazdának azon verseit, melyekben az ismeretes (dtt fek- 
szik kis, de ő azért nem his tória)> stb. igen rosszul 
van utánozva, és a hol «storofáról» beszél. Bábel lova- 
got László adá, hazudozásaiban, rettegéseiben, megszé- 
gyenülése utáni talpra kelésében, fürgén, élénken, csüg- 
gedetlenűl, valamint Bartha a komoly, vasgyúró kevés 
szavú Toldit, lassú, nehéz mozdulatokkal s beszéddel, 
mely Bábel alakjával s viseletével igen mulatságos ellen- 
tétet képezett. De valódi életkép volt az, melyben 
Szentpétery mint Endre, Toldi apródja, fellépett; megtes- 
tesült hűség, s együgyű józan ész szólottak belőle, s ere- 
deti alakja a mondottakat még inkább megerősíté. 

Laborfalvi dicséretet érdemel azon gondért, melyet szere- 
pére fordított; csak ezáltal tehetni azt kedvessé, s min- 
tegy szükségessé, hogy megjelenése felvidámítsa a külön- 
ben igen is marezona világot. Szilágyi, ha jól emlékezünk, 
csak egy-pár szót mondott a hamis koczkás Bábelnek, ki 
játékkal kinálá meg: «Nem játszom », de e pár szó igen 
jól, igen jellemzőleg volt mondva. Általában meg kell 
ismernünk, hogy e színészünk, sok apró komikai szerep- 
ben jelesen játszik, mi a közönség s talán a bírálók figyel- 
mét is csak pillanatig ragadja meg, pedig ez kétszeresen 
méltánylást érdemel; mert kis szerepre nem mindenki 
szokott nagy figyelmet fordítani, s az ily elhanyagolt 
kicsinységek gyakran homályt vetnek a legjobb elő- 
adásra is. * * * 

XXIII. Febr. 12. Baji fal. Nagy opera 2 felv. kta 
Eomani ; zenéje Donizettitől. Stoll előbb a pesti német, 
most a hamburgi színház tenoristája Nemorino szerepében 
vendégül lépett fel. A közönség tetszéssel fogadta. Felbér 
(Adina) alsó hangjaiban fülsértő rekedtség volt, mi igen 
rosszul hatott a hallgatókra, de felsőbb hangjail)an énekt* 
szép és szívhez szóló. A szerepébe toldott ária igen sike- 
rült s a nagy közíuiségre is megtéve hatását. Játéka és 
előadása dicséretes. Nekem soha sem tetszett az, a mint 
Schodelné e szerepet játszá - itt nem énekről szólok. — 
Ö ebből egy túlbátor és pajkos, kaczér nőt csinált, pedig 
Adina szerepe a szerzőtől csak dévajnak van gondolva, ki 
a szelíd asszonyiság korlátain túl nem lép. Schodelnének 
mozgásaiban is sok grotesknemü, grátia nélküli ugi'ándo- 
zás volt, mert ő általában komoly szerepekben van inkább 
otthon. Azonban lesz alkalom még Schódelnéről szólni, 
mert ne hig}^jétek, hogy ő örökre eltávozott : fogjátok ot 
liallani, hamarabb mint gondolnátok. A fecske vissza- 
röpül oda, hol melegebb van, hol aratás reménye kecseg- 
tet stb. 01 

XKJY. Febr. 13. Lear király. Szomorúj. öt felv. 
Sbakespearetöl. Az előadás a rosHzúl sikerültek sorába 
tartozik. Mindazok közt, kik a magyar színpadon Lear 
szerepében fölléptek, Bartha látszik e szerepre leginkább 
meghívottnak személyes tulajdonságainál fogva. Neki erős 
hangja van ahhoz, hogy a szerep dühöngő helyeit a szín- 
padról lemennydörögje, sok természettől nyert tehetsége 
érzelem kifejezésére, ő leginkább fogná megadhatni az 
aggság bélyegeit is e szerepnek, szóval ő mint színpadunk 
legtragikusabb alakja, leginkább volna Learré képezhető ; 
de benne stúdium nincsen, és szorgalom vsigy ítéleti 
biány miatt, nem tud a szerep mélyébe hatni ; annak 
nagy részét vagy épen nem, vagy hamisan fogja fel és 
féh'eérti, mit leginkább tanúsít az, a mint szaval és 
beszél, oly szavakra téve erőt, és oly helyeken állapodva 
meg, melyeken nem lehet. Egyes helyeit a szerepnek 
meglepőleg jól adja, de az egészet alig fogja valaha úgy, 
mint Shakespeare tisztelői kívánhatnák; azokat értjük 
t. i. : kik követeléseikben nem túlságosak, kik hajlandók 
színészeink gyarlóságait hazafiság palástjával fedni be. 
Dühöngései túlzottak és művészietlenek, elrekedésíg menő 
kiabálásai minden érthetőségen felül feszítvék. Mit nem 
csinálhatna Bartha e szerepből Egressy Gábor szorgalmá- 
val, műszeretetével, stúdiumaival és kiszámoló tehetségé- 
vel! Szentpétery (Kent) játékát kivéve, a többiről nem 
sok dicséretest mondhatni. Fáncsy (Edgár) is máskor több 
gondot bizonyíta. Shakespeare müveit nagyon ritkán kel- 
lene adni, de nagyon jól, azaz : magyar színészektől kitel- 
hetőleg, és adatásukat színpadi ünneppé tenni, melyen a 
színészek tehetségeik exámenét tartják, a mübarát pedig a 
költészet legfényesebb díadalmainak élvezésére örömmel 
jelenhetnék meg. A fordítótól igen szerencsétlen gondolat 
volt ama beletoldott «Katiczám, szeretsz-e még igazán » 
és egy-két elferdített magyar közmondás, mint «kis cse- 
berből nagy cseberbe >>, ((cseberből vederbe » helyett 
amaz veres folt fekete jjosztón, emez pedig nevetséges 

Büjta. v. 14- 

pedantság. A közmondás megszűnik közmondás lenni s 
elveszti charakterét, jelentőségét, ha rajta változtatunk. 

-K-K* 

XXV. Febr. 22. Az klcíien nő, Szinj. öt felv. Az elő- 
adást a sikerültebbek közé sorozhatni, mit némi részben 
annak kell tulajdonítani, hogy Lendvayné és Hubenayné 
szerepet cseréltek. Hubenayné a nézőre jótékonyan ható 
kedélylyel és kedvesen adá Liza szerepét. Lendvaynéban 
örömmel lehete ráismerni a régire. Szerepéből (Mari) egy 
igen érdekes, egy művészi kerekded egészet csinált. 
Állása, ülései, léptei jellemzők, beszéde érzelemteljes, 
szívből szakadó, szívekre ható. A szerep némely helyeit, 
melyeket a mű szerzőnéje igen pongyola prózaiságbau 
hagyott, Lendvaynénak sikerült költőivé tenni. így emel- 
heti a színész játéka a költő művét, így egyenlíthet ki 
disharmoniákat, és szelídíthet meg ízetlenségeket, csak 
akarat kell a tehetség mellé, és figyelem, és tanulás, 

és örök, szakadatlan, nem csüggedő szorgalom. Kivált 

a grófnévali jelenés, hol magát a lengyel leány megis- 
merteti, különösen jól sikerűit. Egyre kívánom csak 
figyelmeztetni a derék színésznőt, mire soha sem lehet őt 
elég sokszor figyelmeztetni : az érthetőbb beszédre. Híg.vje 
el, az valami kínos dolog a nézőnek, midőn leguag}ohb 
erőködés mellett is, néha a legérdekesebb jelenetekben, 
csak minden negyedik-ötödik szót hallhatja meg. Nekem 
úgy látszik, hogy az érthetetlenségnek ő nála egA^ebek 
mellett fő oka a megfeledkezés, a figyelmetlenség e rész- 
ben. Ma egypárszor tapasztaltam, hogy némely szavakat, 
melyeket kiemelni erős akarata volt, érthetőkké tudott 
tenni mindamellett, hogy halkan szólt. Fáncsy (Téglási) 
szerepe - ámbár egy párszor akadozott - ma még 
átgondoltabb volt, mint múltkor, és a grófnévali össze- 
-zördülés is illőbb mérsékkel tartatott. Egressy Gábort eg>' 
magában csekély% d(^ kivált kezdő színészeknek tanulságos 
körülményre teszem figyelmessé. Midiin a varga a gróf- 



MAGTAH J\TÚKB7Ám KRÓNIKA. áll 

névali beszéd közben előadja Mari és Henrik talál- 
kozását, említi, miként Henrik paripája által levettetvén, 
félájulva vitetett a varga lakába, s ott dörzsöléssel 
ébresztetett fel. E beszéddel nem volt következetes 
Egressy Gábor mai játéka. Rajta a paripár óli bukáskor 
legkisebb nyoma sem volt az ájulásnak ; egy kis bágyad- 
ság jeleivel székre ült s azonnal beszédbe eredt a körül- 
állókkal. Ily figyelmetlenség zavarja az előadás következe- 
tességét. Ma ugyan semmi kellemetlen zavar e miatt nem 
történt, mert csak az igen figyelmesek vehették észre, de 
történhetik és történt már sokszor : azért jónak látom 
említeni, hogy színészeinket, kivált a fiatalokat, vigyá- 
zatra ösztönözzem s példát mutassak arra, mi igen 
szükséges a legcsekélyebb körülményt is figj^elembe 
venni, ha akarjuk, hogy a játék zavartalan íllusiót ger- 
jeszszen, s előadásaink egybevágók, következetes egészek 
leg;s'enek. B, 

XXVI. Febr. 26. János, Fimüaud herczege, Színj. 
üt felv. Irta Weissenthurn. - - Hibákkal teljes előadása 
eg}' silány német terméknek, mely minél szegénj^ebb 
cselekvényben, annál gazdagabb szóban. Laborfalvi Eóza 
ily szavakkal foga meg Mária királyné fátyolát : « Te egy 
luilJíttidó vagg?» e helyett: te halandó vagy. Minek azt 
kérdeni, ha egy halandó-e, hiszen egy személyben csak 
nem lehet két halandó, sem három. Továbbá luillandó jó 
magyar szó, de « halandó » helyett nem mondhatjuk, azon 
kis okból, mert egészen mást tesz. - Bartha szájából sok 
egyebek közt ily galímathiást kellett hallanunk: « A ter- 
mészet jogaiból kilépnek minden lánczok.» Ily beszéd oka 
azon stilizálási mesterség eredménye, melyben némely 
színészink oly szembetűnő szép haladásokat tesznek, 
liogy az ember örömében bedugja fülét. Hiába ! akár 
hogyan mesterkedünk, kiabálunk, hánykolódunk, csak 
kinti a szeg a zsákból magát, és egész közönség rajta ér 
bennünket, ha leczkénket nem tudjuk, ha súgó után 

14* 

beszélünk, ha ott állunk meg, hol nem kell és nevetség 
nélkül nem lehet. Akárhogyan csűrjük-csavarjuk a dolgot, 
uraim, kik oly igen szíveteken hordjátok a szinügyet, és 
kedves szép hölgyeim, csak száz szónak is egy a vége: a 
szerepet meg kell tanulni, különben az megbosszul ben- 
neteket ; közbotránynak és félrebeszéléseknek tesz Id. — 
Szakácsyért, ki ma ismét vendégül lépett fel Eiehers sze- 
repében, igen kár ! szemlátomást hátra felé megyén. 
Alak és érthető beszéd őt színpadra hivák meg, de sem 
egyik, sem másik nincs képezve. egy derék mozgó gép, 
melynek kerekei leforognak ugyan, de minden szellemi 
jelentés nélkül. Beszéde szerfelett monoton, hideg, hamis 
pathossal teljes, mozgásai nehézkesek, feszesek; ezen s 
amazokon semmi jellemző ; s egész játékán valami 
aggasztó ürességet venni észre. Egyedüli érdeme csak az, 
hogy nem botránkoztató, mint vidéki vendégeink (Dézsy, 
Czelesztin, stb.) többnyire. Egykor tűrhetőbb volt. Szín- 
padi személynek, legyen az színész, legyen énekes, a sok 
recreátió árt. Sz 

XXVII. Febr. 27. Bdtori Mária. Nagy hősi nemzeti 
szomorú opera 2 felv. Egressy Benjámintól, zenéje Ei'kel 
Ferencztőí. — Nem volna elég, ama hősi, nemzeti, szo- 
morú sallangok helyett egyszerűen csak ezt mondani a 
czédulán : nagy opera. Mire az ily charlatan beszéd, mely 
napjainkban a soroksári közönséget sem bírná többé 
elcsábítani, annyival kevésbbé a pestit? Csak kívül rajtuk 
a parlagiság, mit vándorlásinkban szedünk fel ! Nemzeti 
színházhoz nem illik efféle czédulai hírharang. — A mai 
előadás csaknem mindenben mögötte állt a minapiaknak. 
Szép reményekkel biztató új énekesnőnk 'korán sem volt 
az, mi két első föllépésekor. Énekében és játékában keve- 
sebb szabatosság, biztosság, hangjában kevesebb báj és erö. 
Ajánlják neki a folytonos tanulást és gyakorlatot. Jüo1> 
rendkívül kiáltozott és hányta- vetette magát, mit a múlt- 
kor nem teve. Udvarhelyi ellenben hangját is alig hallatta. 

A karok egy idő óta nem nagy figyelmet látszanak fordí- 
tani a pianora, igen szeretnek mezzo-forte vagy épen 
fortissimo énekelni, s elnyomják a magán énekeket. 

Sz 

XXVIII. Márcz. 11. V^eszcdelntes )f((()i/ifn}e. Vígj. 4felv. 
egyfelvonásos előjátékkal. írta Albini, ford. Szigligeti. - 
E mű változatos és érdekes jellemeinél fogva folyvást 
hatással bír nézőire, azért megérdemli, liogy előadására 
gond fordíttassék, és a szerepek jó kezekbe adassanak. 
A mai előadás nem ugyan a legsikerültebbek, mint már e 
vígjáték többször adatott, de mégis a jobbak közé számít- 
tathatik. Szilágyi, e vígjáték első előadatásain már, szere- 
péből (Bolzmann) oly élethű, oly minden árnyazataiban 
jellemző alakot tuda alkotni, mely letörölhetlenül ragad 
emlékezetbe, s ki e szerepet egyszer látta, annak csak 
említeni kell a Bolzmann nevet, azonnal képzelete előtt 
áll, él, s mozog ama feszes, mereven, hideg, rendkívül 
egykedvű, nevetséges titoknoki lény. S nagy érdeme Szilá- 
g}inak, hogy mióta e szerepet játszsza, mindig egyképen 
jól játszsza, a mi színpadunkon ritka tünemény, hol nem 
egyszer az előbb jól adott szerepeket később elhanyagolva 
látjuk, néha még elsőbb rendű színészeinktől is. Ily mindig 
szorgalmas, mindig jól átgondolt s magához hű játéknak 
csodálatosan vonzó ereje van a nézőre. Szilágyi, most már 
aggottabb korában, másod rendű színésznek tartatik, de 
vannak szerepei, melyek színpadunk legsikerültebbjei közé 
sorozhatok, melyekben őt nehéz kipótlani. Lendvayné 
(MüUer Adél) nem látszott ugyan annyi gondot fordítani 
szerepe minden részeire, mint máskor, de mindamellett is 
jól játszott és érthetően beszélt. Tőle rendszerint többet 
kívánunk mint sok mástól, tudván, mennyi telik tehetsé- 
geitől, ha azoknak hasznát venni akarja; s ha iránta 
némelykor talán szigorúabbak a színi tudósítások, azt 
egyedül magának tulajdonítsa, mert sokszor bizonyítván 
be erejét, ezáltal igen méltán szabadi tá fel nagyobb 

várakozásra és követelésre nézőit. Dicséretet érdemiének 
még László (Horst Károly) és Szigligeti (Süsshain.) Az 
elsöbbiket bátor vagyok figyelmessé tenni a modoiTa és 
monotoniára a mozgásokban. A modor megölő betűje a 
művészetnek. Nála minden víg szerepekben bizonyos kéz- 
hányás vetés, bizonyos lábtoppantások ismét és ismét 
visszakerülnek. Kézmozgásait általában kevesbítem, és a 
megkevesbítetteket mérsékleni kellene. A karnak egész 
kinyújtásával tett actióra, tíz eset közöl, melyben László 
használja, alig van kétszer szükség. Nem követelek csal- 
hatlanságot észrevételemnek, de óhajtom, hogy figyelmére 
méltassa azt e különben igen haszonvehető színészünk. 
Szerdahelyinek az «ezer lugedóros» pénzváltó szerepéhez 
nem látszik kedve lenni, különben alig merem föltenni 
sokoldalúságáról, hogy jól visszaadni ne bírná ; ő azt már 
egy párszor játszotta, a nélkül, hogy, mint Megj^eri, kitű- 
nővé tudta volna tenni. Ellenben «Fricz főpinczér» szere- 
pét mindeddig csak ő bírta egészen felfogni és visszaadni. 
A főpinczér úr követelt míveltsége és müértői okoskodásai, 
senkinél, ámbár a szerepet első rendű színészeink is adták 
már, sem voltak oly komikai mázúak, mint mikor őjátszá. 
Ma Csepreghi mérkőzék meg e szereppel, de nem látszott 
azt felfogni ; igen is komolyan és nyugalmasan vévé, a 
mit mondania kellé. Hubenayt (Fechtner) figyelmeztetem 
a hangosabb beszédre. A színi tudósítás mit ma olvasott, 
csak színpadi hallgatói előtt volt érthető, pedig ng\' 
hiszem, nekünk színházi hallgatóknak is van egy kis 
jogunk érthetőséget kívánni, mert a színész urak nem 
egymásnak és egymásért játszgcnak. Petrik (Horst inasa" 
haszonvehető tagjává lehet a színháznak, de túlságain 
szelídítenie kell. nevetést óhajt gerjeszteni minden 
áron, s ez kapja el helytelenségekre. Ma a szobalyány 
előtti térdeplés Müller Adél jelenlétében és szemeláttára 
nem volt szerencsés találmány. Báró Emmerling szerepé- 
ben, melyet Szentpétery oly sok virtuositással ad, ma 
Megyeri lépett fel. Megyeriről az véleményem, hog^'ő sok 

szerepekben társaitól még most elérhetetlenül áll. Ilyenek 
nevezetesen a burlesk szerepek, s azok általában, miket 
az aesthetikusok az aljasabb komikumhoz szoktak számí- 
tani. Ezekben neki sajátszerű, eredeti, senkihez nem 
hasonlító alakjai vannak. Mozgás, öltözet, hang annyira 
jellemző, annyira való ! Ilyenekben öt senki még eddig 
szerencsével nem iitánozá ; kizárólag bírja azokat. Mihelyt 
azonban a szerep fentebb körben van tartva, mihelyt az 
cábrázoló ecsetnek vékonyabban kell fogni, s a szerepen 
érzelem és kedély vonulnak keresztül, akkor IVIegyeri tud 
ugyan kielégítő alakokat állítani, de az az utánozhatlan 
sajátság, az a genialitás nincs meg többé játékában, mint 
ama másik nemű szerepeknél tapasztalunk. Itt már Szent- 
pétery a szerencsésebb színész. S valamint Szentpétery 
amaz előbb jellemzett szerepekben Megyeri előtt, úgy 
emezekben Megyeri Szentpétery előtt sokszor hátrálni 
kénytelen. Egyik sem ront a másik szerepén, de egyik sem 
bír azon sajáterejüleg épiteni. Báró Emmerling a kedélyes 
komikumhoz, a mérsékeltebb körben mozgó szerepekhez 
tartozik ; itt bizonyos korlátok vannak kimérve, melyeken 
túllépni nem nyereség a jellem visszaadásában. Ezen kor- 
látok Megyerinek nyügzők ; ő szabadabb térben mind 
bátrabban, mind üg^^esebben tud mozogni. Emmerling 
szerepében mind az sikerűit Megyerinek, mi a burleskhez 
közelíte,^s általában a szerep rosszul játszva nem volt, sőt 
némely helyt az arczjáték miben Megyeri igen erős — 
feltünőleg jó volt, csak Szentx)éteryhez hasonlítva, ki azt 
annyi j élességgel és minden színezeteiben oly valólag 
tudja adni, maradt a szerepet egészben véve - annak 
mögötte. Ki Szentpéteryt e szerepben nem látta, Megyeri- 
vel bizonyosan meg fogott elégedni. Műbarát és vizsgáló 
sehol sem tanulhatja annyira kedvencz szakját, mint 
két jeles színész játékát összehasonlítván és sehol sem 
ismerheti meg jobban a színészi capacitásokat, mint ily 
alkalommal. Igen érdekes látni, mint indul két külön- 
l)özö utakon ugyanazon czél felé. Nekem sok éleményt 

nyújta Megyeri mai föllépése, s óhajtanék több hasonló- 
kat látni. * B. 

XXIX. Márcz. 29. Szeheid erdő. Színjáték négy felv. 
Weissenthiim Johanna után ford. Telepy György. - 
A mi élvezhető van e weissenthurni mesenemü termékben, 
színészeink meglehetősen kiemelték, s még inkább ki fog- 
ták volna, ha színpadunk divathölgye : a szerep-nem- 
tudás, föl nem lép vala, de ő asszonysága mindjárt az első 
jelenésekben mutogatá magát és mind végig oly derekasan 
játszá szerepét, hogy a súgó ugyancsak izzadott, mi pedig 
sokszor megvakarok belé fejünket. Förtelmes Harpyája 
színpadunknak ez a szerep-nemtudás ; vajha összeesküd- 
nének ellene színészeink, és kiküszöbölnék magok közöl, 
mint oly személyt, mely tisztességes színészi körbe nem 
való. Hubenayné (Elizene) kitűnő szorgalommal játszott 
ugyan : de szerepének nem minden részeit adá vissza 
kellőleg. A pór köntös alá nagyon is elrejte minden 
herczegit ; de meg kell más részről vallanunk, hogy ily 
nemű szerepeket legnehezebb játszani. Vagy igen is sokat 
tüntet elő a színész abból, mit rejteni kellene, vagy épen 
semmit ; az első hihetetlenné teszi a meg nem ismertetést, 
a második eset ki nem elégíti a nézőt, ki be lévén avatva 
a tettetés titkába, herczegnőt lát maga előtt : s mi evvel 
nem egyez, vagy tán épen ellenkezik, bántja szemeit. 
Kovácsné (Szíva,) Megyeri (Kővár) Telepy (Szokol) - ki 
ma ismét vendégül lepett fel — igen jellemzőleg játsza- 
nak, s ők voltak, kik élénkséget adtak az estnek. Olfride 
szerepe inkább Barthánénak, mint Miskolczy Júliának 
való. Barthánét különben is igen ritkán van szerencsénk 
látni. Zsivora játékában ma különösen bántó volt a sze- 
rep-nemtudásból eredt bátortalanság. A bolgár cancellár, 
mint bűn felfedezője és boszúló jelenik meg; sitt igen 
bátor és biztos beszéd kell, különben bohózattá alacso- 
nyodik szájából minden fenyegetés, s a vádakat sem a 
. herczeg elhinni, sem tőlök a vétkesek megdöbbenni nem 

fognak, vagy ha igen, a néző nem fogja képzelni, miféle 
ember az a Dobroszláv : egyszer oly bátor eltökélt, más- 
szor oly gyáva ; és miféle ember a berezeg, ki előtt nyo- 
morú beszédnek oly hatása van. Színpadon egy hiba sok- 
szor ötvenet csinál. SzebekL . . . 

XXX. Apr. 1. Leány és nem fiú. Tréfa 1 felv. Német- 
ből szabadon Szigethy. — Az egy felvonásos tréfa a rosz- 
szúl sikerült tréfák közé tartozik, mindamellett, hogy egy 
pár helyét zajos tapsok követték. Készemről oly ízetlen 
ürességnek találom e müvet, melynek betanultatására 
időt veszteni alig vala érdemes. Tartalma fő vonásokban 
ez: Báró Gyökei és neje a 10 éves árva Eugéniát, kiről 
nem tudják, fiú-e vagy leány, pártfogások alá akarják 
venni. A báró fiúnak, a báróné leánynak óhajtja őt, és 
Mon törik fejőket egy egész hosszú felvonáson keresztül, 
ízetlen dialógusokban, vájjon mi hát valósággal a gyer- 
mek? A túlérett Eugénia leány létére akis leányoknak 
akarja kivíni a báró előtt a győzödelmet. Fiúnak öltözik 
katona-ruhába, fegyvergyakorlatot tart, s miután magát 
pajkosságai által a báróval megkedvelteté, akkor sül ki, 
hogy leány, s e nagy detectióval elvégződik a darab. 
A tárgy maga már igen prózai : a két nemrőli okoskodások. 
Költői phantasia és szellemibb felfogás kell vala hozzá, 
hogy tűrhetővé tétessék ; de a kidolgozás még szerencsét- 
lenebb, mint maga a tárgy. A főszerep benne a 10 éves 
Eugénia; egy minden zamat nélküli, üvegházban, erő- 
szakosan érlelt gyümölcs. Természetlenebb és egyszer- 
smind csömörletesb valamit alig képzelhetni, miiit a 
miket ez a gyermek beszél, a mint okoskodik, dolgokról, 
melyek tíz éves gyermek f olgaimán fölül vannak. E jel- 
lemben sem a kor, sem a nem nincs visszaadva ; az valami 
íáioB, niinő csak egy phantasia nélküli költő fejében élhet, 
s mondhatom, a báró úrnak ugyan csak buta ítélete és 
rossz ízlése lehete, hogy ily bölcsőben tudákos gyermeket 
megkedvelhete. A darabról azt hiszem, gyermektheá- 

trurara készült, s nem igen tízerencsés gondolat volt nagy 
gyermekek színpadjára hozni. Eugénia szerepét Telepy 
Mali adá, annyira dicséretesen, mennjdre gyermektől 
várhatni. Megítélni azonban e gyermek művészi fejlődését 
e szerepből nem lehet. Játékában aflFectátiót vettünk 
észre, s nem tudtuk elhatározni, neki felrovandó-e az, vagy 
a szerepnek ; hajlandók vagyunk azonban hinni, hogy in- 
kább ez utolsónak. Dicséretére válik azonban e g^-ennek- 
nek, hogy nag}^obbacska szerepét jól tudta, és fürge s bátor 
vala. Mind ö, mind atyja, ki ma Miska szerepében lépett 
fel vendégül, többszöri tapsot nyerének stb. *** 

XXXI. Apr. 13. A jKÍrisi naplopó. Vígj. 2 felv. Ezt 
követé Vimercati Pietro, mandolinjátszó s milánói zenész- 
kar-igazgató hangversenye. - A vígjáték szorgalomnial 
adatott. Lendvayné (s vele Bartha is ; tehát ismét kettő 
egyszerre) művészi utazásra bocsáttatván az igazgatás 
által, a czímszerepet Hubenayné adá. Lendvayné e szere- 
pet sok szerencsével szokta adni, játéka élénk és jellemző, 
azért Hubenaynét kissé féltetttik, hogy messze mögötte 
fog maradni : azonban a derék színésznő tehetsége és 
szorgalma győztek elfogulásainkon, s ha kénytelenek 
vagyunk is elismerni, hogy ő azt minden részben nem 
adta annyi életvalósággal, mint Lendvayné gyakran, meg 
kell vallanunk, játéka meglepő volt s fölülhaladta vára- 
kozásunkat. A párisi gamint jellemző bátorság beszédben 
és vállalatokban, s ama fiúi kifogyhatlan pajkosság és 
örök izgés-mozgás sikerülten valának adva, ^ e részben 
játéka derék előde játékának keveset engede. Az érzé- 
kenyebb pillanatokban, milyen az, midőn Józsi nénje 
meggyaláztatását megérti, midőn nénje Emil kilétét meg- 
tudván elájul, midőn a tábornok szavai eleintén nem 
remélt étnek jó kimenetelt a dolognak, valamint a Morin 
özvegy ))ántó nyilatkozásainál, több érzelem-kifejezést, 
több bensöséget óhajtottunk volna. E jelenéseknek, való- 
lag játszva, sok hatása szokott lenni. A tábornokkali jele- 

nésekben pedig az elkeseredés vonásait orösebben lehet 
kitüntetni, s akkor a beszéd bátorsága, s az a merész 
nem-gondolás a tábornok ellenében, mely tán igen is erő- 
sen volt színezve, mindjárt jobban lesz motiválva. Vannak 
továbbá e gamin szájába néhány igen jellemző és metsző 
élességű mondatok adva, melyeket nagyobb gonddal kell 
Vcala kiemelni. A játék egyél3Íránt sok részeiben olyan 
volt, hogy szerencsét kívánhatunk fiatal színésznőnknek 
• ma bizonyított haladásaihoz. Szentpétery (Morin tábor- 
nok) játékáról szükségtelen szólanunk. Arról e lapok már 
többször dicsérettel emlékeztének, s az ma is a régi jeles 
volt. Kiemelendők még Telepy (Bizot), László (Emil) ós 
Miskolczy Júlia (Morin özvegy) játékaik, kik mind jól 
tölték be helyeiket. Kovácsné nincs helyén Meiinier özvegy 
szerepében: ő ezt csak szükségből játszsza, mert pesti 
színházunknak, mióta az megnyittatott, maiglan nem volt 
ós nincs komoly öreganya-szerepekre színésznője. Eder 
Luizt (Liza) is föl lehetend más valakivel váltani, például 
Barthánéval. De iparkodását, bár nem voltak helyökön, e 
két utóbbinak is elismerjük. - A hangversenyben Yimcr- 
cati sok ügyességet bizonyíta a tökéletlen mandolinon: de 
e hangszer nem bír nagy hatást gerjeszteni. Egressy 
Gábor értelmesen, és tagjainak kellő állásokat tudva adni, 
szavalá Vörösmarty Liszt Ferenczhez írt költeményét. 

Szebchlclu 

XXXII. Ápr. 24. Ügyvédei', Színj. 4 felv. Ifflandtól, 
ford. Joannovics Demeter. Gyengén motivált s kivált a 
kifej lésnél nem belső okokból, hanem külső közbejött 
esemény következtében lebonyolódott mü, betegségeivel 
az ifflandi síró iskolának, de változatos s néhol életvaló 
jellemeinél fogva érdekes, mit gyakran színészeink játéka 
is emelt. Megyeri jól szokta adni lieiszmann szerepét, 
de ma nem volt eléggé készülve ; némi habozás mutatko- 
zott játékán. Azon néma jelenésben pedig, midőn Wellen- 
herger észrevétlen eltávozik a megmérgezett itallal, s 

Reiszmann sejti, hogy a gyanakodó ügyvéd az ö gaz csín- 
jének nyomában vau, igen sok volt a játék, az ide-oda 
jövée-menés, ijedés és sóhajtás; másszor ezt Megyeri 
kevesebb, de biztosabb aetióval végzetté, a mi véleményem 
szerént, sokkal helyesebben van és megrázóbb. Máskor 
tagjainak is valami roskadozó és levertséget jelentő moz- 
dulatokat tuda e jelenésben adni, a mi mai előadásában 
hiányzott. Megyeriről általában azon megjegyzésünk van, 
hogy ő mindig jeles dolgokat csinál, de mostani játékai 
többnyire mögötte vannak a hajdaniaknak, s mindenütt 
valami kedvhiányt venni ra^jtok észre. Kimondhatlan kár 
volna, ha magán a keveset-gondolás vagy épen nemgon- 
dolás szeszélyeit engedné elhatalmazni. Ki fogná őt a 
maga szakjában pótlani? Hol ö jeles, ott még csak távol- 
ról sem mérkőzhetik vele egyik magyar szinész is. Legin- 
kább kielégítő volt ma Szentpétery Klarenbach ács szere- 
pében, élethű és jellemző játékával; csak itt-ott óhajtot- 
tuk volna az érzelmeket melegebbeknek stb. 

Szebeklébi. 

XXXIII. Ápr. 26. Az dUlozuL Szomorúj. 5 felv. hta 
Vörösmarty Mihály. — A műről magáról szóljanak más 
lapok, mi csak az előadásról mondjuk el véleményünket. 
A költő gondos nyelvének, numerosus verseinek még nem 
igen volt szerencséje magyar színpadon úgy kitűnni, mint 
ma. A helyes értelem- és jellemkifejező szavalásban 
Egressy Gábor és Laborfalvi Eóza sok éleményt adának 
hallgatóiknak. Egressy Gábor azon színészeink közé tar- 
tozik, kik az értelmes beszédet első fontosságú dolognak 
tartják. Mert játszszék bár a szinész még oly tökéletesen 
is, ha nem értjük, mit beszél, tagmozdulatai micsoda 
benső lélekmozgalmakat és gondolatokat kisérnek, művé- 
szete hiábavalóság. Egressy ügyekszik szerepét szótagról 
szótagra tisztán mondani, s ha néha megesik, hogy nem 
értjük, nem beszédhadarás, vagy tompa hang, vagy túlsá- 
gos zaj, mint némelyeknél, hanem ajs az oka, mert nem 

jő elég előre, vagy néha szórakozottságból nagyon a szín- 
falak felé fordul. Különben neki értelmes hangja van, s 
ép magyar kiejtése. Valódi gyönyör volt ma tőle a leg- 
gondosabb magyar dictiók egyikének szavalását hallani. 
En azt vagj^ok itt bátor mondani, hogy még a magyar 
színpadon nem volt szerep egészben véve ily helyesen 
szavalva. Benne értelem és jellem volt, s azon tragikai 
ünnepélyesség, melyet e szerep (Szabolcs) és maga a mű 
szelleme kivan, és szerencsésen kikerülve a monotónia, 
mit versek szavalásakor még jeles szinész is oly kevés tud 
kikerülni. Ha sok ily nyelvtanilag és szavalásilag correct 
beszédet hallanánk színpadunkon, azok is, kik most 
tagadni elég balgatagok, kénytelenek volnának elismerni, 
liogy a helyes magyar beszédnek csakugyan a színház 
volna iskolája, ha már valahára oda juthatnánk, hogy 
színészetünk szellemi részére is volna igazgatói gond, mi 
színházunk megnyitása óta máig nem, vagy csak mint 
mellékes dologra, volt. Laborfalvi Róza (Zenö) értelmes 
beszéde és jellemző szavalása szinte sok dicséretet érde- 
mel : figyelmeztetnünk kell azonban őt a monotoniára a 
szavalásban, és a modorra a játékban, melyek. Ha azokat 
gondosan kerülni nem ügyekszik, bal irányt adhatnak 
pálj^ájának. Mind Egressy, mind ő egyébiránt szerencsé- 
sen fogták fel szerepeik jellemét. Hubenayné (Csilár) nem 
rosszul játszott, de neki, úgy tetszik, a versek szavalata 
igen új dolog ; ő ahhoz nincs szokva, nem látszik érzeni 
és érteni a vers harmóniájának erejét. Nem ártana őt 
figyelmeztetni hozzá értőknek a szótagok mértékére;* 
ennek tudása nélkül versek szavalása soha sem fog sike- 
rülhetni, vagy ha igen némelykor, az csak történetes lesz, 
öntudat nélkül, mi a művészpálya jövendőjét e részben 
legalább nem biztosítja. Ma érthetlen is volt beszéde, mit 
nem tudok magamnak megmagyarázni; készülve sem 
volt kellőleg, minek hihetőleg az az oka, mert Hubenayné 
szüntelen színpadon áll, szüntelen játszásra zaklattatik, 
míg más színésznőket néha két hét alatt alig látni egy- 

szer. Mód, mely ly el nem fogunk művészeket nevelni, sem 
kielégítő előadásokat eszközleni. Fáncsy (Zaránd) játéka 
helyenként jó, de egészben véve kifejezéstelen volt, szó- 
rakozottság és hanyagság észrevehető jeleivel. Ügy látszik, 
színészetének nem igen használ a rendezői elfoglaltatás. 
Egy idő óta mindig na.gyobb és nagyobb mértékben 
tapasztaljuk őt készületlennek, mi azelőtt soha sem volt 
vétke. Készületlen ségét ma némely kitűnőbb helyek elfor- 
gatása tanúsítá. Neki a rendezői gondok közt ártalmas az 
is, hogy oly sokféle szerepeket játszik: ma szerelmes, 
holnap hős, holnapután fondor, néha szeszélyes, néha 
charakter-szerepeket. Ennyit csak rendkívüli elme bírhat 
stúdiummal vinni. Szentpétery (Barang) mai szerepében 
nem látszott tisztában lenni önmagával. A szerep volt-e 
oka, vagy ő, nem merném elhatározni. Dicséretesen ját- 
szották még kisebb szerepeiket Udvarhelyi (Kalóz) és 
TelejDy (Kikinda.) Gózont rendkívüli nyerseségű hangja, 
Mucsulof Katalint pedig rendkívüli félénksége miatt nem 
érthettük. Az előadás, egészben véve, a jobbak, egyes 
részekben a legjobbak közé tartozik. B, 

XXXIY.Ápr. 29. A Regélő.ysigyKét a7/o»irís,vígj. 3 felv. 
Picard ut. Fekete Soma. — E mű is keresztülvándorolt 
színpadunkon minden hatás nélkül. Azokat, kik külföldön 
hatással adatott műveket a magyar színpadra elfogadni 
oly készek, figyelmeztetjük, hogy sok bukott már meg a 
magyar színpadon, mi hazájában zajos tetszést nyert. 
» Szorosan szemeink előtt tartsuk a körülményeket, melyek 
közt élünk. A magyar élet és gondolkodás más, mint a 
franczia vagy német : de mások a magyar színészek is. 
Vannak társalkodási művek, melyekben semmi egjéb 
nincs, mint kissé élénkebb dialóg, s még is jó sikerrel 
adatnak a bécsi udvari vagy párisi színészektől, kik felette 
gyakorlottak a társalkodási művek előadásában, kik tud- 
nak sebes beszédet érthetőséggel egybekapcsolni, szelenke- 
dés vagy túlzás nélkül élénkek és g^'orsak lenni, kiknek 

kezei közt nemcsak részenként sikerűi az előadás, hanem 
egészben és egybefüggőleg és kereken. Nálunk mindezek 
még igen új, igen ritka dolgok. Szinészünk is kevés van, 
kikre ilyesmit bízhatni, s ezen kevésnek is egy része örök 
utazásokkal zavarja az itteni repertóriumi rendet. B. 

XXXY. Szóbeli takaréko.^sdg ; természet a niűveszet- 
hcii. — A wMúlt és Jelen » 86-dik számában egy rövid 
tudósítást olvasunk a kolozsvári színházról, s belőle eze- 
ket értjük: hogy Lendvayné az Ismeretié)} ^?oben. Párisi 
naplofmhein az ottani színpadon vendégül lépvén fel 
"remekelt," s hogy játszását « érzés, a szerep tökéletes 
felfogása s azokból folyólag a természet hív utánzása 
jellemzék.)) Lendvaynét ismerjük a pesti színpadról, s 
tudván játéka jellemét, kezet fogunk a tudósítóval mélta- 
tásában ; ámbár mi a remekelni szót talán nem használ- 
tuk volna gazdálkodás miatt, nehogy kifogyjunk a szóból 
majd, midőn nevezetesebb színpadi tüneményeket kell 
kijelelnünk, mint ama kettő ; mert Lendvayné jelesen 
játszik ugyan a mondott két darabban, de legnagyobb 
erejét nem ezekben fejti ki, s ha már ezekben is remeklést 
talál valaki, mit fog mondani azon tragikai szerepeknél, 
melyekben Lendvayné minden ismert magyar színészek 
között egyetlen, s még eddig el nem ért j élességben 
ragyog? Azonban ezt lássa a tudósító: ő ismerheti leg- 
jobban szavai bőségét, és tudhatja mit, mennyit költhet 
azokból úgy, hogy jövendő esetekben is fedezve maradja- 
nak szükségei ; mi csak kis figyelmeztetésül mondjuk : 
tanácsos a szavakbani takarékosság, nehogy az ember 
kimerítse kincseit, melyeknek idővel jobban vehetné 
hasznát. — Egyébiránt nem ez, egészen más, a miért itt 
szót teszünk. 01 v aesthetikai iskolához tartozván, melv 
művészetben az idealizálást (bizonyos fokig) lényeges 
kelléknek tanítja és vallja, mindig fennakadunk, vala- 
hánvszor művészetben természet hü utánzásáról beszédet 
hallunk. Aggodalomban vagyunk, hogy e szó így pusztán 

azon mentalis reservata tudatása nélkül, melynek benne 
foglaltatnia kell, kimondva alig fog hasznot tenni, talán 
inkább kárt, mert megeshetik, hogy művészeinket a ter- 
mészethezi nagy hűség a művészethez teendi hűtlenekké. 
Tudom, hogy vannak műphilosophok és gyakorlati művé- 
szek — például a hollandi festészek — azon tanhoz szí- 
tok, hogy a természethezi ragaszkodásban, annak szolgai 
utánzásában áll a legnagyobb művészet, s lehet hogy a 
«Múlt és Jelen » színházi tudósitója is ez iskolához tartozik, 
de tudom egyszersmind azt is, hogy e tan, bár kissé 
régicske — mert már Batteux is ezen épité sesthetiká- 
ját - még nincs annyira kifejtve, s alapokra állítva, hogy 
az előbbi elvek elhagyásával biztosan hozzá szegődhes- 
sünk, 8 így senki se ütközzék meg benne, ha elveinkhez 
ragaszkodva, a természet hű utánzásának — ezen féhg 
igaz evangéliumnak, mint Goethe mondja - emlegetését 
ily általánosságban nem szeretjük. A természet szolgai 
utánzása kizárja az idealizálást, és a művészetet minden- 
napiság körébe vonja le. Azért ha művészeinket az emle- 
getett utánzás tekintetében magasztaljuk, ne feledjük 
elmondani, ha egyébiránt a magasztalt tárgyra nézve igaz, 
hogy az utánzás a művészet kára nélkül volt hű, külön- 
ben, csekély véleményünk szerint, ál eszméket terjesz- 
tünk stb. Müvészfi, 

XXXVI. Jún. 17. LigneroIIes Lidza, dráma öt f. - 
A mai előadást a középszerűek közé kell tennünk. Labor- 
falvi Eóza (Cecília) játéka ma társaiénál ugyan sikerültebb 
volt, de nem az, mi máskor. Valami kevesetgondolás volt 
rajta észreyjBhető, s beszéde nem vala oly biztos, mint 
egyébkor. Ö különben e szerepet jól szokta adni. Lend- 
vayné a czímszerepben szinte messze mögötte maradt 
régebbi jellemző játékainak. A mai Lignerolles Luiz nem 
volt ama derék hölgy, kiben erő és szilárdság oly sok női 
gyöngédséggel, oly mély érzelemmel van csodálatos egy- 
beolvadásban. Levert, siránkozó és beteges volt inkább, 

mint méltósággal teljes és bensőleg érző. Azon jelenetben, 
midőn ama keserű kötelesség, hogy vágytársnéját Ceeiliát 
ő maga mentse meg, ránehezül, igen sok volt az ellágyu- 
lás, s majd nem pityergésig ment. Ez nincs lélektanilag 
gondolva e körülményben. Oly hölgyben, mint Luiz van 
festve a költők által, e helyezet egy kínos szívszorulásba 
ugjan, de mégis sebes eltökélésbe fog kerülni, nem pedig 
könyekbe és epekedésbe. 8 máskor ezt Lendvayné így is 
adá, és véleményem szerint sokkal jobban, mint ma. 
A kerti jelenésben továbbá, hol Luiz, férjét, a Ceciliávali 
találkozás tettén akarja lepni_,^több méltóságot kell vala 
Lendvaynénak kifejezni azon férj ellenében, ki még bűne 
nagyságában is elég szemtelen és elvetemült neki — tiszta 
és erényes s oly nagy áldozatra, milyen a Cecília meg- 
szabadítása volt, kész nejének — tenni szemrehányáso- 
kat. Ez ma mind a siránkozó modorban volt tartva, mit 
annál inkább csodálunk, mert e modor különben Lend- 
vaynénak nem sajátja. Az ő játékában rendszerint moti- 
válva van a sírás, s mindig meg tud bennünket győzni 
azon hiedelméről, hogy keservének mély és nagy okai 
vannak. Ma épen ezt nem találtuk motiváltnak sem 
helyzetben, sem játékban. Ezenfölül Lendvayné beszéde 
annyira érthetetlen volt, hogy ha a müvet nem ismernők, 
csak mozdulataiból s társai beszédéből lehetett volna 
homályosan sejtenünk hangjai értelmét, s ez ma nem 
annyira szóhadarásból vagy fonák állásból, hanem rend- 
kívüli halk beszédéből eredt. Ha színészeink tudnák, mily 
kínossá teszik ez érthetetlenség által színházi mulatsá- 
gainkat, önmagok megijednének magoktól. Pedig én, ki 
ezeket írom, épen az orchestrum mellett állottam, s jó 
egészséges hallásom van; vájjon mit mondanak azok, 
kik 10 — 15 lépéssel távolabb voltak, vagy a karzat derék 
népe, mely szinte megérdemli figyelmünket. Fáncsynak 
Henry nem szerepe, mint már e lapok mondották is, s 
ma újra bebizonyodott. ki tudja ugyan víni néhány 
momentumokkal a tapsot, de ezt is ne játékának, haAem 

3iijm. V. 15 

a szerep szavainak és a helyzeteknek tulajdonítsa. Több- 
ször mondatott Fánesyról, hogy ő elragadó, hévvel kitörő 
indulatokat nem bír festeni. általában komoly nemben 
a esendesb érzelmek színésze, oly érzelmeké, melyek nem 
háborítják fel az egész keblet, hanem annak csak fölületén 
vonulnak át, mint szellőlebbenés a víz tükörén. e gyen- 
geségét alkalmasint maga is érzi, azért van oly sok erőlte- 
tés ily szerepekbeni játékán és beszédében ; hangját itt 
egész a kicsuklásokig, mozgásait szögletességekig feszíti. 
Hosszú értekezésekre kellene bocsátkoznunk, mi e lapok 
körét meghaladná, hogy mindent elősoroljunk, mit mai 
játékában nem helyeselhetünk: egy nagy gondatlanságát 
azonban, mi igen feltűnő volt, még is elmondjuk. A felébb 
is említett kerti jelenetben, midőn Luiz magát férje 
szemrehányásai ellen igazolja, az alatt Fáncsy sétál, 
mintha a dolog nem rá tartoznék, és sétálása közben oly 
actiót és mimikát fejt ki, mely épen nincs e helyezethez 
métve. E mozdulatok nem bosszúságot, szégyent és meg- 
átalkodott daczolást jelentenek, mit e helyzetben kellene 
mind addig csaknem, míg Cecília megszégyenülve távozik, 
hanem olyanok, mintha valami nyerészkedő azt számolná, 
hogy ha ez évben, mely jó borral biztat, 1000 akó bort 
vészen négy pengő forintjával, s a bort 10 évig pinczéjé- 
ben tartja, mi áron kell eladnia, hogy a benne heverő 
tőke kamatjával és még egy kis nyereséggel kikerüljön. 
Tűnődés és számolás volt e mozdulatokban, e fel s alá 
sétálásban, de nem dacz. Ezt nem így kell játszani, véle- 
ményem szerint, s Lendvay nem is így játszta. elein- 
tén fölmérged a meglepetésen, aztán vakmerően da- 
czolni kezd, de midőn neje súlyos szavait hallja, megáll, 
figyel, és lassanként leverve, megszégyenítve érzi magát. 
Meg kell azonban vallani, hogy Lendvayné mai e jelenet- 
beni beszédéhez ez a Fáncsy elhibázott játéka jobban 
illett, mint ama jól talált másik, a Lendvayé. Lendvayné 
beszédében semmi megszégyenítő, leverő méltóság nem 
volt, s így nem tudtuk volna, mi sujtá le. Egressy Gábor 

(Givri) első megjelenése megdöbbente, hogy nem lesz 
játékában az az erő, mi Bartháéban. De a későbbi helyek 
feltünőleg jól sikerűitek, s rég nem láttunk szerepet a 
magyar színpadon ily jól adva. Szavaknak annyi fulánkot, 
t'lt és gún} t adni kevesen bírnak, mennyit Egressy tud. 
Nyelve ily szerepekben kétélű kard és szemei villámlása 
tőr, mely a nézőt megdöbbenti. A jelenés, midőn Givri 
nejét LigneroUesnél kutatja, s e miatt LigneroUessel 
összekap, igen sikerűit volt. A nézők zajos tapsokra tör- 
tek ki. Kénytelenek vagyunk azonban megmondani, hogy 
Bartha ez a természet szerencsés fia — e szerepet egy 
párszor úgy adá, hogy játéka, még az Egressyéhez mérve 
is, feltűnő s általa nincs elhomályosítva. Mily színészt 
rontott el Barthában a hanyagság, ily vetélytársnál lát- 
hatni, mint a mai volt ! Szentpétery a férfias Lagrange-t 
j(')l adá, ha akadozásokkal nem zavar bennünket. A sír- 
nál azonban érthetetlenül beszélt, és a Givrit kérlelő 
jelenetben szükségtelen páthossal szavalt. 09. 

XXXVII. Júl. 5. VolUnre szwinapjai. Vígj. 2 felvonás- 
ban. Francziából ford. Tóth Lőrincz. Ezt követé : Éjfél 
után, Vígj. 1 felv. Francziából Dunkel Tivador után G. J. 
ifínd a két mű igen mulattató, de mindkettő rosszul 
adatott, s nem volt azon hatásuk, melyet igényelhetné- 
nek. Az első vígjátékban Lászlón (Arouet) igen észreve- 
hető volt, hogy szerepével nincs tisztában. egy ifjonczot 
ábrázol, ki egyszer igen is finoman dévaj, máskor igen 
aljasán pajkos, most az érzelem valódi hangján nyilat- 
koztat szerelmet, majd ismét némi bohózatos mozgások- 
kal, melyek azt bizonyítják, hogy az érzelmekkel csak tré- 
fál. Át kellene gondolni e szerepet, s kitanulnia, mi 
benne az uralkodó szellem, s avval aztán következetes- 
ségbe hozni a részeket, különben, ha a színész maga is 
habozásban van, melyik oldal volna főkép kiemelendő ? 
a néző előtt sem lehet világos, s nem adhat éleményt. 
E műnek e szerep miatt nincs keUő hatása, bár Ninon és 

15* 



228 DRAMATURGIAI IRXsOK. "* 

a marquis szerepei dicséretes szorgalommal adatnak 
Laborfalvi Róza és Szentpétery által. L. Rózának eg}' 
hibáját, egy beszédbeli hibáját, kell ez alkalommal meg- 
rónunk. () érzeni látszik azt, hogy másként kell komoly 
és másként vígjátékban beszélni. A tragoedia távolabb áll, 
a vígjáték közelebb a mindennapisághoz ; ez a jelenben 
él és mozog, amaz egy ideálisabb világban. Amabban a 
beszéd lassúbb, ünnepélyesebb, méltóságosb ; emebben 
háziabb, mindennapibb. Amazt Róza már meglehetősen 
sajátjává tette, legalább most - - Kantomét rég nem lát- 
ván - - nem tudok színésznőt, ki őt ez oldalról megha- 
ladná ; emezt csak sejti, de még nem találta el : beszéde 
vígjátékokban egy idő óta nagyon csevegő kezd lenni. Ez 
neki átmeneti időszaka; vigyázzon magára, hogy a jó 
utat válaszsza és eltalálja az igaz közepet. Most egy nag}' 
jelességű színésznő van Pesten, a derék Rettichné, kinek a 
szavalásban, beszédben nagy ereje van, jó lesz őt meg- 
hallgatnia ; rá egy párszor figyelve, érzeni fogja, milyen- 
nek kell lenni azon vígjátéki beszédnek, melyről szólunk. 
Az, mit csevegésnek nevezénk, legjobban akkor tűnik ki 
L. Rózánál, midőn Marlborough herczegnő szerepét játsz- 
• sza, mely szerep egyébiránt neki legjobbjai közé tartozik. 
A második különben érdekes és mulatságos vígjátékra 
nézve, mely már két ízben hanyagoltatott el, kérjük a 
derék Egressyt és Lászlót, ne játszszanak súgó nélkül; 
igen is észrevehető, hogy ők ilyesmihez nincsenek szokva. 
Meglássák, súgóval mindjárt élénkebb, sebesebb lesz az 
előadás, bátrabb a játék. Egressyn látható volt, hogy gon- 
dolkodik, keresi a szavakat ; László pedig gyorsan beszélt 
ugyan, de stilizált vég és határ nélkül. Az egyik per 
defectum, a másik per excessum vétkezett, s — a mi neve- 
zetes, s leginkább mutatja, hogy a súgó nélküli játékhoz 
nincsenek sem készülve sem szokva — némely helyeken 
ma egészen másképen beszéltek, mint múltkor, s mit 
akkor mondának, ma néha ki is hagyogatták. Egressyt 
sem a múlt ízben, sem ma nem értettük ; némely helyek 



MAGYAR jXtÉKSZTNI KRÓNIKA. 229 

egészen hiába voltak beszélve és játszva, mert senki sem 
tudhatta, miről van szó. A dörömbözési jelenetnél a zörej 
igen is közel volt, a dörömbözö beszéde ellenben oly 
távol, hogy csak hangokat hallánk, de szót nem. 

Szebeklébi. 

XXXVIIL (Eyy szinésznő levele a színköltöliöz). Drága 
színköltő úr! A szerepet, az ön legújabb színművében, 
nem játszhatom. Azt mondják ugyan, hogy azon szerep 
remek a maga nemében, de én nem tehetek róla ; azt én 
nem játszhatom. Hova gondol ön? Nekem oly szerepet I 
Én csak olyan szerepekben játszom, melyekben az ember 
szép, fiatal; melyekben legalább is hétszer és mindig 
pompásan lehet öltözni, hogy valahányszor kilépek, mind- 
annyiszor tapsot kapjak jó Ízlésemért. Aztán én csak olyan 
szerepeket játszom el, melyben fiatal és öreg férfiak szép- 
ségeket és bókokat mondanak ; dicsérik tüzes fekete sze- 
szemeim, sugár termetem, vakító fehérségű mellem, vál- 
laira, piczinke lábaimat stb., e szerepben pedig nekem 
egy lovag szemtől szembe azt mondja, «hogy ki nem 
állhat.)) Hallott-e ilyet valaki valaha egy szép, fiatal 
hölgynek mondatni ? A nekem szánt szerep az úr művé- 
ben nagyon művészi; kevés benne az ah és o/<, a felkiál- 
tások ; kevés benne a hely, hol declamálni és kiáltozni 
lehessen. Öltözködni - - istenem, - egész darabban csak 
háromszor lehet öltözetemet változtatnom. Mit nekem az 
urak művészete ! nekem játszanom kell, hogy tessem, 
hogy hódításokat tehessek, hogy minden megjelenésem és 
elmenetelem tapsok kövessék. Különben is, ha magunk 
nem gondolkodunk tapsolókról, az igazgatóság egy csep- 
pet sem törődik vele, s még nem tudunk esetet, hogy e 
czélra belépti jegyeket osztatott volna ki. E hanyagságát 
az igazgatóságnak gyakran magunknak kell — hacsak 
rendezők vagy igazgatók kedvesei nem vagyunk — drága 
pénzen szerzett és fáradságosan kiosztogatott jegyekkel 
ióvá tenni, különben alig jutnánk egy kis tapshoz és 

óljenhez. Ezekből oly nagy eszű férfi, minőt önben mind- 
nyájunknak van szerencsénk tisztelni, át fogja látni, liog>' 
nekem e szerepet lehetetlen játszanom s azt meg kell vál- 
toztatnia. Uraságodnak tisztelőnéje B. N. 

Szebel'lébi. 

XXXIX. Aug. 3. MírrUséff és természet, Vígj. 4 felv. 
Albmitől, ford. Balog István. Azon vígjátékok egyike, me- 
lyeknek elöadatása színészeinknek sikerülni szokott, s 
mely ma is szorgalommal adatott. Aspásia szerepét 
Lendvayné szokta úgy adni, a hogy senki sem színész- 
nőink között. Az a naivság, melyet az ő játékában látunk, 
az igaz, a valódi naivság, mit művészet tett oly sok mér- 
tékben természetessé, mint ha nem a szerep szerencsés 
betanulásából, hanem a színésznő egyediségéből keletkez- 
nék. Ez osztályában a szerepeknek derék Lendvaynénk- 
kal egy magyar színésznő sem mérkőzhetik, sem a nála 
korosabbak, kiknek naivsága öreg kávénénikék nevetsé- 
ges kaczérkodása, sem a nála fiatalabbak, kikben mindig 
van, ott is, hol e nemben sikerűi nekik valami, kisebb- 
nagyobb mértékben, betanulás jele. Lendvaynén kivül 
Szentpétery (Pontos Marcurius) játéka említendő stb. 
Figyelmeztetjük e helyt a színészeinket, ne mondjanak 
AspAsiát, Aehillest, botAniát és phAntAsiát, Aspasia. 
Achilles, botania, phantasia helyett. Ez felette kellemet- 
len beszéd, s minthogy csak egy kis rész él vele, reformá- 
tus atyánkfiai t. i., s ezek sem mind, oly hiba, mint a táj- 
beszéd színpadon, és oly nevetséges is egyszersmind. Az 
ilyenektől kivált Lászlónak, a különben szorgalmas szi- 
nésznek és igen haszonvehető tagnak, jó leszen magát el- 
szoktatnia. Szel)eh'lébi. 

• 

XL. Augusztus. 21. /oll'ii, a í'í^'-í/ rfúíA*. Dráma 2 felv. 
B. Maltitz után ford. Fekete Soma, és Ler/jol)b az ív/í/í'- 
ites úf. Yigj. 1 felv. Kotzebue után Fekete Soma. Zolky- 
ról több ízben vala szó e lapokban, s több ízben annak 

előadásáról, és most csak Lendvay játékáról, ki a czím- 
szerepben vendégül lépett fel, néhány észrevételt, A sze- 
repnek azon helyeit, hol csendes, de mély érzést kell 
kifejezni, Lendvay kielégítőleg szokta adni. Érzelmeit 
szívből szakadottaknak tudja velünk elhitetni, s e helyek 
ma is meglehetősen sikerültek neki ; de beszéde színezé- 
seivel nem mindenütt lehetett megelégedni. Némely gon- 
dolatokat nem emelt ki értelemhez és helyzethez híven, 
másokat ellenben kelletinél nagyobb páthossal mondta. 
Egy észrevételt általában a szavalásra nézve tenni talán 
nem lesz e helyt felesleges. Midőn elmúlt dolgot beszé- 
lünk el, több csenddel és mérséklettel kell elmondanunk, 
mint a jelen perczben támadt érzelmeket s gondolatokat. 
A múltból visszatűnt képek szelídebben hatnak ránk, 
mint a jelenben hirtelen támadottak. Az emlékezés húr- 
jai fátyol alól zengenek, és hangjok mély ugyan, de nem 
kitörő. Az elmúlt sorscsapásokra fájdalommal szoktunk 
visszaemlékezni, de e fájdalom nem szilaj ; annak öröme, 
hogy a balszerencsén túl vagyunk, megszelídíti azt. Ezen 
észrevétel szerint, melyet nem én teszek először, mely 
sok nálam nagyobbak és bölcsebbek által mondatott már, 
óhajtanám én a múltban történteket elbeszéltetni, s 
óhajtanám, ha Zolky is, midőn Teréz előtt életét beszéli, 
kitörő felkiáltásoktól és szilaj indulatok festésétől magát 
tartóztatni. Lendvay beszédében kis monotónia is volt, 
szavalásában pedig azon régi hiba, hogy némely szavak 
vég tagját felkapja és hangosabban mondja, pedig egyes 
szótagokon ritkán, többnyire egész szavakon van értelmi 
vagy jeliemi súly és erő. E hibája Lendvaynak szelídülni 
szokott és kevésbbé észrevehető, midőn huzamosabban 
Pesten mulat, de valahányszor művészi vándorlásaiból, 
melyek általában nincsenek művészetének nyereségére, 
visszatér, mindig szembeötlőbben tetszik ki. Egészben 
véve a szerep hatásra volt játszva és nem rosszul, de 
láttuk azt már tőle sokkal jobban is, láttuk úgy adva, 
hogy értők is haboztak, melyiknek adnák e szerep- 

ben az elsőbbséget, Egressynek-e vagy neki. — A má- 
sodik mű Kotzebuenak egy könnyedén oda vetett 
tréfája, mely mint dráma nem valami nevezetes ugyan. 
de színpadon mulattató, kivált ha oly jó szeszélyben 
találja a színészeket, mint ma a mieinket. Arról van a 
kérdés, egy megholt pap megürült hivatalába ki tétessék, 
s ki vegye el az özvegyen maradt tiszteletesnét. Két theo- 
logiai candidatus jelenti magát. Egyik Krumm Illés (nem 
Éliás, mint a fordító mondja) görbe utakon és cselszövé- 
nyekkel ügyekszik czéljához jutni, a másik őszinte és át? 
látszó lelkű, mint a kristály. Ugyanez okból az egyház- 
pártfogó ez utóbbihoz hajlik, neki adja a lelkészi hivatalt, 
s ez nyeri meg az özvegy kezét is, mert kiviláglik, hogy a 
pár ismeri és az özvegynek még hajadonkorában szerette 
egymást. Kotzebue, kitől a leleményes észt nem lehet 
megtagadni, egy pár érdekes helyzetet is tudott ez egy- 
szerű mesébe szőni. Ilyen az Amália és Krebsné közti 
egyezés, miszerint ez utóbbi magát özvegy papnénak adja 
ki Krumm előtt, Krumm pedig kap rajta, mint eszközön 
czéljához és szerelmébe hódítja a könnyen hódíthatót, mi 
aztán a darab végén kisülvén, furcsán lepi meg Krummot. 
Ilyen a Kobak iskolamester ajánló beszéde Krumm részére 
az egyházi pártfogó előtt, valamint Jakab őrmester nyi- 
latkozásai is a Krumm ügyében és személyére nézve, 
melyek mindannyi derűit pillanatokat hoznak az elő- 
adásba. Játszva a mű jól volt; színészeinknek mindenike 
ügyekezett szerepe sajátságait kiemelni, és a mű szemé- 
lyei igen eredetiek és bélyegző vonásúak lettek. Megyeri 
a buta iskolamestert (Kobak), Telepy a nyers Jakabot, 
Kovácsné Krebsnét, leginkább pedig Egressy Krummot 
jelesen, sőt az utóbbi a magáét mesterileg adák. Az egész 
alak, melyet Egressy élőnkbe állíta, rendkívül különös 
és meglepő volt. Járás, mozgás, beszéd a legfinomabb 
vonásokig .bélyegző, és a színész egyedisége annyira meg- 
tagadva, még hangja is annyira idegenszerűvé téve, hogy 
a ki ballá, el nem hihette e görbe, sovány alakot Egressy 

Gábornak, s mind ez elejétől végig a legnagyobb szaba- 
tossággal kivivé. A közönség többször akasztá meg tapsai- 
val a játékot, és csaknem minden jelenése után kihivá a 
színészt. Néha egyetlenegy mozdulata is oly bélyegző 
volt, hogy a nézőket kaczajra f akasztá. Az egyediségnek 
ily megtagadása szép erőnek jele Egressyben, és ily követ- 
kezetes játéknak igen örvendhetett avatott és avatlan. 
A theologise candidátus, ki többet forga theologiai 
könyvei közt, mint a világban, következőleg mindenben, 
a mit tesz és mond, szögletes és félszeg, és cselszövényei 
is igen ügyetlenül vannak fonva, oly valami pedáns 
ügura, kinek látására a legkomolyabb embernek is ki kell 
esni komolyságából. Nagy mulatságtól fosztá meg magát, 
ki ez előadáson nem volt. Szebeklébi. 

XLI. Aug. 27. Egy pohár víz. Vígj. 5 felv. 8cribe után 
francziából Nagy Ignácz. — Seribe Bolingbrokeja szeszé- 
lyes világfi, többnyire víg, többnyire jókedvű, minden 
tettén valami geniális könnyüség ömlik el^ s az öt felvo- 
náson keresztül alig van három-négy szempillantat, mely- 
ben elkomolyodik, mindamellett, hogy a czélok, melye- 
ket szeme előtt tart, igen is komolyak, nagyszerűek, or- 
szágosak. Ot a szerző lángésznek festi, ki az elébe gördült 
szerencsés véletlenségeket hirtelen megérteni, felfogni és 
czéljaira használni tudja. Lendvay kezében, ki ma vendé- 
gül lépett fel, e szerep nem az volt, mit Seribe belőle csi- 
nált. nagyon is Komolyan fogta azt fel, nagyon is fon- 
tolgató és cabinetszerű, ministeri alakúvá tévé. Ily felfo- 
gás mellett az ember azt hiteti el magával, hogy az egész 
történet szövője Bolingbroke, hogy még a véletlenül jöt- 
téknek látszó eseményeket is ő teremti, s ekkép ő egy 
mystikus varázsalakká válik, ki egyedül mozgatja látha- 
tatlanul a dolgokat. Nem tagadom, hogy ügyes és követ- 
kezetesen kiszámolt játékkal — milyen például Devrienté 
volt a pesti német színpadon - e szerepet így is érde- 
kessé lehet tenni, de úgy hiszem, hogy így az nincs Seribe 

eszméjéhez híven felfogva, s ekként az egész vígjáték oly 
komolylyá leszen, a milyen akármelyik német úgy neve- 
zett nézőjáték. Lendvay egyébiránt e felfogási eszméjé- 
hez következetesen ügyekezett játszani; de úgy látszik, 
nem volt eléggé készült ; talán a betanulással kelletinél 
jobban sietett, mit leginkább az bizonyít, hogy kiemelt 
helyeket, melyeket figyelem nélkül hagyhatott volna, és 
mellőzött fontosabb dolgokat. Továbbá a királynévali je- 
lenésekben igen is alázatos volt, csaknem a szolgaiságig, 
a mi nincs Bolingbroke jellemében. A beszéd a királyné 
előtt, midőn rokona meggyilkoltatását előadja, nagyon 
lankadt, valamint ismét az, midőn Anglia állapotját 
néhány perez alatt kell lefestenie, igen lassú és vontatott 
volt. Különben külsőségekben mérséklett, szoros illedel- 
met tartó és . valódi udvaroncz vala, miket e szerepnél 
figyelemmel tartani szinte szükséges, mert ha képzelhetni 
is, hogy a geniális, szeszélyes szabadelmű Bolingbroke 
enged is magának némi szabadságokat, de minden kor- 
látokon túl, e részben, és otthoni teljes kényelemben 
nem teheti magát a királyi teremben, fejedelemnője jelen- 
létében. Ha Lendvay a fentebb említett eszme szerint 
gondolja jobbnak e szerepet adni, ám tegye, egy szóval 
sem akarjuk tőle azt elvitatni, de óhajtjuk mindenesetre, 
hogy több időt vegyen magának áttanulására, mert a 
szerep háládatos és színésztől sok figyelmet valamint 
érdemel, úgy igényel is. B. 

XLII. Szept. 1^2. Az arámii király, a madarász éí> a: 
iiszkáDíj/iró, Bohózat 2 szakaszban. Hopp után magyar 
színre alkalmazá Fáncsy Lajos. Zenéje MüUer Adolftól. 
Minthogy ma ünnep van, nem szólok nektek hétköznapi 
dolgokról, hanem fogok értekezni a vétkekről s beszélen- 
dek a káromkodásról. Igen a káromkodásról, mert han- 
gok sértették füleimet, melyekről azt tartom, hogy károm- 
kodás, és profanáltatik általok a magyar művészet 
templomba. Ezen két szó keresztény atyámfiai : Jahh/i 

és Jcmim, Ismeritek e két szót, ti tös gyökeres miskolczi, 
debreczeni magyarok ? Nem, ti nem ismeritek ! E szókat 
nem Árpád apánk hozta lóháton ca fövenyországból», 
e szókat nem mondja a valódi magyar; valami kóbor 
szinésztársaság szedte fel a soroksári kocsiszínben, vagy 
ott, hol «klázliból isznak egy szeitli bort» és egyedül szí- 
nészeink színpadi magyar nyelvében él : juhhei és ó 
jemini ! — Ha a bécsi leopoldvárosi népszínházban — 
mert bizony a Burgtheáterben nem jeminzneik — midőn 
a karzat, rántott csibével és sörrel jóllakott, tisztességes 
nyárspolgárokból megtelik, örömrívalva hallom : Juhhei ! ! ! 
az nekem tetszik, mert tudom, hogy oly szívből jő, mely- 
ben sör és csibe találkozván egymással, egymást örvendve 
köszöntik : ha a juhhei helyett ejhaji, vagy ujjiá, vagy 
liejehKJdí, kiáltanának, azonnal megcsömörleném. Ott 
helyén van a juhhei, helyén a gyönyörűséges szép jemini. 
De uraim, színész urak, magyar nemzeti Thalia papjai, 
kiknek tiszta beszédre kellene a közönséget példákkal 
tanítani, mit akartok ti magyar színházban ezen förtel- 
mes juhheivel, ó jemini! Ily idegen szagú virágokkal 
akarjátok ti megnehezíteni az e nélkül is gyakran elég 
nehéz szagú színházi légszeszes levegőt ? Ezek valóságos 
blasphemiák, melyeket ti meggondolatlanul be akartok 
lopni szép magyar nyelvünkbe, de fogadom Mátyás király 
szobrára, ha felállítja a derék N. úr, ha pedig fel nem 
állítja, fogadom annak márvány töredékeire, melyeket F. 
műcsarnokában fogtok örök időkig láthatni, hogy belopni 
nem fogjátok. Óh Toldi, óh Kinizsi, hol vagytok, hogy le 
nem üt buzogánytok köztünk, mikor a nemzeti színházban 
juhhézunk és jemínizünk. A juhhei a németnél örömrival- 
gás ; épen annyi mint a magyar ujjú, ucczu, ejhajh, huja, 
hejehuja stb., a jemini pedig tréfaszó, melyet ezerfélekép 
lehetne visszaadni, például : ó Józsué ! ó fúró és kalapács ! 
ó Béla futása ! óh szólásszabadság magamnak, de ne más- 
nak ! óh fesz és pöf, mint megbukott a részvén3^es-társa- 
sági bajúszpödrés ! íme ennyifélekép lehet kimondani e 

nálunk ocsmány jemini szót. Azért kérjük alázatosan 
mindazon magyar szinészt, ki juhézni és jeminizni szeret, 
és kérjük Páncsy urat, ha talán emberi gyarlóságból ő 
irta volna a fordításba e szavakat, névszerint pedig sziné- 
szünket, ki ma velők különös virtuositást bizonyított, ne 
méltóztassanak máskor a magyar művészet templomában 
káromkodni, mert ez vétek is, szégyen is, és oly csömör- 
letes, mit bizony nem emészthet meg a magyar gyomor. 

XLIII. Szept. 14, Leégett ház. Vígj. 1 felv. Schikaneder- 
től. — Ezt követte : Le<jjobh az egyenes út. Vígj. 1 felv. 
Minap bizonyos Esty úr a « Közlemények)) -ben azon meg- 
jegyzést tette Krumm Illés szerepére, a mint azt Egressy 
Gábor adja, hogy «nem kell a vallás szolgáit gúny 
tárgyává tenni, mert midőn csökken az ezek iránti 
tisztelet, csökken egyszersmind a vallás iránt Í8.» 
Ez ismét valami német folyóiratból kiírt eredeti 
bölcseség, mely szép is, jó is, csak azon kis hibája 
van — mint az Irodalmi Lapományoknak többnyire- 
hogy nem alkalmazható a jelen esetre, mert a hogyan 
Kotzebue Krumm Illést festé, Egressy pedig játszá, abban 
nem a vallás szolgája van kigúnyolva, hanem egy pedáns 
fiatal tudós, ki vagyonhoz és papi hivatalhoz hízelgéssel 
és ármánykodással akar jutni, következőleg még nem is 
egyház szolgája. Már ha a pedantismust és ármányt kigú- 
nyolni nem szabad, akkor nem fog szabadni egyéb emberi 
nevetséges vagy vétkes tulajdonságokat sem, és ekkor 
Esty urat fogjuk szépen megkérni, írjon nekünk komikai 
szerepeket és játszsza el maga, hadd lássuk dramaturgiai 
mély bölcseségét. Egyébiránt a görög történetekkel isme- 
retesek tudják, hogy Aristophanes mindent kigúnyolt, a 
mit csak nevetségesnek talált, még Sokrates sem mene- 
kedhetett meg nyilaitól; és gúnyolásainak nem az lön 
következése, mit némely szűkkeblűek gondolnak; nem 
Sokrates lett tiszteletlenné a nép szemeiben, hanem a 

kigúnyolt gyarlóságok nevetségesekké, melyektől, ha csak- 
ugyan valók voltak, a bölcs Sokrates alkalmasint ügye- 
kezett magát megszabaditani. Angliában a legfőbb hiva- 
talbeli személy sem ment a legélesebb gúnytól, de azért 
nincs rá eset, hogy a kigúnyolásból eredt tekintetcsökke- 
nés miatt valami első minister elvesztette volna tárczá- 
ját. Az a beszédszabadsághoz tartozik, hogy a nevetséges 
dolgokat ostorozzuk, akár kis, akár nagy emberekben mu- 
tatkoznak azok. Mentsen isten, hogy én az egyház szol- 
gáit kigúnyoltatni óhajtsam, de óhajtom, hogy a pedan- 
tismus nevetségessé tétessék, s ennek nincs egy-egy 
alkalmasb helye, mint a színpad. Csak ennyit akartam ez 
úttal mondani; most jó estét Esty úrnak, s egyúttal jó 
éjszakát is ! — A propos, köszöntse társát Vandát, a 
krakói herczegasszonyt, kihez már régen netn volt szeren- 
csénk. Talán csak nem ugrott ismét a Visztulába szerelmi 
kétségbeesésből ? Isten óvja meg őt ettől ; ki írna aztán 
szebbnél-szebb játékszíni értekezéseket a « magyar Sha- 
kespeareről)), a Peleskei Nótárius kis ((borjáról)) stb efféle. 

XLIV. Okt. 3. Lumpáci Vdgabuvdus, vagy ^4 három jó 
madár. Bohózat énekekkel 3 felv. Irta Nestroy, ford. 
Telepy György. Zenéje MüUer Adolftól. Ma a karzat és 
második emelet tömve volt nézőkkel s a földszinti helyek 
is szép számmal telvék. Mi lehetett ennek oka ? Uj dara- 
bot adtak ? Épen nem ; egy régit, egy ezelőtt sokszor látot- 
tat, de most igen régen nem adottat ; s épen az, hogy 
régen nem adatott, újság ingerével bírt bevarázslani egy 
szép számú közönséget. Ig}'^ csinálhatnánk mi néha okkal- 
móddal régi darabok által is egy kis jövedelmet, a mi 
minden országosságunk mellett is ránk férne. — Az elő- 
adásról sok dicséreteset ugyan nem mondhatni, de meg- 
rovásra méltót sem találtunk volna, ha Bartha nem túl- 
ságoskodik annyira, hogy azt szó nélkül bajos hagyni. Ez 
a színészünk csak nem tudja azt megtanulni, hogy a való- 

Hág nem művészet, kivált a szennyes valóság nem az. 
azt gondolja, hogy ha Lábszíj szerepében jó szurtosan 
öltözködik, torkát böfögte ti — engedjenek meg kényesebb 
ízlésű olvasóink, a gyermeket nevén kell nevezni, külön- 
ben senki sem ismer rá — valami nagy detectiót tett a 
művészet országában, s mivel ezt a karzat mind nagy tet- 
széssel, iszonyú kaczajjal fogadja, hitében még inkább 
megerősíttetik. De én vagyok bátor Bartha úrtól kérdeni, 
minek akkor színház, ha a meztelen, prózai valóság semmi 
idealitást nem vesz föl, hanem csak az marad, mi a szín- 
házon kívül volt, és oly szennyes és csömörletes itt is, 
mint amott volt. Akkor, ha ilyekben gyönyörűségemet 
találom, színház helyett egy paraszt csapszékbe ülök, és 
ott nézek meg egy szurtos csizmadiainast egész valóságá- 
ban, ott élvezem torka virtuositásai mellett szennyesnél 
szennyesebb functióit. Sőt néha csapszékbe se kell men- 
nem : ilyen művészeteket úton-útfélen lelek. íme Szerda- 
helyi a szerep charakteréhez híven, jellemzetesen, czél- 
szerűen tud öltözni ; öltözete rongyos, szegény, furcsa, de 
nem mocskos, nincs szüksége csizmáit agyaggal vagy sár- 
ral befenni, nadrága térdeit és hátulját bemeszezni. En- 
gedjen meg nekünk Bartha úr, egy hajszálnyit sem aka- 
runk színészi érdemeiből elvenni, de kénytelenek vagyunk 
azt mondani, hogy ez nem a művészet templomába, annál 
kevésbbé nemzetibe, melynek más egyebeken kívül ízlés 
iskolájának is kell lenni, hanem csak deszkabódékba való 
öltözködés. — Szerdahelyi, ki különben jól adá szerepét, 
con amore juhézott ! ! ! Csak rajta, uraim, szépítsék önök 
a magyar nyelvet. Ez a juhhei és jeminí, mint már eg)'- 
szer mondók, gyönyörűséges találmánya a magyar színé- 
szeknek, s ebben felette sok fekszik : ki ezt önök közöl 
nem mondaná, talán elhullanának művészi babérjának 
levelei. Szebehlébi 

XLV. Okt. 25 Hamlet. Szomorúj. öt felv. Shakespeare- 
től, ford. Vajda Péter. — Minél nehezebb feladás sziné- 

széknek Shakespeare, annál nagyobb szorgalmat kellene 
rá fordítaniok : ma azonban épen az ellenkezőnek valánk 
tanúi. Szerep szavainak nem értése és súgó utáni szava- 
lása, akadozások, hüledezés, zavar, bélyegzék az előadást. 
Fáncsy látszott leginkább, s Megyeri és Lendvay legke- 
vésbbé készülve. Igen szép volna szinészeinktől, ha a költő 
iránt, kit egy világ nevez nagynak, minél nagyobb gond- 
dal és ügyekezettel bizonyítnák be tiszteletöket. Ki őt 
nem tartja érdemesnek tanulás tárgyává tenni, vagy az 
ö élethű, életvaló alakjait hanyagsága által eltorzítani 
nem borzad, oly színészben alkalmasint meg van romolva 
vagy még igen kifejletlen, az ízlés, és az első esetben az 
nagyra aligha fog valaha emelkedni. Ünnepnek tekintse 
a színész azon estvét, mikor Shakespeare műve adatik, 
és szent borzadással s félénk tisztelettel tegye le áldoza- 
tát, szorgalma legérettebb gyümölcseit, a Grátiák oltárára. 

Szcbekléhi. 

XLIV. Decz. 13. Korona és vérpad. Dráma 5 felv. Du- 
mastól. Ford. Jakab István. — Nézők nagyobb számmal 
voltak, mint közönségesen, mert e mű rég nem adatott, és 
azért is, mert a franczia román tiea iskola műveit szereti 
a magyar színi közönség, s nem ok nélkül. A francziák 
nemcsak tudós értekezéseket, mint a németek, tudnak 
tartani arról, mi drámai, hanem azt színpadra hozni is. 
Nekik sok részben sikerűit kitisztogatni a drámát minden 
idegen elemektől. Ok embereket állítanak színpadra, nem 
pedig ideálokat, s ezen embereknek, lyrai ömlengések és 
érzelgő nyögdelés helyett valódi érzelmet és indulatot ki- 
fejező beszédet adnak szájokba. Oly reflexiók -helyett, me- 
lyekben csak a költő maga tart prédikácziókat személyei 
jellemének rovására, helyzetből, körülményből önkényt 
folyó és charakterrel teljesen egyező gondolatokat mon- 
datnak egyéneikkel ; üres páthos és rhetori szavalások 
helyett az élet egyszerű nyelvén szólnak. Eövidek, szaba- 
tosak, nem untatják a hallgatót vég nélküli tirádákkal ; 

quae desperant tractata nitescere posse, relinquunt, mint 
Horácz monda. Szóval, a francziák ki vannak a németek 
drámairói betegségéből nagyobb részint gyógyulva. Az ő 
színmüveikben több erkölcsi irány és poétái igazságtétel 
is van, mint a németekében, ámbár a német kritikusok 
leginkább ez oldalról szeretik őket megtámadni. A szín- 
padilag legnépszerűbb német színműíró, Kotzebue, nem 
tartózkodik erkölcstelen, vétkes jellemeket is szánakozás 
és részvét tárgyaivá tenni, mit a francziák jobbjai nem 
tesznek. A franczia kiállítja ugyan a vétket egész mezíte- 
lenségében szemünk elébe - - s ez az, mit igen felrónak 
neki — de a vétket aztán meg is utáltatja a nézőkkel, 
miben véleményem szerint hatalmas tanulság rejtezik. 
Ezekben s még több ezúttal elő nem számláltakban van 
az ok, hogy a franczia müvek nálunk és a németeknél is, 
kivévén néhány hypertudós kritikust, ki Becker nyomorú 
rajnai dalából meríti a bírálói lelkesedést, — nagy mér- 
tékben kedveltetnek. 333. 

XLVII. Decz. 15. Teréz, Dráma 5 felvonásban. Dumas 
Sándortól. Fordítá Nagy Elek. — E dráma is szép számú 
nézőket gyüjte színházunkba, mert szerzőjének neve a 
színpadról dicséretesen ismeretes. E művet azonban, 
bár alkotva jól van, a híres franczia színköltő gj^engébb 
müvei közé számítjuk. Igen a németek modorában van 
írva. Valami beteges analysise az érzéseknek van benne, 
mi a híres német sentimentalismushoz hasonlít ; s ezen 
fölül hosszú okoskodó párbeszédek. Talán a német Lafon- 
tainet és Kotzebuet olvasta akkor Dumas, midőn e mü- 
vén dolgozott. Egyébiránt meg kell vallani, hogy e szín- 
műben is igen jó irány van. A vétek egész mezítelenségé- 
ben van ugyan felmutatva, de egyszersmind pellengérre 
is téve úgy, hogy mindenkinek meg kell azt utálnia ; s 
ebben fekszik a mű didaxisa. A költői igazságtétel is igen 
helyesen van kiszolgáltatva. A fő vétkes, Teréz, lakol, és 
pedig keményen, s tőle megvetéssel fordul el a néző, s az 

ártatlan tiszta Amáliára függeszti szemeit, ki angyalként 
áll a bűnbe merültek között. A műtől az erkölcsi irányt 
meg nem tagadhatni. Fiataloknak ugyan nem való, mert 
oly dolgokkal ismerkednek meg l)elöle, miket korukban 
tudni alig lehet szív kára nélkül. De midőn ily müvek 
adatnak, ne vigyük leányainkat színházba, mert nem min- 
den van mindennek írva. Gyermeknek más iskola való, 
mint érett korúnak. Hol férfiak és asszonyok a legtökéle- 
tesebb oktatást veszik, ott néha a felserdült leány érzel- 
mei megmérgeztethetnek. Laborfalvi lióza és Fáncsy 
hosszabb távoliétök után ma léptek fel először ismét ; 
amaz a czimszerepben, ez Paoló szolgáéban. Az előadás 
tűrhető volt. Szentpétery (báró Delaimay) kitünőleg jeles. 

XLVIII. Jan. 6. Kí'i/j/rnrz, Eredeti szomorújáték 5 felv. 
irta gr. Teleki László. - Bármennyit okoskodunk e mű 
felett, törjük fejünket s erőltetjük a dolgot, a kritikának 
iránta előbb-utóbb azon vég eredményre kell jutnia, hogy 
az alapjában elhibázott mű, és tragikai hatású nem lehet, 
mert a mi látása után bennünk támad, az nem félelem és 
szánakozás érzelme, mint Aristoteles kivánja, hanem utá- 
lat az emberiség ellen, melyben Valentiniánok, Petronius 
Maximusok és Heraklesek születhetnek. Nem hiszem egyéb- 
iránt, hogy Petronius Maximus jelleniét még shakespearei 
talentummal, is motiválni lehetne. nője elcsábittatását 
úgy boszúlja meg, hogy őt a csábító karjaiba maga viszi 
s mikor csábítója megbukott, ismét nejévé akarja fogadni 
s magához trónra emelni. Furcsa gyomrú és ízlésű férfi 
('S férj lehetett ezen Petron Maxim, hogy ily undorító dol- 
got képes volt végbe vinni. Mi hajlandók vagyunk histo- 
rikusnak még a csodálatos dolgokat is elhinni, kivált ha 
diploniákkal ostromolva sarokba szorítja hiedelmünket, 
(le drámaírónak csak azt hiszszük el, mit a természet 
örök, kétségbe nem vonható törvényei szerint képes bebi- 

zonyítani : mást, ha mindjárt esküszik is, nem fogunk 
senki fiának hinni. Vannak egyébiránt e műnek helyei, 
melyek nem mindennapi erőre mutatnak, és szerzőnek 
szerencsét Ígérnek a költői pályán. Hatása minden tete- 
mes rövidítések daczára ma is gyenge volt. Petron Maxim 
szerepe valamivel sikerűitebben ütött ugyan ki Egressv 
Gábor kezeiben, de még sem mondhatni felőle sok dicsé- 
reteset. Fáncsy játékában erő nem volt kifejezve, Egressyé- 
ben pedig túlságos. Egressyn egészen a szerep uralko- 
dott, ő azon nem bírt. Ennek csalhatlan bizonyságai amaz 
erején fölüli kiáltozás és tagjai dísztelen vonaglása, mi e 
különben jeles és többnyire meggondolva játszó színé- 
szünket némelykor meglepi, és egyik okául szolgál azon 
panasznak, hogy a magyar színészek legjobbjai is művé- 
szi tekintetben csak természet fiai ; nem eléggé simák, 
jiem eléggé szabályozott játékúak, és csak szempillantati 
lelkesedés csináltat velők itt-ott dicséretes dolgokat, nem 
pedig kiszámolás és öntudat. E panasznak ugyan nincs 
elég alapja, mert színészeink közt van kettő-három (s köz- 
tök van kétség kívül Egressy is), kik művészi kerekded 
egész műveket is tudnak alkotni ; de más részről, általá- 
nosságban szólva, az is bizonyos, hogy a művészi érdeme- 
ket nem lármáktól, nem a tagok vonagló mozgatásától 
kell mérni, hanem onnan, hogy bizonyos öntudatos mér- 
séklet korláti közt csupa hanglejtés által mit tud a színész 
kifejezni, mert a rámában a fő kép csakugyan maga a 
beszéd ; a mimika, az úgynevezett actío, csak ámyékia- 
tok amannak kiemelésére. Beszéd által kell főleg életet 
és értelmet adni annak, mit a költő holt, fekete betűkbe 
lehelt. Szebekléhi. 

XLIX. Jan. 12. Gyámok, Színj. 3. felv., Souvestre 
Emiltől. Francziából ford. Csepreghy Lajos. — Jeles és 
jól alkotott mű, mely újabb például szolgálhat, hogy a 
franczia művek erkölcsi tekintetben nem oly balírányúak. 
mint a német tudósok hirdetni szeretik. Itt egy regényes. 

ábrándozó asszonyka (Eugénia^ gyógyíttatik ki túlzó kép- 
zelgéseiből, a legtermészetesb, legegyszerűbb módon. Ter- 
mészeténél fogva hajlandó a regényesre, az eszményire, 
s e hajlam hihetőleg még nevelés által is tápláltatva 
benne ; ő a házas életben valami ideál világot vár, férjé- 
ben egy regényhőst óhajt, s szerencsétlenségére sem egyik, 
sem másik vágya nem teljesedik. Férje munkás, értelmes, 
józan elvű s szigorú becsületességű ember, de nem regény- 
hős, nem nyögdécselő Seladon, s a házas élet, mely előtte 
felnyilik, nem ideál világ, hanem egy jól rendezett házi 
kör, melyben angj^alok helyett emberek vannak, kik nem 
ambrósiával, hanem kenyérrel élnek. Szóval oly házas 
élet s oly férj, minőnek mindkettőnek lenni kell, ha élni 
és nem ábrándozni akarunk, oly férj és házas élet, mely 
egyedül boldogíthat valódi nőt. Es íme e nő még sem bol- 
dog, mert ő egészen mást várt. Mit ő óhajta s most tel- 
jesedni nem lát, mind hiúság, józan életbölcseséggel meg 
nem egyeztethető. Becsületes, őt melegen szerető, de 
munkával elhalmozott, s nője mellett örökké nem nyög- 
delhető, férje által elhanyagoltatva, mellőzve, nem sze- 
retve hiszi magát Eugénia; azt képzeli, hogy ő nincs 
megértve, s ezért ábrándjai között idegennek véli magát 
férje hajlékában. Megelégül étlen és bús, szenved és 
sóhajt, 8 vágyak ébrednek benne szív után, mely az 
övével rokon legyen, mely őt értse, s íme a sors jelen 
van, 8 egy ifjú férfit hoz elébe, Lamberg festészt, ki házi 
barátként házoknál lakik. E festesz fiatal, ábrándozó, 
tele túlzó képzelgés, tele hiú epedezéssel. A két rokon 
természet hamar megleli és megérti egj^mást. A nyög- 
delő művésznek sikerűi a nő szivét magához hódítani, s 
a viszony annyira megyén, hogy Lamberg szökési tervvel 
kínálja Eugéniát. Van azonban a háznak egy nemtője 
iCantal kereskedő), Eugénia bátyja s nevelője. Ez korán 
észrevéve a tilos viszonyt, őr szemekkel kíséri az andalgó 
festészt, ügyekszik azt mindenkép józan útra téríteni. 
Közben a férj is (Hamelin) sejteni kezdi nője hajlamát; 

16* 

feltámad benne a dühös féltékenység, a dolgok bonyolódni 
kezdenek, s midőn már azt hinnők, egy véres katastroph 
fogja feloldani a csomót, mert a férj és festesz között 
végre szóba jött a dolog, s ők párviadalra hívták egymást, 
Cantal a legegyszerűbb módon elhárítja a háznép fölül a 
zivatart. Felvilágosítja a festészt Hamelin irántai becsü- 
letes barátsága s jelleme felől, s az megszégyenülten 
távozik ; felvilágosítja a nőt férjének becse iránt, meg- 
győzi őt tények elősorolásával, mi kincset bír benne. A nő 
visszatér az erkölcs útjára, honnan már-már eltévedt vala, 
s elutasítja a festészt határozottan. Elutasító szavait, és 
férje iránti vonzalmának nyilatkozatát, mit Lamberg 
jelenlétében tesz*, kihallgatván a férj, kiengesztelődik, a 
házas pár tökéletesen kibékül, s a csoiiió a nézőre nézve 
igen kielégítőleg, igen megnyugtatólag foszlik le, s azon 
nem megvetendő tanulsággal, hogy ábrándok után esen- 
geni czéltalan, e földön soha nem teljesedhető dolog, 
mert a való élet megczáfolja a képzelgést ; hogy a nő a 
férjnek ne galambturbékolásában keresse boldogságát, 
hanem szeresse őt esze, munkássága és szilárd becsüle- 
tességeért. A mű igen egyszerűen van dolgozva, s jól 
esik az embernek zajosabb, nag}^szerű művek után ily 
házi kis világba betekinteni, melyet a költő oly élet^aló 
hűséggel tud élőnkbe ábrázolni. Jól esik kivált Cantal 
kereskedő józan, egészséges életbölcseségeit hallgatni. 
E Cantal kereskedő igen eredeti, igen szerencsés kézzel 
ábrázolt alak, melyet Szentpétery oly ügyesen tud visz- 
szaadni, mintha szándékosan számára írta volna a költő. 
Ily szerepekben neki nagy ereje van, s nem hiszem, hog>' 
volna magyar színész, ki vele e nemben mérkőzhetnék. 
Laborfalvi Kóza szinte sok ügyességgel adá a regényes 
Eugéniát, mind szerelmében, mind aggódásaiban. Fáncsv 
(Hamelin,) Telepy (Perencz,) Erkelné (Louise) jól tölték be 
helyeiket. Lászlónak Lamberg nem szerepe, komoly 
érzékeny szerepekben könnyen hamis páthosba esik. 
miként ma is, és hamis declamátióra téved. Szebekléhi. 

L. Jan. 13. Három rjfuszrnr, Víg;j. egy felv. Kisfaludy 
Károlytól ; A Kérők, Vígj. három felv. Kisfaludy Károly- 
tól. — Örvendünk a közönséget tudósíthatni, hogy vala- 
hára ismét Kisfaludy Károlyra is rákerűit a sor nemzeti 
színpadunkon. Nem tudom, ki ötletének köszönhetjük e 
ritka szerencsét ? Szinte jól esik az embernek, ha a nem- 
zeti színpadon nemzeti alakokat, és a színi czédulán 
némelykor a lefolyt évtizedek kedvencz írójának nevét is 
olvashatja. Toltak néhányan fiatalabb íróink között, kik 
professiót kezdtek csinálni Kisfaludy Károly drámaírói 
hitelének csökkentéséből. Humorisáltak, vagy sajátabban 
mondva, vizenyős elménczkedéseket koholtak, és magok 
által sem értett gáncsoló értekezéseket tartottak az 
elhimyt derék író emlékezetének elkeserítésére. Ki kétel- 
kednék szavaim valósága felől, forgassa meg Munkácsy 
Hajzolatait, s még egypár rövid életű tudományos és szép- 
irodalmi lapot, s meg fog győződni. De az idő megczáfo- 
landja, s nagy részben már is megczáfolá, az alaptalan 
véleményeket. Az elménczkedők, az irigyek - kiknek 
száma nálunk magyaroknál soha sem kicsiny, hol honfi- 
társaink érdeméről, dicsőségéről van kérdés - meg bír- 
ták ugyan szempillan tatig ingatni a közvéleményt Kis- 
faludy Károly iránt, de megdönteni őt a nemzet szere- 
tetében nem. Az irigyeket szegény humoraikkal együtt 
temetgeti lassanként a feledés, míg Kisfaludy iránt újra 
ébredez a részvét. Munkáinak legújabb kiadása várakozást 
haladólag jól kel, és a mai, szokottnál nagyobb, színházi 
közönség több ízben bizonyított tetszése, tanúsítják, hogy 
ö még most is kedvenczei közé tartozik a magyar népnek. 
Külföldieskedő uracskáink és azok, kik bár magyarok, 
tán írók is, és - ó szégyen ! - még sem ismerik a 
magyar szépirodalmat, nem gondolkodnak önerejűleg, 
csak utáncsevegői idegen ítéleteknek, szoktak még ma is, 
itt-ott, tudós arczkifejezéssel, szánakodó mosolylyal róla 
megemlékezni. De ezek kevés figyelmet érdemlenek, mint 
általában kevés figyelmet az okathin Ítélet. Kisfaludy 

Károlyról, meg vagyok győződve, még azon baráti is, kik 
eszközlői valának, hogy a nemzet buzgóbbjai neki emlé- 
ket emeljenek, nem akarnak semmi rendkivülit csincálni. 
Nem állíták soha, hogy ő Shakespeare vagy Goethe a 
drámában, lord Byron vagy Schiller a lyrában, Washing- 
ton Irsving a novellában, de hogy nálunk magyaroknál 
egyike a szépirodalmi jeles elméknek, kinek hatása a 
maga korában nagy volt, kinek nyelvünk és nemzetiségünk 
körüli érdemei tagadhatlanok, azok, kik a legközelebb 
lefolyt évtizedeket ismerik, szives hálával fogják meg\^al- 
lani. 1822-től 1831-ig hatott leginkább Aurórája, és 
I81í)-től egy évtizeden keresztül víg és komoly színművei 
által. Neve ez időkben ünnepelt név volt a színpadokon, 
zsebkönyvéből évenként annyi példány kelt el, mennyinek 
elkeltével mai zsebkönyveink nem dicsekedhetnek. A víg- 
játék halála óta intensive. egy lépést sem tett előre, a 
zsebkönyv-irodalom, mondhatni, belbecsre nézve talán 
még hátrább is lépett a legújabb időkben. Az Auróra job- 
ban kielégíté a maga korának kivánatait, mint az 1842-iki 
Nemzeti Almanach, vagy Emlény. Tisztelet az ily iró 
nevének, áldás emlékezetének ! mert «ki korának élt, az 
élt minden időknek, » az egyik alkotója vala azon roppant 
épületnek is, melynek elkészültén egy haladó nemzetnek 
csak későbbi unokái fognak talán örvendhetni. — A mai 
előadásban Megj^ery (Perföldi) és Laborfalvi Eóza (Lidin 
Bartháné (Lorányiné) és Telepy tűntek ki ; a többi részint 
hanyagság, részint szerepök kicsinysége miatt alul marad- 
tak a középszerűségen. Laborfalvi és Bartháné új oldalak- 
ról mutatták magokat. Amaz egy pajkos leányt, ez egy 
éltes matrónát jellemzőleg, sok ügyességgel, adtak. 

Szebekh'bi. 

LL Jan. 22. Ehaellözés. Színjáték 4 felv. Töpfer után 
ford. Lukács Lajos.- Sikerült jelenések, egykét érdekes, 
nem ügyetlenül rajzolt jellem ajánlják e művet; de van- 
jaak helyei beteg érzelgéssel teljesek, melyek elvitázhatla- 

núl bizonyítanák, lia különben nem tudnók is, hogy az, 
bár nem ügyetlen elmének, de német elmének terméke, 
mely e vétkes sajátságát ritkán szokta megtagadni. Az 
érzelmek legvalódibb, legszerencsésebb tolmácslója, vala- 
mennyi magyar nő és férfi szinészek közt, a derék Le^nd- 
vayné — ki hosszas betegsége után ma lépett fel ismét a 
közönség zajos tapsai közt - egészen a maga eleme s 
levegőjében mozgott és élt. Klára szerepe érzelgő és beteg- 
ségig kényes jellem ugyan, de olyan, melyben színésznő 
kitüntetheti magát, s így ebben föllépni Lendvaynénak 
nem volt szerencsétlen választás. Játéka sikerültnek 
mondathatik ; több megható s egy-pár megrázó pillanat 
volt benne. Az a hang, mely tragikai szerepekben éles 
fájdalommal metszi át a szivet, vígakban kedvességével 
tölti el a kedélyt, ismét csengett egész hajdani erejében és 
tisztaságában füleinkben. E hangban van Lendvaynénak 
főereje; hallottam színpadokról még nőibb, még csen- 
gőbb hangokat, de ennyi érzelemkifejezőt keveset. nem 
beszél elég értelmesen, hadar, elnyeli a végszótagokat, 
ezek neki pályája kezdete ótai hibái, melyektől fájdalom, 
alig fog már megszabadulni ; de nála gyakran egy ali, egy 
>inh(i, egy öröhhé stb. szó kiejtésében annyi érzetmélység, 
annyi lélek- ábráz ólat van kifejezve, hogy a kebel meg- 
flöbben reá. Ilyeket ma is lehete tapasztalni. Örömki- 
törésnek, kétségbeesésnek, a minden menekvést kizáró, 
lesújtó gyásznak ő ismeri hangjait és tudja hasznát venni. 
Tag- és szemjátéka igen kifejező, és sokszor igen jellemze- 
tes. Panaszai, összerogyása, elfásúltsága mai szerepében 
igen is élénk tanúi valának azon lélekkínnak, mely bel- 
sejében dúlt és metszett. Főleg azon jelenésben, midőn 
Klára elámíttatik nagybátyja által, hogy Sápiné neki nem 
édesanyja, az örömkitörés igen szerencsésen volt adva, és 
zajos tapsra is ragadá a közönséget. Adjon a magyar 
színészet jó nemtője folytonos egészséget e derék színész- 
nőnek, kit nélkülözni egyike volna a legnagyobb csapá- 
soknak, mi a magyar szinmüvészetet jelenleg érhetné, 

mert abban, hol Lcndvaynének ereje van, még nem lát- 
tunk semmi -sarjadékot feltűnni. Dicsérettel emlitendök 
még Laborfalvi Róza, ki ma egy anya szerepét (Sápiné) 
ismét nag>^ ügyességgel adá; és az örökké színpadon 
lakó Hiibenayné (Mathild), Szentpétery (Sápi sógora). 
Kifogásunk csak az egy Egressy Benjámin (b. Kegényesi) 
játéka ellen van, ki a különben is beteg érzelgésü szerepet 
még betegebbé tette. Semmi nagy dolgokat nem követe- 
lünk Egressy Benjámintól, ki, ámbár már jó rég tapodja a 
színpadot, még mindig a kezdők sorába tartozik, és nem 
is tartjuk iránta helyesnek az ítéleti szigorúságot, ugyan- 
azért éles bonczolgatás helyett inkább jóakaró tanácscsal 
szólunk hozzá. Vállaljon szerepeket, mennyiben ez tőle 
függ, kevésbbé kitűnőket, azokat tanulja meg szorgalma 
egész nagyságával. Tanuljon derék bátyjától, kinek 
tanácsaival élnie sokban igen üdves lesz, állni, járni és 
főkép kezeivel bánni, és tanuljon főleg a szónak értelmet 
és kifejezést adni, mert járni, ülni, állni, mozgani színpa- 
don és színpadon kívül különböző dolgok ; s általában ne 
akarjon egyszerre kitűnő színész lenni, mert ha valami, a 
színészi pálya az, mely megkívánja, hogy benne nyom- 
ról nyomra haladjunk s a szökni akarót keményen meg- 
bünteti Thalía. Szcbeldéhi. 

« 

Lll. Jan. 25. Coviolán, Szomorúj. 5 felv. Shakespeare- 
től. Fordíták Dobrosy és Egressy Gábor. — Egyike a 
nagy britt örök műveinek. A gondolkodó bámulatM telik 
el, mint tudja e nag}^ genius mindennek hasznát venni, 
mit neki a história nyújt. Mennyi hűség jellemekhez és 
eseményhez, és még is mi költői termék! - Valóban 
Shakespearenek e tekintetben is alig van vetélytársa. Mi 
kevés van e műben, a mire volna história, és e kevés is, 
mennyire az akkori idők és emberek szellemében van 
költve! Olvastátok Liviust és Halikarnassi Dionvsiost 
vagy Plutarcliot? Mindaz, mit ők Coríolánról megírtak, 
mi híven van e drámában visszatükrözve. A néjppel 

daczoló, azt megvető, és maga rendkívüli testi és szellemi 
erejében büszke és dicsszomjas patrícius Coriolán ; a 
nag}"8zerű római hölgy Vetiiria, a bosszúálló, de mégis 
fölemelkedett lelkű TuUus, a hatalomszomjas tribu- 
nusok stb., maga a forrongó nép, előttünk élnek és moz- 
ganak. Shakespeare, e mindenható bűvös, elhiteti veled, 
bogy ha volt Coriolán, ki Eómában azon zavargásokat 
okozta, melyeket a história feljjegyze, az nem lehetett más 
jellemű ember, mint ilyen, minőt Shakespeare élőnkbe 
állit; ha volt Volumnia, ki ez irtóztató fejességű patriciiist 
meghajtani bírta, az nem lehetett más, mint épen ez 
asszony, kit Shakespeare ily magasszerűen rajzol. Angolok 
mondják, hogy Shakespeare műveiből az angol históriá- 
nak egy részét legjobban lehet megtanulni. A históriai 
személyek lélektörténetét ő csodálatra méltó hihetőséggel 
tudja előállítani, s e lélektörténetben vannak megmutatva 
az okok és rugók, melyek az eseményeket előhozzák, és 
ezekből lehet a történetet niiintegy pragmatice felfogni. 
Shakespeare, ha történetíróvá képzi magát, épen úgy vált 
volna legnagyobb történetíróvá, mint a hogyan legnagyobb 
(h'ámairóvá lőn. - A mű a magyar közönség által tet- 
széssel fogadtatott, a mi igen örvendetes jelenet, habár a 
tetszésnek egy részét azon politikai szellemnek kell is 
tulajdonítani, mely e drámát keresztüllengi. Az előadás 
ahhoz képest, hogy színészeinknek itt nehezebb feladata 
volt, tűrhetőleg ment. Egressy Gábor játékában itt-ott erő 
és kifejezés volt, de az a méltóság, melyet Shakespeare e 
személynek ad, nem mindenhol vala visszaadva. A meg- 
kérlelési jelenetben pedig a játék nem eléggé motiválta az 
eseményt ; az beszélőbb és jelentőbb mimikát kivan, és a 
hangban több érzetmélység, több megindulás kifejezését. 
A szerepnek némely helyei meglepőleg jól sikerűitek, de 
az nem volt kerekded egész. Lendvaynak (Tullus) a jele- 
nés, midőn Coriolánt házába fogadja, sikerűit, s benső 
öröm és szívesség vala játékában Idfejezve. Laborfalvi 
Jlóza is dicséretes szorgalommal adá Volumnia szerepét. 



250 DRAMATURGIAI IRÁ0OK. 

EmlítÓBt érdemel még Szentpétery, ki a jókedvű gúnvos 
öreg (Menenius Agrippa) jellemét sok helyt jól kiemelé. 
A menetek és harczokban sok ügyetlenség jelei mutatkoz- 
tak, és általában el lehet mondani, hogy a comparseria 
rossz volt. A mű ugyan sok rövidítésekkel adatott, de 
közönségünknek a jót is csak így lehet éldelhetővé tenni. 
Felületesség időszakát éljük; mély dolgokat általában 
nem szeretünk, s ha a mély még hosszú is, akkor épen 
nem kell. Bár Hamlet, bár Lear is czélszerű rövidítések- 
kel adatnának. Szebeklébi. 

LIII. Febr. 1 1 . A vígjáték, vígj. 1 felv. Kisfaludy Károly- 
tól, és : TíidUíi} Livül kém^ vígj. 2 felv. Melesville és 
Duveyrier után ford. Csepreghy Lajos. — Két jeles mti, 
amaz régóta ismeretes és jó hírben álló nemcsak mag}w, 
de fordítva a német színpadról a német közönség előtt is ; 
ez egyike a párisi boulevardi színházak életteljes és poli- 
tikai vonatkozásaival csípő metsző darabjainak. Annál 
egyenetlenebb volt az előadás érdeme. Kisfaludy, játék- 
színünk valóságos apja, ki nemzeti és népi életű műveivel 
első szerzett bemenetelt a magyar Thaliának e, húsz év 
előtt még, mondhatjuk ugyancsak német városba, nem 
bírja színészeink, s kivált színésznőink kegyeit. Első és 
másod rangú színész nála másod rangú szerepben csak 
elvétve lép fel, a színésznők közöl pedig egy Lendvayné, 
egy Laborfalvy Róza talán azt hiszik, hogy kisded szerepet 
nekik adniok úerogáL Igaz, Kisfaludy mostoha volt kisebb 
vígjátékaiban a leányi szerepek iránt, ő jellemöket csak 
körrajzban veti oda, a cselekvény miattok s körűitök 
forog, de ők magok munkás részt abban ritkán vesznek; 
de épen azért e szerepek melyek magok magokat nem 
játszszák — különös pártolást, figyelmet igényelnek, s a 
mily kevés tapsot lehet velők nyerni, oly annyira ront- 
hatni el a darab öszhangzó hatását elhanyaglások által. 
Ez a Klára, ez a Póli csak könnyű kézzel odavetett alakok, 
de ki tagadná, hogy e kevés körvonal éles, s hogy Elek és 

Váry Lajos szerelmeik elégséges motiválására mind kettő- 
ket kedvesen, érdekesen kell, de lehet is — mert mire 
való a némajáték? — személyesíteni. Míg a^ ily szerepe- 
ket Lipcsei Klárára és Hubenaynéra bízzuk, kit azzal, 
hogy a színpadon lakatjuk, eddig is elkoptattunk, s gon- 
dolat nélküli rögtönzésre szoktattunk, s ha ez így megyén, 
saját vétke nélkül a modorozásba mind mélyebben és 
mélyebben elsülyesztünk ; míg, mondom, ezen csak vázolt, 
s azért az előadó által kifestést követelő szerepeket Lend- 
vayné és Laborfalvi Eóza előkelőleg visszautasítandják : 
addig e darabok fél érdeke, igen is, veszve leszen. De 
menjünk tovább. Váry Lajos kétszer jelenik meg, s ösz- 
vesen tíz szót szól, s így Szabó is jó reá. Igen, de Szabó, e 
kétszeri megjelenésében, s e tíz szóval is, melyet ö sarkan- 
tyús bokáinak húszszori összekocczantásával szaporított, 
lK)tránkoztató volt, botránkoztató e feszes, ügyetlen, szo- 
bában nem illő mozdulatokkal, e darabos, nyers kiáltások- 
kal : ő huszárnak, igen is, beillett, de nem huszárkapi- 
tánynak ; botránkoztatni pedig inas szerepében sem sza- 
lad. Minek fiatal színészt erején fölüli dolgokra kénysze- 
ríteni ? Udvardy Miklóst Megyeri adta, a derék Megyeri ; 
de ha a szereposztó azt hiszi, hogy a jó mindenütt jó, úgy 
csalódik. E szinte kisded szerep, a maga egyszerű, kedé- 
lyes háziságával Szentpéteryre nézett, s azért, hogy Sz. a 
második darabban is játszott, e terhecskét még könnyen 
viselhette. — A magok helyén voltak Kovácsné, Telepy, 
kik eleget tettek feladásuknak, és Lendvay (Elek,) de ki 
vagy fel nem találta magát körülállói közt, vagy kedvet 
nem hozott ma a padra, mi e kedvelt szinészszel ritkán 
történik. ma lelkével nem volt e darabban, s oly sebe- 
iben őrlötte le mondókáit, a szavalási helyek annyira nem 
voltak szavalva, hogy szerepének legalább fele elnyelve 
maradt. S mind ezek mellett is a vígjáték jól mulatta a 
kis közönséget. — A második darabnak, mely szinte élénk 
tetszéssel fogadtatott, előadásáról több kedvezőt mondha- 
tunk. Ennek középpontja Szentpétery, a könnyelmű, de 

öszitite lelke egész erejével jó, kedélyes, és szigorúan 
l>ecsületes Perrin Mihály lelkipásztort, e jellem egész 
nyíltsága, egyszerűsége, melegsége és élénkségével szemé- 
lyesítette, mely tulajdonaival számtalan furcsa belyzetbt' 
jö, kivált mint tudtán hiiiíl lóm a rendörminister bnreaii- 
jában, de melyekhez Szentpétery szerencsés tapintata 
kívántatik, nehogy a jelenetek bohózati színt nyerjenek. 
S ki kell egyszer mondanunk, hogy mi e színészünket 
nemcsak azért tartjuk kitűnőnek társai között, mert min- 
dig egész lélekkel, szeretettel és szorgalommal működik: 
az emlékezeti gyarlóságok ellenére is mondom: szorga- 
lommal, mely nemcsak a jó memorizálásban mutatkozik, 
ámbár ez első sine-qua-nonja a jó játéknak ; - hanem 
azon valóságnál fogva is, melylyel jellemeit, a szorosan 
komolyakat és csupa érzékenyeket kivéve hol modorba 
esik előállítja. Ö bii-tokában van azon művészi nyuga- 
lomnak és önmegtagadásnak, mely őt minden taps utáni 
kapkodáson felül állítva, a költő eszméjének rendeü alá 
szeszeit, s inkább hű akar lenni, mint megtapsoltatni : p 
épen ezért annál biztosabban tarthat elismerésre számot, 
minél kevésbbé vadászsza azt egyéb, mint helyes, mint 
szabad eszközökkel. Bizonyos nemesség alapja van e szí- 
nész lelkében letéve, mely őt aljassá nem engedi lenni 
soha, úgy hogy még bohózatban sem sérti meg a kényesb 
érzetet; s ez óvja meg attól is, hogy oly jellemben, milyen 
a Perriné a mai darabban, szerencsésen elkerüli azon 
sziklát, melyet kevés kerülne el: miszerint nevettünk 
ugyan kedélyes egy ügy űségén, egyszerűségén, de eg}'szer-, 
smind szeretjük őt, s megkülönböztetvén benne lelke 
erkölcsi egészséges és szeretetreméltó magvát, a viszo- 
nyok furcsaságától, melyekbe ismeretlen terrénumon jö: 
ezeket igen is, de öt nKtjffíf nevetségesnek nem talál- 
juk. Fouchét, Napóleon híres rendőrministerét, s pro- 
totyponát minden rendőrministereknek. Udvarhelyi nem 
})írta meg ; ő azt a kedélyességét, melylyel a hideg és álnok 
státusember, kinek nappala és éjjele, s lelkének minden 

gondolatja csak őrhivatalának van szánva, hol befolyása 
jő kérdésbe, a cselszövénytől sem idegenkedik, s egy 
készülő összeesküvést, mely argosi kémgépezetének figyel- 
mét elkerülte, egy mesterségessel is kész pótlani, nehogy 
a fölfedezés érdemétől elessék : e rögtönzött kedélyességét 
Udvarhelyi jó pénznek vévén, oly kettőséget hozott Fou- 
eliéba, mely abban nincsen, s így ferde hatást eszközlött, 
mi által mind a Perrineli első jelenetben levő komikumot 
csökkentette, mind a biireaui jelenet, melyben a szerzők 
nem részvételt, hanem kárörömet akartak ge ijeszteni a 
megszorult Fouché ügyén, elvesztette élét. László (osztá- 
lyos főnök) most is, mint többnyire, szeretettel és szor- 
í?alommal játszott, s a bureaui jelenetekben Szentpéterj^-' 
vei derekasan együvé munkálkodott. Szerdahelyi (i^rnard) 
játékán állapotjának színe hiányzott. Erkelné (Teréz) 
éldelhetlenné tette beszéde betanult nótájával a jelenése- 
ket, melyekben résztvett; de annál inkább tüntette ki 
magát arany szegélyű pomparuhájával, mely a szerény 
lakhoz, pénzetlenséghez, ebédetlenséghez vajmi rosszul 
illett. Egyébiránt a — nem beszédben, hanem csevegés- 
ben (Udvarhelyit kivéve) régi virtuositásokat majd mind- 
nyájan ismét bebizonyították színészeink. Magyar szi- 
nész szája s szélmalom közt valóban kevés a különbség. 
ArticuJálf beszédet, tiszta, érthető beszédet, beszédet, mely 
a kiáltozás és halkság közt élvezhető közepet tart, beszé- 
det, mely mindig a nézőhelyre szolgáljon, kívánni a mie- 
inktől nem lehet. Hát még azt, hogy szépen ejtsék e szép 
nyelvet, hogy hibátlanul szóljanak ! ha ugyan a nyelv- 
hibák az ő, s nem az író rovására valók. Ma legalább 
mindenfélét hallhattunk : szóljAL, világközepettE, el nem 
fogom árulANDani, az első napKOE agyon búsulná ma- 
gát s t. efféle ; pedig e darab az akadémia Színműtárából 
való. Szebeldchi. 

LIV. Febr. 17. A szef/éiH/ költő. Dráma 1 felv. Kotzebue 
után Fekete Soma. Ezt követte; Örökké. Vígj. 2 felv. 

Scribetől. Fordította Csató Pál. A jámborság ésszívreható 
együgyÜHég ezen példányát, Kindlein Lőrincz poétát, 
Kotzebiie a legnagyobb következetességgel állította elő, s 
ha talán hihetetlennek látszik, hogy üatal hölgy ily gyá- 
moltalan embert szeressen, meg kell gondolnunk, hogy ez 
mind igen régi dolog, mit nem látunk, mi csak elbeszél- 
tetik, mi még sem teljességgel lehetetlen, ha a most lélek- 
ben és testben gyarló s megtört embert fiatal korába kép- 
zeljük vissza, s a szerencsétlen hölgyet azon kénytelen- 
ségben, hogy közte s az öngyilkolás között kellé választa- 
nia. Ennek ellenképűi adta Kotzebue a kofát, kinél a költő 
szállásolt. Ezen zsémbes és kapzsi asszonyság azonban, ki 
nem forgatja a költőt optimismusából: ő még szállás-asz- 
szonyát is jó asszonynak tartja. Meg kell jegyeznünk, 
hogy itt nem valóságos költőröl van szó, hanem csak egy 
szegény Írnokról, kit a kénytelenség versiróvá tett. Valódi 
költő életéből egészen más jeleneteket követeltünk volna. 
Nem is kellene őt költőnek, hanem csak poétának nevezni, 
mely név a közéletben mindig némi szánakozással vagy 
gúnynyal mondatik ki. - Lendvay (a szegény költő) 
eleinte igen fiatal volt e szerephez, de mind inkább javult, 
s végre egészen helyzetéhez illőre változott. Előadása min- 
den dicséretet érdemel, s ennek köszönhetni, hogy a 
különben kevés külső mozgású darab közönségünk előtt 
érdekessé válik. Igen megható volt örömének kifejezése, 
midőn leánya, kinek létét nem is tudá, magát felfedezi. 
Az ily kitörésekben sem sokat, sem keveset tenni, a nehéz 
dolog, s ez Lendvaynak sikerűit. Kovácsné (Zsuzsi) szere- 
pének megfelelőleg játszott ; az ilyek az ő szerepei, ezek- 
ben ő otthon van, mint tán egyike sem színésznőinknek. 
Lendvaynén (Teréz) nem tetszett ki folyvást azon öröm s 
fájdalommal teljes részvét, melylyel atyja sorsa iránt len- 
nie kell, annak a tettetésen is keresztül kell sugárzania. 
Való, hogy ezt oly kevés szavú szerepben s többnyíre hall- 
gatva kimutatni nehéz, de oly színésznőnek, mint Lend- 
vayné, nem lehetetlen, s én láttam egy párszor külföldi 

színésznőktől más színpadokon e kívánatnak megfelelő 
játékot. Az Örökkében Lendvaynét (Mathild) régi erejében 
láttuk. Ugyanaz a kedvesen csevegő, élénk vidor kis 
leányka volt, kit olvasóink az Athenaeum régiebb króni- 
káiból is ismerhetnek már. Orrhangjai gyérebben hall- 
hatók, s így biztos reményünk lehet tökéletes kigyógyulá- 
sához. Egressy Gábor (Ferdinánd) játékában jellem és 
kifejezés volt, de a játék elején beszéde ismét érthetetlen, 
s mozgásaiban ismét szabálytalanság. Ügy látszik, mintha 
tüzében elfeledkeznék testéről, tagjairól, s ekkor igen 
horgadtnak látjuk őt indulatos hajlongásaiban, s igen 
szétrakottnak tagmozgásaiban. Egressy színészeink között 
a fesztelenebbek közé tartozik, vagy jobban szólva a leg« 
kevésbbé affectáltak közé, délezeg és szilaj mozgású, de 
mindez csak helyén és módjával jó ; a fesztelenség ne fék- 
telenség legyen, s az afifectálatlanság mellett ne feledjük 
mozgásaink- s állásainkban szabályosak lenni. Egressy t 
eg}^ébiránt igen nyomta Szabóné (Bérczy Amália) já- 
téka is — ki ma ismét vendégül lépett fel. — Nem örö- 
mest, de ki kell mondanunk, hogy e hölgytől a természet 
csaknem mindent megtagadott, mi jó színésznőben meg- 
kívántatik, 8 hogy azt a szorgalom sem ügyekezett kipó- 
tolni ; tanú még mindig hiányos magyar beszéde s gyarló 
szavalása, mikben annyi év óta, magyar színen lévén, 
haladhatott volna. Említenünk kell még Szilágyit (Dávid), 
mint valódi képét ^ egy régi hű és becsületes szolgának, ki 
magát a családhoz számítván, tartózkodás nélkül avat- 
kozik annak dolgaiba. Már többször említtetett, hogy az 
anya szerep jobban állana, mint az atya, vagy legalább 
ebből a térdeplést ki kellene hagyni. Ki lehetett azon 
bölcs, ki az asszonyt férfivá változtatta? Szebeklébi. 

LV. Febr. 20. Fiesco. Szomorúj. öt felv. Schillertől. 
Ford. Nag}' Ignácz. — Az előadás középszerűnek mond- 
ható ; kevés ügyekezet, kevés kedv a játszó személyzetben. 
Lendvaynak a czimszerep sokkal jobban sikerűit már, 

mint ma. Valami ujj ongásf éle (szeretnék rá nemesebb szót 
találni, de nem tudok eléggé jellemzőt) van Lendvay sza- 
valásában, melylyel ő emphasist akar adni beszédének, 
felkapva néha egyes mondást, néha egyes szót, többször 
pedig a szó vég tagját. Ha e modor mert nem egyéb 
az - valósággal adna is erőt és kifejezést a beszédnek, 
mit tagadni vagyok bátor, mert monotoniát szül, minden 
esetre kellemetlen a fülnek, és gyakran elvész benne mind 
az articulátió, mind az értelem. Néha, mikor igen készülve 
lép fel, kevésbbé venni észre beszédében e hibát, de ba 
szerepe igen nagy mint ma is — vagy nincs eléggé 
készülve, nem gondolkodott minden szó értelmén, akkor 
ezen hamis intonátiók igen sűrűen jelentkeznek beszédé- 
ben. A derék Lendvaynak, ki oly sok ügyességgel bir a 
játékban, ki mai szerepének is némely helyeit oly dicsére- 
tesen tudta kiemelni, ügyekeznie kellene magát megsza- 
badítani e szavalási hibájától, mert a beszéd tisztaságát, 
a szavalás helyességét nem szűnünk folyvást és ismételve, 
mint leglényegesebb részét a színészetnek, ajánlani, s 
mint olyas dolgot, mely színházunkat országos fontossá- 
gúvá főkép teszi. Egy része Lendvay mai beszédének az 
annyiszor megrótt rossz állások miatt volt érthetetlen. 
Azt kell hinnünk, hogy színészeink nem ügyekeznek meg- 
győződést nyerni a felől, hogy valósággal (egyet kettőt 
közölök kivéve) érthetetlenül beszélnek, különben ba 
átlátnák ennek igazságát, lehetetlen elhinnem, hogy iie 
törekednének minél tisztábban és hangosabban szólni, s 
oly állásokat venni, melyekben beszedők el nem vész, 
mert az érthetetlen ség lesz, ha folyvást így halad, megölő 
betűje a magyar színészetnek. Mai helytelen állásaiból, 
melyek érthetetlenséget okoztak, csak egy nevezeteset 
emelek ki. Midőn a fellázadt genuaiak berontanak Fiesco 
teremébe és elmondják neki, mit a Doriák velők elkövet- 
tek, s erre válaszúi Fiesco egy mesét beszól el az állatok 
országában történt lázadásról, a mesét székre ülve mondja 
el Lendvay, hátat fordítva a genuaiaknak, de lueszed köz- 

ben egy pár kérdést kellvén intéznie hozzájok, ekkor 
kénytelen feléjök fordulni, mert az csak még sem volna 
lehetséges, hogy a kérdező ne ahhoz forduljon, kihez a 
kérdést intézi. Megfordult tehát Lendvay, s e megfordu- 
lásból több helytelenség következett. Egyik az, hogy csak- 
nem egészen hátat kellé fordítani a közönségnek, mit csak 
felette ritka kivételkép szabad; másik az, hogy azon 
féligmeddigi megfordulásból a test igen dísztelen helyze- 
tet nyer, és minthogy ezen megfordulás vagy három ízben 
ismételtetik, a széken ülőnek valami furcsa feszelgése 
támad belőle ; harmadik az, hogy fejét elfordítván a 
közönségtől, egészen hátra beszél a színfalaknak, s a 
beszéd a közönségre nézve érthetlen siket hanggá válik. 
E mese elmondása már egy párszor élénk tapsokat szerze 
Lendvaynak, ma pedig - a kecskebakok említésére tör- 
tént kaczagást kivéve — meglehetősen érdek nélkül hang- 
zott el, mit tagadhatlanúl rossz állásának tulajdoníthat 
Lendvay. Nem jobb volna-e e jelenést úgy rendezni, hogy 
a tizenkét genuai félkörben állván, Piesco a maga székét 
a félkör vonalába tenné, úgy hogy hat genuai jobbján, 
hat pedig balján állana meg. Ekkor örökké arczczal volna 
a közönség felé ; beszédéből semmi sem veszne el, és meg- 
mentené magát a dísztelen feszelgő üléstől. Csak egy kis 
gondolkodás a próbán, azonnal segíthetünk magunkon, 
mert ilyesmit próba igazíthat el. De mikor lesznek a mi 
sziriészeink próbái valóságos művészeti próbák? E tekin- 
tetben gyökeres reformokat kellene az országos igazgatás- 
nak behozni. Még egy botránkoztató dolgot kell ez alka- 
lommal érintenem. Még nem emlékezem, hogy azon jele- 
nés, hol Fiesco Júliát, Imperiali grófnét, megszégyeníti 
azzal, hogy a maga előtt térdeplőt nejével láttatja, nem 
emlékezem, mondom, hogy e jelenés csak egyszer is 
sikerűit volna színpadunkon. A kárpit, mely Fiesco nejét 
rejti, soha sem lebben fel annak idejében, hanem sokkal 
később, mint kellene. Ma pedig e jelenés valóságos kraj- 
czáros komédia lett, s Imperiali grófnónak térdelve kellett 

B^jza. V. 17 

várni, hogy a kárpit fellebbenjen, Piesco neje őt meg- 
lássa, és megszégyenüljön. Már a kárpit is igen későn 
lebbent fel, és oh furcsaság ! Fiesco neje (Lendvayué^ 
nem is volt mögötte, hanem csak mintán fellebbeut, 
azután kullogott elő valahonnan. Nem tagadhatni, hogy 
az ily balgatagságot főkép az inspiciens ügyetlenségének, 
vagy hanyagságának kell tulajdonítani, a miért ő bünte- 
tést érdemlene ; de Lendvayné sem egészen menthető, 
kinek, mint értelmes színésznőnek, tudni kellene, mitől 
függ c jelenés hatása, s a szempillanatot a kárpit megett 
kellene várnia. Laborfalvi Róza (Imperiali grófné) játé- 
káról csak azt mondhatjuk, hogy tűrhető volt, de azt, 
hogy kielégítő, nem. Lendvaynét (Fiesco neje) nem tudom 
mi leltei^ játéka kedvetlen, lankadt, szavalása monoton, 
beteg nő beszédéhez hasonló s nagyobb részint érthetet- 
len volt. Bartha (Gianettino) szokott szerep-nem tudása 
miatt habozó, aggodalmas, súgóra tekintgető játékkal tette 
külön))en komoly szerepét víggá és bosszantólag mulatsá- 
gossá, ^[egyeri (Lomellino) szinte készületlen volt. Szent- 
pétery egészen visszaadá Yerrina komoly, nagyszerű jel- 
lemét, de szavalásában komoly szerepeknél mérsékelni kel- 
lene pathetikus beszédét. Szerdahelyi (Calcagno) csak tes- 
tileg volt jelen, figyelmével nem. Mikor társa Sacco (Zsi- 
vora) figyelmessé tévé Verrina szobájában a földön heverő 
kardra. Szerdahelyi felnézett a karzat felé, és szemeivel 
ott látszott keresni a kardot. Kielégítő csak Muley Has- 
sau szerepe volt Fáncsytól. Az elméncz, sürge, ügyes és 
találékony eszű szerecsen igen híven és jellemzeteseu 
ál)rázoltatott élőnkbe. E szerep, látszik mindenből, Fán- 
csynak stúdiuma volt ; ő annak lelkébe hatott, megérté 
és felfogta ; ez oka, hogy mindig oly dicséretesen szokta 
adni. Szcheh'léhi' 

LVI. Febr. 23. Lázár a pászfor. Dráma négy felv., eg>' 
fel vonású előjátékkal, Bouchardy M. J. után franeziából 
Sarlay Ferencz. — Ki tudni óhajtaná, mi az, mit mi 

Egiessy Gábor játékában testmozgás tekintetében rossza- 
lunk, azt figyelmessé teszszük Lázár szerepében — melyet 
Egressy Gábor szokott adni — két jelenésre. Egyikre, 
midőn Lázár pásztor 15 évi szótalanság után letérdelve 
elmondja, miért színié magát oly hosszú ideiglen némá- 
nak; másik midőn a fény felvillanását várja, mely Ju- 
liano kapitány megszabadulásának jele. E két jelenésben, 
kivált ez utóbbikban, oly minden szabály, minden szép- 
ség, minden művészi nemesség nélküli tagmozdulatokat 
fog látni, melyekre, ha valódi műértő, vagy ha nem is az, 
de szemei szebb formákhoz vannak szokva, elámuland, 
s annál inkább, mert lehetetlen el nem ismerni, hogy 
Egressy Gábor egyike a legszorgalmasabb, leggondolko- 
dóbb, legolvasottabb magyar színészeknek, és nem hiszem, 
bogy társai közt volna valaki, ki nagy obi) szeretettel 
csüggne a művészeten, oly szenvedélylyel űzné mestersé- 
gét, mint ő. Az ő játékában némely momentumok egyszer- 
másszor annyira sikerűinek, hogy az ember meglepetik 
általok : neki vannak szerepei, melyeket egészben véve, 
némi hiányosságok mellett is, öröm nézni. S íme, e sok 
ügyességű színész néha, ha szeszélye úgy hozza magá- 
val — mert szeszélyesebb színésze nincs a nemzeti szín- 
háznak — oly dolgokat csinál, melyek minden aestheti- 
kaí szépségnek körén kívül vannak. Midőn ő mint Lázár 
pásztor kétségbe kezd esni, hogy a várt fény felvíllanand, 
leveti magát a földre, összezsugorodik, mintha valami 
gyomorbetegség kínzaná, két tenyerét feje liátuljára lapítja, 
két könyökét arczulata előtt összenyomja, lábai feszenge- 
nék, derekát megcsavarja, mint forgószél a bokrot, majd 
ismét kezeível hol térdeit öklözi, hol a levegőben hadonáz 
és gégeszakadásig kiált. Szóval, mi egy kétségbe esett 
ember mozgásaiban nem szép, mindazt ő híven vissza- 
adja; annyira, hogy a műértőnek azt kell e játékra mon- 
dania: ha van színfalszaggatás, az nem lehet egyéb, 
mint ez. Ily játékban tökéletesen el van felejtve azon fő 
szabály, hogy mindennek, mit színpadon színész véghez 

17* 

visz, életvalónak kell ugyan lennie, de a mellett szépnek 
is, vagy legalább nem rútnak, s a szépség rovására élet- 
hűnek és valónak lennie nem nyereség, mert itt van a 
határ, melyen túl a művészet országa megszűnt. Ha volna 
valami hogarthi ügj^ességű festő közöttünk, méltó volna 
egy pár ily momentumot színpadi jelenéseinkből levá- 
zolni, hogy megmutatván színészeinknek hű képmásukat, 
kérdezhetnők őket, vájjon az ilynemű attitűdök is a szép- 
nek iskolájában tanul tatnak ? Egressynek ez általam 
említett két jelenését mindig nagy taps szokta követni, mi 
természetes, mert a nagy közönség, a zajgó, nem gondol- 
kodik, zajos játékokat és különösségeket szeret, és szereti 
a meglepőt. Nem lehet tagadni, hogy a zajjal kitörő 
kétségbeesés, rendkívülisége miatt, merész mozgásokat 
föltételez és enged meg, és mi a merészebb mozgásoknak 
nem szólnánk ellene, ha azok egyszersmind művészileg 
szabályozottak is volnának, hanem szólunk csak a túlzás 
ellen hangban és mozdulatban, melyek dísztelenségig 
mennek, melyeknek csak az híja még, hogy a színész 
magát földhöz verje. Annyi eszköz van az emberi testen, 
melylyel lélekállapotokat ábrázolni lehet : szem, száj. 
egész arcz, annak minden izma ; kéz, láb, minden kimon- 
dott szó és hang ; sőt még a ki nem mondott is mennyi 
jelentésű sok esetekben ! s ennyi eszközökkel nem lehetne 
díszesebben ábrázolni kétségbeesést ? nem lehetne oly 
módon, hogy az kétségbeesés is, és művészet is legyen 
egyszersmind'? Minthogy többször láttunk kétségbeesést 
külföld nagy színészeitől, mely egyszersmind művészet is 
volt, s ismerjük e részben alehetség határait, nem tudunk 
magvmkón segíteni, és sehogy sem képes tetszésünket 
megnyerni a puszta hánykolódás, mely zajt ugyan nagyolj 
csinál, de sokat nem fejez ki, és gondolkodót meg nei 
ragad. Én azt hiszem, hogy a művészet mégis csak máí 
mint az élet ; ha a művészet az élet dísztelenségeit, rain*j 
(lennapiságait nem tudja czélszerűen megneniesíteni, s ii 
által lelkemben egy szebbnek, dicsőbbnek sejtését fil 



MAGYAR JÍTÉKSZÍNI KRÓNIKA. ^61 

ébreszteni, akkor mi becse lehet a mű veszhetnek ? Színész- 
nek az indulat, szenvedély leghevesebb pillanatában is 
tudnia kell, mit cselekszik, és uralkodnia bírni magán, 
különben örök veszedelemben forog, ho^y a legtragikaibb 
momentumok eltorzulnak kezei közt. Öntudattal tenni 
minden mozdulatot, öntudattal és kiszámolással ejteni 
minden hangot: másként egész mtivészkedésünk szem- 
pillanatok bizonytalan sugalmain épül. Egressy Gábor 
kétségkívül olvasott szinészeti theoriákat csak annyit, 
mint akármelyikünk; gondolkodott a színészet minden 
ágairól — minthogy gyakorló művész — többet mint 
sokan közölünk ; olvasott kétségkívül Engel Mimikájában, 
Seckendorfnál, Thürnagelnél, hogy többeket ne említ- 
sünk, a tagmozgások kerekdedségéről, a szögletek kerü- 
léséről, bizonyos hullámvonalakról stb. eCF. ; s íme mind- 
ezen olvasás, ezen gondolkodásnak mi kicsiny eredménye 
van ott, hol magát indulattól engedi elkapatni. Azt gon- 
dolná az ember ilyenkor, Egressy Gábor nem olvasott, nem 
gondolkodott, nem tud semmit az egész testi szónoklatról, 
mert mindazt, mit ő az említett jelenésekben csinál, 
kiabálva és hánykolódva, sine lege, sine fine, épen úgy 
meg tudná csinálni akármi kissé eleven mozgású kezdő 
színész, ki egyébiránt talán még arra sem méltó, hogy 
Egressynek, mint mondani szokás, saruszíjait megoldja. 
Ez taníthat bennünket, hogy még szabályokat tudni, 
felölök gondolkodni sem elég, s hogy néha igen jól tud- 
hatjuk, hogyan kellene, de tudományunkból nem min- 
dent birunk valósítani. A lelket és testet egyiránt kell 
hatalmunkba keríteni így tanít Goethe - ha akarjuk, 
hogy a mit elméletileg kigondoltunk, gyakorlatilag végbe 
vihessük. Ne tartsuk azért fölöslegesnek a kritika emlé- 
keztetését s intéseit, oly kritikáét, mely nem követelő, 
mely nem rossz szándékból jő, mely elmondhatja magáról, 
mint Tacitus : sine ira et studio, quorum oausas procul 
habeo. A rossz szándékú kritikát, kivált ha tudós arczczal 
és követelésekkel lép fel, figyelem nélkül lehet hagyni. 

A claral) előadása különben tűrhető volt, ós Egressy is, 
kivéve a megróttakat, jellemzőleg játszott. — A czímet 
véleményem szerint, lAzáv pásztorra, kellene változtatni, 
mert « Lázár a pásztor » épen oly magyartalan, mint 
Horvát Pál a kapitány, Horvát Pál kapitány helyett. 

Szebeklébi. 

LVn. Márcz. 5. Lánvz. Vígjáték öt f elv. Irta Seribe, for- 
dították Vajda Péter és Nagy Ignácz. — Igen érdekes mű 
és egyszerű meséje mellett is helyezetek, jellemek, indu- 
latok és szenvedélyek hű ábrázolata által nagy hatású, de 
felette gondos játékot kivan, s finom tapintatot a szinc- 
szekben, hogy minden jelességei kiemeltetvén, a néző 
jól felfoghassa. Vannak benne helyezetek és jelenések, 
melyekben sok némajáték, sok testszónoklat kívántatik. 
A mai előadásban leginkább László (Ballandard) játéka 
tűnt ki. a meghunyászkodó, nevetségig alázatos, de 
mégis nagyravágyó, azaz kitűnni óhajtozó ügyvédet, ki 
különös zagyvaléka az együgyűség, baráti hűség és 
ragaszkodásnak, a szolgálati készségnek, s kiben minden 
együgyűsége mellett némi ügyességek is vannak, ki 
másokat, a nélkül hogy maga is tudná, sok zavaroktól 
ment meg, kire mindenki hazndságait rá meri fogni, s o 
elég bárgyú ezeket tűrni, sőt még el is vállalni; ezen 
különös zagyvalék-jellemet, melyet azonban Seribe igen 
sajátságossá és érdekessé tuda tenni, László nag}^ ügyes- 
séggel adá, s ma ismét taniisítá, mi haszonvehető tagja ö 
színházunknak. Lászlónak egyik kitűnő érdeme az is, hog>' 
bár beszéd-orgánuma nem tiszta és szokni kell hozzá 
de úgy tud vele bánni, hogy beszéde, szavalása mindig 
érthető, azaz érteni minden általa kimondott szótagot. 
Különben, e derék fiatal színészben hiányosságok vannak 
még test-, kivált kézmozgási és szavalási tekintetben is, 
miket ajánlunk neki folytonos stúdiumul. Beszédében sok 
a hamis intonátió, sok az üres páthos; mozgásaiban 
annyi a felesleges actió, hogy két harmadát, kivált kéz- 

mozgásainak, elhagyhatná. Dicséretesen játszanak még 
Lendvay (D' Albret) és Szentpétery (Clerambeau), Lend- 
vayné (Luiza) az indulatfestő helyeket jól, a többit igen 
középszerűleg, Hubenayné (Alina) elég kedély ly el, de e 
színésznő víg szerepekben járás-keléseit nem tudja mér- 
sékleni; sokkal többet mozog mint kellene, Bartha (De 
St. Geran) szokás szerint nem tudván szerepét, örök 
zavar, aggodalom és habozásban volt, és sok jelenésekben 
nemcsak hogy a szó teljes értelmében semmit nem vala 
képes építeni, hanem még társai játékát is akadályozá, 
rontá. — Nézők nagy számmal voltak, s ha a játék jöven- 
dőben szorgalmasabb leend, e vígjáték kedvencz darab- 
jává válhatik a közönségnek, de jól iparkodjanak színé- 
szeink, mert a mű igen gondos játékot kivan. 33S. 

LVin. Márcz. 28-dikán. — Félre a komor arczokkal ! 
Beállott a színház új éve, és így nem lesz helyen kivüli, 
sőt igen illő, némely jó kivánatokat és örvendezéseket, ez 
intézetet illetőket, elmondanunk. Örvendünk legelőször is, 
hogy a magyarok istene hosszú időn (másfél éven !) át a 
nemzeti színházat nem engedé megbukni. Adjunk érte 
hálát, mert egyedül az ő műve volt ; mi emberek keveset 
fáradtunk a bukás gátlásában, sőt talán még ügyekeztünk 
is bekövetkeztén, mert a mi kis pénzecske kezünkbe gyűlt, 
annak iparkodtunk nyakára hágni ; elköltöttük biz azt 
szép tisztességesen torkokra és gégékre. Abban pedig, 
hogy az intézet erszénye dagadjon — bár szüntelen nyel- 
vünkön hordjuk ez erszényt — nem nagyon remekeltünk, 
mert fizettünk ugyan mindenkit, kivált ha dúdolni tudott 
egy kicsit, meglehetős jól, csak a közönséget nem fizettük 
avval, a mit talán tőlünk várt volna. Örvendjünk és adjunk 
hálát, hogy a lefolyt másfél év alatt egy kitűnőbb színészt 
sem veszíténtel, s mindnyája ép egészségben él. Operis- 
táink közöl sem halt meg, hála istennek, egy sem : de 
nekik nem is igen volt joguk halálra, mert az éneklésben 
egyik sem erőltette meg magát nagyon. Örvendünk az 

igazgató uraknak is ép egészségén. Egészségesek ők két- 
ségkívül, mert kinek közölök másfél év előtt nem volt ősz ^ 
haja, az az igazgatási másfél év alatt sem őszült meg 
igazgatói terhes gondoktól. Eddig tart örvendezésünk; 
most kívánunk a nemzeti színháznak, e beállott új évben, 
sok szépet és jót : sok szép nézőnéket, és sok jó előadást. 
Kívánjuk, hogy ez erőszak és fejesség-építette ház erősen 
álljon, s fölépülésének hatodik évében valahára már ki is 
meszeitessék. Kívánjuk, hogy a légszesz benne soha többé 
meg ne fagyjon, mint a múlt télen történt, mint híre van. 
Kívánunk az igazgatóságnak állandó egészséget, s minél 
épebb testi és lelki szemeket, mert színháznál sokat szük- 
séges meglátni. Kívánjuk nevezetesen hogy napról napra 
jobban átlássa e nemzeti intézet nagy czélját, melyet a 
színházalapító törvény e szavakkal fejezett ki: «A jól 
elrendelt játékszínnek a nemzeti kifejlődésre, a nyelvpal- 
lérozásnak előmozdítására, s az erkölcsiség ez által is 
bővebb kimívelésére az országos rendek által elismert 

jótékony hatása tekintetéből határoztatott » Kívánunk 

továbbá az igazgatóságnak vas türödelmet, mert ez első 
szükségei közé tartozik minden igazgatónak ; vas türödel- 
met a személyzet rendben-tartásában, és nem vas, hanem 
csak kis türödelmet idegen ítéletek és vélemények kimon= 
dása iránt, mert szólni a színház igazgatásáról, és véle- 
ményt mondani, mindennek van joga, ki a 450,000 forint- 
hoz egy pár krajczárt adózott, és szólni hasznos is, mert 
néha avatlan is mondhat okosat, miután az úristen az ész 
kiosztásában nem rang szerint, hanem demokratice proce- 
dál. Kívánjuk, hogy soha eszökbe ne jusson a nemzeti 
színház igazgatóinak a vélemények kimondását bármi 
úton gátolni, mert a kimondott vélemény soha nem árt — 
ha alaptalan, magában összerogy, vagy ledöntetik; ha 
alapos, használ — a ki nem mondott, a magába fojtódott 
ellenben erőszakos és romboló lehet, mint ágyúba töltött 
lőpor. Óhajtjuk tehát szivünkből, hogy ily szennytől 
örökké tiszták maradjanak, és a jövő országgyűlés által 

melynek sáfárkodásaikról számolni tartoznak, e tekintet- 
ben hószínű fehéreknek találtassanak kezeik. Szinészeink- 
től pedig kivánunk és várunk több szorgalmat, és több 
kötelességérzetet ; kivánjuk, hogy minél inkább becsüljék 
állásukat, s országos-intézet tagjai levén, magokat erköl- 
csileg is (igyekezzenek megkülönböztetni, s úgy viselni, 
hogy minél inkább kitessék, miképen ők becsülik magokat 
és egymást is. Kivánjuk, hogy leikök napról napra jobban 
hozzá szilárduljon a kritika tűréséhez, mert színésznek 
kritikától nem lehet menekednie; első föllépésétől utolsóig 
sarkában van az, olyan mint az ég, mely mindenhová 
kiséri a vándort, és mindenütt látja ; beszél élő szóval, 
vagy betűkben, hamisat és igazat, jót és rosszat, s utoléri 
a szinészt, mint a Nemesis, fusson bár előle Pestről Kolos- 
várra, Kolosvárról Nádudvarra. Operistáinknak kivánunk 
csengést többet hangban mint érczben, és várunk tőlök 
több üg}"-, mint pénzszeretetet, több lelkiösmeretet mint 
követeléseket. Végtére, a színháznak minél míveltebb és 
józanabb közönséget, mely megkívánja ugyan magáét 
szigorúan, s magán paczkázni sem igazgató, sem színész, 
sem énekes által nem enged, de kelleténél és lehetőnél 
többet nem is követel ; és legvégtére kérünk istentől belátó 
és becsületes hírlapírókat, kiket pénz, szép ajkak mosolya, 
ingyenbelépti jegyek, kérelem és ijesztés eltántorítani nem 
bír a tiszta igazságtól ; kik egyedül az ügyet tartják sze- 
meik előtt, és oly szent becsületességűek, hogy meggyőző- 
déseiken kivül egyebet papirosra írni irtóznak. 09. 

LIX. Márcz. 29. A fehérek. Dráma öt felv. írták Malefille 
és Artigues. Ford. Egressy Benjámin. - - Bármennyit 
beszéljünk az új franczia drámaiskola ellen, azt kényte- 
len mindenikünk elismerni, ki a francziák gyűlöletéből 
professiót nem akar csinálni, vagy állításai nem fejesség- 
ből származnak, hogy ezek a francziák igen kitalálták, 
mikép kell műveket írni színpadra, hogy a nézők előada- 
tásuk alkalmával el ne aludjanak, s hogy a műnek eleje- 

tői végig érdeke legyen, s a hallgató feszült figyelemmel 
csüggjön a dolgok bonyolodásán és kifejlésén. Azt mond- 
ják: könnyű hatásos müveket írni, ha valószinűséggel 
nem gondolunk, ha minden zugból egy-egy deust ex 
machina ugrasztunk ki, ha annyi véletlenséget koholunk, 
mennyi szemünk és szánknak tetszik. Igaz, nagj'^on igaz ! 
De ha a franczia müvekben csakug}^an annyi a valószí- 
nűtlenség, miként igényeltetik, miért van érdekök mégis ? 
Hog}^an lehet az érdekes, mit képtelennek, nem igaznak, 
hazudságnak vagy tán épen lehetetlennek tartok ? És lia 
oly könnyű, valószinütlenséggel nem gondolva, hatásos 
drámákat írni, miért nem írunk mi magyarok nagyhatású 
müveket, vagy miért nem írnak magasztalt prototypusaink, 
a németek? Miért vannak tele repertóriumaik franczia 
müvekkel ? Ott van a művészetileg rossz hírben álló 
Birchpfeiffer Karolina ; ő ugyan nem sokat ügyel a való- 
színűségre, psychologiai vagy egyébnemű motivatiókra ; 
egészen hatásra készíti müveit, s nem magok a németek 
voltak-e elsők, kik kigúnyolni, nevetni kezdték ? S lehet-c 
az ő drámáinak hatását a francziákéival hasonlítani ? Ott 
van a híres Haupach, ki szinte hatásra dolgozik, s van^e 
müveinek érdeke a német színpadokon, a franczia műveké- 
hez hasonló ? Vigyázzunk, uraim, müphilosophok, nehog}' 
ítéleteinkbe elfogultság, vagy általában idegenszerű ele- 
mek fészkeljék be magokat, mert például, ha a francziákat 
politikai tekintetből gyűlöljük, e gyűlöletnek távol kell 
maradnia aesthetikai ítéleteinkből, különben csak hályo- 
gon át leszünk képesek látni ; vigyázzunk, nehogy idegen- 
szerű elemek kelleténél szigorúbbakká tegyék ítéleteinket, 
8 talán motívátiót és valószínűségeket keressünk oly 
kicsinységeknél is, hol nem kell. Szabályokat felállítha- 
tunk minél többet, és szebbeket, melyeknek lehetnek, 
megengedem, philosophiai alapjaik is, de a sok szabály és a 
kelleténél szigorúbb, végtére lehetetlenné teendi a dráma- 
írást. Shakespeare Homco és Julidjü, egy kuruzslatos 
álomítalon épül, F/o/aja egy arcz hason latosságon, s mégis 

ha e gyönyörű műveket olvassuk vagy látjuk, túl teszszük 
magunkat e dolgokon, átadván lelkünket a költő elra- 
gadó szépségeinek, s megbocsátjuk a valószínűtlenségét. 
De félre ne értessem ! Én nem akarom itt a valószínűt- 
lenség apológiáját írni, csak figyelmesekké teszem fran- 
czia-gyűlölőinket — kik hála istennek nincseúek sokan — 
\\ogy ha az idegeket igen feszítjük, szakadni fognak, s a 
túlságos követelések, melyek a drámaírást nem javítják 
és szabályozzák, hanem nehezítik vagy épen lehetetlenné 
teszik, végtére mint nevetséges dolgok senki által figye- 
lembe nem vétetnek. A franczia drámaiskolának vannak 
hibái, de annak fele sem hiba, mit a franczia-evő német 
ki'itikusok összehalmozni szoktak mindent. — A Fehé- 
rek elejétől végig igen érdekes mű s nagyhatású is, de 
mindemellett nekem kissé száraznak, költőitlennek, merő 
vázolatnak tetszik, azaz csontnak vér és hús nélkül. 
A szövedék bonyolodottabb, hogysem kidolgozás alatt 
váznál többet engedett volna, ámbár így váznak is elég 
terjedelmes lett, mert három órán túl tart. Némely dolgok 
csak jelelve vannak, kidolgozva nincsenek. Azt hiszem a 
műről, ha a közönség meséjével jól meg fog ismerkedni, 
és nem leend többé rajta az újság ingere, sokat veszítend 
érdekéből. így járnak azon művek többnyire, melyek csu- 
pán hideg számolásból készültek, melyek nem poetai 
kebelből forrottak ki, ihletés óráiban. Sir Patrik jelleme, 
mely sarka az egész műnek, igen veszélyes jellem dráma- 
költőnek, melyen könnyen bukni lehet, a minthogy a 
jelen mű szerzőinek sem igen sikerűit olvasóik és nézőik- 
ben sok hajlandóságot ébreszteni egy ily jellem lehető- 
ségének elhivésére. Előadva a mű nagyon jól volt. 
Lendvay Patrik szerepét a szerzők eszméjéhez híven és 
jellemzetesen adá. Beszéde, mozgásai stb, mind nagy 
készültséget árulának el. E derék színészünket egy idő 
óta öröm nézni, mi meggondolt és szorgalmas játékkal 
halad pályáján. Ma beszédével is különösen meg lehetett 
elégedni. E szerep inkább a fondor mint a hősi vagy 

szerelmesek osztályába tartozik, s azt Lendvay szerencsé- 
vel vitte keresztül, játékában él és fulánk volt, s magát 
új oldalról ismerteté meg. Előre csak bátran és csüggedet- 
len szorgalommal, előre ! Nagy szorgalmat nagy siker 
szokott koronázni. Figyelmessé teszem szerep-nem-tudó 
szinészeinket a memorizálásra, mit Lendvay ma ez igen 
nagy terjedelmű szerepben tanusíta. Csak ily szabatos 
szereptudással lehet jól játszani, e nélkül nincs üdv. 
Lendvayné (Mathild) áltáljában jól a^á szerepét, kivált 
azon jelenést, hol Sir Patriket a leányávali házasságról 
le akarja beszélni, és a hol tiltott szerelméről férjének 
vallomást teszen, nagy hatással tudta kiemelni: kár, 
hogy beszéde némely helyt teljesen érthetetlen volt. 
Dicsérettel kell még megemlitenünk Szentpéteryt (Dick) 
és Hubenaynét (Anna). A többi játszó részint készületlen 
vala, részint érthetetlenségig rekedt, mint Meg^-eri, részint 
ezer szögletű mozgásokban ügyekezve magát helyezetébe 
illesztgetni. Van egy pár színészünk, a jobbak között, 
kiket a frakkos-pantalonos szerepekben, melyek egy kis 
salonibb mozgást kivannak meg, játszani látni valódi kin. 
Csak szánakozó érzést gerjesztenek, mert tisztességesen 
még csak megállni és lépni sem tudnak. Szebeklébi. 

LX. Ápril 11. Kirdlyh'ánj/ mint koldusnő, vagy Az 
('let iskolája, Színj. öt felv. írta Eaupach Erneszt. - 
Gyönyörű élet iskolája, melyben Raupach professor úr 
azt tanítja, hogy ha apák vagyunk, s fejes leányunk van, 
ki nem akar mindenkihez férjhez menni, hanem kicsit 
válogató, már csak azért is, mert királyleány, s szép és 
míveltebb ízlésű, ezen leányunkat úgy szólván ártatla- 
nul mert minden vétke egy kis fejesség szerelmi dol- 
gokban, hol talán más akaratával daczolni, ha még apa 
volna is ezen más, van egy kis joga a gyermeknek ; mert 
nem apám uram megyén férjhez, hanem ő^ s neki kel- 
lend majd, ha rosszul üt ki a dolog, a házassági keserű 
labdacsokat egy életen át nyelni - hogy leányunkat. 

mondom, egész az irtóztatóságig kínozzuk, vagy - rész- 
letesebben szólván — arra tanít Raupach úr, hogy foga- 
dott gazembert rejtsünk leányunk hálószobájába, azt ott 
lepjük, és ráfogjuk vétlen leányunkra, hogy ő közönsé- 
ges kéjhölgy, hogy e gazemberrel tiltott szerelemben él, 
s ez oka, hogy kívánságunk szerint nem választ mátkát, 
s e szép dicséretet kihirdetvén leányunk és házunk gya- 
lázatára, leányunkat e korholt vétkeért tömlöczbe hur- 
czoltassuk, megégettetéssel fenyegessük, aztán — mert 
megégetni tréfából, atyai szeretetünk bebizonyítására, 
mégis erős gyógymód volna - magunk bérlett ember 
által elszöktessük, a gyengéd királyi hölgyet országúton 
liag}juk sehonnaiként kórászni, korcsmárosné szolgáló- 
jává lenni, itt ismét gyaláztatni, aztán kóborlása közben 
ismét elijesztve, hogy elfogatván, dühös apjához hurczol- 
tatandik, ijedtében összeeskessük egy ál aranymívessel, 
ez ál aranymíves házánál a jó menyecskét egy zsémbes 
napamasszony által naponként gyötörtessük, végre ráfog- 
juk férjére, az aranymívesre, hogy hamis ékszereket árult, 
azt befogassuk, minden vagyonát elkoboztatván szemeit 
kitolassuk, s nejét, kedves leányunkat, azon ínségbe ta- 
szítsuk, hogy úton-útfélen kolduljon, és mindezt csupa 
atyai szeretetből; szeretett egyetlen leányunkat boldoggá 
tehetnünk, s ily szelíd eszközökkel szereznünk neki oly 
férjet, minőt mi apai csalhatatlan bölcseségünkkel leg- 
jobbnak hiszünk! Vájjon, ha az orvos egy kis náthát, 
mely magától is el szokott múlni, úgy g}^ógyítana, mint 
allopathiánk a lues universalist, hol a testet a legkegyet- 
lenebb salivátión viszik keresztül, nem azt mondanók-o, 
hogy doctor urat bolondok házába kellene zárni? lm itt 
van e gyógymód, itt a nagy bölcse ség ; a raupachi életphi- 
losophia, mi £/í'//s7»oM czím alatt árultatik, s itt van a 
második Griseldis, mely még Halm úrénál is képtelenebb 
és nevetségesebb, mert itt egy sereg nép, egy egész kirá- 
lyi udvar egyesül egy szegény leány gyötrésére és ámítá- 
sára, a nélkül, hogy csak eg^^ is találkoznék, ki kereszté- 

nyileg könyörülvén rajta, megsúgná, hogy mindaz, a mi 
vele történik, csak játék és ámitás. De ha az ember német 
poéta és Raupach is azon felül, akkor mindent szabad 
tennie. Merne csak ily dolgot a franczia, a német kriti- 
kus urak két évig egyebet nem tennének, mint tudósnál- 
tudósabb fólián sokat írnának tele agyon zúzására. Mert 
tudnotok kell, mag^^ar atyámfiai, hogy e Crrísel(lhel\ e 
raupachi Élrtisholdh' a németeknek nagyon tetszenek; 
valahányszor adatnak, megtelik a színház, és van sírás- 
rívás ; Raupach pedig és Halm Friderik nagy hírben álla- 
nak, mint drámaköltők. Ilyen dolgok történnek a német 
drámai literaturában. Ha e nagyon tudós nép a maga 
Goethéét és Lessingét istenítené színpadain, s így ütne 
zajt a francziák ellen, tudnám e dolgokat összegyeztetni : 
de ilven Grisekli'^eL'rt és Koldus) töket dicsérvén, kedvel- 
vén, hogyan mernek a franczia színművek ellen csak 
motszanni is, azt csakugyan bátor vagyok csodálni. Az. 
mi ezen Koldus ifC)\)en történik, fölér minden franczia 
színpadi ráfogott és való mészárlásokkal, és íme, kritikus 
uraimék mennyit értekeznek a hóhér-bárdról, mely a 
franczia művekben megjelenik, mennyit a stílus patibu- 
lariusról ! holott a józan eszű franczia vétkeseket végez ki 
egyszerre, a német poéták ellenben minden asszonyi 
erénynyel ékes, ártatlan nőket feszítenek kínpadi-a, és öt 
felvonáson keresztül a lelki tortura minden nemein át- 
gyötrik. Csodálom, hogy a német tudós kritikusok a nag}' 
tudománytól ki bírták találni, hogy Shakespeare többet 
ér, mint Iffland vagy Eaupach. E szerencsés történetet 
alkalmasint Lessingnek lehet köszönni, kinek nagy tekin- 
tete volt és van ma is, és Shakespeare mellett emelt szava 
sokat nyomott. De e Lessingnek több esze és való tudo- 
mánya is volt ám, mint van napjainkban száz gallopba- 
gus birálgatónak együtt véve. Keiw. 

LXL April 13. Kean. — A. gondot és szorgalmat, mit 
Lendvay (Kean) ma tanusíta, dicsérettel kell megemlíte- 

Iliink; de a jelenés Damby Annával, midőn a missnek a 
színházi viszonyokat ábrázolja, s a szinészpálya veszé- 
lyességeit festi, nem sikerűit. E jelenésekben vannak he- 
lyek, melyekben több melegséggel és kedélylyel kell sza- 
valni. Nem sikerült, véleményem szerint, ama korcsmai 
jelenés sem, midőn Kean lord Melvillet korholja. A ki- 
fejezett harag nem látszott úgy a lélek mélyéből felforrni, 
mint a hogyan a szerző ezt gondolta. E jelenéseknél nagy 
vigyázat ós gond kivántatik, hogy a játék bélyegző és 
egyszersmind művészi legyen. Kivált az utolsónál, hol a 
színészek vagy dühös színfal szaggatást visznek végbe, 
vagy félvén emez egyik túlságtól, a másikl)a tévednek, s 
nagy mérséklet által psychologia nélküli ábrázolatot 
adnak. -k -k -k 

LXII. Ápr. 14. Utazás közös köIlséj/CK, Víg^j. két felv. 
Prancziából németre szabadon dolgozta Angely Lajos, 
németből magyarra ford. Páncsy Lajos. — Egyik Lajos 
szabadon dolgozta németre, másik Lajos fordította ma- 
gyarra. Ha nem ismerném e művet, s nagy figyelemmel 
nem kísértem volna a mai előadás alatt is menetelét, azt 
vélném, hogy a két Lajos főzte el az étket. Kivált azon 
Lajosra, ki németre, és pedig szabadon dolgozta, hajlandó 
voltam gyanakodni, mert a német drámaírókat és fordí- 
tókat, értem a többséget, megáldá az isten bőbeszédű- 
seggel és érzelgéssel, lyrai ömlengésekkel és rhetori de- 
clamatiókkal — miktől még a jeles Schiller sem tudott 
menekedni - - s ily szép és felette szükséges drámaírói 
tulajdonságok által mozdúlhatlanná vagy mászóvá téte- 
tik az, mi a dráma lelke : a cselekvény. így válik aztán 
szóözön által némely tűrhető franczia mű a német sza- 
l)adon-dolgozással éldelhetlenné. Azonban e közös költ- 
ségeni utazás oly rossz, a minő rossz csak egy ily utazás 
lehet. Semmi cselekvény nincs benne, hacsak a physikai 
mozgást, egyik helyről másikra utazást, cselekvénynelr 
nem veszitek. Merő vesződségeiből áll Liborius úrnak, ki 

egy kényes s csodálatra méltó kivánatokkal s igényekkel 
teljes asszonykával közös költségen utazást tesz. A mi 
kevés érdek volt benne, azt Szentpétery (Liborius) és Szi- 
lágyi (Brennike) játékának köszönhetni. A német Lajos 
tehát nem ronthatá el, a mi már eredetileg silány volt, a 
magyarról pedig föltehetni, -hogy a némethez elég bű ma- 
radt. Mindent egybevéve s megfontolva tehát e franczia 
művet átengedjük, semmit fenn nem tartva magunknak 
védelmére, azon kritikusoknak, kik a franczia müveket 
nyúzni oly igen szeretik. Álljon ez szabad dispositiójokra. 
Vágják, bonczolják, a mint tetszik, és lakozzanak belőle; 
nem fogok vele gondolni, csak általában a franczia drá- 
mai iskola védelmére tartom fenn ezúttal is a fentartan- 
dókat. Ha szétbonczoltatik és felemésztetik, legalább nem 
kerül többé színpadra, úgy sem kellett ma is senkinek. 
Kevesen jöttek színházba, s ezen kevesek is csak búsultak 
8 ásítottak forintos ásításokat földszínt, a nélkül, hog}' ez 
ásításokat fölülről hat garasos tapsok nyomták volna el. 

Kéve, 

LXIII. Ápril 17. Anikó. Bohózat dalokkal két felv. írta 
Schick, zenéjét Riotte. — E bohózatnak czíme egykor 
Nina volt, s most Anikónak kereszteltetett; de keresztel- 
jük bár Czelesztinának a szurtos konyhaszolgálót, azért 
még szép és érdekes nem lesz. Mű és előadás egyképen 
silányak, nyárspolgári aljasságokkal tömvék, milyeket az 
ember csak a bécsi leopoldvárosi színházban néz meg 
hébe-hóban, mint curiosumokat, s ott meg lehet nézni 
őket némelykor mint nem-curiosumot is, mert minden 
aljasságok mellett vannak bennök ötletek, melyek bélyeg- 
zők s jellemzik a német köznép gondolkodását; de az 
ilyek csak német nyelven sajátságosak, magyarul nincs 
jelentésök, hacsak igen ügyes fordítók által nem klima- 
tizáltatnak, és én nem tudom, mit akarunk az effélékkel 
nemzeti színpadunkon. Sem ízlést, sem nemzetiséget nem 
terjesztünk velők, sem mulatságot nem szerzünk a.színbázi 

nézők többségének, mert mindig kis számban jelennek meg, 
s az egészségesebb magyar gj'omor csömörleni kezd ezen 
idegenszerű ürességektől. Ilevie k. a. a czímszerepben köz 
bámulatot gerjeszte, mert legalább is tízszer öltözött 
"különb különb-féle » színű és szabású köntösökbe. Ez 
volt ám a művészet ! Ezen kivül művész vendégnönk még 
hegedűlni is tudja a Rákóczi indulóját, no és pedig ho- 
gyan ! Tud énekelni, tánczolni, mosolygani ; mily szere- 
tetreméltólag, azt látni kell! Semmi egyéb híja nincs, 
csakhogy az igazgatóság felfogadja őt judlirozónénak, a 
Spiegel pedig színházi hivatalos magyar lappá legyen, 
értekezéseket tartani a mag^^ar közönségnek a szépnek és 
valódilag művészinek philosoph iájából. Extra Hungáriám 
uon est vita ! Kéve. 

LXIV. April 21. V^ítíi áldrcz. Dráma öt felv. Arnould 
és Fourniertől. Fordította Garay János. — XIII. Lajos 
franczia királynak iker fiai születnek, az idősbik Lajos, 
az ifjabbik Gaston. Ez ifjabbikra, a boldogtalanra, ráfog- 
ják, hogy neki szinte joga van a trónhoz, s fölneveked- 
vén a két testvér, egymks joga miatt czivódásba kevered- 
hetik, és vérbe boríthatják Francziaországot. Ez az ikerség 
annyira meg látszik zavarni az egész udvar fejét, hogy 
sem az éles eszű Richelieunek, sem magának a királynak 
nem jut eszébe azon egyszerű dolog, miképen ikrek közt 
is van elsőszülött, kinek jogait semmi második szülött 
kétségbe nem hozhatja, vagy ha igen, az iker öcscse csak 
ügy, mint az, ki nála sok évvel később született. Ezen 
egyszerű dolog ki nem találásából keletkezik aztán egy 
szem nem látott, fül nem hallott gyötrő szomorújáték, 
iíinden ember elrémül Gaston születésén, még saját apja 
a király is. A szerencsétlen gyermek csecsemő korában 
eltávolíttatik az apai háztól, titokban neveltetik, de meg- 
tudván mégis később a maga származását, hogy a vélt 
veszély Francziaországról elháríttassék, befogatik, bör- 
tönbe dugatik, B hogy baráti többé rá ne ismerjenek, se 

Bajsa. V. 18 

senki ne gyanítsa, hogy ő XIV. Lajos uralkodó királynak 
testvére kihez külsejében egész a csalatásig hason- 
lít fejére egy vas álarcz tétetik, melyet felnyitni csak 
megbízott embernek szabad. így őriztetik börtönben húsz 
hosszú éven át, miután megszabadítására több tervek 
nem sikerülnek. Végre baráti, kik kitudák hollétét, s 
magokat börtöne falai közé beszínlék, egy ájulását halál- 
nak hirdetvén, így akarják öt megmenteni, de a véletlen- 
ség ez utolsó esetben is kijátszsza tervöket. A börtön- 
parancsnok a holtnak hitt ájultnak, mielőtt az koporsóba 
tétetnék, fejét levágatja, s így végződik meggyilkoltatással 
egy kínos élet és egy irtóztató dráma. E mű valóságos 
cannibáli mü, mely mind terjedelmével (10 V2 óráig tar- 
tott), mind tartalmával a vérzésig gyötri az embert. Szer- 
zőknek különös fogalmok lehet a művészetről, ha azt 
gondolják, hogy egy ártatlan ember kínzásából szomorú- 
játékot lehet alkotni, mely józan és romlatlan embernek 
gyönyört s éleményt adhat. Miért nem tették ezt a sze- 
rencsétlen Gastont legalább vétkessé, hogy kibékülhes- 
sünk szenvedéseivel, s kis józan okát láthassuk, miért 
gyötörtetik ; de ő a jeles, minden tökélyekkel díszlő ifjú, 
a nélkül, hogy valakinek csak hajszálát is meggörbítette 
volna, iszonyúan lakol. Ha ez történetileg igaz volna is, 
nem volna szabad drámairónak használni, mert nem 
lehet az dráma tárg^^a, mi józan ész előtt nem igazol- 
ható, mi alapjában képtelen. Nem mindent hiszünk el 
színműirónak, mit a történetíró oklevelekkel bebizonvíta, 
vagy bebizonyíthat. Azonban ez történetileg sem igaz, 
mert még eddig a franczia vas álarczos fogoly bebörtö- 
nöztetésének oka nincs is a történetírók által kikutatva. 
Félelmet és szánakozást egyszersmind akar a szomorú- 
játék a nézőben gerjeszteni, de Aristoteles minden két- 
séget kizárva bebizonyította, hogy az egészen ártatlanul 
szenvedő személy nem tragikai személy, s hogy ennek 
kínjai és halála nem félelmet és szánakozást, hanem utá- 
latot és bosszankodást gerjeszt. a nézőben. Némely újabb- 

kori költök azt vélik, hogy ha minél ártatlanabb személyt, 
minél nagyobb szenvedéseknek tesznek ki, annál nagyobb 
hatása lesz művöknek. De a túlság megbosszulja magát. 
Játszva a mű hanyagul volt, Egressy Gábort - ki ma 
lépett fel először hosszas távollét után, s reméljük mint 
szerződött tag - a czimszerepben, és talán Barthánét 
(Ostanges Mari) kivéve, a többiek kevés szorgalommal 
játszottak, s azok a minden türödelmet kifárasztó szüne- 
tek felvonások közt, mily idegenitők a nézőkre nézve ily 
különben is hosszú daraboknál, azt alig képzeli a rende- 
zőség, mert különben segitene a bajon. Egressy Gábor 
értelmes és szerepéhezi hű játéka enyhité valamennyire 
az est kínjait, de a dicséretes játéknak sem lehete annyi 
varázsa, hogy a nézők nagyobb része az utolsó felvonások 
előtt el ne távozzék. B. 

LXV. Máj. 23. Az ameríhai. Vígj. négy felv. Töpfer 
után Láng Ádám. - Hég ismert és kedvelt vígjáték, mely 
elejétől végig mulatságos, és valahányszor még adatott, 
tetszést nyert. A mai előadást, mint egy idő óta színé- 
szeink csaknem minden előadását, kevés kivétellel, va- 
lami bágyadtság és kedvetlenség bélyegezte. Azonban 
voltak jelenések, melyek tűrhetőleg adattak. Lendvayné 
a pajzán Zsófi szerepét kedvvel és szeretettel játszotta, s 
annyi élénkséggel s bájjal, mennyivel e nemű szerepeket 
nálunk senki sem szokott, senki sem tud. Dicséretes em- 
lítést érdemel még Megyeri (Herb), kit, némi hanyagságo- 
kat elnézve, hajdani komikai erejében láttunk ismét; 
továbbá Fáncsy a becsületes Lips Vilmos szerepét átgon- 
dolt s jellemző játékkal állítá élőnkbe, valamint Szent- 
pétery a kissé nyers, de kristály tisztaságú Matyi szerepét 
sok életvalósággal. 13. 

LXYI. Máj. 29. A fehérek. — Az előadás a jobbak közé 
számítható. Lendvai (Sir Patrik), ki hosszabb távolléte 
után ma lépett fel ismét, Lendvayné (irlandi kormány- 

zóné) és Szentpétery (Dick) játékaik voltak leginkább ki- 
tűnők. Lendvaynénak azonban ma a jelenet, midőn fér- 
jének felfedezni kénytelen, hogy ő Sir Patrikkai szerelmi 
viszonyban állott, kevésbbé sikerűit, mint máskor. Hang- 
jában és mozgásain nem lelki kin és amaz iszonyú meg- 
szégyenülés gyötrelme volt kifejezve, mit egy párszor oly 
jelesen ábrázolt, hanem inkább testi fájdalom jelei lát- 
szottak, mintha hirtelen megbetegülés következtében 
rogyott volna össze. Ilyenekre színészeknek fölötte kell 
vigyázni, mert lelki és testi szenvedés ábrázolatának 
különböző jelei és nyelve, vagy inkább kifejezése van 
ugyan, de minthogy mindkettő szenvedés, könnyen össze- 
tévesztethetik. Lendvayné egyébiránt a lélek gyötrődései- 
nek szerencsés kifejezője szokott lenni. Lendvay játékára 
is van egy kis észrevételünk. Midőn Sir Patrik vallomást 
tesz a fehéreknek Irland iránti érzelmeiről, midőn nj^ilat- 
kozik, mint szereti ő hazáját s mi régi óhajtása azt sza- 
baddá tenni, Lendvay e nyilatkozásokat sok bensőséggel 
és valódi érzés kifejezésével mondja el, pedig Sir Patrik- 
nek ez csak színlett beszéde, melylyel a fehérek bizodal- 
mát igyekszik mindinkább megnyerni, s e beszéden ügye- 
sen kell a szinésznek átsugároztatnia Sir Patrik kétszi- 
nűsködését. Nem könnyű feladat ugyan, hogy a néző 
sejtse az álarczás rossz embert, a fehérek ellenben igaz 
pénznek vegyék a hazug nyilatkozatokat, de véleményem 
szerint a feloldás nem lehetetlen, s egy nehezebb csomó 
feloldása mindig érdemel fáradságot. így Sir Patrik jel- 
leme, gondolatom szerint, hívebben és következetesebben 
van adva, mit egyébiránt Lendvay nagy ügyességgel s a 
cselszövő jellemű szerepek élességével és fulánkjaival tud 
ábrázolni. — A magyar színházi néma személyzetben 
vagy nincs kellő figyelem, vagy nem tartatnak velők 
eléggé értesítő próbák. Midőn Sir O'Nell a fehérek gyüle- 
kezetébe belép, a fehérek mind felállva üdvözlik őt, csu- 
pán Daragi és Török nem vettek magoknak fáradságot 
felállani, hanem egész kényelemmel ülve maradtak, és a 

mi még rosszabb, rábámulának a belépő Sir O'Nellre. 
Midőn tizenhat statista feláll, ha mindjárt felállása hiba 
volna is, a 17. és 18-diknak követnie kellene példájokat, 
nehogy nagyobb botrányt csináljanak. Továbbá: midőn a 
fehérek bizonyos fogadás megerősítésére mellöket öltö- 
nyeikből kibontva felmezetlenítik, az egy Petrik öltönyét 
nyakig gombolva hagyá, mintha ő valami különösebb 
ficzkó volna a többinél. Mint sértik az ily figyelmetlen- 
ségek és hanyagságok a néző szemeit, azt jó volna egy 
párszor ezen statista uraknak a nézők közé vegyülve 
raegvigyázniok : akkor elhinnék aztán, minő krajczáros 
komédiává aljasítja az a legjobb előadást is, ha csak a fő 
szerepvivők játszanak, a környezet ellenben, a néma sze- 
mélyzet, mint fa bábok állanak, és csak testileg vannak 
jelen. Ma a hiba annál feltűnőbb volt, mert Petrik, Da- 
ragi, Török jobb felül a sorban legeiül állottak. Ily figyel- 
metlen uraknak jobb volna valahol hátul elbúniok, így 
hanyagságukat legalább nem venné észre senki. A com- 
parseriát igen ajánljuk a rendezők figyelmébe. — A for- 
dításban egy párszor jelenik meg ezen kifejezés: «Mit 
jelentsen ez?)) a mi németes, és szóról-szórai fordítása a 
ims Holl das bedeute )mek. Jobban magyarul ez így volna : 
<< Mint jelent, vagy mit tesz ez?»> Színpadunkon igen sok 
kifejezés van divatban, melyen érzik a német nyelv szaga. 
Látszik, hogy színészeink sok fordításokat játszottak va- 
laha, olyanok által készítvéket, kik sem németül nem 
tudtak jól, sem magyarul úgy, mint írótól várni és köve- 
telni lehet, s ezen magyartalan kifejezések még most is, 
8 gyakran megjelennek oly fordításokban is, melyek fran- 
czia vagy angol nyelvből advák. A magyar nyelv érdeké- 
ben állana, ha volnának nyelvértő és jó ízlésű gyom- 
lálóink, kik ezen idegen dudváktól megtisztogatnák a 
magyar színpadi beszédet. Mert a legtisztább kiejtésű és 
hibátlanabb magyar beszédet a nemzeti színháztól kellene 
várnunk, 

Szchcl'lrhi. 

LXVII. Jún. 7. E(j!/ pohár víz. — Laborfalvi Eoza 
Marlborough berezegné szerepét, mint sokszor már, ma 
is Idtünőleg jól adá. Csupán azt óhajtanok, bár kevésbbé 
gyorsan beszélne, így érthetőbbé is tehetvén magát, még 
észrevehetőbbekké lennének szerepe azon helyei, melyek- 
ben a gúny és fulánk igen finom, s melyeket igen ki- 
emelni tiltaná az udvari, a felsőbb körű társalgási tón. 
Lendvay Bolingbrocke szerepében régibb eszméjétől eltért, 
s most azt mindig derültebb oldaláról fogja fel, s ez új 
eszme szerint a külső gondolatjához hívebben adja e sze- 
repet mint azelőtt, de véleményem szerint, ő még nem 
látszik egészen tisztában lenni e szerep iránt. Nagyon is 
erős és szembetűnő színeket rak a vászonra a gúny és 
sarcasmus festésére, s úgy adja szerepe fulánkosabb he- 
lyeit, mintha élesség és elménczkedés Bolingbrockenak 
kenyere, mesterségei volnának. A csípős ötleteket különös 
öntetszéssel mondogatá, kivált a herczegnével szemközt ; 
elménczségeit maga is megnevette, s egy-pár igen nem 
helyén használt arczfintorral és szökdeléssel mintegy 
bizonyítani törekedett, mennyiben saját elemében érzi 
magát ezen vagdalódásaival. Véleményem szerint ez nem 
helyes. Bolingbrocke salonok embere ; sarcasmusai, ötle- 
tei már magokban is élesek, és megteszik hatásukat, 
azokat úgy kell elmondani, mintha nem akarnának oly 
vérig metszők lenni, mint a milyenek ; mert ha erős 
hangnyomattal, igen kijelelt tagmozgásokkal és arczjáték- 
kal adatnak, akkor Bolingbrockot finomtalan és gyengéd- 
telenné teszik, s azonfölül mondásai kérkedés színét fog- 
ják magokon viselni, pedig oly eszű és lelki erejű ember, 
mint Bolingbrocke, soha nem kérkedik ; neki egyénisége 
mindenütt kivíja a kitűnő helyet, a nélkül, hogy magá- 
nak kelljen magára figyelmeztetni az embereket. Továbbá 
néha igen alázatosak voltak Lendvay hajlongásai, néha 
pedig viselete mind a berezegné, de kivált a királynévali 
jelenésekben, egész az illetlenségig szabadok. Az az igen 
közel menetel, egész az összeérintkezésig, a királynéhoz. 

azok az igen nzabad mozgások, azok a szökdelések, nem 
jelei ama tiszteletnek, melylyel az udvari tónt ismerő 
felsőbb körű ember fejedelmekkel, lierczegnékkel szól. 
E részébeni szerepének Lendvay tudtomra ma hibázott 
először. Bolingbrocke büszke és szabadelvű ember, s azért 
nem szolgai hajlongású, nem igen alázatos, de udvari 
ember, és a saloni Hiedelmekben igen otthonos. ismeri 
a határvonalt, melyen túl lépni a tón nem enged, s ö a 
fentebb körben bátran mozog ugyan, de a vonalon túl 
hajszálnyira sem lép, mert ott már a finomtalanság kez- 
dődik, mi, kivált nők ellenében, sem az ő igen lovagias 
természetével, sem fensőbb körű társalgási míveltségével 
nem hangzanék össze. Hubenayné jól adá szerepét, de 
nem eléggé érthetőleg beszélt. Erkelnének (Anna) és 
Egiessy Benjáminnak (Masham) szerepök erejökön fölül 
volt. Erkelnéről azonban mentségül meg kell mondani, 
hogy szerepét, Lendvayné megbetegülése miatt, hirtelen 
kellé elvállalnia. Masham szerepe ámbár kicsiny, felette 
fontos a műre nézve, s én óhajtanám, hogy e szerepet 
mindig oly szinész adhatná, mint Egressy Gábor, vagy 
Lendvay, akkor a vígjáték valószinűbb alapokon nyugod- 
nék. Egressy Benjámint figyelmeztetjük a sok és hirtelen 
kézmozgásokra, melyekkel beszédét kíséri - a hány szó, 
csaknem annyi mozdulat ! - a dísztelen és keresett állá- 
sokra: majd igen is szétveti lábait, majd ismét térdeit 
összeszorítva áll meg, és leginkább arra, mit tán még 
senki sem monda meg neki eddig, hogy mikor megyén, 
valahányat lép, ugyanannyit bicezent fejével előre. Erkel- 
nének kézmozgásai szinte sűrűek és hirtelenek, s keze 
ujjait igen szétterjeszti. E részben Lendvaynét ajánljuk 
neki figyelműi, kinek színpadunkon legjelentőbb keze, és 
legkerekebben alakulni tudó ujjai vannak. Szehchlcbi, 

LXVIII. Jún. \^, Sotnefcrre uiannfisiié YSigy E(/!/ nupi 
Larzérsdg. Vígj. három felv. írták Melesville és Duvey- 
rier, francziából ford. Egressy Benjamiji. - A színházi 

repertórium — hála a m. akadémiának érette ! — ismét 
egy jó vígjátékkal gazdagodott, mely iránt ha szinészeink 
csak oly ügyekezettel lesznek is, mint ma voltak, sok mu- 
latságos estvét szerzend a közönségnek. E mű eszméjében 
nem új ;' hányszor használták el már a németek vígjáté- 
kaikban azon gondolatot, hogy a neje iránt közönyös férj- 
ben féltékenység fölébresztése által gerjesztetik fel újra a 
nő iránti érdek és vonzalom ! Es mégis e mű mi egészen 
más, és mennyire új leve — mindazon színművek da- 
czára, melyek megelőzték - motívumok és helyzeteknél 
fogva, és mennyire életvaló amazokkal hasonlítva, lélek- 
tani tekintetben ! Valóban az ilyen példa bizonyítja, mi 
sok okuk van a német kritikusoknak neheztelni a franczia 
drámaírókra, mert ezek a furfangos francziák lassanként 
annyira elfoglalják a drámaírás mezejét, hogy a németek- 
nek nem marad egyéb hátra panasz, jajveszéklés s kérlel- 
hetlen haragnál, mik azután forrásaivá válnak hosszadal- 
masan korholódó tudós értekezéseknek, melyeket a való 
élet minden estve megczáfol, sőt kinevet a színházban, 
a közönség pedig nem olvas, mert unja-, unja pedig azon 
figyelmet érdemlő nagy ok miatt, mivel ezen értekezések- 
ben a sok tudománytól nem látni az életet, a csupa theo- 
riától a praxist, mert csak valljuk meg, tudományt élettel 
összekapcsolni oly mesterség, mit nem a német írók ta- 
láltak fel. Tisztelet becsület a németeknek : ők gondolkodó 
fejek, a dolgok mélyébe hatók, alaposak, tőlök sokat lehet 
tanulni, de igazság is nekik : az ő nagy íróiknak csak 
minden huszadika tud a nagy közönséghez, a tömeghez 
szólni, a többi csak tudósoknak ír, s csak azok által tudja 
magát érthetővé tenni, a mívelt olvasó, ki egyébiránt nem 
szak embere, nem ex professo tudós, leggyönyörűbb okos- 
kodásaikat, melyek a magasságban szárnyalnak, és a gya- 
korlati élethez közelíteni félnek, érdektelenül teszi le 
kezeiből s olvasatlanul hagyja. így vannak a német tudó- 
sok munkáikkal, így vannak költőik színműveikkel, nem 
jnindenről, hanem a nag}^obb számról s;zólva. rrivolitás- 

nak szeretik nevezni azt, a mint a franezia ír legújabb 
időkben : rövid apostrophék, aphorismák, ötletek által, 
nem tartva szoros rendszert értekezéseikben, kerülve 
vizsgálódásaikban a tudományos formákat, syllogistikai 
gondolatfűzést. De, uraim, ezen úgynevezett frivolitások- 
ból gyakran a dolgoknak legmélyebb ismerete, legvalóbb 
élettudomány és legbuvárkodóbb philosophia tűnik ki, s 
gondoljátok, hogy csak a rendszer és körülményes induc- 
tiók embereiben lakik tudomány ? A gyakorlatibb fran- 
cziának vagy angolnak egyetlenegy ötletéből láthatjátok 
nem egyszer — ha látni akartok — hogy gondolatja stú- 
diumok és mélyebb búvárkodás eredménye. Tanúim Cha- 
teaubriand és Hugó Victor (prózai) és Franklin stb. Írásai. 
Bocsánat e kis kitérésért. Nálunk is emelkednek itt-ott 
rari nantes in gurgite vasto — egyes szózatok a francziák 
ellen; szükség, hogy némelykor a más véleményűek is 
hallassák szavokat, habár csak eg^^es észrevételekben is, 
bogy a netalán ingadozók s vakon elhajlani tudókban más 
nézetek is ébresztessenek. Hosszasban értekezni, vagy tán 
épen vitatkozni még most nem szükség, mert a nagy több- 
ség ezen franezia elleni bölcselkedésekre nem figyel, s 
hogy a közvélemény eme bölcselkedő urak részére álljon 
egyhamar, attól ugyan nincs mit tartani. A mai mű, mint 
mondottuk, elejétől végig igen érdekes, igen mulattató, 
helyzetei, változatos jellemei, élénk párbeszédei, s ezen 
beszédekbe szőtt ötletek s életigaz reflexiók által. Az elő- 
adással igen meg lehetett elégedni. Laborfalvi E. (Marion 
Delorme), Lendvay (Leonard), Lendvayné (neje), Fáncsy 
(Cinq Mars), Szentpétery (parancsnok) nagy szorgalommal' 
játszottak. Felölök részletesebben szólni még lesz alka- 
lom, mert e műnek nem lehet fenn nem tartani magát a 
repertóriumon. Ez estvét mint valódi művészi élvezet 
estvéjét jegyezzük be a színházi krónikába. Sz. 

LXIX. Jún. 14. Mé(j van idő. Színj. három felv. A. P, 
után nénjetből ford. Fáncsy Lajos. - Hosszadalmas okos- 

kodások, melyek értekezésben a kör nép^vszegítésérői talán 
liclyökön volnának, de színműben kiállhatatlanok, mert 
a cselekvényt akadályozzák ; párbeszédek, melyek véget- 
lenig nyúlnak, bélyegzik e müvet, s benne ismét egy jó, 
ártatlan nö van szenvedő állapotban, úgy szólván, min- 
den ok nélkül á ín Griseldi.s és Kiráhiíeátuj mint kol- 
dusHŐ. Ki ásítani akar, és megtudni gyakorlatilag, mi az, 
mit a német színműírók többnyire nem tudnak, ellenben 
az újabb francziák többnyire tudnak, az nem fogja elmu- 
lasztani megnézését e műnek, mert ez utóbbi tekintetben 
igen tanulságos. Kéve. 

LXX. Jún. 20. Loroizino, Dráma öt felv. Irta Dumas 
Sándor, ford. Egressy Benjámin. — E mü előadását nagv 
liír előzte meg, talán azért, mert ez azon színmű, melyért 
a szerző, mielőtt adatott volna, 8500 frankot kapott. Nag>' 
várakozással valék magam is a jeles Dumas új műve 
iránt : azonban, e nagy várakozás oka-e, vagy az alább 
előadandók ? kielégítve épen nem valék. Nem tagad- 
hatni, hogy vannak e műnek is egyes hatalmas részei, 
melyekben rá lehet ismerni az igen ügyes színműköltőkre, 
de - a mi drámában felette fontos I — jellemekre nézve 
egyike ez Dumas gyengébb míveinek. Lorenzinón kivül 
nincs benne egy alak is, mely valami új és sajátságos 
arczvonásokkal bírna. Mert bár nem tagadhatni, hogA* 
Strozzi, Luiza s kivált Michele elég következetesen, s ez 
utóbbi, elszántsága miatti lelkesedésénél fogva, érdekésen 
is vannak tartva ; de rajtok egyéni sajátság, mely személyt 
személytől különböztessen, és a fajból oly megismerhető- 
leg kiemeljen, hogy a sajátságos alak emlékezetünkbe 
tapadván, ott megmaradna, nincs. Egy megbántott és 
bosszúszomjas szerető, mint Michele, egy orgyilkosságot 
tervező vakmerő pártos mint Strozzi, egy igen szerelmes 
ártatlan leányka, mint Luiza, egy szí^iielen zsarnok és 
nőcsábító kéjencz, mint Sándor berezeg, igen sok fordul 
meg a színpadokon. Ki is győzne mindig új alaljokat fes- 

teni? mondhatná valaki. Igaz, hogy annyi jellemek kö- 
zött, mennyi a görög szinmtiiróktól kezdve napjainkig 
színművekben előfordul, újakat teremteni nehéz, nehe- 
zebb, mint például Euripides idejében volt ; de valamint 
kifogyhatlannak látjuk a természetet új és új emberi 
arczok teremtésében, úgy kifogyhatatlan ő új lélekábrázo- 
latokban. A régi, ismert vonások máskénti összerakása 
is azonnal új arczot ad. Időnkben nehezebb jellemzeni 
sok okokból, mint valaha lehetett ; de szinte úgy nem 
lehetetlen, mint akkor. Én részemről nem is vagyok oly 
i^^en szigorú, az uj ságkeresésben ; megelégszem, ha egy 
régi lélekábrázolatot egy-pár új vonással felfrisit és meg- 
elevenit a költő, és jelleméből ilyen vagy amolyan cselek- 
vényt fejt ki, melynél fogva, ha a festett személyt nevezni 
hallom, később megemlékezzem alakjára ; de a jelen 
színmű személyei között ily egyént csak Lorenzinóban 
lelek, mely szerep általában - leróván némi kis lerovan- 
(lókat - a sikerültebb drámai jellemek közé tartozik. De 
leginkább a mű bevégzése az, hol a költőt nem értem. 
Xem lehet nevezetesen semmikép kitalálni, mi czél akar 
eléretni -Luiza meghalatásával? Ez tragikai érzést nem 
gerjeszthet. Eég meg van mondva, hogy egészen jó, egé- 
szen ártatlan személy bukása nem tárgya a szánakozás- 
nak, és nem ébreszt a néző lelkében félelmet. S valóban 
itt fájó, de egyszersmind bosszantó érzéssel hag^'juk el a 
színházat Luiza bukása miatt, s e Luiza, minél kedveseb- 
ben igyekszik a költő őt festeni, annál nagyobb hibájává 
válik e színműnek, mert annál bántóbb leszen halála. 
Dumas ugyan diadalmaskodtatja a jó ügyet, de úgy, mi- 
ként a közmondás tartja: « törököt fogtam, de visz». 
A darab hőse, Lorenzino, épen nincs megelégedve Sándor 
berezegnek, a zsarnoknak, a gonosznak, ily ároni bukásá- 
val, s még nagyobb hiba a műre nézve, hogy ezt ki is 
mondatja vele Dumas. Nem lehet megelégedve Strozzi 
sem, a pártosok feje, ki ellensége elestével saját kedvelt 
gyermekét is halni látja. E katastroph annál csudálatO' 

sabb, minthogy rajta segíteni, azaz, Luizát élve hsLgyni, 
nem volt volna nehéz. Nagy hibát látok abban is, hogy 
Sándor herczeg, az utálatos zsarnok és nőcsábító, de bá- 
tor és bajnoki lelkű férfiú, ki egy jelenésben merész lel- 
kének nem kis bizonyságát adja avval, hogy fegyvereit 
elhányván, mintegy kezébe adja magát legnagyobb ellen- 
ségének, Strozzinak, orgyilkolva, azaz : gyalázatosan, öle- 
tik meg. Ez nagy foltot ejt Lorenzino erkölcsi jellemén, 
öándpr berezegnek párbajban kell vala, Lorenzino kezei 
által, elesni. Még több apróbb észrevételek is lehetnek e 
mű ellen, melyeket egyszeri hallásra — kivált nemzeti 
színházunkban, hol érthetetlenül beszélni divat — fel- 
fogni és elősorolni nehéz: de a fentebbi jegyzéseknél 
fogva bátor vagyok e művet Dumas kevésbbé sikerültei 
közé számítani. Az előadásban néhány színészünk sok 
szorgalmat tanusita, különösen említendő Lendvay já- 
téka, a czímszerepben. Öröm nézni e színészünk szép 
előmeneteleit egy idő óta. Az ő beszéde és játéka egyike 
lett a legértelmesebbeknek ; pedig valaha e lapokban sok 
panasz volt ellene e részben. Bizonysága ez, hogy erős 
eltökéléssel és szilárd akarattal igen sokat lehe.t véghez 
vinni. Neki nem adott a természet legjobb beszéd-orgá- 
numot, de ha így igyekszik, mint egy idő óta, túl fop: 
tenni minden társain, túl Egressy Gáboron, ki a termé- 
szettől e részben sokat kapott, de a kinek tetszik némely- 
kor, ha épen jó kedve nincs, oly halkan beszélni, hogy a 
vele együtt játszók is talán alig értik. Sikerültebb helyei 
voltak Lendvay szerepének, azon jelenés, midőn Luiza 
lakából kilép, és Strozzi útját állván, lerántja álorczáját. 
Itt a színlésen igen észrevehetőleg volt átsugároztatva a 
valóság, és ha bár mindeddig nem tudhatja a néző Lo- 
renzino valódi gondolkodását : de e játékban már sejtheti, 
hogy ő más, mint a minek mutatkozik. Továbbá a jelenés, 
hol Michele Lorenzinót meg akarja gyilkolni, és az, 
midőn Lorenzino Sándor berezegnek intéseket ad a nő- 
csábításban. E legutóbbi kivált igen nehéz jelenésen, bol 

az eszes ember erős harczban van, miként viselje magát, 
hogy mátkáját is megszabadíthassa a nőcsábító körmei- 
ből, 8 valódi akaratját se árulja el a berezeg előtt, sok 
szerencsével gázolt át Lendvay. Lendvayné is (Luiza) úgy 
gyanítjuk, jól játszott ; de egész biztossággal nem merjük 
mondani, mert ámbár közel állánk hozzá, csak egy nyol- 
czadrészét hallhattuk beszédének. E színésznőről ki kell 
mondanunk, hosszasb kímélet után, hogy bár ritkán ront, 
de ő rég óta nem az már, mi egykor volt. Úgy egész lé- 
lekkel és figyelemmel nincs a színpadon, mint valaha ; 
szembetűnő lankadtság és keveset-gondolás látszik játé- 
kain. Talán ő is elbízta magát a kritika kedvezéseiben, 
vag}^ több évi tapasztalásai után azon gyönyörű ered- 
ményre jutott el, melyre egy másik pályatársa, Egressy 
Gábor, kit 16 éves praxis arra tanított, hogy nem kell a 
theoretikusnak hinni, ha mindjárt maga Aristoteles volna 
is az,"^ és valami olyanfélére, hogy színészet dolgában 
csak színész competens bíró és senki más. Ha ilyesmi 
történt, akkor e nevezetes fölfedezés már termeni kezdi 
szép gyümölcseit, és ha jelesül derék Lendvaynénk az 
érthetetlen beszédben, szóhadarásban melyek miatt 
egykor több ízben megrovatott, és gyakran sikerrel rova- 
tott meg — oly szép előhaladásokat teend, nemsokára 
egész színpadi dicsőségét eltemetendi, s nem lesz a néző 
előtt egyéb egy csinos gépnél, mely jól öltözködik, meg- 
lehetősen mozog, de nem beszél; mert teljesen érthetet- 
lenül beszélni és nem beszélni a nézőnek alkalmasint egy. 
Meg kell rónunk még e helyt — azonban még most egész 
kímélettel — azon illetlenséget, melyet színésznőink a 
ruhák rendkívüli hosszasága miatt kénytelenek elkövetni. 
Ük fogják érteni, mit akarok mondani. Ezek a mi színész- 
nőink csak nem bírnak tisztába jőni az öltözködés iránt. 
A divatnak sok bolondságai vannak, melyeket okos az 

* Lásd: Párbeszéd Szebeklóbi és Egressy Gábor között sziné- 
szeti dolgokról. Budán, 184!2. 

életben Bem követ : színpadon pedig csak igen megválo- 
gatva lehet követni. Ha a divat nöszemélyekkel oly liosz- 
szú ruhákat viseltet, hogy általa kissé gyorsabb járáskor 
elesés veszélyének van az ember kitéve, ez oly divat, mely 
nem színpadira való, vagy ha igen, csak méltóságos sze- 
repekbe, de nem ártatlan élénk leánykákéba. Látunk más 
színpadokon is színésznőket, de a ruha hosszasága miatti 
illetlenséget, mi nálunk csaknem mindennapi, és ma 
ugyancsak nagyban gyakoroltatott, nem vettünk észre : a 
mi máshol lehető, miért épen nálunk nem az ? - Lendvay 
után legsikerültebben adá szerepét Fáncsy (Michele). 
A bosszúszomjas megbántott lélek haragja, dühöngései 
jellemzőleg voltak kifejezve : de figyelmessé teszszük e 
gondolkodó színészünket, hogy hevesb índulatkitörések- 
nél tagjaira többet ügyeljen, mert ilyenkor mozgásai 
szögletességet, és állása valami furcsa görbeséget kap, mi 
a szemnek igen kellemetlen. Szentpétery (Strozzi), egy kis 
monotoniát leszámítva beszédéből, ügyesen és szorgalom- 
mal játszott. Bartha (Sándor hg.) szerep-nem-tudás miatt 
kénytelen volt ismét stilizálni, és összefüggés nélküli 
szavakat beszélni. Szebeklébi, 

LXXI. Júl. 5. Pártütők, Ered. vígj* három felv. Kis- 
faludy Károlytól. Kisfaludy e vígjátékát halála előtt 
újra dolgozta. Kár, hogy kézirata elveszett, mert hihető- 
leg egy igen jó hatású mütöl fosztattunk meg benne. lg}' 
a mint van — 21 év előtti alakjában — már elavult s 
nem igen korszerű többé, ámbár személyein most is meg- 
maradtak az életvaló és jellemzetes vonások; csak némely 
mondatok azok, mik 22 év alatt már elkoptak, mert sok- 
szor valának utáncsevegve. E vígjáték igen közel áll a 
bohózathoz, sőt a mint színészeink túlozva és torzítva 
adni szeretik, valóságos bohózattá is leszen ; csak az kell 
még, hogy énekekkel czifráztassék fel. Azonban ezen fel- 
fogás helytelen, s egy kis mérséklettel öltözetben, moz- 
gásban, beszédben, egészen mássá tétethetnék, mint a mi 

színpadunkon szokott lenni. A túlzásban Bartha (falu 
kovácsa) fő fő mester. 0, ha kissé póriasabban, vagy job- 
ban mondva, közönségesebben kell öltözni, ugj^ancsak 
megadja módját, mint mondani szokás, és oly szurtossá 
teszi magát, hogy az ember örömest elforditja szemét 
róla. Ily szerepből, mint a mai, hol egy kis szeszélyt vag}' 
tréfát lel, Bartha egész torzalakot csinál. Járása-kelése, 
beszéde, öltözete s mindene arra czéloz, hogy a nézőket 
nevetésre erőltesse, pedig tapasztalhatta több ízben, hogy 
kivánt czélját nem éri el. Ilyenkor ő sem lát, sem hall ; 
összevissza és minden szabálv nélkül teszen mindent : 
feltett süveggel jár ott, hol minden jelenlevők leveszik 
kalapjokat, erőseket kiált vagy kell vagy nem, s ha küle- 
kedésre kerül a dolog, ő ugyancsak virtuózlag tesz ki 
magáért : úgy üt és taszít, hogy a néző aggodalomban van, 
vájjon törik-e kéz, íiczamodik-e láb? Pedig ha tudná, hol 
van az effélékben a netovább, melyen túl a művészet nem 
művészet többé, hanem nyers valóság, ő jól adhatná mai 
szerepét. Török is (Palkó) ugyancsak erőködött kitenni 
magáért, s mindent elkövetett, hogy szerepéből karikatú- 
rát csinálhasson, a mi sikerűit is neki : de szándéka sike- 
rültén hihetőleg érzett nagy örömét azon észrevétellel 
kell megzavarnunk, hogy Palkó szerepéből Kisfaludy Ká- 
roly nem akart karikatúrát csinálni; pedig Kisfaludy 
alkalmasint jobban tudhatta, mit akar, mint Török. Palkó 
Kisfaludynál nem bohócz, hanem egyszerű s kissé együ- 
gj'ű szerelmes ficzkó, s ennek jelleme más vegyitekből 
áll össze, mint Török bohóczáénak. Megyeri (Kántor) 
hebegése nem nevettető volt, hanem irtózatos, különben 
arczjáték, öltözet, mozgás igen jellemző. Leginkább meg 
lehetett elégedni Szentpétery és Szilágyi játékával. Amaz 
Körmösdi táblabírót, ki a falu bölcsét játszsza, bár nem 
sokkal értelmesebb az együgyű tanácsbelieknél, emez pe- 
dig az öregbiró szerepét jellemzőleg adák. Szilágyi, ha 
maga helyén használtatik, egyike színházunk jobb tagjai- 
nak, 8 vannak szerepei, melyeket utána nem könnyű más- 

nak játszani. Emlékezzünk a többek közt a hideg, fás és 
feszes Bolzmannra a Veszedelnies )uujij)HÍne czímű víg- 
játékban. Ma azonban nem jól öltözködött. Il^^en fekete 
zsinóros, fehéres vagy inkább szürke Zrínyi-dolmányféle 
öltözetű öreg bírót nehezen látott Szilágyi valahol. 8 ilyen 
furcsa Zrínyi-dolmányos legény a tanácsbeliek közt is több 
volt. Telepi sokkal jobban, és jól vala öltözve kék köntö- 
seiben. Az előadás, egészben véve, pontatlan, lassú és 
untató volt. Kisfaludy Károly igen ritkán »rántatik elö, 
s ekkor is gyengébb művei, s ezek is csak amúgy ímmel- 
ámmal adatnak. Hogyan legyen így részvét eredeti művek 
iránt ? Ha Kisfaludy, kétségkívül a jobbak egyike, vagy 
talán legjobb színpadi költőnk, is így untat, fogják mou- 
dani a nézők, ki nézzen meg örömmel más eredeti műve- 
ket ? Kisfaludynak vannak sikerűit vígjátékai, — melyekie 
egykor minden bizonynyal visszatérend a nemzeti szín- 
háznak igazgatósága — s íme ezek nem adatnak ; egy-pár 
még elő sem került soha színpadunkon. Minek ? hiszen 
fordításokból is csak eltengődünk valahogyan, nemde? 
Pedig a színházzal, a nemzetivel, nincsenek magasabb 
czélok egybekötve úgy-e, mint az, hogy tengődjünk vala- 
hogyan napról-napra? 00. 

LXXn. Aug. 2. Einbergyülölés én tneghánds, Színj. 
öt felv. írta Kotzebue, fordította Kóré Zsigmond. - 
E nyomorú műve Kotzebuenak 52 évvel ezelőtt nagy tet- 
szést nyert, és az akkor 28 éves írónak nagy hírt szerzett 
Németországban, mit az akkori idők körülményeiből lehet 
megmagyarázni : de ki hinné ? az még most is gyakran 
adatik, és pedig tetszéssel, a német közönség előtt. Jele, 
hogy drámai ízlés tekintetében a német nag,y közönségtől 
nem igen van mit irígylenünk. Ok még mindig szeretik 
a természetlent, a betegest, kivált ha az érzelgéssel van 
párosulva. E színművében Kotzebue mindennel kénye 
szerint bánik : élettel, világgal, emberekkel. Itt már nin- 
csenek titkos ajtók, kulcsok, álomital, gyilok stb. efféle. 

mit e németek a franczia művekben neheztelnek : de azért 
nincs belső szükségtől is valami föltételezve, hacsak a 
kotzebuei « stat pro ratione voluntas » belső szükségnek nem 
vétetik. Itt egy feleség és anya, lehet mondani ok nélkül, 
szökik el férje házától, elszökését megbánja ugyan, de 
vissza nem megyén, csak hogy érdekes bűnbánó Magda- 
lénát csinálhasson belőle a drámaíró, és egy különös ta- 
lálkozás és még különösebb párbeszéd által összebékéltet- 
hesse férjével. Ezek különben lehető dolgok volnának : 
de úgy motiválva, mint e műben, egészséges eszű néző- 
nek nevetségesek. Van e darabban organikus hibáin kivül 
ok nélküli jövés, menés, beszéd, végetlen és unodalmas, 
reflexió időn 33 helyen kivüli, és pityergő ömledezés több 
az elégnél. Egyetlenegy egészséges, ép lélekkel és gondol- 
kozással termett alakot nehéz volna e mű személvei közül 
kijelelni, vagy ha van ilyen, annak is jellemzése silány, 
következetlen. Még legérdekesebb a többek közt Eulália, 
s íme ez épen a bűnös, s ez iránt igyekszik Kotzebue 
rossz szokása szerint részvétet gerjeszteni. . . Színészeink 
meglehetősen ig^^ekeztek ez iszonyú sivatagságú prózát 
érdekessé tenni, de az nekik nem sikerűit, mert az ilven 
természetlen világban nem is lehet magát színésznek 
tájékozni. Sz, 

LXXm. Aug. 16. Paiil Jones, YB>gy: A l'nlóz. Dráma 
öt felv. Irta Dumas Sándor. Francziából ford. Egressy 
Benj. — Néhány megható és színpadszerű, jól kiszámolt 
jelenettel bír ugyan e dráma, de egészben véve alkalma- 
sint leggyöngébb színműve Dumasnak. Az első és máso- 
dik felvonás csupán elbeszélésből áll a korábban történ- 
teknek, s még a többi felvonásokban is vagyon egy pár 
ily unalmas jelenet. Ugy látszik, hogy gonosz szelleme a 
német pityergő iskola tanítványává tévé Dumast, mert ál 
páthos és úgyszólván természettel ellenkező, vétkes, 
vagy legalább nevetséges nagylelkűség vezérli a fő szerep- 
vivőket. E ferde iránynak érdemlett hatása nem is ma- 
Bajt*. V. 19 

radt el, mert a kifejlés, megindulás helyett, mit az első 
négy felvonás eszközleni törekszik, s mi nagy részben, 
főleg a negyedik felvonás végén, sikerűi is, csak elégület- 
lenséget, s itt-ott kaczajt okozott. Azonban még a fordítás 
is sokat ártott e színmű hatásának, mert egy pár helyen 
részint érthetetlen vala, részint pedig a darab folyamával 
egészen ellenkezők mondattak, s általában a nyelvhibák 
egymást érték. «0h, ön egy angyal!* s effélék számtalan- 
szor fordultak elő. Oly nehéz azt megtanulni, miután már 
annyiszor elmondatott, hogy ily s ehhez hasonló kifeje- 
zéseknél ezen «egy» nemcsak fölösleges, hanem nevet- 
séges is? Az előadást a jobbak közé számíthatni, csak 
Udvarhelyi (Achard) siránkozásai maradhattak volna el ; 
ezen színészünk, becsületes öreg ember személyesítése- 
kor rendesen azon hibába szokott esni, hogy mindjárt 
első szavait siránkozva mondja ki, s így a fokozatos emel- 
kedés, vagy változás elmaradása miatt beszéde untatóvá 
lesz. Lendvaynak (Paul Jones) egy pár művészileg sike- 
rűit jelenete vala. Szentpétery (d'Aurais marquis) rövid 
szerepét megható valósággal játszá. Laborfalvi Eóza 
(marquisnő) nagy bensőséget tűnte te ki, s indulatkitörése 
a negyedik felvonásban igen jeles volt. Szerdahelyi (Lec- 
toure) kissé túlzott ; ő franczia bárót személyesített, s 
nem valami üres fejű német bangót vagy úgynevezett 
Landjunkert, mely két jellem közt igen nagy a különb- 
ség, neki tehát Hubenayné (Margeréta) előtt finom udva- 
riasággal kellett volna beszélnie, s okoskodásinak nevet- 
ségességét nem túlozva kiemelnie, mert azok már magok- 
ban olyanok, hogy nevetséget gerjesztenek, különben azt 
kénytelen hinni a közönség,^ hogy maga a beszélő is meg 
van elveinek fonákságáról győződve. Hubenayné (Marga- 
réta) és Fáncsy (Emánuel gróf) kisebb jelentőségű szere- 
peiket szokott szorgalmukkal adák. Nézők botrányig ke- 
vesen, s e körülmény kissé figyelmeztethetné színészein- 
ket az eredeti színművekre, mert jól tudják bizonyosan, 
hogy valahányszor eredeti dráma játszatok először, főleg 

jutalomjátékul, soha nem volt ily csekély a közönség 
száma. Ugyan mért mellőzik tehát mégis oly makacsul 
az eredeti színműveket ? Mert nem találnak kitűnő jeles- 
ségűt? Jó isten ! egy pár hónap alatt mennyi igen silány 
fordítást tanultak be önök, mért sajnálják tehát erejöket 
annyira a középszerű eredetiektől ? Ennek mélyebb oká- 
nak kell lenni, mintsem első tekintetre átlátni lehetne. 
Azonban haladás és javulás útján vagyunk, lehet tehát, 
hogy valahára ezen botrányos és fonák irány is megszű- 
nik nemzeti színházunknál. 

- ob — 

LXXIV. Okt. 10. Aiifielo, Pádua zsarnoka. Szomorú]. 
négy felv. Hugó Victortól. Ford. Csató Pál. — A franczia 
nagy költőnek e jeles műve egészben véve színpadunkon 
már sokkal jobban is adatott, némely részekben azonban 
ma is sikerültnek mondhatni az előadást. A hosszas tá- 
vollét után visszaérkezett Lendvayné némely jelenéseket 
igen jól emelt ki, s ismét tanusítá e lapoknak azon állí- 
tását, hogy őt az érzések ábrázolatában kevés magj^ar 
színésznek sikerűit még utolérni, meghaladni pedig egy- 
nek sem. Mennyi hév és láng a szerelmi jelenésekben 
Piodolfóval ! mily elragadó öröm a viszontlátásnál, és mi 
mély bú az alávaló jelenésnél, hol Eodolfót először s 
hiedelme szerint utolszor csókolja meg. Ily sok kifejezésű 
játékot nem mindig láthatni, még magának Lendvayné- 
nak sem mindenkor sikerűi ez így, mint ma ; mert a mű- 
vészethez ihletés kell, és az ihletés perczei makacsok, 
nem mindig engedelmeskednek parancsainknak. Labor- 
falvi Eóza (Thisbe) szinte jelesen adá a derék színésznő 
szerepét, kivált a jelenés, midőn éjjel bejő Bragadini Ka- 
talin szobájába, és féltékenysége egész boszujában ku- 
tatja kedvesét, igen jellemző játék volt. Dicsérettel emlí- 
tendők még Szentpétery (Angelo) és Lendvay (Rodolfo) 
játékait is. Szigligeti Hornodéi szerepét nem birja, s hogy 
ő ezt el-meiie vállalni, csak azon körülmény mentheti, 

i9* 

hogy Megyeri és Fánesy, kik e szerepet adni szokták, 
mindketten betegek. Kéve. 

LXXV. Okt. 13. Savage Richárd. Szomoruj. öt felvo- 
násban Gutzkowtól. Ford. Lukács Lajos. — Gutzkownak 
e művével, midőn először feltűnt, nagy zajt kezdtek ütni 
a németek, de lassankint magok is észrevevék, hogy a 
zajra nem volt oly nagy ok, s most már csendesen van- 
nak. A mű egyike a legérdektelenebbeknek, és ha még oly 
jól volna is egybeállítva, mint nincs, ha a motivátiók 
kielégítőbbek volnának is : már tárgyánál {ogva. kevés 
vonzó van benne. Itt egy fiú azon eszmén ábrándoz, őr- 
jöng, hogy anyját, kit nem ismert, feltalálta, és azon 
vágyban, hogy őt e feltalált anyja fiává fogadja, olvad fel 
minden gondolata s érzése. Lehet, hogy valamely gazda- 
gabb költői kebel, és az emberi lélek ábrázolatában ügye- 
sebb szellem, a fiú és anya közti viszonyok természet- 
hívebb, életvalóbb festése által e magában szegény tár- 
gyat igen érdekessé birta volna tenni ; de hogy Gutzkow 
ezt nem vala képes, ha maga a mű eléggé nem bizonyí- 
taná is, kiáltólag bizonyítja azon körülmény, miszerint e 
mű oly hirtelen túlélte magát, s a közönségnek épen nem 
kell még Németországban sem. Itt nincs egyetlenegy 
jellem, mely a nézőben vagy olvasóban maga iránt némi 
részvétet vagy vonzódást gerjesztene, sőt azon eg}-pár 
személy is, mely mint jellem figyelmünket egy-két pilla- 
natig lekötheti, csak alárendelt szerepű. Savage Kichanl 
maga nem egyéb német érzelgésű ábrándos bohónál, 
kiben semmi férfiasság, semmi önbecs-érzet, ki minden 
ok nélkül őrjöng. magát poriglan alázó hűséggel ra- 
gaszkodik egy oly anyához, ki érte semmit sem teve, mint 
hogy szülte ; ki őt csecsemő korában kivetette, és fiává 
fogadni nagy korában, midőn fürtéi már költői koszorúk- 
kal ékesek, midőn őt minden valamire való anya büszkén 
vallhatná gyermekének, sem akíU'ja, hanem raegvet^e. 
lábbal tapodva, megátkozva elutasítja. Savagenek - 

Gutzkow e német poétájának azonban ez mind semmi ; 
ő nem hagy fel irántai vonzódásával, és tovább is folyvást 
igen szemtelenül tolakodva, erőnek erejével fia akar lenni 
ez asszonynak. Es ha kérdjük, mi oka ezen megmagya- 
rázhatatlan ragaszkodásnak ? nem tudunk magunknak 
semmi kielégítő választ adni. Becsületet és nevet akar 
magának szerezni Savage azáltal, ha magát az előkelő 
hölgy fiává fogadtatja ? de neki nagyobb becsülete, híre, 
neve van, saját érdemeivel szerzett, mint a mit bármi- 
nemű születés adhat. Vagy a hölgy oly kedves, szeretet- s 
tiszteletre méltó, feddtelen erkölcsű, kinek fia lehetni oly 
mondhatlan kéj? Sőt ellenkezőleg: Lady Maclesfield 
semmi egyéb nem, mint igen közönséges kaczér, szívtelen 
és kedélytelen nő, kinek semmi belső míveltsége nincs, 
ki nem is olvas, ki saját kifejezése szerint « egyáltalában 
idegenkedik attól, mit literaturának neveznek », kinek 
minden gondja a pipere, az egymást váltó szeretők és 
hódolók, kinek úgy mint kitűnő erkölcsű nőnek semmi jó 
híre és neve. S íme ily nőnek akar Gutzkow költője erő- 
szakosan fiává lenni ! Vagy tán gazdagsághoz remél ez 
által juthatni ? Ezt egy ideig elhinnők : de miután őt 
Tvronell lord kincsekkel halmozza el, mi szükség még 
tovább is egy oly nő kincseire áhítoznia, ki őt megveti ? 
Vagy semmi önbecs-érzet nincs ezen Savage Richárdban, 
bog}' megátkozva, megvetve és utáltatva is nem hagy fel 
ez asszony pénzére szomjazni? Ki fog az ily jellem iránt 
vonzódást érzeni ? Ki fog az ő idétlen ábrándja és érzel- 
gése miatti szenvedésén, halálán szánakozni? Valóban 
csak hasonló bohó őhozzá ; egészséges gondolkodású em- 
l>er ezt fogja mondani: jól tévé, hogy más világra költö- 
zött, mert e föld nem őrjöngőknek való. Lady Maclesfiel- 
det már felébb jellemzők, s hogy ő sem lehet különös 
érdekű személy, könnyű megfogni. Ámbár e jellem még 
is több figyelmet érdemel, mert erő és elhatározottság 
van benne. Savageben ellenben semmi il^-es nincs. A mel- 
lék szemelvek közöl Miss Ellen színésznő, részvéte és 

szerelme által némileg érdekelhet bennünket, Steele pe- 
dig elmeszikráinál fogva. A többi alak csak drámai gép. 
A mű egyébiránt unalmas már azért is, mert mindamellett, 
hogy Gutzkow dialógusa elég ügyes szerkezetű, azaz jól foly 
egymásból és szakadatlan lánczolatú, de nem diámai; 
örök megállapodások és mozdúlhatlanság a cselekvénv- 
ben bélyegzik. Bizony bizony nagy szegénységet tanuRÍt 
jó drámákban, hogy a németek ily művel csak egy pilla- 
natig is kérkedni tudtak. Játszva a mű meglehetősen 
volt. Laborfalvi E. (lady Maclesfield) és Lendvay (Savage 
Eichard) kiemelték, a mit lehetett. Szcbekicbi. 

LXXVI. Okt. 27. Baköz. Vígj. 3 felv. Kotzebuetól. - 
Kotzebue egyike volt a legügyesebb német szinműirók- 
nak, s talán senki sincs a roppant német irodalomban, 
kinek oly sok műve és annyiszor fordulna meg színpadon 
mint övé, mert ő színpadra tudott dolgozni, jobban mint 
akárki más a német drámaírók közöl, s neki ebben volt 
legnagyobb ereje. Hogy művei, kivált komoly színművei 
közt, sok silányság van, s bennök sok psychologiai valót- 
lanság, gyarló motivátiók, s a mi leggonoszabb, hamis 
tanítás és morál, ezt minden kissé gondolkodó meg fogja 
vallani; de ő általában drámai talentum volt, és nem 
középszerű, s balkörülményeknek kell csak tulajdonítani, 
hogy azzá nem válhatott, mire nemtöje által hivatva volt. 
A Bakőz is azon művei közé tartozik, melyek valahányszor 
repertóriumra kerülnek, igen mulattatják a közönséget: 
de erről különösen meg kell jegyeznünk, hogy e színházi 
mulatkózás daczára is igen óhajtható volna, ha a Bakőz 
vagy végkép félre tétetnék, \íígy csak kihagyások és vál- 
toztatásokkal adatnék, mert benne annyi trágár kétértel- 
műség van, hogj^ tisztességes nőszemélyeknek pirúlniok 
kell hallására. Es miért vannak e trágárságok, ha kérdi 
valaki ? egyéb választ nem adhatni, mint : azért, hogy a né- 
zők kaczagjanak, és mulassák magokat. Tehát semmi er- 
kölcsneniesítő, semmi magasabb czél miatt, a mi ha ki nem 

mentené is, legalább könnyítené a költő ebbeli bűnét. — 
S íme itt egy kissé visszagondolhatunk a franczia drá- 
mákra, melyek szinte trágársággal vádoltatnak. Nem akar- 
juk állítani, hogy a franczia színművek e részben minden 
vádon fölül álljanak : de hogy a német és franczia írók 
közt e tekintetben igen nagy a különbség, azt nem nehéz 
átlátni annak, ki elfogulatlanul akar ítélni. A franczia 
élőnkbe állítja a bűnt egész mezítelenségben ugyan, de 
azt egyszersmind is csúnyává és utálatossá ügyekszik tenni : 
a német szinte élőnkbe állítja azt, de ő mulatja magát 
rajta, ő a nézőket gyönyörködtetni akarja vele, sőt néha 
aleghamisabb morált, a vétket tanítja és kedvessé ügyek- 
szik tenni. A franczia drámáknak némelyike, melyekben 
a bűn leplezetlenül állíttatik pellengérre, nem való fiatal 
embereknek : de érettkorúaknak tanulságos ; a német nem 
való senkinek, mert fiatal embereket botránkoztat, korosab- 
baknak pedig ál tanításokat tart, mely ál tanításoknak azon 
veszélyes következése van, hogy a nagy közönség általok 
megszokja a vétket kevesebbé undoknak nézni, honnan 
annak megkedvelésére és elkövetésére csak egy a lépés. — 
A mai játék meglehetős volt, különösen Szentpétery 
(Kapari) ós Lendvay (gróf) játéka dicséretes említést 
érdemel. Kéve. 

LXXVII. Nov. 10. üthello. Szomorúj. öt felvonásban Sha- 
kespearetői. Eredetiből fordította Vajda Péter. — Kiknek 
fogalma van művészetről, kik Shakespeare műveit nem 
csak nagy híréből ismerik, hanem valósággal olvasták 
vagy előadatni látták, s annak tökélyeit felfogni, megérteni 
ügyekeztek, mindazoknál egy a vélemény az iránt, hogy 
igen kívánatos volna Shakespeare műveit nálunk is meg- 
kedveltetni, meghonosítani. Ha minél előbb sikerűlen- 
dene ez óhajtás, igen sokat fognánk nyerni szinészeti 
dolgokban, s egy nagy lépést tennénk a tökély útján. 
A közönség szoknék ezen művek által színpadi csecsebe- 
csék, üres spectaculumok és semmiségek helyett való dol- 

gokhoz, olyanokhoz, mik a művészet lényegét teszik. 
Drámaíróink tanulnák gyakorlatilag a szépnek és igaz- 
nak ösvényét keresni, melyen a görög tragikusok, melyen 
az újabb kor jelesei örök műveket alkotának. Szinészeinlv- 
nek végre alkalom és tárgy adatnék e müvek által össz- 
hangzatba hozni magokon és magokban az eszményit a 
valóval, azaz jellemzetessé tenni az eszményt a nélkül 
hogy a szépnek és művészinek határaiból kilépve, a min- 
dennapiság körébe süly edj ének. De minél kívánatosabb 
Shakespeare meghonosítása, annál jobban kellene ügye- 
kezni, hogy e művek czélszerűen hozassanak a magj^ar 
közönség elébe. A német nemzetnél Shakespeare igen 
ismeretes lön, és némely színházak közönsége által igen 
kedveltetik, ottt. i., hol a színmű iránti fogékonyság szem- 
fényvesztő látványok által el nem tompíttatott. ílz Schroe- 
der érdeme; ö volt, ki Shakespeare műveit kor, hely és 
nép igényeihez alkalmazva, színpadra kezdte hozni. így 
kellene nálunk is Shakespearerel bánni. Színészeinknek 
soha sem kellene shakespearei művet könnyelműleg, tő- 
lök telhető készület nélkül, előadni. Fordítóinknak pedig 
lelkiösmeretesen meg kellene gondolniok, mit bír meg 
közönségünk, mit nem, mi egyez, legalább nem ellenke- 
zik, ízlésével, gondolkodásával, mi nem. Korunk Shakes- 
peare korától igen messze esik, s az angol gondolkodás 
és ízlés is különbözik a miénktől. Fordítani classikai mü- 
veket híven kell ugyan, de színpadon előadni nem min- 
dig lehet, és Shakesi)oaret nevezetesen hűség rovására 
koczkáztatni, műveitől elidegeníteni a magyar közönsé- 
get, nem okosság. Elidegenedik pedig, ha szóhűséggel 
hozzuk színpadra. Othellónak általam különben igen tisz- 
telt fordítója, véleményem szerint, elhibázta a dolgot, hogy 
fordításában kitételeket engedett színpadon elmondahii, 
melyek hívek lehetnek ugyan - ámbár a szavak váloga- 
tásában is igen sok fekszik de mag3^ar közönség elébe 
nem valók, botrányosak. Óhajtjuk s igen kérjük a fordítót, 
hogy a « szajha, ringyó » stb. efféle jövő előadáskor 

vagy kihagyassanak, Yngy másokkal cseréltessenek fel, 
mert ezek nálunk nem magasabb ihletű szomorújá- 
tékban, de aljasabb nemű bohózatban is idegenítők volná- 
nak. Nem kell elfelejteni, hogy ha Shakespeare, magyar 
levén, ma írná Othellóját, szavak és kifejezésekre nézve 
kényesebb volna. Mi az előadást illeti : az épen nem volt 
kielégítő ; színészeink nagyobb része vagy készületlen 
volt, vagy kedv nélkül játszott. Kiemelni csak Lendvay 
(Othello) és Fáncsy (Jago) játékaikat lehet ; ők némely he- 
lyeket igen jól adtak, de szerepök mélyébe ők sem hatot- 
tak mindenütt, a mi azonban megbocsátható, mert Sha- 
kespeare sok tanulást kíván. Általában e színházi est oly 
rossz benyomást hagyott maga után, mit csak sajnálni 
lehet, 8 óhajtható, hogy egy más shakespearei művel mi- 
nél előbb kitöröltessék a keblekből. Nem hallgathatom el 
többek között a megfojtási jelenést. Istenért! ne hurczolja 
többé Othello Desdemónát, és ne fojtsa párnákkal agyon 
szemünk előtt, mert ez hajborzasztó. E jelenés köz iszonyt 
gerjeszte. A megfojtás az ágykárpitok között mehet végbe, 
de ne szemünk előtt. Nec pueros coram populo Medea 
tnicidet! a philosophus költő már régen ada e szavakban 
bölcs intést. B. 

LXXVIII. Nov. 27. Jjíziír jHÍsztor. Dráma négy fel- 
vonásban, egy felvonásos előjátékkal. Bouchardy után 
francziából Sarlay Ferencz. A mű többször adatván s 
többnyire ugyanazon személyek által, mint ma, csak 
néhány észrevételt akarok tenni. Engem Lendvay játéka, 
kit ma először láttam a czímszerepben, érdekelt különös- 
ben. E szerepet Egressy Gábor nagyobb részint jól adja: 
de vannak helyei — mint egykor bővebben előadám e 
lapok 1842. I. 440 S. (h a 142. 1.) — hol az ő játéka 
nemcsak nem gyönyörködtet, hanem botrányt gerjeszt 
mindazokban, kik meg tudják gondolni, hogy a művé- 
szetnek más természete van, mint az életnek. A szerep- 
nek ezen helyeit Lendvay jol)bau adá. Mozgása és beszéde 

rendkívüli volt ugyan és szokottnál merÓRzebb, de kellő 
korlátok közti és öntudattal mérséklett. nem felejtő el, 
liogy színpadon van, hol nem mezítelen valóságot, hanem 
az élet művészileg megnemesített képeit kell visszattilí- 
rözni. A színfalszaggató hánykolódás, a torzszerű vonag- 
lások elmaradtak, nem ordítozott az elrekedésig, nem fet- 
renge földön, mint a kit bélgörcsök gyötrenek, s azért 
mégis ki vala fejezve az indulat, mely Lázár pásztor kebe- 
lében dülöng, szóval meg vala mutatva gyakorlatilag és 
ténynyel, miképen nem szükség, ut scandala fiant, és 
még el is valának ragadtatva a nézők. Judael szerepében, 
melyet Megyeri szokott adni, ma Füredi lépett fel mint 
vendég. Fiatal színész, de bír némi ügyességgel. Eitel- 
mes beszéde, erős hangja van, melylyel idővel sokat lelie- 
tend tennie, ha a szavalástanban előhalad. Néző nag>' 
számmal. Szeheklrhi. 

1843. 

LXXIX. Jan. 15. Az ördöfi iKiplója. Vaudeville három 
felv. írták Arago és Vermond, ford. Egressy Benjámin, 
zenéje Szerdahelyitől és fordítótól. — E műnek mest'.je 
némi családi fondorlatok fölfedezését és semmivé tételét 
tárgyazza. Bizonyos Eonquerolles marquisnőt és leányát. 
Marit, nemcsak a marquisnő férje halála után őket illető 
\agyoniól, hanem még a Eonquerolles névtől is meg akar- 
ják fosztani három gonosz rokoni: Lormias marquis, 
Rapiniére lovag és Cerny grófné. Jön azonban Robin de 
Bois kalandorképen, ki az özvegynek és leányának párt- 
ját fogja, s mint védőjök lép föl. A mű fő érdeke e védő 
személy körül öszpontosúl. Neki valami iratok jutának 
kezél)e, melyeket ő ön1ö(f //í(/>/o/anak nevez, melyekből 
a három fondorkodó személy egyenkénti elpalástolt vét- 
keiknek tudomására jut, s ezen vétkek fölfedezésének 
fenyegetésével fékezi, rémíti, üldözi a rossz indulatú roko- 
nokat. Ha némi hihetetlenségeken túlteszi magát az em- 
ber, miket a szerzők nem motiváltak ugyan, azonban a 

kissé találékonyabb eszű néző bírhat motiválni magának, 
a mű sok mulatságot adhat érdekes jelenetei által, a 
minthogy eddig még mindig nagy tetszéssel is adatott, s 
egyik legkedveltebb látványává vált közönségünknek, s 
reményt nyújt, hogy sokáig fogja magát fentarthatni szín- 
padon, ha vagy sűrű előadatás által el nem fog koptatr- 
tatni, vagy előadása változtatott szereposztással érdekte- 
lenné nem tétetik, mert mindamellett, hogy e vaudé ville 
igen ügyesen van egybeállítva, nagy szerencséje az, hogy 
benne a szerepek igen jó tapintattal vannak kiosztva, s 
mindenik színész dicséretesen tölti be helyét. Lendvay 
Robin de Bois szerepét, mely különös vegyiteké a férfias- 
és bohóczosnak, nagy ügyességgel adja. E színész egy idő 
óta kedvenczévé vált a közönségnek, mit igen érdemel, 
mert fél év alatt meglepő elöhaladásokat tőn. Azelőtti já- 
tékain gyakran bizonyos monotónia és egyszinűség vonult 
keresztül, de néhány hónap óta nemcsak szerepei igen 
különbözni kezdenek egymástól, hanem az oly több oldalú 
szerep is, mint a mai, helyezetek szerint jellemzetesen 
változik kezei között. Kobint látjuk teljes energiájú férfi- 
nak, midőn a rokonokat megfenyíti, midőn az özvegyet 
és leányát a báli vendégek ellen pisztolylyal védi; látjuk 
jó bohónak, midőn legelőször föllép; látjuk csín talanko- 
dónak báli álorczában, és végtére olvadozó szerelmesnek 
egy-pár jelenésben : és mind e helyzeteknek Lendvay igen 
sajátságos és jellemző világítást és árnyéklatot tud adni. 
Csak bátran előre, nem csüggedő szorgalommal ! a mun- 
kát, az erős akaratot gyönyörű siker fogja koronázni. Es 
Lendvay egyike szerényebb színészeinknek; türödelmes 
a nem kedvező ítéletek íránfc is, ha azok nem rossz indu- 
latból erednek, nem rossz indulatból, mondom, mert ka- 
jánság és ártani akarásból származókat ki tűrjön? Igen 
jól töltik be helyeiket e műben továbbá Udvarhelyi (Lor- 
mias), Szerdahelyi (Eapiniére), Szentpétery (Gauthier), 
Erkelné(Cerny grófné). Bartháné (EonqueroUes marquisnő) 
ellen némi kifogásunk van. egy idő óta igen érthetetle- 

ntíl beszél és csodálatosan sokszor a szavak végén k he- 
lyett g-ét ejt ; csaG, embereG, beszélleG ; csak, emberek, 
beszélek helyett. Meg kell rónunk továbbá öltözködését 
is. Ebben mindig fő tekintetűnek látszik előtte a ruha- 
litogtatás, 8 csak mellékes a jellem. Ma egy megkesere- 
dett bús özvegynek, egy férjhez menendő leány anyjának 
szerepét játszszá, s úgy félpiperézte magát virágok s sza- 
lagokkal, mintha férfihódításokra indulna. Éder Luiz 
(Mari) a marquisnő leánya, ki egészen szerepéhez illető- 
leg öltözött, olyan volt mellette, mintha szobaleánya volna, 
Ha színészeink korokat és nemzeteket is vissza akarnak 
adni az öltözetben, miért van oly kevés gond a helyzetek 
és személyek jellemzésére öltözeti tekintetben ? A ruha- 
fitogtatás kétképen is káros: megrontja a színésznőket 
vagyonilag, és ezen fölül zavarja a műéleményt, s a kissé 
gondolkodóbb nézőre kellemetlenül hat. Figyelmeztetjük 
az igazgatóságot, vessen határt ez asszonyságok ruhafitog- 
tatásának, mert ez ellenkezik az előadási szabatossággal. 

99. 

LXXX. Jan. 19. CoriohuL — Shakespeare müveinek 
csak tűrhető, nem pedig kielégítő előadást igénylünk szín- 
padunkon : mert azon két-három színész, kiben a shakes- 
peareí mélyebb jellemzés felfogásához lélek, kedv és erős 
akarat van, jó előadást nem képes eszközleni. Coriolán 
harmadik ízben adatik színpadunkon, s a három közöl a 
mai volt legkevésbbé tűrhető. Szerep-nem-tudás, hűlede- 
zés, akadozások, zavar mind az összes előadásban - ki- 
vált a comimrseria részéről mind egyes tagok játéká- 
ban éldelhetlenné tevék e különben nagy jelességü művet. 
Ez akadozások egy párhely t majdnem bosszús kitörésre 
íngerlék a nézőket, mint például azon jelenésben, hol a 
száműzött Coriolán Tullus Aufidius hazába belép. Itt 
Egressy Gábornak néhány perczig kellé várakoznia a leg- 
nagyobb zavarban, szótlan tétlen, mert kihez szólnia kell 
vala, nem jelent meg a maga idejében, llyesekért, akár 



MAGYAn .tÁTÉKSZÍNI KRÓNIKA. •'^Ol 

színész, akár ügyelő hibái, szigorúan kellene fenyíteni. 
A fő szerepvivők közöl Szentpétery (Menenius Agrippa) 
és Laborfalvi R. (Volumnia) leginkább helyt állottak, s 
csak ők ketten voltak azok, kik nem ronták le ma sem, 
mit első két ízben szerepeikből csinálni tudtak, a többi 
mind hány agabbul játszott, még Lendvaynak (Tullus Aufi- 
diiis), a szorgalmas és ügyes Lendvaynak sem sikerűit a 
csodálkozás, örvendetes meglepetés és szíves nagylelkű- 
ség indulatait, mikor Coriolánt Tullus saját házában ven- 
dégül látja, oly jellemzőleg ábrázolni, mint már egy íz- 
l)en. Egressy Gábor — ki mint vendég ma lépett fel elő- 
ször a czímszerepben, hosszas távollét után - két ízben 
szerepének néhány helyét sok üg} ességgel adá, de ma, 
meg kell vallanom, nem tudtam megérteni felette különcz- 
ködő játékát. Előbbeni játékai sem voltak ugyan kerek- 
ded, következetes és összefüggő egészek, és sok kifogás 
lehetett ellenök, de a mint ő e szerep némely helyeit adta, 
azokban voltak bélyegző vonások, melyekből rá lehete 
ismerni a római hős patríciusra ; ma azonban semmikép 
sem tudtam megismerni. Ezen Coriolán nem az volt, ki a 
világ városát egymaga fel tudta háborítani, s kitől, midőn 
kapui előtt mint bosszuló megjelent, Romulus népe resz- 
ketett; ez nem Plutarch Coriolánja volt, de mégkevésbbé 
az, kit Shakespeare oly remekül, még magát a históriát 
is lélektanilag motiváló jellemmel élőnkbe állíta. Szava- 
latában nem láttam a szónokot, viseletében nem a hőst 
és szellemi fensőséggel teljes patríciust; ez valóságos kis- 
városi Coriolán volt, tele hetykeséggel és ízetlen hetven - 
kedéseivel egy izmos pergő nyelvű suhancznak, ki inge- 
relve, felharagítva egy egész ellene zúdult csoporttal da- 
czol és megbirkózni készül. Coriolán egyike volt a legna- 
gj^obbszerű római jellemeknek, kiket Plutarch élőnkbe 
állíta, sok ragyogó tulajdonokkal, de nem minden gyarló- 
ság nélkül. Ö hős volt és szónok, és mindkettő kitűnő ; 
heves, kitörő, indulatait tékezni nem bíró, szóvitáiban 
éles, kíméletlen, de kevély minden öntudatával szellemi 

és hősi felsöségének, s rendkívül büszke, kivált patriciusi 
származására, s e büszkeség s szellemi fensőség kezes- 
kednek előttünk lélektanilag, hogy ő hozzá semmi közön- 
séges, mindennapi, kisszerű nem férhetnek, hogy az, mit 
méltóságnak nevezünk, neki minden tetteit és szavát bé- 
lyegzetté, 8 hogy kitöréseiben és haragjában is valami 
férfiasabbniak és nagyobbszerűnek kellé lennie, mint a 
mindennapi emberkéknél. Ez a méltóság, ez a férfiasság 
nem volt meg Egressy Coriolánjában ; mozgásaiban nem az 
a nagyobbszerű, úribb és nemesebb valami, miből a ki- 
tűnő férfira azonnal ráismerhetni. A mint Egressy hányta 
vetette magát, szökdelt előre és hátra, palástját vállaira 
kapkodá és rángatta, a mint kiáltozott hangja terjedel- 
mén túl egész a kicsuklásig : mindez közönségesnek, 
mindennapinak, és némi kisszerű nyerseségnek bélyegét 
nyomta e szerepre, és elveszett megettök Shakespeare e 
jellemének méltósága. Hibásaknak hiszem továbbá azon 
hirtelen és így természetlen szökéseket egy indulatból a 
másik ellenkezőbe, a beszédbeni okatlan megállapodáso- 
kat gyakran, és ismét néhol hasonlólag okatlan kitörése- 
ket, melyek oly töredékes, oly szaggatottá tevék játékát. 
Általában pedig azt vettem észre, hogy Egressy most in- 
kíább tagjaival mint szavával játszik, inkább mozgások- 
ban ügyekszik jellemzeni mint szavalással, s innen van, 
hogy tagmozdulatai sűrűbbek, gyakoriabbak mint ennek- 
előtte, és túlzottak. Ennyit Egressy G. mai szerepéről. 
Él)er figyelemmel kisérendem őt vendégszerepeiben, s 
annak idejében elmondandóm a közönségnek, minőnek 
találom őt jelenleg, s mit vélek felőle, haladott-e művé- 
szi tekintetben, megállapodott-e vagy visszafelé ment ? 
Egressy Gábor megérdemli e figyelmet, s tőlem, kivel 
magát némi súrlódásba tévé a miatt, mert egy-pár ízben 
szigorúbl) voltam iránta, Egressy barátinak némi joguk 
van követelni nagyobb figyelmet játéka iránt, én pedig 
tartozom az igazságnak és magamnak azzal, hogy össze- 
ütközésem után még inkább óvakodjam indulatot vagy 

pártszenvedélyt vegyülni engedni beszédembe. A pártos 
és szenvedélyteli bírálatok mezejét úgy is eléggé elfoglal- 
ták a Regélő kritikusai ; ők megdicsérik, a kit szeretnek, 
korholják, ki velők nem áll barátságos viszonyban, játsz- 
szék bár jól vagy rosszul. Nekik Egressy G., nem azért, 
mert ilyen vagy amolyan szinész, hanem mert jó barát- 
jok, egy fővel áll felébb ;művészeti előadás tekintetében 
minden magyar szinészen ; ő a magyar drámai színészet- 
nek első embere, ünneplett hőse, ki nélkül a nemzeti 
színpadnak nincs valódi belbecsű érdeke, játszszék Egressy 
l)ármi hanyagán, bármi rosszul, nekik az mind a művé- 
szet legfényesebb glóriája lesz. És ki Egressy glóriáiban 
eg}^ kissé kételkedni mer, mint az én csekélységem, azt 
ők a legszebb bókokkal, leghizelkedőbben : tudatlan, igaz- 
ságtalan, kontár, nemtelen, epemirigyes, hitvány, szegény, 
nyomorult czímekkel tisztelik meg, s nyájas beszédeikből 
semmi sem hibázik más, csak még az igen tisztességes 
gaz név, a nélkül azonban, hogy e szépségeket csak egy 
árva szócskával is bírnák e bölcs urak motiválni. A kriti- 
kának ezen tanulságos, épületes, szerény és igen finom 
nemét a dicsőség minden babérjaival egyetemben, melye- 
ket számokra bizonyosan termesztend, átengedem Vahot 
Imre és doctor Henszlmann uraknak, kiket én soha egy 
szócskával sem bánték, de a kik még is oly szépen, neme- 
sen szoktak rólam megemlékezni, azon ész, belátásteli 
aesthetikai értekezéseikben, melyeket a magyar nemzet 
értelmi fejlesztésére s ízlési javítására nem tünékeny ha- 
tással — mint mondják egyszer másszor írogatnak. 

Szebeh'léln. 

LXXXI. Jan. 21. Kean, — A czímszerepben Egressy 
Gábor lépett fel mint vendég. Egy időben e szerep 
Egressy Gábornak legjobbjai közé tartozott ; de a ki őt ré- 
gebben látta, s ma nézi meg, csak helyenkénti töre- 
dékekben ismerend játékára. Valól)an a figyelmes, a gon- 
dolkodó néző bámulattal fog eltelni Egressy Gábornak 

mostani színpadi egész lényén. nagy változáson ment 
keresztül, s félni lehet, hogy ez átmeneteli időszaka nem 
lesz hasznos művészi pályájára nézve. Épen az által, hogy 
nagyon is természetes akar lenni, lesz természetlen, lesz 
keresett és mesterkélt mind szavalatában, mind testmoz- 
gásaiban. En sem valamire való szinészt színpadon, sem 
természetes, affectátiótól ment, mozgású és beszédű em- 
bereket így mozogni és beszélni nem láttam. Ezek a sze- 
szélynek és oktalanságnak hangjai és mozdulatai. Hányja 
veti kezeit Egress}^ szemöldeit felhúzza, arczizmait elüii- 
torítja, óriási nagyokat lép majd előre majd hátra, most 
kiált torka erején túl, majd ismét oly halkan szól, hogy 
aligha játszótársai is tisztán hallhatják, most sebesen 
pereg nyelve, s ismét oly lassan mondja a szavakat, 
mintha minden kimondott szótagért aranyak járnának 
neki díjúi, s azokat pontosan számlálnia kellene, és mind 
ezeket minden ok nélkül teszi, azaz : a nélkül, hogy akár 
szerepe helyzetéből, akár szavai értelméből motiválni 
l)írhatnók. Nem bánnók végtére, mondja bár Egressy - 
mint már egyszer mondotta, - hogy szépről, ideálról nem 
akar tudni, hogy azok nem-lények, csak aztán jellemze- 
tesen és motiváltan játszanék, de ez az ő játéka most 
csupa puszta önkény, véletlenség és szeszély. Kean sze- 
repe el volt rontva annyira, a hogy^an még soha nem a 
pesti magyar színpadon^ mert az, hogy egy-két nyugal- 
masabb jelenés vagy párbeszéd tűrhetőleg adatott, nem 
szabadíthatta meg az egészet, miután a szerep legfénye- 
sebb helyei nem sikerűitek. Mi jeles vala egykor Egressy 
Gábortól ama kocsmai jelenés lord Melvillel, s mivé 
tétetett ma ! Mennyi önérzet és művészi büszkeség volt 
Kean férfias haragjában kifejezve, midőn a lordot leszidja 
és mennyi nyerseség, mennyi pórias kérkedés a maiban I 
Ugy^ látszik, Egressy most már semmit ki nem számit, 
átengedi magát szilaj heveskedéseknek, a mint szempil- 
lantatilag elkapják, s nem igen ügyel rá, vájjon ezek a 
szerepben alapúihatnak- e, nem is említve azt, vájjon 



MAÖYAn JÁTéKflZÍNI KRíÍNIKA. -'O?) 

ezek a szépnek és művészinek határain belül vannak-e, 
mert hiszen ő, egy idő óta azon nevezetes aesthetikai is- 
kolához kivan tartozni, kik a szép fogalma nélkül is is- 
mernek művészetet, mely tannak profesnora Dr. Henszl- 
mann úr, az egyetlenegy auctoritás Egressy Gábor előtt."^ 
Némely helyt Egressy nem is látszott érteni szerepét. 
Erre egy példát a többek közöl. Miss Damby Annához 
e szavakat: «Vagy tán szerelmét fogja a miss eladni?)) 
oly édelgő hangon és egészen a misshez simulva mondta, 
mintha ki akarná hízelegni a ^issből ebbeli szándékát, 
és bizonyos levén benne, ő akarna lenni ezen szerelem 
megvásárlója. Ez teljesen félre van értve. Valaha ezt Eg- 
ressy igen komolyan és tiszteletteli tartózkodással, földre 
sütött szemekkel intézte a misshez, melyből lehete látni 
azon finom társalgású és becsületes Keant, ki gyengéden 
ug}'an, de jóakaratának egész komolyságával akarja a 
missnek tudtára adni, mi veszélyek fenyegetik a szinészi 
pálján, s ez értesítés nem olvadozó, hanem intő hangot 
kivan, minek a szűzi szemérem iránti tisztelet némi ün- 
nepiességet igényel. Általában a nagyobb indulatok kife- 
jezését kívánó jelenések el valának rontva, csupán a mér- 
sóklettekben volt Egressy tűrhető, de ezekben sem a régi, 
mert ezekben is csodálatos különködések mutatkoztak 
szóban, mozgásban. A nyelvtanilag hibátlan beszédre is 
kevesebb az ügyelet nála, mint volt ezelőtt. Ilyeseket: 
leszel, aiTa méltóztat, méltat helyett, ezelőtt ritkán hal- 
Jánk Egressytöl. Különben az egész előadás sem vala ki- 
elégítő, ámbár a többi játszók meglehetősen ügy ekéztek. 
E műben, ha a czímszerep elhanyagoltatik, a többi részek 



* Egressy Gábor /Ö é?'e.s jiraktikus levén, nem könnyen hisz 
fi'ibhé theoretikiisnak, úgymond, ha minfijárt maga AtnstoteJes 
vtihia is aZj azonban Henszlmannra mégis mint tekintélyre hi- 
vatkozik, midőn *u széjijségzarftr* felett okoskodik. Lásd Pár- 
beszéd Szebeklébi és Egressy Gábor között* Budán, 1842. a 24. 
és .30. lapokon. 

is el vannak rontva, mert a fő érdek Kean személye 
körül forog. Szebekléhi. 

LXXXII. Jan. 24. Eyt/ pohár víz. Egressy Gábor Bo- 
lingbrocke szerepében mint vendég. A királyné előtti be- 
széd, hol Bolingbrocke az angol ministeriumot vádolja, 
igen jelesen volt szavalva. Hangban, mozgásokban a hely 
ünnepiessége kellő figyelemmel vala tartva, s egj^szer- 
smind jellemezve a státus férfi és udvari ember, és az 
ügyes politikai szónok, (^ egyébiránt a játékkal teljes- 
séggel nem lehetett megelégedni. Mi ezelőtt Egressy Bo- 
lingbrockejában igen szabad és udvariatlannak mondat- 
hatott mind mozgás mind beszéd tekintetében, az mai 
játékában már nyerseség vala, és közel a dur\'asághoz. 
Nemcsak a berezegné (Marlboroughné), hanem a király- 
néval is szemközt igen kevés tartalék, kevés illedelem 
volt. Az az igen nagy közelség, azok a csaknem fülbe 
sugdosások, igen biztos viszonyt jellemeznek, pedig Seribe 
szerint ilyes viszonyban Bolingbrocke sem a berezegné, 
sem a királynéval nem állott. S midőn ezen szerepben 
illedelmes tartalék s udvariasság követeltetik, az nem 
saloni attitudeök utáni kapkodás, hanem annak igénylése, 
hogy a szinész jellemzetes legyen, s az udvari embert ud- 
variasan adja vissza, különben a művészet komédiássággá 
aljasul. A többi szerepek tűrhetőleg, talán mondhatni jól 
is adattak. Kivált L. Róza (Marlborough hgné), ki e sze- 
repet, tudtunkra, mindig egyképen és sok sikerrel szokta 
adni, és Hubenayné (Abigail) érdemlenek méltányos em- 
lítést. SzebeUébi. 

LXXXIII. Jan. 25. Saluzzói Corona. Dráma öt felv. 
Raupachtól. Fordította F. S. — Lendvayné a czímszere- 
pet általában jól adá, némely helyeit pedig kitűnő jeles- 
séggel. Például, azon jelenés, midőn Guido elmondván 
Corona iránti szerelmét, Coronában is felg}^újtja a sze- 
relmi érzelmeket, annyi kifejezésével volt ábrázolva, s 

annyi valódiságával az érzelmeknek, hogy a nézőket 
zajos tapsra ragadá el. Sok szerencsével adá Lendvay 
is Guido szerepét, de beszédével ma kevésbbé lehe- 
tett megelégedni. Hol érzelmei mélységét és nagysá- 
gát festi Guido, a szavak ejtésében hamis intonátió, 
hamis páthos volt észrevehető. Lendvaynak vannak bizo- 
nvos fölemelt hangjai, hogy ne mondjam kiáltásai, melyek 
a mellett hogy monotoniát hoznak szavalatába, nem lát- 
szanak érzetmélységből fakadni, és nem hitetheti el 
magával a hallgató az indulatnak azon nagyságát, melyet 
vele Lendvay kifejezni akar. 

99. 

LXXXIV. Jan. 26. E(fi/ nzitfCi^z élrtr. Színj. négy felv. 
Desnoyer és Labot Eugen után Egressy Benj. Egress}' 
Gábor Moliére szerepében mint vendég. — Eddigi ven- 
ílégszerepei közt Egressy Gábornak ez vala legfűrhetőbb. 
Mostani szeszélyes modorát ma kissé mérsékletté, de 
másrészről némi hajdani gj^arlóságai, melyeket e lapok 
is megi-óttak nem eg}'szer, szembeötlőleg kezdenek játéká- 
l)an kiütni. azelőtt a fájdalmat, bút, beteges hangon és 
testi kinokból eredő nyögésekhez hasonlólag fejezte ki, 
később ez szelidűlt benne és gyakran a lélek és szív gyöt- 
relmeinek húrjait is meg tudá pendíteni : most újra ama 
légi beteges nyögéseket kezdi hallatni. Minek bút, fáj- 
dalmat, levertséget kellé jelentenie Moliére szerepében, 
mind így volt szavalva. Ezen fölül mai játékát érthetet- 
lenség bélyegzi, nem az, mi halk beszédből, hanem az, 
mi a szavak helytelen intonátiójából ered. A király előtti 
ííyónás alatt pedig ismét azon nem gondolás, hogy ne 
mondjam tiszteletlen viselet jellemzetté játékát, mit Bo- 
lingbrockejában megróttunk. Ily játék elront minden alta- 
tást ; nem Moliéret és XIV. Lajost látjuk magunk előtt, 
hanem Egressy Gábort és Barthát, kiknek látásáért nem 
megyünk színházba, hanem szállásaikon látogatjuk meg 
őket. A mint Bartha (XIV. Lajos) az előadás végén e sza- 

20* 

vakat: «Moliére halhatatlan !» elmondja, épen olyan, 
mintha ezt mondaná: « Üljünk ebédhez!)) 

Szebeklébi. 

LXXXV. Jan. 28. Hamlet. Szomorújáték öt felvonás- 
ban Shakespearetől ford. Vajda Péter. Egressy Gábor 
mint vendég a czimszerepben. - Jól tévé a rendezőség, 
hogy e művet rövidítve adatta, mert bármi fájdalmasan 
nélkülözzék is Shakespeare tisztelői a csonkításokat, 
és néhol nem is egészen ügyes csonkításokat, de a 
rövidítés még most czélszerű eszközül nézethetik Sha- 
kespeare megkedveltetésére^ mert közönségünknek a hosz- 
szú előadások, ha még oly jók volnának is, nincsenek 
kedvére és idegenítők. A mai előadás általában a közép- 
szerűek sorába teendő. Lassú és igen vontatott volt az, s 
nagyobb részint lankadt. Egressy Gábor szerepének azon 
része, mely csendes, eszmélkedő vagy gúnyos, jól és jel- 
lemzőleg volt ugyan adva, csak azt kellé sajnálnunk, 
hogy e helyeket Egressy igen halkan, alig érthetőleg, be- 
szélte és élvezetétől nagy részint megfosztattak a hallga- 
tók. Nem sikerültek neki azonban a heves, indulatosabb 
jelenések ; ezekben kitörései igen nyersek, túlzásig feszít- 
vék és mindennapiasan aljasak valának. A mértékentúli 
kiáltozásoktól pedig most még inkább kellene óvakodnia 
mint valaha, mert úgy vettük észre, hogy melle gyengült, 
s nem bír oly erős hangokat mint egykor. Kiáltozásai 
alatt néhányszor elhagy á hangja s kellemetlen rekedtség 
és kicsuklások lepték meg. A híres magánbeszéd bizo- 
nyos panaszhangon, fájdalmas sóhajtozások között szaval- 
tatott, mit nem látok a beszéd szellemében motiválva. 
Én legalkalmasabbnak tartom e monológ egyszerű értel- 
mes elmondását merengő elmélkedés hangján, melybe 
semmi pathetikusnak, semmi fájdalmasnak nem szabad 
vegyülni. Általában azonban e szerepe Egressynek jobban 
sikerült mégis mint eddigi vendégszerepei, s az a szer- 
kezetlenség, mely mostani játékait bélyegzi, ma kevésbbé 

volt szembeötlő. Szentpétery (Poloniiis) jól foga fel sze- 
repe jellemét. Füredi (Laertes) nem rontott, mi kezdő szi- 
néezben elég érdem. Szeheklébi, 

LXXXVI. Jan.^ 30. Leíjjobh az effifenes út. Vígjáték 
egy felvonásban. írta Kotzebue, ford. Fekete Soma. — Ezt 
követte először : Egfj úr és cfij/ m^f^zonyság, Vígj. Egy 
felvonásban. írták Xavier, Duvert, és Laussanne, fordí- 
totta Egressy Benjámin. Ez estet örömmel jegyezzük 
fel e krónikába, mert az sok élvezettel ajándékoza meg 
bennünket, és nemcsak általában az előadás sok szor- 
galmat és gondot tanusíta, hanem különösen Egi-essy 
Gáborral ma igen meg lehetett elégedni. Krumm Illés 
(a czédulán németesen : Elias) szerepét ismét oly jellem- 
zetesen adá, mint ezelőtt. A theologiae candidatus előt- 
tünk állott a pedantság minden vonásaival, és haszon- 
vág}'aival a hivatalszomjnak. Szinte azok a pukkadásig 
nevetséges szögletes mozgások, szinte az a különös into- 
nátiójú beszéd, miket pár ízben e lapokban dicséretesen 
említénk. Egy különbséget vettem csak észre e szerepben 
a hajdani és mostani Egressy közt : az elváltoztatott han- 
got egy kis erőtetéssel bírta meg melle, és e miatt sok 
helyt nem is lehetett őt megérteni. Nem tudjuk, ez nem 
betegség következménye-e ? Az új vígjátékocska két 
idegennek (úrnak és hölgynek), kik véletlen jőnek össze egA- 
vendégfogadóban, kalandját tárgyazza igen érdekesen, igen 
mulattatólag és minden éleivel a franczia elménczségnek, 
ámbár meg kell vallani, nem minden sikamlósság nél- 
kül, mit jövendőben lehet és kell is szelídíteni. Az úr 
szerepét Egressy, a hölg^^ét Lendvayné adá, s mindkettő 
jól. Az a pongyola, prózai játék, mi Egressynek modorává 
kezd válni, itt igen feltalálta helyét ; a fesztelenség, a ke- 
veset-gondolás és szeszélyes viselet szóban, mozdulatok- 
ban, a szerepből látszott kikapva lenni. Sajnálnunk kellé 
azonban, hogy Egressy l)eszédében nagy pauzákat hagya, 
és a;zt véteté velünk észre, hogy ő most rosszul is kezd 

interpungálni, még a mellékneveket is elválasztja a fő- 
névtől: például: ((gyönyörű, unokaöcsém » . Szerep-nem- 
tudás-e ez, és várakozás a súgóra, vagy ez is újabb játé- 
kának szellemében van, mint sok egyéb természetlen és 
okatlan különködések, kigondolva? Lendvayné sok kecs- 
esei és kedves coquetteriával adá a szép, de csintalan 
menyecskét. Következtek a magyar zenészek és tán- 
czosok. A zenéből legérdekesebb volt ma isinét Svastics 
magyarja, és az úgynevezett « népnóták », Oh, ezek a 
népnóták nekünk valóban igen becsesek lehetnek, meny- 
nyire magyar lélekhez, magyar érzésekhez szólók ! Nem 
hiába fogadtatnak oly részvéttel, oly elragadtatással, mert 
ezek sziveink húrjait pendítik meg annyira, mennyire a 
legjobb opera zenéje is alig. A tánczosok közt Veszter és 
Sáry Francziska kiemelendők. Fitosnak csodálatos tig}X'S- 
ségű lábai vannak, hajlékonyak, mintha csontnélküliek 
volnának, de tánczában nincs báj. Vannak nekünk ügyes 
tánczosaink, de olyanok, kik ízléssel tudnák az üg>'es- 
séget párosítani, bizony bizony kevesen. Kivált nőink 
színpadi táncza fertelmes korcs, kiforgatva minden nem- 
zeti sajátságából, minden kelleméből ; vakmerő és sze- 
rénytelen bakszökések ! A derék Sáry Francziskát sajnálni 
lehet, midőn a divatos bakszökésekben mutogatja ügyes- 
ségét. Tánczosainkhoz lehetne méltán és mindig kiáltozni : 
áldozzatok a Grátiáknak ! 

Szebd'lébi, 

LXXXVII. Febr.20. Clenieidhiu, vagy az ügyvéd leánya. 
Yígj. két felv. írta Ancelot, ford, Sz. Zs. - Ezt követte: 
Találkozás Tyrolbífn. Némajáték egy felv. Színre alkal- 
mazáHasenhut Lénárd. - Clementina remek mű, a maga 
nemében olyan, minőt a franczia regényes iskola ellen- 
ségei szeretnek ; nincsenek V)enne véletlenségek, nincs 
semmi meglepés, a cselekvény benne a személyek bel- 
sejéből, gyomraik és beleikből, fejlik a katastroph is, t. i. 
Clementina férjhez menetele Chateauneuf báró belsejéből 

ered, ok nélkül ugyan és hihetetlenül, de mindég^', a fize- 
mély belsejéből ! A szörnyű gőgös báró t. i. ki előbb irtó- 
zott mindentől, mi nem volt bárói, egyszerre (talán jól 
evett, ivott) belsejében elhatározza, hogy fia, az úrfi ! egy 
üg}Tédi porontyot vegj^en el nőül. Már ezt csak nem lehet 
aztán mondani, hogy külbefolyásból eredt cselekvény 
leg\'en. S a mi fő becsű dolog e színműben, az, hogy ha- 
tása nincsen, s épen oly szépen mulatja magát ásítások- 
kal a néző közönség, mint egy ismeretes eredeti vígjáték- 
ban, mely egyetlen egyszer adatván színpadunkon a has- 
ból fejlődött sok cselekvény miatt úgy hasra esett, hogy 
még a konczot is kiejtette kezéből, ürömmel jegyezzük 
fel e napot e krónikába, melyben oly franczia műről szól- 
hatunk, mi minden kellékekkel lm*, miket a francziarágó 
kritikusok jó drámában megkívánnak. Ha még egyszer 
adatni fog, kérünk minden francziadráma-pártolót, el ne 
mulaszsza bemenni a színházba, mert meg fogja tanulni 
gyakorlatilag, minők azon színművek, melyekben az em- 
ber magát czélszerűen, jellemzetesen, és, a mi legtöbbet 
ér, elevenen elunja. Lendvayné (Clementina) és Szentpé- 
terv (Hambert) jól játszottak. Udvarhelyi (Chateauneuf) 
ily frakkos szerepekben kissé nehézkesen mozog, de di- 
cséretére válik, hogy mindig értelmesen beszél. — Ha e 
mű egy felvonásra összevonatnék, s ha a motivátió benne 
nem a személyek gyomrában, hanem józan észben -ala- 
podnék, akkor lehetne hatása, de akkor nem volna becses 
többé a francziagyűlölők előtt. lú'rr, 

LXXXVni. Márcz. 19. Vadon fia. — Dráma öt felv. 
Halm Fridriktől. Fordította llemellay Gusztáv. E (barna, 
különössége miatt, mint testvére Griseldis, egy ideig ferm 
fogja magát tartani színpadunkon. Tárgya egy nomád csa- 
pat vezérén ek,Ingomárnak, szerelem általi meghódíttatása. 
A tectoságok — így neveztetik a nomád csapat - elfog- 
nak egy massiliai fegyverkovácsot (''s sanyarú rabságba 
akarnak hurczplni, leánya azonban, Partheuia, elszánja 

magát apja kiváltására saját személyét felajánlani, mi- 
ben a vadak vezére is, Ingomár, megegyez. A rableánv 
magaviselete magára vonja a vezér figyelmét, utóbb meg- 
kedveli őt, 8 e viszony oly heves szerelemmé válik, hogy 
a vadak főnöke elhagyja csapatát, a leány szüleihez Mas- 
siliába megyén, és beáll maga is fegyverkovácsnak. Enagy 
változások, melyek lehet mondani, az oroszlánt bárány- 
nyá változtatták, nem mennek ugyan véghez a drámá- 
ban oly nagy hirtelenséggel, mint itt röviden elmondok, 
mert közben vannak lyrai ömledezések, van sok szép 
német declamátió, de mégis eléggé valószinűtlenűl, hogy 
egész biztossággal elmondhassuk, miként e drámának fö 
betegsége a psychologiai motivátió hiánya. Ezen ideális 
alakokról (értem leginkább a két fő szerepet), melyeknei 
lába alig érinti a valóság földét, s csak Halm Frid- 
iik úr poetai országában élnek és mozognak, ezen ala- 
kokról lehet elmondani méltán, hogy drót bábok, a költő 
rángatásaira mozgók. Ez; az Ingomár első föllépésekor 
csaknem olyan mint egy vad bial, s Partheniával megis- 
merkedvén nemsokára kosárhordozó uszkárrá szelídül. 
Talán soha sem látott ezen vad ember leányt, vagy 
soha szép leányt, talán a tectoságok fajában nem voltak 
asszonyok, hogy benne ily rendkivüli változást tud esz- 
közleni a görög Parthenia ? Ertem a költőt, tökéletesen 
értem, mit akar. a míveltséget akarja diadalmaskod- 
tatni a vadságon. A görög Parthenia, ámbár kovácsleány 
volt, számos fokozatta] állott fölül míveltségi tekintetben 
Ingomáron, s így nem puszta leányi bájjal, hanem mívelt- 
sége kecseivel ragadta el a nomád vezért. Szép dolog 
volna, ha a költőnek sikerül vala elhitetni velünk, hogy 
egy, félvad állapotban született, élt ember, bír ennyi érte- 
lemmel, érzékkel, fogékonysággal a míveltség becse iránt. 
Hogy egy mívelt szép leány pár év alatt meg tudna szelí- 
díteni a míveltséghez egy ily puszták fiát, s hogy bizo- 
nyos dolgokhoz tudná szoktatni, ennyit még hajlandó 
volnék Halm úrnak elhinni, de hog}' a vad Ingomárt, ki 

fegyvereiben, férfiúi erejében találja legnagyobb dicsősé- 
gét, kis idő alatt guzsalyhössé s amolyan anyám-asszony 
katonájává lehessen változtatni, ezt nem hihetem el. 
Vagy nem kell vala olyannak festeni őt, minőnek festve 
van, meghódíttatása előtt, vagy meghódíttatását nem kell 
túlságig vinni, ez a dolog veleje. Halmban szép lyrai erő 
van, de kevés drámai, sok alanyiság, de kevés tárgyilagos- 
ság. csaknem mindig maga beszél, ritkán tudja szemé- 
lyeit a magok egyéniségükben megszólaltatni. E dráma 
psychologiai tekintetben semmivel sem jobb Griseldisnéí, 
pedig Griseldis maga is meglehetősen szegény e tekintet- 
ben. Az előadás tűrhető volt. A fő szerepek Lendvay 
(Ingomár), Laborfalvi (Parthenia) dicséretes szorgalommal 
advák. Sz, 

LXXXIX. Márcz. ál. Az árva fiú és a londoni koldúsoh. 
Dráma öt felv. írták Dinaux és Lemoin, ford. Egressy 
Benj. — E mű ma negyedszer adatik és mindig nagyobb 
számú közönség előtt, s még mindig tetszéssel, minek oka 
részint az ügyes jellemzés, részint az érdekes bonyolódás, 
főkép pedig a szerencsés szereposztásból eredő dicséretes 
előadás. Eleje e műnek, lehet mondani, igen sikerűit, de 
végén sok a valószinűtlen, hihetetlen és nem motivált 
esemény, kivált a koldústanyában csupa döbleri kuruzs- 
lások vitetnek végbe. De a mű igen mulattató és szín- 
padunkon túl fog élni számos ephemeri becsű férczelete- 
ket, melyek francziából és németből fordítva koronként 
feltünedeznek. Szentpétery (Squers) úgy is mint iskola- 
mester, úgy is mint koldús-dekán, igen jellemzetesen ját- 
szik. Ez megint egy új alak ezen derék színészünk által 
ábrázolt arczképek között, mely valósága által maradandó- 
lag tapad meg a néző emlékezetében. Igen eredeti alak 
Prospectus is, Telepi által személyesítve, ámbár ezt a 
mű szerzői nem állíták oly következetesen össze, mint 
Squers jellemét. Dicsérettel említendők még Lendvay 
(Nicleby) és Hubernayné (Smike), sőt a mennyire szerep- 

nem-tiidá8 nem akadályozd, Bartha (Jolin Brow^ie) is. Pe 
különösen feltűnő volt Fáncsynak (Ralph) mai játéka. 
Ö régóta játszik fondor szerepeket, de azoknak csak néme- 
lyike sikerűit neki eddig. Volt egy nagy hiány e nemű 
szerepei adásában : fondorlatainak nem volt éle, fulánkja, 
esipössége, miben az elfelejthetetlen Megj^eri és Egressy 
Gábor is egy időben oly erősek voltak számos alkalmak- 
kor. Ma e részben láttam nagy előmenetelt Fáncsy játé- 
kában. Szavai élesek és metszők voltak, mint az égető 
fulánk, mozgásai jellemzők és kifej ezésteliek. Ez elöhala- 
dásnak igen lehet örvendeni, mert a megholt Megyeri és 
a részint ábrándos theoriákban, részint genialis művészi 
kalandozásaiban eltéveledett Egressy nélkülözése által, a 
fondor szerepek csak elvétve adattak jól. Sz. 

XC. Ápril 19. Kirdlfji parancs. Vígj. négy felv. Töpfer 
után Láng Ádám. E különben mulatságos vigjáték 

nem adatott legsikerültebben. Szilágyi (II. Fridrik), ki e 
szerepet valaha jellemzői eg tudta adni, ma igen lankadtan 
és vontatva játszott. Bartha (Lindenek) készületlen volt, 
s azért nem játszhatott úgy, miként tőle telnék. Zsivora 
(Blankendorf), Erkelné (Henriette) nem birták meg szere- 
peiket. Szerencse, hogy Laborfalvi R. (Júlia) és Szent- 
pétery (b. Venddel), kik többnyire helyt szoktak állani s 
ma is szorgalommal játszanak, a játszó személyek közt 
voltak, különben e vígjáték igen szomorúvá vált volna. 
Általában e húsvét utáni három napi repertórium és elő- 
adás sem arról nem teszen bizonyságot, hogy színészeink 
a húsvéti szünidők alatt igen megerőltették volna magokat 
tanulásban, sem az igazgatóság (ide értjük mi a rendező- 
séget is) részéről valami örvendetes előkészületeket nem 
tanúsít. Pedig a közönség némi reményeket táplált, s 
várakozással volt, hogy az új igazgatóság, mely csak most 
húsvét után szabadult ki egészen az országos választmány 
korlátozásai közöl, buzgalmának, melyet eddig sok rész- 
ben bizonyíta, újabb jeleit fogja adni. Új művel, vag}' 

eredetivel vagy fordítottal kell vala megkezdeni e színházi 
új évet, nem pedig ily három, részint elkopott ósággal, 
részint csak az imént is látott középszerűséggel. Ily reper- 
tórium 8 játék, mint e háromnapi volt, annak tanúja, 
hogy színészeink az ünnepek alatt ugyancsak ünnepeltek 
s nem sokat törödtenek az intézet ügyeivel s csak mikor 
már a dolog körmükre égett, fűhöz-fához kapkodva, rán- 
gatták elő Halmot, Töpfert és a híres Birchpfeiflfer asszony- 
ságot. Ezen annál inkább kell csodálkoznunk, mert Bartay 
Endre úr igazgatása alatt eddig a repertórium általában 
elég változatos volt. Az opera-repertorium, mint hírekből 
halljuk, nagy gonddal készíttetik a húsvét utáni hetekre. 
Lutzer már Pesten van és kivüle még több énekes sze- 
mélylyel fog neveltetni koronként az operai előadások 
becse : de óhajtanok, hogy a színművek repertóriumára is 
kellő gond fordíttassék, mert nem kell soha is elfelejte- 
nünk, hogy ez a mi színházunk nnnzeti szinház, és pedig 
mmujar nemzeti, melyet életbehatóbb érdekből, mint 
magáé a művészeté is, alapítanak a hon atyái, s hogy ez 
érdekből elsőbb és sürgetőbb az operánál a dráma. Unum 
faciendum, aliud non omittendum. E jó szándékú kis 
figyelmeztetésünket nem fogja az igazgatóság tőlünk rossz 
néven venni ; nem e lapoktól, melyek néhányszor nyilat- 
kozának, jószándékait, buzgalmát elismerve, e lapoktól, 
melyek évek óta éber és aggodalmas figyelemmel kisérik 
ez intézetet, szigorú ellenörködést tartva fölötte ; melyek 
gáncsolataikban soha túlzólag követelök nem voltak, de a 
dicséretet sem hintegetik igazgatóknak és színészeknek 
pazar kézzel, hanem férfias eg} enességgel megmondák, 
mi meggj^őződésök volt, és ez ösvényen szándékuk ma- 
radni ezentúl is, mind végiglen. Becsülünk és pártolunk 
minden üdvös törekvést, de arra, mi nézetünk szerint 
pártolást nem érdemel, vagy tán épen kártékony hatású, 
oly fösvények leszünk csak egy javaló szócskát is veszte- 
getni, mint a milyen fösvény a legpónzszomjazóbb fukar 
fillérei kiadásában. ^ 

XCI. Ápr. 22. ///. RirUanl király. Dráma öt felv. 
Sliakespearetől. Fordít. Vajda Péter. — Hogy Shakes- 
pearet a magj^ar közönség megkedvelje, hogy művei szín- 
padainkon meghonosodjanak, szívből óhajtja minden, ki 
a nagy költő lángesze teremtményeivel ismeretes. Ennek 
töménytelen haszna volna színműíróink és színészeinkre 
nézve egyképen. De meg kell vallanom, mi nem elég óva- 
tosan, nem eléggé meggondoltan haladunk szándékunk 
ez üdvös ösvényén. Előszedjük Shakespeare műveit min- 
den rend és válogatás nélkül, nem tekintve körülménye- 
inkre, nem közönségünk ízlésére. Én nem tartom azt sze- 
rencsés ötletnek, hogy péld. Othello és ///. Richárd még 
most színpadunkra hozattak, mert ezek nem kedveltet ő- 
leg, hanem idegenítöleg hatnak színházi közönségünkre. 
Adatnak egyszer jutalomjátékul, becsődítnek kissé na- 
gyobb közönséget, s aztán vége mindennek; többszöri 
adatás alkalmakor üres a ház, mint ma Richárd másod- 
szori előadatásán. Nekünk válogatva s a legnagyobb vigyá- 
zattal kellene Shakespeare műveit színpadunkra hoznunk ; 
előbb a kedvesbeket, a vonzóbbakat, s aztán ezen hajbor- 
zasztólag sötét és irtózatos ábrázolatokat, milyenek 
Othello, Eichard, talán Macbeth is, mert akármit beszé- 
lünk, de annyi igaz, hogy ezekben a mi nagy közönsé- 
günknek, mely más világban él, mint az angol, sok a 
bántó és botrányos, és kevés a vonzó, a kedveitető. Ne- 
künk ügyekeznünk kellene a közönséget gyöngeségeinél 
fogva megragadni, és magasabb művészi éldeletekhez 
szoktatni : erőszakolás rádisputálás által semmire sem 
fogunk menni, s bármennyit korholjuk érette, hogy Shakes- 
pearet nem szereti, s ha művei adatnak, üresen hagyja a 
színházat, nem térítjük meg, hanem talán még inkább 
elmakacsítjuk, kivált ha korholásainkat oly nyerseséggel 
fejezzük ki, minta liegélő egy ízben, midőn nőolvasóit 
azon bókkal tiszteié meg, hogy az Othellóban előforduló 
szemérmetlen kifejezésekbeni megbotránkozás bennök 
nem vala egyéb mint ál szemérem. Szidalnjakkal és pi- 

rongatásokkal nem fogimlí embereket az ügyhöz édes- 
getni. — Shakespeare Richárdja a leggeniáhsabb vakme- 
rőség, mit valaha költő megkísértett. Benne olyanok van- 
nak mérvbe, melyeket csak vagy őrült merhet, vagy józan 
észszel az, ki, mint Shakespeare, érzi szertelen erejét. 
Csodálatunkat nem tagadhatjuk meg e színműtől. Eend- 
kivüli dolgok rendkívüli eszközökkel végrehajtv^ák ; a való- 
színűség a legszélsőbb határokig, a hihetetlenség meze- 
jéig tolva, oda, hol nagy vitatkozásoknak nyílik tér: váj- 
jon még a shakespearei szellem is bírta-e mindazokat 
motiválni, a miket itt megkísérteni eléggé bátor volt. 
Vegyük csak a koporsó melletti jelenést, vagv^ azt, midőn 
Richárd Erzsébet királynétól leányát kéri nejül, és az 
neki leányát odaadja, s általában a Richárd egész jelleme, 
oly valami, mihez nincs semmi hasonló a világ irodal- 
mában. E mü sötét és iszonyú; hajborzasztó irtózatos- 
ságok, szörnyűség szörnyűségre torlasztva, csupa gyilko- 
lási tervek, és a színlés minden mesterségei leábrázolva ; 
minden háttérben, s eg^^edül Richárd által mozgatvák a 
személ^^ek mint bábok. Igazságtétel kevés, legalább nem 
megnyugtató a hallgatóra nézve. Az álomjelenés mesteri 
kép ugyan, és lélekkínokat mutat : de a harczbani halál, 
mely dicsőségesnek szokott tartatni, még némi dics-su- 
gárt is von ez emberi szörnyeteg feje körül. A czímszerep 
Lendvaytól általában nem rosszul volt játszva, sőt némely 
belyek meglépésig jól. Szavalva változatosan, érthetoleg, 
kifejezőleg, és sok meggondolt jellemzéssel. A koporsi) 
melletti jelenésben a színlett olvadozás és szerelmi csen- 
gés színei igen szerencsésen találva, s az álom utáni bor- 
zasztó képek mennyi erővel és igazsággal, és mégis 
mennyi öntudatos mérséklettel ! ! ! Ez Lendvaynak egyik 
nevezetes szerepe, s ha közönségtőli pái*toltatás és rész- 
vét e mü iránt megengednék, hogy bővebb tanulmány 
tárgyává tegye, valami igen jeleset bírna belőle csinálni, 
ámbár igy is, azt hiszszük, hogv' alig van raagyai* színész 
ki e szerepben el fogja ragadhatni tőle az elsős'^^ 

Lendvayné (Margit) kissé bágyadt és monoton volt ; hason- 
lólag monoton, mitől neki különösen ajánljuk az óvako- 
dást, Hubayné (lady Anna), ámbár szerepének egyik jel- 
lemző részét, az ünnepélyességét, eléggé sikerülten tudta 
megadni. Laborfalvy 1\. (Erzsébet) meglehetősen, de neki 
kevés dolga. Fáncsy (Buckingham), Szentpétery (Hastings) 
kisebb körű szerepeiket jól kiemelek. A többit részint kc- 
születlenség, részint szerep kicsinysége miatt nem tüntet- 
hetjük ki. De általában az előadás, minthogy a czímsze- 
rep, mely körül forog minden, na,gy készültséggel adatott, 
a jobbak közé számítható. Sz. 

XCII. April 20. Bájital, Lutzer ismét Amina szerepé- 
ben, mint vendég. Igen feltűnő, hogy e nagy jelességű 
énekesnő fölléptekor oly üres a ház, s üresek kivált a 
páholyok, melj'^ek tulajdonosai leghőbb pártolói az operák- 
nak. Nem tudjuk, hová lettek azon híres opera-dühönczök, 
kik egykor az operákért, énekesnőkért készek voltak min- 
den botrányosra e színházban ? Most kell vala megnyitni 
erszényeiket, nem kímélni tenyereiket és torkaikat, a 
derék Lutzer fölléptei alatt. Most sokkal nagyobb ok volt 
volna dühösködni, ha már e nélkül végbe nem mehet, mert 
ily női énekhang még csakugyan nem zengett a magyar 
színpadon. De ezen túlbuzgó urak szépen otthon málla- 
doznak s világosan bizonyítják, hogy nem művészet iránti 
szeretet, hanem párt szenvedély igazgatja őket. íme a 
derék Bartay nagy áldozatokkal hozott énekesnőt a leg- 
javából, hogy kéjt és élvet szerezzen nekik, s ők elhag}'- 
ják, ők nem pártolják az irántok oly nagy figyelemmel 
viseltető igazgatót. Lutzer vendégszerepeit mi úgy jegyez- 
zük be e játékszíni krónikába, mint a magyar operahősök 
szégyennapjait, mely ellen magokat még csak nem is 
menthetik, mert rajok nézve sem az olasz nyelv, sem a 
fölemelt ár ok gyanánt nem harczol ; láttuk őket, hogy 
máskor tudtak pénzbeli áldozatokat tenni, és láttuk, hog.V 
épen ők azok, ezen opera-imádók, kiknek a magyar nyelv 

igen kis tekintetű dolog. Ezeket itt feljegyeznünk igen 
hasznos, mert könnyen elfelejtetnének. fl9. 

XCIII. Máj. 10. Először: A nirrges nő. Yígj. egy felv. 
Francziából ford. Diósy. — Ezt követte szinte először : 
Földszint rs lebuj vagy A7.s* tévédéit. Vígj. egy felv. 
Pranczia eredeti után magyar szinre alkalmazva. — Az 
első vígjáték érdekes kis tréfa, melyet többször lehetend 
színpadra hozni ; a második szinte igen mulattató, de 
vannak benne némi aljasságok, mik igazítást várnak. 
Ezek után a Vörösmarty Szózatéirs. készült melódiák 
pályadíjainak kiosztása következett. Miután a jutalomra 
Ítélt mű s mellette még kettő, a kitünöbbeknek ítéltek 
közül, előadatott, felbontatok a jutalmat nyertnek jeligés 
levele és belőle Egressy Benjámin neve tetszett ki. Utána 
felbontatott a más kettőnek jeligés levele is és Thern Ká- 
roly és Fáy Gusztáv neveiket hallók olvastatni. Ez utóbbi 
két jeligés levélnek felbontásához egyébiránt nem volt 
joga a bíráló -választmánynak, és hiba volt megkérdezni 
a színházi közönséget: kívánja-e felbontatni? mert e 
közönség nem volt bíráló -választmány, még nagyobb hiba 
egy-pár gyerkőcz felkiáltására a karzatról, azonnal fel- 
bontani. Ezen felbontás szükségét semmiből sem lehet 
igazolni. Divatban nincs és előleges jelentés nélkül nem 
is szabad tenni. Általa nem jutalmazunk, hanem bántjuk 
a szerzőket, s úgy hiszszük, mind Thern, mind Fáy G. sok- 
kal szívesebben veendették, ha ne vök nem tudat ik. Meg 
kell azt is jegyeznünk, hogy a jeligés levelekre nézve is 
az által, hogy a közönség szeme láttára égettetnek el, 
nincs elegendő ellenőrség, mert megvan a lehetség apró 
döblerí szemfényvesztésekre. Ezeket nem azért mondjuk, 
mintha hinnénk, hogy valami efiféle történt volna, hanem 
figyelmeztetés végett, hogy a jutalmak kiosztása igen 
kényes dolog, könnyen balvéleményekre adhat okot, azért 
jobb, szigorúan megtartani minden bevett apró formalitá- 
sokat. 99. 

XCIV. Máj. 23. Torz. Dráma öt felv. írta Dumas, ford. 
Nagy Elek. — Színpadunkon felette ritkán, csak kivétel- 
kép, látni előadásokat egéöxben sikerűiteket. Ennek okai 
részint a kellő próbák hiánya lehet, részint az, hogy ke- 
vés szinészünk van, kinek pályája lelkén feküdnék, ki 
folytonos, nem csüggedő szorgalommal viseltetnék hiva- 
tása iránt. A legnagyobb rész csak mellékes dolognak, 
csak szakmányi kötelességnek tekinti játékát. Ezek aztán 
félkészülten vagy készületlenül lépnek fel : habozások és 
hüledezések közt játszanak: mozdulat és tett nem a ki- 
mondandó szó előtt van kigondolva jó eleve, hanem a 
súgótól hallott után rögtönözve, és így szó és mimika 
nem járnak egymásnak megfelelő gyorsasággal és szaba- 
tosan együtt. Ily színészek aztán elrontják és nehezítik, — 
sőt vannak esetek, melyekben lehetetlenné teszik — még 
azoknak is, kik készültek s velők együtt játszanak, a he- 
lyes játékot. Szaggatottak előadásaink ; csak némely helye- 
ken j()k, egészben véve pontatlanok, egybe nem vágók. 
Hányszor nem látni jobb színészeinken zavart és aggo- 
dalmat készületlen társaik miatt, sőt történt már nem 
egyszer, hogy az ily hanyagot játszótársának súgása se- 
gité ki a zavarból. Igaz, hogy ezen bajoknak gyökeresebb 
okai is vannak, mint pusztán a színészi hanyagság. Szín- 
házunk csak anyagilag van annyira-mennyire megala- 
pítva, de nem szellemileg is, mint intézeteink nagv*ol)b 
része. Mert mi magyarok igy szoktunk : pénzt csak adunk 
néha országosan ; néha részvények útján, de az adminis- 
tratióra aztán keveset ügyelünk ; keveset arra, hogy a dol- 
gok kivitelét készült és értő egyénekre bízzuk, kik isme- 
rik a czélra vezető eszközöket. Színházunk jövendőjére 
semmi, de semmi ügyelet nincsen szellemi tekintetbeu, 
semmi készület fiatalok kiképzésére ; jelene pedig ez inté- 
zetnek, a szüntelen változó igazgatások között haboz : 
minden csak ideigleninek tekintetik, és maradandóságra 
semmi nincs számítva. Lehetetlen, hogy ily állapot kár- 
tékony hatással ne legyen magokra a játszó tagok több- 

ségére is, és csüggesztöleg ne nyomja az egész intézetet. 
A színház mostani igazgatója minden tőle telhető javítá- 
sokra kész, de azt kívánni sem lehet, hogy ő, kinek ma- 
gának is csak ideiglenes állása van, a színház jövendő- 
jét veg} e vállaira ; ez nag^^obb dolog, mint a mit egyes 
vállalkozó ereje megbírhatna. Ilyesmi azok intézkedését 
igényli, kik e színházat nemzetivé tették : a honatyákét, 
de ezekét mellőzhetlenűl, mert ha anyagilag segítek ez in- 
tézetet megalapítani, lehetetlen azt szellemi tekintetben 
is fig} elem nélkül hagyniok, különben az egész anyagi 
alapítvány kivetett öszveg, mely soha nem termend a 
hazának várt és remélt gyümölcsöket ... De vissza a 
mai naphoz. A mai előadás is egészben nem volt jó, de 
egyes helyekre nézve kitünőleg sikerűit. Laborfalvy R. 
és Szentpétery, Lendvay és Hűben ayné sok jelenésekben 
szigorúbb követeléseket is kielégíthettek. Laborfalvy li. a 
vétkes, de nem egészen rossz Terézt psychologiai valóság- 
gal ábrázolá. Különösen sikerűit azon jelenés, midőn 
Arthurt szökésre ügyekszik bírni. Itt a szerelem és két- 
ségbeesés marczongló érzelmei annyi bensőséggel, s oly 
jellemzetesen valának kifejezve, hogy e jelenést méltán 
lehet a legjobb ábrázolatok mellé tenni, mit színpadmi- 
kon eddig látni lehete. Szentpétery (Delaunay báró) a tit- 
kos szerelmi levelek olvasása alatti jelenetben a megcsa- 
íatásáni mély elkeseredést, és utána azon j)erczet, hol 
Arthurt lemocskolja, annyi erővel és érzetmélységgel 
fejezte ki, hogy a közönség játékközben zajos tapsokra 
tört ki. A kedélyes Hubenayné (Amália) igen meghatóvá 
tudta tenni azon helyet, midőn Arthurt kéri, titkolná 
apja előtt irántai hidegségét, és tetesse magát, mintha őt 
szeretné. Lendvay (Arthur) ma sokkal többet hatott néma 
játéka, mint beszéde által. Egész alakja, lénye, viselete 
jellemző volt, félig nyílt, félig világos, mint e szerep maga, 
melyben igen sok a színlés, és kevés a való arcz. Lendva}'- 
uak sokat adott a természet, de némelyekben mégis mos- 
tohán bánt vel^. Hangja nem eléggé változatos, könnyen 

esik monotóniába, arczában és szemében van ugyan ki- 
fejezés, de nincs annyi jelentő, mennyi szinészben meg- 
kivántatnék : de ő ezen hiányokat szorgalommal és mes- 
terséggel annyira legyőzte máris, hogy egész alakján 
meglepő hatalommal tud uralkodni, és mérkőzhetik hang 
és arczkifejezési tekintetben valamennyi magyar szinész- 
szel, ki e tekintetben nálánál gazdagabban van megaján- 
dékozva, sőt kevés van kit felül ne haladna. Kiemelendő 
még Fáncsy lakonikai rövidbeszédü szerepével (Paolo), 
melyben alig van mit mondani, de sok kiemelni, jelen- 
teni való, mimika és játék által. A többiek készületlenek 
voltak, vagy beszédeiket át nem gondolva, vagy a súgó 
irgalmára szorulva. Sz. 

XCV. Jún. 27. XIL Károly Rügea szigetén. Vígjáték 
négy felv. Angolból. - Kár, hogy e helyzetek és jellemek 
által érdekes mü ma oly hirtelen és csak szükségből rán- 
tatott elő a nélkül, hogy színészeink eléggé készülhettek 
voina rá. A czímszerepet, melyet Egressy Gábor néhány- 
szor sok részben sikerülten, ma Lendvay adá, és ahhoz 
képest oly hirtelen kellé betanulnia, meglehetősen, de 
nem kielégítőleg. Óhajtanok máskor láthatni őt e szerep- 
ben, midőn elég idő engedtetnék neki azt átgondolva be- 
tanulni. Most némi jellemző apróságok is ki voltak játé- 
kából felejtve, például : a féllábbali asztalra-ülés, ezomb- 
jainak tenyereiveli csapkodása, miket azért nem lehet el- 
hagyni, mert aztán azon jelenésben, hol Éva Ulrika előtt 
XII. Károlyt utánozza, nehéz a játszó szinésznőnek jel- 
lemző vonásokat találni XII. Károly mozdulata és beszé- 
dei módjából: valamin thogy ma is e részben Hubenayné 
(Éva) különben ügyes játéka és Lendvayé (XII. Károly) 
közt nem volt összhangzás. Ajánljuk azt is, óvakodjék 
Lendvay e szerepben mosolygó arczot mutatni, vagy épen 
nevetni, mert aztán nem érthetni, miért helyez Brock Ádám 
oly nagy fontosságot XII. Károly nevetésébe, hogy ezzel kí- 
vánja magát megjutalmaztatni a király által, Keiu\ 

XCVI. Júl. 4. Bérszünetben fölemelt ár mellett : Bájital 
Víg opera két felv. Irta Romani. Zenéje Donizettitől. — 
Tadolini asszony, cs. kir. udvari kamaraénekesnő Adina 
szerepében kezdé meg vendégszerepeit. Mi szerencsések 
valánk e jeles énekesnőt ezelőtt néhány évvel még hangja 
teljességében hallani. Azóta kissé hanyatlott, azonban 
még mindig a legelső rendű énekesnők közé számíttatha- 
tik s általában művészi előadása és egyes áriái, kivált a 
méltán nagyhirű Tadolini-keringő oly sikerűitek, hogy 
méltán érdemlik azon zajos tapsot és tetszést, melylyel 
föllépései mindenütt és színházunkban is ünnepeltetnek. 
Mi mind a tapsot, mind az éljen- és bravo-kiáltásokat, 
melyekkel a hallgatók azon gyönyört és élvet bizonyítják, 
mit e nagy jelességű énekből merítenek, helyeseknek és 
természeteseknek találjuk. Vannak azonban hallgatók, 
kik ily alkalomkor bohózatos túlzással fejezik ki elragad- 
tatásukat. Hallottunk a karzatról állatéhoz hasonlító nem- 
emberi bőgéseket és visítást, botokkali iszonyú dobolást, 
és láttuk nagy mennyiségét a koszorú- és virágnak, melyek 
négj^-öt helyről is dobáltattak, különösen pedig egy kis 
kobold (magyarul : }7ianó)'féle barna alak viselte magát 
igen bohókásan. egész ruhakosárral hozatott virágot és 
egész előadás alatt mint valami ellenséges indulatú rossz- 
szellem, zavara mások élveit. Szüntelen izgett-mozgott, 
i)eszélt, kiabált, székére vetette magát, majd leheveredett, 
ismét felszökött, összeverte két első lábát, mint kinek 
esze megy, és dobálta virágait oly nagy mennyiségben, 
hogy végtére az illedelmesb tiszteltetésre méltó énekesnő 
alig tudott mozdulni a színpadon a sok fűtől és szénától. 
Az ily bohóczos uracsok meggondolhatnák, hogy nem 
magok vannak a színházban, s hogy nincs joguk kába- 
ságaikkal a közönség figyelmét és élveit háborgatni, és 
valóban kár, hogy a színházi politia az ily csendháborító 
arszlánokat szépen ki nem vezetteti a színházból. Külön- 
ben is ezen enthusiastáktól félni lehet, hogy dühbe jőnek 
s valakinek kiássák szemét, ki épen szomszédjok. Tudjuk, 

ál* 

a zenének minő hatása van némely beteges idegűekre; ők 
magokon kivül ragadtatnak, elfelejtenek mindent, mi 
körülök történik, s képeset a legnagyobb kábaságokra 
vetemedni. Ki áll jót érte, hogy az ilyen zene-bohó enthu- 
siasmusában szomszédja fülét le nem harapja? Bárki 
legyen az a színházi fekete manócska, nem szeretnénk 
közelében lenni, mikor Tadolini énekel, mert szeretjük 
ugyan az éneket, de orrunk vagy fülünk elvesztésén nem 
akarnók az énekébeni gyönyörködést megvásárlani. 

Kcvt\ 

XCYII. Júl. b. Az ó'nVt íjj/erwchr. Dráma öt felv. Soulié 
után ford. Nagy Elek. - Lendvayné,-ki hosszas betegsége 
után ma lépett fel másodszor, a czímszerepben, ismét 
régi orejében volt látható. Azon jelenet, midőn az örült 
nő e szavakat mondja : «A vér a hóhérpadról fejemre és 
gyermekemnek fejére loccsant », — annyi visszatükrözésé- 
vel a kebel dúlongó érzelmeinek, annyi lélekábrázolattal 
adatott, hogy ilyesmit nemcsak színpadimkon, de na- 
gyobi) hírű és tökélyű művészektől is ritkán láthatni. 
E jelenés mellé tehetni még azon lélekrázó kaczaját a 
Tjendvayné által ábrázolt őrültnek, midőn e szavakat mint- 
egy kárörvendve felkiáltja; « Hah szép ! a fiú fenyegeti 
apját !» Vajha e derék szinésznő játéka élvezetétől lU' 
fosztatnánk meg oly gyakran, vajha betegsége ne 
gátolná őt egész gonddal pályájának élni . . . Többi szí- 
nészeink részint jól, részint tűrhetőleg játszottak, csupán 
J)e Cau Mari ellen lehet kifogás. Czelesztina szerepe ki- 
tűnő szerep, s hogy belőle sokat lehet csinálni, Bartháné 
is meg bírta mutatni. De Cau Mari kezeiben ez a komoly 
és szilárd női jellem elveszett, és egészen más leve. nem 
is látszott érteni mit beszél ; csak szavakat monda, de 
dolgokat kiemelni nem bírt, beszédének semmi jelentése 
nem volt. De Cau Mari csinos színpadi alak, jó, értelmes 
beszédorganummal, de még gyenge szinésznő és a mi fti 
baj, nagy gondot nem látszik fordítani szerepeire. Mai 

)an, é nagyobb részint komoly szerepben, szünet 
nélkül mosolygott, nézőire tekintgetett, és még akkor sem 
látszott játszó társára ügyelni, midőn az egyenesen hozzá 
intézte szavait. Ez aztán nem játék, hanem pusztán csak 
leczke-f elmondás. Ajánlunk neki nagyobb figyelmet szere- 
pére. Ha játszik, felejtse el, hogy nézői vannak, s tegye 
magát egészen szerepe helyzetébe ; különben, ha hallga- 
tóin és nézőin járand figyelme, lehetetlen lesz előmene- 
Mí tennie, pedig kár volna elhanyagolni magát, és tehet- 
ségeit eltemetni. 

fXK 

XCVIII. Júl. 10. Bérszünettel fölemelt áron : A templá- 
ivis. Nagy Opera 3 felv. Irta Marini. Zenéjét szerzetté 
Nicolai Ottó. Tadolini Kebeka szerepében mint vendég, 
Nicolai Oltó a cs. karinthiai kapu melletti udv. színház 
első karmestere s ezen opera zeneszerzője, e czólra az 
igazgatóság által különösen meghivatván, az operát 
újonan betanítá s előadáskor a zenekart igazgatá. — 
Valóban még az ellenség is kénytelen volna elismerni, 
hogy Bartay Endre igazgató úr sem fáradságot, sem pénz- 
beli áldozatokat nem sajnál, hogy a magyar színházi 
közönségnek érdekesnél érdekesb élvezetet és mulatságot 
szerezzen. Egyik újdonság a másikat, egyik különösség a 
másikat éri. Ének- és zenevirtuózoknak egész bőségében 
vagyunk. Bár csak a közönség is aztán buzgó részvéttel 
hálálná meg az igazgató csüggedhetlen iparkodásait : 
evvel azonban nem igen dicsekedhetik. Virágbokréta, 
koszorú, silány alkalmi vers, esti zene, bravók, éljenek és 
tapsok vannak ugyan több, mint kellene : de ezekkel a 
pénztár ereje nem nevekedik; pedig nervus rerum geren- 
darum kellene. Tadolini rendkívüli bérlet-szünés alkalmá- 
val tudott ugyan szép számú közönséget egybecsődíteni, 
de egy rendes bérletszünés mellett lépvén fel, a conserva- 
torium javára, igen is meggyőződhettünk, hogy ha a 
prima donna assoluta több ideig köztünk mulat vala, el- 

fogyott volna hallgató közönsége, mint elfogyott a varázs- 
torkú Lutzer Jennyé. Ma azonban tömve volt a színház, 
és e napot legalább nem volt oka megbánni az igazgató- 
ságnak. Nemcsak bravó, éljen, taps és virág, hanem 
húszasok is hullottak, és ez mind, kiváltkép a legutolsó, 
igen helyes is volt, de nem volt helyes ismét a botokkali 
dörömbölés és azok a zenekóros őrjöngő ujongások és 
ama kis tüzes emberkének, kit minapában említénk, és 
azóta mind a Pesti Hirlap, mind a Jelenkor megrótt, 
alkalmatlankodásai. Ez a lény csak folyvást űzi - s még 
szerencse, hogy mindig csak operában — bohóczoskodásait, 
és annyira idegeníti a közönséget, hogy szinte üresen kezd 
hagyatni a hely a casperliadok páholya alatt. Természe- 
tesen ; mert lehet-e alkalnuatlanabb dolog, mint Tadolini 
mennyei hangjai közé hasbeszélőéhez hasonló rekedt hangú 
fecsegéseket, fennszóvali kritikákat, nyüzsgést, fészkelö- 
dést vegyülve tapasztalni ? A muharát ilyenkor boszús 
kétségbeesésében purgatoriumba kivánna maga szomszéd- 
ságából minden zenemámorosokat. Tadolini egyébiránt 
ma úgy énekelt, a hogyan még egyszer sem itt-léte alatt, 
és ma csakugyan visszavarázslá azokat is, kik őt nem 
tegnap óta ismerik, virulóbb szakába. - Nicolai Ottó úr 
is, mint orchestrumi vezér, azt mondják, szívet és lelket 
bájlólag verte a taktust a háromszínű emelvényen, és ne 
gondolja valaki, hogy tréfálunk! A híres Staél asszony 
egykor azt írá, hogy vannak sokan Németországban, kik 
Goethének soraiban még akkor is, ha csak czímet ír egy 
levélre, genialitást lelnek, így kérdezzétek meg bár akár- 
melyik zenemámoros arszlánt, meg fogja vallani, hogj' 
egészen más attitudeök azok, melyekkel Nicolai veri a 
taktust, mint melyekkel a mi derék magyar hazánkfia 
Erkel Ferencz. Hiába, minden ember oly bálványt imád, 
a minőt képzeletében alkot magának, és a ki az ő bál- 
ványának isteniségét kétségbe merné hozni, az tapasz- 
talni fogná a virtuózok antikritikáját ; minőt egykor a 
Tageblatt szerkesztőjén érezhetőleg írtak, az Ungar szer- 

kesztőjén"^ akar bizonyos bibiczszerű salontaposó finom 
urak (de Csenger és Tyúkod), s minőnek egy remek finom- 
ságú példáját láthatjátok az európai hírű tenorista Wild- 
től a Spiegel 58. számában ! ! — De hogy visszatérjünk, 
hol beszédünket kezdők, dicséretet érdemelés hálát Bartay 
úr, hogy így buzog a zene, ének és tánez mellett — mind- 
ezt Tadolini stb. vendégszerepeivel bizonyítá — kíméletet 
és elnézést pedig, hogy a színművekre kevesebb gondot 
fordít. Ki törődik sokat a színművekkel és színészettel ? 
Talán mi magunk magyarok? Ez nem igen bizony odik be. 
Gyűjt-e közönséget az eredeti új színmű vagy az eredeti 
régi vagy a fordított akár új akár régi? Teljességgel nem! 
Gyűjt-e közönséget és bír-e legkisebb élénkséget is hozni 
bármelyik színész vendégszerepe? épen nem! A legnagyobb 
hanyagság, részvétlenség minden iránt, mi színmű és 
színészet, s kívánja aztán valaki, hogy a mostani igazgató 
fáradjon érette ! Mennek a dolgok" a mint mehetnek, s 
talán szerencsésen el is fog sűlyedni az egész színészeti 
ügy, és ki tehet róla ? Még a hon atyáinak is bajos lesz 
megmenteni oly ügyet, melyet a nagy közönség nem pár- 
tol. Azért senki ne csodálkozzék a nemzeti színházat 
illető szomorú tüneményeken. Az országgyűlés tehet 
ugyan valamit ez ügyben, de míg magyarabbak nem 
leszünk, nemzetiségünkért jobban nem buzgunk, míg 
német színházba járunk divatmajmokként, addig sokat 
nem tehetend, s a mit az nem tehet, egyes személy parányi 
erejétől ki követelje? Kéve. 

* A kábák 1 holott az Ungar szerkesztője érdemel tőlünk 
magyaroktól valamennyi német lap felett pártolást, mert lapja 
ez évi folyamatában csakugyan legtöbb magyar elem van, és 
napról napra jobban kezd megfelelni czimének. Nem hihetjük 
el, hogy azon emberek valódi magyarok legyenek, különben nem 
felejtenék el egy énekesnő miatt — ha mindjárt Malibran volna 
is az — saját nemzeti érdeköket. K, 

XCIX. Júl. ^22. Először: Cliarlotle kainlduy. Yí^ikéi 
felv. írták Bayard ós Dumanoir. Fordították Egressy 
Benj. ós Csepreghi Lajos. - Ha valami házaló külföldi 
nóinet kritikustól, ki egyik lapszerkesztőtől másikhoz kul- 
logva, árulja színhirálatait, hosszú értekezést fogtok ol- 
vasni, nyájas magyar olvasók, a^jelen vígjáték felett, 
melyben ennek silánysága mutogattatik, ne higyjetek sza- 
vának, ne higyjetek a magyar Divatlap kritikusának se, ki, 
midőn a franczia müvek ellen tudós szógőzbe burkolódva 
okoskodik, nag^^obbára csak németek majma, ne higyjetek 
egyiknek se vakon, hanem jőjetek a magyar szinházba és 
nézzétek meg Cltariotte kajntdnt/t, s bizonyossá teszlek 
benneteket, annyi élvet nyertek annak egyszeri megnézé- 
séből, mennyit tíz német, könyekben áradozó dráma, vagy 
ugyanannyi sörszagú vígjáték nem képes nyújtani, és a 
tapasztalandókból azon becses tanulságot fogjátok meg- 
szerezni, hogy a német kritikának csak kötve lehet hinni, 
a magyaron pedig, melyet majmolás vagy különködési 
szeszély izgat, csak szánakozni lehet. E vígjáték új fényes 
bizonysága a franczia színműírók, különösen pedig a víg- 
játékírók nagy ügyességének. Mi egyszerű eszközök által 
van itt elérve a ez él, melyet színpadra írt drámával el- 
érni kell ! A portugall udvarnál egy franczia divatárus- 
leány jelenik meg, ki tudtán kívül a legnagyobb zavarok 
okává válik. E divatárusnő egykor szeretője volt Leo 
nevű Picard-ezredbeli hadnagyocskának, ki most Mária 
Franciska portugall királyné kegyencze. A leány történe- 
tesen jő Lissabonba, véletlenül találkozik hadnag}^ocská- 
jával, és erővel ráköti magát. Leo iszonyodik jelenlététől, 
nehogy királynéja, ki féltékeny a legnagyobb mértékben 
és engeszteli! étlen természetű, megsejtse e szerelmi vi- 
szonyt. E körülményekből a legérdekesebb jelenések foly- 
nak egymás után, és elejétől végig a legfeszültebben kötik 
le a néző figyelmét. Oly élénkség, oly ügyes szerkezet, 
bonyolodás és kifejlés van e műben, s oly eredeti alakok, 
jnint Bambinelli, Bellaflor gróf, Clapier Kóza, és maga 

Ifaria Franciska, hogy egy ily művet csak egyszer is látva 
valóban könnyű megfogni, miért izgattatik fel a közönség 
némely franczia művek, mint villanyerö által, oly zajos 
tetszésre, mint a minőnek ma is tanúi valánk. Bátran, 
uraim és hölgj^eim, kik a jobb színművek el nem fogúit' 
l)aráti vagytok, bátran engedjétek magatokat át azon esáb- 
nak és varázsnak, melylyel a franczia lelkesség vonz és 
ragad, ebből semmi veszély nem háramlik rátok, és job- 
ban is egj'ez magyar természetetekkel,mint a német komoly 
niüvekbeli érzelgés és víg;játékbeli trágár szennyesség, mely 
mulatságul állíttatik élőtökbe egész meztelenségben, nem 
pedig azért, mint a francziák jobbjainál, hogy a gyerme- 
ket saját nevén nevezve megismervén, iszonyodjatok tőle. 
Amaz á valódi erkölcsi métely, nem pedig ez. x\maz gyö- 
nyörködtetőnek, mulatságosnak festi a bűnt előttetek, 
míg ez iszonyatossá teszi azt. Játszva e vígjáték igen di- 
cséretesen volt. Lendvayné a féltékeny és szerelmes 
líírálynét, L. lióza a pajkos és vállalkozó szellemű divat- 
árúsnőt, Szentpétery a szűn nélkül gj'anakodó Bellaflor 
A'Jófot, Telepy a bohó monacói nemest sok sikerrel adák ; 
valamint László is a kevésbbé kitűnő, de fontos és üg}'et- 
len kezek közt könnyen elrontható Leo szerepét. A nem 
nagy számú közönség nagy megelégedéssel hag}'ta el a 
í^zínházat. Cs. 

C. Aug. 1. Bérletszünéssel először: Lovag szó, Vígj. 
négy felv. Irta Eaupach, ford. Szigligeti. — Löire Lujos 
cs. kir. udvari színész és rendező a bécsi várszínháznál, 
don Filiberto lovag néma szerepében mint vendég, szíves- 
ííégből lépett fel. Löwe Lajos a német színészet egyik első 
^'^yogású dísze, ki már több jeleit adta színészetünk 
iránti vonzalmának, mai szerepével nyilvánosan akará 
bebizonyítani irántai rokonszenvét, s ez azon szempont, 
melyből kell tekinteni néma szerepbeni föllépését, mit a 
magyar színházi közönség meg is értett és a derék színész 
szíves vonzalmát méltányolta többszöri zajos taps és ki- 

hívással tisztelve őt. E raupachi mű különben meglehető- 
sen érdek nélküli férczelet, mely nem fogja magát a ma- 
gyar repertóriumon fentartani. A játék tűrhető vala. Löwe 
néma játékában láthatták azok, kik a művészetben a /í/t':;- 
telvii tnilósdfi ügyvédei és papjai, hogy a színpadi test- 
mozgás minden valódi művésznél különbözik a szÍDpadon 
kivüli mozgásoktól. Ki Löwét soha sem látta játszani, ki 
színészi híre felől semmit sem tud, kissé fürgébb figyelem- 
mel bírván, azonnal észrevehette magából némajátékából, 
kéz- és lábmozdulataiból, ülés- és állásaiból, hogy az ö 
egész játéka eszménijített, művészet által nemesített való- 
sáij, minőnek a színpadinak kell lenni. *** 

Cl. Aug. 5. Szentpétery javára bérletszünéssel először: 
Ti sztájt'tás. Ered. vígj. négy felv. Nagy Ignácztól. A jókora 
számmal összesereglett közönség nagy tetszéssel fogadta c 
vígjátékot. Az előadás a sikerültebbek közé tartozik, ki- 
vévén a részeg kortesek kocsmai jelenését, mely épen nem 
volt rendezve. E jelenésben a játszók eszétől több találé- 
konyságot méltán várhatnánk. Mivel itt az ivás játszsza a 
főszerepet, tehát színészeink nagyobb része tántorog, 
mintha részegség kifejezésére nem volna egyéb eszköz a 
tántorgásnál, és mintha minden embernek, ki iszik \Qgy 
ivók között van, szükségképen részegnek is kellene lennie. 
Ez örökös tántorgás igen monotonná teszi e jelenést, 
melyet lehetne változatossá és érdekessé tenni. Kitünőleg 
rosszalható a többek közt e jelenésben Török mai játéka, 
ki szerfelett erőlteti tréfáit és ez által igen éretlen easper- 
liadokat csinál beszéd-, ének- és mozgásban. Kissé mérsé- 
kelje magát s meglátja, hogy játékának jobb sikere leend. 
Mennyivel ügyesebb. Törökével rokon szerepben, Hubenay, 
a két-kulacsos farkasfalvianus és egyszersmind hevesianiis 
kortes ! Est modus in rebus. Ezúttal röviden csak ennyit 
a Thztújüfh első előadásáról. K. 

Cn. Alig. 14. Köcstnei Hcírkáin/, — E színmű tagad- 
hatlanúl bizonyítja, hogy azok, kik az eredeti művek 
előadhatása felett ítélnek, nem veszik a dolgot szerfelett 
szigorúan, mint némely színműíróink panaszolják; sőt 
talán igen is engedékenyek. E bohózatban lehetetlen volt 
nem látniok a cselekvényhíányt, minél nag}^obb fogyat- 
kozás színműben alig lehet, s mi mindig kétessé teszi a 
színi hatást, és e mű mégis elfogadtatott előadásra, hihe- 
tőleg annak reményében, hogy az magyar póri életből 
vett képek, jellemző beszédek, elmés ötletek által mulat- 
tató leend a nézőknek, mert vannak csakugv^an művek, 
melyek igen kevés cselekvénynyel, egyes egyedül élénk és 
elmés, vagy — komoly művekben - költőileg, lélektani- 
lag stb. tartalmas dialóggal színszerűek. Jelen bohózat 
két első felvonása, sőt a harmadiknak is szinte fele nem 
egj^éb mint készület arra, hogy Köcsme helység lakosi, ki- 
ket azon balga képzelet rémít, hogy nádasukban sárkány 
xMii tanyát, e szörnyetegtől megszabadíttassanak, vagy a 
l)ohózat stílusában szólva, Csuba Ferkó obsitos harmad- 
fél felvonáson át ámítja a köcsmeieket, hogy ő a sárkány- 
tól megmentendi a falut, ha illendően megjutalmaz tátik. 
És e harmadfél felvonásban nem történik egyéb mint 
hogy Csuba Ferkó hazug kalandjait beszéli, a sárkányról 
regél, s a köcsineiek ámulva hallgatják, kételkednek, cso- 
dálkoznak, tanácskoznak, végre eltökéllik magokat, hogy 
Csuba Ferkónak megígérvén a kivánt jutalmat, rábíz- 
zák a sárkánynak kötélen hihuzását a nádasból, a mi 
caztán a hannadik felvonás végén meg is történik. A tárg}" 
nem volt rossz, sőt oly magyar bohózatra, mely a pórias 
életet tükrözze vissza, igen alkalmas, de gyakorlottabb 
kezet kívánt, hogy érdekessé tétessék. Az igen egyszerű 
mesébe több bonyolódást és változatosságot kell vala 
hozni; így a mint van, nem három, hanem legfeljebb egy 
felvonást lehetne vele jól betölteni, és még akkor is némi 
monotónia volna benne, ha, mint most, elejétől végig csak 
aljas osztálybeli embereket, és ezeket is oly kevés váltó- 

zatosságával a jellemeknek látnánk ós hallanánk. Mert 
mi fő hibának hatás tekintetében azt tartjuk e bohózat- 
ban, hogy csak az egy Csuba Ferkó az, ki alakjában kü- 
lönbözik a többi személytől, a többiek, ki nem véve még 
az iskolamestert és jegyzőt sem, mind igen hasonlitanak 
egymáshoz, s mindeniket az igen együgyű gondolkozás és 
beszéd bélyegzi, a mi igen nagy monotóniát szül elejétől 
végig. Ha például a falu földesura és családja bele szö- 
vetett volna e történetbe, így egy pár míveltebb osztály- 
beli is játszik vala szerepet benne, azonnal változatosabb 
fogott volna lenni az egész, és ez által sokkal érdekesb. 
Azonban, mindezen két nagy fogyatkozás mellett is, 
nincs e bohózat minden becs nélkül. Jó ötletek, jellemző 
beszédek, és a magyar pór gondolkodása híven ábrázol- 
tatnak benne, s ámbár aljas köri, de igen jól talált élet- 
kép az. Mi mindannak daczára, hogy két előadása alkal- 
mával nem igen tetszett, óhajtanánk, ha színészeink egy 
párszor még megkísértenék előadását, de akkor nem kel- 
lene semmit stilizálni, hanem mindent híven úgy elmon- 
dani mint írva van, és kivált Csuba Ferkó szerepére fő 
gondot fordítani. Kötelességünk még a középszerűt is, ha 
eredeti és magyar élet másolata, pártolni, mert csak így 
mehetünk eredeti műveinkkel valamire. • 

CIII. Szept. 20. Lurretia, Dráma öt felv. Irta Ponsard, 
ford. Egressy Benj. - Mi e nagyhírű művet nem olvas- 
tuk, csak hallók a mai előadáson, s így nem tudjuk, mi és 
mennyi veszett el az eredetiből a fordítás által : hogy a 
vissza nem adható helyeken kívül, a mik minden eredeti 
műben szoktak lenni, sok talán fordítható szépségek is 
elvesztek, gyanítjuk néhány nem igen szerencsés kifeje- 
zésekből, melyeket ma hallánk színészeink ajkairól, miket 
azonban nem akarunk mind a fordítónak felróni, mert 
igen is jól tudjuk, és tudja velünk a közönség, hogy szí- 
nészeink stilizálni szoktak, és nincs költői dictio elég 

tökéletes, melyet ők ne igazítanának, változtatnának, ők, 
kiknek nagyobb része azt hiszi, hogy a színpadnak saját 
nyelve van, melyet senki sem tud, csujíán a színész urak. 
Így tehát, hallásból ítélve, a fordított és színészek által 
megstilizált ponsardi composíticSt, melynek úgy látszik 
eo^yik fő sajátsága a dictio, mint volt a franczia classíkaí 
iskolának, teljességgel nem tudtuk megtalálni a kulcsot 
magában a műben annak magyarázatához, miért ütöttek 
e művel oly nagy zajt Francziaországban, s ig\ kénytele- 
nek vagyunk azt külső körülményeknek : a helynek hol, 
ós az időnek, melyben feltűnt, tulajdonítani. Mi azt kö- 
zépszerűnél többnek^ nem mondhatjuk, mert többnek 
mondva nem hírnök Ítéletünket igazolni. Sem jellemzés, 
sem psychologia, sem cselekvény tekintetében nem emel- 
kedik az középszerűségen felül. A mi pedig hatását illeti, 
az még a középszerűségen is alul van. A párbeszédek 
nem drámaiak, hanem valóságos colloquiák, melyek egész 
apró értekezésekből állanak, mik alatt a cselekvény töl)b- 
nyire állong. Különben vannak e drámában jeles i)illana- 
tok, milyen például Lucretia öngyilkosságának i)ercze, és 
motívumai is jelesek többnyire, mik Lucretia szájába 
adatnak és a hogyan általában Ponsard ez asszonyt beszél- 
teti. Színpadunkon a színműnek nem ígérünk életet ; sok 
régi franczia classikai elem van benne, minek elmúlt 
kora, és soha visszatérni nem fog, még magoknál a fran- 
cziáknál sem. Sokat ártott nálunk e dráma hitelének az 
is, hogy játszva középszerűleg, hogy ne mondjam, rosszul 
volt. Lendvay (Sextus) nem tudjuk miért, igen érthetet- 
lenül beszélt. Fáncsynak (Brutus) csak a tettetés pillana- 
tai sikerültek, a többi rómaitlan és féríiatlan német érzel- 
gés volt. Bartha (Collatin) mint valami kezdő színész sokat 
liadarászott kezeível, és szokása szerint akadozott. De 
Cau Mari (Tullia) még csak szerepe szavainak értéséhez 
sem emelkedett fel, s ő volt, ki e mai előadásnak legtöb- 
bet ártott. Az egy Laborfalvi E. (Lucretia) tölte be helyét 
kellőleg. Ö valódi nagyszerű római asszony volt. Beszé- 

dében, arczvonásain, mozdulatán sok kifejező, sok jel- 
lemző, szavalata érthető, lélek- és erőteljes. K, 

CIV. Okt. 16. Aruiámj és szerelem. Szomorúj. öt felv. 
Schillertől. Fordította Szenvey. — Schillernek e fiatalkori 
müve, mely tele van genialitással és egyszersmind bot- 
lásokkal, német közönség előtt mindig nagy tetszéssel 
szokott adatni. Nálunk nem nyert általános tetszést, mert 
•mi nem vagyunk németek, s túlcsigázott érzés és indulat, 
mely ezen schilleri Ferdinándban dühöng .és Luizában 
lobog, nem gyönyörködtet, de ezenfölül a mai előadás is 
a nem sikerült előadások közé tartozik. A főbb szerep- 
vivők közöl csak Laborfalvi Rózával (lady Milford) ós 
Szentpéteryvel (MüUer) lehetett megelégedni. Lendvav 
(Ferdinánd) — úgy látszott — nem hatott be ezen jellem 
mélyébe. Játéka szaggatott volt, nem következetes, és nem 
öszvehangzó. 

CV. Okt. 17. Mtveltség és természet. Vígj. négy felv. 
Albinitól. Ford. Balog István. - Aspasia szerepében 
Balog Pepi, Lendvayné tanítványa, tévé második színi 
próbáját. A kis művész-csemete három dolognak adta 
bizonyítványát. Először ügyességének és bátorságának, 
mik jövendője felől szép reményeket gerjesztenek. Má- 
sodszor, hogy mesternéjétől sok jót tanult el; és harmad- 
szor, hogy tanult némi nem-jókat is, miktől, ha majd 
mint színésznő saját lábaira álland, jó leszen magát el- 
szoktatnia. Ilyen a többek közt a szapora beszéd, mihez 
mesternője is fiatal korában szokott, és maiglan nem birta 
levetkőzni, mi örökké fogyatkozás volt, s most is az, sok 
tekintetben jeles, némi tekintetben pedig minden magyar 
színésznők közt egyetlen, játékában. Különben szíves ör- 
vendezéssel üdvezeljük e fiatal színészi sarjadékot a mű- 
vészet templomában ; adjon az ég neki kedvező jövendőt. 
Kisérje folyvást figyelemmel mesternöjét; tőle sok hel3''e- 
set tanulhat, s a mi nem helyeset tanuland, attól, ha az 

van írva a sors könyvében, hogy egykor a színészi pályán 
ragyogjon, ön nemtője megszabadítandja. — Felvonások 
közt a londoni műutazásból visszaérkezett Veszter, Fitos 
és Kilányi tánezosok léptek fel. Veszter tánczában ma is, 
mint ezelőtt, sok ügyességet tanusita. Az ő magyar tánczá- 
ban, talán valamennyi színpadi tánczosaink közt, leg- 
kevesebb botrányos van, s tartása legdélibb s közeledik 
azon eszméhez, hogy tánczban nem csupán lábakkal, 
hanem az egész test által lehet dolgokat kifejezni. Fitos 
tánczát csak bámulni lehet, de szeretni nem. Lábai csudá- 
latos hajlékonyak, de mozgásaiban kevés báj van. Kilányi 
ügyekszik Veszter egyszerűbb mozgású tánczát eltanulni, 
mi dicséretére válik. Sáry Francziskában ritka könnyűség 
van, de ügyes mesterek nem létében nem tudá mindeddig 
mozgásainak azt megadni, mit a tánczban gráliánal; 
nevezünk. Kár, hogy e szép tehetségű leány nem láthat 
valami nagyobb mestereket és azok után nem képezheti 
magát. Félő, hogy mozgásait nemsokára modor fogja el, 
minél a művészetben alig van valami kártékonyabb. Neki 
mondhatlan sokat árt azon mód is, mely által szín- 
padainkon a női magyar táncz nemsokára kivész és 
egészen elférfiasodik, annyira, hogy tisztességes nő- 
személyek nem fogják tánczolhatni. Nézze meg valaki 
most is már a színpadi magyar tánczot s meg fogja val- 
lani, hogy e mozgásokban fölötte kevés női szelídség és 
szerénység van. Azok bátor, vakmerő, elszánt férfiúi szö- 
kellések. Ha ez így folytattatik, eljő az idő, hogy a magyar 
női tánczot alapjaiból újra kell feltalálni. 90. 

CVI. Véffí^zó. Magyar Játékszíni Krónikánknak nincs 
eg)' sora is, melyet oly benső örömmel írtunk volna 
nieg, mint e befejező szavakat, mikben szerencsénk lehet 
jelenteni olvasóinknak, miképen lapunk még megérte 
azon időpontot, mikor a magyar színházban a magyaV 
HZfllem kezd túlnyomó lenni, megérte azt, miért sokat 
küzdött, miért sok rövitUátó rágalmainak, kisebbítései- 

nek kitéve, egyfelől vak enthusiasták,* másfelől fonák böl- 
cselkedők ostromait kellé kiállania. Mert sokan fognak 
még emlékezni olvasóink közöl amaz éles vitákra, házi 
körökiglen beható gyűlölködésekre, az Athenaeum szer- 
kesztőjének pörbe idéztetésére, stb. ily kellemetlen kö- 
rülményekre, melyekbe keveredve valánk csupán a 
miatt — mert minden innen eredt volt hogy kimon- 
dottuk, miképen magyar színházban a nemzetiség a fő 
czél, következőleg német és olasz operák felett általíino- 
san színművek, ezek között ismét különösen és főkéj^ a 
honi tárgyú eredetiek pártolandók. Ez állításban sokan 
láttak akkor önhaszonlesést, pártoskodást, s ég tudja, mit 
nem. Az ingerültség egy párszor illetlen kicsapongásban 
fejezte ki magát, melyeket senki józan, tartozott legyen bár- 
melyik véleményhez, nem javaihatott; míg utoljára egy 
fütyülési katastrophával végeztetett be. A vitázó felek las- 
sanként elnémúltanak, egy-pár kisebb szóváltás után a 
harez megszűnt, s egy-két éy múlva kevesen fogják tudni 
csak azt is, kik voltak a vitázó felek : de ne higyje valaki, 
hogy ama súrlódások sikere tlenűl tűntek legyen el. A jó 
mag, ha viharok közt szóródott is ki, nem vész el ; felsar- 
jad az, és meghozza gyümölcseit. Az igaz szó, mely tiszta 
forrásból vette származását, nem hangzik eredmény nél- 
kül. Beszéd a közvélemény előkészítője, s mint szélvész a 
levegőét, úgy a tartalmas szóharcz sietteti a fogalmak 
tisztulását. Mi hiszszük erősen, hogy ama ez áfol hatatlan 
igazság, miszerint színházat nekünk, körülményeink közt, 
csak nemzetiségünk érdekéből szabad és illő országos aka- 
rattal pártolni és - a mi ebből foly - hogy nem olasz 
opera, hanem eredeti színmű az, mire figyelmünket főké]) 
fordítani kell, hiszszük, hogy ez igazság előbb-utóbb 
kivíta volna diadalát, de nem hiszszük, hogy oly hamar 
vita volna ki, hog}^ oly sebesen terjedtek volna el az e 
részbeni helyesb eszmék a nagy tömegben, ha lapunk t* 
miatt meg nem támadtatik, és ez ügyben figyelmet ger- 
jesztő vita nem ébred. Egy időben valósággal már elnyo- 

mással fen3^egette a magyar színházban az opera a drá- 
mát; minden pártolta amazt: közönség, sajtó, igazgatás, 
s nem tartatott volna czél elleninek — mint egyik igaz- 
gató ki is mondotta ezt — a drámát az opera miatt kikü- 
szöbölni, s íme, néhány év alatt mi nag3^ot fordult a 
koczka. Oly nagy közönséget becsődíteni, oly feltűnő tet- 
szést folyvást, sűrű előadatások után is, gerjeszteni, mint 
a Tiszhtjffds, Szöhöft hatona, Országgyűlési szállás^ 
jelenleg sem opera, sem a valaha nagy kedvességben 
állott német bohózat nem képesek többé. Nem czélunk 
semmit mondani ez eredeti szépművek belső értékéről, — 
volna talán sok, mit nem helyeslenénk ; el kellene talán 
mondanunk figyelmeztetésül, hogy e müvekbe sok, néző- 
ket csábító elem van keverve, mi nem a színmű belsejé- 
ből forrott ki, s hogy ilyesmitől meg kell idővel tisztul- 
nia drámánknak, — csak azt akarjuk e helyt örvendve 
kiemelni, a mi tagadhatlan tény, s a mit eddig nem 
tapasztalánk, hogy színházunkban a nemzeti elem kezd 
mindenek közt túlnyomó lenni. Ez igen jó jel, s e jelben 
intve vagyunk, hogy diadalmaskodni fogunk, ha e ked- 
vező fordulatot használni tudván, czélszerűen munkál- 
kodunk, hogy a nagy közönségben fölébredt hazafiúi szép 
láng ki ne aludjék többé. Igen is világosan kifejezte 
magát a gondviselés, mely e nemzet felett hosszú időkön 
át őrködik, hogy nekünk mindenben saját magunkból 
kell kifejlenünk, hogy minden külföldi eskedós nálunk csak 
ideiglen díszlő növény, s hogy csak az tenyész nem her- 
vadandólag, mely saját vérünkből sarjadott fel. írók, 
színészek, igazgatók ! íme nyílni kezd előttetek a pálya, 
mel3^en a koszorúk legszebbikét nyerhetni el, értsétek meg 
a kor intését. Mi annak reményében zárjuk be M. J. Kró- 
nikánkat, hogy a T?\sj2;/?}/Ytó8 pesti színházunk életében egy 
új korszak kezdője volt, mely nemsokára eszközöket 
idézend elő, miknél fogva szinészetünk az leszen, minek 
rendeltetésénél fog\'a lennie kell : egyik hatalmas tám- 
oszlopa lételünk legfőbb eszközének, a nemzetiségnek. 

I. 

Gyakorta hallunk és olvasunk nyilatkozatokat, látunk 
tényeket színházi ügyünket illetőleg, melyek azt tanúsít- 
ják, hogy e tárgynak több oldalai iránt még korán sem 
vagyunk eligazodva. A színházi közönség nem egyszer 
méltatlankodásokra téved el és — a mi még sajnosabb — 
magok hirlapkezelőink, meglehet, talán ügy iránti tál- 
buzgalomból, oly nyilatkozásokra engedik magokat ragad- 
tatni, melyek nemcsak nem használnak semmit, hanem 
inkább ártanak színészetünk ügyének. Legújabban az Ofc.s/- 
/os nevű színmű sorsa idézett elő ismét nemieket, mik ben- 
nem aggodalmat gerjesztenek, hogy ha ily úton haladunk, 
színi ügyünket oly tömkelegbe bonyolítjuk, melyből nehéz 
lesz a kivergődhetés. Szabad legyen ez aggodalom szülto 
egy-pár gondolatomat e helyt közlenem nekem, ki maga- 
mat e pillanatban teljes elfogulatlannak hiszem, kit 
semmi más nem ösztönöz szólnom, mint egyedül azon 
óhajtás, hogy bármi kis részben is segéljem az eligazodást 
oly ügyben, mely nemzeti mívelödésünk tovább fejlésének 
egyik szinte nem megvetendő tényezője. 

Az Obsitost, miként tudva van, a megkért bírálók álta- 
lános többsége 50 aranynyal jutalmazá, színpadon ellen- 
ben nemcsak megbukott, hanem ki is fütyöltetett és a mi 
a dologban a leggonoszabb^ a fütyölök serege a szónak 
legkomolyabb értelmében dühösködött és szebbnél szebi) 
czímeket szórt a mű szerzője, bírálói és maga az ország- 

lés által megbízott főfelügyelő ellen, ki jelenleg az 
igazgatást viszi. Jöttek aztán pár nap múlva a hírlapok, 
és az elősoroltak mind hárma újra kikapta a magáét. Az 
ötven aranyat elitélő választmánynak magam is egyik 
csekély tagja valék, de ezúttal szerencsémre kisebbségben 
maradtam, s így a dühösködő sereg megtisztelő ezímei- 
nek egyikére sem szereztem magamnak igényt ; de épen 
azért, hogy nem szereztem, annál biztosabban szólhatok 
ez ügyben a nélkül, hogy valaki szemrehányást tehetne, 
mi szerint pro domo tartok beszédet. 

Hogy az Ohxüos megbukott, azt én, ki tiszta meggyő- 
ződésből (mert a tizennégy pályamű egyikének sem tud- 
hattam szerzőjét) a választmányban: « semmi figyelemre 
nem méltónak»> itélém, természetesnek vélem, hogy kifti- 
ty öltetet ti, azt sajnálom, hogy végre haragot, indulatos . 
kitöréseket idézett elő a szerző, birálók és a szinházi fő- 
felügyelő ellen, ezt helytelennek, méltatlannak és azon 
felül nevetségesnek tartom. Azért jönni dühbe és szitko- 
kat szórni, hogy valaki gyenge színművet írt, és az — a 
nélkül, hogy szerzője tudatnék, tehát teljes elfogulatlan- 
sággaljutalomra méltónak ítéltetett, általán véve a fonák- 
ságok egyik legnagyobbika és annál feltűnőbb, mivel az 
éretlen harag nem első ízben mutatkozik ; mert emlékez- 
zünk csak egy kissé vissza, hiszen nem rég történt, hogy 
eg}ák, különben kedvelt színköltőnk nevét, egy megbu- 
kott művéért, a színházból hazatérő hallgatóság egy része ' 
ocsmányúl szidalmazá és ha jól értesültem — utóbb meg 
is macskazenézte. Lehet-e ennél vájjon nagyobb otrom- 
baság ! Annyi mulatságos estvét, annyi élvet köszöntek 
már azon macskazenés urak ezen írónak, s íme ő mind 
avval még csak egy kis kíméletet sem bírt magának ki- 
érdemelni személye iránt. Azt gondolják talán az ily idét- 
len indiilatoskodók, hogy a színműírás oly valami könnyű 
és mindennapi dolog, hogy kinek az nem sikerűi, meg- 
gyalázásra és szidalmakra is méltó. Am tekintsenek csak 
ki a világ legműveltebb nemzeteihez, a német, angol, fran- 

22* 

cziához, kik roppant terjedő irodalmakkal dicsekszenek, 
hány nagy drámaírót mutathatnak fel, és még a nagyok 
közt is hányadik az, kinek minden müve sikerűit ? Pedig 
ezek másként buzdítják íróikat, és más kegyelettel visel- 
tetnek a nagy elmék iránt, mint mi. Valóban kíváncsi vol- 
nék hallani, mi jognál fogva teszünk épen mi magyarok 
oly nagy követeléseket drámaíróink ellenében ? Mi, kik 
ügyszólván semmit nem tettünk mindeddig arra, hogy 
nagy íróink akármi nemben támadjanak : veszszük-e az 
elmetermékeket ezerenként, jutalmazzuk-e az írókat eze- 
rekkel, mint a franczia és angol ? Bírtunk-e csak egyetlen 
egy színműírót me^azdagítani, részesítettük-e valami 
nagy kitüntetésben ? Épen nem ! Köszönjük meg tehát és 
adjunk hálát az egeknek, hogy csak oly színműíróink is 
támadhattak minden pártolás nélkül, minőt egy-kettőt 
mutathatunk. Soha sem voltam védője silányságnak 
sem irodalomban, sem máshol, s most sem azért szó- 
lok, hogy emlékbeszédeket tartsak akár a Ripök, akár 
az Obsitos sírja felett; legyen a kritika irántuk szi- 
gorú és igazságos, buktattassék meg a közönség által, 
mi arra méltó, ne ferdítse el rossz mű az egészséges íté- 
letet, ne rontsa botrányos és aljas az ízlést, öntsük ki 
haragunkat — ha már ilyesmi sem mehet végbe harag 
nélkül — a bukott műre, de szerzőjét, istenért! ne bánt- 
suk, mert avval saját színiügyünket rongáljuk. Ha mégis 
jeles színköltőinket, nagy dicsőséggel, vagy fényes anyagi 
haszonnal birnók kecsegtetni, akkor lehetne követelések- 
kel fellépnünk ; de mikor könyveket nem veszünk, legfe- 
lebb jutalmakat — és ezeket is csak tegnap óta — bírunk 
kitenni, melyeknek megnyerhetése sem bizonyos, többek- 
kel kellvén érette versenyezni, akkor tűrjük a középszerű- 
séget is, s legyen nyugalmunk bevárni, míg színműiro- 
dalmunk zsenge korából felserdül, és szivet s lelket g>'ö- 
nyörködtető termékeket fog felmutatni ; a megcsuszamo- 
dók vagy elesettek felett pedig ne üssünk vad zajt, kárör- 
vendő hahotát, mert ezekkel csupán agt eszközlendjük. 

hogy íróink elvonuljanak a pályától, hol a koszorú oly 
kétes, a bukás pedig még személyes meggyalázásokat is 
von a küzdőnek fejére. 

Mi oly igen készek vagyunk azonnal kimondani, hogy 
egyikünk vagy másikunk hagyjon fel a szinműírással, 
miként kimondatott az Ofts/Zo-s írójának is egy épen 
olyan úr által, kiről azt sem tudjuk: vannak-e helyes 
fogalmai drámáról, kinek nem motivált beszéde még csak 
tekintélyi súlylyal sem bírhat ; s kimondatott egy meg- 
bukott műve miatt, mintha volna sok drámaíró, még a 
legjelesebbek közt, kinek minden sikerült. Vm több férfias- 
ságot teszek fel az Obsitos különben derék írójáról, 
mint hogy az ily elutasítások által magát megzavartatni 
engedné, és remélem, hogy szerencsétlenül járt művét 
nemsokára egy sikerülttel fogja feledékbe sűlyeszteni. 

Nagy figyelmet érdemlő dolog az is, hogy mi épen csak 
eredeti színműveink iránt vagyunk oly túlszigorúak. Már 
több eredeti műveket részesítettünk a kifütyölés és meg- 
buktatás keserű dicsőségében ; arra azonban még nem em- 
lékezik senki, hogy fordított színmű hasonlólag járt volna, 
holott ezek közt sokkal több a silány, az ízetlen, sőt még 
erkölcsrontó is, minő például az egekor oly kedvelt Kótze- 
bue sok műve. És az eredeti művek iránt annyira megy 
az ellenszenv, hogy oly színdarabokra is, melyekben elejé- 
től végig jól mulat a közönség, tapsol, szerzőjét éljenezi, s 
a tetszésnek több jeleit nyilvánítja, de mivel a tetszés nem 
elég ordítozó, a zaj nem elég karzatrongáló, magunk rá- 
fogjuk (s ebben színészeink is bűnösek), hogy megbukott 
liirlapkezelőink elmondják fölötte a hallott éneket és az 
soha többé nem adatik, mint rá újabban is van egy példa, 
hanem adunk helyettük fordított silányságokat, a közön- 
ség által rég meguntakat, melyek nagy tetszésben talán 
soha sem is részesültek. Gyönyörű kilátás színműíróinkra 
nézve ! így valóban széi)en buzdítjuk őket arra, — hogy 
kioltsanak kebelükből minden legvégső szikrát — s hagyas- 
sék színészetünk, miként egykor volt, puszta fordításokból 

tengődő intézetté, hol egy eszmét sem hallhatunk többé, 
mely magyar vérből lángolt fel. 

Mi a drámabírálók működését illeti, ez iránt is folyvást 
a legvisszásabb nézetek uralkodnak ; s nemcsak a közön- 
ségben, hanem magok a lapok kezelőiben is. Nem is em- 
lítem ama régóta folytatott oktalanságot, melyből néme- 
lyek nem bírnak kigyógyulni, mi szerint ha százszor hir- 
dettetnék is, hogy ez vagy amaz színmű jutalmazása rela- 
iiv becs szerint történt, miből aztán következik, hogy 
rossz mű is kaphat jutalmat, ha versenyző társainál 
kevésbbé rossz volt, mégis a jutalmat e szerint elitélök 
örökké szidalmaztatnak, értetlen, ízléstelen, részrehajló 
és pártos czímekkel tiszteltetnek meg, holott egy hajszál- 
nyi vétkük sem volt, hanem a szidalmazók voltak meg- 
fontolatlanok, azt hívén, hogy a mi jutalmat nyert, 
annak, minden feltétel nélkül, tökéletesnek kell lenni. 
Azonban, mint mondám, ez már régibb dolog s leginkább 
a magyar akadémiai pálya-színművekre vonatkozott, s én 
most csak újabb eseményekről akarok emlékezni. 

Nem veszem kétségbe, sőt magam meggyőződése is az, 
hogy a megbukott színművek szégyenének legnagyobb 
súlya nem a íizerzőre, hanem a bírálókra nehezül. A szer- 
zők önmaguknak rendszerint elfogult bíráik ; önmagzatát 
mindenki legjobbnak, vagy legalább jónak tartja, azért 
kell műveiket idegen szemmel megvizsgáltatni. A vizsgá- 
lóknak kötelességében áll, részrehajlás nélkül, elfogulat- 
lanul bírálni és tisztökben eljárni, hogy egyrészről gya- 
kori bukások által a magyar színműírásnak és eredeti 
műveknek hitele le ne rontassék, másfelől pedig túlságos 
szigor által a színműköltők el ne rettentessenek a pályá- 
ról. Nekik tehát a színiügyben igen kényes és nehéz, de 
egyszersmind igen fontos szerepök van, mely nagy felelős- 
séggel is jár, mert a színháznak és az egész drámairoda- 
lomnak úgyszólván a sorsa van kezökben letéve. Nagy 
lelkiismeretesség, jó tapintat és ízlés s éles belátás kell 
hozzá, hogy tisztöket dicséfctesen végezzék. S mindezek 

mellett, ha tudniillik a birálókban megvoltak mind az elő- 
sorolt tulajdonok, ha legnagyobb becsületességgel és vi- 
g}izattal végezték kötelességöket, hányszor történt, hogy 
az általok kimondott Ítélettel daczolt a színpad, s a mű, 
melynek ők hatást Ígértek, megbukott, vagy viszont ha- 
tása volt annak, mit ők megbukandónak jósoltak. Miért? 
Mert általában emberi ítéletben nincs csalhatatlanság, 
azon elveknek pedig, melyek szerint a dráma színpadi 
hatását elítélni lehet, alkalmazása felette nehéz, és nem 
is oly bizonyos, mint kétszer kettő négy. A bírálóknak, 
egyedüli vagy akár többek körébeni olvasás alatt, örökké 
a színpadot kell maga elé képzelni, azon ezer apró körül- 
ményeivel együtt, melyek gátló vagy elősegélő eszközökül 
szolgálnak, hogy egyes jelentést, gondolatot, szót, mozdu- 
latot, azaz játékot stb. a hatásban jó vagy balszerencse 
kövesse. Igen élénk képzelő-tehetség kell hozzá, hogy 
valaki mind a művet, mind magát úgy szólván átvará- 
zsolni bírja lelkében a színpadra. És ha bírta is, mennyi 
függ a minden kiszámításon túl álló véletlenségektől, 
például : jól vagy rosszul voltak-e a szerepek osztva, mi a 
művek szerencséjére nézve felette nagyfontosságú és álta- 
lában a színigazgatás legnevezetesebb része ; minő hangu- 
latban voltak a főszerepvívők, felfogták és vissza bírták-e 
mindazt adni, mit a költő művében kifejezett ? Kicsiny 
vagy nagy volt-e a nézők száma (mert a tapasztalás azt 
mutatja, hogy ennek is nagy befolyása van az előadás jó 
vagy rossz eredményére) s végtére nevezetes tekintet az is, 
milyen fokán áll a nézőközönség az értelmi műveltség- 
nek ; sok tetszik Pesten, a mi Kolozsvárt nem, vagy meg- 
fordítva, íme ennyi, vagy még több elő nem számlálható 
körülmények jönnek tekintetbe a színmű hatásának meg- 
ítélésében, ennyi nehézségek gördülnek az elébe, ki róla 
ítélni akar, s innen van, hogy a világ minden színpadain. 
Parisban úgy mint Londonban, Bécsben úgy, mint Berlin- 
ben, a legnagyobb vigyázat, a legrendszerezettebb bírálat 
mellett is, gyakoriak a bukások, kifütyölések. És mégis, 



344 DRAMATURGIAI ÍRÁSOK. 

mi csodálatos ! nálunk magyaroknál a drámabirálóktól 
csalhatatlanság követeltetik, s ha valamely mű megbu- 
kott, közönség és hirlapok egymással versenyezve ütnek 
zajt, mint valami rendkívüli esemény felett, a mikor 
aztán mindig ugyancsak kijut a biráló-választmányok- 
nak ! — Mi engemet magamat illet, én sokszor valék 
kénytelen — mert bizony kedvem soha sem volt hozzá 
igen nagy drámabiráló választmányok tagja lenni, és 
eddig azon szerencsésebbek egyike voltam, kiknek bukás 
és siker iránti jóslataik kevés ízben nem teljesedtek, ki 
most is, mint mondám, az Obsitosnak szerencsét nem 
ígértem, de mind emellett a színi hatásnak megitélhetését 
oly bizonytalannak, oly annyira csak sejthetőnek tartom, 
hogy több ízbeni helyes tapintatomat csak puszta szeren- 
csének, nem valami mélyebb belátásomnak vagyok haj- 
landó tulajdonítani. Azért teljességgel ne rovassék fel 
érdememűi, hogy az Obsitosra, nem szavaztam, mert 
ki tudja, a Két gyám czímű , pályamű, mind a mellett, 
hogy én, organicus hibái daczára is, színi hatást ígérőnek 
nyilvánítám, nem fogott volna-e bukni ? Azokat, kik e 
részbeni ítéleti csalhatatlanságot követelnek a bírálóktól, 
szeretném csak egy évig is bírálókká tenni, hadd tanítaná 
meg őket* a tapasztalás, miként csalja meg és játszsza ki 
a színpad a legvigyázatosabb számolásokat is. Azért uraim 
több meggondolással és kímélettel keljetek ki a bírálók 
ellen, mert hiszen az ő foglalkodások különben sem jái- 
sok gyönyörrel, és ezen fölül egy kis áldozat is, mely 
semmi egyébbel nincs jutalmazva, annak puszta öntuda- 
tánál, hogy a színi ügy előmeneteléhez ők is, tehetségök 
szerint, segédkezeket nyújtanak. 



n. 

Szólottam méltatlanságok és túlcsigázott követelések 
felől, melyek a színműírók és bírálók irányában gyako- 

roltatnak, szólnom kell még azokról, melyeknek maga 
a főfelügyelő, gróf Káday Gedeon, folytonosan ki van 
i^e. Annyiféle magyar szinigazgatásokat láttunk már, 
annyiszor hallottunk felőle körülményesen vitatkozni, 
tapasztalok a tömérdek nehézségeket, melyekkel e hivatal 
jár, és mégis oly keveset okultunk belőlök, s folyvást meg- 
vannak a legtúlságosabb követelések az igazgatók ellené- 
ben. Meg voltak kisértve töbl) módjai annak, hogy a ma- 
gyar színházhoz alkalmas igazgatót kapjunk, s láttuk, 
hogy oly egyéneknek, kikben minden kellékek meglegye- 
nek, nem vagyunk oly nagy bőségében. Színi ügyünknek 
egyik részével sincs annyi baj, mint épen az igazgató vá- 
lasztásával, mert érzeni kezdjük lassanként, hogy az egész 
ügy végelemzésben (in ultima analysi, mint politiku- 
saink mondani szeretik) egy alkalmas igazgatón fordul 
meg, mint sarkon. Az utolsó országgyűlés szinte eleget 
gondolkodott felőle, hol találjon ily egyént, s végre gróf 
liádayban központosult a bizodalom, s véleményem sze- 
rint igen helyesen, mert mindazok közt, kik e hivatalra 
igényeket tarthattak, akár becsületességet, akár buzgal- 
mat és ügyszeretetet tekintsünk, akár azt, hogy gróf 
Uáday már előbb is adta e részbeni ügyessége és ismere- 
tei tanúságát, senki sem volt, ki vele mérkőzhetett volna. 
maga vonakodott azt elvállalni s úgy szólván félig 
kényszerítve engedett a bizalomnak, s megtette a nem kis 
áldozatot, s viszi az igazgatást még nem igen régóta s 
viszi, véleményem szerint, oly jól, a mint a körülmények 
között lehetséges. Mindjárt elején, mikor a kormányt ke- 
zébe vette, az ügy igen bonyolult, igen zavart állapotban 
volt épen egyik felette sarkalatos részében, pénzügyi 
tekintetben, s ő az e részbeni baj okát kiegyenlíté oly szeren- 
csével, hogy belőle a nemzeti intézetre semmi szégyenítő 
nem hárult. Azóta folyvást fáradoz a színházi dolgok 
rendbeszedésével és fáradoz mi érdekből ? semmi egyébből 
nem, mint hogy fáradozásainak elismerés legyen jutalma 
és azon minden tiszta kel)elt l)oldogító öntudatért, azon 

hitért, hogy lelkének minden aggodalmaival törekvék egy 
országossá vált ügy kellő rendbe hozatalán. És íme, mi 
ismét előállunk nagy követeléseinkkel, s némelyikünk a 
nélkül, hogy tudná Ráday helyzete nehézségeit, azt kivánja, 
hogy a színház igen bonyolódott gépének minden kerekeit 
kellő vágásába helyezte legyen, rövid, még nem is egy 
évnyi idő alatt. Előállunk és korholjuk úton-útfélen, vá- 
doljuk néha oly hibákkal is, melyek elhódítása nem is 
tőle függ, s olyakkal, melyek, ha hibák volnának is, semmi 
fontossággal nem bírnak ; kicsinységek miatt is nem tar- 
tózkodnak őt néha gúny- és elménczkedések tárgyává 
tenni, s bebizonyítjuk rajta is, hogy nálunk magyaroknál 
nincs az a fényes név, az a szeplőtelen becsületesség, mely 
maga iránt csak annyi kegyeletet is kivini bírjon, hogy 
legalább a gúny döbbenjen vissza ellene nyilait lődözni. 
Mintha valóban oly nagy bőségében volnánk a Ráday-féle 
jellemű és tiszta becsületességű férfiaknak, hogy úgy 
lehetne velők bánnunk, mint az öltönynyel, melyet, ha 
színét meguntuk, sem sártól, sem portól nem kímélünk 
többé. 

Nehogy azonban félreértessem ! En nem azt akarom e 
helyt mutogatni, mintha Ráday eltalálta volna a szín- 
igazgatás non plus ultráját. Én magam is, noha csak tá- 
volról szemlélem színházi dolgainkat, én nem vagyok 
a beavatottak egyike, fogyatkozásokat látok egy- és más- 
ban, nem egyszer merülnek fel a napi eseményekből előt- 
tem ol3^ak, miket másként történteknek óhajtanék; de 
tudván Ráday állása nehézségeit, — minthogy helyzetét 
tapasztalásból ismerem, - - nem vagyok sem oly mohó, 
sem oly igazságtalan követelésű,hogy azt kívánjam, miként 
Ráday egy év leforgása alatt az intézetet oly lábra állítsa, 
mely semmi kívánni valót nem hagy többé. Legyen türel- 
münk, várjuk el az időt; oly buzgalmú, tiszta akaratú, 
minden szépre és jóra fogékony férfiú, minőnek gróf 
Rádayt ismerjük, engem a legjobbak reményére jogosít 
fel. Színházi intézetünket ő már is oly állapotba tette. 

hogy ha kis türelmünk van, megelégedhetünk vele. ké- 
pes volt a színházi pénzzavart, mely az előbbi igazga- 
tásból rámaradt, egy évnél kevesebb idő alatt egy rész- 
ben már is rendbe hozni, a nélkül, hogy igazgatásán 
pénzszerzésre törekvő intézkedéseket lehetne észreven- 
nünk, és ezen folyvást munkál, a mi nem kis feladat, 
mert ne feledjük el, miképen neki az országgyűlés azt is 
kötelességül tévé, hogy igyekezzék a 400 ezer frtnyi tőkét, 
mely előbbi igazgatások alatt megcsonkíttatott, kiegészí- 
teni. 

Annak megmutatására, hogy Káday irányábani követe- 
léseink néha mi méltatlanok és alaptalanok, szabad legyen 
csak egy pár esetet említenem. Történt már, hogy a színé- 
szek valamely színművet rosszul adván, az e miatti kor- 
holás éle leginkább Káday ellen intéztetett, ki a próbákra 
nem jár, hogy ott művészi leczkéket tartván, jó előadá- 
sokat eszközöljön. Ez véleményem szerint felette theore- 
tikus beszéd, mely a gyakorlatban talán még soha sem 
valÓBÍttatott és nehezen is fog. A színi próbák nem színé- 
szeti leczkék, hanem azoknak már eredménye ; de ha azok 
volnának is, hol a világon követeltetett az, hogy a szín- 
igazgatónak egyszersmind a színészet professorának is 
kell lennie ! Próbákon az igazgató csak a rend fentartása 
végett jelenik meg véletlenül egykor és másszor. Műértő- 
nek igen is kell az igazgatónak lenni, de nem azért, hogy 
színészeket taníthasson, mert ilyesmire csak időt is lehe- 
tetlen vennie, hanem azért, hogy értse körét, hogy önálló 
birjon lenni, s ne legyen kénytelen örökké idegen taná- 
csokkal élni, *s a szinészeti cselszövények kénylabdája 
lenni, s úgy mozogni, a mint talán egy-két rosszakaratú 
rángatja. — Megrovatott gróf Káday, hogy az 50 aranyra 
pályázó művek bírálását nem a rendes, hanem külön 
választmányra bízta. Ebben valóban nem látok semmi 
bajt. Ö azt tette, a mihez teljes joga volt, s ha a másik 
választmány elég vigyázatlan volna az Obsitos megbu- 
kását e körülménynek tulajdonítani, a legnagyobb balga- 

ságot követné el, mert magának csalbatatlanBágot igé- 
nyelne, s akkor valóban, midőn Ítéleteit bukás éri, meg- 
érdemelné a kifütyöltetést. Hogy az Obsitos megbuká- 
sáért a rendes biráló választmányt szidalmazá a közön- 
ség, ez nem Ráday vétke, hanem azoké, kiknek nem volt 
annyi figyelmök, hogy a jutalmazó választmány tagjainak 
kihirdetett nevét elolvasták volna. 

Végül ki kell mondanom, hogy én ugyan távol vagyok 
azt rosszakaratnak tulajdonítani, a mint hírlapjaink a 
drámaírók, bírálók és színigazgató irányában egyszer- 
másszor nyilatkoztak, de túlbuzgalomból eredő megfon- 
tolatlanságnak és eszélytelenségnek vagyok kénytelen tar- 
tani. Sem drámaírók, sem bírálók, sem igazgatóknak alkal- 
mas egyének bőségében nem vagyunk, s ebből kivált, ha 
színházunk mostani jeles főfelügyelőjét szűn nélküli kor- 
holások által elkedvetlenítvén, az intézettől visszavonulni 
kényszerítjük, evvel semmi nagy hasznot nem, hanem 
könnyen megeshetik, nagy kárt teendünk színi ügyünk- 
nek, s oly mostoha kezekre játszhatjuk azt, minők között 
már egy-pár ízben volt. Azért szólaljunk fel bátran, vala- 
hányszor az ügy kívánja, s rójuk meg a hibát komoly és 
férfias hangon, mely nem bánt, hanem meggyőzni ügyek- 
szik, de ne ingerkedjünk parányi dolgokért, és ne kedvet- 
lenítsünk el embereket, kikre mind a színi ügynek, mind 
az irodalomnak szüksége van ; mert ilyek által végtére 
csak azt bizonyítjuk be, hogy vagy nem fogtuk fel színi 
ügyünket egész körülményességben, vagy annak nem va- 
gyunk igaz baráti. 

A színigazgató-hivatal ügye néhány hónap óta sok hir- 
lapi és magánbeszéd tárgya lön. Van-e szükség igazgatóra 
s ha igen, ki legyen az ? e körül forog a vita. Többen azon 
véleményben voltak, hogy e hivatalt nekem kellene el- 
vállalnom. Miért ? .azt tudtomra senki sem magyarázta 
meg közönség előtt. így nyilatkozott maga az is, kitől ez 
ügy jelenleg függ, az országgyűlósileg felhatalmazott fő- 
igazgató, gróf Ráday Gedeon úr. Első alkalommal, hol ez 
szóba hozatott, úgy nyilatkozám, miképen nekem e hiva- 
talviseléshez sem időm, sem vágyam nincs, sőt ellenkező- 
leg, midőn egykor a lapok által nevem e tekintetben szóba 
hozatott, 8 visszaemlékeztem egykori színigazgatói keser- 
ves napjaimra, felfohászkodám, hogy « múljék el tőlem e 
keserű pohár. « Nyilatkozásomra válaszúi az mondatott, 
hogy vannak honfiúi kötelességek, melyeket vonzalmunk 
és kedvünk ellenére is teljesítenünk kell. Én részemről 
azt hittem s hiszem, hogy a nemzeti színügy iránti haza- 
fiúi tartozásomat eléggé lefizettem már első ízbeni igaz- 
gatásommal, mindazonáltal, mivel némelyek, kiknek tiszta 
szándékában nem szabad kételkednem, úgy vélekednek, 
hogy én vagyok leginkább az, ki a színház mostani bonyo- 
lult ügyén segíthetek, nem vonakodom kissé kifürkészni, 
mint állnak a nemzeti színház belviszonyai jelenleg, me- 
lyeket első igazgatásom óta távol állván tőlök, nem isme- 
Kek, s ha a tapasztaltak után magamat a színügyre nézve 

szükséges embernek latandom, és az igazgatói hivatal 
jelen viszonyaimmal összeegyeztethető lesz, akkor igyek- 
szem megtenni, mi csekélységemtől e részben telik. Pár 
hétig iparkodtam adatokat szerzeni a színházi viszonyok- 
ról ; értekeződésbe tevém magam azokkal, kiktől e rész- 
ben értesülést remélhetek, s úgy találtam, hogy a nemzeti 
színháznál vannak némi bajok, a gép kellő mozgását 
gátolok, miknek egy része még most elháríthatlan, egy 
része azonban csakugyan onnan ered, hogy nincs igazga- 
tói személy, ki a dolgokat szakadatlan figyelemmel ki- 
sérve, a keletkező hibákat, mindjárt csiráj okban, mielőtt 
még elharapóznának, elfojtsa. 

Az országgyűlésileg felhatalmazott főigazgatótól, ki 
egyéb dolgokkal is van elfoglalva, ilyesmit kívánni méltá- 
nyosan nem lehet. Felhatalmazol sem vártak tőle igaz- 
gatói kötelességek teljesítését, midőn. őt e részben, saját 
vágya ellenére, fölkérték és megbízták. az előtte felha- 
talmazva volt országgyűlési választmány képét viseli, 
melynek nem igazgatás, hanem általános felügyelés volt 
hivatása. Az ő buzgalmát és ügyszeretetét méltányolni 
kell, hogy vágya ellenére ruháztatván rá a főfelügyelés, 
még többet is tett, mint a mi a kötelessége volt, mert fel- 
ügyelés helyett közvetlen igazgatás nyűgeivel is bajlódott, 
midőn a kikerülhetetlen kénytelenség úgy hozta magával. 
Mert nem kell feledni, micsoda körülmények tették azt 
szükségessé, hogy ő még közvetlen igazgatói terheket is 
vigyen. Neki, mielőtt az átvett színházat újra akár haszon- 
bérlő, akár igazgató kezei alá adhassa, zavarokat kellé 
rendbe hozni, melyeket az előtte lelépett haszonbérlő 
igazgatás maga után hagyott. Tehát közvetlen igazgatói 
hivatalt is kell-e vinnie, s vitte azon reménynyel, hogy 
saját elfoglaltatásai mellett e hivatalnak is eleget tehe- 
tend, s másrészről azon dicséretes szándókkal, hogy a 
rámaradt pénzzavarok nyomasztó körülményei közt ez 
által is megtakaritand valamit a nemzeti intézetnek. Hogy 
akkori bonyolult állapotából a színház kifoojitakozott 



és ma pénzviszonyai tisztán állanak, gróf Rádaynak kö- 
szönhetjük. Ez neki eltagadhatatlan érdeme. Két évig 
vivén az igazgatást, azon meggyőződésre jutott, hogy a ki 
ily hivatalt kellőleg vinni akar, annak minden más foglal- 
kodást mellékesnek s a szinügyet elsőnek és legfőbb- 
nek kell tekintenie, s hogy ő maga nem szánhatván annyi 
időt az igazgatásra, mennyit az igényel, a nemzeti szin- 
házhoz igazgatóra van szükség. 

Ez volt az én régi hitem is, melyben újra megerősöd- 
tem, midőn magamat ezelőtt néhány héttel a nemzeti 
színház ügyeiben tájékozám. Szükségesnek láttam, hogy 
gróf Ráday Gedeon, megtartván országgyűlés által kijelölt 
főfelügyelői diszes állását, melyre nála alkalmasbat nem 
volt könnyű találni, igazgatót nevezzen, ki a színügyet 
szakadatlan figyelemmel s a legéberebb őrködés alatt 
tartsa, de azt nyiltan megvallom — s ne vétessék álsze- 
rénykedésnek — nem láttam szükségesnek, hogy ezen 
igazgatói hivatalt épen nekem kelljen elvállalnom. 

Színigazgatóban, régi hitem szerint, mit egykor színház- 
ról irt röpiratomban* elég világosan fejtegettem, sok egyéni 
kellékek összetalálkozása kívántatik meg, miket más tiszt- 
viselőben nélkülözni lehet ; hány különben fényes tehetsé- 
gekkel megáldott férfiú nem bizonyította magát alkalmas 
színigazgatónak? Azonban, hogy ezen színigazgatónak 
termett különös egyéniség, melyet keresünk s oly nehezen 
tudunk találni, épen én legyek, azt ha hízelkedni óhaj- 
tanék is magamnak vele, nem tudnám magammal el 
hitetni. 

A bajokat, melyeket én színházunknál elháríth átoknak 
látok, szilárdsággal, tiszta akarattal, nem csüggedő szor- 
galommal el fogná tudni hárítani sok más nálam alkal- 



* Lásd: « Szózat a pesti magyar színház ügyében. Bajzától. 
Budán, 1839.» E könyvecskében több dolgok vannak megjósolva, 
mik azóta színházi ügyeinkben bekövetkeztek, holott akkor né- 
melyek csak párt- szózatot láttak beszédemben. ' J^ajza, 

masabb ; erre nem vagyok épen én szükséges egyén. Ez 
meggyőződésem, miután magamat színházi viszonyaink 
felöl értesíttetem, s ennek következtében határozottan ki- 
mondám, és ismételtem több ízben gróf Eáday előtt azon 
óhajtásomat, hogy másra ruháztassék e hivatal, mert arra, 
hogy én áldozzam fel magamat rá, nincs semmi ok. Gróf 
Eáday ellenben úgy nyilatkozott, hogy neki egyedül ben- 
nem van bizodalma, s hogy bizodalmat más valaki iránt 
erőszakolni nem lehet. Hasonlólag nyilatkozának többen 
is, a színházi ügynek és ennélfogva nemzetiségünknek 
baráti s köztök oly férfiak, kiknek tiszta hazafiságában, 
ítélő tehetségében nem csupán nekem, de mondhatom az 
ország egy nagy részének van bizalma. Dy értelmű sza- 
vak hangzottak nagyobb részint az időszaki sajtó útján is. 
E helyzetben illett s némi erkölcsi kényszer is volt, magam 
meggyőződését más, nálam sokkal élesebben látók meg- 
győződésének alárendelnem, azért eltökéltem magam az 
igazgatói hivatal elvállalására, ha annak föltételei elfogad- 
hatók s jelen helyzetemmel összeegyeztethetők lesznek. 
Megkísértem az egyezkedést a főigazgató úrral és némi 
különbözések kiegyenlítése után egybe ol vadának vélemé- 
nyeink. Legnagyobb baj volt azonban az időre nézve. 
Egy részről gróf Eáday Gedeon, « ki csak a jövő ország- 
gyűlésig van megbízva, nem érzi magát felhatalmazottnak 
hosszabb időre intézkedni, mint csupán a jövő évi hús- 
vétig, mikor a most folyó színházi év végződik ; más rész- 
ről az én körülményeimre nézve igen káros, magamat 
rövid időre kötelezni és ideiglenes bizonytalan állásért 
jelen viszonyaimat felzavarni, helyzetemet koczkáztatni. 
Egyezkedésünk ez egy pont miatt sokáig húzódott, s már 
közel is állott a megszakadáshoz, míg végre engednem 
kellé itt is, nehogy (mint nem én, de mások mondják) az 
ügy miattam szenvedjen. Elvállaltam tehát az igazgatást 
fél évre (a jövő október 1-étől az 1848-diki húsvétig). 

Ezeknek elmondásával, habár untató vagyok is, tarto- 
zom magáiéinak és tartozom azoknak, kik kellő szempont- 

ból akarják helyzetemet megítélni. Én az igazgatást vá- 
gyam ellen s a nélkül, hogy az ügyre nézve magamat 
szükségesnek hinném, körülményeim és csendem felza- 
varásával és meglehet kárommal, vállaltam el, és elvál- 
laltam, hogy gróf Ráday Gedeont pótoljam, míg ö az or- 
szággyűlésen leend, s ott a színház jövendőjére nézve 
szükséges intézkedéseket eszközlend, elvállaltam tehát 
tisztán áldozatképen, azért méltán várhatom, hogy hely- 
zetem méltányoltatni fog, és szem előtt tartatni azon fon- 
tos körülmény — s ez a fő ok, a miért itt nyilatkozom — 
miszerint állásom csak ideiglenes, csak fél évig tartó 
levén, az nem olyan, melyben színházi ügyeink iránt 
tetemes változások eszközölhetők. Nekem csak azon vágá- 
sokban lehet a gépet mozgatnom, melyekben azt hivata- 
lom átvételekor találandom, mert igazgatási fél évem 
még csak nem is új fél év, hanem folytatása az eddigi- 
nek, folytatása annak, melynek kezdetére nem volt 
befolyásom. Még ha új viszonyok alakítása volna is 
hatalmamban, fél év nem lehetséges arra, hogy hatá- 
somnak nagy eredményei legyenek. Oly bonyolult gép, 
mint a színház, a legczélszerűbb reformok mellett is 
csak évek alatt mutathatna észrevehető eredményeket. 
Azért ha talán valaki irántami hajlamból valami fényes 
sikert várna igazgatásomból, azt ezennel kérem, tegyen le 
ilyféle reményeiről, mert én nem sokat eszközölhetek. 
Rajtam ugyan semmi sem fog múlni, mert eléggé szeren- 
csés természettel vagyok megáldva, oly hivatalt is buzgóan 
viselni, melyet kedvem ellen vállaltam el, s kedvet, ha 
kell, önmagam is bírok magamban ébreszteni ; de ezúttal 
a körülmények olyanok, hogy csak szorgalom, pontosság, 
rendtartás és szilárd jóakarat minden hasznosra és czél- 
szerűre, mind az, mit ideiglenes helyzetemben ígérhetek. 
Reformokra, bármi szükségét látnám is azoknak, ezúttal 
nem lehet kilátás. 
Pest, június 28-án 1847. Bajza. 



Bajsa. V. 

ÜGYÉBEN. 

Nehogy a nemzeti színház irányában ármány és rossz- 
akarat, vagy meggondolatlanság és könnyelműség játékot 
könnyű szerrel űzhessenek, kötelességemnek tartom az 
ügy érdekében, melynek vezetését egy időre elvállaltam, 
némelykor hirlapilag felszólalni és a közönséget értesíteni, 
valahányszor kártékony mystificatiókat látok koholtatni. 
Felelősnek hivén magamat a közvélemény előtt, szándo- 
kom a dolgokat a lehető legnagyobb nyilvánossággal 
vinni s való alakjokban felmutatni, hogy lássa a közön- 
ség, mikép kezeltetnek azon intézet ügyei, melyet a nem- 
zet oly sok egyéb teendői előtt segélni méltónak tartott. 

Azért helyet kérek szavaimnak e lap tisztelt szerkesz- 
tőségétől és hihallgattatást az olvasó részéről, ki ha tapasz- 
talandja, miképen nem az ügy érdekében, hanem más 
melléktekintetekből szólok, ám fordítsa ellenem kárhoz- 
tató véleménye egész förgetegét. 

Legelőször is a Honderíí kényszerít szólnom. Nem baj, 
hanem talán szerencse, hogy igénytelen személyem e lap 
rokonszenvét nem bírja, de baj az, hogy e lap a nemzeti 
színház irányában egy idő óta oly túlkövetelő lett, hogy 
már némelyek okait kezdik fürkészni e kézzelfogható 
ellenszenvnek. Talán csak nem ama furcsa páholyper, 
vagy az ingyen színlap iránti még furcsább követelés 
körül lappang a neheztelés oka? Legyen bárhogyan, sze- 
rencsére e második baj is nem a színházra nézve lesz a 

baj (én legalább nagyon munkás leszek benne), hanem 
magára a Honderűre nézve, ha könnyelmű és megfonto- 
latlan beszédeknek oly szívesen enged helyet, mint legkö- 
zelebbi néhány számai tanúsítják. 

Még csak hatodik hete múlt, hogy a nemzeti színház 
igazgatását kezelem, s már a Honderű gúnyosan emlegeti, 
hogy mindeddig «mint igazgató, javítólag és irányadólag 
fel nem léptem*. Valóban boldogok a Honderű urai, ha 
oly költői álmokban élnek, miképen a színház-igazgatás 
oly egyszerű dolog, hogy hat hét elégséges új irány és 
javítások eszközlésére ! Meg kell vallanom, én nem vagyok 
sem bűvész, sem oly lángelme, hogy e rövid idő alatt, 
ily dolgokat véghez vihetni akár reméltem, akár ígértem 
volna, s kész vagyok elismerni, hogy ha a lehetségek sorába 
tartozik ezen hat heti varázslat, akkor a nemzeti színház- 
nak nagy kárára történt, hogy nem a Honderű urainak 
valamelyike, hanem én lettem igazgató. Oka azonban e 
nagy kárnak én nem vagyok, ki eléggé szabadkozám az 
igazgatói hivataltól, hanem a Honderű urai vétkesek, 
hogy elmulasztották, mi hazafiúi kötelességök lett volna, 
s nem igyekeztek az igazgatói hivatalt magoknak minden 
áron megszerezni, melyet én — isten és ember tudja! — 
bizony nem ragadtam el előlök, sőt még most is — ha 
azok üdvösnek látják, kiktől a dolog függ, kedvetlenség nél- 
kül engedek át nekik. Megmondottam, midőn az igazgatói 
hivatalt unszolások után elvállaltam, e lapok 906. számá- 
ban, mit ígérek. Megmondottam, hogy állásom ideiglenes 
és nem sokáig tartó, s hogy reformokra (olyakra, minőket 
én szeretnék) nem ennyi idő és nem ily helyzet kell, ha- 
nem évek s évekre biztosított állás. Csak szorgalom- és 
pontossággal, rendtartással és szilárd jóakarattal kecseg- 
tettem a közönséget, mással semmivel nem, sőt megmon- 
dani világos szavakban, hogy «nem sokat eszközölhetek)). 
Ha a Honderű urai nemcsak félév, hanem már hat hét 
alatt reformokat várnak, holott nekem gyökeres javítások- 
hoz még csak nyúlnom sem lehet, mert csak folytatok 

mindent és semmit nem kezdek, az nem az én hibám, ha- 
nem a Honderű urainak szertelen mohósága és valósá- 
gos levegői nyargalózása. Én részemről elégnek hiszem, 
ha ideiglenes állásom alatt e természeténél fogva felette 
bonyolódott gépnek egyetlenegy kerekecskéjét sem teszem 
rosszabb vágásba, mint a melyben előbb forgott, már ez 
maga minden értő előtt annyit legalább tanusitani foghat, 
hogy nem henyéltem s vettem magamnak fáradságot azon 
tárgygyal megismerkedni, mely kezeimre bizatott. Mert 
ne higyje senki, hogy ne volna sok tanulni valóm, mind 
a mellett, hogy egy izben már igazgatója valék ezen inté- 
zetnek. Mások az idők, mások az emberek, következőleg 
a körülmények is, mint akkor voltak ! S ha ezekkel nem 
igyekszem megismerkedni előbb, akkor építhetek ugyan, 
de csak légvárakat, melyeket senki megköszönni nem 
fog. Azért türelmet kérek azoktól, kik barátim, a Hon- 
derűtől pedig méltányosságot és állásom kellő felfogását. 
Senki ne tekintsen egyébnek e félévi hivatalkodásomban, 
mint az országgyűlésen távollevő gróf Ráday kisegítőjé- 
nek ; senki ne várjon tőlem reformokat, mert ha várako- 
zásában csalatkozni fog, nem bennem lesz a hiba, ki csak 
rendtartónak ajánlkozám és semmi másnak nem, hanem 
benne, ki helytelen dolgokat követel. A Honderű gondol- 
kodhatik másképen, az neki szabad, de irányomban igaz- 
ságos csak úgy lesz, ha nem követel többet mint a mit én 
Ígértem. S e tekintetben remélem, eléggé nemes és lova- 
gias is lesz elismerni, hogy nem mystificáltam senkit és 
nem ígértem nagy dolgokat, sőt megmondottam egyene- 
sen, mit várhatni tőlem. A mit ígértem, azt teljesíteni is 
fogom, t. i. lehetőleg rendben tartandom az intézetet. 
Ha annyit nem teljesíthetek, és hat hét alatt sem, meny- 
nyit a Honderű követel, ez legfeljebb is csak azt bizonyít- 
hatná, hogy a Honderű urai ügyesebb igazgatók lettek 
volna, mint én, s hogy nem ők lettek, az lehet csapás, 
lehet nagy szerencsétlenség e nemzeti intézetre nézve, de 
az én hibám semmi esetre sem. 

Az imént érintett követelésnél még nevezetesebb ós jel- 
lemzőbb a Honderű uraira nézve, hogy folyóiratuk 31)7-ik 
lapján egyszerre három-négy alaptalanságot mondanak el 
a nemzeti színházról, melyeknek egyike ártatlan ugyan, de 
jellemző, mert mutatja, mily lelkiismeretes pontosság- 
gal teljesítik hirlapirói tisztöket azon nemzeti intézet 
irányában, melynek igazgatójától hat hét alatt már ész- 
revehető irányadást és javítást oly szigorúan követelnek. 
Azt állítja t. i. a Honderű, hogy Huín/adjf Fjdszló opera 
a mű szerzőjének juUünidra adalott, holott csak a szín- 
lapra kell vala tekintenie, azonnal meggyőzhette volna 
magát, hogy a mit állít, nem igaz, mert az előadás senki 
jutalmára nem adatott. De ezen urak mástól rövid idő 
alatt csodákat várnak, holott maguk hírlapírói tisztökben 
is oly hanyagok, hogy színházról szólván, csak a szín- 
lapra tekintés parányi fáradságát is restelik. 

Két más alaptalan állítása a Honderűnek — kereken 
ki kell mondanom — rossz szándok sugallta gyanúsítás. 

Sajnálkozását jelenti t. i., hogy wAlbonit két utolsó 
ízben csak apró töredékekben kényszeríttetek hallani, 
holott a művészekben hiba nem volt, azaz: r//// sent 
r(dt heleipK Ez állítás ismét nem igaz. Wolf Alboni egész 
itt-léte alatt rekedt volt, s ezt a színlap hat napig folyvást 
jelentette a közönségnek, s azt mindenki tudta Pesten 
csak a Honderű mindentudó urai nem. Pedig a Honderű 
nagyon jól tudja, mivel maga is sopánkodott miatta nem 
egyszer, miképen Wolf nélkül kevés egész operát adhatni, 
mert játékrendünkön forgó operáink legnagyobb része 
Wolffal van betanulva, azon egyszerű okból, mivel Wolf 
nemcsak legjobb, hanem sokáig egyetlen tenoristánk volt. 

A harmadik honderűi gravamen abból áll, hogy « a já- 
tékrend érdektelen, s a drámai előadások háromnegyede 
mindenféle caliberű franczia darabokból telik ki, me- 
lyeknek már ideje lejárt >». P^zen állításban egyszerre két 
nem igaz dolog foglaltatik, mit ismét a színlapról is kiszá- 
míthatott volna magának azon érdemes úr, ki ezt irá. Nem 

igaz, hogy a drámai előadások háromnegyede franczia 
volt, és nem igaz, hogy e franczia előadások ideje lejárt. 
Nov. 16-ig (ekkor jelent meg a Honderű e száma) igaz- 
gatásom alatt hartnÍKCzhároni drámai előadás volt, s így 
a Honderű szerint huszonnégy előadásnak kell vala fran- 
eziának lenni, holott csak tizenkettő volt, s így nem há- 
rom negyede, hanem még két harmada, még fele sem. 
De ezen egy harmadrésznyi franczia darabok sem voltak 
olyanok, melyeknek ideje lejárt, mert köztök három új 
volt (Kérek hét pengőt, Esernyő és bérkocsi, Johanna és 
Jeanette), a Házasság XV. Lajos alatt ötödször adatott, 
Férjem kószál negyedszer, s e kettő valamint a Falura 
kell mennie és Charlotte kapitány játékrendünk legjobb 
és egyszersmind legkedveltebb vígjátékai közé tartoznak. 
A többi hat közül a Rongyszedő negyedszer adatott és 
igen szépen jövedelmezett, a Szív és trón és Ruy Blas, 
melyeknek elseje harmadszor, másodika ötödször adatott, 
Francziaország egyik legnagyobb dráma-költőjének, Hugó 
Victornak, műve, melyekre nem lehet és szabad csak 
amúgy könnyedén ráfognunk, hogy idejök lejárt, mert az 
ily bánás aztán nem nagy hasznára lesz a művészetnek, 
8 ráfoghatjuk Shakespearere is, hogy ideje lejárt, holott 
még valóban ideje el sem jött. Maradna tehát még a 
Hutnoristikai tanuUnányokés Chivn Diana, és melyekről 
mondani lehetne, hogy idejök lej árt, ha a közönség tetszése 
és a napi jövedelem nem bizonyítana ellenkezőt. Egyéb- 
iránt ha sok franczia darabok adatnak, ennek egyebek 
közt az is oka, mert a színházi könyvtárban legtöbb fran- 
czia darab van, s én hat hét alatt, ha akaétam volna, sem 
varázsolhatnék elő más könyvtárt, mint a melyet talál- 
tam ; továbbá : hogy néha lejárt darabokat adunk, óhatat- 
lan, mikor hirtelen betegségek jelentetnek be, s nem azt 
veszszük elő, a mit akarnánk, hanem a mit lehet. De ily 
bajokról nem igen van fogalmuk azoknak, kik a dolgokat 
csaktheoria szemüvegén uézik, de soha játékrendet nem 
készítettek. 

Tehát a Honderű állításai egy betűig nem igazak, s 
nincs egyéb hátra, mint kezelőit komolyan felszólítanom, 
hogy ha hitelöket a színház irányában teljesen tönkre 
tenni nem akarják, több lelkiismerettel beszéljenek, s ne 
állítsanak kézzelfogható valótlanságokat, melyeket akárki 
magokból^a színlapokból azonnal hamisaknak ismerhet. 
S ez legyen most elég első adagul. Más alkalommal 
szóiandok majd a játékrendről, franczia színművekről és 
az operai olasz szövegekről, mik szinte szóba hozattak, s 
elmondom ezek iránti véleményemet, hogy mindenki be- 
tekinthetvén a dolgokba, saját szemeivel láthasson, nem- 
csak örökké mystificálók szemüvegein. 

Végül egyszer mindenkorra nyilvánítom itt, hogy na- 
gyobb figyelemmel egy igazgató sem kisérte még a lapo- 
kat, mint én fogom ; senki lelkiismeretesebben ki nem 
hallgatta soha, mit javai vagy rosszal, tervez és ajánl egyik 
vagy másik lap, senki nagyobb készséggel nem fogadta soha 
a jó tanácsot, azaz, melynek jóságáról valaki meggyőz, 
mint én s általában be fogom bizonyítani, mennyire tisz- 
telem a sajtó magas hivatását, mennyire még az ellen- 
véleményeket is, ha meggyőződés kifolyásai, de más rész- 
ről senki magát hírlapi szeszélyek fonalain nem engedte 
kevésbbé rángattatni, mint én fogom. Figyelmezni a jó- 
szándékú útbaigazításokra a legnagyobb készséggel, de 
járni csak magam fogok, míg igazgató én leszek. 

A PESTI MAGYAE SZINESZTAESASÁG 

TÖRVÉNYEI. 

BAJZA JÓZSEF IGAZGATÁSA ALATT. 
1837—1888. évben. 

1. 

Minden társaságnak rend a lelke, mely nélkül sem 
nem munkálódhatik, sem munkálódásiban egybehangzás 
nena lehet. A rend fentartására törvények szükségesek, 
világosak, félre nem magyarázhatók, melyeket a társaság- 
nak minden tagja köteles tudni. 

A pesti magyar színháznál behozott törvények ezen 
könyvecskében vannak összeírva, s minden illető tagnak 
bizonyítvány mellett kiadva, hogy magát azok nem tudá- 
sával ne menthesse. 

2. 

A színház igazgatósága el van tökélve ezen törvények- 
nek egész komolysággal leendő fentartására : azért figyel- 
míttetnek a színház minden rendű tagjai, hogy magokat 
szorosan ezen törvényekhez tartsák s ezeket úgy nézzék, 
mint a józan rend s a társaság s egyes tagok becsületének 

fentartóit. 

3. 

Ki ezen törvények valamelyikét áthágja, be fog vádol- 
tatni, elitéltetni és büntettetni. 

4. 

Büntetés négyféle van : kicsiny, közép, nagy ós rend- 
kivüU. A kis büntetés a vétket elkövetett tag félhónapi 

fizetésének minden forintjától egy krajczár; a közép, két 
krajczár; a nagy, hat krajczár; a rendkivüli, a félhónapi 
fizetésnek elvesztése, fenmaradván ezenfelül az igazgató 
fenyítése. 

5. 

E büntetések kemények, ha magokban, minden viszony 
nélkül vétetnek; de a ki meggondolja, hogy a szinész- 
társaság tagjainak vétsége a színházi közönségnek — azon 
közönségnek, melynek részvételétől az egész intézet fen- 
maradása függ — valóságos megsértése, e büntetések nem 
fognak szigorúknak tetszeni. 

Játékrend és szereposztás. 

G. 

A játékrendet az igazgató készíti a rendezőkkel s azon 
személyekkel, kiknek értesítését e részben kihallgatni 
kívánja. 

Az igazgatóságnak egyik főbb óhajtása, hogy a jelesebb 
tehetségű színészeknek annyi alkalom nyujtassék ügyes- 
ségök kimutatására, mennyi csak lehetséges; de más rész- 
ről gondoskodni fog, hogy kezdők és kisebb tehetségűek- 
től se zárassék el az út elméjök lassankénti kifejtésére. 
Azért a szerepek osztásában lelkíösméretes válogatás fog 
történni, minden kedvezés nélkül egyik vagy másik tag 
részére, mert az igazgatóságnak az áll főkép érdekében, 
hogy a színi előadásokat minél tökélyesbekké tehesse. 

8. 

Szereposztás a rendezők s egy vagy több e czélra meg- 
hívott tag jelenlétében történik, de teljes erőt az igazgató 
nevének aláírásával nyer, azért kiki úgy tekintse szerepét, 
mint az igazgató elhatárzott akaratját, nem pedig egyik 
vagy másik rendező kényétől függő dolgot. 

9. 

Szereposztáskor az igazgatóság figyelemmel lesz mindig 
a tagok hajlandóságira, tehetségeikre és az általok ját- 
szani szokott szerepek nemére, de kizárólag kiválasztott 
szerepnemeket nem ismerend, mert ez végtére lehetet- 
lenekké tenné az előadásokat. Azért senkinek ilyféle köve- 
telései : hogy ö hősi, szerelmes, vagy fondor szerepeket 
játszik egyedül, nem fogadtatnak el. 

Figyelem lesz továbbá, mennyire ily felette szövevényes 
és sok egybeütközésekkel járó dolognál lehető, a szinész- 
tagok óhajtásaira is : de túlságos és szerénytelen kivána- 
tokra, önhitt kérelmekre, az igazgatóság nem fog hajlani. 

10. 

Elsőrendű szinészek is köteleztetnek, midőn a szükség 
vagy az igazgató úgy kivánja, kicsiny szerepek eljátszására 
nagy büntetés alatt. 

11. 

Örök szerepek nem lesznek ; azaz : senkinek sem lesz 
valamely szerephez másokat kizáró joga, mert ez annyit 
tenne, mint a kezdőkot és gs^engébb tehetségűeket még a 
próbatételtől is kizárni és egészen elnyomni. 

Minden hónapban három nagy új prózai szerepet köte- 
les a szinész elvállalni, versben Írottat egyet, kis szere- 
peket pedig, a szükség úgy hozván magával, még a játék 
napján is. Nagy büntetés. 

13. 

Ha a szinész a szerepek első kiosztása után, valamely 
vendég érkezte miatt, szerepétől megfosztatik, akkor 
ugyanazon darabban nem köteles föllépni. 

14. 



Ha a színész valamely szerep játszásától felmentetni 
akar, okait az igazgatónak tartozik előterjeszteni, melyek 
mindenkor ki fognak hallgattatni, de csak akkor elfogad- 
tatni, ha alaposak. Fölmentetésének okait a tag régi játék- 
nál vagy szerepnél 24 óra alatt, új szerepnél pedig az nap, 
midőn olvasópróba volt, köteles előterjeszteni, ezen idő 
elfolyta után mentegetőzése nem hallgattatik meg. 

15. 

Ily féle mentségek : hogy ez vagy amaz szerep kicsiny, 
mitsem jelentő — vagy a mi színésznőknél van leginkább 
divatban — igen öreg, nem fogadtatnak el. 

16. 

Senkinek sem szabad a rendező által hozzá küldött 
szerepet semmi ürügy alatt visszaküldeni, ki ilyesmit 
tenni bátorkodik, első esetben közép büntetéssel fog fenyít- 
tetni, mely büntetés ismételt áthágásoknál kettőztetve fog 
nagyobbodni. A rendezőnek hasonló büntetés tilalma 
alatt nem szabad az így visszaküldött szerepet elfogadni. 

17. 

Szerepekben vagy magokban a színművekben önkényes 

változtatásokat tenni tilalmas, ki ezt merészlendi, nagy 

büntetés alá esik. 

18. 

A szerepeket kötelesek a tagok tisztán tartani, ki be- 
mocskolja, eltépi vagy elveszti, annak költségén új fog 

íratni. 

19. 

A szerep vételéről minden tag bizonyítványt fog adni 
név és nap feljegyzésével. Ha nem volna otthon, köteles 
valakire bízni az átvételt. Nagy büntetés. 

20. 

A szerepet a rendező kívánságára köteles a tag azonnal 
visszaadni. Nagy büntetés. 

21. 
Egy esztendeig elő nem adott darab újnak fog tekintetni. 

22. 

Ki szerepét a főpróbán nem tudja, kis büntetési díjt, ki 
az előadáson akadozva játszik, nagy büntetési díjt fizetend. 
Ezen vétségekre a súgó lesz köteles felügyelni, és az 
akadozókat az ügyelővel feljegyeztetni, ha elmulasztandja, 
hasonló büntetési díjt fizetend. 

Próbák és előadások. 

23. 

Próba háromféle van : olvasó, emlékezeti és előadási 

vagy fő. Minden színdarabból annyi próba fog tartatni és 

olj^an, a mennyit és milyent az igazgatóság szükségesnek 

látand. 

24. 

Az előadási vagy főpróbán tartozik a színész oly komo- 
lyan játszani, mint magán az előadáson, csupán mellét 
szabad kímélnie a kiáltástól. 

25. 

Ki a próbára egy óranegyeddel később jő, mintsem jele- 
nése volna, fizeti a kis büntetési díjt, félórával, a közép 
díjt ; félórán túl annyiszor a közép díjt, mennyi felvonást 
elmulasztott. Ki a színház szolgája által hivatik el, az 
imént kijelelt büntetéseken fölül a szolgának 15 kr.-t 
fizetend. 

26. 



Olvasópróbán kezdettől végig tartozik jelen lenni a 
szinész tag. Itt minden vétség nagy büntetést vonand 

maga után. 

27. 

Egyéb próbákról sem szabad elmenni a rendező enge- 
delme nélkül. Nagy büntetés. — Ha a rendező oly tagot 
bocsát el, kire még a próbán szükség volna, fizeti érette a 
nagy büntetési díjt. 



Hogy a próbák csenddel mehessenek végbe, tiltva leszen 
kis büntetés alatt más színésznek ott megjelenni, mint 
annak, ki az előadandó darabban játszik. Más tagok föld- 
szinti helyről nézhetik a próbát. 

29. 

A próbákon tett észrevételeket a rendezőktől, vagy a 
darabban, játszó személytől nehezteléssel fogadni tilalmas, 
valamint észrevételeket durván és sértőleg tenni, szinte. 
Nagy l)üntetés. Ily mód nevelt társaságba annyira nem 
való, hogy a ki ezen vétekbe esik, ha meg nem büntettet- 
nék is, mint goromba személy fog a társaság közvéleménye 
által megrovatni. 

Kendező vagy karmester a próbákon nem sikerűit 
helyeket annyiszor ismételtetheti, mennyiszer tetszik, sőt 
a játszó tagok közül is joga van kivánni mindeniknek az 
ismétlést s a többi tartozik engedelmeskedni. Az engedet- 
len közép büntetési díjt fizetend. 

31. 

Ki a próbához tartozó tagok közül a szükséges csendet 
mof^zavarja) azon kellemetlenségnek teszi ki magát, hog^y 
a rendező által fenhangon megintetik, s ha vétkét ismétli, 
mindannyiszor fizeti a kis büntetési díjt. 

32. 

Midőn a próbán maga a szerző vagy más megkért sze- 
mély van jelen, ennek észrevételeit tisztelettel kell kihall- 
gatni, teljes elfogadtatást azonban az észrevétel csak 
akkor nyerend, ha abban a rendező is megegyezik. 

33. 

Az előadásokat elintézni a rendező kötelessége, s mit e 
tekintetben teszen, annak a többi tag tartozik engedel- 
meskedni, ellenszegülés szabadsága nélkül. Megengedtetik 
ugyan észrevételt tenni, sőt próbán javaslatokat is, akár- 
kinek : de illedelemmel, s ha az a rendező által el nem 
fogadtatnék, a tagnak nincs joga nagy büntetés alatt ellen- 
kezőt cselekedni. 

34. 

Előadás estvéjén a játszó személy egy óranegyeddel 
azon felvonás előtt, melyben kilép, tartozik felöltözve 
állani. Kis büntetés. 

35. 

Második csendítéskor kiki helyén áll és ügyel kilépte 
idejére. Ki vagy későbben vagy korábban lép ki, közép, ki 
a játékban ez által zavart is okoz, nagy büntetési díjjal 
büntettetik. 

36. 

Ki próbán, az ügyelő által szólíttatván, azonnal meg 
nem jelenik, minden ismételt esetben 15 váltó krajczárt 
fizet, előadásén pedig nagy büntetést. 

37. 

A rendezők, ügyelő, karmester, gépmester vigyázni fog- 
nak, hogy előadás alatt senki fenszóval ne beszéljen, és 
zajt ne csináljon ; az áthágó kis büntetést fízetend, ismé- 
telt esetekben ismételve. 



Bajza. V. 

38 



Ki a végszót el nem mondja, a szerint, a mint miatta 
kis vagy nagy hátramaradás, zavar történt, fizet kis, 
közép és nagy büntetés dijakat. 

39. 

Jelesebb szerepek játszóinak játék végéig nem szabad 
levetkezni és eltávozni, hogy ha kihivatnak, megjelenhes- 
senek. Ki ezt áthágja, nagy büntetési díjt fizetend; szinte 
azt fizetend az is, ki tartós kihivásra meg nem jelenik. 

40. 

A néma személyzet vezetője minden vezérletei által el- 
követett hibáért kis büntetési díjt fizetend. 



Öltözködés. 

41. 

Öltözetet nem szabad a tagoknak kényök szerint válasz- 
tani, még akkor sem, ha saját köntöseikbe öltöznek. Nagy 
büntetés. Ez iránt az öltözetrendezövel s avval, ki a ren- 
dezők közöl soros, tartozik kiki a próbán jó előre érte- 
kezni. A rendezők kötelesek a tagok által illendően elő- 
terjesztett észrevételeket kihallgatni, fontolóra venni, de 
alaptalan kivánatoknak, melyek gyakran csak hiúság- 
vagy csillogni vágyásból erednek, s csak tehetetlenség 
tanújelei, nem fognak helyt engedni. 

42. 

Mit öltözet tekintetében a rendezők elvégeznek, másit- 
hatatlannak kell tekinteni, s annak ellenszegülni sem szó- 
val, sem tettel nem szabad. Nagy büntetés. 

43. 

Illendő nappali s korszerű köntösöket, keztyűt fehér és 
fekete tricotó-kat, harisnyát, czipőt stb. efféle apróságot 
köteles a szinésztag tartani. Carricatur öltözeteket, vagy 
olyanokat, melyek játék alatt elrontandók, az igazgatóság 
fog rendelni. 

44. 

Színpadon alig van valami szembetűnőbb, mint a láb- 
beli tisztátlansága; ki mocskos lábbelivel vétetik észre, 
fizeti a kis büntetést. Itt a vádlás a súgó kötelessége 
leszen. 

45. 

Ki a tiszta és hibátlan köntöst elmocskolja, pecsételi 
vagy szaggatja, annak költségén egy hasonló új fog készít- 
tetni. 

46. 

Az öltöző szobákban, s általában valamint próbákon, 
úgy előadás előtt és alatt a legnagyobb csendnek kell 
lenni, hogy a játszó személyek nyugalmas lelki állapotban 
maradjanak. Nagy zajjal beszélni, feleselni, illetlen ki- 
fejezésekkel élni, valamint ruhát poroztatni, csizmát tisz- 
títtatni, vagy egyéb mocskosságot elkövetni, nagy bünte^ 
tés alatt tilalmas. 

47. 

Ki az öltöző szobában előbb megjelenik, annak joga 
van magát előbb felöltöztetni és haját a fodrászszal el- 
igazíttatni; rang vagy korbeli különbségekre nem lesz 
tekintet. Az áthágó közép büntetéssel büntettetik. 

48. 

A hajfodrászt vagy öltöztetőket durva kifejezésekkel 
illetni nagy büntetés alatt nem szabad. 

24* 

49. 



A néma személyek öltözetére a rendezők határozata 
szerint a ruhatámokok fognak ügyelni s a hibákért felelni. 

50. 

Minden szinész tag tartozik magának külön tükröt 
tartani az öltöző szobában. Kis büntetés. 

51. 

A legnagyobb öltözködésnek is 12 perez alatt végbe 
kell menni. Közép büntetés. 

52. 

Midőn az előadandó színmű úgy kivánja, hogy felvonás 
között a színésznek öltözködnie kell, az ily esetet a szi- 
nésztag tartozik az ügyelőnék próbán megjelenteni. Kis 
büntetés. Az ügyelő a karmesterrel értekezik, s az öltöz- 
ködési időhöz intézi a felvonás közti muzsikát. 

53. 

Az öltözetrendező, mielőtt a játszó személy kilépne, 
megnézi öltözetét, és ha hibát vészen észre, a soros ren- 
dezővel egyetértőleg megigazíttatják; ennek a tag tartozik 
magát alávetni, ki ellenszegül, fizeti a nagy büntetést. 

Altalános törvények. 

54. 

Ki valamely helyen hivatalból áll, az iránt köteles min- 
denki a legnagyobb tisztelettel viseltetni, s ki mást hiva- 
talos foglalatossága között sért meg, fizeti a nagy bünte- 
tést, ismételt esetben ismételve. 

55. 

Ki színésztársát durva, goromba szavakkal illeti, fizeti 
a nagy büntetést. 

56. 

Ki az intézet vagy annak tagjai ellen nyilvánosan 
beszél, rágalmaz, azoknak becsületét sértegeti, és hitelét 
kisebbíti s panaszait nem az igazgatónak adja elő, hanem 
a két városban terjesztgeti híreit, rendkívüli vagy nagy 
büntetést fizetend, a vétekhez mérsékelve ; hasonlólag az 
is, ki valamely nyilvános botránkoztató bűnt, milyen a 
részegség, garázdálkodás stb. követend el. 

57. 

A következő napi foglalatosság mindig előtte való nap 
fog a táblán jelentetni; a szinésztag tartozik ezen táblát 
megnézni, ha ezt elmulasztván, restsége miatt valamely 
hátramaradás történik, közép büntetést fizetend. 

58. 

A játékhoz szükséges eszközökre magának az illető 
tagnak is kell ügyelni s azt annak idejében előkérni, ki 
ilyet magával kivinni elfelejt, fizeti a nagy büntetést. Az 
ügyelő kötelessége a requisitariust az eszközökre nézve 
rendben tartani, a hibát együtt fizetik kis díjjal. 

59. 

A szükséges eszközöket játék végével vissza kell adni a 
requisítaríusnak ; elveszíteni, elrontani, kárpótlás bünte- 
tése alatt nem szabad. 

60. 

Senkinek sem szabad a színpadra föllépni, ki oda nem 
tartozik. A rendező, ügyelő és őrmester minden oda nem 
tartozó személyért külön-külön kis büntetést fognak fizetni, 
fenmaradván ezenfelül az igazgató komoly megintése. 

61. 



A színész, ki cselédét a színpadon megállani és ácsor- 
gani engedi, ha miatta semmi zavar nem történnék is, 
nagy büntetést fizetend. Ha az ily cseléd a színfalak közül 
kinéz, a színész a nagy büntetést kettőztetve fizeti, ha ki 
is lép a közönség botránkoztatására, rendkívüli büntetést 
fizetend. Hasonló büntetésekbe esnek a színház minden 
tagjai, ha e vétkek valamelyikét elkövetendik. 

62. 

Kijátszik, annak azon estve nem szabad a nézők között 
megjelenni. Közép büntetés.^^ 

63. 

Játék előtt öt óranegyeddel az is, ki nem játszik, tarto- 
zik tudatni hollétet. Közép büntetés. 

64. 

A tagoknak ügyelniök kell, hogy minden időben meg 
lehessen őket lelni; ki szállásáról három órára elmegyen, 
köteles otthon tudatni, hol lesz meglelhető. Közép bün- 
tetés. 

65. 

Ki megbetegszik, jelentetni fogja magát az igazgatónál. 
Kis büntetés. Ki a czédulán betegnek van hirdetve, nem 
szabad magát az igazgató híre nélkül közhelyen meg- 
mutatnia, nagy büntetés alatt. 

66. 

Gyógyíttatnia szabad magát a színésznek, kivel tetszik, 
de orvosi bizonyítványt a színházi orvostól tartozik hozni, 
más nem fogadtatik el. 

67. 
Ki az előadásról elmarad, midőn szerepe van, még 

akkor is, ha szerepét más vévén át, miatta a darab adat- 
hatik, rendkivüli büntetést fizetend. 

68. 

Ki 24 órára a két városból el akar távozni, az igazgató- 
nál jelenti magát ; ki ezt nem teszi, s engedelem nélkül 
távozik el, rendkivüli büntetést, ki az engedett időn túl 
kimarad, fizeti a nagy büntetést, mely a kimaradás ideje 
alatt naponként fog ismételtetni. 

69. • 

Az itt előszámlált büntetések kötelezik a rendezőket, 
az ügyelőt, karmestert egyformán, s ezen fölül, minthogy 
ők a hivatalos rendtartók, az igazgatónak különös ellen- 
őrsége alatt lesznek. 

70. 

A büntetendő tagot a soros rendező, ügyelő és karmester 
fogja bevádolni, s ha a bevádlást elmulasztja, hasonló 
büntetést fizet. A rendezőt, ügyelőt és karmestert akár- 
melyik tag bevádolhatja. 

71. 

A bevádlottat három tagból álló biróság fogja elitélni. 
Ezen biróság minden évnegyedben újra választatik, oly 
tagok által, kik a színpadon beszélő szerepeket játszanak. 

72. 

Ha a bevádlott az Ítélettel meg nem elégszik, hivatkoz- 
hatik a közgyűlésre, de ha ügyét itt is elveszíti, a bünte- 
tést kétszeresen fizetendi. 

73. 

A biróság vagy a közgyűlés ítélete szigorúan fog végre- 
hajtatni az igazgató által s itt kérelmeknek semmi helye 
nem lesz^n. 

74. 



Ha a bíróság tagjai vagy vádlók vagy vádlottak leende- 
nek, s betegség vagy atyafiság miatt akadályozvák, 
helyökbe az igazgató mást fog nevezni, de csak a kérdéses 
egyes esetre. 

75. 

Ki az itt feljegyzetteknél nagyobb vétekbe esnék, annak 
ügye az igazgató által fog fenyíttetni, vagy a részvényes 
választmány elébe terjesztetni. 

76. 

Az itt előszámlált büntetési pénzekből egy kis mennyi- 
ség fog egybegyűlni, mely az igazgatónál leszen letéve. 
Ezen mennyiségből minden félévben emlékek készíttetnek 
s annak vagy azoknak fognak jutalmul adatni, kit a tár- 
saság szavazó tagjai titkos szavazattal legrendszeretőbb s 
pontosabbnak itélendenek. 

77. 

Ezen törvények idővel javíttatnak, pótoltatnak, azon 
úton, melyen alkotva valának. 



JEGYZETEK. 



Dramaturgiai írások. 



A magryar szinészeti bírálóklioz, különösen X. et Cump. 
úrhoz. Először Társalkodó 1836. 19. szám. Másodszor Toldynál 
(1861.), harmadszor itt. — Munkácsy Rajzolatok ez. lapja X et 
Comp, aláírással bírálgatta a magyar színi előadásokot. E név- 
jegy alatt — mint az Athenaeum miatti zajgások czímű vita 
folyamán utólag kiderült (IV. kötet 410. lap) — Hazucha lap- 
pangott. 

Bajza igen korán érdeklődött s vonzódott a színügy és dráma- 
irodalom iránt. Ez utóbbi téren tett tanulmányait és kísérleteit 
már említettem a Gyűrűhöz írt jegyzetekben, itt tehát csak 
színészééi tanulmányairól szólok. Már mint pesti tanuló bizo- 
nyára többször megfordult — az iskolai tilalom ellenére is — 
az akkoriban (1812.) emelt díszes német színházban. Midőn Po- 
zsonyban tanul mint jurista, ellenállhatlan vágyat érez a koron - 
kint oda leránduló bécsi művészek játékát látni. «Bécsi szín- 
játszók : Ko7*n és Heurteur, már egynehányszor játszottak itten — 
írja Toldynak 1823 decz. 6-án (Lev. VI. 30. lap) — én nem 
látám őket, mert a professoraim szorosan tiltják a theátrumba 
való menetelt. De ellen nem állván mindezen tilalmak, időt 
fogok venni, melyben őket megnézzem.* Mint theoretikus fejű 
ember azonban korán óhajt megismerkedni az erre vonatkozó 
elmélettel is. «Igen sokért nem adnám — úgymond pár nap 
múlva — - ha Lessing Dramaturgiái&t megszerezhetném. » (ü. o. 
32. lap.) Toldy azonnal megküldi neki, s bizonyára sok tanul- 
sággal olvassa. A német színészek játéka most még jobban 
érdekli. tVolkmar hannoverai volt színjátszó már Pesten van. 
Fellópett-e már? Mint tetszik? Pozsonyban Eotzebue Bolláját és 
Schiller Ferdinándját adá sok taps között. Minap Eomt láttam 
e darabban : Die Waffenhrüder ; és ismét Elauer lembergi volt 
színjátszót Maria Stuaríh&n, hol Mortimert adá, de szegényül. 

Madame Müller, pozsonyi színjátszóné, ugyanekkor Maria 
Stuartot istenesen adá. Jobb szinjátszónét nálánál nem láttam*, — 
íija Toldynak 1824 ápr. 16-án. (U. o. 71. 1.) Közben tanulmá- 
nyozza a régebbi magyar drámairodalmat, b e téren Toldynak 
már adatokkal szolgálhat. (U. o. 78. és 14Á. 1.) 

Mikor aztán a következő év végén mint követi írnok fölmegy 
az 1825-iki országgyűlésre, a magyar színészek játékának rendes 
látogatója, t A magyar színjátszók a múlt héten adták Döbrentei 
Macbetjét, és előtte egynéhány nappal Szemere Ztinyijét; Kan- 
tomé istenesen játszott Machethen és a Kotzebue rosszul fordított 
Ocíátnajában. Egyébiránt alig van köztök egy-kettő, a ki jól ját- 
szanék stb. — írja Toldynak 1825 okt. 27. (Lev. VI. k. 154. 1.) 
Majd decz. 15-ről : t Magyar színjátszóink folyvást játszanak 
minden héten kétszer. Kántorné és Megyeri még a külföldről 
idejöttek előtt is tetszést nyertek, és valóban jól is játszanak. 
A nádor és nádornö majd mindenkor jelen vannak*, (ü. o. 
160. 1.) S midőn Toldy föntebbi Ítéletei miatt azt veti szemére, 
hogy ő még járatlan ezen a téren, Bajza olyan mélyreható 
kritikával hasonlítja össze Kom, Kunst, Anschütz, Heurteur — 
az akkori legjelesebb német színészek játékait s egyben olyan 
kicsinylőleg szól a bécsi lapok színi bírálóiról, hogy fejtegetése 
namcsak eddigi figyelmes szemléleteiről,^hanejn Lessing és Tieck 
dramaturgiai munkáinak alapos ismeretéről is tanúskodik. (U. o. 
180 — 182. lap.) Bécsbe rándulva, alkalma nyílik közvetetlenűl is 
megismernie a német színészetet. Midőn később állandóan Pestre 
települ, többször ellátogat az itteni német színházba, 1833-tól 
kezdve pedig, midőn a megye pártfogása mellett Budán a 
magyar színészet állandósult, ennek egyik legszorgalmasabb 
látogatója. 

Érdekes, a mit tanulmányaira vonatkozólag később (a Vissza- 
igazitások U. fejezetében 133 — 4. Ip,) maga elmond: tNekem a 
művészetek s azok philosophiája általában ifjúságom óta ked- 
vencz tanulmányaim voltak . . . Figyelmeztem a színházakra, 
színészekre, mennyire Pest, Pozsony és Bécs e részben gyakor- 
latilag alkalmat nyújtanak ; szerettem e tárgyakról beszélni, 
olvasni, gondolkodni. Szem előtt tartam és éber ügyelettel valék 
a távolabb külföldre és mellette a honi fejlődésre* stb. így szer- 
zett tapasztalatain és elmélkedésein alapúinak az itt közlött 
színügyi czikkek, melyek annál nevezetesebbek, mert fejledezö 
irodalmunk addig a dramaturgiában mindössze két számba- 
vehető czikket mutathatott fel: Kölcseynek A komikumról és 
Köirner Zrínyijéről írt czikkeit. Színi birálat^-ipk a?onban se- 

hogy sem feleltek meg czélj oknak, mert — Bajza szavaiként — 
•ott kezdték a dolgot, a hol végezniök kellett volna. » — Akkor 
keletkezett szépirodalmi lapjaink : a Honművész (1833.) és a Rajzo- 
latok (1835.) kezdettől fogva figyelemmel kisérfcék ugyan a Budán 
működő magyar színészeket ; de — igaza van Bajzának — hogy 
általánosságokban mozgó színi bírálataik nagyobb része nem 
egyéb, mint puszta személyes tetszés és nem-tetszés, elv- és 
oknélküli észrevételek, melyek a legnagyobb felületesség színét 
hordják magokon.* Tedig «a művészetnek oly nemében, mely 
nálunk theoretice egészen új, practice pedig bölcsőjében van, 
nem szabad és nem lehet czélirányosan, csak kimerítő bírálatot 
adni.D Csakhogy ehhez hiányzott a színikritikusokban mind az 
elméleti tanultság, mind a gyakorlati tapasztalás. A helyes 
útbaigazításokra pedig annjdval nagyobb szükség lett volna, 
mert a nemzeti nyelv vándor apostolai tele voltak ugyan buz- 
gósággal, de tanulásban egy-egy hírnevesebb színész példáján 
kívül a saját alakító képességökre voltak utalva, vagy utánoz- 
ták a virágzó német színészetet, s a magukkal hozott vidékies - 
séghez tanultak ettől — még a jelesebbek is — annyi modo- 
rosságot, hogy Budán Fáynak, Pesten Bajzának több évi barátsá- 
gos intése, majd az Athenaeumnak szigorú bírálatai s többszöri 
gúnyos megjegyzései tudták csak őket a hibákról leszoktatni s 
a helyesebb művészi játékot és magyarosabb jellemű szavalatot 
meghonosítani. Ezt a munkát Bajzának itt álló czikkei indítják 
meg, melyekkel alapját vetette az irodalmi becsű színi kriti- 
káknak. 



Dramaturgriai és logikai leczkék magyar színblrálók 
számára. I. Szükséges magyarázatok a Rajzolatok szín- 
biráló compániájának. Először a Krit. Lapok VII. füz. 
(1836.) 31 — 145. lap. — II. Pro memória, a Kassai Szem- 
lélőnek. Először u. o. 146—150. 1. — IH. Néhány szó a 
Honművész színi kritikáiról. Felvilágosításul Garaynak. 
Először u. o. 151 — 162. lap. Bajza aláírással. — IV. Harmad- 
szori szavam a Rajzolatok szinbiráló compániájához. 
Először Társaik. 1836. 60. sz. — V. Befejező szó Garay- 
nak. Először Társaik. 1836. 30. sz. (?) — Mind az öt czikk 
együtt másodszor Toldynál (1861.), harmadszor itt. 

Az 55. laphoz. Az eredetiben itt (Krit. Lapok 96 — 140. lapig) 
hosszú fejtegetés következik, melyet Bajza így kezd: tSzabad 
legyen még némely egyes dolgokat, melyeket a Bajzolatokban 
minden rend nélkül és tárgyon kivül egybehalmozt attak, fel- 

világositanom. Ezek már nem annyira dramaturgiai, mint 
inkább logikai magyarázatok lesznek » stb. Ezeknek nem lévén 
általános érdekök, már Toldy is mellőzte őket, s ilyen rövidítés- 
sel jelent meg a dolgozat itt is. 

Bajzának e czikkei kiegészítik a IV-ik kötetben közölt iro- 
dalmi polémiát ; alapos készültség, kérlelhetetlen logika, kímé- 
letlen szigorúság jellemzik ezeket is, melyekkel csak növelte 
amott szerzett félelmes tekintélyét. Azonfelül, hogy e szigorú 
bírálattal ezen a téren is komolyabb munkára kényszerítette az 
írókat, a színészeknek azzal is jó szolgálatot tett, hogy először 
adott nekik okokkal támogatott s az észrevételek tárgyi csopor- 
tosításával némileg rendszeres utasításokat, melyekből okulhat- 
tak. (L. még alább a Játékszini krónikához írt jegyz.) 



Szózat a pesti magryar színház ügryében. Bajzától. 
Ily czím alatt először: Budán, a magyar kir. egyetem betűivel 
1839. 1 — 74. lap; külön füzetben; másodszor Összegyűjt. Műnk. 
1851. n. kötetében, harmadszor Toldynál (1861.), negyedszer 
itt. — Eredeti kézirata a M. Nemz. Múzeum kézirattárában a 
censura e hivatalos jegyzetével: «Omissis deletis admittitur ad 
Typum. Per Regium OensursB et Libr. revis. officium BudaB die 
3. Oct. 1839. Antonius Ottmayer, Regius prov. Censor». — Oen- 
surai változtatás mindössze két helyen fordul elő: a 72. lapon 
e helyett leg haszontalanabb embertől eredetileg ez állt: leg- 
elvetemültebb zsiványtól, s a 91. lapon Márrnarosmegye és Visk 
község helyett a kéziratban Árvamegye és Felső-Kubin állt, 
melyet bizonyosan a nemzetiségi vonatkozás miatt változtatott 
meg a censor, a mi a sorok értelmére úgyis közönyös volt. 

A magyar színészet állandósításának ügyét a fővárosban nem 
kisebb ember, mint maga Széchenyi István vette kezébe ; köny- 
vet írt 8 oly eredményesen izgatott a Dunaparton építendő 
díszes országos színház érdekében, hogy néhány év alatt óhaj- 
tott siker koronázhatta volna törekvéseit. Mivel azonban a terv 
minduntalan elakadt. Pestmegye színügyi választmánya, külö- 
nösen erélyes alispánja Földváry Gábor, biztosítani akarván a 
Budán önfeláldozó hűséggel buzgólkodó színészeink sorsát (s 
Széchenyivel vetélkedő becsvágyból is) a Eerepesi-út sarkán 
szerzett Grassálkovich-telken közadakozásból hamarosan hozzá- 
kezdett az állandó színház építéséhez (1835 őszén). Ez Széche- 
nyit is erél^tesebb lépésre késztette, s mivel a megyék leg- 
nagyobb része utasításul adta a 400 ezer pfrt megajánlását, 
maga pedig 10 ezer pfrttal aláírási ívet bocsátott ki: már-már 

biztosítottnak látszott a nagy színház terve, s Földváry a megye 
rendeletéből kénytelen volt 1836 tavaszán félbeszakítani az épí- 
tést (négy hétre) ; de a főrendek közönyössége s másrészt a 
miatt, hogy az országgyűlés ugyanakkor szavazott meg félmil- 
liót a Múzeum .számára is : Széchenyi színházi terve egyelőre 
elbukott. Most tehát kettőzött buzgalommal foly a kerepesi-úti 
színház építése, mely 1837 tavaszán annyira halad, hogy a 
színügyi választmány a bérleti pályázatot is kiírja; bérlő nem 
akadván, azt; határozzák, hogy három évig részvényes-társaság 
által fogják fentartani. Ennek, valamint az igazgatás, fölszerelés 
stb. tervét mind Fáy András állítja össze, kinek mint a budai 
színészek volt igazgatójának legtöbb tapasztalása volt e téren. 
Munkálatát az 1837. jún. 14-iki megyei közgyűlés elfogadván, 
Földváry elnöklete alatt egy öttagú (Ráday Gedeon, Fáy András, 
Simoncsics János és Ilkey Sándor) részvényes-választmányra 
bízza a felügyeletet. Ez a választmány júliusban már felfogadja 
a színészeket, megállapítja a színház megnyitása napját (aug. 22.), 
s egy hónapra az előadandó darabok sorozatát is, szóval intézke- 
dik a legfontosabb igazgatói teendőkben, de igazgatót még nem 
tudott találni: egyikben a választmány nem bizott, a kikben 
pedig megbízott volna, azok ismervén a tövises pálya nehézsé- 
geit s a készületlen állapotokat, nem voltak rábeszélhetők. Hy 
körülmények között — mint alább Bajza maga elbeszéli (Az ál- 
nevű 45 ellen ez. czikkben, 133 — 138. Ip.) — Fáy Andrásnak 
támadt legelőször az az ötlete, hogy Bajza volna mind készült- 
ségénél, ncrind erélyességénéi fogva legalkalmasabb az igazgatói 
hivatalra. O azonban eleinte hallani sem akar róla, utóbb — midőn 
a választmány (i837, július 26-án szinte egyértelmű határozattal 
hívja meg — mégis enged Fáy rábeszélésének, s a közbizalom- 
nak, mely a legsúlyosabb körülmények közt — de oly fontos 
közügyben — kivánt tőle áldozó kötelességet. 

Bajza tehát elvállalja az igazgatást ; de csak most látja, 
mily emberfölötti erővel kell dolgoznia, ha a kitűzött időre, 
melynek jövedelmező alkalmát a pesti vásár miatt nem lehetett 
elhalasztani, meg akarják nyitni a színházat. A választmány 
intézkedett már a repertóriumban is, de nem gondolt a kivitel 
lehetőségére. Nem voltak díszletek, nem volt ruhatár, hiányzott 
egy-két főszerepre a színész (a Kantoméval való bajlakodást 
1. VI. köt. a hozzá írt levelekben) stb. úgy, hogy Bajzának éjjelt 
nappallá kellett tennie, hogy három hét múlva mégis megnyit- 
hassa a színházat s aztán fennakadás nélkül folytathassa az 
előadásokat. «Figyelembe veendő, hogy a t. n. vármegye a színház 

zal csak 35 diszitményt s néhány hónapra is alig számított ruha- 
tárt adott által; a zeneműszerek, zenedarabok pedig s általában 
véye a könyvtár rossz fordítású s csak igen nagy szorultságban 
használható régi darabok jegyzékét kivéve egészen hiányzot- 
také — írja Földváry Gábor a választmány működéséről szóló 
Jelentésében. (1840.) Fokozta a bajokat az igazgatásnak á vá- 
lasztmány által meghatározott nehézkes módja, mely úgyszólván 
lehetetlenné tette a legsürgősebb ügyekben is a gyors intézke- 
dést. Ezeket látva, Bajza már alig nyolcz-kilenczheti igazgatás 
után a lemondásra gondol ; de nehogy azt higyjék, hogy a 
munka terlieitől kivan szabadulni, legalább félévig akarta a 
lemondást elhalasztani. Ekkor jött aztán az árvíz, mely miatt 
25 napig zárva volt az intézet, s még növelte a régi bajokat. 
Ezeket is rendbe hozta, s csak azután mondott le i838. június 
6-án, ürügyűl az általa alkotott színházi rendszabályok meg- 
sértését használva. Ráday Gedeon indítványára köszönetet sza- 
vaz neki a választmány addigi fáradozásáért s felkéri, hogy 
járjon el továbbra is a választmány üléseire s Bajza még augusz- 
tusig el is járt. (L. Visszaigazitások ez, czikket 125. Ip. jegyz.) 
Még csak azt jegyezzük meg, hogy Bajza igazgatói fizetése 
egész évre mindössze 500 pfrt volt (1. erre nézve Bajza lev. 
Csatóhoz YT. köt.), s mellette mint «muzsikai director* Mátrai 
Gábor működött. 1838. januártól kezdve, hogy a drámaírókat 
az ő szigorúsága el ne riaszsza, Fáy Andrást és Eosty Pált kérte 
maga mellé birálókul. A színházi «költő és titkár» állásnak 
szervezéseért Csatéval folytatott ugyanekkor levelezést. Az első 
hónapok roppant fáradságát maga is leírja a Visszaigazitások 
in. f. alatt. 

lm ez egy évi s a közvetlen igazgatói működésben tíz hónapi 
idő alatt szerzett s a rákövetkező másfél év alatt gyűjtött 
tapasztalásait bocsátotta közre a Szózath&n. A közzétételt 
mindenesetre azok a bajok tették kívánatossá, melyek már 
az ő igazgatósága alatt kezdődtek, de most már annyira 
megnövekedtek, hogy a színházat bukással fenyegették. — 
A színügyi választmány, hogy a színház anyagi ügyein segít- 
sen, engedett a közkivánságnak, s már 1837. nov. 7-én meg- 
bízta két tagját: Fáyt és Bajzát, hogy a hírneves operaénekes- 
nőt, Schódelnét, igyekezzenek hazaszerződtetni olyan áron, a 
minőt külföldön kap. így fogadják fel négyezer pfrton az éne- 
kesnőt, férjének pedig énekmesteri czímen, úgyszólván semmit- 
tevésért, ezer frtot adnak. Már maga ez a magas fizetés, mikor 
a legjelesebb drámai színész -alig 1500 frtot kapott, sok elégé- 

detlenségre adott alkalmat. Az opera ilyen dédelgetése mindjárt 
kezdetben súrlódásokat, utóbb pedig Schódelné szeszélyeinek 
teljesítésével minduntalan zavarokat, és sokféle kedvetlenséget 
okozott. Még nagyobb s következményeiben kiszámíthatlan 
károkat volt okozandó az, hogy a legtöbbször idegen nyelvű 
opera napról-napra jobban háttérbe szorította a drámai színé- 
szetet, a mely pedig akkor a művészeti czélnál is inkábba vagy 
legalább ép oly mértékben szolgált hazafias czélt, a különben 
is anyagi zavarokkal küzdő fiatal intézetet pedig az opera költ- 
séges művelése teljes romlásba volt döntendő. Bajzának az lévén 
elve, hogy «nekünk mindent alá kell rendelnünk ezen főeszmé- 
nek: nemzetiség, s mindent s így a művészetet is ennek gya- 
rapítására használnunk* : kezdettől fogva rossz szemmel nézte 
ez állapotokat, s ezek siettették megválását is az igazgatástól. 
A bajok azonban még az ő távozása után nőttek nagyra. Az 
igazgatók ugyanis egymást váltogatták (félévig Szentkirályi, 
majd Ráday G., azután Nyáry Pál) s nemhogy korlátolták volna, 
hanem még egymással szinte vetekedve pártolták, dédelgették 
az operát. Ezek szemlélete készteti Bajzát azokra a keserű ki- 
fakadásokra, melyek a Szózat Ill-ik fejezetében olvashatók, s 
naely ékben nemcsak a legjelesebb írók értettek vele egyet, ha- 
nem a közönségnek az a része is, mely a magyar nyelvet és 
nemzetiséget ápoló színügyben fontos közügyet látott. A drámai 
színészetnek ez a heves védelme keverte Bajzát « operaellenség » 
hírébe. {L. alább a Visszaigazitások ez. czikket.) 

A színházi hangulatot találóan jellemzik azok a tréfás szín- 
lapok, melyeket a drámai tagok koronkint egymás mulattatására 
kiadtak, s melyeknek éle rendesen Schódelné s az opera-tagok 
s utóbb Szentkirályi ellen is irányultak. A gyűjteményemben 
levő színlapok egyike ez: 

Aug. 9.k. 1838. 
^Met Szünet 

MAGYAK színház 
Jelentés. 

..A' tegnap előtt hirdetett Uj Siralmas Daljáték úgymint az 
nUldözött Mivész9 nem adathatik, mivel Egressy Gábor Úr Sze- 
repót elvesztette. Helyette adatik 

Párthad a' Magyar Szinházhan 

Régi Históriai nagy Daljáték több új Felfedezésekkel. Szerzetté 
Bajza Jósef. Musikára tette Erkel Ferentz, 

SZEMÉLYEK. 

Opera-királyné a Mivészet Országában Allegóriái 

Személy _ _ „, „„ „ _ Schódelné 

Miiitta ] Déryné 

A királyné Udvaránál „„ _ „„ _ .„, FeUbér M. 



Szidi 

Lidi 

Karát 



Éder L. 
Jobb 



Meltár I Q . Naffviai Udvarhelyi M. 

Lemur [ ^^^^^S JNagyjai ^ ,^ „., „,. ^^^^. 

Najsza \ Benza 

Toprongyos I-ő Pártütő ^- „ ^ Glötzer 

Togátus megszökött, vagy kitsapott Garabontzás 

Diák Il-k Pártütő „^ ,^ „. „„ ^ Bódog 

Csőcselék, Pártütők, Társalkodó 62 Szám szerint 12 darab. 
Hóbortos maga tulajdon társai által megbuktatott 

Cselszövő úgynevezett Üldözött Mivész Egressy Gáb. 

Schleicher áruló „ .. Erkel Jós. 

Túrky a Szinjáték csábitója és Operának esküdt 

ellensége.^ ,_ Bajza Jósef. 

Szinjáték Allegóriái Személy Laborfalvi R. 

Bágalom ] Fántsi 

Ármány < Túrky Szövetségesei „ „~ — Szentpétery 

Hazugság J Telepy 

L Trombitás 1 . , . i m'u 'u Athenseum 

II. TrombitáB } ^ partosok Táborába n ... jelenkor 

A Szerepeket tanitotta Erkel, Osztotta a Szerző, a ki is mint 
Mükedvellő a főszerepet fölvállalni szives. 

Kezdete kevéssel a' Szinház meg nyitása után. Vége bizonytalan. 

• 

Kendezte Fántsy. Megyenj Úr beteg. 

Az a fiatalabb irói kör, mely az athenaeisták irodalmi ural- 
mát ez időtájt a Rajzolatokh&n ós a pozsonyi Hirnökhen oly 
hevesen támadta (1. Athenaeiim miatti zajgások IV. kötet s a 
hozzáirt jegyz.), Bajza színigazgatói működóse ellen is többször 
kikelt, de ő azokra csak igazgatói hivatalának letétele után 
felelt (1. u. o. 406—8., 4l!2— 15. ós 442—47. 11.). Minden irányú 
tapasztalatait aztán e rendszeres munkában, a Szózath&n mon- 
dotta el, egyenes nyíltsággal, mert mint előszavában mondja: 
nem tetszeni, hanem használni kivánt, birálta a múlt ós jelen 
hibáit, s mind a szinügy anyagi és szellemi biztosítására, mind a 
belső szervezkedésre és igazgatásra vonatkozólag megjelölte a 
szükséges és kívánatos módokat. Őszintesége s helylyel-közzel 
élessége azonban csak újabb polémiákba bonyolították, különö- 
sen Oroszszal, a pozsonyi Hirnök, Munkácsyval, a Rajzolatok 
szerkesztőjével és Nyáry Pállal, a színház későbbi igazgatójá- 
val (1. ezeket alább) s még évekig eltartott, míg a színház 
ügye az 1839 — 40-iki országgyűlés törvényes intézkedései folytán 
legalább anyagilag rendeztetett. 

Visszaigrazítások. I. Orosz bajok. Először Figyelmező 
1840. 122—7. 139—43. és 154—159. lapokon, mint a főczím 
V. fejezete Bajza aláírással. II. Az álnevű 45 ellen. U. o. 

252 — 6. és 265 — 72. lap, mint a főczím VII. fejezete, szintén 
Bajza aláírással. 

Ezek a czikkek tulaj donkép folytatásai a IV-ik kötetben 
közölt Athenaeum miatti zajgásoknaik. Vüszaigazitások czímmel 
először a Figyelmező 1838. 853. s köv, lapjain indult meg ez az 
újabb polémia; s folytatódott u. o. 1840-ben csaknem egész éven 
át hosszú czikksorozatban, ú. m. 

I — IV. Az akadémiai választások ügyében a szerkesztőség 
nevében és aláírásával. 

V. Orosz hajók (1. fent). 

VI. Üj Orosz bajok. Bajza nevével. 201 — 207. lap. 
VII. Az álnevű 45 ellen. (1. fent.) 

Vni. Nyolcz előleges kérdés Nyáry Pálhoz. Bajza aláírással. 
379—83. lap. 

IX. Szükséges magyarázatok Nyá^y Pál Nyilatkozására, 
1. A rossz sáfárkodási vád. 522 — 7. 1. — 2. Opera-jövedelmek. 
540 — 551. lap. — 3. Némely furcsa állítások. 559 — ^569. 1. 

Ezek közöl azonban csak két czikket vettem föl munkái közé, 
mint a melyek azonfelül, hogy összefüggenek a Szózattal és 
Bajza színigazgatói működésével : egyszersmind — elvi fejtege- 
táseiknél fogva — általánosabb érdekűek. A többi személyes ter- 

25* 

mészetű polémia, melyben Bajza a személyét és működését 
megtámadó, sőt gyanúsító czikkek ellenében oly módon védeke- 
zett, hogy a tárgyilagos Ítélet nem vonhatta kétségbe igazságát. 
(L. alább a Játékszini krónikához irt jegyz.) Ellenségei azonban 
kifogyhatatlanok voltak az új meg új vádak és elferdítések ko- 
holásában s mivel Játékszíni krónikája tanúsága szerint maga 
is éber figyelemmel kisérte a színházat: úgyszólván állandóan 
harczban állt. így a színügyre vonatkozó kisebb-nagyobb czikkei^ 

i838. 1. Jegyzések Kunoss Természetének 26, és 30. számaira. 
Athén. 1838. n. 7. sz. 116—120. lap. Bajza. 

2. Szentkirályi Móricz úrhoz a i9 színész nyilatkozása 
dolgában, ü. o. 19. sz. 294 — 6. 1. Bajza. 

3. Második felelei ugyanannak. U. o. 25. sz. 405 — 8. 1. 
Bajza. 

4. A zsoldos kritikusról, ü. o. 27. sz. 437 — 9. lap. 
A szerkesztők aláírással. 

5. Munkácsy 26 hazugsága. U. o. 32 — 33. sz. 517 — 20. 
és 533—36. 1. Bajza. 

6. Bococo, U. o. 49. sz. 782—3. 1. Bajza. 

Í8S9. 7. Krónikánk, Schodelné s a Honművész, ü. o. 1839. 

I. k. 78. 1. Szerkesztők. 

8. A Honművésznek. U. o, 111. 1. Szerkesztők. 

9. Még egy szó Munkácsy 26 hazugságairól. Ü. o. 
126. 1. Bajza. 

10. Nyilvánosság, névtelenség, feleletteher. ü. o. I. 14. sz. 
217. 1. Szerkesztők, (L. alább a Játékszini Krón,-hoz 
írt jegyz.) 

11. ^ pesti magyar színigazgató választmány és az 
Athenaeum. ü. o. I. 33. sz. 520. 1. Szerkesztők. 
(L. u. o.) 

12. Párviadal a Honművész és Athenaeum között. Ü. o. 
812. 1. és n. 15—16. 1. Szerkesztők. 

i840. 13. Ezek után jöttek 1840-ben a Visszaigazitások. 

i84i. 14. Egy színésznő levele a színköltőhöz. U. o. 1841, 

II. 270. lap. Szeheklébi. 

. i842. 15 — 16. Az Egressyvel és Henszlmannal folytatott 
dramaturgiai viták (1. e kötetben). 
Í84i-^i843. 17. A Játékszíni krónika állandóan. 

A szöveg kapcsán feljebb említettük, hogy a színügyl választ- 
mány — addig is míg alkalmas igazgatót talál — már 1837. 
júliusában egy hónapra előre meghatározta az előadandó dara- 
bok sorát, nem vetve számot a teljes készületlen seggel, (díszle- 

tek, könyvtár, ruhatár hiánya stb.), mely a megnyitást is csak- 
nem lehetetlenné tette. Minő nehézségekkel kellett Bajzának 
főkép az első hónapokban s csupán ezen a téren megküzdenie, 
azt eléggé bizonyítja a szembeállított két repertórium : a vá- 
lasztmányé, mint papiroson készített tervezet, és Bajzáé a tény- 
leg előadott darabokkal, melyeknek sorozata ízlés és változa- 
tosság tekintetében is jóval felülmúlja a választmányét. 



A választmány repertóriuma : 
Aug. 22. (szerda) Zrínyi. 



« 
« 
« 



23. Vallomások. 

24. Szünet. 

25. Angelo. 

26. (vas.) Mézeskal. 

Bózsi. 

27. Forster test- 

vérek. 

28. Szünet. 



« 


29. 


Csalódások. 


« 


30. 


Fiesco. 


f 


31. 


Műveltség s 
természet. 


Szept. 1. 


Zrínyi. 


« 


2. 


(vas.) Preciosa. 


• 


3. 


Moor Károly. 


« 


4. 


Bégi pénzek. 


« 


5. 


Dpnna Diana. 


« 


6. 


Griseldis. 


« 


7. 


Vallomások. 


« 


8. 


TeU Vilmos. 


« 


9. 


(vas). Garabonczás 
diák. 


• 


10. 


Sajdár és 
Burik. 


f 


11. 


Szünet. 


« 


12. 


Pártütők. 


« 


13. 


Viszonyok 
hatalma. 


« 


14. 


Szünet. 


« 


15. 


Tudor Mária. 


c 


16. 


(vas.) Borsszem 



Bajza repertóriuma: 

Árpád ébredése. Belizár. 

Csalódások. 

Griseldis. 

Pajzán i^ú. 

Szapáry. 

Árpád ébr. Fiatal házasok. 

Fiatal keresztanya. Tűnd. kas- 
tély. 
Sevillai borbély. 
Angelo. 
Két alakú. 

Korona és vérpad. 

Mátyás király Ludason. 

Két Péter. 

Örökké. 

Szünet. 

Zsebkönyv. 

Két nap falun. Két szó. 

Szünet. 

Ügyvédek. 

Sevillai borbély. 

BaphsBla. 

A külföldiek. Nevelő. 

Stibor. 

Árkádiái menyasszony. 

Szünet. 

Tolvajkulcs. 

« 


18. 


« 


19. 


« 


20. 


« 


21. 


« 


22. 


« 


23. 



Szept. 17. Garrick Nöragadás. 

Bristolban. 

Szünet. Moor Károly. 

Ügyvédek. Amerikai. 

Messinai Salluzzoi Gorona. 

hölgy. 

Szünet. Világ divata. 

Belizár Szünet, 
(vas.) 13 lány formaruha- Kegyenczek. 
ban és Mirandola. 

Szinészetl dolgrokról. Egressy Gáhoimak. — Először Sze- 
beklébi álnévvel Athén. 1842. Í. 21—22. sz. tárczájában. Másod- 
szor itt. 

A vitára okot az a színi birálat adott, melyet Bajza a Ke- 
gy encz 1842. jan. 6-iki előadásáról írt, (1. a Játékszini Krón. 
XLVin. sz. czikkét.) Ebben megrója Egressyt, hogy rajta « egé- 
szen a szerep uralkodott, ő azon nem birt», s megrója különö- 
sen «erején fölüli kiáltozását és tagjai dísztelen vonaglását* s 
némi boszankodással jegyzi meg, hogy « művészi tekintetben a 
magyar színészek legjobbjai is csak természet fiai». Egressy 
nagyon zokon vette az álnevű bírálatot s arra élesen felelt, s 
erre következett Bajza viszonválasza színbirálói álneve (Szebek- 
lébi) alatt. különben Egressyt mindig a legjelesebb színészek 
közé sorozta. Már 1836-ban (1. e kötet 36. Ip.) dicséri szorgal- 
mát, s ezt később is többször méltányolja, 1841. folyamán pedig 
néhány szerepének sikeréről egyenesen magasztalólag szól, külö- 
nösen kiemelvén ((helyes értelem- és jellemkifejező szavalását» 
(1. e kötet 220. Ip.) és «a legfinomabb vonásokig bélyegző* játé- 
kát. (U. o. 232. Ip.) Annál érzékenyebb volt Egressy az iránta 
szokatlanul szigorú birálat iránt, bár egyes megrovásokban az- 
előtt is részesült. A viszonválasz alkalmat ad Bajzának a czáfo- 
lat keretében egy pár elvi dolog kifejtésére és saját színi kriti- 
kái jellemzésérjB. Egressy most Párbeszéd Szebeklébi és Egressy 
Gábor között szinészeti dolgokról czím alatt egy füzetet ad ki 
(Budán, 1842.), melyre Bajza csak alkalmilag, bírálatai közben 
felel (1. itt 285. és 305. Ip.), Egressy játékát azonban annál tüze- 
tesebben méltatja. 

Valami a magryar dráma telől. Először Athén. 1842. 11. 
38. sz. Kéve álnévvel. Másodszor itt. 

E czikkecske megírására szintén a Kegyencz előadása ád 
ailkalmat, Bajza t. i. Teleki darabját talapjában elhibázott piA- 



JEGYZETEK. 3^1 



nek» nevezte (1. Játékszini Krón. XLVIII.), míg az Ungar czimű 
német lap azt irta, hogy az egész magyar drámairodalom nem 
ér annyit, mint e színmű egymagában. Bajza a Kegyenczről 
csak mellékesen ír, de igazságosan megvédi a régibb magyar 
irodalom, különösen Kisfaludy Károly érdemeit ; s az irodalom- 
történet mindkét tekintetben Bajza felfogásának és ítéletének 
adott igazat. 

Shakespeare, franczia színművek s az Athenaeuni. 

Válaszúi Henszlmann Imre úrnak. — Először, saját nevével, 
Athén. 1842. 11. 74—76. sz. Másodszor itt. 

Bajzának, mint színigazgatónak, bőven volt alkalma tapasz- 
talni, hogy a legszebb költői alkotások is hatástalanul hangza- 
nak el a színpadon, ha elrendezésökben figyelmen kivül hagyják 
a szín szerűséget ; míg ellenben a lyrai és epikai elemektől ment, 
igazi drámai élénkséggel szerkesztett, éles vonásokkal jellemző 
és üres pathos helyett a szenvedély s az élet nyelvén beszélő 
darabok mindig sikert aratnak, vagy legalább lekötik a figyel- 
met. Azért a drámabiráló választmány előtt irányadó elvűi azt 
tűzte ki, hogy «főszempontúl a színi hatást nézzék. » Evvel meg- 
indult aztán a vita, melyet Vachott Sándornak Szini hatásy 
mint becsérték ez. értekezése (Athén. 1838. 25. sz.) kezdett meg, 
s Kunoss (Természet, 1838. 33.), majd ismét Vachott (Figyelm. 
1838. 534. Ip.) s legtöbb elméleti készültséggel Erdélyi János 
folytatott. Ez a vita aztán két pártra osztotta az iróvilágot; ez 
a két párt eleinte merevül szembeállította egymással a szini 
hatást és a költői értéket^ s egy csomó selejtes színpadi ter- 
méknek adott létet, utóbb azonban a vita — a dramaturgiai 
eszmék tisztultával — jótékony hatással volt drámairodalmunk 
fejlődésére, mely azelőtt különösen a komoly nemben nagyon 
elhanyagolta a színpad követelményeit. 

A színi hatás titkainak felhasználásához legjobban értett az 
új franczia romantikus iskola, melynek darabjai 1837-től kezdve 
mind gyakrabban kerültek színre. A magyar közönség, melynek 
ízlését az érzelgős drámák és silány bohózatok már-már meg- 
rontották, mind nagyobb tetszéssel fogadta őket, Bajzának pedig 
volt rá gondja, hogy az öntudatlanul megnyilatkozó tetszést a 
franczia darabok jelességeinek elemzésével ápolja és öntudatossá 
tegye. (L. a Játékszini Krónika színbirálataiban 1841 — 2-ből a 
23y — 40., 242—44. Ip. stb.); de nem huny szemet az egyes da- 
rabok gyengéire sem (u. o. 240., 282 — 3. Ip. stb.). Egyszersmind 
összehasonlítja ezeket az újabb német irodalom termékeivel, 
melyeket — theoriákon nyargaló kritikusaikkal együtt — mind- 

annyiszor kigúnyol és nevetségessé tesz. Ezeknek éle főkép a 
Regélő szinbirálói ellen szólt. Míg ugyanis az AthensBum a 
Krónikában inkább a színészek játékát bírálta s a színművekre 
rendesen csak néhány jellemző megjegyzést tett : addig a Garay 
szerkesztésében 1842-ben megindított Regélő főfígyelmet a szín- 
művekre fordított. Garay — a régebben szenvedett vereséget 
most sem feledhetve — lapjában szívesen adott teret az ellen- 
tétes elvek kifejtésének, a miben Vahot Imre s még inkább a 
külföldi német iskolákról nem rég hazakerűit űatal eesthetikus, 
Henszlmann Imre, tűntek ki. A megrótt német darabokat nem 
védhették, a francziákat igyekeztek tehát « szétszaggatni*, s 
mivel ezeket az Athenseum dicsérte, Henszlmann a classicitás 
nevében egyenesen ezt tette felelőssé a nem sikerűit Shakespeare- 
előadásokért is. Ezek a megjegyzések adtak alkalmat Bajzának 
e polemikus czikk megírására, melynek keretében bővebben 
kifejti véleményét Shakespeareről és az új franczia színművek- 
ről, s szól egyszersmind az Athenseum színbirálatainak irányá- 
ról és czéljáról is. 

Ezzel még nem ért véget az ellenkezés, Bajza azonban csak 
mellékesen foglalkozik később Henszlmannal. (L. IV. köt. Lap- 
szemle ez. czikkében 484 — 490. Ip.) 

Magryar játékszini krónika. Először az Athenssum 1837 — 
1843. évfolyamaiban, másodszor Toldynál (1861.), harmadszor 
itt, megbővítve nyolcz új czikkel (ú. m. 89, 90, 92, 93, 98, 100, 
101, 105. sz.), melyek gyűjteményben itt jelennek meg először. 

A Játékszínt krónikái a három szerkesztő közül rendesen 
Vörösmarty vagy Bajza vezette álnevek vagy egyes jelek alatt. 
Az új színháznak Bajza lévén az igazgatója, ez idő alatt (1837. 
aug. 22-től 1838. júu. 6-ig) mindössze három bírálatot írt, azon- 
túl azonban annál sűrűbben következnek bírálatai, eleinte leg- 
többször 25 vagy más szám, utóbb rendesen Szebeklébi s né- 
hányszor Kéve név alatt, s csak ritkán saját neve vagy kezdő- 
betűje aláírásával. 

Feltűnő, hogy 1839-ből csak két bírálat van tőle, 1840-böl 
pedig egy sincs, sem tőle, sem mástól; másfél évig t. i. az 
Athenaeum a színi előadásokat csak czím szerint közölte. Ennek 
oka egy félben maradt sajtópör volt, az első, melyről tudomá- 
sunk van, s mivel Bajzának főrésze volt benne, némileg rész- 
letesebben kell vele foglalkoznunk. 

Az Athenseum 1839. I. 7-dik számában Változások a pesti 
magyar színháznál czím alatt egy névtelen rövid közlemény 
jelent meg, mely így szól: cHiteles forrásból értésünkre esett, 

liogy gróf Ráday Gedeon is e napokban lemondott a pesti ma- 
gyar színház igazgatásáról, a mit méltán lehet sajnálni mind- 
azoknak, kik a színház ügyét szivükön viselik, mert gróf Báday- 
ban a színházi igazgatóság egy buzgó, értelmes és a maga 
bánásmódjában igen humánus tagot veszíte el. Mióta a pesti 
színház megnyittatott (16 hónap alatt, ez már a negyedik le- 
mondott igazgató (Bajza, Ilkey, Szentkirályi). Micsoda káros 
befolyásúnak kell lenni ezen gyakori változásnak, képzelhetik 
azok, kik csak valamennyire is ismeretesek a színházi szövevé- 
nyes viszonyokkal. Vájjon mi lehetett oka oly férfiú lemondásának, 
mint gróf Báday ? — Az igazgatást most Nyáry Pál úr. Pestmegye 
tiszteletbeli főjegyzője, viszi, s a hír szerint, melynek igazsága 
felől azonban nem kezeskedünk, teljes hatalommal. — A derék 
Megyeri, mint halljuk, e napokban el fogja hagyni színházun- 
kat, mások is, mint Szerdahelyi, Telepy Éder Luiz, László és 
Szilágyi elkészülnek. Kikkel fogja ezeket az igazgatóság kipót- 
lani ? Mert a magyar színészekben nincs nagy válogatás ! Vagy 
talán nem való a hír? Bár ne volna I» 

Az ügy további, jórészt titokban maradt fejleményeit Gyulai 
Pál, Erdy (Luczenbacher) elbeszélése nyomán, ekkép adja elő : 
•Lehet, hogy a tények akkor még nem voltak valók, bár később 
megvalósultak, s az Athenseum csak szállongó híreket közölt. 
Azonban, minthogy .semmi nemű becsületsértés nem forgott 
fenn, a (megyei színházi) választmánynak be kell vala érnie 
a hírek czáfolatával, melyet az AthensBum szívesen kiadott 
volna. A helyett az igazgató-választmány elnöke, Földváry Gábor, 
Pestmegye első alispánja, vallató parancsot eszközölt ki a 
megyétől a káros, hamis, rágalmazó czikk írója nevének 
kikutatására, A szerkesztők közül egyik sem akart vallani, 
de mint szerkesztőség mindenik felelősnek nyilvánította ma- 
gát a kérdéses czikkért, s ezt nemcsak a vallató parancscsal 
hozzájok küldött törvényes személynek jelentették ki, hanem 
lapjukban is, hol röviden érintve az ügyet, a sajtóügy körüli 
zavaros fogalmakat tisztázni igyekeztek. (Nyilvánosság, névtelen- 
ség, feleletteher. Athén. 1839. I. 14. sz.) A megyei törvényszék 
mind a hármukat (Vörösmartyt, Bajzát, Toldyt) mint a vallató 
parancsnak nem engedelmeskedőket, bepörölte, későbbre hagyva 
fel az érdemleges rágalmi port. Az Athenseum szerkesztőinek 
Erdy volt ügyvéde, ki igen kemény és gúnyos replikákban 
ostromolta az ellenfelet ; legfőbb erőssége az volt, hogy másod- 
alispán Simoncsics János, tagja levén a színházi részvényes 
társaságnak, érdeklett fél, s így nem lehet bíró. Mind hiában, 
az AthensBum szerkesztői, mint vallani nem akarók 32 forint 

birságban elmarasztaltattak; de Érdy megsemmisítő parancsot 
eszközölvén ki a királyi táblától ez Ítélet ellen, a pör deponál- 
tatott, s a felperesnek nena volt kedve azt más alapon újra 
megindítani.* (Vörösmarty Összes Műnk. (1885.) VII. köt. jegyz. 
385—6. Ip.) 

A vélemény- és szólásszabadságnak ilyen megsértése után az 
AthensBum szerkesztői, mivel meggyőződésöket szabadon nem 
közölhették, inkább megszűntették, illetve — az idők jobbra- 
fordultáig — felfüggesztették a Krónika közlését s ezen elhatá- 
rozásukat az AthenaBum 1839. I. 34. számában (ápr. 28-án) e 
közleményben adták hírül a közönségnek. 

*A Krónika ügy éhen. Mióta a magyar színház Pesten meg- 
nyittatott, Krónikánk szakadatlan figyelemmel kisérte minden 
mozgalmait, s mennyire idő s körülmény engedte vagy kívánta, 
feljegyzé, birálá vagy megróva, a mi erre méltónak ítéltetett. 
Bírálatai, hírei kitérj eszkedének a színi előadásokra, színészekre, 
színművekre, magára a színigazgatásra, szóval mindenre, mi a 
színházat illetheti. Törekedésünk egy ily tartalmú s szellemű 
krónika szerkesztésében nem annyira az vala, hogy tessünky 
hanem hogy használjunk. S ez utóbbi által, úgy hivők, tetszeni 
is fogunk mindazoknak, kik az ügy érdekétől lelkesítve, jobban 
szeretik a független s elfogulatlan, bár néha kemény ítéletet, 
mint az egyesek kényének hódolók sima beszédeit. Az idők úgy 
fordultak, hogy krónikánk nem használhat^ s így birálatait bi- 
zony talán időre felfügg eszszük, sorát jegyezve fel csupán az 
előadott daraboknak. Ezen puszta czímsorral a színi előadások- 
nak legalább fonalát akarjuk fentartani. A színházat azonban 
tovább is szemmel tartva, tán még jó ideje, midőn a közben 
történtekre is visszatekinthetünk s félbeszakadt bírálatainkat 
némileg kiegészítve ismét folytathatjuk. Addig is csak azt kí- 
vánjuk t. olvasóinknak tudtokra adni, hogy ezen változást nem 
buzgóságnak, nem hanyagság, nem szorgalmunk vagy akaratunk 
csökkenése, hanem az idő mostohasága okozta. A szerk.^ 

Ettől kezdve 1840. végéig, tehát több mint másfél éven át, 
az Athenseum az egyes színi előadásoknak csak a czímét közli. 
Bajzának azonban a színügygyei továbbra is sokat kellett még 
foglalkoznia. Nyáry Pál ugyanis azzal akart bosszút állni rajta, 
hogy előbb a pozsonyi Hírnökben mások által gyanúsíttatta 
Bajza egykori színigazgatói működését, s midőn e támadást 
Bajza (Az álnevű 45 ellen) elhallgattatta: ő maga vádolta (Tár- 
saik. 1840. 36. sz.) rossz sáfárkodással. Erre vonatkoznak Bajza 
fentebb idézett czikkei, a Nyolcz előleges kérdés Nyáry Pálhoz, 
(1840. jún. 12. kelettel Figyélm. 18*0, 24. sz.) s midőn Nyáry 

erre mentegetőzésekkel felel (Társ. 1840. 55. sz.), hogy ö sehol 
sem említ • rossz gazdálkodást és pazarlást », Bajza a Szükséges 
magyarázatokh&n (Figy. 1840. 3i-— 36. sz.) felel, ízekre szedve 
Nyáry szavait, azokat sorban megczáfolja s Nyáryt végkép el- 
hallgattatja. 

Az 1839 — 40-iki országgyűlés az 1840. évi XLIV. t. ez. által 
a «pesti magyar színház* építési költségeire 50 ezer, tőkéjéül 
pedig 400 ezer pfrtot szavazott meg, s ezen a nemességre köve- 
tendő országos segélylyel rendezte az anyagi ügyeket, magát a 
színházat pedig nemzeti tulajdonnk tette, s egyszersmind az 
átvételre* és a további teendőkre nézve a két tábla rendéiből 
országos bizottságot küldött ki. A Magyar Nemzeti Szinház 
nevet először 1840. aug. 8-án használták a játékszíni czédulán 
Egressy Benj. Bátori Mária ez. operája előadása alkalmával. 
A Jelenkor (65. sz.) elmondja a közönségnek a hirtelen válto- 
zás okát, de Bajza ekkor is csak annyit jegyez meg: «Nem 
volna-e elég e színházat fiemzetinék nevezni ? minek oda a 
magyar epitheton is ? hiszen ha nemzeti, nem lehet más, mint 
magyar !» (Athén. 1840. II. 14. sz.) — Az év végéig határoztak 
az átvétel és ideiglenes igazgatás iránt is. Ennek hírére az 
Athén, ezen évi utolsóelőtti számában (1840. II. 51.) a következő 
nyilatkozatot teszi közzé : « Pesti nemzeti színházunknál, mint 
értesítve vagyunk, nemsokára meg fog szűnni az eddigi igaz- 
gatás, mely esetre mi is elkezdendjük játékszíni krónikánkat, 
és — mint másfél év előtt — szakadatlanul folytatandjuk a 
naponként történteknek, mennyire közönség elébe tartozók lesz- 
nek, feljegyzését. A szerk.» 

ugyanígy nyilatkozott a Jelenkor s néhány más lap is, me- 
lyeket a színházi igazgatóság önkénykedése azelőtt szintén, hall- 
gatásra kényszerített. Ettől kezdve az AthensBum egész fenn- 
állása végéig (181-3. decz.) ismét hű tükre a már akkor tnem- 
zeti»-vé lett pesti magyar színház nyilvános életének. S ebben 
a munkában — az itt közölt czikkekből^s az Egressy Gáborral 
ós Henszlmannal folytatott színészeti dramaturgiai dolgozatokból 
kitünőleg — Bajza volt a szerkesztőség legtevékenyebb tagja, 
utóbb a színházi rovat egyedüli vezetője egész az utolsó szám- 
ban közölt Végszöigy híven szolgálva azt a czólt, melyet épen 
föntebbi két czikkónék bevezető részében (1. 139. és 157. Ip.) 
részletesen is kifejtett. 

Nemzeti Szíubázuuk tigryében. Először a Pesti Hírlap 
1845. 588. és 589. sz. (decz. 11. és 12.) Másodszor itt. 

A Pesti Hirlap 1845 nov. 27-iki 580. számának Fővávosi 

Ujdofiságok czimű rovatában ez a közlemény volt olvadható : 
« — Végül még egy ostort kell elcsattantanunk. Szomorú köte- 
lesség, de — kötelesség. Múlt szombaton adatott színpadunkon 
először dr. Kovács Pálnak nem régiben 50 arany pályadíjjal 
jutalmazott 4 felv. új népszínműve: Az obsitos. Nem vagyunk 
gyanakodó természetűek, de mikor legelső ízben vettük az 
invalid Obsitos nyereségének hírét, "már akkor hittük, hogy a 
darab czíme, czíme leend egyszersmind a darab sorsának is. 
A Nyomor iskolája stb. még mindig friss emlékezetünkben volt. 
S Az obsitos múlt szombaton csakugyan kikapá az obsitot 
örök időkre. Kérdi tán valaki, hogy miért? Nem felelhetünk e 
kérdésre kimerítően, nem is czélunk, miután mi itt nem mint 
kritikusok, — mert e darab minden kritika alatt áll, — hanem 
mint a megsértett közönség egy része szólalunk fel. A boldogult 
Debreczeni ripők valóságos Shakespeari dráma ehhez képest. 
Az egész közönség boszankodott, hogy színpadára ily dolgokat 
mernek hozatni. Es megszólaltak a közbotránkozás boszuló 
hangjai ; és hogy épen ott hallatszottak, hol inkább tapsolni kel- 
lett volna, hogy a beszédből épen ellenkezőjét értette a közönség 
annak, mit szerző értett, azt köszönje szeretetreméltó ügyes- 
ségének. Az Obsitos kikapta a gyalázatos obsitot, s a magyar 
közönség legforróbb óhajtását véljük kifejezni, ha megkérjük 
szerzőjét, hogy a drámaírásnak adná ki ő is végképen 'a búcsú- 
levelet. Ha fiatal kezdő irta volna a darabot, a legkitelhetőbb 
erőszakkal riasztanék le az irodalmi pályáról, azt mondván 
neki: «Nincsen te benned egy mákszemnyi tehetség* ; — de 
dr. Kovács Pált csak arra kérjük, hogy ne írjon drámákat. — 
A bakot lőtt biráló választmány, mely e czélra külön alakít- 
tatott, mint halljuk, kénytelen volt e bakot lőni. A jutalmat ki 
kellett osztania, s az Obsitosnál jobb mű — szerinte — be nem 
érkezett. Az utóbbit nem hihetjük, de bevárjuk Jókai Két gyám- 
ját, hogy Ítélhessünk mi is. — Egyébiránt a közönség nevében 
tiszteletteljesen felkérjük az igazgatóságot, hogy ha még más- 
kor is kénytelennek látandja aranyakkal jutalmazni az ily szín- 
műveket, ám tegye azt kénye-kedve szerint, csak az istenért ! 
színpadra ne hozza azokat soha!» [^ 

Erre a czikkecskére szolgált feleletül Bajza értekezése. 

Nyilatkozás a Nemzeti Színház igrazg^atói hivatala 
iránt. — Először a Pesti Hírlap 1847. (júl. 1.) 906. sz. Másodszor itt. 

Az országos színügyi választmány 1843 ban Bartay Endrének 
adta bérbe a nemzeti színházat. Az Ő igazgatása alatt rövid idő 
alatt szokatlan virágzásra emelkedett a magyar színügy. 

A drámaíróknak pályadíjakat tűzött ki, rendszeressé tette az 
írói jutalomdijazást, és egymásután jelentek meg a színen: 
A tisztújítás (Nagy Ignácztól), A szökött katona (Szigligetitől) 
az Országgyűlési szállás (Vabot Imrétől stb.), melyek ismételt 
adatás után is telt házat vonzottak, s új korszakot nyitottak 
drámairodalmunk fejlődésében. E mellett Bartay nagy gondot 
fordított az opera és ballet előadására is, s egymásután a leg- 
jelesebb külföldi művészeket (Ronconi, Luczer, Tadolini, Elsler 
Fanni stb.) léptette föl, kiknek vendégszereplését rajongó elra- 
gadtatással élvezte a nemzeti színház közönsége. A színészek 
képzésére is gondolt, hol egyiket, hol másikat küldvén legalább 
a bécsi színészek tanulmányozására; az igazgatásban pedig 
meghallgatta véleményöket és szívesen tért engedett tanácsaik- 
nak is. Jóllehet azonban a nemzeti színháznak fennállása óta 
nem volt nagyobb jövedelme, mint az ő idejében, s ahhoz járult 
az országos segély is: a rendkívül költséges vendégszereplések 
s noiás tekintetben is nyilatkozó pazar bőkezűsége azt eredmé- 
nyezték, hogy két év múlva tetemes anyagi veszteséggel kellett 
az igazgatástól félrevonulnia. 

Bartay távozása után 1845-ben az országos színügyi választ- 
mány elnöke : gr. Báday Gedeon vette át az igazgatást, hogy 
házi kezelés miatt kisértse meg az ügyek rendezését, s ismerve 
a gróf ügyszeretetét és tapintatát, a színészek, közönség és 
sajtó egykép bizalommal fogadták a változást. Mivel azonban 
az összes ügyvitelt maga nem győzte s apróságokkal nem 
szívesen is bajlódott, mind nagyobb befolyást engedett egyes 
színészeknek, utóbb egészen Fáncsy Lajost bízta meg a köz- 
vetlen intézkedéssel. — Fáncsy azonban, mint «nemzeti szín- 
házi országos igazgatási ügyvivő», a hogy magát hivatalosan 
nevezni szokta, — úgy látszik — többször önkényesen gyako- 
rolta hivatalát, néha át is lépte annak körét, s megkezdődtek 
a súrlódások, ármányok, melyek a közönség előtt sem marad- 
tak titokban. Egymást érték a panaszok a hírlapokban egyrészt 
a drámabiráló-választmány részrehajló kedvezése, majd szigorú- 
sága miatt, másrészt a színészek ügyében : hogy az örökös 
vendégszereplések miatt nem foglalkoztatják őket, az ifjabbakat 
elnyomják stb. Annyira ment már e támadás (főkép az Élet- 
képekben) f hogy Bajza, Batthyány Kázmér, Fáy András, Kos- 
suth, Tóth Lőrincz és Vörösmarty a Pesti Hírlap 1846. évi áug. 
25-iki számában A nemzeti színház s a magyar hírlapok czím 
alatt nyilatkozatot közöltek, melyben maguk is elismerik ugyan, 
hogy «a színházi ügyek kezelésében hiba elég van, itt-ott ha- 
nyagság, ügyetlenség, apró ármányok, miket napífényre kell 

hoznunk, s a rendezőket, szereplőket, bírálókat, ha egyre-másra 
rosszul járnak el dolgaikban, megrónunk, vagy — ha tökélete- 
sen haszon vehetetlenek vagy épen ártalmasokúi mutatkoznak — 
népszerűtlenekké, megállhatatlanokká tennünk ; de másrészt 
szükségesnek tartják figyelmeztetni a hirlapirókat a túlzó táma- 
dások káros következményeire, mivel t. i. «a független érzelmű, 
jóakaratú s értelmes igazgató kedvét vesztvén, a nemzeti szín- 
ház jövendője koczkáztathatik.* Báday ugyanis mint a szabad- 
elvű ellenzéki pártnak egyik vezérférfia, általános tiszteletnek 
örvendett s párthívei az ügy érdekében állónak hitték, hogy a 
színház főigazgatói tisztében továbbra is megmaradjon. 

A nyil^itkozatnak meg lett az az eredménye, hogy a gróf 
nevét azontúl bizonyos kímélettel vonták híreik közlésébe. 
A bajok azonban egyre növekedtek, azokra a nyilvánosság őrei- 
nek nem lehetett szemet hunyniok. Az íróknak a bíráló -választ- 
mány ellen volt panaszuk (ez t. i. egész működése alatt 255 db. 
közül csak 4fO-et fogadott el), de egyre szaporodtak a vádak az 
igazgatás rendszere ellen is. Az Életképek Drámairodalmunk és 
a, színhiráló választmány (1847. I. 10. s köv. sz.) és Igazgatási 
rendszerek, (U. o. I. 17. sz.) ez. alatt, a Honderű A nemzeti 
színházról (1847. II. 174. Ip.) és A Szépirodalmi Szemle és a 
drám,ábiráló választmány (u. o. 413. Ip.) ez. alatt ismételve 
hozzászólnak a kérdéshez, s még egyfelől a választmány eltör- 
lését s egy dramaturg, másfelől egy felelős fő vagy aligazgató 
kinevezését sürgetik, teljes hatalom^mal. Valóban — kivált mióta 
a nagy német színház (1847. febr. 3.) leégett — s a főváros közön- 
sége egészen a nemzeti színház látogatására volt utalva, nagy 
ideje volt már, hogy gyökeres intézkedés történjék. A nemzeti 
színháznak egyik beltagja, Czakó Zsigmond, már olyan éles 
támadással lép föl (Pesti Hírlap 1847.) a színházi kormány 
ellen, hogy feleletül Egressy Gábor a szính. törv. 47 -ík — ki- 
zárást — rendelő czíkkével kénytelen felelni, Báday mellett 
pedig közéletünk jelesei, több főúr s az írók közül Bajza, Fáy, 
Kossuth, Vörösmarty 44 aláírással újabb bizalmi nyilatkozatot 
adnak ki az Életképekben (1847. ápr. 10. kelettel, a lap I. 17. 
ápr. 24. számában). Helytelennek tartják, hogy az apróbb bajok 
után való általános ítéletet, főkép midőn Báday hazafiúi buz- 
galma, tiszta szándéka és ügyszeretete több tekintetben oly 
örvendetes fejlődésre juttatta a színházat, s ez megnyugtató 
kezességül szolgál jövőre is. «Ily meggyőződésben — így szól 
a nyilatkozat — kénytelenek akként nyilatkozni, hogy a nem- 
zeti színház ügye felett legközelebb ismét megújult viták ked- 
vetlenül hatottak reájok, egyrészről azért, mert bennök a szín- 

házügy csak egyiBS oldalairól, nem pedig egészben van felfogva, 
másrészről mert a bennök foglalt gáncsok vagy merőben alap- 
talanok vagy oly hiányokat tárgyaznak, melyek a színházi 
bonyolult viszonyok elkerűlhetlen következményei, vagy végre 
oly neműek, melyek megszüntetése iránt a színházi igazgatás- 
nak szabad fejlődést engedő szerkezete teljes reményt nyújt. » 

Ilyen nehéz viszonyok között, mikor irodalmi vállalataival 
(1. II. köt. Bajza VilágtörténelméTŐl a jegyz.) különben is na- 
gyon el volt foglalva, Bajza nem könnyen engedett a felszólí- 
tásnak, hogy e téren szerzett tapasztalásait a színügy javára, 
az országgyűlésre távozó Báday főigazgatása mellett, mint al- 
igazgató értékesítse, s a színház ügyét, a mennyire lehet rendbe- 
hozza. Mert csak ideiglenesen, félévre vállalta el a terhes hiva- 
talt. Mivel első színigazgatói működése az akkori hírlapokban 
éles kritika tárgya volt, szükségesnek tartotta nyilvánosan is 
elmondani, mi bírta rá, hogy tíz év múlva újra elvállalja az 
igazgatást. A mennyiben az akkori színházi viszonyokról és 
jövendő terveiről is szól, a czikk nem csupán személyi vonat- 
kozású, hanem egyszersmind adalékul szolgál a nemzeti szín- 
ház történetéhez. 

Bajza elhatározását és nyilatkozatát, hogy másod ízben is 
elvállalja a színház igazgatását, a sajtó és közönség egyaránt 
bizalommal és várakozással fogadta. (L. Pesti Hir lap, 1847 júl. 1. 
906. sz. ^Fövároai Ujdotutágok*.) Elég legyen erre az ellenpárti 
Honderű következő megjegyzéseit idéznünk : 

«Sok igen és nem után Bajza úr csakugyan igent mondott, 
és az aligazgatói állomást a nemzeti színháznál elfogadta; és 
hogy az igen többé nem változik nemmé, onnan gyanítjuk, 
minthogy már B. úr hirlapilag is nyilatkozott. — Nem tartozunk 
azok közé, kik az aligazgatót az egyetlen panaceának tartják, s 
azt hiszik, már minden jól fog menni ; azonban hogy B. úrtól, 
mint új aligazgatótól sokat várni jogunk van, az bizonyos, van 
pedig jogunk azért: mert 1-ször B. úr az igazgatás nehéz mun- 
káját nemzeti színházunk legeslegnehezebb korszakában, első 
megnyitási évében már megpróbálta, s így annak gyakorlati 
oldalával megismerkednie alkalma volt ; 2-szor mert már tíz év 
tapasztalása áll nyitott könyvként előtte, tíz év, melynek egész 
folyamatát B. úr többszörösen figyelemmel kisérte, mint igaz- 
gató, mint journalista, mint kritikus, mint drámabirálóválaszt- 
mányi tag stb. B. úrnak tehát inkább mint másnak ismerni 
kell a sziklákat, melyeken egy ily intézet hajója törést szen- 
vedhet, s melyekhez azt kivált pártok szélvésze sodorhatja. 
E pártszélvész az különösen, mely intézetünknek eddig is mond- 

hatlan kárt okozott. Évek előtt a külön művészetek alakultak 
párttá egymás ellenében, s ennek még lehetett legalább egy 
jó oldalát fölfedezni, t. i. a verseny ingerét; sokkal veszélyesb 
és intézetünket hihetlen gyorsasággal fagypont alá süllyesztő 
volt — annak egészen egy külön politikai párt képviselőjévé 
aljasulása . . . Kívánjuk egyetlen színművészeti intézetünk 
érdekében, hogy azt £. úrnak mostani süllyedt állásából ki- 
emelnie sikerüljön. Vederemol* (Honderű, 1847. II. 1. sz. 17. Ip.) 

TáJékozá49ok a Nemzeti Színház ügryében. Először a 
Pesti Hirlap 1847. 991. lap. Másodszor itt. 

Bajza 1847. okt. 1-én kezdette meg második színigazgatói 
működését. Alig volt még ideje a iíz év óta megváltozott viszo- 
nyokat tanulmányoznia, már felhangzott a kritika szava, mely 
egyszerre, gyökeres változásokat szeretett volna látni. így a 
Honderű (1847. nov. 16-iki számában) állt elő több kifogással. 
Ezekre felel Bajza, annál készségesebben, mert a sajtó hivatása 
iránt való tiszteletből, de a vezetésére bizott intézet érdekében 
is, figyelemmel fogja kisérni a hírlapok megjegyzéseit. A Hon- 
derű felületes és alaptalan észrevételeit azonban régi polemikus 
ügyességével úgy megczáfolja, hogy az (u. o. 11. 23. sz.) csak 
mentegetőzésekkel tud a czáfolatra felelni ; hanem hogy Bajzán 
valamikép mégis megtorolja ennek keserűségét, végül azt mondja, 
hogy az igazgatóban három nélkülözhetetlen tulajdon kívánta- 
tik: 1. irodalmi és kritikai műveltség; 2. elegendő zeneismeret; 
3. több nyelvek tudását feltételező európai műveltség. «Ki e 
három tulajdon közül valamelyikkel nem bír, azt sem egy rosz- 
szúl eltakart kevélység nimbusa, sem a legjobb akarat és eré- 
lyesség izoma ki nem pótolja soha>. 

Az ígért további tájékozások a bekövetkezett politikai zavarok 
miatt egészen elmaradtak. Bajza idejébe esik az 1848 márczius 
15-iki tüntetésnek folytatása a nemzeti színházban. — A félév 
leteltével azonban még pár hónappal tovább kellett vinnie az igaz- 
gatást egész 1848. júl. l-ig, a midőn az aligazgatói állást Erd /, 
Jánosnak adva át, ő mint a Kossuth Hírlapiknak szerkesztöjei 
azontúl teljesen a napi politikával van elfoglalva. 

TOLDALÉK. 

A pesti magryar szinésztársasás^ törvényei. Bajza József 
Ujazgatása alatt i837 — i838, ét)ben. Először külön és mint a 
Szózat a pesti magyar színház ügyéhen ez. munkájának Tolda- 
léka, (1839.), a könyvecske 75 — 91, lap. Másodszor itt. — Nem 
mint irodalmi munka, hanem mint kortörténeti adalék érdekes, 
mely mind Bajza erélyes színigazgatói működésére mind a 
nemz. színház első évének történetére egyképen jellemző. 

